
Prefatd la ediția în limba romană 


Apariţia in România a primei traduceri a unei cărţi a lui Carl 
R. Rogers e un eveniment. Când spun că e un eveniment 
realizez că e prea puţin, că nu cuprinde toată importanţa lui. Să 
nu ai cărţi ale lui Rogers în limba română e ca și cum nu ai avea 
traduceri ale altor întemeietori de școli, ca S. Freud, C.G. Jung 
sau A. Adler. 

Ideile lui Carl R. Rogers au contribuit la dezvoltarea 
psihologiei și psihoterapiei în aceeași măsură. 

La mijlocul secolului trecut, ele au stat la baza dezvoltării 
psihologiei umaniste și apoi au avut un impact enorm și s-au 
răspândit asupra unor domenii mai largi ce cuprind relaţiile 
interpersonale, viața politică, educaţia. Aria de răspândire a 
ideilor sale a devenit atât de mare, încât denumirea metodei în 
ultimii ani a ajuns „Abordarea centrată pe persoană“ atunci 
când se referă la alte domenii de aplicare decât psihoterapia, 
domenii precum educaţia, managementul organizațiilor, 
conflicte internaționale de natură politică, etnică sau religioasă. 

În 1956, C. R. Rogers a primit Premiul pentru contribuții 
științifice remarcabile acordat de Asociaţia Americană de Psiho- 
logie, iar în 1972 pentru contribuţii profesionale. 

În 1987, C. R. Rogers a fost propus pentru Premiul Nobel 
pentru Pace însă a încetat din viata la scurt timp după aceea. 

Ca școală psihoterapeutică, psihoterapia centrată pe persoa- 
na s-a răspândit pe toate continentele, existând terapeuti și 
asociaţii profesionale din Argentina și Mexic până în Japonia și 

Australia. Este prezentă, bineînţeles, în toate statele Uniunii 
Europene și de aproape un deceniu și la noi. 

Succesul enorm al acestei cărți se datorează faptului că se 
adresează nu doar specialiștilor, ci fiecărei persoane puse în fata 
întrebării: Cine sunt eu? Cum sunt eu? Care sunt felurile mele în 
viata? Și cât de aproape sau cât de departe sunt în acest moment 
al vieţii mele fafa de ele. Cu mine oare ce se întâmplă? Sunt eu 
așa cum mi-aș dori să fiu? Trăiesc eu într-un mod care mă 
mulțumește profund și mă reprezintă cu adevărat? 

Cartea te invită la o călătorie (ca să folosesc o metaforă a lui 
Rogers) pe drumurile mai lungi sau mai scurte, mai grele sau 
mai ușoare pe care unele persoane, și, destul de des autorul 
însuși, au mers, explorându-se pe sine în strădania de a ajunge 
cât mai aproape de cel ce fiecare este cu adevărat. La momentul 
apariţiei cărții, să vorbesti despre trăirile tale ca terapeut era un 
act de mare curaj pe care Rogers și l-a asumat. 

E vorba de procesul devenirii ca persoană, în care începi să 
te depărtezi de împlinirea așteptărilor altora, să te asculfi pe 
tine, să te accepti așa cum ești, să ai încredere tot mai mare in 
organismul tău, să înţelegi cum arată lumea ta interioară și apoi 
să-ți dai voie să-l înţelegi pe celălalt fără să vii imediat cu o 
judecată sau o evaluare. Să fii deschis la experienţe noi, să 
ajungi protagonistul și observatorul procesului vieţii tale. 

În terapia centrată pe persoană se construiește o relație 
terapeutică în care terapeutul te însoțește cu căldură, acceptare 
necondiționată și înțelegere empatică, condiţii care fac posibilă 
călătoria pe drumurile pe care persoana le alege, pentru că ea știe 
cel mai bine unde e suferinţa și de ce are nevoie. 

Rogers a evidenţiat rolul relaţiei terapeutice în procesul 
schimbării personalităţii. Când un terapeut reușește să asigure 

condiţiile necesare, să fie deschis și autentic, atunci se creează 
mediul în care procesul schimbării poate avea loc. 

Rogers a îmbinat subiectivitatea și unicitatea întâlnirii din cabi- 
net cu obiectivitatea și rigoarea științifică, fiind primul terapeut ca- 
re a înregistrat ședințele de terapie pentru a-și verifica ipotezele 
lansate și pentru a cerceta care sunt elementele care îl ajută pe client 
în relaţia terapeutică, ce duce la schimbare. A ascultat și analizat 
mii de ore de înregistrări pentru a-și susține științific ideile. 

Propune o abordare profund umanistă, care valorizează 
individualitatea și potenţialul fiecărei persoane și creativitatea 
sa. Și are încredere că fiecare poate să devină persoana care este 
cu adevărat! 

În România, abordarea centrată pe persoană e prezentată în 
programele universitare ale facultăţilor de profil și, astfel, cu- 
noscută specialiștilor în psihologie, psihopedagogie, asistență 
socială, fără însă a fi existat până acum cărţi în limba română. 

Din 1999, în România, ca urmare a unor contacte stabilite de 
d-na Ileana Botezat-Antonescu din partea Federaţiei Române de 
Psihoterapie, în cadrul Asociaţiei Europene de Psihoterapie, cu 
alte asociații membre, a început un program de formare în 
Psihoterapie centrată pe persoană organizat de OEGWG 
(Asociaţia de Psihoterapie Centrări pe client din Austria) cu 
formatori acreditați. 

În 1992, grupul de la București constituie Asociaţia Română 
de Psihoterapie Centrată pe Persoană, care promovează și 
lucrează în maniera centrată pe persoană. Din 2006, devine 
instituţie acreditată în organizarea de cursuri de formare în 
psihoterapie centrată pe persoană, mărind numărul terapeutilor 
rogersieni. Astfel, ideile, conceptele și abordarea lui Rogers 
prind rădăcini din ce în ce mai adânci și în România. 

Introducere 


Publicarea în anul 1961 a lucrării On Becoming a Person [A 
deveni o persoană] i-a adus lui Carl Rogers o neașteptată recu- 
noaștere pe tot cuprinsul Statelor Unite. Cercetător și clinician, 
Rogers crezuse că se adresează psihoterapeutilor, și abia ulterior 
a descoperit că „scrie pentru oameni — asistente medicale, femei 
casnice, oameni din lumea afacerilor, preoți, pastori, profesori, 
tineret“. Cartea s-a vândut în milioane de exemplare, într-o vre- 
me când un milion era o cifră rar întâlnită în lumea editorială. 
În deceniul ce a urmat, Rogers a fost psihologul Americii, având 
toate șansele de a fi consultat de presă în privinţa oricărei ches- 
tiuni ce implică psihicul, de la creativitate și cunoaștere de sine 
până la caracterul național. 

Anumite idei promovate de Rogers au ajuns să fie accepta- 
te la o scară atât de largă, încât ne vine greu să ne amintim cât 
de noi, chiar revoluţionare, au fost la vremea respectivă. Psih- 
analiza freudiană, modelul dominant al psihicului la jumăta- 
tea secolului al XX-lea, susținea că pulsiunile umane — sexua- 
litatea și agresivitatea — sunt inerent egoiste și ținute în frâu, 
cu anumite costuri și cu greutate, de către forțele culturii. În 
modelul freudian, vindecarea se obținea printr-o relaţie care-l 
frustra pe pacient, dând naștere angoasei necesare pentru ca 
pacientul să accepte adevărurile incomode revelate de analist. 
Rogers însă credea că oamenii au nevoie de o relaţie în care să 
fie acceptaţi. Abilitatile folosite de terapeutul rogersian sunt 
empatia — termen care în vremea lui Freud descria cu precă- 

dere sentimentele cu care un observator investește o operă de 
artă — și „atitudinea pozitivă necondiționată“. Rogers și-a ex- 
primat ipoteza centrală într-o frază: „Dacă pot oferi un anumit 
tip de relaţie, cealaltă persoană va descoperi în sine capacita- 
tea de a folosi acea relaţie în scopul creșterii și se va produce 
schimbarea și dezvoltarea personală“. Prin creștere, Rogers în- 
telegea înaintarea în direcția stimei de sine, a flexibilitafii și a 
respectului fata de sine și de ceilalți. Pentru Rogers, omul este 
„incorigibil socializat în dorințele sale“. Sau, cum a formulat el 
chestiunea în repetate rânduri, când omul este pe deplin om, 
merită încredere. 

În clasificarea lui Isaiah Berlin, Rogers era un arici: cunoștea 
un singur lucru, dar îl cunoștea atât de bine, încât putea să facă 
din el o lume întreagă. De la Rogers provine accentul pe care-l pu- 
nem în prezent asupra stimei de sine și asupra capacităţii sale de 
a mobiliza celelalte forțe ale persoanei. Concepţia lui Rogers de- 
spre acceptare ca fiind forţa eliberatoare supremă sugerează ideea 
că oamenii care nu sunt bolnavi pot obține beneficii de pe urma 
terapiei si că nespecialistii pot acționa ca terapeuti; grupul mo- 
dern de self-help derivă direct din mișcarea pentru potenţialul 
uman iniţiată de Rogers. Ideea că, la fel ca terapia, căsnicia depin- 
de de autenticitate și empatie este o idee rogersiană elementară. 
Rogers este cel care promovează, mult mai mult decât Benjamin 
Spock, parentajul nondirectiv și educaţia școlară nondirectivă. 

Este ironic că, deși ideile lui Rogers sunt în ascensiune — în 
asemenea măsură, încât acum sunt abordate drept premise cul- 
turale importante, ce necesită a fi revizuite —, scrierile sale se 
află în eclipsă. E păcat, fiindcă o cultură ar trebui să cunoască 
originea convingerilor sale și pentru că scriitura lui Rogers ră- 
mâne lucidă, fermecătoare și accesibilă. 

Ideile lui Rogers prevalează categoric în domeniul sănătății 
mintale. Școala psihanalitică avangardistă din prezent se numeș- 
te „psihologia sinelui“, nume pe care ar fi putut să-l inventeze 
Rogers. La fel ca terapia centrată pe client, elaborată de Rogers în 
anii 1940, psihologia sinelui înțelege că relația, mai mult decât in- 
sightul, este esenţială pentru schimbare; de asemenea, la fel ca 
psihoterapia centrată pe client, psihologia sinelui susţine că ni- 
velul optim al frustrării este „cât mai puţină posibil“. Atitudinea 
terapeutică din psihologia sinelui seamănă cel mai bine cu atitu- 
dinea pozitivă necondiționată. Dar psihologia sinelui — înteme- 
iată în Chicago la vremea când Rogers era o personalitate de 
marcă acolo — nu a suflat o vorbă pentru a-l credita pe Rogers. 

Explicaţia are multe de-a face cu persoana lui Rogers. Ame- 
rican și nu european, crescut la fermă și nu la oraș (s-a născut în 
Chicago, dar s-a mutat la ţară la vârsta de doisprezece ani și a 
afirmat că respectul său pentru metoda experimentală s-a năs- 
cut ca urmare a lecturii, în adolescenţă, a unui text lung intitu- 
lat Feeds and Feeding [Nutreturi și hrănire]), din Midwest si nu din 
est, sangvinic și nu melancolic, accesibil și deschis, Rogers nu 
vădea nimic din complexitatea întunecată a intelectualului post- 
belic. Francheţea lui Rogers — într-un anumit sens important, A 
deveni o persoană nu are nevoie de nici o introducere, din mo- 
ment ce Rogers se prezintă pe sine într-un eseu intitulat tocmai 
„Asta sunt eu“ — contrastează cu atitudinea preferată de cole- 
gii săi de breaslă, care considerau că terapeutul trebuie să se în- 
fatiseze ca o tablă goală. Judecata predominantă era aceea că 
Rogers poate fi ignorat fiindcă nu e serios. 

Această judecată ascunde și dezvăluie o concepţie îngustă 
cu privire la ceea ce este serios sau intelectual. Rogers a fost 
profesor universitar și erudit larg publicat, autorul a șaispre- 

zece cărţi și a peste două sute de articole. Este posibil ca însuși 
succesul cărții A deveni o persoană să fi vătămat reputaţia aca- 
demică a lui Rogers; el era cunoscut pentru caracterul direct și 
simplitatea eseurilor conținute în respectivul volum, nu pen- 
tru complexitatea articolelor teoretice mai tehnice scrise în 
aceeași perioadă. Dar chiar și în A deveni o persoană , Rogers își 
plasează ideile în contextul istoric și social, făcând aluzii la 
psihologia socială a vremii, la etologie și la teoria comunicati- 
ilor și a sistemelor. Își identifică moștenirea în filosofia exis- 
tenfialista, referindu-se cel mai adesea la Søren Kierkegaard 
(de la care preia expresia „a fi sinele care ești cu adevărat“, 
răspunsul dat de Rogers la întrebarea „Care este scopul vie- 
tii?) si Martin Buber. De asemenea, Rogers s-a bucurat de o 
bogată carieră ca intelectual cu apariţii publice, purtând dez- 
bateri și corespondenţă deschisă cu personalități precum Bu- 
ber, Paul Tillich, Michael Polanyi, Gregory Bateson, Hans 
Hofman și Rollo May. 

Rogers a fost, în măsură mai mare decât majoritatea colegi- 
lor săi, un om de știință dedicat, imbratisand o evaluare em- 
pirică a psihoterapiei. Încă din anii 1940, Rogers înregistra șe- 
dinfele de psihoterapie în scopul cercetării, devansând-i prin 
aceasta pe toţi cei din domeniu. Este primul inventator al 
unui tip de psihoterapie care și-a definit abordarea în termeni 
operationali, enumerând șase condiţii necesare și suficiente 
(pacient angajat, terapeut empatic etc.) pentru modificarea 
constructivă a personalităţii. A elaborat măsurători de încre- 
dere, a sponsorizat și a făcut publice evaluările ipotezelor 
sale. Rogers era dedicat față de evaluarea procesului: ce îi aju- 
tă pe oameni să se schimbe? Cercetările sale și acelea ale cola- 
boratorilor lui stiintifici au dus la rezultate stânjenitoare pen- 

tru instituția psihanalitică. De exemplu, într-unul dintre stu- 
dii, efectuat asupra transcrierilor sedinfelor de terapie, s-a 
constatat că, de cele mai multe ori, ca reacţie la clarificări și in- 
terpretări — instrumentele psihanalizei —, clienţii abando- 
nează autoexplorarea; numai reflectarea sentimentelor de că- 
tre terapeut conduce direct la continuarea explorării și la noi 
insighturi. 

Cu alte cuvinte, Rogers a pus un efort intelectual substanţial 
în slujba unei convingeri simple: oamenii au nevoie de accepta- 
re, iar când obţin acceptare, pornesc în direcția „actualizării si- 
nelui“. Consecințele directe ale acestei ipoteze erau evidente 
pentru Rogers și contemporanii săi. Edificiul complex al psih- 
analizei este inutil — transferul poate foarte bine să existe, dar 
explorarea sa este neproductivă. Atitudinea mândră și distantă 
adoptată de mulți psihanaliști de la jumătatea secolului XX, este 
categoric antiterapeutică. Conștiinţa de sine și implicarea ome- 
nească a terapeutului sunt mai importante decât cunoștințele 
sale tehnice. Iar granița dintre psihoterapie și viaţa cotidiană nu 
are cum să fie altfel decât subțire. Dacă acceptarea, empatia și 
atitudinea pozitivă sunt condiţiile necesare și suficiente pentru 
creșterea umană, ele trebuie să inspire în egală măsură educaţia, 
prietenia și viata de familie. 

Aceste idei au adus ofensă mai multor instituţii — psihanali- 
tice, educaţionale, religioase —, dar au fost primite cu braţele 
deschise de un segment cuprinzător al publicului general. Ele 
au inspirat dialogurile populare din anii 1960 — multe dintre re- 
vendicările protestatarilor din campusurile anilor șaizeci s-au 
bazat implicit pe convingerile lui Rogers despre natura uma- 
nă — și au contribuit la modelarea instituţiilor noastre, până la 
sfârșitul secolului. 

Înainte să fie dat la o parte și uitat, Rogers a fost atacat pe 
baza unei serii de temeiuri anume. Revizuirile lucrărilor de cer- 
cetare au arătat că este dificil de dovedit caracterul necesar și su- 
ficient al celor șase condiţii formulate de el, cu toate că dovezi- 
le în favoarea unei atitudini implicate și empatice din partea te- 
rapeutului rămân puternice. Ideea lui Rogers cum că terapeutul 
și clientul pot interactiona de la egal la egal a fost atacată de 
Martin Buber și, mai recent, de Jeffrey Masson, un critic cârco- 
taș al psihoterapiei. (Într-o minunată cărticică intitulată simplu 
Carl Rogers [Londra: Sage Publications, 1992], Brian Thorne tre- 
ce în revistă aceste critici și le combate cu oarecare succes.) Pe 
măsură ce ne distanțăm tot mai mult, în timp, de Rogers, critici- 
le par tot mai putin relevante. Ceea ce oferă el — ceea ce oferă 
toți marii terapeuti — e o viziune unică. 

Este evident că teoria psihanalitică despre om de la jumăta- 
tea secolului XX era incompletă. Freud și, mai pronunţat, Mela- 
nie Klein, întemeietoarea unei școli psihanalitice care a avut o 
influență imensă asupra concepțiilor moderne cu privire la rela- 
fiile umane cu mare încărcătură afectivă, au surprins latura în- 
tunecată a omenirii, acea parte din moștenirea noastră animală 
care include violenţa și sexualitatea de tip competitiv, corelate 
cu lupta pentru dominaţia în ierarhie. Ei au ignorat strategia re- 
productivă care coexistă cu dominaţia în ierarhie și este la rân- 
dul ei puternic imprimată în genele și cultura noastră: reciproci- 
tatea și altruismul. Etologii și biologii evolutionisti de astăzi ar 
fi de acord cu ipoteza lui Rogers cum că, atunci când o ființă 
umană este acceptată în mod adecvat, este probabil să predomi- 
ne aceste trăsături din urmă. 

Buber — nu doar ca filosof al religiei, ci și ca adept al lui Eugen 
Bleuler, marele psihiatru descriptiv german — avea, fără îndoia- 

lă, motive întemeiate de a-și exprima scepticismul în ceea ce 
privește afirmaţia lui Rogers cum că omul, sănătos sau bolnav, 
este demn de încredere. Dar Freud, Klein și Buber erau puternic 
marcați de perspectivele Lumii Vechi. Optimismul incurabil al lui 
Rogers este privit cel mai bine, poate, drept una dintre numeroa- 
sele încercări interesante de a aduce în psihoterapie nuanţa speci- 
fică Lumii Noi. 

Rogers a avut numeroși tovarăși în acest demers. Harry Stack 
Sullivan a adăugat psihanalizei mai multe fațete: atenţia acorda- 
tă influenţei prietenilor apropiaţi asupra dezvoltării în copilărie, 
explorarea mediului social specific al pacientului și utilizarea ac- 
tivă a sinelui terapeutului pentru a bloca proiecţiile caracteristice 
ale pacientului. Murray Bowen și-a deplasat atenţia de la familia 
pacientului în copilărie (constelația oedipiană) la familia din pre- 
zent și i-a acordat terapeutului libertatea de a acționa ca un fel de 
antrenor în contextul eforturilor pacientului de a-și găsi locul în 
structura rigidă a familiei. Milton Erickson a revizuit tehnicile 
hipnotice și le-a folosit în manieră năzdrăvană, transformând te- 
rapeutul într-un maestru al manipulării, care-și catapultează pa- 
cientii dincolo de impasurile în dezvoltare. Carl Whitaker a sub- 
liniat faptul că teoria constituie un obstacol în practica clinică și a 
cerut terapeutului deopotrivă prezenţă existenţială și conștienti- 
zarea obiceiurilor familiale locale. La această listă ar putea fi 
adăugate numele imigranților — Erich Fromm, Victor Frankl, 
Hellmuth Kaiser, Erik Erikson, Heinz Kohut — a căror activitate 
a luat o turnură categoric americană: liberă, experimentală și con- 
stienta de planul social. 

Deși respinge premisa puritană a păcatului originar, Rogers 
creează — prin grija de a-l privi pe celălalt ca pe un individ li- 
ber, prin concentrarea asupra propriei autenticităţi și prezenţe 

active, prin încrederea în potenţialul pozitiv al fiecărui client — 
o concepție terapeutică despre om care concordă cu aspectele 
importante ale etosului american. Premisa centrală a lui Rogers 
este aceea că oamenii sunt, din naștere, plini de resurse. Pentru 
el, păcatul capital în terapie, în educaţie sau în viata de familie 
constă în impunerea autorităţii. Egalitarist radical, Rogers con- 
sideră că indivizii sunt capabili de autodirectionare, fără să ia în 
considerare înţelepciunea primită de la alții și în afara organiza- 
țiilor precum biserica sau instituţiile academice. Cu toate că-și 
are originile în relația de ajutorare, filosofia lui Rogers este înră- 
dăcinată în teoriile lui Thoreau și Emerson, în primatul inde- 
pendentei. 

Imbratisandu-l pe Rogers, americanii au luat in serios parti 
importante ale ființei lor — părți in privința cărora rămân totuși 
ambivalenti ca popor. Individualismul presupune oare explora- 
rea de la zero a valorilor de către fiecare persoană din fiecare ge- 
nerafie nouă, sau trebuie corelat cu tradiţiile imobile și cu con- 
ceptia despre om ca ființă egoistă și înclinată spre competiţie? 
Revenind la curricula larg acceptată și la valorile ortodoxe, con- 
servatorii din prezent il atacă nu doar pe Rogers, ci si un curent 
important din umanismul american. Poate că miezul american 
al concepțiilor lui Rogers constituie motivul pentru care el este 
mult mai respectat — înţeles ca voce distinctă, predat cu serio- 
zitate — în zeci de ţări din afara graniţelor Statelor Unite. 


Vocea lui Rogers — caldă, entuziastă, încrezătoare, grijulie — 
constituie elementul care leagă eseurile disparate ce alcătuiesc 
volumul A deveni o persoană . Facem cunoștință cu un om care în- 
cearcă, răbdător, dar cu toate resursele de care dispune, să-i ascul- 
te pe alţii și să se asculte pe sine. Această ascultare atentă este 

pusă deopotrivă în slujba individului și în cea a marii întrebări — 
ce înseamnă să devii persoană. Descriindu-și clienții, Rogers 
adoptă limbajul și prozodia existentialismului. El scrie despre un 
bărbat plin de frământări interioare: „În clipa aceea, el e totuna cu 
implorarea sa, complet, în întregime... [I]n acea clipă, e una cu de- 
pendenţa sa, într-un fel care-l uluiește“. 

Orice idee că Rogers nu e serios, nu e conștient de fragilita- 
lea omenească, nu e intelectual trebuie să se dezintegreze în fata 
transcrierilor activității sale clinice meticuloase. Rogers face lu- 
crul pentru care l-au satirizat generații întregi de studenţi la psi- 
hologie — anume repetă spusele clienţilor. Dar el rezumă toto- 
dată sentimentele clienților cu precizie, cu o mare frumuseţe a 
exprimării și cu o generoasă nesiguranţă. Și se vădește genial în 
a-i accepta pe alţii. 

În a cincea ședință de terapie cu Rogers, doamna Oak, o cas- 
nică frământată de probleme, se surprinde cântând „un fel de 
cântec fără muzică“. Rezumatul făcut de Rogers sentimentelor 
ci o determină pe doamna Oak să-și amplifice experienţele inte- 
rioare și să-și exploreze metafora. Auzim o persoană care bâjbâ- 
ic în căutarea unei autenticități care-i scapă, denigrându-și pro- 
priile gânduri: „Și apoi pare să existe pur și simplu un flux de 
cuvinte care, cumva, nu sunt forțate, și apoi poate că uneori se 
strecoară îndoiala. Într-un fel, ia forma unei... poate că faci mu- 
zică gi nimic altceva”. La fel ca toți oamenii, conform schemei 
lui Rogers, doamna Oak este la început distanfata fata de sine; 
datorită acceptării, ea va da la o parte fațadele și va ajunge la ac- 
lualizare. În a noua ședință, doamna Oak dezvăluie, stânjenită, 
o formă limitată de încredere în sine: „[...] am ceea ce am ajuns 
să numesc în sinea mea, mi-am spus că sunt «străfulgerări de să- 
nătate mintală»[...]. E doar sentimentul sporadic de a mă trezi 

că sunt o persoană întreagă într-o lume teribil de haotică“. Dar 
ea nu poate dezvălui în fata altora acest sine încrezător. Rogers 
își aduce aminte imediat de ședința anterioară: „Sentimentul că 
n-ai fi în siguranță dacă ai vorbi despre tine, cea care cântă. [...] 
Aproape ca și cum n-ar exista un loc în care acea persoană să... 
să existe“. O astfel de acordare la lungimea de undă a celuilalt 
constituie o artă de mare clasă, deși e greu de știut dacă Rogers 
captează melodia interioară a clientului sau furnizează una 
compusă de el. 

Această ambiguitate persistă în ceea ce privește activitatea 
clinică a lui Rogers: oare nu a făcut altceva decât, după cum sus- 
ținea, să-l accepte pe celălalt, sau a oferit și părţi din propriul 
sine bine diferențiat? Deloc ambiguă când îl citim pe Rogers as- 
tăzi este contribuţia sa amplă la cultura contemporană, la ideile 
noastre despre cine suntem. E o plăcere să-l întâlnim din nou, să 
avem din nou acces la muzica lui. 


PETER D. KRAMER 

Pentru cititor 


Deşi mă șochează întru câtva s-o spun, sunt psihoterapeut (sau 
consilier personal) de peste treizeci și cinci de ani. Asta înseamnă 
ca, pe durata unei treimi de secol, am încercat să fiu de ajutor unui 
bogat eșantion din populaţia noastră: copii, adolescenţi și adulţi; 
persoane cu probleme educaționale, vocationale, personale și con- 
ugale; indivizi „normali“, „nevrotici“ și „psihotici“ (ghilimelele 
indică faptul că, pentru mine, acești termeni sunt etichete care in- 
duc în eroare); indivizi care vin să ceară ajutor și indivizi trimiși să 
lie ajutaţi; oameni cu probleme minore și oameni a căror viață a 
«devenit absolut disperată și deznădăjduită. Consider că prilejul de 
a cunoaște o atât de diversă multitudine de oameni, atât de perso- 
nal și de intim este un mare privilegiu. 

Pe baza experienţei clinice și a cercetărilor din acești ani am 
scris mai multe cărți și numeroase articole. Lucrările din volu- 
mul de fafa sunt selectate dintre cele scrise în ultimii zece din cei 
treizeci și cinci de ani, din 1951 până în 1961. Aș vrea să explic 
motivele pentru care le-am grupat într-o carte. 

În primul rând, sunt de părere că aproape toate au relevanță 
pentru viata personală trăită în această lume modernă năucitoare. 
Cartea nu este nicidecum o colecție de sfaturi, nici nu seamănă în 
vreo privinţă cu tratatele de tip „cum să faci cutare lucru singur“, 
insă, din experiența mea, cititorii acestor lucrări le-au considerat 
adesea provocatoare pentru gândire și informative. Într-o anumi- 
la măsură destul de redusă, scrierile acestea au oferit persoanei o 
mai mare siguranță în a face alegeri personale și a le urma, în ca- 

drul demersului de a deveni persoana care ar dori să fie. Așadar, 
din acest motiv, aș vrea ca ele să fie disponibile la scară mai largă, 
pentru oricine ar putea fi interesat — pentru „nespecialistul inteli- 
gent“, cum se spune. Doresc acest lucru mai ales pentru că toate 
cărțile mele anterioare au fost publicate pentru publicul speciali- 
zat, al psihologilor, și n-au fost niciodată disponibile pentru cei din 
afara respectivului grup. Sper din toată inima că mulți oameni 
care nu nutresc vreun interes anume față de domeniul consilierii 
sau psihoterapiei vor constata că învățăturile care se conturează în 
acest domeniu îi întăresc în existenţa lor. Sper, de asemenea, și 
cred că multi oameni care n-au apelat niciodată la ajutorul consi- 
lierii vor constata, pe parcursul lecturii extraselor din înregistrări- 
le ședinţelor terapeutice ale numerosilor clienți prezenţi în aceste 
pagini, că beneficiază de o creștere subtilă a curajului și încrederii 
în sine și că își înţeleg mai ușor propriile dificultăți pe măsură ce 
trăiesc, în imaginaţie și în simtire, lupta altora pe drumul creșterii. 

O altă influenţă care m-a determinat să pregătesc cartea de 
față este numărul tot mai mare și caracterul tot mai imperativ al 
solicitărilor din partea celor care-mi cunosc deja punctul de ve- 
dere în ceea ce privește consilierea, psihoterapia și relaţiile inter- 
personale. Ei și-au exprimat dorinţa de a avea acces la prezentări 
ale ideilor și activităţii mele mai recente, într-o formă convenabi- 
lä și larg disponibilă. Sunt frustrati să audă de articole nepubli- 
cate pe care nu le pot obține și să dea peste scrieri de-ale mele in 
reviste greu de găsit; le vor adunate laolaltă. Această solicitare 
este măgulitoare pentru orice autor. Ea constituie totodată o obli- 
gatie, pe care am încercat s-o îndeplinesc. Nădăjduiesc că vor fi 
mulțumiți de selecția pe care am făcut-o. Așadar, în această pri- 
vinta, prezentul volum este destinat acelor psihologi, psihiatri, 
cadre didactice, consilieri școlari, clerici, asistenţi sociali, logo- 

pezi, cadre de conducere din industrie, specialiști în materie de 
management al muncii, analiști politici și altor oameni care au 
constatat în trecut că activitatea mea le este utilă în demersurile 
profesionale. Într-un sens foarte real, cartea le este dedicată. 

Există și un alt motiv care m-a impulsionat — unul mai com- 
plex, personal. El constă în căutarea unui public adecvat pentru 
ceea ce am de spus. Problema asta a fost pentru mine o enigmă 
timp de peste un deceniu. Știu că mă adresez doar unui segment 
din rândul psihologilor. Cei mai mulți — ale căror interese sunt 
sugerate de termeni precum stimul-reacție, teoria învățării, con- 
ditionare operantă — sunt atât de dedicați perspectivei care 
vede individul doar ca pe un obiect, încât ceea ce am de spus îi 
descumpănește adesea, dacă nu cumva îi irită de-a binelea. Știu, 
de asemenea, că mă adresez doar unui segment din rândul psi- 
hiatrilor. Pentru multi dintre ei, poate pentru majoritatea, ade- 
vărul despre psihoterapie a fost deja rostit, demult, de către 
Freud, astfel că le lipsește interesul fata de noi posibilități și sunt 
total neinteresati sau chiar se opun cercetărilor în domeniu. Știu 
totodată că mă adresez doar unui segment al grupului diver- 
pent de specialiști care-și spun „consilieri“. Grosul acestui grup 
se interesează în principal de teste predictive și măsurări și de 
metodele de sfătuire. 

Așadar, în pragul publicării unei lucrări anume, m-am simțit 
nemulțumit de ideea de a o prezenta unei reviste de specialita- 
te din oricare dintre aceste domenii. Am publicat articole în re- 
viste de toate aceste tipuri, dar majoritatea scrierilor mele din 
ultimii ani s-au adunat în teancuri de manuscrise nepublicate, 
distribuite privat sub formă litografiată. Ele sunt simbolul nesi- 
guranței mele în ceea ce privește modalitatea de a ajunge la pu- 
blicul căruia mă adresez. 

În această perioadă, redactorii de reviste, adesea reviste cu ti- 
raj mic sau foarte specializate, au aflat de unele dintre aceste lu- 
crări și mi-au cerut permisiunea de a le publica. Am dat curs de 
fiecare dată acestor solicitări, stipulând însă că aș putea dori să 
public lucrarea ulterior în altă parte. Astfel, cele mai multe lu- 
crări pe care le-am scris în acest deceniu au rămas nepublicate 
ori au văzut lumina tiparului în câte o revistă cu tiraj mic, spe- 
cializată sau neconvenţională. 

Acum însă am ajuns la concluzia că vreau să ofer aceste idei 
sub formă de carte, astfel încât să-și găsească propriul public. 
Sunt sigur că acel public va include oameni dintr-o varietate de 
discipline, unele dintre ele la mare distanță de domeniul meu, ca 
de pildă filosofia și știința guvernării. Totuși, am ajuns să cred că 
publicul va avea și o anumită coeziune. Cred că aceste lucrări își 
au locul în cadrul unui curent care are și va avea impact asupra 
psihologiei, psihiatriei, filosofiei și altor domenii. Ezit să etiche- 
tez un astfel de curent, dar în mintea mea, el se asociază cu ad- 
jective precum fenomenologic, existenţial, centrat pe persoană; 
cu concepte precum actualizarea sinelui, devenire, creștere; cu 
indivizi precum. Gordon Allport, Abraham Maslow, Rollo May 
(în această tara). Ca atare, deși grupul cărora le vorbește cu sens 
această carte va proveni, cred, din numeroase discipline și va 
avea numeroase interese, firul unificator ar putea foarte bine să 
fie preocuparea lor față de persoană și devenirea ei, într-o lume 
modernă ce pare hotărâtă s-o ignore sau s-o minimalizeze. 

Există un ultim motiv pentru publicarea acestei cărți, motiv 
care înseamnă foarte mult pentru mine. El are de-a face cu marea, 
de fapt disperata nevoie, în vremurile noastre, de mai multe cu- 
nostinte fundamentale si de mai multe aptitudini competente în 
abordarea tensiunilor din relațiile umane. Pare foarte probabil ca 

lascinantele progrese științifice ale omului în infinitul spaţiului, 
ca și în infinitul particulelor subatomice să conducă la distruge- 
rea totală a lumii noastre, dacă nu reușim să facem mari progrese 
in înțelegerea și abordarea tensiunilor interpersonale și intergru- 
pale. Cunostinfele modeste dobândite în acest domeniu mă fac să 
mă simt foarte umil. Nădăjduiesc să vină ziua când vom investi 
cel putin prețul a una-două rachete mari în căutarea unei intele- 
yeri mai adecvate a relaţiilor umane. Dar mă simt totodată foarte 
ingrijorat de faptul că acele cunoștințe de care dispunem deja sunt 
loarte putin recunoscute si putin utilizate. Sper să se deducă 
limpede din volumul de fata că avem deja cunoștințe care, puse în 
aplicare, vor contribui la reducerea tensiunilor interrasiale, indus- 
triale și internaţionale existente. Sper să fie evident că aceste cu- 
nostinte, folosite preventiv, ar putea contribui la dezvoltarea unor 
persoane mature, nedefensive, înțelegătoare, care să se confrunte 
constructiv cu tensiunile viitoare. Dacă pot, deci, să arăt clar unui 
număr semnificativ de mare de oameni existenţa resurselor de 
cunoaștere nefolosite, disponibile deja în domeniul relațiilor in- 
terpersonale, mă voi simţi profund răsplătit. 

Ajunge cu motivele mele pentru publicarea acestei cărți. 
Dați-mi voie să închei cu câteva comentarii privitoare la natura 
ei. Lucrările adunate laolaltă aici reprezintă principalele mele 
domenii de interes din ultimul deceniu.* Ele au fost elaborate cu 
diferite scopuri, de obicei adresate fiecare altui public sau for- 


+ Singura excepție parțială este cea din domeniul teoriei explicite a personalității. Întrucât 
am publicat foarte recent o prezentare completă, tehnică a teoriilor mele într-o carte 
care ar trebui să poată fi găsită în orice bibliotecă specializată, nu am încercat să includ 
respectivul materia! aici. Lucrarea la care fac trimitere este capitolul intitulat „A theory of 
therapy, personality, and interpersonal relationships as developed in the client-centered 
framework" [„O teorie a terapiei, personalităţii și relaţiilor interpersonale conturată în 
cadrul centrat pe client“] din Koch, S. (coord.), Psychology: A Study of a Science [Psiholo- 
gia: studiu asupra unei științe], vol. III, pp. 184-256. McGraw Hill, 1959. 

28 mulate pur și simplu pentru propria-mi plăcere. Am scris pen- 
tru fiecare capitol o notă introductivă, care încearcă să plaseze 
materialul într-un context inteligibil. Am organizat lucrările 
într-o asemenea manieră, încât să infatiseze o temă unitară, cu 
un anumit parcurs de dezvoltare, de la semnificaţia profund 
personală la cea socială, mai amplă. La revizuirea lor am elimi- 
nat duplicările, dar acolo unde diferite lucrări prezintă același 
concept în moduri diferite am păstrat adesea aceste ,,variatiuni 
pe aceeași temă“, cu speranţa că ar putea servi același scop ca în 
muzică, anume să îmbogăţească semnificația melodiei. În virtu- A Pe 
tea originii lor ca scrieri separate, fiecare poate fi citită indepen- PARTEA INTAI 
dent de celelalte, dacă așa dorește cititorul. 

Formulat in cel mai simplu mod, scopul cărții de față este 

acela de a vă împărtăși câte ceva din experiența mea — câte ceva i 
din mine. Asta e ceea ce am trăit în junglele existenței moderne, Pe rsona | VO rbi n d 
în teritoriul în general necartografiat al relațiilor personale. Asta 
e ceea ce am văzut. Asta e ceea ce am ajuns să cred. Astea sunt 
modurile în care am încercat să-mi verific și să-mi testez convin- 
gerile. Astea sunt unele dintre nedumeririle, întrebările, preocu- 
pările și nesigurantele cu care mă confrunt. Sper ca, împărtășin- 
du-vi-le, să găsiţi în ele ceva cu care să rezonafi. 


Vorbesc ca persoană, din contextul experienţei personale 
și al învățămintelor personale. 


Departamentele de Psihologie și Psihiatrie 
Universitatea Wisconsin 
Aprilie 1961 


CARL R. ROGERS 


31 
t APITOLUL 1 


_Asta sunt eu” 


Evoluţia gândirii mele profesionale 
și a filosofiei personale 


Acest capitol combină două discursuri foarte personale. Acum 
cinci ani mi s-a propus să vorbesc în fața studenților din ultimul an 
de la Universitatea Brandeis, pentru a prezenta nu ideile mele despre 
psihoterapie, ci pe mine însumi. Cum am ajuns să gândesc așa cum 
xåndesc? Cum am devenit persoana care sunt? Invitatia mi s-a pä- 
rul extrem de provocatoare pentru gândire și am făcut toate efortu- 
rile ca să răspund la solicitarea acestor studenţi. Anul trecut, Comi- 
lelul Forumului Uniunii Studenților din Wisconsin mi-a adresat o 
“olicitare oarecum similară. Mi s-a cerut să vorbesc în manieră per- 
sonald despre seria lor de prelegeri intitulată „Ultima prelegere“, in 
cure se presupune că, din motive nespecificate, profesorul susține ul- 
lima sa prelegere și, de aceea, oferă numeroase informaţii personale 
«despre sine. (Presupunerea că un profesor s-ar dezvălui în manieră 

personală doar în cele mai drastice condiţii constituie un comentariu 
intrigator la adresa sistemului nostru educativ.) În prelegerea aceas- 
ta din Wisconsin am exprimat mai din plin decât in prima învăță- 
mintele personale și temele filosofice care au ajuns să aibă semnifica- 
tie pentru mine. În capitolul de faţă am împletit ambele prelegeri, în- 
cercând să păstrez ceva din caracterul neprotocolar pe care l-au avut 
la prima prezentare. 

Reacţia la fiecare dintre aceste discursuri m-a făcut să-mi dau sea- 
ma cât de insetati sunt oamenii să afle câte ceva despre persoana care 
li se adresează sau care le predă. De aceea, am plasat acest capitol pri- 
mul în carte, cu speranţa că va exprima câte ceva despre mine și, ast- 
fel, va conferi un context mai amplu și mai multă semnificaţie capito- 
lelor ce vor urma. 


Am fost informat că se așteaptă de la mine ca, adresându-mă 
acestui grup, să plec de la premisa că tema mea este „Ăsta sunt 
eu“. Am felurite reacţii la o astfel de invitaţie, dar una pe care aș 
vrea s-o amintesc este aceea că mă simt onorat și măgulit că un 
grup, oricare ar fi el, vrea să afle, în manieră personală, cine 
sunt. Vă asigur că e o invitaţie unică și provocatoare și voi încer- 
ca să dau la această întrebare sinceră un răspuns pe cât de sin- 
cer îmi stă în puteri. 

Așadar, cine sunt? Sunt un psiholog al cărui interes principal 
este de mulţi ani psihoterapia. Ce înseamnă asta? N-am de gând 
să vă plictisesc cu o lungă descriere a activităţii mele, dar aș vrea 
să redau câteva paragrafe din prefața cărții mele Client-Centered 
Therapy [Terapia centrată pe client] pentru a arăta, într-un mod su- 

biectiv, ce înseamnă ea pentru mine. Am încercat să-i trezesc ci- 
titorului unele sentimente fata de subiectul volumului, astfel că 
am scris următoarele: „Despre ce este vorba în această carte? Să 
incerc să dau un răspuns care ar putea să exprime, într-o anumi- 
li măsură, experienţa vie care aș vrea să fie această carte. 

În cartea aceasta este vorba despre suferinţa și speranţa, an- 
\ietatea și satisfacția de care este plin cabinetul oricărui terape- 
ut. Este vorba despre unicitatea relației pe care o leagă fiecare te- 
rapeut cu fiecare client și totodată despre elementele comune pe 
care le descoperim în toate aceste relații. În cartea aceasta este 
vorba despre experienţele extrem de personale ale fiecăruia din- 
tre noi. Este vorba despre un client din cabinetul meu, care șade 
lângă colţul biroului și se luptă să fie el însuși, în același timp 
speriat de moarte să fie el însuși — se chinuie să-și vadă expe- 
rienta așa cum este ea, își dorește să fie una cu acea experienţă, 
si totuși se teme profund de această posibilitate. În cartea aceas- 
ta este vorba despre mine, aflat acolo împreună cu clientul, 
fata-n fata cu el, participând la lupta sa pe cât de profund sunt 
în stare și cu toată sensibilitatea de care sunt capabil. Este vorba 
despre încercarea mea de a percepe experienţa pe care o trăieș- 
te și semnificaţia, senzațiile, gustul și aroma pe care le are 
aceasta pentru el. Este vorba despre mine deplângându-mi po- 
sibilitatea foarte umană de a-l înţelege greșit pe acel client și de- 
spre eșecurile ocazionale în a vedea viata așa cum i se infatisea- 
ză lui, eșecuri ce cad precum niște obiecte grele peste țesătura 
complexă, delicată a creșterii ce are loc. Este vorba despre ferici- 
rea pe care mi-o trezește privilegiul de a fi moașa unei noi per- 
sonalitati — de a fi martorul uimit al apariţiei unui sine, a unei 
persoane, de a vedea un proces de naștere în care am jucat un 
rol important, de facilitator. Este vorba despre client și despre 

mine privind cu mirare forţele puternice și ordonate care trans- 
par vizibil în toată această experienţă, forte ce par profund înră- 
«lăcinate in univers ca întreg. În cartea aceasta e vorba, cred, de- 
spre viață așa cum se dezvăluie ea cu intensitate în procesul te- 
rapeutic — cu puterea sa oarbă și cu capacitatea imensă de dis- 
trugere, dar și cu imboldul dominant spre creștere, dacă se ofe- 
ră prilejul pentru creștere”. 

Poate că cele de mai sus v-au oferit o imagine despre ceea ce 
fac și despre ceea ce simt cu privire la asta. Presupun că vă în- 
trebati, de asemenea, cum am ajuns să mă implic în această ac- 
tivitate și sunteți curioși cu privire la unele dintre deciziile și 
alegerile, conștiente și inconștiente, adoptate pe parcurs. Să în- 
cerc să vă ofer câteva dintre elementele psihologice importante 
ale autobiografiei mele, mai ales așa cum pare ea să se coreleze 
cu viața mea profesională. 


Primii mei ani de viață 

Am crescut într-un cămin marcat de legături familiale strân- 
se, o atmosferă religioasă și etică foarte strictă, fără compromi- 
suri și, se poate spune, venerarea muncii pe brânci ca virtute. 
Am fost al patrulea născut dintre șase copii. Părinții nostri ți- 
neau foarte mult la noi și se preocupau aproape constant de bi- 
nele nostru. De asemenea, ne controlau strict purtarea, în nume- 
roase moduri subtile și afectuoase. Ei presupuneau, iar eu am 
acceptat, că ne deosebim de alți oameni — fără băuturi alcooli- 
ce, fără dans, fără jocuri de cărți și spectacole, cu foarte puţină 
viaţă socială și multă muncă. Mi-a fost foarte greu să-mi conving 
propriii copii că până și băuturile carbogazoase aveau o ușoară 
aromă de păcat, și-mi amintesc vagul sentiment de stricăciune 

trait când am băut prima sticlă de suc „cu bulbuci“. Trăiam mo- 
mente plăcute împreună, în familie, dar nu ne amestecam cu al- 
jii. Așa că am fost un băiat singuratic, care citea fără oprire și la 
vremea când a încheiat liceul ieșise doar de două ori cu o fată. 

Când aveam doisprezece ani, părinţii mei au cumpărat o fer- 
mă care ne-a devenit cămin. Asta, din două motive. Tatăl meu, 
care devenise om de afaceri prosper, o voia ca hobby. Dar mai 
importantă, cred, era impresia părinţilor mei că o familie cu 
adolescenţi în creștere ar trebui dusă departe de „ispitele“ vieții 
din suburbii. 

Acolo mi s-au conturat două interese care au avut probabil o 
influenţă reală asupra activității mele ulterioare. Am devenit 
tascinat de marii fluturi de noapte (pe atunci erau la modă căr- 
|ile lui Gene Stratton-Porter) și am ajuns să fiu o autoritate în 
materie de Luna, Polyphemus, Cecropia și alţi fluturi splendizi 
care locuiau în pădurile noastre. Înmulțeam cu trudă fluturii în 
captivitate, îngrijeam omizile, păstram coconii pe parcursul lun- 
pilor luni de iarnă și, în general, trăiam unele dintre bucuriile și 
trustrările omului de știință care încearcă să observe natura. 

Tatăl meu era decis să-și conducă noua fermă pe baze stiinti- 
fice, așa că a cumpărat multe cărți despre agricultura științifică. 
isi încuraja băieţii să aibă propriile activități independente și 
profitabile, așa că frații mei și cu mine fineam un cârd de găini 
și, la un moment sau altul, am crescut de la naștere miei, purcei 
si viței. Astfel am ajuns să studiez agricultura științifică și abia 
acum câţiva ani mi-am dat seama ce simţ fundamental al stiin- 
tei am dobândit în acest mod. Nu mi-a spus nimeni că Feds and 
Feeding a lui Morison nu e o carte potrivită pentru un baiat de 
paisprezece ani, asa că m-am cufundat cu trudă în sutele ei de 
pagini, învățând cum se efectuează experimentele — cum se co- 

relează grupurile de control cu grupurile experimentale, cum se 
menţin constante condiţiile prin randomizarea procedurilor, așa 
încât să poată fi dovedită influenţa unui anumit aliment asupra 
producţiei de carne sau de lapte. Am învăţat cât de dificil este să 
testezi o ipoteză. Am ajuns să cunosc și să respect metodele ști- 
intifice într-un domeniu de activitate practic. 


Colegiul și educația ulterioară 


Am început colegiul la Wisconsin, studiind domeniul agri- 
culturii. Unul dintre lucrurile de care-mi amintesc cel mai bine 
este afirmația vehementă a unui profesor de agronomie cu pri- 
vire la învăţarea și folosirea faptelor concrete. El punea accent 
pe inutilitatea cunoștințelor enciclopedice de dragul cunostinte- 
lor enciclopedice și a scornit porunca: „Nu fi o afurisită de căru- 
tă cu muniţie, fii o pușcă!“ 

În primii doi ani de colegiu, ca urmare a unor conferinţe reli- 
gioase studențești cu mare încărcătură emoțională, obiectivul 
profesional mi s-a schimbat, trecând de la cel de agricultor știin- 
tific la teologie — o mică schimbare! Am trecut de la agricultură 
la istorie, considerând că asta ar constitui o mai bună pregătire. 

In penultimul an am fost ales, împreună cu alți unsprezece 
studenți din această țară, să plec în China la o conferinţă a Fede- 
raţiei Mondiale a Studenţilor Creștini. Pentru mine, a fost o ex- 
perienţă extrem de importantă. Era in 1922, la patru ani după în- 
cheierea primului război mondial. Vedeam cu câtă înverșunare 
continuau să se urască francezii și germanii, chiar dacă, indivi- 
dual vorbind, păreau foarte agreabili. Am fost obligat să-mi for- 
fez gândirea, să înţeleg că oamenii sinceri și cinstiţi pot să crea- 
dă în doctrine religioase foarte divergente. Pentru prima oară, 

m-am emancipat în privințe majore față de gândirea religioasă a 
părinţilor mei și mi-am dat seama că nu pot fi de acord cu ei. 
Această independenţă de gândire a creat multă suferinţă și ten- 
siune în relația dintre noi, dar, privind în urmă, cred că atunci, 
mai mult decât oricând altcândva, am devenit o persoană inde- 
pendenta. Sigur că a existat multă revoltă și rebeliune în atitudi- 
nea mea din acea perioadă, dar ruptura esenţială a avut loc în 
cele șase luni ale călătoriei în Orient și, așadar, a fost gândită în 
intregime departe de influenţele de acasă. 

Deși aceasta este o relatare a elementelor care mi-au influen- 
jat dezvoltarea profesională, și nu creșterea personală, aș vrea să 
amintesc foarte pe scurt un factor de importanţă profundă în 
viata mea personală. La vremea călătoriei în China m-am îndră- 
postit de o fată adorabilă pe care o cunoșteam de mulți ani, chiar 
din copilărie, și ne-am căsătorit, cu consimțământul foarte ezi- 
lant al părinților noștri, imediat ce am terminat eu colegiul, ca 
să ne putem continua studiile universitare împreună. Nu pot fi 
foarte obiectiv în această privință, dar iubirea și tovărășia ei con- 
stantă, susținătoare în toți anii care au trecut de atunci a consti- 
tuit un factor extrem de important și o mare sursă de bogăţie în 
viaţa mea. 

Am ales să mă înscriu la Seminarul Teologic Union, cel mai 
liberal din tara la acea vreme (1924), ca să mă pregătesc pentru 
activitatea religioasă. N-am regretat nici o clipă cei doi ani petre- 
cuţi acolo. Am intrat în contact cu câțiva mari învățați și profe- 
sori, mai cu seamă doctorul A. C. McGiffert, care credea cu toa- 
ti fiinţa în libertatea de a cerceta și in a urma adevărul indife- 
rent unde duce el. 

Cunoscând universitățile și instituţiile de educație superioa- 
ra așa cum le cunosc acum — cunoscându-le regulile și rigidită- 

file —, sunt cu adevărat uimit de o experienţă foarte semnifica- 
tivă de la Union. Mai mulți dintre noi eram de părere că suntem 
indopafi cu idei, pe când noi doream în principal să ne explo- 
răm propriile întrebări și îndoieli și să aflăm unde ne duc ele. 
Am depus o cerere la administrație pentru a ni se permite să ini- 
fiem un seminar cu credit, un seminar fără instructor, la care 
materia să fie alcătuită din propriile noastre întrebări. În mod 
lesne de înţeles, conducerea a rămas perplexă in fata solicitării, 
dar ne-a aprobat cererea! Singura restricţie a fost aceea că, în in- 
teresul instituţiei, un instructor tânăr urma să fie prezent la se- 
minar, dar fără a se implica dacă noi nu doream să fie activ. 

Presupun că e inutil să adaug că acest seminar a fost profund 
satisfăcător și clarificator. Simt că m-a purtat cale lungă spre o fi- 
losofie de viață a mea, proprie. Cugetând la întrebările puse si ur- 
mărind ideile prilejuite de ele, majoritatea membrilor acelui grup 
au ajuns să înţeleagă că nu-și doresc activitatea religioasă. Eu am 
fost unul dintre ei. Mi-am dat seama că întrebările cu privire la 
sensul existenţei și posibilitatea îmbunătăţirii constructive a vieții 
indivizilor mă vor interesa, probabil, mereu, dar că nu pot lucra 
într-un domeniu în care mi se cere să cred într-o doctrină religioa- 
să anume. Credinjele mi se schimbaseră deja extrem de mult si 
era posibil să continue să se schimbe. Mi se părea că ar fi oribil să 
trebuiască să sustii un set de credințe pentru a putea rămâne în 
profesia pe care ţi-ai ales-o. Voiam să găsesc un domeniu în care 
să pot fi sigur că libertatea mea de gândire nu va fi limitată. 


Am devenit psiholog 


Dar ce domeniu? La Union fusesem atras de cursurile și 
prelegerile despre activitatea psihologică și psihiatrică, ce în- 

cepeau să se dezvolte pe atunci. Goodwin Watson, Harrison 
I:lliott, Marian Kenworthy au contribuit cu toţii la acest inte- 
res. Am început să urmez mai multe cursuri la Institutul Pe- 
«lagogic al Universităţii Columbia, aflată peste drum de Semi- 
narul Union. M-am înscris la un curs de filosofia educației 
predat de William H. Kilpatrick, în care am găsit un excelent 
profesor. Am început activitatea clinică practică cu copii, su- 
pervizat de Leta Hollingworth, o persoană sensibilă și prag- 
matică. Am descoperit că sunt atras de munca de îndrumare a 
copiilor, așa că, treptat, cu foarte puţină readaptare dureroasă, 
am trecut la domeniul îndrumării copiilor și am început să mă 
consider psiholog clinician. A fost un pas pe care l-am făcut pe 
nesimţite, cu relativ puţine alegeri conștiente clar definite, 
mai degrabă dând curs pur și simplu activităţilor care mă in- 
lcresau. 

În timp ce studiam la Institutul Pedagogic, am făcut cerere 
pentru o bursă de intern la Institutul pentru Îndrumarea Copi- 
ilor, pe atunci nou, sponsorizat de Fundaţia Commonwelth, și 
am obţinut acea bursă. M-am simţit deseori recunoscător în pri- 
mul an că mă aflam acolo. Organizaţia se afla în starea haotică a 
inceputurilor, dar asta însemna că puteai să faci ceea ce doreai. 
Am absorbit cu nesat concepțiile freudiene dinamice ale perso- 
nalului, în rândurile căruia se aflau David Levy și Lawson Low- 
rey, $i am constatat că se află în puternic conflict cu punctul de 
vedere riguros, științific, statistic, de un obiectivism rece, care 
predomina pe atunci la Institutul Pedagogic. Privind în urmă, 
cred că nevoia de a rezolva acest conflict în mine însumi a fost o 
experiență de învățare extrem de valoroasă. La acea vreme mi se 
părea că functionez în două lumi complet diferite, „și cele două 
nu se vor întâlni vreodată“. 


39 


A deveni o persoană » Personal vorbind 


40 


Spre sfârșitul perioadei petrecute ca intern era foarte impor- 
tant să obțin un loc de muncă pentru a-mi susține familia tot 
mai numeroasă, chiar dacă nu-mi terminasem doctoratul. Pos- 
turile nu erau deloc numeroase; îmi amintesc ușurarea și bucu- 
ria pe care le-am simțit când am găsit unul. Am fost angajat ca 
psiholog la Departamentul pentru studierea copilului al Socie- 
tății pentru prevenirea cruzimii asupra copiilor din Rochester, 
statul New York. În acest departament existau trei psihologi, iar 
salariul meu era de 2.900 de dolari pe an. 

Privesc în urmă, la acceptarea acestui post, cu amuzament și 
oarecare uimire. Motivul pentru care eram atât de încântat con- 
sta în faptul că aveam ocazia să desfășor activitatea pe care mi-o 
doream. Pe cât îmi pot aminti, faptul că, judecând după orice 
criteriu rezonabil, era o fundătură din punct de vedere profesio- 
nal, faptul că salariul nu era bun nici măcar după standardele 
acelei perioade pare să nu-mi fi trecut prin minte. Cred că am 
simțit întotdeauna că, dacă mi se oferă prilejul de-a face ceea ce 
mă interesează cel mai mult, toate celelalte tati se vor rezol- 
va cumva de la sine. 


Anii de la Rochester 


Următorii doisprezece ani petrecuţi la Rochester au fost ex- 
trem de valoroși. Timp de cel puţin opt ani, primii, din cei doi- 
sprezece m-am cufundat cu totul în oferirea de servicii psiholo- 
gice practice, diagnosticând și făcând planuri pentru copiii de- 
lincvenţi și defavorizati care ne erau trimiși de tribunale și agen- 
tii și, în multe cazuri, efectuând „interviuri de tratament“. A fost 
o perioadă de relativă izolare profesională, singura mea preocu- 
pare fiind strădania de a fi mai eficient cu clienţii noștri. Trebu- 

11 să ne acceptăm și eșecurile, nu doar reușitele, așa că eram 
obligați să învăţăm. Exista doar un singur criteriu cu privire la 
orice metodă de a lucra cu acești copii si cu părinţii lor, și aces- 
ta era: „Dă rezultate? Este eficientă?“ Constatam că ajung tot 
mai des să-mi formulez propriile idei pe baza experienţelor co- 
tidiene de muncă. 

imi vin in minte trei incidente ilustrative semnificative, toate 
mărunte, dar pentru mine importante la acea vreme. Îmi dau 
seama acum că toate sunt situații de deziluzie — legată de o au- 
toritate, legată de materiale, legată de mine însumi. 

În procesul meu de instruire fusesem fascinat de scrierile 
«doctorului William Healey, care arătau că delincventa are la 
bază deseori un conflict sexual și că, dacă acest conflict este scos 
la iveală, delincvenţa încetează. În primul sau al doilea an la 
Rochester am muncit din greu cu un tânăr piroman care simțea 
un imbold inexplicabil de a provoca incendii. Treptat, discutând 
cu el zi după zi la casa de corecție, am corelat dorința sa cu un 
impuls sexual privitor la masturbare. Evrica! Rezolvasem cazul. 
Totuși, când tânărul a fost eliberat condiționat, a reînceput să 
aibă aceeași problemă. 

Îmi amintesc șocul pe care l-am simțit. Poate că Healey se în- 
sela. Poate că aflasem ceva ce el nu știa. Cumva, acest incident 
mi-a arătat clar că e posibil ca învăţăturile cu autoritate să con- 
Jina greșeli și că există noi cunoștințe de descoperit. 

A doua descoperire naivă a fost de un alt tip. La scurt timp 
după sosirea la Rochester am coordonat un grup de discuții pe 
tema intervievării. Am descoperit descrierea publicată a unei șe- 
dinfe cu un părinte, redată aproximativ fidel, în care cel care se 
ocupase de caz se dovedise iscusit, cu o excelentă intuiţie, inte- 

lipent și îndreptase rapid interviul către miezul problemei. Am 

folosit bucuros materialul ca ilustrare a unei bune tehnici de in- 
terviu. 

Câţiva ani mai târziu am avut o sarcină similară și mi-am 
adus aminte de acest material excelent. L-am căutat iarăși și 
l-am recitit. Am rămas îngrozit. Acum îmi părea că intervievato- 
rul a desfășurat un tip de anchetă juridică, prin care a condam- 
nat mama respectivă pentru motivele ei inconștiente și i-a smuls 
o recunoaștere a vinovăţiei. Acum știu din experienţă că un ast- 
fel de interviu n-ar fi de nici un ajutor, pe termen lung, pentru 
părinte sau pentru copil. Materialul m-a făcut să-mi dau seama 
că mă îndepărtez de orice abordare coercitivă sau intruzivă în 
relaţiile clinice, nu din motive filosofice, ci pentru că astfel de 
abordări au avut întotdeauna doar o eficiență superficială. 

Al treilea incident a survenit câțiva ani mai târziu. Invatasem 
să fiu mai subtil și mai răbdător în a oferi clientului interpretări 
ale comportării sale, încercând să le sincronizez într-o manieră 
blândă, astfel încât să fie acceptate. Lucram cu mama foarte in- 
teligentă a unui băiat care semăna a drac impielitat. Problema 
era clar respingerea băiatului de către mamă la o vârstă fragedă, 
dar de-a lungul multor ședințe n-am reușit s-o ajut să ajungă la 
această revelaţie. Am convins-o să vorbească, am pus laolaltă cu 
blandete dovezile pe care mi le oferise, încercând s-o ajut să 
vadă tiparul. Dar n-am ajuns nicăieri. În cele din urmă, eu am 
renunţat. I-am spus că, pe cât se părea, am încercat amândoi, 
dar am ajuns la eșec, așa că ar fi indicat să nu ne mai vedem. Ea 
a fost de acord. Așa că am încheiat ședința, am dat mâna, iar ea 
a pornit spre ușa cabinetului. Apoi s-a întors și m-a întrebat: 
„Primiţi aici și adulţi pentru consiliere?“ La răspunsul meu afir- 
mativ, a spus: „Ei bine, în cazul ăsta, aș avea nevoie de ajutor“. 
S-a întors pe scaunul de pe care se ridicase și a început să-și re- 

verse disperarea cu privire la căsnicia ei, relația frământată cu 
«ful, sentimentul de eșec și confuzie, toate foarte diferite de „is- 
toria de caz“ sterilă pe care o oferise anterior. Atunci a început 
terapia reală și, în final, s-a încheiat cu mare succes. 

Acest incident a fost unul dintre cele care m-au ajutat să fac 
«experienţa faptului — înțeles pe deplin abia mai târziu — că, de 
lapt, clientul este cel care știe ce-l doare, in ce direcții trebuie 
mers, care probleme sunt cruciale, ce experienţe au fost îngropa- 
le în adânc. Am început să mă gândesc că, dacă nu am neapăra- 
Ii nevoie să-mi demonstrez propria iscusinta și cunoștințele, as 
tace bine să mă bazez pe client în ceea ce privește direcția în care 
sa se îndrepte terapia. 


Psiholog sau...? 


În această perioadă am început să mă îndoiesc că sunt psiho- 
log. Universitarii de la Rochester afirmau fără echivoc că activi- 
tatea pe care o desfășuram nu era psihologie și nu erau interesați 
să predau la facultatea de psihologie. Am mers la întruniri ale 
Asociaţiei Psihologilor Americani și am constatat că sunt pline 
de lucrări despre procesele de învățare la șobolani și experimen- 
te de laborator care păreau să nu aibă nici o legătură cu ceea ce 
făceam eu. Asistentii sociali de psihiatrie însă păreau să vorbeas- 
că aceeași limbă cu mine, așa că am început să activez în cadrul 
profesiei de asistent social, avansând în posturi locale și chiar na- 
tionale. Abia când a fost înființată Asociația Americană de Psiho- 
logie Aplicată am devenit cu adevărat activ ca psiholog. 

Am început să predau la universitate, în cadrul facultății de 
sociologie, cursuri despre înțelegerea și abordarea copiilor-pro- 
blemă. În scurtă vreme, facultatea de pedagogie a dorit să le cla- 

sifice la rândul ei drept cursuri pedagogice. [Înainte de plecarea 
mea de la Rochester, și facultatea de psihologie mi-a cerut per- 
misiunea de a le trece pe lista sa, acceptându-mă astfel, într-un 
final, ca psiholog.] Simpla descriere a acestor experiențe mă face 
să-mi dau seama cu câtă încăpățânare mi-am urmat propriul 
curs, foarte puţin preocupat de întrebarea dacă merg cu grupul 
meu sau nu. 

Timpul nu-mi permite să vorbesc despre munca pentru cre- 
area unui centru de îndrumare separat la Rochester, nici de- 
spre bătălia cu unii reprezentanţi ai profesiei psihiatrice care 
au fost implicaţi. Acestea au fost în mare măsură lupte admi- 
nistrative, care n-au avut prea mult de-a face cu dezvoltarea 
ideilor mele. 


Copiii mei 

În anii petrecuţi la Rochester, băiatul și fata mea au traversat 
perioada prunciei și a copilăriei, învățându-mă mult mai multe 
despre indivizi, dezvoltarea lor și relațiile lor decât aș fi putut 
învăţa vreodată în activitatea profesională. Nu cred să fi fost un 
părinte foarte bun în primii lor ani de viata, dar, din fericire, so- 
tia mea a fost și, cu trecerea timpului, am devenit și eu un părin- 
te mai bun și mai infelegator. În acești ani și ulterior, privilegiul 
de a avea o relaţie cu doi tineri sensibili și buni, pe parcursul tu- 
turor plăcerilor și suferințelor din copilărie, pe parcursul aserti- 
vitatii și dificultăților din adolescenţă, iar de acolo, la vârsta 
adultă și punerea bazelor propriei lor familii a fost, categoric, 
neprefuit. Cred că soția mea și cu mine considerăm că una din- 
tre cele mai satisfăcătoare realizări în care am jucat un rol este 
faptul că putem să comunicăm cu adevărat, la nivel profund, cu 

copiii noștri deveniți adulți și cu partenerii lor de viata, iar ei, cu 


not. 


Anii de la Universitatea Ohio 


În anul 1940 am acceptat un post la Universitatea Ohio. Sunt 
sigur că unicul motiv pentru care s-au gândit la mine a fost car- 
wa mea Clinical Treatment of the Problem Child [Tratamentul clinic 
ul copiilor-problemă], scrisă pe apucate, în vacanțe și scurte conce- 
dii. Spre surprinderea mea și contrar așteptărilor, mi-au oferit 
un post de profesor titular plin. Recomand din toată inima înce- 
perea activității academice de la acest nivel. M-am simţit dese- 
ori recunoscător că n-a trebuit să traversez procesul competitiv, 
deseori umilitor, al promovării pas cu pas la catedrele universi- 
tare, proces prin care indivizii învaţă foarte des o singură lecţie: 
sa nu se expună la riscuri. 

Încercând să predau studenților de la Universitatea Ohio 
ceea ce învățasem despre tratament și consiliere, am început 
să-mi dau seama că, poate, am elaborat pe baza experienţei pro- 
prii un punct de vedere personal, diferit de celelalte. Când am 
incercat să cristalizez unele dintre aceste idei și le-am prezentat 
intr-o lucrare la Universitatea Minnesota, în decembrie 1940, am 
constatat că reacțiile sunt foarte puternice. Atunci am făcut pen- 
tru prima oară experiența faptului că o idee nouă de-a mea, care 
poate să-mi pară strălucită și plină de potenţial, poate constitui 
o mare amenințare pentru altă persoană. A mă afla în centrul 
criticilor, al argumentelor pro și contra, a fost deconcertant și 
m-a făcut să mă îndoiesc și să pun semne de întrebare. Chiar și 
așa, simțeam că am o contribuţie de adus, așa că am pus pe hâr- 
lie manuscrisul lucrării Counseling and Psychotherapy [Consiliere 

și psihoterapie], descriind ceea ce consideram a fi o orientare în- 
tru câtva mai eficientă în terapie. 

Îmi dau seama iarăși, cu oarecare amuzament, cât de putin 
mă preocupasem să fiu „realist“. Când am predat manuscrisul, 
editorul l-a considerat interesant și nou, dar s-a întrebat la ce 
cursuri va fi folosit. Am răspuns că știu doar două — un curs pe 
care-l predam eu și încă unul la altă universitate. Editorul a fost 
de părere că am făcut o greșeală gravă nescriind un text care să 
se potrivească cu cursurile care se predau deja. Se îndoia foarte 
tare că va putea vinde 2000 de exemplare, ceea ce ar fi fost nece- 
sar ca să-și recupereze cheltuielile. Abia când am spus că voi 
merge la un alt editor, s-a hotărât să riște. Nu știu care dintre noi 
a fost mai surprins de vânzările cărții — 70.000 de exemplare 
până în prezent, și vânzările continuă. 


Anii recenți 


Cred că, începând din acest punct și până în prezent, viața 
mea profesională — cinci ani la Universitatea Ohio, doisprezece 
ani la Universitatea Chicago și patru ani la Universitatea 
Wisconsin — este bine documentată de ceea ce am scris. Voi evi- 
dentia foarte pe scurt două-trei aspecte care au o anumită sem- 
nificatie pentru mine. 

Am învăţat să trăiesc relaţii terapeutice tot mai profunde, cu 
o gamă tot mai largă de clienţi. Acest lucru poate fi extrem de 
recompensator, și așa a și fost. Poate fi și a și fost uneori foarte 
înspăimântător, în situațiile în care o persoană cu tulburări pro- 
funde pare să-mi ceară să fiu mai mult decât sunt pentru a-i în- 
deplini nevoia. Desfășurarea terapiei necesită categoric crește- 
re personală continuă din partea terapeutului, iar acest lucru 

poate fi dureros uneori, chiar dacă oferă pe termen lung recom- 
pense. 

As vrea de asemenea să amintesc importanţa constant tot mai 
mare pe care a ajuns s-o aibă pentru mine cercetarea. Terapia este 
«\perienta în care mă pot abandona subiectiv. Cercetarea este ex- 
perienţa în care pot să mă dau la o parte și să încerc să văd cu 
obiectivism această experienţă subiectivă bogată, aplicând toate 
metodele elegante ale științei pentru a stabili dacă m-am înșelat 
pe mine însumi sau nu. Sunt tot mai convins că vom descoperi 
lcgi ale personalității și comportamentului care să fie tot atât de 
semnificative pentru progresul omenirii sau pentru înțelegerea 
umană cum sunt legile gravitației sau cele ale termodinamicii. 

În ultimele două decenii m-am obișnuit ceva mai mult să fiu 
motiv de dispută, dar reacţiile la ideile mele continuă să mă sur- 
prindă. Din punctul meu de vedere, am considerat că mi-am ex- 
primat mereu gândurile într-o manieră deloc definitivă, spre a 
ti acceptate sau respinse de cititor sau de student. Dar, în diferi- 
te momente și locuri, concepțiile mele au împins psihologii, con- 
silierii și pedagogii la o mare furie, un mare dispreţ și critici 
acerbe. Vehemenţa a tins să se stingă în aceste domenii, dar în 
ultimii ani s-a reînnoit în rândul psihiatrilor, dintre care unii 
simt, în modul meu de lucru, o ameninţare profundă la adresa 
multora dintre cele mai prefuite și mai putin puse la îndoială 
principii ale lor. Și poate că criticile furtunoase sunt mai mult 
decât egalate de pagubele produse de „discipoli“ lipsiţi de simț 
critic și care nu pun nimic la îndoială — indivizi care și-au însu- 
sit ceva dintr-un nou punct de vedere și s-au apucat să se războ- 
tască cu toți, folosind ca arme idei corecte, dar și incorecte de- 
“pre mine și activitatea mea. Uneori mi-a fost greu să-mi dau 
"cama cine mi-a facut mai mult rău: „prietenii“ sau dușmanii. 

In parte, poate, din cauza faptului perturbator de a fi motiv 
de dispută, am ajuns să preţuiesc foarte mult privilegiul de a 
pleca departe, de a fi singur. Am impresia că perioadele mele 
cele mai rodnice de muncă sunt acelea în care am putut să mă 
distantez complet de ceea ce cred alţii, de așteptările profesio- 
nale și de solicitările cotidiene și să obțin o perspectivă asupra 
a ceea ce fac. Soția mea și cu mine am găsit ascunzători izola- 
te în Mexic și în Caraibe, unde nimeni nu știe că sunt psiholog, 
unde pictura, înotul, scufundările și surprinderea unor peisaje 
în fotografii color sunt principalele mele activități. Și totuși, în 
aceste locuri, unde activitatea profesională nu ocupă mai mult 
de două până la patru ore pe zi, am făcut cele mai multe din- 
tre progresele din ultimii câţiva ani. Pretuiesc privilegiul de a 
fi singur. 


Câteva învățături semnificative 


Acestea sunt câteva dintre elementele externe ale vieții mele 
profesionale, conturate foarte pe scurt. Dar aș vrea să vă port 
înăuntrul ei, să vă spun câteva dintre lucrurile pe care le-am în- 
vatat din miile de ore petrecute lucrând intim cu persoane afla- 
te în suferință personală. 

Aș vrea să spun foarte clar că sunt învățături care au semni- 
ficatie pentru mine. Nu doresc câtuși de putin să le prezint ca pe 
un ghid pentru nimeni altcineva. Totuși, am constatat că atunci 
când o altă persoană a fost dispusă să-mi spună câte ceva de- 
spre direcţiile sale interioare, acest lucru a fost valoros pentru 
mine, chiar dacă doar prin faptul că m-a ajutat să înţeleg mai 
clar că direcţiile mele sunt diferite. Așadar, în acest spirit ofer 
invatamintele ce urmează. Cred că fiecare dintre ele a ajuns să 

tacă parte din acţiunile mele și din convingerile mele lăuntrice 
cu mult înainte să le constientizez complet. Sunt, desigur, învă- 
jominte disparate și incomplete. Pot spune doar că sunt și au 
tost foarte importante pentru mine. Le învăţ și le reînvăț per- 
manent. Se întâmplă adesea să nu reușesc să actionez în concor- 
dana cu ele, dar ulterior îmi doresc s-o fi făcut. Se întâmplă 
adesea să nu reușesc să văd o situaţie nouă ca pe o situaţie în 
care s-ar putea aplica unele dintre aceste învățăminte. 

Ele nu sunt fixe. Se schimbă mereu. Unele par să capete mai 
mult accent, altele sunt poate mai putin importante pentru mine 
decât altădată, dar toate sunt, pentru mine, semnificative. 

Voi prezenta fiecare învățătură printr-o expresie sau o propo- 
vijie care surprinde ceva din semnificația ei personală. Apoi o 
voi dezvolta puţin. Materialul ce urmează nu e prea organizat, 
cu excepția faptului că primele învățăminte au de-a face în prin- 
cipal cu relațiile cu alţii. Apoi urmează altele care se înscriu în 
domeniul valorilor și convingerilor personale. 


As putea începe prezentarea acestor invafaminte semnificati- 
ve cu un element formulat negativ. În relaţiile mele cu alte persoa- 
ne am constatat că, pe termen lung, nu folosește la nimic să mă port 
ca și cum aș fi ceva ce nu sunt. Nu ajută să mă port calm și agrea- 
bil cand,-de fapt, sunt furios și critic. Nu ajută sa mă port ca și 
cum aș cunoaște răspunsurile atunci când nu le știu. Nu ajută să 
mă port ca și cum aș fi o persoană iubitoare dacă, de fapt, în acel 
moment sunt ostil. Nu ajută să mă port ca și cum aș fi plin de si- 
puranţă dacă, la drept vorbind, sunt speriat și nesigur. Am con- 
statat că această afirmaţie rămâne adevărată chiar și la un nivel 
foarte simplu. Nu ajută să mă port ca și cum m-aș simți bine 
când mă simt bolnav. 

Cu alte cuvinte, ceea ce vreau să spun aici este că am consta- 
tat că nu folosește la nimic și nici nu este eficient, în relaţiile 
mele cu alți oameni, să încerc să intretin o mască, să mă port la 
suprafaţă într-un fel, când în interior trăiesc ceva foarte diferit. 
Cred că asta nu mă face să fiu util în încercarea de a forma rela- 
fii constructive cu alții. Aș vrea să mentionez că, deși consider 
că am învăţat cât de adevărat este acest lucru, n-am profitat de 
el în nici un caz pe cât de mult ar fi trebuit. De fapt, am impre- 
sia că majoritatea greșelilor pe care le fac în relaţiile personale, 
majoritatea ocaziilor când nu reușesc să fiu de ajutor pentru al- 
fii pot fi explicate prin faptul că, din anumite motive defensive, 
m-am purtat la suprafață într-un fel, când, în realitate, senti- 
mentele mele se îndreptau în direcția opusă. 


O altă învățătură ar putea fi formulată astfel: Simt că sunt mai 
eficient când mă pot asculta pe mine însumi cu o atitudine de accep- 
tare și pot fi eu însumi. Cred că, de-a lungul anilor, am învăţat să 
devin mai priceput la a mă asculta pe mine însumi, astfel încât să 
știu, într-o măsură oarecum mai adecvată decât înainte, ceea ce 
simt în orice moment dat — să fiu în stare să-mi dau seama că 
sunt furios sau că simt respingere faţă de o persoană, că mă simt 
plin de căldură și afecţiune pentru un individ sau că sunt plic- 
tisit și neinteresat de ceea ce se petrece, că ard de nerăbdare să 
înțeleg un individ sau că simt anxietate și teamă în relaţia mea 
cu o persoană. Toate aceste atitudini diferite sunt sentimente pe 
care, cred, le pot asculta în interiorul meu. Un mod de a formu- 
la acest lucru este că am devenit mai priceput la a-mi da voie să 

fiu asa cum sunt. Astfel îmi e mai ușor să mă accept pe mine în- 
sumi ca pe o persoană categoric imperfecta, care nu functionea- 
ză în nici un caz tot timpul așa cum ar vrea să funcționeze. 

Probabil că unii consideră că aceasta este o direcție foarte ciu- 
dată în care să te indrepti. Mie imi pare că are valoare în virtu- 
tea unui paradox straniu: când mă accept pe mine însumi așa 
cum sunt, mă schimb. Cred că am învăţat asta de la clienţii mei, 
ca și din propriile-mi experiențe — nu ne putem schimba, nune 
putem distanța de ceea ce suntem până când nu acceptăm în în- 
tregime ceea ce suntem. Iar când o facem, schimbarea pare să se 
producă aproape pe neobservate. E l 

Un alt rezultat ce pare să decurgă din faptul de a fi eu însumi 
este acela că relațiile devin reale. Relațiile reale au capacitatea in- 
vitantă de a fi pline de viata și de semnificație. Dacă pot accepta 
laptul că sunt iritat sau plictisit de acest client sau acest student, 
« mult mai probabil să fiu în stare să-i accept sentimentele cu care 
raspunde. Pot, de asemenea, să accept experiența modificată și 
sentimentele modificate care se vor naște, probabil, în mine și în 
el. Relaţiile reale tind să se schimbe, în loc să rămână statice. 

Așadar, constat că este eficient să-mi permit să fiu ceea ce 
sunt în atitudinile mele, să știu când am ajuns la limita rezisten- 
jei sau a tolerantei și să accept asta ca pe o realitate; să știu când 
imi doresc să modelez sau să manipulez oameni și să accept asta 
ca pe o realitate care există în mine. Mi-ar plăcea să accept aceste 
sentimente tot atât de bine ca pe cele de căldură, interes, îngă- 
«duinţă, bunătate, înțelegere, care sunt și ele o parte foarte reală 
din mine. Atunci când accept cu adevărat toate aceste atitudini 
ca pe o realitate, ca pe o parte din mine, relația mea cu cealaltă 
persoană devine ceea ce este și poate să crească și să se schimbe 


mai USOT. 


Ajung acum la o învățătură centrală, care a avut foarte mul- 
la însemnătate pentru mine. O pot formula astfel: Am constatat 

că faptul de a-mi da voie să înţeleg o altă persoană are o valoare imen- 
să. Felul în care am formulat această afirmaţie poate să vă pară 
ciudat. E nevoie să-ţi dai voie să-l înţelegi pe altul? Eu cred că da. 
Prima noastră reacţie la majoritatea afirmațiilor pe care le auzim 
de la alti oameni este o evaluare sau o judecată imediată, și nu 
o înțelegere a lor. Când cineva își exprimă un sentiment, o atitu- 
dine sau o convingere, tindem să gândim aproape imediat: „Așa 
e“ sau „E o prostie“, „E anormal“, „E irațional“, „E incorect“, 
„Nu-i frumos“. Foarte rar ne dăm voie să înțelegem exact ce sem- 
nificatie are pentru celălalt afirmaţia sa. Eu cred că se întâmplă 
așa fiindcă a înţelege e un lucru riscant. Dacă-mi dau voie cu 
adevărat să-l înțeleg pe altul, acea înțelegere ar putea să mă 
schimbe. Și toți ne temem de schimbare. Așadar, după cum spu- 
neam, nu e ușor să-ți dai voie să înţelegi un individ, să pătrunzi 
în amănunt, complet și empatic în cadrul său de referinţă. E tot- 
odată un lucru rar. 

Înțelegerea îmbogățește în două feluri. Atunci când lucrez cu 
clienţi aflați în suferinţă, constat că a înţelege lumea bizară a 
unui individ psihotic sau a înţelege și percepe atitudinile per- 
soanei care simte că viața e prea tragică pentru a fi suportată sau 
a înţelege omul care simte că e un individ lipsit de valoare, infe- 
rior — fiecare dintre acestea mă îmbogățește cumva. Învăţ din 
aceste experienţe în moduri care mă schimbă, care mă fac să fiu 
o persoană diferită și, cred, mai reactivă. Poate și mai important 
este faptul că, atunci când ii înțeleg pe acești indivizi, asta le 
permite să se schimbe. Le permite să-și accepte temerile, gându- 
rile bizare, sentimentele tragice și descurajările, dar și momen- 
tele de curaj, bunătate, iubire și sensibilitate. Ei trăiesc, ca și 
mine, experienţa faptului că atunci când cineva înţelege pe de- 
plin acele sentimente, asta le permite să accepte respectivele 

sentimente în ei înșiși. lar apoi constată că atât sentimentele, cât 
si ei înșiși se schimbă. Indiferent dacă este vorba despre a înţe- 
lege femeia care simte că are la propriu un cârlig în cap, cu aju- 
torul căruia ceilalți o manevrează încoace și-ncolo, sau a intele- 
pe bărbatul care simte că nimeni nu e atât de singur, atât de se- 
parat de ceilalți cum e el, constat ca înțelegerea acestor lucruri 
are valoare pentru mine. Totodată, și chiar mai important, a fi 
injelesi este o experienţă cu foarte mare valoare pozitivă pentru 


acești oameni. 


lată o altă învățătură care a avut importanţă pentru mine. Am 
constatat că devin mai bogat în interior dacă deschid canale prin care 


alții îmi pot comunica sentimentele lor, lumea lor perceptivă persona- . 


Ia. Pentru că a înţelege este un lucru recompensator, mi-ar plă- 
cea să reduc barierele dintre alții si mine, așa încât ei să poată, 
ducă vor, să se dezvăluie în mai mare măsură. 

În relația terapeutică există mai multe căi prin care pot face 
ca clientului să-i fie mai ușor să comunice. Prin atitudinile mele, 
pot crea în cadrul relaţiei o siguranță care face o astfel de comu- 
nicare mai posibilă. Sensibilitatea înțelegerii, cu ajutorul căreia 
clientul este văzut așa cum se vede el însuși și este acceptat ca 
având acele percepții și sentimente, este si ea utilă. 

Ca profesor, am constatat de asemenea că faptul de a putea 
deschide canale prin care alții să-mi poată împărtăși lucruri de- 
spre ei înșiși mă îmbogățește. De aceea, încerc, deseori cu puţin 
succes, să creez în sala de clasă un climat în care sentimentele să 
poată fi exprimate, în care oamenii să poată avea păreri diferi- 
te — unii față de alții și faţă de instructor. De asemenea, ani so- 
licitat adesea „fișe de reacție” de la studenți, în care pot să se ex- 
prime, individual și personal, cu privire la curs. Pot să vorbeas- 

ca despre maniera in care cursul le satisface sau nu nevoile, isi 
pot exprima sentimentele față de instructor sau pot vorbi despre 
dificultăţile personale pe care le au în raport cu cursul. Aceste 
fişe de reacţie nu au absolut nici o legătură cu notele studenți- 
lor. Uneori, una și aceeași lecţie a unui curs este percepută în 
moduri diametral opuse. Un student spune: „Ceea ce simt este 
o repulsie imposibil de definit față de tonul acestei lecţii”. Un al- 
tul, student străin, vorbind despre aceeași săptămână a aceluiași 
curs, spune: „Lecţia noastră urmează cel mai bun, mai fructuos 
și mai științific mod de învățare. Dar pentru oamenii cărora li 
s-a predat vreme îndelungată, așa cum ni s-a predat nouă, prin 
metoda de tip prelegere, autoritară, această procedură nouă este 
imposibil de înţeles. Oamenii ca noi sunt conditionati să-l ascul- 
te pe instructor, să ia notițe pasiv si să memoreze lecturile obli- 
gatorii pentru examene. Nu mai trebuie să spun că e nevoie de 
mult timp pentru ca oamenii să scape de obișnuinţele lor, indi- 
ferent dacă acele obisnuinte sunt sau nu sterile, infructuoase și 
sterpe“. Pentru mine, a mă deschide fata de aceste sentimente 
profund diferite a fost un lucru extrem de recompensator. 

Am constatat că același lucru este valabil în grupurile în care 
sunt administrator sau sunt perceput drept lider. Îmi doresc să re- 
duc nevoia de defensivitate, așa încât oamenii să-și poată comuni- 
ca liber sentimentele. Acest lucru a fost extrem de incitant și m-a 
condus la o concepție complet nouă despre ceea ce poate fi activi- 
tatea de administraţie. Dar nu pot dezvolta acest subiect aici. 


Mai există o învăţătură foarte importantă pe care am des- 
prins-o din activitatea mea de consiliere. O pot formula foarte 


pe scurt. Am constatat că este extrem de recompensator să pot accep- 
ta o altă persoană. 

Am descoperit că a accepta cu adevărat altă persoană și sen- 
limentele sale nu este nici pe departe un lucru ușor, așa cum nici 
a inţelege nu este. Pot cu adevărat să permit altei persoane să 
wmtă ostilitate față de mine? Pot să-i accept furia ca pe o parte 
cală și legitimă din sine? Pot s-o accept când își vede viata și 
problemele într-un mod foarte diferit de al meu? Pot s-o accept 
„and are sentimente foarte pozitive față de mine, mă admiră și 
vrea să mă ia drept model? Acceptarea presupune toate acestea, 
sı ca nu vine ușor. Cred că, în cultura noastră, părerea că „toate 
«vlelalte persoane trebuie să simtă și să gândească la fel ca 
mine“ este un tipar tot mai răspândit. Ne vine greu să dăm voie 
«upiilor sau părinţilor sau soţilor noștri să aibă alte atitudini de- 
cit noi față de anumite chestiuni și probleme. Nu le putem per- 
mite clienţilor sau studenților noștri să aibă alte păreri decât noi 
„au să-și folosească experienţa în propriul mod individual, La 
“cară naţională, nu putem permite unei națiuni să gândească 
sau să simtă altfel decât noi. Și totuși, a început să-mi pară că 
această separare între indivizi, dreptul fiecăruia de a-și folosi ex- 
perienta în propriul mod și de a descoperi în ea propria semni- 

licatie este una dintre cele mai neprefuite posibilități din viata. 
liiecare persoană e o insulă, într-un sens foarte real, și poate con- 
strui poduri spre alte insule doar dacă, mai întâi de toate, este 
dispusă să fie ea însăși și i se dă voie să fie ea însăși. De aceea, 
consider că atunci când pot accepta altă persoană, ceea ce in- 
svamnă, concret, să accept sentimentele, atitudinile și convinge- 
rile pe care le are, ca pe o parte reală și vitală din ea, o ajut să de- 
vină persoană — și pentru mine, acest lucru are o mare valoare. 


Următoarea învățătură pe care doresc s-o prezint ar putea fi 
preu de comunicat. Este aceasta: Cu cât sunt mai deschis fata de 

realitățile din mine și din cealaltă persoană, cu atât îmi doresc mai 
puțin să mă reped și să „dreg lucruri“. Cu cât încerc să mă ascult 
pe mine însumi și experiențele care se derulează înăuntrul meu 
și cu cât încerc să folosesc aceeași atitudine de ascultare cu altă 
persoană, cu atât simt mai mult respect față de procesele com- 
plexe ale vieţii. În consecinţă, sunt tot mai puţin înclinat să mă 
grăbesc să dreg lucruri, să stabilesc obiective, să modelez oa- 
meni, să-i manipulez și să-i împing de la spate pe calea pe care 
aș vrea să meargă. Sunt mult mai mulțumit să fiu pur și simplu 
eu însumi și să-l las pe celălalt să fie el însuși. Știu foarte bine 
că acest punct de vedere pare straniu, aproape oriental. La ce 
bun viața dacă nu facem una sau alta oamenilor? La ce bun via- 
fa dacă nu-i modelăm potrivit scopurilor noastre? La ce bun 
dacă nu-i învăţăm lucrurile pe care credem noi că ar trebui să le 
înveţe? La ce bun viaţa dacă nu-i vom face să gândească și să 
simtă la fel ca noi? Cum ar putea cineva să susțină un punct de 
vedere atât de pasiv precum cel pe care-l exprim eu? Sunt sigur 
că atitudinile de acest fel trebuie să facă parte din reacţia mul- 
tora dintre voi. 

Și totuși, aspectul paradoxal al experienţei mele este acela 
că, cu cât sunt pur și simplu dispus să fiu eu însumi, în toată 
această complexitate a vieţii, și cu cât sunt mai dispus să infe- 
leg și să accept realitățile existente în mine și în cealaltă per- 
soană, cu atât pare să fie stimulată mai mult schimbarea. E un 
fapt foarte paradoxal: în măsura în care fiecare dintre noi este 
dispus să fie el însuși, va constata apoi că se schimbă nu doar 
el, ci și alți oameni cu care relaționează. Cel putin asta e o par- 
te foarte vie a experienței mele și unul dintre cele mai profun- 
de lucruri pe care cred că le-am învăţat în viata mea personală 
și profesională. 

Să trec acum la alte câteva învățături, care privesc mai putin 
relaţiile și au mai multe de-a face cu propriile-mi acțiuni și va- 
lori. Prima dintre acestea este foarte succintă. Pot avea încredere 
in experiența mea. 

Unul dintre lucrurile elementare pentru înţelegerea cărora 
mi-a trebuit mult timp și pe care le învăţ și acum este acela că, 
atunci când o activitate îți dă senzația că este valoroasă sau me- 
rita întreprinsă, ea chiar merită întreprinsă. Altfel spus, am învă- 
Jal că percepția mea totală, la nivelul întregului organism, asu- 
pra unei situaţii este mai de încredere decât intelectul meu. 

Pe tot parcursul vieţii profesionale am mers în direcții pe care 
alții le considerau prostești și în privința cărora am avut eu în- 
sumi multe îndoieli. Dar n-am regretat niciodată că m-am în- 
dreptat în direcţii pe care „le simțeam corecte“, chiar dacă la 
momentul respectiv m-am simţit deseori singur sau neghiob. 

Am constatat că, în situaţiile în care m-am încrezut într-o 
anumită percepție non-intelectuală, am descoperit înțelepciune 
în acel demers. De fapt, am constatat că atunci când am urmat 
una dintre aceste căi neconvenţionale pentru că simțeam că e co- 
rectă sau adevărată, după cinci-zece ani mi s-au alăturat multi 
dintre colegi, așa că n-a mai trebuit să mă simt singur pe calea 
respectivă. i 

Pe măsură ce ajung treptat să mă încred mai profund în tota- 
lul reacțiilor mele, descopăr că le pot folosi ca să-mi ghideze 
pândirea. Am ajuns să nutresc mai mult respect pentru acele 
idei vagi care-mi apar în minte din când în când și pe care le simt 
a fi semnificative. Sunt înclinat să cred că aceste gânduri sau bă- 
nuieli neclare mă vor conduce spre zone importante. Consider 
că asta înseamnă a avea încredere în totalitatea experiențelor 
mele, despre care am ajuns să bănuiesc că este mai inteleapta 

decât intelectul meu. Este supusă greșelii, sunt sigur, dar cred că 
e mai putin supusă greșelii decât mintea mea conștientă singu- 
ră. Atitudinea mea este foarte bine exprimată de Max Weber, ar- 
tistul, când spune: „În derularea umilului meu efort creativ, de- 
pind foarte mult de ceea ce nu știu și de ceea ce n-am făcut până 
acum“. 


Foarte strâns legat de această învățătură este un corolar care 
spune că evaluarea făcută de alții nu este pentru mine un reper. Deși 
trebuie ascultate și luate în calcul așa cum sunt, judecatile celor- 
lalți nu pot fi niciodată un reper pentru mine. Acesta a fost un 
lucru greu de învățat. Îmi amintesc cât de zguduit am fost, in 
vremurile de început, când un gânditor erudit, care-mi părea a 
fi un psiholog mult mai competent și mai învățat decât mine, 
mi-a spus ce greșeală mare fac fiind interesat de psihologie. 
După el, nu va duce nicăieri, iar ca psiholog nu voi avea nici mă- 
car ocazia de a practica această profesie. 

În anii de mai târziu m-a surprins puţin, uneori, să aflu că în 
ochii unora sunt un impostor, o persoană care practică medici- 
na fără a avea dreptul, autorul unui tip de terapie foarte super- 
ficial și dăunător, un căutător de putere, un mistic etc. Și am fost 
la fel de tulburat de laudele la fel de extreme. Dar nu mi-am fă- 
cut prea multe griji, fiindcă am ajuns să consider că doar o sin- 
gură persoană (cel puţin pe durata vieţii mele și, poate, în toate 
timpurile) poate ști dacă ceea ce fac este sincer, minuțios, des- 
chis și sănătos sau fals, defensiv și nesănătos, iar acea persoană 
sunt eu. Primesc bucuros tot felul de dovezi cu privire la ceea ce 
fac, iar critica (deopotrivă cea prietenoasă și cea ostilă) și lauda 
(deopotrivă cea sinceră și cea lingușitoare) fac parte din aceste 
dovezi. Dar a cântări aceste dovezi și a le stabili semnificația și 

ulilitatea este o sarcină pe care n-o pot lăsa în seama nimănui 
altcuiva. 


In lumina a ceea ce am spus, probabil că următoarea învăță- 
tură nu vă va surprinde. Experiența este, pentru mine, cea mai înal- 
Ia autoritate. Piatra de încercare a validității este propria mea ex- 
perionfa. Ideile nici unui alt om nu au tot atâta autoritate ca ex- 
periența mea, după cum nu are nici vreuna din ideile mele. Ex- 
perienfa este aceea la care trebuie să mă întorc iarăși și iarăși, 
pentru a descoperi o aproximare mai fidelă a adevărului așa 
vum există el în procesul de devenire din mine. 

Nici Biblia și nici profeţii, nici Freud și nici cercetarea, nici re- 
velațiile lui Dumnezeu sau ale oamenilor nu pot avea întâietate 
14 de propria-mi experienţă directă. 

I:xperienfa mea are cu atât mai multă autoritate, cu cât devi- 
iw mai primară, pentru a folosi termenul din semantică. Astfel, 
ierarhia experienţelor le va conține pe cele mai pline de autori- 
tate la nivelul cel mai de jos. Dacă citesc o teorie despre psihote- 
rapie și dacă formulez o teorie asupra psihoterapiei bazată pe 
munca mea cu clienții și dacă, de asemenea, am experiența di- 
recta a psihoterapiei cu un client, gradul de autoritate crește în 
ordinea în care am enumerat aceste experiențe. 

I:xperienta mea are autoritate nu pentru că ar fi infailibilă. Ea 
constituie temelia autorității fiindcă poate fi oricând verificată 
in noi modalităţi primare. Astfel, erorile ei frecvente sunt mereu 
susceptibile de a fi corectate. 


O altă învățătură personală: [mi place să descopăr ordine în expe- 
riwujă. Pare inevitabil să caut semnificaţia, ordonarea sau legita- 
tea în orice set vast de experienţe. Tocmai acest fel de curiozita- 

te, care-mi aduce foarte multă satisfacţie când îi dau curs, m-a 
condus la fiecare dintre formulările majore pe care le-am avan- 
sat. M-a condus la căutarea ordinii în conglomeratul de practici 
ale clinicienilor care lucrau cu copii, iar de aici a rezultat cartea 
The Clinical Treatment of the Problem Child. M-a condus la formu- 
larea principiilor generale ce par să acţioneze în psihoterapie, iar 
asta a condus la câteva cărţi și numeroase articole. M-a condus la 
cercetare, pentru a testa diferite tipuri de legitate pe care consi- 
der că le-am întâlnit în experiența mea. M-a îndemnat să con- 
struiesc teorii pentru a pune laolaltă ordonarea lucrurilor cu care 
am avut deja de-a face și a proiecta această ordine mai departe, 
în zone noi și neexplorate, unde să poată fi testată în continuare. 

Astfel, am ajuns să consider că atât cercetarea științifică, cât 
și procesul construirii de teorii au drept scop ordonarea inte- 
rioară a experiențelor semnificative. Cercetarea este efortul per- 
severent și disciplinat de a înțelege și ordona fenomenele expe- 
rientei subiective. Este justificată fiindcă e satisfăcător să percepi 
lumea ca având o ordonare și pentru că, deseori, când înţelegi 
relaţiile ordonate ce apar în natură, apar rezultate recompensa- 
toare. 

Așadar, am ajuns să înțeleg că motivul pentru care mă dedic 
cercetării și construirii de teorii este acela de a satisface nevoia 
de a percepe ordine și semnificație, o nevoie subiectivă care 
există în mine. Uneori am efectuat cercetări din alte motive — ca 
să-i mulțumesc pe alții, să conving adversari și sceptici, să avan- 
sez profesional, să dobândesc prestigiu și din alte motive deza- 
greabile. Aceste erori de judecată și activitate au servit doar la a 
mă convinge și mai profund că există doar un singur motiv să- 
nătos pentru desfășurarea de activităţi științifice, și el constă în 
satisfacerea unei nevoi de semnificație aflate în mine. 

O altă învăţătură a cărei recunoaștere m-a costat mult poate 
fı formulată în cinci cuvinte: Faptele concrete sunt niște aliați. 

M-a interesat foarte mult faptul că majoritatea psihoterapeu- 
Hlor, în special psihanaliștii, au refuzat constant să efectueze 
vreo investigație științifică asupra terapiei lor sau să permită al- 
lara să facă acest lucru. Înţeleg această reacţie, fiindcă am sim- 
pt o. Imi amintesc foarte bine, mai ales în ceea ce privește pri- 
ile noastre cercetări, cu câtă neliniște aşteptam să vedem ce 
wultate am obținut. Dacă ipotezele noastre ar fi infirmate?! 
Iwi ne-am înșelat în concepțiile noastre?! Dacă părerile noas- 
te nu sunt justificate?! Privind în urmă la astfel de momente, 
imi pare că am privit faptele concrete ca pe niște potenţiali duș- 
mani, ca pe niște potenţiali declanșatori ai dezastrului. Poate că 
an ajuns cu încetineală să înțeleg că faptele concrete sunt întot- 
ruuna niște aliaţi. Fiecare dovadă pe care o poţi obține, indife- 
wnt în ce domeniu, te aduce și mai aproape de ceea ce este ade- 
varat. lar apropierea mai mare de adevăr nu poate fi niciodată 
un lucru dăunător, periculos sau nesatisfăcător. Așadar, deși de- 
test și acum să-mi reajustez gândirea, să renunţ la moduri vechi 
ue percepție și conceptualizare, am ajuns totuși să înțeleg in mă- 
sură considerabilă, la un anumit nivel mai profund, că aceste re- 
urpunizări dureroase constituie ceea ce se numește învățare și că, 
thsi dureroase, ele conduc întotdeauna la un mod mai satisfăcă- 
tor «le a vedea viața — mai satisfăcător fiindcă este întru câtva 
mai corect. De aceea, în momentul de față, una dintre cele mai 
alrâpătoare zone de gândire și speculație este o zonă în care câ- 
teva dintre ideile mele favorite nu au fost sprijinite de dovezi. 
Simt că, dacă-mi pot croi drumul prin această problemă, voi 
«escoperi o aproximare mult mai satisfăcătoare a adevărului. 
Sunt sigur că faptele concrete vor fi aliații mei. 

Aș vrea să includ aici o învăţătură care mi-a adus recompen- 
se deosebit de mari, fiindcă mă face să mă simt profund asemă- 
nator cu alţii. O pot formula astfel: Ceea ce este cel mai personal 
este cel mai general. Au fost momente când, vorbind cu studenţii 
sau cu colegii ori scriind, m-am exprimat în moduri atât de per- 
sonale, încât am crezut că exprim o atitudine pe care, probabil, 
n-o poate înţelege nimeni altcineva, fiind atât de unică și de per- 
sonală. Două exemple scrise sunt prefața la Client-Centered The- 
rapy (considerată absolut inadecvată de către editori) și un arti- 
col intitulat „Persons or Science” [,,Persoane sau știință“). În 
aceste cazuri am constatat, aproape invariabil, că tocmai senti- 
mentul care-mi păruse cel mai intim, cel mai personal și, așadar, 
cel mai greu de înţeles de către alții s-a dovedit a fi o expresie 
care-și găsește rezonanţă in mulţi alti oameni. Asta m-a făcut să 
cred că ceea ce este cel mai personal și mai unic în fiecare dintre 
noi este, probabil, tocmai elementul care, dacă ar fi împărtășit 
sau exprimat, ar fi cel mai profund grăitor pentru alții. Asta m-a 
ajutat să-i înţeleg pe artiștii plastici și pe poeți ca oameni care au 
îndrăznit să exprime unicitatea ființei lor. 


Există o învăţătură profundă care este, poate, fundamenta- 
lă pentru tot ce am spus până aici. Ea mi-a fost impusă de cei 
peste douăzeci și cinci de ani de încercări de a-i ajuta pe oa- 
menii aflaţi în suferință personală. Este simplă: Din experiența 
mea, persoanele au o direcție esențialmente pozitivă. Constat că 
acest lucru este adevărat în contactele mele cele mai profunde 
cu indivizi aflați în terapie, chiar și cu cei ale căror probleme 
sunt extrem de perturbatoare, al căror comportament a fost 
extrem de antisocial, ale căror sentimente par extrem de anor- 
male. Dacă pot înţelege cu sensibilitate sentimentele pe care le 

exprimă ei, dacă sunt capabil să-i accept ca persoane distinc- 
te, constat apoi că tind să se îndrepte în anumite direcţii. Si 
care sunt aceste direcţii spre care tind să se îndrepte? Cuvin- 
tele care cred că sunt cu adevărat descriptive sunt cuvinte ca 
pozitiv, constructiv, mișcare în direcţia actualizării sinelui, 
creșterea în direcția maturității, creșterea în direcția socializă- 
rii. Am ajuns să cred că, cu cât individul este înţeles și accep- 
tat mai deplin, cu atât tinde mai mult să renunţe la măștile fal- 
se cu care a întâmpinat viaţa și cu atât tinde mai mult să se în- 
drepte într-o direcţie care este „înainte“. 

N-aș vrea să fiu înţeles greșit în această chestiune. Nu am 
o concepție de tip Poliana despre natura umană. Sunt foarte 
conștient de faptul că, în virtutea defensivităţii și a fricii din 
ci, indivizii se pot purta și chiar se poartă în moduri incredi- 
bil de crude, oribil de distructive, imature, regresive, antiso- 
ciale, vătămătoare. Și totuși, una dintre cele mai înviorătoate 


şi reconfortante părţi din experienţa mea este să lucrez cu ast- 


fel de indivizi și să descopăr tendinţele directionale puternic 
pozitive care există în ei, la fel ca in noi toți, la cele mai pro- 
funde niveluri. 


Daţi-mi voie să închei această listă lungă cu o ultimă învăţă- 
tură, ce poate fi exprimată foarte pe scurt. Viața, la potențialul ei 
maxim, este un proces fluid, schimbător, în care nimic nu e fix. Con- 
stat la clienţii mei și la mine însumi că, atunci când viata este 
cea mai bogată și mai recompensatoare, ea este un proces fluid. 
A percepe acest lucru este deopotrivă fascinant și puţin înfrico- 
sdtor. Constat că mă aflu la potenţialul meu maxim când pot să 
las fluxul experienței să mă poarte, într-o direcţie ce pare să fie 
inainte, spre țeluri de care sunt doar vag conștient. Ar trebui să 

fie evident că, plutind astfel împreună cu șuvoiul complex al 
experienţelor mele și încercând să-i înţeleg complexitatea me- 
reu schimbătoare, nu există puncte fixe. Când sunt capabil să 
fiu una cu procesul în acest mod, este clar că nu poate exista 
nici un sistem închis de convingeri, nici un set imuabil de prin- 
cipii pe care să le susțin. Viaţa este călăuzită de înțelegerea și in- 
terpretarea schimbătoare a experienţelor mele. Ea se află mereu 
în procesul devenirii. 

Cred că acum este clar de ce nu există filosofie sau convin- 
gere sau set de principii pe care i-aș putea încuraja ori convin- 
ge pe alții să le împărtășească sau să le susțină. Pot doar să în- 
cerc să trăiesc conform interpretării pe care o dau eu semnifi- 
catiei actuale a experienţelor mele și să încerc să le acord altora 
permisiunea și libertatea de a-și crea propria libertate interioa- 
ră și, prin aceasta, propria interpretare plină de sens a expe- 
rientelor lor. 

Dacă adevărul există, cred că acest proces individual, liber, 
de căutare ar trebui să conveargă către el. Asta este totodată, 
într-o manieră limitată, ceea ce se pare că am trăit. 

PARTEA A DOUA 


Cum pot să te ajut? 


Am găsit un mod de a lucra cu oamenii 
ce pare să aibă un mare potenţial constructiv. 


t APITOLUL 2 


Câteva ipoteze privind facilitarea 
creșterii personale 


Cele trei capitole care constituie partea a doua se întind pe o perioa- 
«i de șase ani, din 1954 până in 1960. În mod curios, ele se întind pe 
o porțiune mare din teritoriul țării, prin locurile unde au fost prezen- 
lale — orașele Oberlin, statul Ohio, St. Louis, statul Missouri și Pa- 
sudena, statul California. Ele acoperă de asemenea o perioadă în care 
se acumula o mare cantitate de cercetări, astfel că afirmaţiile formula- 
le provizoriu în prima lucrare erau deja solid confirmate la vremea pre- 
zentării celei de-a treia lucrări. 

În prelegerea ce urmează, prezentată la Colegiul Oberlin în 1954, 
um încercat să comprim în cel mai scurt timp cu putință principiile 
fundamentale de psihoterapie pe care le exprimasem mai pe larg in căr- 
file inele (Counseling and Psychotherapy [Consiliere și psihote- 
rapie]) (1942) și (Client-Centered Therapy [Terapia centrată pe 
client]) (1951). Mă interesează să prezint relaţia de facilitare si rezul- 
tatele, fără a descrie procesele care fac să se producă schimbarea și chiar 
ford a comenta pe marginea lor. 

A mă afla în fata unei persoane tulburate, plină de conflicte, 
care caută și așteaptă ajutor a fost întotdeauna o mare provoca- 
re pentru mine. Dispun de cunoștințele, resursele, tăria psihică, 
abilitatea necesare — am ceea ce trebuie pentru a fi de ajutor 
unui astfel de individ? 

Timp de peste douăzeci și cinci de ani, am încercat să răs- 
pund la acest tip de provocare. Ea m-a determinat să fac apel 
la toate elementele pregătirii mele profesionale: metodele rigu- 
roase de evaluare a personalității pe care le-am învăţat la Școa- 
la Pedagogică din Columbia; insighturile și metodele psihana- 
litice freudiene ale Institutului pentru îndrumarea copilului 
unde am lucrat ca intern; permanentele noutăți din domeniul 
psihologiei clinice, cu care am fost strâns asociat; scurtul con- 
tact cu opera lui Otto Rank, cu metodele asistenţei sociale psi- 
hiatrice și alte resurse prea numeroase pentru a fi amintite. 
Dar, mai presus de toate, a însemnat o continuă învăţare din 
propria experienţă și din cea a colegilor mei de la Centrul de 
consiliere, pe parcursul demersurilor de a descoperi noi înșine 
metode eficiente de a lucra cu oamenii cu probleme. Treptat, 
mi-am elaborat un mod de lucru care decurge din acea expe- 
rienţă și care poate fi testat, rafinat și remodelat prin noi expe- 
rienţe și prin cercetare. 


O ipoteză generală 


Un mod succint de a descrie schimbarea ce a avut loc în mine 
este de a spune că-n primii ani de activitate profesională îmi pu- 
neam întrebarea: „Cum pot trata sau vindeca sau schimba 

această persoană?“ Acum aș formula întrebarea astfel: „Cum 
pol oferi o relaţie pe care această persoană s-o poată folosi pen- 
tru propria creștere personală?“ 

Când am ajuns să pun întrebarea în această a doua formă, am 
meles că ceea ce am învățat se aplică tuturor relaţiilor mele cu 
oamenii, nu doar lucrului cu clienții cu probleme. Din acest mo- 
tiv, cred că este posibil ca învățăturile care au avut semnificație 
pentru mine, în experienţele mele ar putea avea o semnificație 
pentru voi, în experienţele voastre, fiindcă suntem implicați cu 
luţii în relaţii umane. 

Poate că ar trebui să încep cu o învățătură negativă. Am în- 
jeles treptat că nu pot fi de ajutor persoanei tulburate prin in- 
termediul vreunei proceduri intelectuale sau de instruire. Nici 
o abordare care se bazează pe cunoaștere, pe instruire, pe ac- 
veptarea a ceva ce este învățat nu este de folos. Aceste abordări 
sunt atât de ispititoare și de directe, încât în trecut am încercat 
multe dintre ele. Este posibil să-i explici unui individ cum este 
alcătuit și cum funcționează, să-i prescrii măsuri care ar trebui 
să-l conducă înainte, să-l instruiești oferindu-i cunoștințe de- 
spre un mod de viață mai satisfăcător. Dar experienţa mi-a ară- 
tat că astfel de metode sunt inutile și irelevante. În cel mai bun 
caz, ele pot determina o schimbare temporară, care dispare în 
scurt timp, lăsându-l pe individ mai convins ca oricând de ina- 
deevarea sa. 

lişecul oricărei abordări de acest fel, bazată pe intelect, m-a 
obligat să înțeleg că schimbarea pare să se producă prin inter- 
mediul experiențelor din contextul unei relații. Așa că voi încer- 
ca să formulez foarte pe scurt și neformal câteva dintre ipoteze- 
le esenţiale privitoare la o relație de ajutorare ce par să fie con- 
firmate tot mai mult și de experienţă, și de cercetare. 

Pot formula ipoteza generală într-o propoziţie, astfel: Dacă 
pot oferi un anumit tip de relație, cealaltă persoană va descoperi 
în sine capacitatea de a folosi acea relație în scopul creșterii și se 
va produce schimbarea și dezvoltarea personală. 


Relaţia 


Dar ce înseamnă acești termeni? Dati-mi voie să iau separat 
cele trei elemente majore din această frază și să arăt câte ceva 
din semnificația pe care o au pentru mine. Cum este acest tip de 
relație anume pe care aș vrea să-l ofer? 

Am constatat că, cu cât pot fi mai autentic în relație, cu atât 
va fi ea mai utilă. Asta înseamnă că trebuie să fiu conștient de 
propriile sentimente, atât cât este posibil, în loc să înfățișez mas- 
ca exterioară a unei atitudini și, de fapt, să am altă atitudine la 
nivel mai profund sau inconștient. A fi autentic presupune toto- 
dată a fi dispus să trăiesc și să exprim, prin cuvinte și purtări, 
diferitele sentimente și atitudini care există în mine. Doar în 
acest mod, relaţia poate avea realitate, iar realitatea pare a avea 
o importanță profundă ca primă condiţie. Doar când îi ofer rea- 
litatea autentică ce există în mine, cealaltă persoană poate căuta 
cu succes realitatea din ea. Am constatat că așa stau lucrurile 
chiar și atunci când atitudinile pe care le am nu sunt atitudini de 
care să fiu mulțumit sau care să pară propice pentru o relație 
bună. Pare extrem de important să fii real. 

în ceea ce privește a doua condiţie, constat că, cu cât simt mai 
mult că-l accept și-l agreez pe acest individ, cu atât creez o rela- 
ție pe care el o poate folosi. Prin acceptare înțeleg o apreciere 
caldă pentru el ca persoană cu valoare personală neconditiona- 
tă — valoroasă indiferent care i-ar fi situaţia, comportamentul 

ori sentimentele. Înseamnă că-l respect și-l plac ca persoană dis- 
tinctă, înseamnă să fiu dispus să-l las să-și asume propriile sen- 
lumente, în felul lui. Înseamnă acceptare și respect fata de atitu- 
dinile sale din momentul prezent, oricât de negative sau de po- 
sitive, oricât de mult ar contrazice ele alte atitudini pe care le-a 
avut în trecut. Această acceptare a fiecărui aspect fluctuant al ce- 
luilalt face ca relația să-i ofere căldură și siguranţă, iar siguran- 
ja de a fi agreat și prețuit ca persoană pare a fi un element ex- 
trem de important într-o relație de ajutorare. 

Constat, de asemenea, că relaţia este semnificativă în măsura 
ın care simt dorința permanentă de a înțelege — o empatie sen- 
“bilă cu fiecare sentiment și gând comunicat de client așa cum 
ti apar ele în acel moment. Acceptarea nu înseamnă prea mult 
dacă nu implică înţelegere. Doar când înțeleg sentimentele și 
pandurile care-ţi par atât de oribile, atât de slabe, atât de senti- 
mentale, atât de bizare — doar când le văd așa cum le vezi tu și 
le accept și te accept pe tine, te vei simţi cu adevărat liber să ex- 
plorezi toate cotloanele ascunse și hrubele înfricoșătoare ale ex- 
pericntei tale interioare, deseori îngropate. Această libertate este 
v condiție importantă a relaţiei. Ea presupune libertatea de a te 
explora deopotrivă la nivel conștient și inconștient, pe cât de ra- 
pid îndrăznești să avansezi în acest demers primejdios. Există, 
de asemenea, libertate deplină faţă de orice tip de evaluare mo- 
rala sau diagnostică, din moment ce toate evaluările de acest fel 
sunt, cred eu, amenințătoare de fiecare dată. 

Aşadar, relația care am constatat că este utilă e caracterizată 
de un fel de transparenţă din partea mea, in care sentimentele 
mele reale sunt vizibile; de acceptarea celuilalt ca persoană se- 
purată, cu valoare proprie, și de o profundă înţelegere empatică, 
«e mi permite să-i văd lumea proprie, intimă, prin ochii săi. 

Când aceste condiţii sunt îndeplinite, devin tovarășul clientului 
meu și-l însoțesc în căutarea înspăimântătoare a propriei ființe, 
demers pe care acum se simte liber să-l întreprindă. 

Nu sunt în nici un caz capabil să realizez de fiecare dată acest 
fel de relaţie cu un altul, iar uneori, chiar și atunci când cred că 
am realizat-o în mine, el poate fi prea speriat pentru a percepe 
ceea ce i se oferă. Dar aș spune că cred că atunci când nutresc în 
interior genul de atitudini pe care le-am descris și când celălalt 
poate recepta într-o anumită măsură aceste atitudini, schimba- 
rea și dezvoltarea personală constructivă se vor produce invaria- 
bil — și includ cuvântul „invariabil“ doar după o îndelungă și 
atentă cumpănire. 


Motivația pentru schimbare 


Am spus suficiente despre relație. Al doilea element din ipo- 
teza mea generală era acela că individul va descoperi în sine ca- 
pacitatea de a folosi relația pentru a crește. Voi încerca să prezint 
câte ceva din semnificația pe care o are pentru mine acest ele- 
ment. Experienţa m-a obligat treptat să conchid că individul are 
în el capacitatea și tendinţa, latentă, dacă nu evidentă, de a îna- 
inta către maturitate. Într-un climat psihic adecvat, această ten- 
dinţă este eliberată si devine, din potențială, reală. În capacita- 
tea individului de a înţelege acele aspecte ale vieţii și ale persoa- 
nei sale care-i provoacă nemulțumire este evidentă o înțelegere 
ce scrutează, dincolo de cunoașterea de sine conștientă, acele ex- 
periente pe care le-a ascuns de el însuși, din cauza caracterului 
lor ameninţător. Ea se manifestă în tendința de a-i reorganiza 
personalitatea și relaţia cu viata, în moduri considerate mai ma- 
ture. Indiferent dacă o numim tendinţă de creștere, imbold către 

actualizarea sinelui sau tendință direcțională spre înainte, ea 
«ste principalul resort al vieţii și, în ultimă instanţă, tendința de 
care depinde orice psihoterapie. Este imboldul, vizibil la toate 
tormele de viață organice și la viaţa umană, de a se extinde, am- 
plitica, de a dobândi autonomie, de a se dezvolta, de a se matu- 
riza, tendinţa de a exprima și activa toate capacitățile organis- 
mului, în măsura în care această activare ameliorează organis- 
mul sau sinele. Această tendinţă poate ajunge să fie adânc îngro- 
pată sub nenumărate straturi de mecanisme psihice de apărare 
intărite; poate fi ascunsă în spatele unor paravane complexe 
care-i neagă existența; dar nutresc convingerea că ea există în 
tiecare individ și așteaptă doar condiţiile adecvate pentru a fi 
«liberată și exprimată. 


Rezultatele 


Am încercat să descriu relația esenţială pentru schimbarea 
constructivă a personalității. Am încercat să formulez în cuvin- 
te tipul de capacitate pe care o aduce individul într-o astfel de 
relație. Al treilea element din afirmația mea generală era cel că 
se va produce schimbarea și dezvoltarea personală. Ipoteza mea 
este aceea că, într-o astfel de relație, individul se va reorganiza 
salât la nivelurile conștiente ale personalităţii sale, cât si la cele 
mai profunde, în așa fel încât să se confrunte cu viața mai con- 
structiv, mai inteligent și într-o manieră deopotrivă mai sociali- 
zată și mai satisfăcătoare. 

Ajuns aici, pot să mă desprind de speculaţii și să introduc setul 
mereu mai consistent de date de cercetare solide care se acumulea- 
ră. Acum știm că indivizii care trăiesc într-o astfel de relație chiar 
și un număr relativ limitat de ore manifestă schimbări profunde și 

semnificative în ceea ce privește personalitatea, atitudinile și com- 
portamentul, schimbări ce nu survin la grupurile de control cores- 
punzătoare. Într-o astfel de relaţie, individul devine mai integrat, 
mai eficient. El manifestă mai puţine caracteristici dintre cele nu- 
mite de obicei nevrotice sau psihotice și mai multe dintre caracte- 
risticile persoanei sănătoase, care funcționează bine. Își schimbă 
percepția de sine, devenind mai realist în ceea ce privește părerile 
despre sine. Devine în mai mare măsură persoana care-și dorește 
să fie. Se prefuieste mai mult. Are mai multă încredere în sine și in- 
dependenţă. Se înțelege pe sine în mai mare măsură, devine mai 
deschis față de experienţele trăite, neagă sau refulează mai putin 
din aceste experienţe. Manifestă mai multă acceptare în atitudini- 
le faţă de alţii, văzându-i ca fiind mai asemănători cu el însuși. 

În comportament manifestă schimbări similare. Stresul îl frus- 
trează mai putin și-și revine mai rapid după stres. Devine mai 
matur în comportamentul cotidian, fapt observat de prietenii săi. 
Este mai putin defensiv, mai adaptabil, mai capabil să se con- 
frunte creativ cu situaţiile. 

Acestea sunt câteva dintre schimbările care știm acum că se 
produc la indivizii care au efectuat o serie de ședințe de consilie- 
re, în care atmosfera psihică se apropie de relația pe care am de- 
scris-o. Fiecare dintre afirmaţiile de mai sus se bazează pe dovezi 
obiective. Trebuie efectuate multe alte cercetări, dar nu mai poa- 
te exista nici o îndoială în ceea ce privește eficiența unei astfel de 
relații în producerea de schimbări la nivelul personalității. 


O ipoteză de ansamblu privind relațiile umane 


Pentru mine, faptul incitant legat de aceste rezultate din cer- 
cetare nu constă, pur și simplu, în aceea că ele furnizează dovezi 

privind eficacitatea unei forme de psihoterapie, deși acest lucru 
nu este în nici un caz lipsit de importanţă. Emotia vine din fap- 
tul că aceste rezultate justifică o ipoteză și mai cuprinzătoare, cu 
privire la toate relaţiile umane. Par să existe toate motivele de a 
presupune că relaţia terapeutică este doar o formă de relație in- 
lerpersonala și că aceeași legitate guvernează toate relațiile in- 
terpersonale. Drept urmare, pare rezonabil să avansăm ipoteza 
c4, dacă părintele creează împreună cu copilul său un climat 
psihic de tipul celui pe care l-am descris, copilul va deveni mai 
independent, socializat și matur. În măsura in care profesorul 
creează o astfel de relaţie cu clasa lui, elevul va manifesta inte- 
us si inițiativă în învățare, va deveni mai original, cu mai mul- 
ta disciplină de sine, mai puţin anxios și mai puţin dirijat de al- 
|ii. Dacă managerul sau liderul militar ori economic creează un 
astfel de climat în organizaţia sa, personalul său va deveni mai 
responsabil, mai creativ, mai capabil să se adapteze la probleme 
noi, mai cooperant. Mi se pare posibil să avem în față apariția 
unui nou domeniu al relațiilor umane, în care putem afirma că, 
dacă există anumite condiţii atitudinale, se vor produce anumi- 
te schimbări definibile. 


Concluzie 


Daţi-mi voie să închei revenind la o afirmație personală. 
Am încercat să vă împărtășesc ceva ce am învăţat din încercă- 
rile mele de a ajuta oameni cu probleme, nefericifi, neadap- 
taţi. Am formulat ipoteza care a ajuns treptat să aibă semnifi- 
caţie pentru mine — nu doar în relaţia cu clienţii aflați în su- 
lerință, ci și în toate relațiile mele umane. Am arătat că datele 
de cercetare de care dispunem susțin această ipoteză, dar că 

sunt necesare încă multe investigaţii. Aș vrea acum să adun 
laolaltă într-o declaraţie condiţiile acestei ipoteze generale și 
efectele specificate. 

Dacă pot crea o relaţie caracterizată din partea mea: 

de autenticitate și transparenţă, astfel încât să-mi trăiesc sen- 
timentele reale; 

de acceptare caldă și prețuire a celuilalt ca individ distinct; 

de o capacitate sensibilă de a-i vedea lumea și pe el însuși așa 
cum vede el; 

Atunci celălalt individ din relaţie: 

va percepe și înțelege aspecte din sine pe care anterior le-a re- 


- fulat; 


va constata că devine mai bine integrat, mai capabil să func- 
tioneze eficient; 

va deveni în mai mare măsură așa cum își dorește să fie; 

va fi mai independent și mai încrezător în sine; 

va deveni mai pregnant persoană, mai unic și cu o mai bună 
exprimare de sine; 

va manifesta mai multă înţelegere și acceptare față de alţii; 

va fi capabil să se confrunte mai adecvat și mai confortabil cu 
problemele vieţii. 

Cred că această afirmaţie este valabilă indiferent dacă vor- 
besc despre relația mea cu un client, cu un grup de studenţi sau 
de colegi, cu familia mea sau cu copiii mei. Cred că avem aici o 


. wes 


rea unor persoane creative, adaptative, autonome. 

t APITOLUL 3 


Caracteristicile unei relații 
de ajutorare 


Am de multă vreme convingerea — unii ar putea-o numi obsesie — 
cu relația terapeutică este doar o formă specială a relaţiilor interperso- 
nale în general și că aceleași legități guvernează toate aceste relații. 
Acesta a fost subiectul pe care am ales să mi-l clarific când mi s-a ce- 
rut să iau cuvântul la convenția Asociaţiei Americane pentru Perso- 
nul și Îndrumare din St. Louis, în 1958. 

În această lucrare este evidentă dihotomia între obiectiv și subiectiv 
vure a constituit o parte atât de importantă a experienţei mele din ulti- 
mii ani. Îmi este foarte greu să prezint o lucrare care să fie ori complet 
obiectivă, ori complet subiectivă. Îmi place să alătur cele două lumi 
tourte aproape una de alta, chiar dacă nu le pot reconcilia pe deplin. 

Interesul față de psihoterapie mi-a trezit un interes fafa de 
toate tipurile de relaţii de ajutorare. Prin acest termen înţeleg o 
relație în care cel putin una dintre părți are intenţia de a promo- 
va creșterea, dezvoltarea, maturitatea, mai buna funcționare, 
mai buna confruntare cu viața a celeilalte părți. În acest sens, ce- 
lălalt poate fi un individ sau un grup. Ca să mă exprim altfel, o 
relaţie de ajutorare poate fi definită ca aceea în care unul dintre 
participanţi are intenţia de a determina, la una dintre părți sau 
la ambele, mai marea apreciere a resurselor interne latente ale 
individului, mai buna exprimare și folosirea mai funcțională a 
lor. 

Evident, o astfel de definiție acoperă o gamă largă de relații 
care au de obicei menirea de a facilita creșterea. Ea include, cu 
siguranţă, relaţia dintre mamă și copil, dintre tată și copil. Inclu- 
de relația dintre medic și pacientul său. Relaţia dintre profesor 
și elev intră deseori în această definiţie, cu toate că unii profe- 
sori nu au drept scop promovarea creșterii. Definiţia include 
aproape toate relaţiile dintre consilier și client, indiferent dacă 
vorbim despre consiliere educațională, consiliere vocationala 
sau consiliere personală. În acest ultim sector menționat, inclu- 
de gama largă de relaţii dintre psihoterapeut și psihoticul spita- 
lizat, terapeut și individul cu perturbări sau nevrotic și relația 
dintre terapeut și numărul tot mai mare de indivizi așa-ziși 
„normali“ care intră în terapie ca să-și îmbunătățească functio- 
narea sau să-și accelereze creșterea personală. 

Acestea sunt în mare parte relaţii de tip „unu la unu“. Dar ar 
trebui să ne gândim totodată și la numărul mare de interacțiuni 

individ—grup care sunt menite să joace rolul de relaţii de ajuto- 
rare. Unii manageri intenționează ca relaţiile lor cu grupurile de 
angajaţi să fie de genul celor care promovează creșterea, desi alti 
manageri nu impărtășesc același scop. Interacțiunea dintre lide- 
rul unui grup de terapie și grupul său intră în această categorie, 
la fel și relaţia dintre consultantul unei comunități și un grup 
«lin comunitate. Interacțiunea dintre un consultant industrial si 
un grup de conducere își propune tot mai des să fie o relaţie de 
ajutorare. Poate că această enumerare va ilustra faptul că foarte 
multe dintre relaţiile in care suntem implicați noi și alţii intră în 
aceasta categorie de interacțiuni în care există scopul de a pro- 
mova dezvoltarea și funcționarea mai matură și mai adecvată. 


Întrebarea 


Dar care sunt caracteristicile acelor relaţii care într-adevăr aju- 
ta, care într-adevăr facilitează creșterea? Iar la celălalt capăt al 
intervalului, este posibil de decelat acele caracteristici care fac ca 
o relație să nu fie deloc de ajutor, chiar dacă a existat intenţia 
sinceră de a promova creșterea și dezvoltarea? Tocmai cu privi- 
re la aceste întrebări, și mai cu seamă la prima, aș vrea să vă iau 
cu mine pe unele dintre potecile pe care le-am explorat și să vă 
“pun unde au ajuns în prezent ideile mele despre aceste ches- 
tiuni. 


Răspunsurile date de cercetare 


Este firesc să întrebăm, mai întâi de toate, dacă există vreo 
cercetare empirică în stare să ne ofere un răspuns obiectiv la 
aceste întrebări. Până acum nu s-au făcut prea multe cercetări în 


79 


A deveni o persoană = Cum pot să te ajut? 


80 


domeniu, dar cele existente sunt stimulatoare și sugestive. Nu le 
pot prezenta pe toate, însă aș vrea să prezint un eșantion întru 
câtva cuprinzător din studiile efectuate și să descriu foarte pe 
scurt unele dintre descoperiri. Pentru aceasta este necesară hi- 
persimplificarea si sunt foarte conștient că nedreptățesc întru 
câtva cercetările pe care le voi aminti, dar poate că asta vă va da 
sentimentul că se fac progrese concrete și vă va stârni curiozita- 
tea suficient de mult încât să examinati studiile însele, dacă n-aţi 
făcut deja acest lucru. 


Studii despre atitudini 


Majoritatea studiilor fac lumină în ceea ce privește acele ati- 
tudini ale persoanei de ajutor care fac ca o relaţie să stimuleze 
sau să inhibe dezvoltarea. Să cercetăm câteva dintre ele. 

Un studiu atent asupra relațiilor dintre părinte și copil, efec- 
tuat cu câţiva ani în urmă de către Baldwin și alții (1) la Institu- 
tul Fels, conţine dovezi interesante. Dintre diferitele seturi de 
atitudini ale părintelui față de copii, cea „de acceptare — demo- 
cratică“ pare să faciliteze cel mai mult creșterea. Copiii acestor 
părinți cu atitudine caldă și egalitaristă au dovedit o dezvoltare 
intelectuală accelerată (un IQ în creștere), mai multă originalita- 
te, mai multă securitate afectivă și mai mult control afectiv, mai 
puţină excitabilitate decât copiii din alte tipuri de cămine. Deși 
întru câtva lenți, la început, în dezvoltarea socială, la vremea 
când au ajuns la vârsta școlară erau populari, prietenoși, lideri 
neagresivi. 

Acolo unde atitudinile părinților sunt clasificate ca fiind de 
„respingere activă“, copiii manifestă o dezvoltare intelectuală 
ușor încetinită, o utilizare relativ slabă a abilităților pe care le 

posedă și o anumită lipsă de originalitate. Sunt instabili afectiv, 
rebeli, agresivi si certăreți. Copiii părinţilor cu alte sindroame 
atitudinale tind să se plaseze, în diferite privințe, între aceste ex- 
treme. 

Sunt sigur că aceste constatări nu ne surprind în raport cu 
dezvoltarea copiilor. Aș vrea să sugerez că ele se aplică, proba- 
bil, și la alte relații și că medicul, consilierul sau managerul care 
manifestă căldură afectivă, respect faţă de propria individuali- 
tate și față de individualitatea celuilalt și o grijă lipsită de pose- 
sivitate facilitează, probabil, implinirea de sine tot așa cum o 
face părintele cu aceste atitudini. 

Să mă refer acum la un alt studiu atent, efectuat într-un dome- 
niu foarte diferit. Whitehorn și Bertz (2, 18) au investigat gradul 
de succes atins de tinerii medici rezidenţi în lucrul cu pacienții 
schizofrenici dintr-o secție de psihiatrie. Ei au ales să-i studieze 
in special pe cei șapte care au fost deosebit de utili și șapte ai că- 
ror pacienți manifestau cel mai mic grad de progres. Fiecare 
grup tratase aproximativ cincizeci de pacienți. Cercetătorii au 
examinat toate dovezile existente pentru a descoperi prin ce se 
deosebea grupul A (cel cu succes) de grupul B. S-au constatat 
mai multe diferenţe semnificative. Medicii din grupul A tindeau 
să-l privească pe schizofrenic din perspectiva semnificației per- 
sonale pe care o aveau pentru pacient diferitele comportamente, 
in loc să-l vadă ca pe o istorie de caz sau un diagnostic descrip- 
tiv. De asemenea, tindeau să aibă obiective orientate către perso- 
nalitatea pacientului, în loc de obiective cum ar fi ameliorarea 
simptomelor sau vindecarea bolii. S-a constatat că, in interactiu- 
nile lor cotidiene, medicii care s-au dovedit de ajutor foloseau în 
principal participarea activă personală — o relație de la persoa- 
nă la persoană. Ei foloseau mai puţin proceduri care ar putea fi 

clasificate drept „pasiv-permisive“. Erau și mai putin înclinați să 
folosească proceduri precum interpretarea, instrucțiunile sau 


sfârșit, aveau mult mai multe șanse decât grupul B să creeze o re- 
latie în care pacientul să simtă încredere față de medic. 

Deși autorii subliniază cu precauţie faptul că aceste constatări 
se raportează doar la tratarea schizofrenicilor, eu înclin să nu fiu 
de acord. Cred că în orice studiu asupra aproape oricărei catego- 
rii de relaţii de ajutorare s-ar ajunge la descoperiri similare. 

Un alt studiu interesant se concentrează asupra felului în 
care percepe relația persoana ajutată. Heine (11) a studiat indi- 
vizi care au solicitat ajutor psihoterapeutic de la psihanaliști, te- 
rapeuti adepți ai terapiei centrate pe client și terapeuti adlerieni. 
Indiferent de tipul de terapie, acești clienți au declarat schim- 
bări similare în ce-i privea. Dar pe noi ne interesează aici în spe- 
cial felul cum au perceput relația. intrebati cum se explică 
schimbările survenite, au dat explicaţii întru câtva diferite, în- 
funcţie de orientarea terapeutului. Dar acordul lor cu privire la 
elementele principale despre care au considerat că i-au ajutat a 
fost și mai semnificativ. Au indicat, ca explicație pentru schim- 
barea petrecută în ei, următoarele elemente atitudinale din rela- 
ție: încrederea pe care au simfit-o față de terapeut, faptul de a fi 
injelesi de terapeut, sentimentul de independenţă pe care-l 
aveau când era cazul să facă alegeri și să ia decizii. Procedura te- 
rapeutică pe care au considerat-o de cel mai mare ajutor a fost 
faptul că terapeutul clarifica și descria deschis sentimente pe 
care clientul le abordase nebulos și cu ezitări. 

Acești clienți au vădit de asemenea un grad mare de acord, in- 
diferent de orientarea terapeutului lor, cu privire la elementele 
care nu au fost de ajutor în relaţie. Atitudinile terapeutului cum 

ar fi lipsa de interes, rezerva sau distanfarea și un exces de com- 
pasiune au fost percepute ca nefiind utile. Iar în ceea ce privește 
procedurile, au considerat cu totul inutil când terapeufii au ofe- 
rit sfaturi directe, specifice cu privire la decizii ori au pus accen- 
tul pe trecut și nu pe problemele din prezent. Sugestiile cu carac- 
ter de îndrumare, oferite cu moderație, au fost percepute ca fiind 
intr-o gamă intermediară — nici categoric utile, nici inutile. 

Într-un studiu foarte des citat, Fiedler (7) a constatat că tera- 
peuţii experţi aparținând unor orientări diferite au format rela- 
tii similare cu clienţii lor. Mai puţin cunoscute sunt elementele 
caracteristice acestor relaţii și care le deosebesc de relaţiile for- 
mate de terapeuti mai puţin experți. Aceste elemente sunt: capa- 
citatea de a înţelege semnificaţiile spuselor clientului și senti- 
mentele sale; sensibilitate față de atitudinile clientului; un inte- 
res cald, fără exces de implicare afectivă. 

Un studiu efectuat de Quinn (14) dezvăluie elementele impli- 
cate în înțelegerea semnificafiilor și sentimentelor exprimate de 
client. Studiul este surprinzător, întrucât arată că „înțelegerea“ 
semnificatiilor exprimate de client este în esență o atitudine de 
a dori să înţelegi. Quinn a prezentat evaluatorilor săi doar replici 
inregistrate ale terapeutului, extrase din ședințele de terapie. 
livaluatorii nu știau la ce anume răspundea terapeutul și nici 
cum reacţiona clientul la răspunsul lui. Totuși, s-a constatat că 
pradul de înţelegere putea fi evaluat tot atât de bine din acest 
material, ca și din ascultarea răspunsului în context. Acest lucru 
pare o dovadă concludentă cum că ceea ce se comunică este o 
atitudine de a dori să înţelegi. 

în ceea ce privește calitatea afectivă a relaţiei, Seeman (16) a 
constatat că succesul în psihoterapie este strâns asociat cu o sim- 
patie și un respect puternice și crescânde între client și terapeut. 

Un studiu interesant efectuat de Dittes (4) arată cât de delica- 
tă este această relație. Folosind un indice fiziologic, reflexul psi- 
hogalvanic, pentru a măsura reacţiile de anxietate, de senzaţie 
de ameninţare sau de alertă ale clientului, Dittes a corelat devia- 
fiile acestui indice cu evaluările făcute de judecători cu privire 
la gradul de acceptare caldă și permisivitate manifestat de tera- 
peut. S-a constatat că ori de câte ori atitudinea terapeutului se 
schimba cât de putin în sensul unui grad mai redus de accepta- 
re, numărul de deviații bruște ale reacției galvanice a pielii cres- 
tea semnificativ. Evident, când relația este percepută ca oferind 
mai puțină acceptare, organismul se organizează pentru a face 
față amenințării, inclusiv la nivel fiziologic. 

Fără a încerca să integrăm complet constatările acestor dife- 
rite studii, putem cel puţin să remarcăm că există câteva lu- 
cruri care ies în evidenţă. Unul este faptul că importante sunt 
atitudinea și sentimentele terapeutului, nu orientarea sa teore- 


tică. Procedurile și tehnicile folosite de el sunt mai puţin im-- 


portante decât atitudinile sale. Merită de asemenea să remar- 
căm că modul în care sunt percepute atitudinile și procedurile 
sale este cel care contează pentru client și că această percepție 
este crucială. 


Relaţii „fabricate“ 


Să trec la niște cercetări de tip foarte diferit, dintre care une- 
le vă vor părea detestabile, dar care, chiar și așa, au o influență 
asupra naturii relaţiei facilitatoare. Aceste studii au de-a face cu 
relaţiile pe care le-am putea considera fabricate. 

Verplank (17), Greenspoon (8) și alţii au arătat că, într-o rela- 
fie, este posibilă condifionarea operantă a comportamentului 

verbal. Formulat foarte pe scurt, dacă experimentatorul spune 
„Îhî” sau „Bine“ sau dă afirmativ din cap după anumite tipuri 
de cuvinte sau afirmaţii, acele categorii de cuvinte vor tinde să 
sporească, fiindcă sunt întărite. S-a arătat că, prin folosirea unor 
astfel de proceduri, se pot spori categorii verbale foarte diverse, 
cum ar fi substantive la plural, cuvinte ostile, exprimarea opi- 
niei. Persoana nu este deloc conștientă că aceste întăriri o influ- 
enfeaza în vreun fel. Consecința este că, printr-o astfel de întări- 
re selectivă, putem face în așa fel încât cealaltă persoană din re- 
latie să folosească tipurile de cuvinte și să facă tipurile de afir- 
matii pe care am decis să le întărim. 

Urmărind si mai departe principiile condiționării operante 
aga cum a fost ea elaborată de Skinner și grupul său, Lindsley 
(12) și alţii au arătat că un schizofrenic cronic poate fi introdus 
într-o „relaţie de ajutorare“ cu un aparat. Acest aparat, oarecum 
asemănător cu automatele de răcoritoare și dulciuri, poate fi 
programat să recompenseze diferite tipuri de comportamente. 
i.a început, el recompensează — cu dulciuri, o țigară sau afișa- 
rea unei imagini — simplul comportament al pacientului de a 
apăsa o manetă. Dar poate fi programat în așa fel încât mai mul- 
le apăsări ale manetei să ofere unui pisoi flămând — vizibil 
într-o incintă separată — un strop de lapte. În acest caz, satisfac- 
jia este una altruistă. Se elaborează planuri de a recompensa 
comportamente sociale sau altruiste similare, îndreptate spre un 
alt pacient, aflat în încăperea alăturată. Singura limită în ceea ce 
privește tipurile de comportament ce pot fi recompensate con- 
stă în ingeniozitatea mecanică a experimentatorului. 

Lindsley afirmă că la unii pacienţi au existat ameliorări clini- 
ce însemnate. Eu unul nu pot decât să fiu impresionat de de- 
scrierea unui pacient care a trecut de la o stare clinică deteriora- 

tă la privilegii de circulaţie liberă în incinta spitalului, schimba- 
re foarte car asociată cu interacțiunile sale cu aparatul. Ulterior, 
experimentatorul a hotărât să studieze distrugerea experimen- 
tala, lucru care, formulat în termeni mai personali, înseamnă că 
indiferent de câte mii de ori era apăsată maneta, nu se obținea 
nici un fel de recompensă. Pacientul a regresat treptat, a început 
să nu se mai preocupe de îngrijirea personală, a devenit tot mai 
necomunicativ și privilegiul său de a circula liber în incinta spi- 
talului a trebuit să fie revocat. Acest incident trist (pentru mine) 
pare să arate că, chiar și în relația cu un aparat, încrederea este 
importantă pentru ca relaţia să fie utilă. 

Alt studiu interesant privind relaţia fabricată este desfășurat 
de Harlow și asociaţii săi (10), de această dată pe maimuțe. Pui- 
lor foarte mici de maimuţă, luaţi de lângă mama lor aproape 
imediat după naștere, li se prezintă într-o fază a experimentului 

două obiecte. Unul ar putea fi numit „mama dură“, un cilindru 
făcut din plasă de sârmă, cu un sfârc din care puiul poate să 
sugă. Celălalt este o „mamă blândă“, un cilindru similar, făcut 
din cauciuc expandat și pluș. Chiar și atunci când puiul obține 
câtă hrană are nevoie de la „mama dură“, el preferă clar și tot 
mai mult „mama blândă“. Imaginile filmate arată că el ,,relatio- 
nează“ categoric cu acest obiect — se joacă cu el, se bucură de 
el, își găsește siguranţa agățându-se de el când se află obiecte 
străine în apropiere și folosește această siguranţă ca pe un cămin 
din care se aventurează în lumea înspăimântătoare din jur. Din- 
tre numeroasele implicaţii interesante și provocatoare ale aces- 
tui studiu, una pare rezonabil de clară. Anume, oricât de abun- 
dentă ar fi recompensa directă a hranei, ea nu poate lua locul 
anumitor calități percepute de care puiul pare să aibă nevoie și 
pe care pare să le dorească. 

Două studii recente 


Dati-mi voie să inchei acest eșantion variat — și poate nedu- 
meritor — al studiilor de cercetare cu prezentarea a două cerce- 
tări foarte recente. Prima este un experiment efectuat de Ends și 
Page (5). Lucrând cu alcoolici cronici invederati, internaţi în- 
tr-un spital de stat vreme de șaizeci de zile, ei au încercat trei 
metode diferite de psihoterapie de grup. Metoda care credeau 
că va fi cea mai eficientă consta în terapie bazată pe o teorie a în- 
vățării cu doi factori; pe locul doi se așteptau să se afle o abor- 
dare centrată pe client, iar abordarea orientată psihanalitic se aș- 
teptau să fie cel mai puţin eficientă. Rezultatele lor au arătat că 
terapia bazată pe o teorie a învăţării nu doar că nu a ajutat, ci s-a 
dovedit întru câtva dăunătoare. Rezultatele au fost mai proaste 
decât cele ale grupului de control, care nu a avut parte de tera- 
pie. Terapia de orientare analitică a adus unele câștiguri, iar gru- 
pul de terapie centrată pe client a fost asociat cu cea mai însem- 
nată schimbare în sens pozitiv. Datele de urmărire, obținute pe 
parcursul a peste un an și jumătate, au confirmat constatările fă- 
cute în spital, ameliorarea de durată fiind cea mai mare în cazul 
abordării centrate pe client, pe locul doi situându-se cea analiti- 
că, pe locul trei, grupul de control, iar ameliorarea cea mai redu- 
să, la cei cu care s-a folosit abordarea bazată pe teoria învățării. 

M-am gândit cu nedumerire la acest studiu, neobișnuit prin 
faptul că abordarea pe care o împărtășeau autorii s-a dovedit a 
fi cel mai puţin eficientă, și cred că există o explicaţie în descrie- 
rea terapiei bazate pe teoria învăţării (13). În esenţă, ea a constat 
în (a) indicarea și etichetarea comportamentelor care se dove- 
deau nesatisfăcătoare, (b) explorarea obiectivă, împreună cu 
clientul, a motivelor aflate în spatele acestor comportamente și 

(c) crearea, prin reeducare, de obisnuinte mai eficiente de rezol- 
vare a problemelor. Dar în toate aceste interacțiuni, obiectivul, 
așa cum l-au formulat ei, era acela de a se comporta impersonal. 
Terapeutul „lasă să intervină atât de putin din personalitatea sa 
cât este omenește posibil“. „Terapeutul subliniază anonimatul 
personal în activităţile sale, adică trebuie să evite cu mare grijă 
să pună asupra pacientului amprenta propriilor caracteristici de 
personalitate (ale terapeutului).“ Încercând să interpretez fapte- 
le prin perspectiva celorlalte studii de cercetare, asta-mi pare 
cea mai plauzibilă explicaţie pentru eșecul acestei abordări. Este 
foarte puţin probabil să fii de ajutor dacă nu te dezvălui ca per- 
soană și abordezi cealaltă persoană ca pe un obiect. 

Ultimul studiu despre care vreau să vorbesc este unul pe care 
tocmai îl încheie Halkides (9). Ea a pornit de la o formulare teo- 
retică de-a mea privind condiţiile necesare și suficiente ale 
schimbării terapeutice (15). A emis ipoteza existenţei unei rela- 
tii semnificative între amploarea schimbărilor constructive de 
personalitate la client și patru variabile ținând de consilier: (a) 
gradul de înțelegere empatică a clientului manifestat de consi- 
lier; (b) gradul de atitudine pozitivă afectuoasă (apreciere pozi- 
tivă necondiționată) manifestat de consilier față de client; (c) 
măsura în care consilierul este autentic și cuvintele sale concor- 
dă cu ceea ce simte, și (d) măsura în care răspunsul consilieru- 
lui concordă cu exprimarea clientului în ceea ce privește inten- 
sitatea exprimării afective. 

Pentru a investiga aceste ipoteze, a ales mai întâi, pe baza 
mai multor criterii obiective, un grup de zece cazuri care puteau 
fi clasificate drept „cu cel mai mare succes“ și un grup de zece 
cazuri cu „cel mai puţin succes“. Apoi a luat, pentru fiecare din- 
tre aceste cazuri, înregistrarea unei ședințe de la începutul tera- 

piei și înregistrarea uneia de mai târziu. A ales aleatoriu, din fie- 
care dintre aceste ședințe, nouă unități de interacţiune cli- 
ent-consilier — o afirmaţie a clientului și un răspuns al consilie- 
rului. Astfel, a obținut pentru fiecare caz nouă interacțiuni de la 
început și nouă interacțiuni de mai târziu. Asta i-a dat câteva 
sute de unități, pe care le-a plasat în ordine aleatorie. Unităţile 
dintr-o ședință de început dintr-un caz lipsit de succes puteau fi 
urmate de unitățile dintr-o ședință de mai târziu dintr-un caz cu 
succes etc. 

Trei evaluatori, care nu cunoșteau nici cazurile, nici gradul 
lor de succes și nici sursa vreuneia dintre unităţile date, au as- 
cultat apoi materialul de patru ori. Au evaluat fiecare unitate de 
interacțiune, pe o scală de șapte puncte, mai întâi în ceea ce 
privește gradul de empatie, apoi în ceea ce privește atitudinea 
pozitivă a consilierului față de client, în al treilea rând în privin- 
ţa congruenfei sau autenticității consilierului și, în al patrulea 
rând, în privința gradului în care răspunsul consilierului con- 
corda cu intensitatea emoțională a exprimării clientului. 

Cred că toți aceia dintre noi care au avut știință de studiu l-au 
considerat un demers foarte curajos. Era posibil ca evaluatorii 
care ascultau unități de interacțiune individuale să facă o eva- 
luare demnă de încredere a unor calităţi atât de subtile precum 
cele pe care le-am enumerat? Si, chiar dacă se putea obţine o 
evaluare demnă de încredere, era posibil ca optsprezece schim- 
buri de replici consilier—client extrase din fiecare caz — un eșan- 
tion minuscul din sutele sau miile de astfel de schimburi făcute 
în fiecare caz — să aibă vreo relaţie cu rezultatul terapeutic? 
Șansele păreau extrem de slabe. 

Rezultatele sunt surprinzătoare. S-a dovedit posibil să se ob- 
țină un interval de încredere foarte mare, majoritatea corelatiilor 

între evaluatori aflându-se în jurul nivelului de 0,8 sau oe a 
puțin în privința ultimei variabile. S-a constatat că i ae ; ză 
cat de înțelegere empatică este asociat, la un prag de 0,001, 
cazurile care au înregistrat cel mai mare succes. De asemenea, 
un grad ridicat de respect pozitiv necondiționat a fost asociat > 
cazurile care au înregistrat cel mai mare succes, la pe ; 
Chiar și evaluarea autenticităţii sau congruenfel consilier > = 
măsura în care spusele sale concordau cu ceea ce simţea — a fos 
asociată cu succesul cazului, iarăși la pragul de semnificație 
0,001. Rezultatele au fost echivoce ae in investigarea gradului 
intensității exprimării afective. 
= n este și oles evaluările ridicate ale acestor va- 
riabile n-au fost asociate în mod mai semnificativ cu pa 
din ședințele de mai târziu decât cu cele din ședințele re p a 
ceput. Aceasta înseamnă că atitudinile consilierului bi = 
stante pe tot parcursul sedinfelor. Daca era empatic, tindea : : E 
empatic de la început până la sfârșit. Dacă-i lipsea auten ia 
tea, acest lucru tindea să fie valabil si pentru ședințele de la în- 
i pentru cele de mai târziu. o 
iba A orice studiu, și această cercetare își are limitele ei. Vi- 
zează un anumit tip de relație de ajutorare, anume psihoterapia. 
A investigat doar patru variabile considerate a fi semnificative. 
Poate că mai există multe altele. Dar chiar și așa, ea TE 
un progres semnificativ în studierea relațiilor de To ‘a 
încerc să prezint rezultatele în cea mai simplă manieră e "A 
Cercetarea pare să indice faptul că se poate evalua în mo satis- 
făcător calitatea interacțiunii unui consilier cu un client pe baza 
unui eșantion foarte mic din comportamentele sale. ici 
de asemenea, că dacă consilierul este congruent sau git 
așa încât spusele sale să concorde cu sentimentele sale, în loc să 

existe o discrepanta între cele două, dacă consilierul îl place pe 
client, în mod necondiţionat, și dacă consilierul înțelege senti- 
mentele esenţiale ale clientului așa cum le percepe clientul, 
atunci există o probabilitate mare ca între ei să se formeze o re- 
latie eficientă de ajutorare. 


Câteva comentarii 


Acestea sunt, așadar, câteva dintre studiile care elucidează cât 
de cât natura relației de ajutorare. Ele au investigat diferite fate- 
te ale problemei. Au abordat-o din contexte teoretice foarte dife- 
rite. Au folosit metode diferite. Nu pot fi comparate în mod di- 
rect. Totuși, sunt de părere că ele conduc la mai multe afirmaţii 
ce pot fi făcute cu o anumită certitudine. Pare clar că relaţiile care 
sunt de ajutor au caracteristici diferite față de relaţiile care nu 
sunt de ajutor. Aceste caracteristici diferite au de-a face în princi- 
pal cu atitudinile persoanei care ajută, pe de o parte, și cu felul în 
care percepe relaţia cel ajutat, pe de altă parte. Este la fel de clar 
că studiile efectuate până în prezent nu ne dau nici un răspuns 
definitiv în ceea ce privește definiția unei relaţii de ajutorare și 
nici în ceea ce privește felul cum trebuie să fie construită ea. 


Cum pot să creez o relație de ajutorare? 


Cred că fiecare dintre noi, cei care lucrăm în domeniul relati- 
ilor umane, ne confruntăm cu o problemă similară — a ști cum 
să utilizăm cunoștințele de acest fel obținute din cercetare. Nu 
putem urma rezultatele ca niște sclavi, în mod mecanic, căci ast- 
fel am distruge calităţile personale care, după cum demonstrea- 
ză chiar aceste studii, sunt valoroase. Eu cred că trebuie să folo- 

sim aceste studii testându-le prin prisma propriei experienţe și 
formulând noi ipoteze personale, pe care să le folosim și să le 
testăm în relațiile noastre personale. 

Așa că în loc să încerc să vă spun cum ar trebui să folosiţi 
constatările pe care le-am prezentat, aș vrea să vă împărtășesc 
genul de întrebări pe care mi le-au suscitat aceste studii și pro- 
pria-mi experienţă clinică, precum și câteva dintre ipotezele 
provizorii, în permanentă schimbare, ce-mi ghidează comporta- 
mentul când leg relaţii care sper să fie de ajutor, indiferent că 
sunt relaţii cu studenţii, colegii, familia sau clienţii. Să enumăr 
câteva dintre aceste întrebări și consideraţii. 

1. Pot să fiu într-un anumit mod pe care celălalt îl va percepe 
ca fiind demn de încredere sau consecvent într-un anumit sens 
profund? Atât cercetarea, cât și experienţa arată că acesta e un 
lucru foarte important, și de-a lungul anilor am găsit moduri de 
a răspunde la această întrebare care sunt, cred, mai profunde și 
mai bune. Înainte credeam că, dacă îndeplinesc toate condițiile 
exterioare pentru a fi demn de încredere — să respect ședințele 
fixate, să respect caracterul confidential al şedinţelor etc. — și 
dacă mă port la fel, constant, de-a lungul ședinţelor, această con- 
ditie va fi îndeplinită. Dar experiența m-a făcut să înțeleg că a 
arăta constant acceptare, de exemplu, când de fapt mă simt iri- 
tat sau sceptic sau nutresc vreun alt sentiment contrar acceptă- 
rii, acest lucru va face cu siguranţă să fiu perceput, pe termen 
lung, ca lipsit de consecvență sau nedemn de încredere. Am 
ajuns să înţeleg că a fi demn de încredere nu-mi cere o consec- 
venta rigidă, ci îmi cere să fiu real în mod consecvent. Termenul 
„congruent“ este cel pe care l-am folosit pentru a descrie felul 
cum aș vrea să fiu. Prin asta vreau să spun că orice sentiment 
sau atitudine pe care o trăiesc se corelează cu conștientizarea 

acelei atitudini. Când lucrurile stau astfel, în acel moment sunt 
o persoană unitară sau integrată și, ca atare, pot să fiu tot ceea ce 
sunt în profunzime. Aceasta este o realitate pe care constat că al- 
tii o percep drept demnă de încredere. 

2. O întrebare foarte strâns legată de prima este aceasta: pot 
fi suficient de expresiv ca persoană, încât să comunic fără ambi- 
guitate ceea ce sunt? Cred că majoritatea eșecurilor mele de a 
ajunge la o relaţie de ajutorare pot fi puse pe seama răspunsuri- 
lor nesatisfăcătoare la aceste două întrebări. Când trăiesc o ati- 
tudine de iritare față de altă persoană, dar nu sunt conștient de 
ca, ceea ce comunic conţine mesaje contradictorii. Cuvintele 
mele transmit un mesaj, dar totodată comunic, în moduri subti- 
le, iritarea pe care o simt, iar asta-i creează celuilalt confuzie și-l 
face să simtă neîncredere, cu toate că e posibil ca nici el să nu fie 
conștient de ce anume cauzează problema. Atunci când, în cali- 
tate de părinte, terapeut, profesor sau administrator, nu reușesc 
să dau ascultare la ceea ce se petrece în mine, din cauza atitudi- 
nii mele defensive față de perceperea propriilor sentimente, 
pare să rezulte acest tip de eșec. Asta m-a făcut să cred că învă- 
țătura cea mai elementară pentru orice om care speră să lege o 
relaţie de ajutorare, indiferent de ce tip, este aceea că a fi auten- 
tic, în mod transparent, nu te pune în pericol. Dacă sunt rezona- 
bil de congruent într-o relație dată, dacă nici un sentiment rele- 
vant pentru relație nu este ascuns nici fata de mine, nici faţă de 
cealaltă persoană, pot fi aproape sigur că relaţia va fi de ajutor. 

Un mod de a formula acest lucru care ar putea să vă pară ciu- 
dat este acela că, dacă pot construi o relaţie de ajutorare cu mine 
însumi — dacă pot fi conștient, cu sensibilitate, de nevoile mele 
și le pot accepta —, atunci există o mare probabilitate să pot for- 
ma o relaţie de ajutorare cu altul. 

A accepta să fiu ceea ce sunt, în acest sens, și a face așa încât 
acest lucru să-i transpară celuilalt este cea mai dificilă sarcină 
din câte cunosc, o sarcină pe care nu reușesc niciodată s-o înde- 
plinesc întru totul. Dar a fost foarte recompensator să înţeleg că 
aceasta este sarcina mea, fiindcă asta m-a ajutat să aflu ce a mers 
prost în relaţiile interpersonale care au devenit complicate și să 
le repun pe un făgaș constructiv. Am înţeles că, dacă vreau să fa- 
cilitez creșterea personală a altora în relația cu mine, trebuie să 
cresc și eu, și, cu toate că e un lucru deseori dureros, el aduce și 
îmbogăţire. 

3. Oa treia întrebare este: îmi pot da voie să trăiesc atitudini 
pozitive față de cealaltă persoană — atitudini de căldură, afec- 
tiune, simpatie, interes, respect? Nu e ușor. Constat la mine și 
cred că deseori văd si la alții o anumită cantitate de frică față de 
aceste sentimente. Ne temem că, dacă ne dăm voie să trăim li- 
ber aceste sentimente pozitive fata de un altul, ele s-ar putea 
transforma într-o capcană. Ar putea să conducă la pretenţii la 
adresa noastră sau ne-ar putea fi trădată încrederea, și ne temem 
de aceste deznodăminte. Așadar, ca reacție, tindem să punem 
distanţă între noi și alții — detaşare, o atitudine „profesională“, 
o relație impersonală. 

Consider cu tărie că unul dintre motivele importante pentru 
profesionalizarea fiecărui domeniu constă în aceea că ea ajută la 
menţinerea acestei distanţe. În domeniile clinice, creăm formule 
de diagnoză complicate, privind persoana ca pe un obiect. În 
educaţie și administrație creăm tot felul de proceduri de evalua- 
re, așa încât persoana este iarăși percepută ca un obiect. Pe 
aceste căi ne putem împiedica, cred, să simțim afecțiunea care ar 
exista dacă am recunoaște relaţia ca pe o relaţie între două per- 
soane. Dacă putem învăţa, chiar și în anumite relaţii sau în anu- 

mite momente ale acelor relații, că afecțiunea nu ne pune in pe- 
ricol, că nu ne pândește primejdia dacă ne raportăm la celălalt 
ca la o persoană faţă de care avem sentimente pozitive, asta con- 
stituie o adevărată realizare. 

4. Altă întrebare a cărei importanţă am învățat-o prin expe- 
rienfa este: Pot să fiu suficient de puternic, ca persoană, pentru 
a fi delimitat de celălalt? Pot să am un respect solid față de pro- 
priile-mi sentimente și nevoi, ca si față de ale sale? Pot să-mi 
asum sentimentele și, la nevoie, să le exprim ca pe ceva ce-mi 
aparține mie și este delimitat de sentimentele sale? Sunt sufi- 
cient de puternic în delimitarea mea, încât să nu fiu deprimat de 
deprimarea lui, înspăimântat de frica lui, înghiţit de dependen- 
ta lui? Este sinele meu interior suficient de robust, încât să inte- 
leagă că nu sunt distrus de furia lui, acaparat de nevoia lui de 
dependenţă sau robit de iubirea sa, ci că exist delimitat de el, cu 
sentimente și drepturi proprii? Cand pot simţi liber această tă- 
rie de a fi o persoană separată, constat că-mi pot da voie să merg 
mult mai profund cu acceptarea și înțelegerea celuilalt, fiindcă 
nu mă tem să mă pierd pe mine însumi. 

5. Întrebarea ce urmează este strâns legată de cele de mai sus. 
Mă simt, în interior, suficient de în siguranţă ca să-i dau voie ce- 
luilalt să fie delimitat? Îi pot permite să fie așa cum este — sin- 
cer sau înșelător, infantil sau adult, disperat sau excesiv de în- 
crezător? Îi pot oferi libertatea de a fi? Sau simt că ar trebui 
să-mi urmeze sfatul ori să rămână întru câtva dependent de 
mine ori să se modeleze după mine? În legătură cu acest lucru 
îmi vine în minte micul studiu interesant al lui Farson (6), care 
a constatat că un consilier mai putin adaptat si mai putin com- 
petent tinde să determine conformismul cu el însuși, să aibă 
clienţi care se modelează după el. Pe de altă parte, consilierul 

mai adaptat și mai competent poate interactiona cu un client pe 
parcursul multor ședințe, fără a interfera cu libertatea clientului 
de a-și dezvolta o personalitate separată de cea a terapeutului 
său. Eu prefer să mă aflu în a doua categorie, fie ca părinte, fie 
ca supervizor sau consilier. A 
6. O altă întrebare pe care mi-o pun este: Îmi pot da voie să 
pătrund pe deplin în lumea sentimentelor și a semnificafillor 
personale ale celuilalt si să le văd așa cum le vede el? Pot pă- 
trunde în lumea sa intimă atât de deplin, încât să-mi pierd com- 
plet dorinţa de a o evalua sau judeca? Pot pătrunde în această 
lume cu atâta sensibilitate, încât să mă pot mișca liber în ea, fără 
să calc în picioare semnificații care sunt preţioase pentru el? O 
pot percepe cu atâta acuratețe, încât să pot surprinde nu doar 
semnificaţiile experienței sale care-i sunt evidente, ci și acele 
semnificaţii care sunt doar implicite, pe care le vede doar vag 
sau care-l nedumeresc? Pot să extind nelimitat aceasta intelege- 
re? Mă gândesc la clientul care a spus: „Ori de câte ori găsesc pe 
cineva care înţelege o parte din mine la momentul respectiv, fără 
excepție, se ajunge la un punct în care știu că, iarăși, nu mă înţe- 
lege... Cineva care să înțeleagă: asta este ceea ce am căutat cu 
atâta efort“. | 
În ce mă privește, constat că mi-e mai ușor să simt acest tip 
de înțelegere — și s-o comunic — fafa de clienţi, individual, de- 
cât față de studenţii dintr-o clasă sau faţă de colegii dintr-un 
grup în care activez. Există o tentatie puternică de a-i „pune la 
punct“ pe studenţi sau de a-i arăta unui coleg greșelile din gân- 
direa sa. Însă când îmi pot da voie să înţeleg în aceste situații, 
acest lucru aduce recompense pentru ambele parti. Iar cu clien- 
ţii, în terapie mă impresionează deseori faptul că până și o can- 
titate minimă de înţelegere empatică — o încercare stângace, de- 

ficitară de a surprinde complexitatea confuză a semnificafiilor 
exprimate de client — este utilă, deși, fără îndoială, cea mai 
mare utilitate o obțin atunci când pot să văd și să formulez clar 
acele semnificaţii ale experienţelor sale care i-au fost neclare și 
încurcate. 

7. Altă problemă este dacă pot sau nu să accept fiecare fafeta 
pe care mi-o prezintă cealaltă persoană. Pot să-l primesc pe ce- 
lălalt așa cum este? Pot să comunic această atitudine? Sau pot 
să-l primesc doar condiţionat, acceptând unele aspecte ale sen- 
timentelor sale și dezaprobând, în tăcere sau fățiș, alte aspecte? 
Din experienţă știu că, atunci când atitudinea mea este condifio- 
nată, celălalt nu poate să se schimbe ori să crească în acele pri- 
vinţe în care nu-l pot primi pe deplin. lar când încerc — ulterior 
și uneori prea târziu — să aflu de ce n-am putut să-l accept în 
toate privinţele, descopăr de obicei că asta s-a întâmplat fiindcă 
m-am simţit înspăimântat sau ameninţat de un anumit aspect al 
sentimentelor lui. Dacă vreau să fiu mai de ajutor, trebuie să 
cresc eu însumi și să mă accept în aceste privinţe. 

8. O problemă foarte practică decurge din întrebarea: Pot ac- 
ționa, în relaţie, cu suficientă sensibilitate, încât comportamen- 
tul meu să nu fie perceput drept ameninţare? Demersurile pe 
care începem să le facem pentru studierea aspectelor fiziologice 
corelate cu psihoterapia confirmă cercetarea efectuată de Dittes, 
arătând cât de ușor se simte ameninţat individul la nivel fizio- 
logic. Reflexul psihogalvanic — conductivitatea pielii — oscilea- 
ză puternic, în jos și apoi în sus, când terapeutul răspunde cu un 
cuvânt care este cu un dram mai puternic decât sentimentele 
clientului. Iar la o propoziție precum „Oho, chiar că arăţi supă- 
rat“, acul aproape că sare de pe hârtie. Dorința mea de a evita 
chiar și astfel de ameninţări minore nu se datorează unei hiper- 

convingerii, bazate pe experienţă, că, dacă-l pot elibera cât mai 
pe deplin de amenințările externe, el poate începe să perceapă 
sentimentele și conflictele interne pe care le consideră amenin- 
țătoare si să se confrunte cu ele. 

9. Un aspect specific, dar important al întrebării precedente 
este următorul: Îl pot elibera pe celălalt de ameninţarea evaluă- 
rii exterioare? În aproape toate fazele vieții noastre — acasă, la 
școală, la serviciu —, suntem supuși recompenselor și pedepse- 
lor reprezentate de judecatile externe. „Asta e bine“, „Asta e o 
obrăznicie“, „Asta e de nota zece”, „Ăsta-i un eșec“, „Asta e 
consiliere bună“, „Asta e consiliere proastă“. Astfel de judecăţi 
fac parte din viata noastră din pruncie și până la bătrâneţe. Cred 
că ele au o anumită utilitate socială pentru instituţii și organiza- 
tii precum școlile și profesiile. La fel ca toți ceilalți, mă surprind 
mult prea des făcând astfel de evaluări. Dar experienţa mi-a ară- 
tat că ele nu duc la creștere personală și, ca atare, nu cred că fac 
parte dintr-o relație de ajutorare. În mod ciudat, o evaluare po- 
zitivă este tot atât de amenințătoare pe termen lung ca și una ne- 
gativă, căci a informa un individ că este bun presupune că ai, de 
asemenea, dreptul de a-i spune că e rău. Astfel, am ajuns să con- 
sider că, cu cât pot exclude mai mult dintr-o relație judecata și 
evaluarea, cu atât acest lucru îi va permite celuilalt să atingă 
punctul în care înţelege că locusul evaluării, centrul de respon- 
sabilitate se află în sine. Semnificația și valoarea experienţei sale 
este, în ultimă instanţă, ceva ce depinde de el, fapt pe care nu-l 
poate schimba nici o judecată din exterior. Așa că aș vrea să cre- 
ez o relaţie în care să nu-l evaluez pe celălalt, nici măcar în sen- 
timentele mele. Acest lucru, cred, îl poate elibera, așa încât să fie 
o persoană responsabilă de sine. 

10. O ultimă întrebare: Pot să-l întâmpin pe celălalt ca pe o 
persoană aflată în procesul devenirii, sau voi fi limitat de trecu- 
tul său si de trecutul meu? Dacă, întâlnindu-l, îl abordez ca pe 
un copil imatur, un student ignorant, o personalitate nevrotică 
sau un psihopat, fiecare dintre aceste concepte ale mele limitea- 
ză ceea ce poate fi celălalt în relația noastră. Martin Buber, filo- 
soful existentialist de la Universitatea din Ierusalim, are o expre- 
sie, „a-l confirma pe celălalt“, care este plină de semnificație 
pentru mine. El spune: „A confirma înseamnă [...] să accepti în- 
treaga potentialitate a celuilalt [...]. Pot să recunosc în el, să cu- 
nosc în el persoana care a fost [...] creat să devină [...]. Îl confirm 
în mine însumi și apoi în el, în relație cu această potentialitate 
care [...] poate acum să fie dezvoltată, poate să evolueze“. (3) 
Dacă-l accept pe celălalt ca pe ceva fix, deja diagnosticat și cla- 
sificat, deja modelat de trecut, asta înseamnă că-mi joc rolul în a 
confirma această ipoteză limitată. Dacă-l accept ca pe un proces 
de devenire, fac tot ce pot ca să-i confirm potentialurile sau să le 
fac să devină reale. 

În acest punct consider că Verplanck, Lindsley și Skinner, 
care lucrează cu conditionarea operanta, se întâlnesc cu Buber, 
filosof sau mistic. Se întâlnesc, cel puţin în principiu, într-un 
mod ciudat. Dacă văd într-o relație doar prilejul de a întări la ce- 
lălalt anumite tipuri de cuvinte sau păreri, voi tinde să-l confirm 
ca pe un obiect — un obiect în esență mecanic, manipulabil. Iar 
dacă consider că aceasta este potentialitatea sa, el va tinde să se 
comporte în moduri care susțin această ipoteză. Pe de altă par- 
te, dacă văd relaţia ca pe un prilej de a „întări“ tot ce este celă- 
lalt, persoana care este, cu toate potentialurile sale existente, 
atunci el va tinde să se comporte in moduri care susțin această 
ipoteză. Asta înseamnă că, folosind termenul lui Buber, l-am 

confirmat ca persoană vie, capabilă de dezvoltare interioară 
creativă. Eu unul prefer al doilea tip de ipoteză. 


Concluzie 


În prima parte a acestei lucrări am trecut în revistă câteva 
dintre contribuţiile făcute de cercetare la cunoștințele noastre de- 
spre relaţii. Apoi, încercând să nu scap din vedere aceste cunoș- 
tinte, am abordat tipurile de întrebări ce apar, dintr-un punct de 
vedere interior, subiectiv, când intru ca persoană într-o relație. 
Dacă pot răspunde afirmativ în sinea mea la toate întrebările pe 
care le-am pus, cred că orice relaţie în care sunt implicat va fi o 
relaţie de ajutorare, va presupune creștere. Dar pentru majorita- 
tea acestor întrebări nu pot da un răspuns pozitiv. Pot doar să 
merg, în direcția răspunsului pozitiv. 

Aceasta mi-a trezit în minte o bănuială puternică: relația de 
ajutorare optimă este genul de relație creată de o persoană cu 
maturitate psihică. Sau, ca să mă exprim altfel, gradul în care 
pot crea o relaţie ce facilitează creșterea altora ca persoane dis- 
tincte este o măsură a creșterii interioare la care am ajuns eu în- 
sumi. E o idee tulburătoare în anumite privinţe, dar totodată 
promițătoare sau provocatoare. Ea presupune că, dacă mă inte- 
resează să creez relaţii de ajutorare, am în faţă o misiune fasci- 
nantă pe toată viata, care mă va face să-mi amplific și să-mi dez- 
volt potentialurile în direcția creșterii. 

Rămân cu gândul incomod că lucrurile pe care le-am clari- 
ficat pentru mine însumi în această lucrare au, poate, prea pu- 
țină legătură cu interesele și activitatea voastră. Regret dacă 
așa stau lucrurile. Dar mă alină cel puţin parțial faptul că noi 
toți, cei care lucrăm în domeniul relaţiilor umane și încercăm 

să înțelegem ordinea fundamentală a acestui domeniu, sun- 
tem implicaţi în cel mai important demers din lumea de as- 
tăzi. Dacă încercăm, cu grijă, să ne înţelegem sarcinile ca ad- 
ministratori, profesori, consilieri educationali, consilieri voca- 
tionali, terapeuti, asta înseamnă că ne ocupăm de problema 
care va determina viitorul acestei planete. Căci viitorul nu va 
depinde de științele fizice, ci de noi, cei care încercăm să inte- 
legem și să abordăm interacțiunile dintre ființele umane — cei 
care încercăm să creăm relaţii de ajutorare. Așadar, sper că în- 
trebările pe care mi le pun vă vor fi de oarecare ajutor pentru 
a dobândi înţelegere și perspectivă în demersurile pe care le 
intreprindeti, în felul vostru, pentru a facilita creșterea în re- 
latiile voastre. 

CAPITOLUL 4 


Ce știm despre psihoterapie — 
obiectiv și subiectiv 


În primăvara anului 1960 am fost invitat la Institutul Tehnologic 
California ca vizitator în cadrul programului său „Leaders of Ameri- 
ca“, sponsorizat de organizația YMCA a Cal Tech, care organizează 
majoritatea programelor culturale ale institutului. În cadrul acestei 
vizite cu durata de patru zile, mi s-a cerut să vorbesc în fata unui fo- 
rum al corpului didactic și personalului. Eram nerăbdător să vorbesc 
despre psihoterapie într-un mod care să le pară logic fizicienilor și con- 
sideram că un rezumat al descoperirilor din cercetare cu privire la te- 
rapie ar fi potrivit. Pe de altă parte, îmi doream să arăt foarte clar că 
relația personală subiectivă reprezintă o parte cel putin la fel de esen- 
tiald a schimbării terapeutice. Asa că am purces la prezentarea ambe- 
lor laturi. Am adus unele modificări lucrării, dar cele ce urmează sunt, 
în esenţă, ceea ce am prezentat publicului de la Cal Tech. 

M-am bucurat să văd că prezentarea a fost bine primită, dar m-a 
bucurat și mai tare faptul că, de atunci, mai mulți indivizi care au fă- 
cut experiența terapiei au citit manuscrisul și au părut deosebit de en- 

luziasmaţi de descrierea (din a doua jumătate a lucrării) experienţei 
interioare a terapiei, trăită de client. Acest lucru mă recompensează, 


fiindcă sunt deosebit de dornic să surprind modul în care clientul re- 


simte și percepe terapia. 


În domeniul psihoterapiei s-au făcut, pe parcursul ultimului 
deceniu, progrese considerabile în măsurarea rezultatelor tera- 
piei în ceea ce privește personalitatea și comportamentul clien- 
tului. În ultimii doi-trei ani s-au făcut totodată noi progrese în 
identificarea acelor condiţii elementare ale relaţiei terapeutice 
care fac ca terapia să aibă loc, care facilitează dezvoltarea perso- 
nală în direcția maturității psihice. Altfel spus, am făcut progre- 
se în aflarea ingredientelor dintr-o relaţie care promovează creș- 
terea personală. 

Psihoterapia nu furnizează motivaţia pentru o astfel de dez- 
voltare sau creștere. Motivația pare să fie înnăscută în organism, 
la fel cum găsim o tendinţă similară a omului ca animal de a se 
dezvolta și maturiza fizic, cu condiția existenţei unor condiţii 
minimal satisfăcătoare. Dar terapia joacă un rol extrem de im- 
portant în eliberarea și facilitarea tendinței organismului de a se 
îndrepta spre dezvoltare sau maturitate psihică atunci când 
această tendinţă a fost blocată. 


Cunostinte obiective 


In prima parte a acestui discurs aș vrea să prezint în rezumat 
ceea ce cunoaștem despre condiţiile care facilitează creșterea 
psihică și câte ceva din ceea ce știm despre procesele și caracte- 

risticile acestei creșteri psihice. Să explic la ce mă refer când 
spun că voi prezenta în rezumat ceea ce „știm“. Mă refer la fap- 
tul că-mi voi limita afirmaţiile la acelea pentru care dispunem 
de dovezi empirice obiective. Spre exemplu, voi vorbi despre 
creșterea psihică. Pentru fiecare afirmaţie pot fi citate unul sau 
mai multe studii în care s-a constatat că schimbările survenite la 
individ atunci când au existat aceste condiții nu au survenit în 
situaţiile în care aceste condiţii au fost absente ori au fost pre- 
zente într-o măsură mult mai mică. După cum afirmă un cerce- 
tător, am făcut progrese în identificarea principalilor agenți ai 
schimbării care facilitează modificarea personalității și a com- 
portamentului în direcția dezvoltării personale. Ar trebui adău- 
gat, desigur, că aceste cunoștințe, la fel ca toată cunoașterea sti- 
inţifică, sunt provizorii și cu siguranţă incomplete și este sigur 
că munca minuțioasă din viitor le va modifica, le va contrazice 
în parte și le va completa. Chiar și așa, nu există nici un motiv 
să ne scuzăm pentru cunoștințele puţine, dar câștigate cu mare 
efort, pe care le detinem în prezent. ee, 

As vrea să prezint aceste cunoștințe pe care le-am dobândit 
în cea mai sumară manieră și în limbaj cotidian. 

S-a constatat că schimbarea personală este facilitată atunci 
când terapeutul este ceea ce este, atunci când, în relaţia sa cu 
clientul, este autentic și lipsit de „mască“ sau „fațadă“, trăind 
deschis sentimentele și atitudinile care circulă în el în acel mo- 
ment. Pentru a încerca să descriem această condiţie, am inven- 
tat termenul „congruenţă“. Prin aceasta vreau să spun că senti- 
mentele pe care le trăiește terapeutul îi sunt accesibile, sunt ac- 
cesibile conștiinței sale, iar el este capabil să trăiască aceste sen- 
timente, să se identifice cu ele și să fie în stare să le comunice, 
dacă acest lucru este adecvat. Nimeni nu îndeplinește întru to- 

tul această condiţie, dar cu cât terapeutul este mai capabil să as- 
culte, cu o atitudine de acceptare, ceea ce se petrece în el și cu 
cât este mai capabil să trăiască toată complexitatea sentimente- 
lor sale, fără teamă, cu atât este mai mare gradul său de congru- 
enţă. 

Ca să dau un exemplu banal, fiecare dintre noi simte această 
calitate la oameni în diferite moduri. Unul dintre lucrurile care 
ne irită la reclamele de radio și televiziune este faptul că deseori 
se vede absolut clar, din tonul vocii, că prezentatorul „se prefa- 
ce“, joacă un rol, spune ceva ce nu simte. Acesta este un exem- 
plu de incongruenţă. Pe de altă parte, fiecare dintre noi cunoaș- 
te indivizi în care are cumva încredere fiindcă simte că sunt ceea 
ce sunt, că are de-a face cu persoana însăși, nu cu o fațadă poli- 
ticoasă ori profesională. Această calitate a congruentei pe care o 
sesizăm este cea despre care cercetările au constatat că se asocia- 
ză cu terapia încununată de succes. Cu cât este mai autentic și 
mai congruent terapeutul în relație, cu atât este mai probabil să 
survină schimbarea la nivelul personalității clientului. 

Să trecem la a doua condiţie. Când terapeutul are o atitudine 
caldă, pozitivă și de acceptare față de ceea ce există în client, 
acest lucru facilitează schimbarea. Aceasta presupune ca terape- 
utul să accepte în mod real ca clientul să fie una cu acel senti- 
ment care există în el în momentul respectiv — frică, confuzie, 
mândrie, durere, furie, ură, iubire, curaj sau admiraţie. Asta în- 
seamnă că terapeutului îi pasă de client într-o manieră nepose- 
sivă. Înseamnă că-l prefuieste pe client în mod total, și nu con- 
ditionat. Prin asta vreau să spun nu că-l acceptă pur și simplu 
pe client când acesta se comportă în anumite moduri și-l deza- 
probă când se poartă în alte moduri, ci înseamnă un sentiment 
pozitiv, deschis, lipsit de rezerve, lipsit de evaluări. Termenul pe 

care am ajuns să-l folosim pentru această atitudine este cel de 
atitudine pozitivă necondiționată. Studiile de cercetare au arătat 
și de această dată că, cu cât terapeutul resimte mai mult această 
atitudine, cu atât există o probabilitate mai mare ca terapia să fie 
încununată de succes. 

A treia condiție am putea-o numi înţelegere empatică. Atunci 
când terapeutul simte sentimentele și semnificaţiile personale 
pe care le trăiește clientul în fiecare clipă, când le poate percepe 
„dinăuntru“, așa cum îi par ele clientului și când poate să-i co- 
munice cu succes clientului câte ceva din această înţelegere, a 
treia condiţie este îndeplinită. 

Bănuiesc că fiecare dintre noi a descoperit că acest gen de în- 
telegere este extrem de rar. Nu-l primim și nici nu-l oferim prea 
des. Oferim în schimb un alt tip de înţelegere, care este foarte di- 
ferit. „Înţeleg ce e în neregulă cu tine“, „Înţeleg ce te face să te 
porți astfel” sau „Am trecut și eu prin problema ta și am reactio- 
nat foarte diferit“ — acestea sunt tipurile de înţelegere pe care 
le oferim și le primim de obicei: o înțelegere evaluatoare, din ex- 
terior. Dar atunci când cineva înţelege ce simt eu și cum îmi pare 
mie, fără a vrea să mă analizeze sau să mă judece, atunci pot să 
prosper și să cresc în acel climat. lar cercetările confirmă aceas- 
tă observaţie frecvent făcută. Când terapeutul poate să surprin- 
dă trăirile de fiecare clipă ce apar în lumea interioară a clientu- 
lui, așa cum le vede și le simte clientul, fără a pierde în acest pro- 
ces empatic delimitarea propriei identități, atunci este probabil 
să se producă schimbarea. 

Studiile efectuate pe o varietate de clienți arată că, atunci 
când terapeutul îndeplinește aceste condiţii și atunci când clien- 
tul le percepe într-o anumită măsură, survine mobilitatea tera- 
peutică, clientul constată că învaţă și crește, în mod dureros, dar 

categoric, și atât el, cât și terapeutul consideră că rezultatul este 
pozitiv. Studiile noastre sugerează că astfel de atitudini, și nu 
cunoștințele și abilitățile tehnice ale terapeutului, sunt cele res- 
ponsabile în principal pentru schimbarea terapeutică. 


Dinamica schimbării 


Aţi putea foarte bine să întrebaţi: „Dar de ce se schimbă în 
bine persoana care solicită ajutor atunci când este implicată, pe 
parcursul unei perioade de timp, într-o relație cu un terapeut la 
care sunt prezente aceste elemente? Cum se produce schimba- 
rea?“ Să încerc să răspund foarte pe scurt la această întrebare. 

Reacţiile clientului care trăiește o vreme genul de relaţie tera- 
peutică pe care l-am descris constituie o reciprocă a atitudinilor 
terapeutului. În primul rând, când constată că altcineva îi ascul- 
tă și-i acceptă sentimentele, devine putin câte puţin capabil să se 
asculte pe sine. Începe să recepteze ceea ce i se comunică din in- 
teriorul său — începe să-și dea seama că este furios, să recunoas- 
că momentele când este speriat, chiar să-și dea seama când se 
simte curajos. Pe măsură ce devine mai deschis față de ceea ce 
se petrece în el, devine capabil să-și asculte sentimentele pe care 
le-a negat și le-a refulat mereu. Poate să asculte sentimente care 
i-au părut atât de cumplite, atât de dezorganizatoare, atât de 
anormale sau atât de rușinoase, încât n-a fost capabil niciodată 
să le recunoască existența în el. 

Când învaţă să se asculte, ajunge totodată să se accepte mai 
mult. Pe măsură ce exprimă tot mai mult din aspectele ascunse 
și îngrozitoare ale fiinţei sale, constată că terapeutul manifestă o 
atitudine pozitivă necondiționată, constantă, faţă de el și de sen- 
timentele sale. Ajunge treptat să adopte aceeași atitudine față de 

sine, să se accepte așa cum este și, așadar, ajunge să fie pregătit 
să înainteze în procesul devenirii. 

În sfârșit, pe măsură ce ascultă cu tot mai mare acuratețe sen- 
timentele din sine și ajunge să se evalueze mai puțin și să se ac- 
cepte mai mult, se îndreaptă spre o mai mare congruenfa. Con- 
stată că poate să iasă din spatele fațadei pe care a folosit-o, să re- 
nunte la comportamentele sale defensive și să fie, cu mai mare 
deschidere, așa cum este cu adevărat. Când se produc aceste 
schimbări, când ajunge la o mai bună conștiință de sine și la mai 
multă acceptare de sine, când devine mai puţin defensiv și mai 
deschis, constată că este în sfârșit liber să se schimbe și să creas- 
că în direcţia firească a organismului uman. 


Procesul 


Daţi-mi voie acum să formulez câteva elemente ale acestui 
proces în afirmaţii concrete, fiecare afirmaţie fiind sprijinită de 
cercetări empirice. Știm că clientul prezintă mobilitate pe mai 
multe continuumuri în parte. Pornind din punctul în care se află 
pe fiecare continuum pe care-l voi menţiona, se îndreaptă spre 
capătul superior. 

în ceea ce privește sentimentele și semnificaţiile personale, se 
îndepărtează de starea în care sentimentele nu sunt recunoscu- 
te, asumate, exprimate. Se îndreaptă spre un flux în care senti- 
mentele aflate în permanentă schimbare sunt receptate în clipa 
prezentă, cu cunoaștere și acceptare, și pot fi exprimate cu acu- 
ratete. | 

Procesul presupune o schimbare în modul în care-și recep- 
tează experiențele. La început este izolat de experienţele sale. 
Un exemplu ar fi persoana care intelectualizează, care vorbește 

despre sine și despre sentimentele sale in abstractiuni, făcân- 
du-te să te întrebi ce se petrece cu adevărat in ea. De la o astfel de 
izolare, se îndreaptă spre o trăire imediată a experienţelor, prin 
care trăiește deschis în experienţele sale și știe că se poate întoar- 
ce spre ele ca să le descopere semnificaţiile din acel moment. 

Procesul presupune o relaxare a hărților cognitive ale expe- 
rientei. De la interpretarea experienţelor în moduri rigide, care 
sunt percepute ca fapte concrete externe, clientul trece la crearea 
de interpretări mobile, susținute flexibil, ale semnificației expe- 
rientelor — constructe ce pot fi modificate de fiecare nouă expe- 
rienta. 

În general, dovezile arată că procesul îl duce pe individ de- 
parte de fixitate, de izolarea față de sentimente și experienţe, de 
rigiditatea concepției despre sine, de izolarea de oameni, de 
funcționarea impersonală. Îl duce în direcţia fluiditatii, a muta- 
bilitatii, a caracterului direct al sentimentelor și experiențelor, a 
acceptării sentimentelor și experienţelor, a provizoratului con- 
structelor, a descoperirii unui sine schimbător în experienţele 
schimbătoare ale individului, a caracterului real și apropiat al 
relaţiilor, a unei unificări și integrări a funcționării. 

Învățăm mereu tot mai mult despre acest proces prin care se 
produce schimbarea și nu sunt sigur că acest rezumat foarte suc- 
cint relevă prea mult din bogăţia descoperirilor făcute. 


Rezultatele terapiei 


Dar să trec la rezultatele terapiei, la schimbările relativ dura- 
bile care au loc. La fel ca în privinţa celorlalte lucruri despre care 
am vorbit, mă voi limita la afirmaţii sprijinite de dovezile din 
cercetare. Clientul își modifică și-și reorganizează concepţia de- 

spre sine. Încetează să se perceapă pe sine ca inacceptabil pentru 
sine, nedemn de respect, ca fiind obligat să trăiască după stan- 
dardele altora. Se îndreaptă spre o concepție despre sine ca per- 
soană valoroasă, ca persoană independentă, capabilă să-și elabo- 
reze standardele și valorile pe baza propriei experiențe. Își dez- 
voltă atitudini mai pronunţat pozitive față de sine. Un studiu a 
arătat că, la începutul terapiei, atitudinile curente fata de sine 
erau negative în raport de patru la una, dar în ultima cincime a 
terapiei, atitudinile pozitive față de sine erau de două ori mai nu- 
meroase decât cele negative. Individul devine mai putin defen- 
siv și, ca atare, mai deschis fata de experienţele proprii și ale al- 
tora. Perceptiile sale devin mai realiste și mai diferenţiate. Își îm- 
bunătățește adaptarea psihică, măsurată prin testul Rorschach, 
prin Testul de aperceptie tematică, prin evaluarea consilierului 
sau prin alți indicatori. Scopurile și idealurile pe care și le propu- 
ne se modifică, devenind mai ușor de atins. Discrepanta inițială 
dintre sinele care este și sinele care vrea să fie se reduce foarte 
mult. Tensiunea de toate tipurile — tensiune fiziologică, discon- 
fort psihic, anxietate — se reduce. Percepe alți indivizi cu mai 
mult realism și mai multă acceptare. Își descrie comportamentul 
ca fiind mai matur și, lucru mai important, alți oameni care-l cu- 
nosc bine consideră că se comportă în manieră mai matură. 

Diferite studii arată că aceste schimbări se produc în timpul 
perioadei de terapie și, mai mult decât atât, studiile atente de 
urmărire efectuate la șase până la optsprezece luni după inche- 
ierea terapiei indică faptul că aceste schimbări persistă. 

Poate că faptele concrete pe care le-am prezentat vor clarifica 
motivul pentru care consider că ne apropiem de punctul în care 
vom putea compune o ecuație autentică în acest domeniu subtil 
al relaţiilor interpersonale. Folosind toate datele de cercetare de 

care dispunem, iată o formulă provizorie a ecuației care, consi- 
der eu, conţine faptele concrete: 

Cu cât clientul îl percepe în mai mare măsură pe terapeut ca 
fiind real sau autentic, empatic, nutrind un respect necondiționat 
fata de el, cu atât clientul se va îndepărta mai mult de functiona- 
rea de tip static, fix, nesimfitor, impersonal și cu atât se va în- 
drepta spre un mod de funcționare marcat de o receptare fluidă, 
schimbătoare, plină de acceptare a sentimentelor personale dife- 
rentiate. Consecința acestei mișcări este o modificare a persona- 
lităţii și comportamentului în direcţia sănătății și maturității psi- 
hice și a unor relații mai realiste cu sine, cu alţii și cu mediul. 


Imaginea subiectivă 


Până aici am vorbit despre procesul consilierii și al terapiei în 
manieră obiectivă, subliniind ceea ce știm, formulând aceste cu- 
nostinte într-o ecuație brută în care putem preciza, cel putin 
provizoriu, termenii specifici. Acum dati-mi voie să abordez su- 
biectul din interior și, fără a ignora cunoștințele concrete, să pre- 
zint această ecuaţie așa cum se produce ea subiectiv, atât la tera- 
peut, cât și la client. Vreau să fac acest lucru fiindcă terapia, în 
desfășurarea ei, este o experienţă foarte personală și subiectivă. 
Această experienţă are trăsături foarte diferite de caracteristici- 
le obiective pe care le posedă când este privită din exterior. 


Experienţa terapeutului 


Pentru terapeut, este o nouă aventură de relationare. El 
simte: „lată cealaltă persoană, clientul meu. Mă tem putin de 
el, mă tem de adâncurile din el, asa cum mă tem puţin de 


13 


A deveni o persoană = Cum pot să te ajut? 


114 


adâncurile din mine. Și totuși, pe măsură ce vorbește, încep să 
simt respect fata de el, să simt că mă înrudesc cu el. Simt cât de 
înspăimântătoare e pentru el lumea sa, cât de mult se stră- 
duiește s-o tind pe loc. Aș vrea să-i simt sentimentele și aș vrea 
ca el să știe că-i înțeleg sentimentele. Aș vrea ca el să știe că ma 
aflu alături de el în lumea sa mică, strâmtă, contractată și că o 
pot privi relativ fără teamă. Poate că pot face din ea o lume mai 
sigură pentru el. Aș vrea ca sentimentele mele din această re- 
latie cu el să fie cât mai clare și mai transparente cu putinţă, 
așa încât să constituie pentru el o realitate perceptibilă, la care 
se poate întoarce iarăși și iarăși. Aș vrea să-l însoțesc în călăto- 
ria înfricoșătoare în sine însuși, în frica, ura și iubirea îngropa- 
te, pe care n-a putut niciodată să le lase să curgă în el. Recu- 
nosc că aceasta este o călătorie foarte omenească și imprevizi- 
bilă pentru mine, la fel ca pentru el, și că s-ar putea ca, fără 
a-mi cunoaște frica, să mă crispez și să mă ascund în mine în- 
sumi de unele dintre sentimentele pe care le descoperă. În 
această privință știu că putinţa mea de a-l ajuta va fi limitată. 
Îmi dau seama că uneori propriile lui frici îl vor face să mă per- 
ceapă ca nesimţitor, ca pe un intrus, ca pe cineva care nu înţe- 
lege, ca pe cineva care respinge. Vreau să accept pe deplin 
aceste sentimente ale sale și totodată sper că propriile mele 
sentimente reale vor transpărea atât de clar, încât să fie impo- 
sibil ca el să nu le perceapă, în timp. Mai presus de toate, vreau 
să găsească în mine o persoană reală. Nu trebuie să mă neliniș- 
tească întrebarea dacă sentimentele mele sunt «terapeutice». 
Ceea ce sunt și ceea ce simt e suficient de bun ca bază pentru 
terapie, dacă pot să fiu, transparent, ceea ce sunt și ceea ce simt 
în relaţia cu el. Atunci poate că el va putea să fie ceea ce este, 
deschis și fără frică“. 


CARL R. ROGERS 


Experienţa clientului 


În ceea ce-l privește pe client, el traversează secvențe mult 
mai complexe, care pot fi doar sugerate. Poate că, schematic, 
sentimentele sale se schimbă într-unele din aceste moduri: „Mă 
tem de el. Vreau ajutor, dar nu știu dacă pot să am încredere. Ar 
putea să vadă în mine lucruri pe care nu le cunosc — elemente 
inspăimântătoare și rele. Pare să nu mă judece, dar sunt sigură 
că mă judecă. Nu-i pot spune ceea ce mă preocupă cu adevărat, 
«dar pot să-i vorbesc despre unele experienţe din trecut care sunt 
legate de grijile mele. Pe acelea pare să le înțeleagă, așa că pot să 
dezvălui ceva mai mult despre mine. 

Dar acum, că i-am împărtășit câte ceva din latura mea rea, 
mă disprețuiește. Sunt sigur de asta, însă e ciudat că găsesc prea 
puţine dovezi cum că așa stau lucrurile. Oare se poate ca lucru- 
rile pe care i le-am spus să nu fie chiar atât de rele? Se poate să 
nu trebuiască să mă rușinez că ele fac parte din mine? Nu mai 
simt că mă disprețuiește. Mă face să simt că vreau să merg mai 
departe, să mă explorez pe mine, poate să exprim mai mult din 
mine însumi. Constat că el îmi e un fel de însoțitor în demersul 
ăsta — pare să înţeleagă cu adevărat. 

Dar acum mă simt iarăși speriat, de astă dată profund spe- 
riat. Nu mi-am dat seama că explorarea adâncurilor necunoscu- 
te din mine mă va face să trăiesc sentimente pe care nu le-am 
mai trăit niciodată. E foarte ciudat, fiindcă într-un fel sentimen- 
tele astea nu sunt noi. Simt că au existat dintotdeauna. Dar par 
să fie atât de rele și de supărătoare, încât n-am îndrăznit nicio- 
dată să le las să curgă în mine. lar acum, că trăiesc aceste senti- 
mente în orele petrecute cu el, mă simt teribil de zdruncinat, ca 
si cum lumea mea s-ar nărui. Înainte era sigură și solidă. Acum 


A deveni o persoană = Cum pot să te ajut? 


116 


e șovăielnică, permeabilă și vulnerabilă. Nu e plăcut să simt lu- 
cruri de care m-am temut mereu. E vina lui. Și totuși, în mod cu- 
rios, sunt nerăbdător să merg la el și mă simt mai în siguranță 
când sunt cu el. 

Nu mai știu cine sunt, dar uneori, când simt diferite lucruri, 
îmi pare că, pret de o clipă, sunt mai solid și mai real. Mă fră- 
mântă contradicţiile pe care le găsesc în mine — mă port într-un 
fel și simt într-altul, gândesc un lucru și simt altul. E foarte de- 
concertant. Totodată, uneori e o aventură și o bucurie să încerc 
să descopăr cine sunt. Uneori mă surprind gândindu-mă că, 
poate, persoana care sunt merită să existe, indiferent ce înseam- 
nă asta. 

Încep să consider că e foarte satisfăcător, deși adesea dureros, 
să împărtășesc pur și simplu ceea ce simt în acel moment. Știi, 
mă ajută cu adevărat să încerc să mă ascult, să aud ce se petrece 
în mine. Acum nu mă mai simt atât de înspăimântat de ceea ce 
se petrece cu adevărat în mine. Ceea ce se petrece în mine pare 
destul de demn de încredere. Folosesc unele ore petrecute cu el 
ca să sap adânc în mine, astfel încât să aflu ce simt cu adevărat. E 
un demers care mă sperie, dar vreau să știu. Și am încredere în 
el în majoritatea timpului, iar asta ajută. Mă simt cam vulnera- 
bil și expus, însă știu că el nu vrea să-mi facă rău și chiar cred 
că-i pasă. Îmi trece prin minte, pe măsură ce încerc să-mi dau 
voie să pătrund tot mai departe, adânc în mine, că poate dacă aș 
reuși să simt ceea ce se petrece în mine și aș putea să înţeleg ce 
înseamnă, aș ști cine sunt și aș ști de asemenea ce să fac. Cel pu- 
tin asta simt, această cunoaștere, uneori, când sunt cu el. 

Pot chiar să-i spun pur și simplu ce simt fata de el în orice 
moment dat, iar asta, în loc să omoare relaţia, așa cum mă te- 
meam înainte, pare s-o adâncească. Oare ar fi posibil să fiu una 

cu sentimentele mele și în prezenţa altor oameni? Poate că nici 
asta n-ar fi primejdios. 

Stii, mă simt ca și cum aș pluti pe curentul vieții, foarte aven- 
turos, fiind eu însumi. Uneori sunt învins, uneori sunt rănit, dar 
invaf că aceste experienţe nu sunt fatale. Nu știu cu exactitate ci- 
ue sunt, dar îmi pot simți reacţiile în orice moment dat, și ele par 
să funcţioneze foarte bine ca bază a comportamentului meu de 
la o clipă la alta. Poate că asta înseamnă să fiu eu. Dar, firește, pot 
lace asta doar fiindcă mă simt în siguranţă în relaţia cu terapeu- 
tul meu. Sau poate că aș putea fi eu însumi în felul ăsta și în afa- 
ra acestei relații? Mă întreb... Mă întreb... Poate că pot”. 

Ceea ce am prezentat nu se întâmplă rapid. Ar putea fi nevo- 
ie de ani. Ar putea, din motive pe care nu le înțelegem prea bine, 
să nu se întâmple deloc. Dar asta poate sugera cel puțin o ima- 
gine din interior a tabloului concret al procesului psihoterapiei, 
aşa cum se petrece el pentru terapeut și pentru clientul lui, pe 
care am încercat să-l prezint. 

Procesul devenirii persoanei 


Am observat procesul prin care individul crește 
și se schimbă în relația terapeutică. 

Câteva direcţii evidente în terapie 


În partea a doua, cu toate că există câteva descrieri sumare ale pro- 
cesului de schimbare a clientului, accentul a fost pus pe relația care 
face posibile aceste schimbări. În capitolul de faţă și în cel care urmea- 
ză, materialul se ocupă în mod mai concret de natura felului în care 
clientul percepe schimbarea din el. 

Nutresc o afecţiune cu caracter personal față de acest capitol. El a 
fost scris în anii 1951-1952, o perioadă în care făceam un efort real de 
a-mi da voie să simt și apoi să exprim fenomenele care păreau centra- 
le în terapie. Cartea mea Client-Centered Therapy tocmai fusese 
publicată, dar eram deja nemulțumit de capitolul despre procesul te- 
rapiei, care fusese scris, desigur, cu vreo doi ani înainte. Voiam să gă- 
sesc un mod mai dinamic prin care să comunic ceea ce se petrece cu 
persoana. 

Așa că am luat cazul unui client a cărui terapie avusese pentru 
mine o mare însemnătate și pe care îl studiam totodată dintr-o perspec- 
tivd de cercetare, și, având acest caz drept bază, am încercat să exprim 
percepțiile șovăielnice asupra procesului terapeutic care se conturau în 
mine. M-am simţit foarte îndrăzneț și foarte nesigur pe mine arătând 
că, într-o terapie încununată de succes, clienții par să ajungă să nu- 
trească o reală afecțiune fata de ei înșiși. M-am simţit chiar si mai ne- 

sigur articulând ipoteza potrivit căreia nucleul naturii umane este în 
esență pozitiv. Pe atunci n-am putut anticipa faptul că ambele idei vor 
fi sustinute tot mai mult de experiența mea. 


+ 


Procesul psihoterapiei, așa cum am ajuns să-l cunoaștem din 
orientarea centrată pe client, este o experiență unică și dinami- 
că, diferită pentru fiecare individ și totuși evidențiind o legitate 
și o ordine uimitoare prin generalitatea lor. Așa cum am devenit 
tot mai impresionat de inevitabilitatea multor aspecte ale aces- 
tui proces, devin totodată din ce în ce mai iritat de tipul de în- 
trebări puse atât de des cu privire la el: „Va vindeca o nevroză 
obsesionala?” „Este valabil pentru bâlbâiţi sau pentru homose- 
xuali?” „Vindecarea este permanenta?” Aceste întrebări și altele 
similare sunt de înţeles și legitime, tot așa cum ar fi rezonabil să 
ne întrebăm dacă radiaţiile gama ar fi un leac adecvat pentru 
degerături. Totuși, după mine, sunt întrebări greșite dacă încer- 
căm să ducem mai departe cunoașterea profundă a ceea ce este 
psihoterapia sau a ceea ce poate ea să realizeze. In acest capitol 
aș vrea să pun o întrebare pe care o consider mai logică despre 
acest proces fascinant, cu legitate proprie, pe care-l numim tera- 
pie, și să încerc să ofer un răspuns parțial. nan 

Să prezint întrebarea în felul care urmează: Am învățat, prin 
întâmplare, prin înţelegere intuitivă, prin cunoștințe științifice, 
prin măiestrie în relațiile umane sau printr-o combinaţie a tutu- 
ror acestor elemente, să inițiem un proces descriptibil, ce pare să 
aibă drept miez o succesiune de evenimente ordonate, care tind 
să fie similare de la un client la altul. Știm cel puțin câte ceva cu 
privire la condiţiile atitudinale necesare pentru declanșarea 

acestui proces. Știm că, dacă terapeutul nutrește atitudini de 
respect profund și acceptare deplină fata de client așa cum este 
el și atitudini similare față de potenţialul clientului de a se con- 
frunta cu sine însuși și cu situaţiile în care se află, dacă aceste 
atitudini conţin o căldură suficientă, care le transformă în cel 
mai profund tip de simpatie sau afecțiune față de miezul per- 
soanei, și dacă se ajunge la un anumit nivel de comunicare, ast- 
fel încât clientul să poată începe să perceapă faptul că terapeu- 
tul înțelege sentimentele trăite de el și îl acceptă la nivelul de 
profunzime al acelei înțelegeri, atunci putem fi siguri că proce- 
sul este deja iniţiat. Și atunci, în loc de a încerca să insistăm ca 
acest proces să servească scopurile pe care le avem în minte (ori- 
cât de lăudabile ar fi aceste obiective), să punem singura între- 
bare prin care știința poate face progrese autentice. lată întreba- 
rea: „Care e natura acestui proces, care par să fie caracteristicile 
sale inerente, ce direcție sau direcții urmează și care sunt punc- 
tele terminus firești ale procesului — dacă ele există?“ Când a 
observat scânteia provenită de la cheia de pe coarda zmeului, 
Benjamin Franklin n-a căzut, din fericire, sub vraja utilizărilor ei 
imediate și practice, ci a început să cerceteze procesul funda- 
mental care a făcut posibil un astfel de fenomen. Cu toate că 
multe dintre răspunsurile avansate au fost pline de greșeli spe- 
cifice, căutarea a dat roade, fiindcă a fost pusă întrebarea corec- 
tă. Ca atare, pledez pentru a pune aceeași întrebare cu privire la 

psihoterapie și pentru a o pune cu o atitudine de deschidere — 
pledez pentru a descrie, studia și înțelege procesul fundamental 

aflat la baza terapiei, în loc să încercăm să deformăm acel pro- 
ces, așa încât să se potrivească cu nevoile noastre clinice sau cu 
dogmele noastre preconcepute sau cu dovezile din vreun alt do- 
meniu. Să-l examinăm cu răbdare, așa cum este procesul în sine. 

Am făcut recent o încercare de a începe o astfel de descriere a 
terapiei centrate pe client (3). Nu voi repeta aici respectiva descrie- 
re, ci doar voi spune că din dovezile clinice și din cercetare par să 
decurgă anumite caracteristici durabile ale procesului: creșterea 
numărului de afirmaţii pline de insight, amplificarea maturității 
comportamentelor descrise și a atitudinilor pozitive pe măsură ce 
terapia progresează; modificările de la nivelul percepției de sine și 
a acceptării de sine; încorporarea experienţelor negate anterior în 
structura sinelui; mutarea locusului evaluărilor, din exterior în in- 
teriorul sinelui; modificările din relaţia terapeutică și schimbările 
caracteristice de la nivelul structurii personalității, al comporta- 
mentului și al stării fiziologice. Chiar dacă unele din aceste de- 
scrieri s-ar putea dovedi eronate, ele constituie o încercare de a în- 
țelege procesul terapiei centrate pe client din perspectiva sa speci- 
fică, așa cum se dezvăluie el în experienţa clinică, în cazurile înre- 
gistrate integral prin mijloace electronice și în cele patruzeci sau 
mai mult de studii de cercetare efectuate în acest domeniu. 

În lucrarea de fata, îmi propun să merg dincolo de acest ma- 
terial și să formulez anumite tendinţe din terapie pe care s-a pus 
mai puţin accent. Aș vrea să descriu unele dintre direcțiile și 
punctele terminus care par să fie înglobate inerent în procesul 
terapeutic, pe care am început abia nu de mult să le discernem 
clar, care par să constituie învățături semnificative și asupra că- 
rora nu s-au făcut deloc cercetări până în prezent. În încercarea 
de a transmite semnificaţii în mod mai adecvat, voi folosi mate- 
riale ilustrative din ședințele de terapie înregistrate dintr-un 
caz. De asemenea, îmi voi limita discuţia la procesul terapiei 
centrate pe client, întrucât am ajuns să accept, fără tragere de 
inimă, posibilitatea ca procesul, direcţiile și punctele terminus 
ale terapiei să difere în alte orientări terapeutice. 

Trăirea sinelui potenţial 


Un aspect al procesului terapiei care este evident în toate ca- 
zurile ar putea fi denumit conștientizarea experienţei sau chiar 
„trăirea experienţei“. L-am numit aici trăirea sinelui, cu toate că 
nici această denumire nu este întru totul corectă. În contextul si- 
guranţei relației cu terapeutul centrat pe client, în lipsa oricărei 
ameninţări reale sau sugerate la adresa sinelui, clientul își poate 
da voie să examineze diferite aspecte ale experienţei sale așa 
cum îi par ele cu adevărat, așa cum le receptează prin interme- 
diul aparatelor sale senzoriale și viscerale, fără a le deforma ca să 
se potrivească cu concepția existentă despre sine. Multe dintre 
acestea se dovedesc a fi în contradicție extremă cu concepția de- 
spre sine și, în mod normal, nu ar putea fi trăite în deplinătatea 
lor, dar în această relaţie sigură li se poate da voie să pătrundă în 
conștiință fără a fi deformate. Ca atare, ele urmează deseori tipa- 
rul schematic: „Sunt așa și pe dincolo, dar trăiesc sentimentul 
ăsta care nu se potrivește deloc cu ceea ce sunt“; „Îmi iubesc pă- 
rintii, dar uneori trăiesc o ostilitate surprinzătoare față de ei“; 
„Nu sunt bun de nimic, zău, dar uneori parcă mă simt mai bun 
decât toţi“. Așadar, la început, exprimarea este de tipul: „Sunt un 
sine care se deosebește de o parte a experienţelor mele“. Mai târ- 
ziu, ea se transformă în tiparul nesigur: „Poate că sunt mai mul- 
te sine diferite sau poate că sinele meu conține mai multe contra- 
dictii decât am visat vreodată“. Și mai târziu, tiparul se transfor- 
mă într-unul cum ar fi acesta: „Eram sigur că eu nu pot fi una cu 
experiențele mele — erau prea contradictorii —, dar acum încep 
să cred că pot fi una cu toate experienţele mele“. 

Poate că două extrase din cazul doamnei Oak pot descrie câte 
ceva din natura acestui aspect al terapiei. Doamna Oak era o 

casnică în vârstă de aproape patruzeci de ani, care avea dificul- 
tati în relaţia maritală și în cele de familie când a intrat în tera- 
pie. Spre deosebire de multi clienţi, nutrea un interes puternic și 
spontan față de procesele care simţea că se petrec în ea, iar inre- 
gistrările sedintelor ei conțin mult material, din perspectiva pro- 
priului ei cadru de referință, cu privire la felul cum percepea 
cele ce se întâmplau. Așadar, ea tinde să formuleze în cuvinte 
ceea ce pare implicit, dar neverbalizat la mulți clienți. Din acest 
motiv, majoritatea extraselor din capitolul de faţă vor fi prelua- 
te din acest caz. 

Dintr-o parte de început al celei de-a cincea ședințe provine 
un material ce descrie conștientizarea experienței despre care 
tocmai discutam. 


Clienta: Toate vin foarte vag. Dar știi că tot am, tot îmi trece 
prin minte gândul că tot procesul ăsta este pentru mine, într-un 
fel, ca examinarea pieselor unui puzzle. Am impresia că acum 
sunt în procesul de a examina piesele individuale, care de fapt 
n-au prea mult sens. Probabil că le manevrez, fără a începe măcar 
să mă gândesc la un tipar. Asta-i tot ce-mi trece prin minte. Și mi 
se pare interesant, fiindcă de fapt nu-mi plac puzzle-urile. M-au 
iritat întotdeauna. Și totuși, asta simt. Adică vreau să spun că iau 
în mână piese mici (pe tot parcursul acestei conversații face gesturi 
pentru a-și ilustra afirmaţiile) fără absolut nici o semnificaţie, vreau 
să spun, cu excepţia sentimentului pe care ţi-l dă simpla lor ma- 
nevrare, fără a le vedea sub forma unui tipar, dar prin simpla 
atingere simt, poate, ei bine, asta se va potrivi pe undeva, pe aici. 

Terapeutul: Și că pentru moment, în asta, în asta constă procesul, 
în a simţi pur și simplu textura și forma și configurația diferitelor 
piese, cu o ușoară senzaţie de fundal cum că, da, probabil se vor 

potrivi undeva, dar cea mai mare parte a atenţiei se concentrează 
la: „Ce senzație îmi dă acest lucru? Și cum e textura sa?“ 

C: Exact. E în asta ceva aproape fizic. Un... o... 

T: Nu reușești să descrii fără să-ţi foloseşti mâinile. O senza- 
jie reală, aproape senzuală in... 

C: Exact. larăși, e... e o senzaţie de a fi foarte obiectivă, și to- 
tuși niciodată n-am fost mai aproape de mine însămi. 

T: Aproape ca și cum ai sta deoparte și te-ai privi și în același 
timp ai fi cumva mai aproape de tine insati în felul ăsta decât... 

C: În. Și totuși, pentru prima oară după luni de zile, nu mă 
gândesc la problemele mele. La drept vorbind, nu lucrez cu ele. 

T: Am impresia că într-un fel nu te-ai așezat ca să lucrezi cu 
„Problemele mele“. Nu e deloc senzaţia asta. 

C: Exact. Exact! Presupun că ceea ce... adică vreau de fapt să 
spun că nu m-am așezat ca să pun puzzle-ul ăsta laolaltă ca pe... 
ca pe ceva... trebuie să văd imaginea. Poate... poate că, poate că 
de fapt imi place procesul ăsta de a simţi. Sau cu siguranţă învăţ 
ceva. 

T: Există cel puţin senzaţia că important este scopul imediat 
de a recepta acea senzație, nu că faci asta ca să vezi o imagine, 
ci că e o... satisfacția de-a face cu adevărat cunoștință cu fiecare 
piesă. Faptul că... 

C: Exact. Exact. Și tot se transformă în acea senzualitate, acea 
atingere. E foarte interesant. Sigur, uneori nu e întru totul plă- 
cut, dar... 

T: Un gen de experienţă cu totul diferit. 

C: Da. Foarte. 


Acest fragment arată foarte clar actul de a permite accesul 
materialului în conștiință, fără vreo încercare de a-l asuma ca 

parte din sine sau de a-l raporta la alt material existent în con- 
știință. Formulat cât mai fidel cu putinţă, este constientizarea 
unei game largi de experienţe, fără a reflecta pentru moment 
asupra relaţiei dintre ele și sine. Ulterior se poate recunoaște 
faptul că toate cele ce au fost trăite pot să devină o parte din 
sine. Ca atare, acestei secțiuni i s-a dat titlul „Trăirea sinelui po- 
tential”. 

Faptul că aceasta este o formă de experienţă nouă si neobis- 
nuită este exprimat într-o porțiune a celei de-a șasea ședințe, 
porțiune confuză din punct de vedere verbal, dar clară din 
punct de vedere emoţional. 


C: Aa... m-am surprins gândindu-mă că în timpul sedintelor 
acestora, ăă... într-un fel am cântat un cântec. Asta sună vag și 
ăă... nu chiar cântat... un fel de cântec fără nici un fel de muzi- 
că. Probabil un fel de poem care iese la suprafață. Și-mi place 
ideea asta, vreau să spun că-mi vine pur și simplu, fără nimic 
construit din... din nimic. Și în... după aceea a venit, a venit un 
alt fel de simtire. M-am trezit parcă întrebându-mă: este asta 
forma pe care o iau cazurile? E posibil să nu fac altceva decât să 
verbalizez și uneori să mă îmbăt cu propriile verbalizări? Și 
apoi, ăă, după asta a venit... oare vă irosesc pur și simplu tim- 
pul? Și apoi o îndoială, o îndoială. Pe urmă mi-a trecut prin 
minte altceva. Ad... de unde a venit, nu știu, gândirea nu are 
nici un fel de înșiruire logică reală. M-a izbit ideea: ne ocupăm 
de fragmente, nu suntem copleșiți și nu ne îndoim, nici nu ma- 
nifestăm îngrijorare sau... sau un mare interes când... când or- 
bii învaţă să citească cu degetele, în Braille. Nu știu... poate fi 
un fel de... totul e confuz. Poate că e o experienţă pe care o tră- 
iesc acum. 

T: Să vedem dacă pot surprinde ceva din acea... acea înșirui- 
re de sentimente. Mai întâi, de parcă ai fi — și înţeleg că acest 
prim sentiment este unul pozitiv, ca și cum poate creezi într-un 
fel o poezie — un fel de melodie fără muzică, dar un lucru care 
poate fi foarte creativ, iar apoi senzaţia unui mare scepticism 
fata de asta. „Poate că nu fac decât să rostesc cuvinte, mă las 
purtată de cuvintele pe care... pe care le spun și poate că, de 
fapt, toate sunt doar baliverne“. Și apoi sentimentul că, poate, 
aproape că înveți un nou mod de a trăi experienţe, care ar fi de 
o noutate tot atât de radicală, cum este pentru orb când încear- 
că să înţeleagă ce simte cu vârful degetelor. 

C: thi. Înî. (Pauză) ... Și uneori îmi spun, ei bine, poate am pu- 
tea aborda acest incident anume sau acel incident anume. Și 
apoi, cumva, când vin aici este... nu mai e valabil, e... pare fals. 
Și apoi pare să existe pur și simplu un flux de cuvinte care, cum- 
va, nu sunt forțate, și apoi poate că uneori se strecoară îndoiala. 
Într-un fel, ia forma unei... poate că faci muzică și nimic altce- 
va... Poate că de asta simt îndoieli azi cu privire la... la toată po- 
vestea asta, fiindcă e ceva care nu e forțat. Și chiar simt că ceea 
ce ar trebui să fac este să sistematizez într-un fel asta. Ar trebui 
să muncesc mai din greu și... 

T: Ca un fel de interogare profundă — ce fac eu cu un sine 
care nu... nu face sforțări ca să facă, să rezolve lucruri? (Pauză) 

C: Și totuși faptul că îmi... îmi place cu adevărat lucrul ăsta 
de alt gen, acest... nu știu, să-i spun un sentiment pregnant, adi- 
că... am simțit lucruri pe care nu le-am mai simţit niciodată. 
Poate că așa trebuie făcut. Azi pur și simplu nu știu. 


Aici se vede schimbarea ce pare să survină aproape inevitabil 
într-o terapie cât de cât profundă. Ea poate fi reprezentată sche- 

matic ca sentimentul clientului cum că „am venit aici ca să rezolv 
probleme, iar acum văd că nu fac altceva decât să mă percep pe 
mine însumi“. Și, la fel ca în cazul acestei cliente, schimbarea este 
însoțită de obicei de ideea, formulată intelectual, că greșește și de 
o apreciere afectivă a faptului că „asta îi face plăcere”. 

Putem încheia secțiunea de față spunând că una dintre direc- 
tiile fundamentale in care se îndreaptă procesul terapiei constă 
în trăirea liberă a reacţiilor senzoriale și viscerale reale ale orga- 
nismului, fără prea multe încercări de a raporta la sine aceste ex- 
periente. Acest lucru este însoțit de obicei de convingerea că 
acest material nu aparține sinelui și nu poate fi organizat la ni- 
velul sinelui. Punctul final al procesului constă în faptul că 
clientul descoperă că poate fi una cu experienţele sale, cu toată 
varietatea și cu toate contradicţiile lor de suprafață, că poate să 
se contureze din experienţele sale, în loc să încerce să impună 
asupra lor o formulă creată de sine, interzicând accesul în con- 
știință elementelor care nu se potrivesc. 


Trăirea deplină a experienţei unei relații de afecțiune 


Unul dintre elementele terapiei pe care le-am conștientizat 
mai recent este măsura în care terapia presupune că clientul în- 
vata să accepte pe deplin, în mod liber și fără teamă sentimen- 
tele pozitive ale altcuiva. Acesta nu este un fenomen care să apa- 
ră clar în fiecare caz. Pare să se aplice în mod special cazurilor 
de mai lungă durată, dar nu se produce uniform în toate aceste 
cazuri. Și totuși, este o experienţă atât de profundă, încât am în- 
ceput să ne întrebăm dacă nu cumva constituie o direcție foarte 
semnificativă a procesului terapeutic, ce apare, poate, într-o 
anumită măsură, la un nivel neverbalizat, în toate cazurile încu- 

nunate de succes. Înainte de a discuta acest fenomen, să-i confe- 
rim substanţă citând experiența doamnei Oak. Experienţa a iz- 
bit-o brusc, între a douăzeci și noua și a treizecea ședință, și și-a 
petrecut o mare parte din a treizecea ședință vorbind despre ea. 
Si-a început respectiva oră astfel: 


C: Ei bine, am făcut o descoperire absolut remarcabilă. Știu că 
este... (râde) mi-am dat seama că vă pasă cu adevărat cum mer- 
pe treaba asta. (Râd amândoi) Mi-a dat sentimentul... e ceva de 
genul... ei bine... „poate vă las să vă implicaţi“. E... vedeţi, pe 
o foaie de examen aș ști răspunsul corect, adică... dar am infe- 
les dintr-o dată că în... genul de relaţie client-consilier, vă pasă 
cu adevărat ce se întâmplă cu treaba asta. Și a fost o revelație, o... 
nu, nu asta. Asta nu descrie corect. A fost o... cel mai mult mă 
pot apropia spunând că e un fel de relaxare, o... nu o coborâre, 
ci 0... (pauză) mai mult o clarificare fără tensiune, dacă asta în- 
seamnă ceva. Nu știu. 

T: Pare că asta n-a fost o idee nouă, ci a fost o experiență nouă, 
aceea de a simți cu adevărat că-mi pasă cu adevărat, iar dacă în- 
jeleg restul, un fel de acceptare din partea ta, de a-mi da voie 
să-mi pese. 

C: Da. 


Faptul de a permite consilierului și interesului său cald acce- 
sul în viaţa ei a fost, fără îndoială, una dintre cele mai profunde 
trăsături ale terapiei în acest caz. Într-o ședință de după încheie- 
rea terapiei, clienta menţionează spontan această experiență ca 
fiind cea remarcabilă. Ce înseamnă asta? 

Neîndoielnic, fenomenul nu fine de transfer și contratransfer. 


Unii psihologi cu experienţă care au traversat o psihanaliză au 

avut prilejul de a observa dezvoltarea relației într-un alt caz de- 
cât cel citat. Ei au fost primii care au obiectat cu privire la folo- 
sirea termenilor de transfer și contratransfer pentru a descrie fe- 
nomenul. Esenţa remarcilor lor consta în aceea că acest fenomen 
este unul reciproc și adecvat, în timp ce transferul și contra- 
transferul sunt fenomene în mod caracteristic univoce și inadec- 
vate în raport cu realitatea situației. 

Fără doar și poate, unul dintre motivele pentru care acest fe- 
nomen are loc mai frecvent în experienţele noastre constă în aceea 
că, în calitate de terapeuti, am ajuns să ne temem mai puţin de 
sentimentele noastre pozitive (sau negative) fata de client. Pe mă- 
sură ce terapia avansează, sentimentele de acceptare și respect ale 
terapeutului fata de client tind să se transforme in ceva ce se apro- 
pie de uimire plină de venerație in fata luptei eroice și profunde 
a persoanei de a fi ea însăși. Există în terapeut, cred, o experiență 
profundă a părții subiacente comune tuturor oamenilor — să o 
numim frăție? Ca urmare, are fata de client o reacție caldă, pozi- 
tivă, afectuoasă. Aceasta ridică o problemă pentru clientul căruia 
îi este greu deseori, cum se întâmplă și în acest caz, să accepte 
sentimentele pozitive ale altcuiva. Și totuși, o dată ce le acceptă, 
reacția inevitabilă a clientului este aceea de a se relaxa, de a lăsa 
căldura faptului de a fi agreat de altă persoană să reducă tensiu- 
nea și frica pe care le presupune confruntarea cu viata. 

Dar o luăm înaintea clientei noastre. Să examinăm câteva 
dintre celelalte aspecte ale acestei experienţe așa cum a trăit-o. 
În ședințele anterioare vorbise despre faptul că nu iubește ome- 
nirea și că simte, într-un mod vag și încăpățânat, că are drepta- 
te, cu toate că alții ar considera că greseste. Discutând felul în 
care această experienţă i-a clarificat atitudinea fata de alții, ea 
amintește din nou acest lucru. 

C: Următorul lucru care mi-a trecut prin minte și la care 
m-am trezit că mă gândesc și mă tot gândesc este cumva — și 
nu mi-e clar de ce — același gen de afecțiune pe care-l simt când 
spun „Nu iubesc omenirea“. Ceea ce a fost întotdeauna cum- 
va... adică am fost întotdeauna convinsă că așa e. Adică asta 
nu... înțelegeţi, știam că e un lucru bun. Și cred că mi-am lămu- 
rit asta în sinea mea — ce are de-a face cu situația asta, nu știu. 
Dar am aflat că nu, nu iubesc, dar îmi pasă teribil de mult. 

T: Thi. Thi. Înţeleg... 

C: ... Ar fi mai bine exprimat dacă aș spune că-mi pasă teri- 
bil de mult de ceea ce se întâmplă. Dar a-mi păsa este un... ia 
forma... își are structura în a înțelege și a nu vrea să fiu asimila- 
tă sau să contribui la acele lucruri care-mi par false și... Mi se 
pare că în... în a iubi există un fel de factor final. Dacă faci asta, 
într-un fel ai făcut destul. E un... 

T: Asta e, într-un fel. 

C: Mda. Mi se pare că celălalt lucru, afecțiunea asta, care nu 
e un termen potrivit — adică probabil avem nevoie de altceva 
ca să descriem genul ăsta de lucru. A spune că e un lucru imper- 
sonal nu înseamnă nimic, fiindcă nu e impersonal. Adică simt că 
face întru totul parte din întreg. Dar e ceva care, cumva, nu în- 
cetează... Mi se pare că ai putea foarte bine să nutrești senti- 
mentul ăsta că iubești omenirea, iubești oamenii, și în același 
timp... să contribui în continuare la factorii care-i fac pe oameni 
să fie nevrotici, îi îmbolnăvesc... când ceea ce simt eu este o re- 
zistent& față de lucrurile de acest fel. 

T: Îţi pasă suficient de mult ca să vrei să înţelegi și să vrei să 
eviti a contribui la orice ar determina mai mult nevrotism sau 
mai mult din acel aspect al vieţii umane. 

C: Da. Și e... (pauză). Da, e ceva de felul ăsta... Eh, trebuie să 
mă întorc la ceea ce simt cu privire la celălalt lucru. E... nu sunt 
cu adevărat chemată să mă dăruiesc într-un... cumva ca pe un 
podium de licitație. Nu există nimic final... Uneori mă deranja 
când... când trebuia să-mi spun „Nu iubesc omenirea“, și totuși 
știam mereu că există acolo ceva pozitiv. Că probabil am drep- 
tate. Și... poate că acum greșesc cu desăvârșire, dar mi se pare 
că... că e legat cumva de... de sentimentul ăsta pe care... pe 
care-l am acum, despre cum se poate perpetua valoarea terape- 
utică. N-am putut să leg lucrurile, n-am putut să le pun într-o le- 
gătură coerentă, dar așa pot cel mai bine să-mi explic... ca să zic 
așa, procesul de învățare, consecința înțelegerii faptului că... da, 
vă pasă într-adevăr într-o situaţie dată. E foarte simplu. Iar inain- 
te nu eram conștientă de asta. Aș fi putut să închid ușa asta și să 
plec mai departe și, discutând despre terapie, aș fi putut spune 
că da, consilierul trebuie că simte asta și asta, dar nu trăisem ex- 
perienta dinamică. 


În această porțiune, cu toate că clienta se luptă să-și descrie 
sentimentele, s-ar părea că spusele sale caracterizează și atitudi- 
nea terapeutului față de client. Atitudinea sa, în cea mai bună 
formă a ei, este lipsită de aspectul de quid pro quo a celor mai 
multe experiențe pe care le numim iubire. Este sentimentul 
omenesc continuu al unui individ față de altul, un sentiment 
care, îmi pare, este chiar mai elementar decât cel sexual sau pa- 
rental. El înseamnă a-ți păsa suficient de mult de persoană, în- 
cât să nu vrei să pui piedici în calea dezvoltării sale și nici s-o fo- 
losești pentru vreun scop propriu, menit să-ți sporească măreția. 
Mulţumirea ta vine din faptul că ai eliberat-o ca să crească în fe- 
lul ei propriu. 

În continuare, clienta noastră vorbește despre cât de greu i-a 
lost în trecut să accepte orice ajutor sau sentiment pozitiv din 
partea celorlalți și despre cum s-a schimbat această atitudine. 


C: Am sentimentul... că trebuie să te descurci în general sin- 
pur, dar că, într-un fel, ar trebui să fii în stare să faci asta cu alti 
oameni. (Mentioneazd că au existat „nenumărate“ ocazii când ar fi 
pulut accepta căldură personală și bunătate din partea altora.) Am 
impresia că mă temeam pur și simplu că voi fi distrusă. (Revine 
lu discuția despre consilierea propriu-zisă și la sentimentele sale față de 
ru.) Vreau să spun că mi-am croit drum prin asta singură. Apro- 
ape până la... adică asta am simţit... adică am încercat să verba- 
lizez de câteva ori... un fel de... uneori aproape nu voiam să re- 
tormulaţi, nu voiam să reflectati, lucrul ăsta este al meu. Sigur, 
da, pot spune că este rezistență. Dar acum asta nu mai înseam- 
nă absolut nimic pentru mine... Cred că în... în relaţia cu acest 
lucru anume, cred că... probabil uneori sentimentul cel mai pu- 
ternic era: e al meu, e al meu. A trebuit să-l dobor eu însămi. În- 
jelegeti? 

T: E o experienţă extrem de greu de formulat corect in cuvin- 
te, și totuși simt o diferenţă aici, în această relație, și anume de 
la sentimentul că „asta îmi aparţine“, „trebuie să fac asta“, „fac 
asta“ și așa mai departe la sentimentul întru câtva diferit cum 
că... „pot să-ți permit accesul“. 

C: Mda. Acum. Adică asta e... este... ei bine, e un fel de... să 
spunem volumul doi. Este... este un... ei bine, un fel de... ei 
bine... Sunt în continuare singură în asta, dar nu sunt... intele- 
geți... sunt.. 

T: Thi. Da, paradoxul ăsta cam spune totul, nu? 

C: Mda. 

T: Există în toate astea un sentiment, e totuși... fiecare aspect 
al experienţei mele este al meu și asta e oarecum inevitabil și ne- 
cesar si asa mai departe. Si totuși, nici ăsta nu e tabloul întreg. 
Cumva, el poate fi împărtășit sau poate să intervină interesul 
altcuiva și, în anumite privinţe, e nou. 

C: Mda. Și este... este ca și cum așa ar trebui să fie. Adică 
așa... trebuie să fie. Există... există un sentiment, „și asta e 
bine“. Vreau să spun că exprimă, clarifică lucrurile pentru mine. 
Există un sentiment... în afecțiunea asta, ca și cum... afi sta 
cumva deoparte... la distanță, iar dacă vreau să pătrund cumva 
în lucrul ăsta, e o... tăiere a... a unor buruieni înalte pe care o 
pot face, și dumneavoastră puteți... vreau să spun că nu veţi fi 
tulburat fiindcă trebuie să le străbateți. Nu știu. Și n-are noimă. 
Vreau să spun... 

T: Atâta doar că există o senzaţie foarte reală de justete în ra- 
port cu sentimentul ăsta pe care-l ai, nu? 

C: thi. 


S-ar putea spune, oare, că acest extras nu zugrăvește miezul 
procesului de socializare? Descoperirea că a accepta sentimente- 
le pozitive ale altuia nu te distruge, că nu duce neapărat Ia sufe- 
rinta, că de fapt te face să „te simţi bine“ cand ai alături o altă 
persoană în lupta ta cu viața — aceasta poate fi una dintre cele 
mai profunde învățături pe care le găsește individul, fie în tera- 
pie, fie în afara ei. 

În finalul acestei ședințe, a treizecea, doamna Oak descrie 
ceva din noutatea, din nivelul nonverbal al acestei experienţe. 


C: Trăiesc experiența unui nou tip, un... poate singurul fel de 
învăţare care merită, un... știu că am... am spus adesea că ceea 

ve știu nu mă ajută aici. Adică cunoștințele mele dobândite nu 
mă ajută. Dar îmi pare că procesul de învăţare de aici a fost... 
atât de dinamic, adică în atât de mare măsură o parte din... din 
tot, adică din mine, încât, dacă aș reuși doar să extrag asta din 
el, e ceva ce... adică... mă întreb dacă voi reuși vreodată să cla- 
rilic într-un fel de înțelegere dobândită ceea ce am trăit aici. 

T: Cu alte cuvinte, genul de învăţare care s-a desfășurat aici a 
tost de un tip foarte diferit și cu o profunzime foarte diferită; 
foarte vital, foarte real. Și foarte valoros pentru tine luat singur, 
in sine, dar întrebarea pe care o pui este: Voi avea vreodată o 
imagine intelectuală clară a ceea ce s-a petrecut la acest nivel de 
învăţare oarecum mai profund? 

C: Thi. Ceva de genul ăsta. 


Cei care ar aplica asupra terapiei așa-numitele legi ale învă- 
țării derivate din memorarea de silabe fără sens ar face bine să 
studieze cu grijă acest fragment. Învăţarea, așa cum se produce 
ca în terapie, este un lucru total, la nivel de organism, deseori 
nonverbal, care ar putea să respecte sau să nu respecte aceleași 
principii ca învăţarea intelectuală a unui material nesemnifica- 
tiv, fără relevanţă pentru sine. Însă aceasta este o digresiune. 

Să încheiem această secțiune reformulându-i esenţa. Pare po- 
sibil ca una dintre caracteristicile terapiei profunde sau semnifi- 
cative să constea în descoperirea făcută de client cum că a accep- 
ta pe deplin, în experienţa proprie, sentimentul pozitiv nutrit 
fata de el de altul, de terapeut, nu-l distruge. Poate că unul din- 
tre motivele pentru care acest lucru este atât de dificil constă în 
faptul că, în esenţă, el presupune sentimentul „merit să fiu 
agreat“. Vom discuta acest lucru în secțiunea ce urmează. Pen- 
tru moment putem, arăta că acest aspect al terapiei constituie 

trăirea liberă și deplină a unei relaţii de afecțiune ce poate fi for- 
mulată în termeni generalizati după cum urmează: „Pot da voie 
cuiva să țină la mine și pot să accept pe deplin in mine acea afec- 
tiune. Asta imi dă voie să recunosc că îmi pasă, îmi pasă pro- 
fund de alţii și tin la ei“. 


Simpatia faţă de sine 


În diferitele scrieri și cercetări care au fost publicate cu privi- 
re la terapia centrată pe client s-a subliniat că acceptarea de sine 
este una dintre direcţiile terapiei și unul dintre rezultatele ei. Am 
dovedit faptul că, în psihoterapia încununată de succes, atitudi- 
nile negative fata de sine se reduc, iar atitudinile pozitive se am- 
plifică. Am măsurat creșterea treptată a acceptării de sine și am 
studiat creșterea corelată a acceptării altor oameni. Dar când exa- 
minez aceste afirmaţii și le compar cu cazurile noastre mai recen- 
te, am senzaţia că nu exprimă tot adevărul. Clientul nu numai că 
se acceptă pe sine — expresie care ar putea avea conotatia unei 
acceptări ezitante și fără tragere de inimă a inevitabilului; el 
ajunge de fapt să se placă pe sine. Nu se place la modul lăudăros 
sau de afirmare de sine, ci simte o plăcere calmă de a fi el însuși. 

Doamna Oak ilustrează foarte bine această tendinţă în ședin- 
ta a treizeci și treia. Să fie semnificativ faptul că asta se întâmplă 
la zece zile după ședința în care a putut să admită în sinea ei că 
terapeutului îi pasă? Indiferent care ar fi speculațiile noastre în 
această privinţă, fragmentul ce urmează exprimă foarte bine bu- 
curia calmă de a fi ea însăși, precum și atitudinea de scuză pe 
care oamenii din cultura noastră consideră că e necesar s-o a- 
dopte faţă de o atare experienţă. În ultimele câteva minute ale 
ședinței, știind că timpul alocat ei se apropie de sfârșit, spune: 

C: Un lucru mă îngrijorează — și am să mă grăbesc, fiindcă 
pot să revin oricând la el —, un sentiment pe care uneori nu pot 
să-l amuţesc. Sentimentul că sunt foarte mulțumită de mine în- 
simi. Iarăşi tehnica Q.* O dată am ieșit de aici și, impulsiv, am 
aruncat ca primul meu cartonaș cel cu „Sunt o personalitate 
atrăgătoare“; m-am uitat la el cam șocată, dar l-am lăsat acolo, 
vreau să spun, fiindcă, sincer... vreau să spun că exact asta sim- 
jcam — un... ei bine, asta m-a sâcâit și sesizez acest lucru acum. 
Din când în când, un fel de sentiment de mulțumire, nimic de 
genul superiorității, ci doar... nu știu, un fel de mulțumire. O 
brazdă bine trasă. Și m-a deranjat. Și totuși... mă întreb... rare- 
ori imi amintesc lucrurile pe care le spun aici, adică m-am între- 
bat de ce eram convinsă, și ceva în legătură cu ceea ce am sim- 
tit cu privire la suferinţă, ceva ce am bănuit că există în... senti- 
mentele mele când aud pe cineva spunând unui copil „Nu plân- 
ge”. Adică am fost întotdeauna de părere că nu-i corect; vreau să 
spun, dacă suferă, lasă-l să plângă. Ei bine, și acum, sentimentul 
ăsta de mulțumire pe care-l am. Am ajuns recent să simt că 
este... aici este ceva aproape identic. Este... Nu protestăm când 
copiii se simt mulțumiți de ei înșiși. E... vreau să spun că nu 
există nici un pic de orgoliu aici. E... poate că așa ar trebui să se 
simtă oamenii. 

T: Ai fost aproape înclinată să te uiţi pieziș la tine insati din 
cauza acestui sentiment, și totuși, pe măsură ce te gândești mai 


* Această porțiune necesită explicații. În cadrul unui studiu de cercetare efectuat de 
un alt membru al echipei, acestei cliente i s-a cerut în repetate rânduri, în timpul te- 
rapiei, să sorteze un set mare de cartonașe, fiecare conţinând o frază autodescripti- 
vă, astfel încât să se descrie pe sine. La un capăt trebuia să așeze cartonașul sau car- 
tonasele care o descriau cel mai bine, iar la celălalt capăt, cele care o descriau cel mai 


putin. Astfel, când spune că a pus pe primul loc cartonasul pe care scrie „Sunt o per-- 


sonalitate atrăgătoare“, asta înseamnă că e de părere că acest element o caracteri- 
zează cel mai bine. 

mult la el, poate că se apropie de cele două laturi ale imaginii, 
adică dacă un copil vrea să plângă, de ce să nu plângă? lar dacă 
vrea să se simtă mulțumit de sine, n-are dreptul deplin de a se 
simţi mulțumit de sine? Și asta se leagă într-un fel de acest lucru 
pe care l-aș considera drept autoapreciere, pe care l-ai trait din 
când în când. 

C: Da. Da. 

T: „Sunt într-adevăr o persoană foarte complexă și interesan- 
ta”. 

C: Ceva de genul ăsta. Și apoi îmi spun: „Societatea noastră 
ne domină, iar noi am pierdut controlul“. Și revin mereu la sen- 
timentele mele fata de copii. Poate că ei sunt mai complecși de- 
cât noi. Poate că noi... e ceva ce am pierdut prin procesul creș- 
terii. 

T: Poate că ei au o înţelepciune cu privire la acest lucru pe 
care noi am pierdut-o. 

C: Așa e. Ora mea s-a terminat. 


Aici, clienta ajunge, la fel ca mulți alți clienţi, la înțelegerea 
șovăielnică, cu o ușoară componentă de scuză, a faptului că a 
ajuns să se placă pe sine, să se bucure de sine, să se aprecieze pe 
sine. Individul ajuns aici are senzaţia unei bucurii spontane, re- 
laxate, o joie de vivre primitivă, analogă poate cu mielul care se 
plimbă pe pajiște sau cu testoasa care plutește printre valuri. 
Doamna Oak consideră că e ceva înnăscut în organism, în sugar, 
ceva ce pierdem pe parcursul procesului deformator al dezvol- 
tării. 

Vedem, într-un moment anterior al acestui caz, un fel de pre- 
cursor al acestui sentiment, un incident care clarifică, poate, în 
mai mare măsură caracterul său fundamental. În a noua ședin- 

ți, doamna Oak dezvăluie, într-o manieră oarecum rușinată, 
ceva ce a păstrat tot timpul pentru sine. Faptul că dezvăluirea a 
tost precedată de o pauză foarte lungă, cu durată de câteva mi- 
nute, arată că a implicat un anumit pref. Într-un final, a spus: 


C: Stiti, e cam caraghios, dar n-am spus asta nimănui, nicio- 
dată (râs nervos) și probabil că-mi va face bine. De ani buni, o, 
poate din fragedă tinereţe, probabil începând de la șaptespreze- 
ce ani, am ceea ce am ajuns să numesc în sinea mea, mi-am spus 
că sunt „străfulgerări de sănătate mintală“. N-am spus nimănui 
asta (iarăși râs nervos), în aceste... în... mă simt cu adevărat să- 
nătoasă mintal. Si... și foarte conștientă de viaţă. Și de fiecare 
data cu o grijă extraordinară și o tristețe pentru cât de departe, 
cât de deviati de la curs am ajuns în realitate. E doar sentimen- 
tul sporadic de a mă trezi că sunt o persoană întreagă într-o 
lume teribil de haotică. 

T: E ceva trecător și apare rar, dar au existat momente când 
pare că întreaga ta ființă funcționează și simte în lume, o lume 
foarte haotică, sigur... 

C: Exact. Si vreau să spun... știu, propriu-zis, cât de mult 
am... am deviat noi de la a fi oameni întregi și sănătoși. Și, de- 
sigur, așa ceva nu poate fi rostit cu voce tare. 

T: Sentimentul că n-ai fi în siguranţă dacă ai vorbi despre tine, 
cea care cântă..." 

C: Unde trăiește persoana aceea? 

T: Aproape ca și cum n-ar exista un loc în care acea persoană 
să... să existe. 


* Terapeutul face trimitere la afirmaţia ei dintr-o ședință anterioară, cum că în terapie 
cântă un cântec. 

C: Desigur, știți, asta... asta mă face... staţi un pic... probabil 
că asta explică de ce aici mă preocupă în principal sentimentele, 
Probabil că asta e. 

T: Pentru că acel „tu“ întreg, există într-adevăr cu toate senti- 
mentele tale. Asta e, ești mai conștientă de sentimente? 

C: Exact. Acea eu nu... nu respinge sentimentele și... asta e. 

T: Acea tu întreagă trăiește cumva sentimentele, în loc să le 
dea cumva la o parte. 

C: Întocmai. (Pauză) Presupun că, din punct de vedere prac- 
tic, s-ar putea spune că ceea ce ar trebui să fac ar fi să rezolv ceva 
probleme, probleme de zi cu zi. Și totuși, eu... ceea ce fac este să 
rezolv... să rezolv altceva care este important... este cu mult, cu 
mult mai important decât măruntele probleme de zi cu zi. Poa- 
te că asta rezumă totul. 

T: Mă întreb dacă asta îţi va deforma semnificația, anume că 
dintr-un punct de vedere pragmatic ar trebui să petreci timp 
gandindu-te la probleme specifice. Dar te întrebi dacă nu cum- 
va te afli în căutarea acestui tu întreg si dacă asta nu e mai im- 
portant decât o soluţie la problemele de zi cu zi. 

C: Cred că asta e. Cred că asta e. Probabil că asta e ceea ce 
vreau să spun. 


Dacă putem alătura în mod legitim aceste două experienţe 
și dacă este justificat să le considerăm tipice, am putea spune 
că atât în terapie, cât și în unele experienţe fugare de pe tot 
parcursul vieții ei de dinainte, clienta a făcut experienţa unei 
aprecieri sănătoase, satisfăcătoare și plăcute a propriei sale 
persoane ca ființă întreagă și funcțională și că această expe- 
riență survine atunci când ea nu-și respinge sentimentele, ci le 
trăiește. 

Aici, consider eu, se găsește un adevăr important și deseori 
trecut cu vederea cu privire la procesul terapeutic. Direcţia în 
«are acționează el este aceea de a-i permite persoanei să-și trăias- 
ca deplin și conștient toate reacțiile, inclusiv sentimentele și emo- 
liile. Când se întâmplă acest lucru, individul simte o simpatie 
pozitivă fafa de sine, o apreciere autentică a propriei ființe ca 
unitate deplină, funcțională, ceea ce constituie unul dintre obiec- 
livele importante ale terapiei. 


Descoperirea faptului 
că miezul personalității este pozitiv 


Una dintre cele mai revoluționare idei care au reieșit din ex- 
perienta noastră clinică este înțelegerea tot mai pregnantă a fap- 
tului că miezul cel mai intim al naturii umane, straturile cele 
mai profunde ale personalității omului, baza „naturii sale ani- 
male“ are caracter pozitiv — este în esenţă socializată, cu ten- 
dinfa spre înainte, rațională și realistă. 

Acest punct de vedere este atât de străin culturii noastre ac- 
tuale, încât nu mă aștept să fie acceptat, și este într-adevăr atât 
de revoluționar prin implicațiile sale, încât n-ar trebui să fie ac- 
ceptat fără cercetări minuţioase. Dar chiar și dacă rezistă în fata 
acestor teste, va fi greu de acceptat. Religia si mai ales tradiţia 
creștină protestantă au impregnat în cultura noastră concepția 
că omul este în esenţă păcătos și firea lui păcătoasă poate fi ne- 
pată doar prin ceva de tipul miracolului. În psihologie, Freud și 
adepţii săi au prezentat argumente convingătoare în favoarea 
ideii că Se-ul, natura fundamentală, inconștientă a omului, este 
alcătuit în principal din pulsiuni care, dacă li s-ar da voie să se 
exprime, ar duce la incest, omucidere și alte acte criminale. Toa- 

tă problema terapiei, așa cum o vede acest grup, constă în mo- 
dul de a tine sub control aceste forțe nedomesticite, într-o ma- 
nieră sănătoasă și constructivă, și nu în maniera costisitoare a 
nevroticului. Dar că, în miezul ființei sale, omul este irațional, 
nesocializat, distructiv pentru alţii și pentru sine — aceasta este 
o concepţie adoptată aproape fără nici o îndoială. Sigur, există 
ici și colo voci care protestează. Maslow (1) avansează o pledoa- 
rie viguroasă în favoarea naturii animale a omului, arătând că 
trăirile afective antisociale — ostilitatea, gelozia etc. — decurg 
din frustrarea nevoilor mai elementare de iubire, securitate și 
apartenenţă, care sunt, în sine, dezirabile. Montagu (2) elaborea- 
ză și el ipoteza că legea de bază a vieții umane este cooperarea 
și nu lupta. Per ansamblu, punctul de vedere al specialiștilor, ca 
și cel al nespecialistilor, spune că omul, așa cum este el în natu- 
ra sa fundamentală, e cel mai bine să fie ținut sub control ori as- 
cuns, sau și una, și alta. 

Privind în urmă, la anii mei de experienţă clinică și cerce- 
tare, am impresia că mi-a trebuit foarte mult timp ca să recu- 
nosc falsitatea acestei concepții populare și profesionale. Mo- 
tivul pentru aceasta constă, cred, în faptul că în terapie se scot 
la iveală mereu sentimente ostile și antisociale, așa că e ușor 
să presupui că ele indică natura profundă și, deci, fundamen- 
tală a omului. Doar treptat a devenit evident că aceste senti- 
mente nedomesticite și nesociale nu sunt nici cele mai profun- 
de, nici cele mai puternice și că nucleul intim al personalităţii 
omului constă în organismul însuși, care este, în esenţă, auto- 
conservator și social. 

Pentru a da un sens mai concret acestui argument, voi reveni 
la cazul doamnei Oak. Cum ideea este importantă, voi cita pe 
larg din înregistrările cazului, pentru a ilustra tipul de experien- 

fa pe care mi-am bazat afirmaţiile anterioare. Poate că extrasele 
vor reuși să ilustreze deschiderea a strat după strat al persona- 
litatii, până când ajungem la cele mai profunde elemente. 

În a opta ședință, doamna Oak dă la o parte primul strat de 
mecanisme de apărare și descoperă dedesubtul lui ostilitate și o 
dorinţă de răzbunare. 


C: Stiti, în această zonă a... tulburărilor sexuale am sentimen- 
tul că încep să descopăr că sunt foarte puternice, foarte puterni- 
ce. Descopăr că... că de fapt sunt ostilă. Al naibii de ostilă. 
Cred — și nu reasimilez asta, nu absorb în mine... cred că simt 
probabil un anumit element de „am fost trasă pe sfoară“. (Vocea 
ei este foarte încordată și gâtul i se contractă.) Si am acoperit foarte 
frumos asta, până în punctul în care, conștient, să nu-mi mai 
pese. Dar sunt... sunt într-un fel uluită să constat că în această 
practică a... cum să-i spun, e un fel de sublimare care se află 
imediat dedesubt — iarăși cuvinte — există o... un fel de forță 
pasivă care este... este pas... e foarte pasivă, dar în același timp 
e pur și simplu criminală într-un fel. 

T: Așadar, există sentimentul „am fost într-adevăr trasă pe 
sfoară. Am acoperit acest lucru și dau impresia că nu-mi pasă, 
dar sub asta există un fel de... de ostilitate, latentă, însă foarte 
prezentă și care este foarte, foarte puternică“. 

C: E foarte puternică. E... atât știu. E teribil de puternică. 

T: E aproape un fel de forță dominatoare. 

C: De care sunt rareori conștientă. Aproape niciodată... Ei 
bine, singurul fel în care o pot descrie este acela că e un fel de 
ceva criminal, dar fără violenţă... E mai degrabă ca sentimentul 
că vreau să-mi iau revanșa... $i, sigur, nu mă voi răzbuna, dar 
mi-ar plăcea. Mi-ar plăcea foarte mult. 

Până aici, explicaţia obișnuită pare să se potrivească perfect. 
Doamna Oak a reușit să cerceteze ceea ce se află sub suprafața 
controlată social a comportamentului ei și a găsit un sentiment 
criminal de ură și o dorinţă de a-și lua revanșa. Acesta este punc- 
tul în care se oprește cu explorarea acestui sentiment anume, 
până mult mai târziu în terapie. Reia tema în a treizeci și una șe- 
dina. I-a fost foarte greu să progreseze, se simte blocată emoțio- 
nal și nu reușește să ajungă la sentimentul care se amplifică în ea. 


C: Am senzaţia că nu e vinovăție. (Pauză. Plânge.) Sigur, deo- 
camdată nu pot numi ceea ce simt. (Apoi, cu un val de emoții.) E 
doar o durere teribilă! 

T: thi. Nu e vinovăţie, decât în sensul de a fi foarte rănită 
într-un fel. 

C: (Plângând.) Este... știți, m-am făcut și eu vinovată de mul- 
te ori de lucrul ăsta, dar în ultimii ani, când auzeam părinţi spu- 
nându-le copiilor lor „nu mai plânge“, simţeam ceva, o durere, 
ca și cum, ei, de ce să le spui să nu mai plângă? Se autocompă- 
timesc, și cine se poate autocompătimi mai bine decât copilul? 
Ei bine, cam asta e ceea ce... adică, e ca și cum m-aș fi gândit că 
ar trebui să lase copilul să plângă. Și... poate să-l și compăti- 
mească. Într-un mod obiectiv. Asta e... cam așa ceva e ceea ce 
am trăit. Vreau să spun, acum — chiar acum. Și în... în... 

T: Asta surprinde un pic mai mult din nuanţa specifică a sen- 
timentului că e aproape ca și cum, de fapt, plângi pentru tine în- 
sati. 

C: Mda. Si, vedeti, e si aici un conflict. Cultura noastra e de 
așa natură, încât... vreau să spun, nu-ți permifi să te autocom- 
pătimești. Dar asta nu e... adică simt că n-are chiar conotatia 
asta. Ar putea s-o aibă. 

T: Într-un fel, crezi că există o obiectie culturală față de auto- 
compătimire. Și totuși, sentimentul pe care-l trăiești nu e tocmai 
cel față de care obiectează cultura. 

C: Și pe urmă, sigur, am ajuns să... să văd și să simt că peste 
asta... vedeţi, am acoperit sentimentul. (Plânge.) Dar l-am aco- 
perit cu atât de multă ostilitate, și a trebuit s-o acopăr și pe ea! 
(Plângând) De asta vreau să scap! Nu-mi pasă dacă mă doare. 

T: (Bland și cu o duiosie empatică față de durerea pe care o simte 
clienta.) Simfi că aici, la baza sentimentului așa cum il trăiești, se 
află lacrimi reale pentru tine însăți. Dar asta n-ai voie să arăţi, nu 
poţi să arăţi, așa că suferinţa a fost acoperită de ostilitatea care 
nu-ţi place, de care ai vrea să scapi. Aproape simți că ai prefera 
să absorbi durerea, decât să... decât să simţi ostilitatea. (Pauză) 
Și ceea ce pari să spui cu tărie este: sufăr cu adevărat și am încer- 
cat să acopăr acest lucru. 

C: N-am știut asta. 

T: thi. Ca o nouă descoperire. 

C: (Vorbind în același timp.) Chiar n-am știut! Dar e... știți, e 
aproape ceva fizic. E... e într-un fel ca și cum aș fi privit în mine 
însămi, la tot felul de... terminatii nervoase și frânturi de lucruri 
care au fost parcă zdrobite. (Plânge.) 

T: Ca și cum unele dintre cele mai delicate aspecte ale fiinţei 
tale au fost, fizic, aproape zdrobite sau vătămate. 

C: Da. ȘI, știți, chiar simt acel „O, sărăcuţa de tine!” (Pauză.) 

T: Pur și simplu nu poți să nu-ţi pară foarte rău pentru per- 
soana care ești. 

C: Nu cred că-mi pare rău pentru persoana întreagă, ci e un 
anumit aspect. 

T: ffi pare rău să vezi acea durere. 

C: Da. 


147 


A deveni o persoană = Procesul devenirii persoanei 


148 


C: Și pe urmă, desigur, e blestemata asta de ostilitate de care 
vreau să scap. Mă... îmi creează probleme. Fiindcă e un lucru 
înșelător. Mă induce în eroare. (Pauză.) 

T: Simfi că parcă ostilitatea aceea e un lucru de care ai vrea să 
scapi, fiindcă nu-ţi face bine. 

C: (C plânge. Pauză lungă.) Nu știu. Îmi pare că am dreptate în 
ceea ce simt, la ce ar folosi să numesc acest lucru vinovăţie? Să 
vânez lucruri care mi-ar conferi o istorie de caz interesantă, să 
spunem așa. La ce bun ar fi asta? Îmi pare că... cheia, lucrul real 
se află în sentimentul ăsta pe care-l trăiesc. 

T: Ai putea să vânezi o etichetă sau alta și să faci din asta un 
demers serios, dar simţi că miezul întregii chestiuni e genul de 
experienţă pe care îl trăiești chiar aici. 

C: Exact. Adică, dacă... nu știu ce se va întâmpla cu senti- 
mentul. Poate că nimic. Nu știu, dar îmi pare că, dacă e să infe- 
leg ceva, acel ceva face parte din sentimentul ăsta de suferință, 
de... nu contează prea mult cum îi spun. (Pauză.) Și atunci eu... 
nu poți să umbli... prin lume cu o suferință expusă atât de fățiș. 
Vreau să spun că-mi pare că, într-un fel, procesul următor tre- 
buie să fie un fel de vindecare. 

T: Se pare că ar fi imposibil să te expui dacă o parte din tine 
e atât de rănită, așa că te întrebi dacă nu cumva suferința trebuie 
mai întâi vindecată. (Pauză.) 

C: Și totuși, vedeţi, e... e ceva ciudat (pauză). Sună ca o afir- 
matie de totală confuzie sau ca vechea zicală că nevroticul nu 
vrea să renunţe la simptomele sale. Dar nu e adevărat. Vreau să 
spun cănu e adevărat în cazul ăsta, ci e... sper să pot exprima 
ceea ce simt. Într-un fel, nu mă deranjează că sufăr. Adică toc- 
mai mi-a trecut prin minte că nu mă deranjează prea tare. E... 

mă deranjează mai mult... sentimentul de ostilitate, care este, 
știu, cauza frustrării ăsteia, adică e... într-un fel, asta mă deran- 
jează mai mult. 

T: Dacă înţeleg bine, cu toate că nu-ţi place suferința, simți to- 
tuși că o poți accepta. Ea e suportabilă. Cumva, lucrurile cu care 
ai acoperit acea suferință, precum ostilitatea, sunt cele pe care 
acum, în momentul ăsta nu le poți suporta. 

C: Mda. Cam așa e. E într-un fel ca și cum, ei bine, prima, 
vreau să spun, e ca și cum... in fine, e ceva la care pot face fafa. 
Dar sentimentul de... ei bine, știți, tot pot să mă distrez de mi- 
nune. Dar cealaltă, adică frustrarea asta... știți, încep să înțeleg, 
iese la iveală în atât de multe feluri! Adică tocmai felul ăsta, ge- 
nul ăsta de lucru. 

T: O suferinţă poți accepta. Face parte din viaţă, la fel ca mul- 
te alte parti ale vieţii. Poţi să te simți bine. Dar ca toată viaţa ta 
să fie împrăștiată de frustrare și ostilitate, asta nu-ți place, nu 
vrei, si acum ești mai conștientă de acest lucru. 

C: Mda. Și, cumva, acum nu mai poate fi vorba de evitare. 
Stiti, sunt mult mai conștientă de lucrul ăsta. (Pauzd.) Nu știu. În 
momentul ăsta nu știu care e următorul pas. Zău că nu știu. (Pa- 
uză.) Din fericire, asta e un fel de evoluție, așa că... nu influen- 
țează prea acut... adică... ceea ce încerc să spun e, cred, că func- 
tionez în continuare. Mă bucur în continuare de tot felul de lu- 
cruri Și... 

T: Într-un fel, vrei să-mi spui că, în multe privinţe, mergi îna- 
inte la fel ca întotdeauna. 

C: Exact. (Pauză.) O, cred că trebuie să mă opresc și să plec. 


Acest extras lung ne oferă imaginea clară a faptului că dede- 
subtul ostilității, al urii și al dorinţei de a-și lua revanșa în fața 

lumii care a înșelat-o se află un sentiment mult mai puțin anti- 
social, o trăire profundă a faptului de a fi fost rănită. Și e la fel 
de clar că, la acest nivel mai profund, clienta nu dorește câtuși 
de puțin să-și transpună în acțiune sentimentele criminale. Le 
detestă și ar vrea să scape de ele. 

Următorul fragment provine din a treizeci și patra ședință. E 
un material foarte incoerent, cum sunt deseori exprimările ver- 
bale atunci când individul încearcă să redea ceva profund emo- 
țional. Aici, clienta încearcă să pătrundă în adâncul ființei sale. 
Afirmă că va fi dificil să formuleze ceea ce simte. 


C: Nu știu dacă voi fi în stare să vorbesc despre asta acum. Aș 
putea să încerc. E un lucru... adică un sentiment... care... un fel 
de dorinţă imperioasă de a ieși cu adevărat. Știu că n-o să aibă 
noimă. Mă gândesc că, poate, dacă reușesc să-l scot cu adevărat 
la iveală și să-l fac ceva mai... să-l pun într-o formă mai practică, 
îmi va fi mai util. Și nu știu cum să... adică se pare că vreau să 
spun, vreau să vorbesc despre sinele meu. Și, sigur, așa cum văd 
eu lucrurile, asta e ceea ce fac de atâtea ore. Dar nu, asta... e sine- 
le meu. Mi-am dat seama recent că resping anumite afirmaţii, 
fiindcă-mi sună... nu chiar ceea ce voiam să spun, adică un pic 
prea idealizate. Și-mi amintesc că spuneam mereu e mai egoist de 
atât, e mai egoist de atât. Până când... îmi trece prin minte cum- 
va, încep să înţeleg, da, exact asta e ceea ce vreau să spun, dar 
egoismul are o conotaţie complet diferită. Am tot folosit cuvântul 
„egoist“. Și am sentimentul de... eu... n-am mai exprimat asta 
până acum, de egoism... care nu înseamnă nimic. Un... am să 
vorbesc totuși despre asta. Un fel de pulsatie. Și există ceva treaz 
tot timpul. Și totuși, e acolo. Și mi-ar plăcea să-l pot folosi — ca 
un fel de a cobori în lucrul ăsta. Știţi, e ca și cum... nu știu, la 

naiba! Parcă am achiziționat un loc și am ajuns într-un fel să cu- 
nose structura. Aproape genul de sentiment că o cunosc cărămi- 
da cu cărămidă. E ceva, o conștientizare. Adică... un sentiment de 
a nu mă lăsa păcălită, de a nu fi atrasă în acel lucru și un senti- 
ment esenţial de cunoaștere. Dar într-un fel... motivul e ascuns 
si... nu poate face parte din viata de zi cu zi. Şi e ceva care... une- 
ori aproape că mă simt un pic cumplit în acel lucru, dar, iarăși, 
«umplit nu în sensul de cumplit. Și de ce? Cred că știu. Sie... îmi 
explică totodată foarte multe. Este... este ceva din care lipsește 
«omplet ura. Vreau să spun pur și simplu complet. Nu conţine iu- 
hire, dar ura lipsește complet. Însă este... e și un lucru palpitant... 
Cred că sunt, poate, genul de persoană căreia îi place să... poate 
chiar să mă chinui singură sau să identific tot felul de lucruri, să 
incerc să găsesc întregul. Și mi-am spus: uite, sentimentul ăsta pe 
care-l ai e puternic. Nu e constant. Dar uneori îl simți, și când îţi 
dai voie să-l simți, îl simți tu însăți. Știţi, pentru genul ăsta de lu- 
cruri există cuvinte pe care le poți găsi in psihopatologie. Ar pu- 
tea fi aproape ca sentimentul care este atribuit uneori lucrurilor 
despre care citești. Adică sunt aici unele elemente... mă refer la 
pulsatia asta, la emoția asta, la cunoașterea asta. Și am spus... am 
identificat un lucru, adică am fost foarte, foarte curajoasă, cum să 
spun... o pulsiune sexuală sublimată. Și mi-am spus: ei bine, cu 
«sta am reușit. Am rezolvat cu adevărat chestiunea. Și asta e tot, 
nu mai există nimic acolo. Și o vreme am fost foarte mulțumită de 
mine însămi. Asta era tot. Și apoi a trebuit să recunosc că nu, nu 
e tot. Pentru că e ceva care a început să existe în mine cu mult 
limp înainte să ajung atât de teribil de frustrată sexual. Adică asta 
nu era... și... dar în acel lucru, am început apoi să văd putin, 
chiar în acest miez există o acceptare a relației sexuale, adică sin- 
purul gen care eu credeam că ar fi posibil. Exista în acest lucru. Nu 


151 


A deveni o persoană = Procesul devenirii persoanei 


152 


e ceva care să fi fost... adică acolo, sexul n-a fost sublimat sau în- 
locuit. Nu. Acolo, în ceea ce știu că există acolo... adică, sigur, e 
un altfel de sentiment sexual. Vreau să spun că e unul despuiat de 
toate lucrurile care s-au întâmplat cu sexul, dacă mă infelegeti. 
Nu există vânătoare, nici căutare, nici luptă, nici... ei bine, nici un 
fel de ură, ceea ce cred, mi se pare că s-a strecurat în lucrurile de 
felul ăsta. Și totuși, sentimentul ăsta a fost, o, cam tulburător. 

T: Aș vrea să văd dacă pot surprinde câte ceva din ceea ce în- 
seamnă asta pentru tine. E ca și cum ai fi ajuns să te cunoști pe 
tine insafi foarte profund, pe baza unei experienţe de tip „cără- 
midă cu cărămidă“, și în această privinţă ai devenit mai ego-istă, 
iar ideea de... descoperind în ce constă miezul ființei tale, deli- 
mitat de toate celelalte aspecte, ajungi să înţelegi — și e un lu- 
cru foarte profund și emotionant — că miezul acelui sine nu e 
numai lipsit de ură, ci la drept vorbind seamănă mai degrabă a 
sfântă, ceva cu adevărat foarte pur, ăsta e cuvântul pe care l-aș 
folosi. Și că poți încerca să depreciezi acest lucru. Poţi spune: 
poate e o sublimare, poate e o manifestare anormală, excentrică 
și așa mai departe. Dar, în sinea ta, știi că nu e așa. Acel loc con- 
ține sentimentele care ar putea conţine exprimări sexuale boga- 
te, dar pare mai amplu decât atât și realmente mai profund de 
atât. Și totuși, e pe deplin capabil să includă tot ce poate face 
parte din exprimarea sexuală. 

C: Probabil că e cam așa... E un fel de... un fel de coborâre. E 
o coborâre când aproape că ai putea crede că ar trebui să fie o 
urcare, dar nu, este... sunt sigură: e un fel de coborâre. 

T: Asta e o coborâre și aproape o cufundare în sinele tău. 

C: Mda. Și... nu pot s-o dau deoparte. Vreau să spun că 
pare... o, pur și simplu este. Adică pare un lucru teribil de im- 
portant, pe care a trebuit pur și simplu să-l spun. 


CARL R. ROGERS 


T: Aș vrea să vorbesc și eu despre unul dintre acele lucruri, ca 
să vedem dacă înţeleg. Pare că acest fel de idee pe care o exprimi 
e un lucru care-ţi cere să urci ca să-l surprinzi, ceva care nu este 
întru totul. De fapt, sentimentul e că asta este o coborâre, făcută 
pentru a surprinde un lucru care se află mai în profunzime. 

C: Așa e. E cu adevărat... acel lucru are ceva care este... adi- 
că asta... am un stil — și sigur că la un moment dat va trebui să 
ne ocupăm de asta — de a respinge aproape violent ceea ce este 
virtuos, respingerea idealului... de parcă... și asta îl exprimă; 
adică asta e, într-un fel, ceea ce vreau să spun. Unul e o urcare 
în ceea ce nu știu. Adică am pur și simplu un sentiment pe care 
nu-l pot urmări. E o chestie subțire dacă te apuci s-o dărâmi. 
Ăsta a mers... mă întrebam de ce... vreau să spun că îmi dă sen- 
timentul teribil de clar de coborâre. 

T: Sentimentul că nu e o urcare spre idealul cel subţire. E o co- 
borâre în realitatea uimitor de solidă, care... 

C: Da. 

T: ... e la drept vorbind mai surprinzătoare decât... 

C: Da. Adică e un lucru pe care nu-l poți dărâma. Ceva ce e 
acolo... nu știu... mi se pare, după ce afi rezumat totul... Ceva 
care durează... 


Cum materialul este prezentat într-o manieră atât de confu- 
ză, merită să extragem din el temele consecutive exprimate de 
clienta. 


Mă voi referi la mine însămi ca ego-istă, dar dând cuvântului 
o conotație nouă. 

Am făcut cunoștință cu structura ființei mele, am ajuns să mă 
cunosc în profunzime. 

Coborând în mine însămi, descopăr ceva palpitant, un miez 
complet lipsit de ură. 

Nu poate să facă parte din viata cotidiană — poate fi chiar 
anormal. 

La început am crezut că e doar o pulsiune sexuală sublimată. 

Dar nu, e ceva mai cuprinzător, mai profund decât sexul. 

Te-ai aștepta să fie genul de lucru pe care-l descoperi urcând 
pe tărâmul subțire al idealurilor. 

Dar eu, de fapt, l-am găsit coborând în adâncul ființei mele. 

Pare să fie ceva care este esenţa, ceva care durează. 


Să fie ceea ce descrie clienta o experiență mistică? S-ar părea 
că așa a receptat-o consilierul, dată fiind nuanţa specifică a răs- 
punsurilor sale. Putem atribui vreo însemnătate unei astfel de 
exprimări gen Gertrude Stein? Autorul ar vrea doar să spună că 
mulți clienți au ajuns la o concluzie întru câtva similară despre 
ei înșiși, deși n-a fost exprimată de fiecare dată într-o astfel de 
manieră emoțională. Chiar și doamna Oak oferă, în ședința ur- 
mătoare, a treizeci și cincea, o descriere mai clară și mai concisă 
a sentimentului ei, într-o manieră mai terestră. Ea explică toto- 
dată de ce a fost o experienţă dificilă. 


C: Cred că mă bucur grozav de tare că m-am trezit vorbind 
sau m-am determinat sau am vrut să vorbesc despre sine. E un 
lucru foarte personal, intim, despre care pur și simplu nu vor- 
bești. Adică acum îmi pot înţelege sentimentul de... o, probabil 
de oarecare teamă. E... într-un fel ca și cum aș fi respins... știți, 
toate lucrurile care înseamnă civilizația occidentală. Și mă între- 
bam dacă am dreptate, adică dacă e calea corectă, și totodată, si- 
gur, simțeam cât de just era ceea ce făceam. Așa că nu se poate 

să nu existe un conflict aici. Și apoi, asta, adică acum simt... ei 
bine, sigur că așa simt. Adică e un... lucrul ăsta pe care l-am nu- 
mit un fel de lipsă a urii e foarte real. S-a imprimat în ceea ce fac, 
în ceea ce cred... Cred că e în regulă. Într-un fel, e ca și cum 
mi-aș spune, bine, mi-ai tot dat la cap, într-un fel încă de la în- 
ceput, cu superstiții și tabuuri și doctrine greșit interpretate și 
legi și cu știința ta, cu frigiderele tale, cu bombele tale atomice. 
Dar nu mă las păcălită; vezi, sunt pur și simplu... pur și simplu 
n-ai reușit. Cred că ceea ce vreau să spun e că, în fine, nu mă 
conformez, și e... ei bine, așa e drept. 

T: În momentul de faţă simţi că ai fost foarte conștientă de 
toate presiunile culturale — nu întotdeauna foarte conștientă, 
dar „au existat atât de multe astfel de presiuni în viața mea, iar 
acum pătrund mai adânc în mine însămi, ca să aflu ce simt cu 
adevărat“, și se pare că în momentul de fata acest lucru te des- 
parte cumva, considerabil de mult, de cultura ta, iar asta te spe- 
rie putin, dar în esenţă te face să te simți bine. E faptul că... 

C: Mda. Ei bine, acum am sentimentul că e in regulă, zău... 
Și mai e ceva — un sentiment care începe să crească... să fie 
aproape format, ca să zic așa. Un fel de concluzie că am să înce- 
tez să mai caut vreun lucru teribil de greșit. Nu știu de ce. Dar 
vreau să spun pur și simplu... e un lucru de genul ăsta. Într-un 
fel, îmi spun mie însămi, în lumina a ceea ce știu, a ceea ce am 
aflat... sunt sigură că am exclus teama și sunt absolut convinsă 
că nu mă tem de șoc — adică, într-un fel, l-aș fi primit cu brațe- 
le deschise. Dar... în lumina locurilor în care am fost, a ceea ce 
am învăţat acolo, ei bine, într-un fel, iau în consideraţie ceea ce 
nu știu... cam la modul, poate ăsta e unul dintre lucrurile pe 
care va trebui să le datez și să spun, ei bine, am... pur și simplu 
nu-l pot găsi. Intelegeti? Și fără pic de... fără, aș spune, scuză 

sau mascare, doar simpla afirmaţie că nu pot găsi ceea ce, în mo- 
mentul ăsta, pare a fi greșit. 

T: Să vedem dacă am înţeles bine. Pe măsură ce ai pătruns tot 
mai mult în ființa ta și pe măsură ce te gândești la lucrurile pe 
care le-ai descoperit și învăţat și așa mai departe, convingerea 
că, oricât de departe mergi, lucrurile pe care le vei găsi nu sunt 
cumplite, nici îngrozitoare devine din ce în ce mai fermă. Acele 
lucruri au un caracter foarte diferit. 

C: Da, cam așa ceva. 


Aici, chiar în timp ce recunoaște că sentimentul ei este opus 
esenței culturii din care face parte, clienta se simte obligată să 
afirme că miezul ființei sale nu e rău, nici teribil de greșit, ci e 
ceva pozitiv. Sub stratul comportamentului controlat, de supra- 
față, dedesubtul ostilitatii, dedesubtul suferinţei există un sine 
care este pozitiv și lipsit de ură. Aceasta este, cred, lecţia pe care 
ne-o pun in față de multă vreme clienţii noștri și pe care am în- 
vatat-o cu mare încetineală. 

Dacă lipsa urii pare un concept mai degrabă neutru sau ne- 
gativ, poate că ar trebui s-o lăsăm pe doamna Oak să explice ce 
înseamnă. În ședința a treizeci si noua, simțind că terapia se 
apropie de final, revine la acest subiect. 


C: Mă întreb dacă ar trebui să clarific — mie îmi este clar, și 
poate că, de fapt, doar asta contează aici — sentimentul meu pu- 
ternic cu privire la abordarea lipsită de ură. Acum, că am adus-o 
pe un plan raţional, știu, sună negativ. Și totuși, așa cum o gân- 
desc eu... de fapt, nu cum o gândesc, ci cum o simt... și cum o 
gândesc, da, și cum o gândesc... e un lucru mult mai pozitiv de- 
cât atât... decât o iubire... și-mi pare a fi un mod mult mai ușor 

de a... este mai putin limitatoare. Dar... imi dau seama că tre- 
buie să sune și aproape să pară ca o respingere totală a atât de 
multor lucruri, a atât de multor crezuri, și poate că este. Nu știu. 
Dar mie îmi pare pur și simplu mai pozitivă. 

T: Vezi că unora ar putea să le pară mai negativă, dar în ceea 
ce privește semnificaţia pe care o are pentru tine, nu pare la fel 
de restrictivă, la fel de posesivă, înţeleg eu, ca iubirea. Pare că, 
de fapt, e mai... mai cuprinzătoare, mai utilă decât... 

C: Mda. 

T: ... oricare dintre acești termeni mai înguști. 

C: Pentru mine chiar așa pare. E mai ușor. Sau, în fine, pen- 
tru mine e mai ușor să simt așa. Și, nu știu, îmi pare să fie cu 
adevărat un mod de... de a nu... dea te afla într-un loc în care 
nu ești forțat să acorzi recompense și nu ești forțat să pedepsești. 
Este... înseamnă atât de mult! Mie îmi pare că aduce un fel de 
libertate. 

T: thi. thi. Așa încât scapi de nevoia de a recompensa ori pe- 
depsi, și atunci îţi pare că există mult mai multă libertate pentru 
toți cei implicaţi. 

C: Exact. (Pauză.) Sunt pregătită pentru unele prăbușiri pe 
parcurs. 

T: Nu te aștepți să fie o călătorie lină. 

C: Nu. 


Această secțiune prezintă povestea — mult prescurtată — a 
descoperirii făcute de o clientă, cum că, pe cât pătrunde mai 
adânc in propria ființă, pe atât are mai puţine motive să se tea- 
mă; că, în loc să descopere în ea ceva teribil de greșit, a scos la 
iveală treptat un miez al sinelui care nu vrea nici să-i răsplăteas- 
că, nici să-i pedepsească pe alţii, un sine lipsit de ură, un sine 


157 


A deveni o persoană = Procesul devenirii persoanei 


158 


profund socializat. Să îndrăznim oare să generalizăm pe baza 
acestui tip de experienţă și să spunem că, dacă pătrundem sufi- 
cient de adânc în natura noastră ca organism, aflăm că omul este 
un animal pozitiv și social? Experienţa noastră clinică sugerea- 
ză acest lucru. 


A fi una cu propriul organism, 
una cu propria experiență 


Firul călăuzitor ce traversează o mare parte a materialului 
prezentat până aici în acest capitol este ideea că psihoterapia 
(sau cel puţin terapia centrată pe client) este procesul prin care 
omul devine una cu organismul său — fără autoamăgire, fără 
deformare. Ce înseamnă asta? 

Vorbim aici despre un lucru aflat la nivel experiential, un fe- 
nomen greu de formulat în cuvinte și care, dacă este înțeles doar 
la nivelul verbal, este deja deformat, tocmai în virtutea acestui 
nivel de înţelegere. Poate că, dacă am folosi mai multe feluri de 
formulări descriptive, ele ar putea găsi o rezonanţă, cât de sla- 
bă, în experienţa cititorului și-l vor face să simtă: „O, acum știu, 
din experienţă proprie, câte ceva din ceea ce spui“. 

Terapia pare să însemne o revenire la experienţa senzorială și 
viscerală elementară. Înainte de terapie, individul înclină să se 
întrebe, deseori involuntar: „Ce cred alții că ar trebui să fac în si- 
tuatia asta?” „Ce ar vrea părinţii mei sau cultura mea să fac?” 
„Ce cred că trebuie făcut?“ Astfel, el acționează mereu din per- 
spectiva formei ce trebuie impusă asupra comportamentului 
său. Asta nu înseamnă neapărat că acționează de fiecare dată 
conform cu părerile altora. Poate chiar să încerce să acționeze așa 
încât să contrazică așteptările altora. Dar chiar și așa, acționează 

din perspectiva așteptărilor (deseori introiectate) altora. Pe par- 
cursul procesului terapeutic, individul ajunge să se întrebe cu 
privire la domenii tot mai largi ale spaţiului său vital: „Cum re- 
ceptez eu asta?“ „Ce înseamnă asta pentru mine?“ „Dacă mă 
port într-un anumit fel, cum simbolizez semnificaţia pe care o va 
avea pentru mine?“ Ajunge să acționeze pe baza a ceea ce am 
putea numi realism — o echilibrare realistă a mulfumirilor și ne- 
mulțumirilor pe care i le va aduce orice acțiune. 

Poate că le va fi util celor care tind, ca și mine, să gândească 
în termeni concreti, clinici, dacă aș pune unele din aceste idei 
într-o formulare schematizată a procesului pe care-l traversează 
diferiţi clienți. Pentru un client, asta poate însemna: „Credeam 
că trebuie să simt doar iubire pentru părinţii mei, dar constat că 
pot să simt și iubire, și resentimente aprige. Poate că pot fi per- 
sona care simte liber și iubirea, și resentimentul“. Pentru alt 
client, învățătura poate fi aceasta: „Am crezut că sunt cu totul 
rău și lipsit de valoare. Acum mă percep uneori ca având o mare 
valoare, iar alteori ca având prea puțină valoare sau utilitate. 
Poate că pot fi persoana care percepe diferite grade ale valorii“. 
Pentru altul: „Am avut credința că nimeni nu mă poate iubi cu 
adevărat pentru ceea ce sunt. Acum trăiesc experienţa căldurii 
afectuoase a altcuiva pentru mine. Poate că pot fi persoana ce 
poate fi iubită de alții — poate că sunt acea persoană“. Și pentru 
altul: „Am fost educat să cred că nu trebuie să-mi apreciez pro- 
pria persoană — dar o fac. Pot să plâng pentru mine însumi, dar 
pot și să mă bucur de mine însumi. Poate că sunt o persoană 
foarte variată, de care mă pot bucura și de care poate să-mi fie 
milă“. Sau, ca să luăm drept ultim exemplu pe doamna Oak: 
„Am crezut că sunt rea într-un mod profund, că elementele fun- 
damentale din mine trebuie să fie teribile și cumplite. Nu percep 

acel caracter rău, ci o dorință pozitivă de a trăi în felul meu și a-i 
lăsa pe ceilalți să trăiască în felul lor. Poate că pot fi persoana 
care este, în esenţa ei, pozitivă“. 

Care este lucrul ce face posibil orice, în afară de prima propo- 
zitie a acestor formulări? Este adăugarea constientizarii. În tera- 
pie, persoana adaugă experienţei obișnuite conștientizarea de- 
plină și nedeformată a experienţelor sale — a reacţiilor sale sen- 
zoriale și viscerale. Ea încetează să mai deformeze experiența 
când o conștientizează, sau cel puţin reduce deformările. Poate 
fi conștientă de ceea ce trăiește cu adevărat, nu doar de ceea 
ce-și poate permite să trăiască după o triere minuțioasă prin- 
tr-un filtru conceptual. În acest sens, persoana întruchipează 
pentru prima oară întregul potenţial al organismului uman, ele- 
mentul conștientizării fiind adăugat liber la aspectele funda- 
mentale ale reacțiilor senzoriale și viscerale si imbogatindu-le. 
Persoana ajunge să fie ceea ce este, după cum spun atât de des 
clienţii în terapie. Aceasta pare să însemne că individul ajunge 
să fie — la nivel de conștientizare — ceea ce este — la nivel de 
experienţă. Altfel spus, este un organism uman întreg și cu func- 
tionare deplină. 

Presimt deja reacţiile unora dintre cititori. „Vrei să spui că, în 
urma terapiei, omul devine nimic altceva decât un organism 
uman, un animal uman? Cine-l va controla? Cine-l va socializa? 
Va renunţa el de-acum la toate inhibitiile? N-ai făcut nimic alt- 
ceva decât să eliberezi fiara, Se-ul din om?“ La asta, răspunsul 
cel mai adecvat pare a fi: „În terapie, individul a devenit de fapt 
un organism uman, cu toată bogăţia pe care o presupune acest 
lucru. E capabil de autocontrol realist și e socializat incorigibil în 
dorințele sale. Nu există fiară în om. În om există doar om, și 
asta e ceea ce am putut să eliberăm“. 

Așadar, dacă observaţiile noastre au validitate, descoperirea 
de bază a psihoterapiei îmi pare a fi aceea că nu trebuie să ne te- 
mem să fim „doar“ homo sapiens. Este descoperirea faptului că, 
dacă putem adăuga la percepțiile senzoriale și viscerale caracte- 
ristice întregului regn animal darul conștientizării libere și ne- 
deformate, de care numai animalul uman pare capabil pe 
de-a-ntregul, obținem un organism cu un realism minunat, con- 
structiv. Avem, astfel, un organism tot atât de conștient de cerin- 
tele culturii pe cât este de propriile cerințe fiziologice, de hrană 
sau sex — un organism la fel de conștient de dorința de a avea 
relații de prietenie ca de dorința de a se extinde, la fel de con- 
ştient de tandretea sa delicată, sensibilă fata de alții, ca și de os- 
tilitatea fata de alții. Când capacitatea unică de conștientizare a 
omului funcționează astfel, liber și pe deplin, constatăm că 
avem nu un animal de care trebuie să ne temem, nu o fiară care 
trebuie controlată, ci un organism capabil să ajungă, prin remar- 
cabila capacitate de integrare a sistemului său nervos central, la 
un comportament echilibrat, realist, stimulator pentru sine și 
stimulator pentru alții, ca rezultantă a tuturor acestor elemente 
ale conștientizării. Altfel spus, când omul nu este pe deplin 
om — când refuză să conștientizeze diferite aspecte ale expe- 
rientei sale —, atunci avem într-adevăr, prea adesea, motive să 
ne temem de el și de comportamentul său, după cum ne arată 
situația actuală din lume. Dar când e pe deplin om, când este 
una cu organismul său întreg, când conștientizarea experien- 
tei — acel atribut specific uman — funcționează la capacitate 
maximă, atunci omul e demn de încredere, iar comportamentul 
său este constructiv. Nu e de fiecare dată convenţional. Nu va fi 
de fiecare dată conformist. Va fi individualizat. Dar va fi și so- 
cializat. 

Comentariu de încheiere 


Am făcut afirmaţiile din secțiunea anterioară cu toată tăria 
de care sunt capabil, fiindcă ele reprezintă o convingere deplină, 
născută din mulți ani de experiență. Sunt însă foarte conștient 
de diferenţa dintre convingere și adevăr. Nu le cer tuturor să fie 
de acord cu experiența mea, ci doar să se gândească dacă formu- 
larile oferite aici concorda cu propria lor experienţă. 

Totodată, nu-mi cer scuze pentru caracterul speculativ al 
acestei lucrări. Există un timp potrivit pentru speculații și un 
timp potrivit pentru cernerea dovezilor. Să sperăm că, treptat, 
unele dintre speculațiile, opiniile și intuifiile clinice cuprinse în 
lucrarea de fafa vor putea fi testate operational și decisiv. 

CAPITOLUL 6 


Ce înseamnă să devii persoană 


Acest capitol a fost prezentat pentru prima oară sub formă de pre- 
legere în cadrul unei întruniri de la Colegiul Oberlin, în 1954. Atunci 
am încercat să adun laolaltă, într-o formă mai organizată, câteva din- 
tre concepțiile despre terapie care se dezvoltau de o vreme în mine. Am 
revizuit puțin materialul. 

Așa cum îmi stă în obicei, am încercat să-mi păstrez gândirea 
aproape de rădăcinile ei, adică de experiența reală din ședințele de te- 
rapie, astfel că m-am folosit intens de înregistrările şedinţelor, ele con- 
stituind sursa generalizărilor pe care le fac. 


+ 


În activitatea mea la centrul de consiliere al Universității 
Chicago, am avut prilejul de a lucra cu oameni confruntati cu o 
largă varietate de probleme personale. Studentul îngrijorat că nu 
face faţă la colegiu; femeia casnică îngrijorată de căsnicia ei; indi- 
vidul care simte că se clatină pe muchia unei prăbușiri psihice 
complete sau a psihozei; profesionistul responsabil care-și petre- 
ce o mare parte din timp cu fantezii sexuale și nu funcționează 
deloc eficient în munca sa; studentul eminent, aflat în fruntea 

clasei, care este paralizat de convingerea că e disperat de neadec- 
vat si nu se poate face nimic în privința asta; părintele frământat 
de purtarea copilului său; fata foarte populară care se trezește 
cuprinsă, inexplicabil, de crize acute de depresie neagră; femeia 
care se teme că viata și iubirea trec pe lângă ea și că realizările ei 
postuniversitare sunt o slabă recompensă; omul care a ajuns să 
fie convins că împotriva lui uneltesc niște forțe puternice sau si- 
nistre... Aș putea continua la nesfârșit cu numeroasele probleme 
diferite, unice cu care vin oamenii la noi. Ele acoperă toată gama 
experienţelor vieții. Totuși, prezentarea acestui tip de catalog nu 
oferă nici o satisfacție, căci, în calitate de consilier, știu că proble- 
ma descrisă in prima ședință nu va fi totuna cu problema care va 
apărea în a doua sau a treia oră de terapie, iar pe la a zecea șe- 
dință poate apărea o nouă problemă sau serie de probleme. 

Am ajuns să cred însă, în ciuda acestei multiplicitati orizon- 
tale dătătoare de confuzie și a straturilor suprapuse de comple- 
xitate verticală, că, poate, există doar o singură problemă. Ur- 
mărind experiența multor clienți în cadrul relației terapeutice 
pe care ne străduim s-o creăm pentru ei, îmi pare că fiecare din- 
tre ei pune aceeași întrebare. Dincolo de nivelul situației proble- 
matice de care se plânge individul — dincolo de problemele cu 
studiile sau cu soția, cu angajatorul sau cu propriul comporta- 
ment incontrolabil sau bizar ori cu sentimentele de teamă, exis- 
tă o singură căutare centrală. Cred că, în esenţă, fiecare persoa- 
nă întreabă: „Cine sunt cu adevărat? Cum pot intra în contact cu 
acest sine real, aflat dedesubtul tuturor comportamentelor 
mele? Cum pot să devin eu însumi?“ 

Procesul devenirii 


Dincolo de mască 


Să încerc să explic la ce mă refer când afirm că, pe cât se pare, 
țelul pe care individul își dorește cel mai mult să-l atingă, sco- 
pul pe care-l urmărește, cu știință și fără știință, este acela de a 
deveni el însuși. 

Când vine la mine un individ frământat de combinaţia sa 
unică de dificultăți, am constatat că e cel mai util să încerc să 
construiesc o relație cu el, în care să fie liber și în siguranţă. Ur- 
măresc să înţeleg felul în care se simte el în lumea sa lăuntrică, 
să-l accept așa cum este, să creez o atmosferă de libertate în care 
să se poată mișca în orice direcţie vrea cu gândirea, simfirea și 
fiintarea sa. Cum folosește el această libertate? 

Experiența mi-a arătat că o folosește ca să devină tot mai 
mult el însuși. Începe să renunţe la fațadele false, la măștile 
sau la rolurile prin intermediul cărora s-a confruntat cu viața. 
Pare să încerce să descopere ceva mai elementar, ceva mai au- 
tentic din ființa sa. La început lasă deoparte măștile de care e 
întru câtva conștient că le folosește. O tânără studentă descrie, 
într-o ședință de consiliere, una dintre măștile pe care le folo- 
sește și cât de nesigură este dacă există sau nu un sine adevă- 
rat, cu convingeri proprii, dincolo de această fațadă împăciui- 
toare, afabilă. 


Mă gândeam la chestiunea asta a standardelor. Mi-am creat 
cumva un dar, cred, de a... eh... un obicei... de a încerca să-i fac 
pe oameni să se simtă în largul lor când se află în preajma mea 
sau de-a face lucrurile să meargă lin. Trebuia mereu să existe în 

preajmă cineva care să împăciuiască, să fie ca uleiul care linișteș- 
te apele. La o întrunire sau la o petrecere restrânsă sau ceva de 
genul ăsta... reușeam să fac ca lucrurile să decurgă bine și să par 
că mă distrez. lar uneori mă surprindeam aducând argumente 
împotriva a ceea ce gândeam cu adevărat, când îmi dădeam sea- 
ma că persoana aflată la conducere va fi nemulțumită dacă n-o 
fac. Altfel spus, pur și simplu n-am fost niciodată... adică nu mi 
s-a întâmplat niciodată să fiu clară și hotărâtă în privința unui 
lucru sau a altuia. Motivul pentru care am procedat așa este, 
probabil, faptul că așa m-am purtat acasă atât de des. Pur și sim- 
plu nu mi-am apărat convingerile, până am ajuns să nu mai știu 
dacă am vreo convingere pe care s-o apăr. N-am fost eu însămi 
pe cinstite, cu adevărat, nici n-am știut cu adevărat care e ade- 
văratul meu sine, ci doar am jucat un fel de rol fals. 


În acest fragment puteți vedea cum clienta examinează mas- 
ca pe care a folosit-o, își identifică nemulțumirea față de acea 
mască și se întreabă cum să ajungă la adevăratul sine, aflat sub 
ea, dacă un astfel de sine există. 

În încercarea de a-și descoperi propriul sine, clientul foloseș- 
te de cele mai multe ori relaţia ca să exploreze, să examineze di- 
feritele aspecte ale experienţei sale, să recunoască profundele 
contradicții pe care le descoperă adesea și să se confrunte cu ele. 
El află că o mare parte din comportamentele sale, ba chiar și o 
mare parte a sentimentelor pe care le trăiește nu sunt reale, nu 
sunt ceva ce decurge din reacţiile autentice ale organismului 
său, ci o fațadă, un paravan în spatele căruia s-a ascuns. Desco- 
peră că o bună parte din viața sa e călăuzită de ceea ce crede el 
că ar trebui să fie, nu de ceea ce este. Deseori, descoperă că exis- 
tă numai ca răspuns la solicitările altora, că pare să nu aibă sine 

propriu, că nu face decât să încerce să gândească, să simtă și să 
se poarte așa cum alţii cred că trebuie el să gândească, să simtă 
şi să se poarte. 

În această privință, m-a uimit să văd cu câtă acuratețe a zu- 
yravit dilema individului filosoful danez Seren Kierkegaard, 
acum mai bine de un secol, cu o fină intuiție psihologică. El ara- 
li că disperarea cea mai des întâlnită e aceea cauzată de faptul 
de a nu alege sau a nu vrea să fii tu însuţi, dar că forma cea mai 
adâncă de disperare vine din a alege „să fii altul decât tu însuţi“. 
Pe de altă parte, „a vrea să fii acel sine care ești cu adevărat con- 
stituie într-adevăr opusul disperării“, și această alegere repre- 
zintă cea mai profundă responsabilitate a omului. Citind unele 
dintre scrierile sale, aproape am avut senzația că a tras cu ure- 
chea la afirmaţiile făcute de clienții noștri în timp ce caută și ex- 
plorează realitatea sinelui — o căutare deseori dureroasă și tul- 
burătoare. 

Explorarea devine și mai perturbatoare când se trezesc impli- 
cati în înlăturarea chipurilor false despre care nu știau că sunt 
chipuri false. Clienţii încep să se angajeze în sarcina înspăimân- 
tătoare de a explora sentimentele turbulente și uneori violente pe 
care le nutresc. Îndepărtarea unei măști despre care credeai că 
face parte din adevăratul tău sine poate fi o experienţă profund 
tulburătoare; totuși, când are libertatea de a gândi, a simți și a fi, 
individul se îndreaptă spre un astfel de tel. Câteva afirmaţii ale 
unei persoane care a efectuat o serie de ședințe de psihoterapie 
vor ilustra acest proces. Folosind numeroase metafore, clienta 
povestește cum s-a luptat să ajungă în miezul ființei sale. 


Așa cum văd acum lucrurile, desprindeam unul după altul 
straturi de mecanisme de apărare. Le construiam, le încercam, 

iar apoi, văzând că dumneavoastră rămâneţi neschimbat, le 
aruncam. Nu știam ce se află la fund și mi-era foarte frică să 
aflu, dar trebuia să încerc în continuare. La început am simţit că 
în mine nu e nimic — doar un mare gol acolo unde aveam ne- 
voie și-mi doream să fie un miez solid. Apoi am început să simt 
că mă aflu în fata unui zid compact din cărămidă, prea înalt ca 
să fie escaladat și prea gros ca să fie străpuns. Într-o zi, zidul a 
devenit translucid în loc să fie compact. După aceea, zidul a pă- 
rut să dispară, dar în spatele lui am descoperit un dig ce tinea in 
loc ape violente, frământate. Simfeam că eu fin în frâu forța 
acestor ape și că, dacă deschid fie și un spațiu minuscul, toren- 
tul de sentimente reprezentate de apă m-ar distruge, pe mine și 
tot ce se află în jurul meu. În cele din urmă, n-am mai putut su- 
porta presiunea și am renunţat la control. În realitate, n-am fă- 
cut altceva decât să mă las pradă autocompătimirii complete, 
totale, apoi urii, apoi iubirii. După această experienţă, m-am 
simţit de parcă aș fi sărit peste o prăpastie și am ajuns în sigu- 
ranta de partea cealaltă, cu toate că încă mă mai aflam pe mu- 
chie, clătinându-mă putin. Nu știu ce căutam și nici încotro mer- 
geam, dar am simțit atunci, asa cum am simţit ori de câte ori am 
trăit cu adevărat, că merg înainte. 


Cele de mai sus reprezintă bine, cred eu, senzația multor in- 
divizi că, dacă paravanul fals, zidul, digul nu e păstrat la locul 
lui, violenţa sentimentelor pe care le descoperă, acumulate, în 
lumea sa intimă va mătura totul. Dar fragmentul ilustrează tot- 
odată și nevoia irezistibilă de a se căuta pe sine și de a deveni 
sine însuși resimţită de individ. De asemenea, oferă niște prime 
indicii despre felul în care identifică individul realitatea în sinea 
sa: atunci când trăiește pe deplin sentimentele care sunt una cu 

el la nivel organic, așa cum și-a trăit această clientă autocompă- 
timirea, ura și iubirea, individul simte o asigurare că face parte 
din adevăratul său sine. 


Trăirea sentimentelor 


Aș vrea să spun mai multe despre această trăire a sentimen- 
tetor. La drept vorbind, ea înseamnă descoperirea unor elemen- 
te până atunci necunoscute din sine. Fenomenul pe care încerc 
să-l descriu e un lucru dificil de exprimat într-un mod cu sens. 
in viata noastră cotidiană există o mie unu motive de a nu ne da 
voie să ne trăim pe deplin atitudinile — motive din trecut și din 
prezent, motive ce fin de situaţia socială. A le trăi liber și pe de- 
plin pare prea primejdios, cu un risc prea mare de a fi vătămaţi. 
Dar în siguranţa și libertatea oferite de relaţia terapeutică, ele 
pot fi trăite pe deplin, până la limita a ceea ce sunt. Pot fi și sunt 
trăite într-o manieră pe care îmi place s-o consider „cultură 
pură“, așa încât, pe moment, persoana este una cu frica sa, este 
una cu furia sa, este una cu duioșia sa și așa mai departe. 

Poate că pot clarifica si această idee printr-un exemplu oferit 
de un client, exemplu care va arăta și va transmite ceva din ceea 
ce vreau să spun. Un bărbat tânăr, doctorand, implicat profund 
in terapie, încearcă de o vreme să înţeleagă un sentiment vag pe 
care-l simte în sine. Treptat, îl identifică drept un fel de spaimă, 
o frică de eșec, o frică de a nu-și lua doctoratul. Urmează apoi o 
pauză lungă. Din acest punct vom lăsa înregistrarea ședinței să 
vorbească de la sine. 


Clientul: Într-un fel, l-am lăsat parcă să se infiltreze. Dar toto- 
dată l-am legat de dumneavoastră și de relația mea cu dumnea- 

voastră. Și ăsta e unul dintre lucrurile pe care le simt în legătu- 
ră cu el, un fel de frică să nu dispară; sau un alt lucru — e atât 
de greu de surprins! — într-un fel există două sentimente con- 
tradictorii în privinţa asta. Sau, cumva, doi „eu“. Unul e cel spe- 
riat, care vrea să se agate de lucruri, și cred că pe acela pot să-l 
simt destul de clar acum. Stiti, cam am nevoie de lucruri de care 
să mă agat... și mă simt cam speriat. 

Terapeutul: thi. E ceva ce poți să simţi chiar în clipa asta și ai 
simţit și poate simţi și acum cu privire la relația noastră. 

C: Vreti să mă lăsaţi să o păstrez? Fiindcă, știți, cam am nevoie 
de ea. Fără ea aș fi așa de singur și speriat! 

T: thi, thi. Daţi-mi voie să o fin, fiindcă altfel aș fi teribil de 
speriat. Dati-mi voie să mă agăț de ea. (Pauză.) 

C: E cam același lucru... Vreți să mă lăsaţi să-mi păstrez diser- 
tatia sau doctoratul, astfel încât apoi... Deoarece cam am nevoie 
de lumea aceea mică. Vreau să spun... 

T: În ambele cazuri există și un fel de rugăminte, nu? Daţi-mi 
voie să păstrez lucrul ăsta, fiindcă am mare nevoie de el. Fără el 
aș fi teribil de speriat. (Pauză lungă.) 

C: Am senzaţia că... Cumva, nu pot înainta prea mult... E un 
fel de băieţel rugător, cumva, chiar... Ce-i gestul ăsta de implo- 
rare? (Își lipește palmele una de alta ca pentru rugăciune.) Nu-i ciu- 
dat? Pentru că asta... 

T: Ţi-ai împreunat palmele, într-un fel de implorare. 

C: Da, așa e! Vrei să faci asta pentru mine? Așa ceva... O, e 
groaznic! Cine, eu să implor? 


Poate că acest fragment transmite ceva din ceea ce spu- 
neam — trăirea unui sentiment până la capăt. Aici, clientul se 
percepe pentru o clipă ca fiind nimic mai mult decât un băieţel 

rugător, care imploră, dependent. În clipa aceea, el e totuna cu 
implorarea sa, complet, în întregime. Firește, se distanțează ime- 
diat de această trăire spunând „Cine, eu să implor?“, dar trăirea 
și-a lăsat amprenta. După cum spune clientul putin mai târziu: 
„t remarcabil cum ies din mine aceste lucruri noi! Asta mă ui- 
mește atât de mult de fiecare dată, și pe urmă reapare același 
sentiment, parcă m-aș simţi speriat că am atât de mult din asta, 
incât mă rețin sau așa ceva“. Își dă seama că a ieșit la suprafață 
acest sentiment și, în acea clipă, e una cu dependenţa sa, într-un 
fel care-l uluiește. 

Nu doar dependența este trăită în această manieră completă. 
Poate fi vorba de durere, regret, gelozie, furie distructivă, dorin- 
ta profundă, siguranţă de sine și mândrie, tandrete duioasă sau 
iubire faţă de altcineva. Poate fi oricare dintre trăirile de care e 
capabil omul. 

Ceea ce am ajuns treptat să învăţ din experienţe ca aceasta e 
faptul că, într-un astfel de moment, individul ajunge să fie ceea 
ce este. Când persoana a trăit pe parcursul terapiei, în acest mod, 
toate emoțiile ce se nasc în ea la nivel de organism și le-a trăit în 
această manieră de cunoaștere și deschidere, înseamnă că a fă- 
cut experienţa propriei ființe cu toată bogăţia care există în ea. A 
devenit ceea ce este. 


Descoperirea sinelui în experiență 


Să ducem puţin mai departe întrebarea „Ce înseamnă să de- 
vii tu însuţi?“. E cea mai nedumeritoare întrebare; voi încerca și 
de această dată să găsesc un posibil răspuns în afirmațiile unei 
cliente, scrise între ședințe. Ea povestește că diferitele fațade in 
conformitate cu care trăise până atunci s-au dărâmat și s-au pră- 

bușit cumva, dându-i un sentiment de confuzie, dar și un senti- 
ment de ușurare. În continuare spune: 


Ştii, pare că toată energia investită pentru a păstra laolaltă ti- 
parul cel arbitrar a fost inutilă — o irosire. Îți spui că trebuie să 
creezi tu însuți tiparul, dar sunt atât de multe elemente și e atât 
de greu să vezi care e locul fiecăruia! Uneori le pui unde nu tre- 
buie și, cu cât ai mai multe elemente puse în locul greșit, cu atât 
e nevoie de eforturi mai mari ca să le ţii în loc, până când ajungi 
să fii atât de obosit, încât până și confuzia teribilă e mai bună de- 
cât să continui. Și atunci descoperi că, lăsate de capul lor, ele- 
mentele amestecate își găsesc firesc locul propriu și rezultă un 
tipar de viata fără ca tu să fi făcut vreun efort. Ai doar misiunea 
să-l descoperi și, făcând asta, te vei găsi pe tine însuţi si-ti vei 
găsi propriul loc. Trebuie chiar să-ți lași experiențele să-ți spună 
singure ce înseamnă; în clipa în care le spui tu ce înseamnă, te 
afli în război cu tine însuți. 


Să vedem dacă pot să traduc exprimarea poetică a clientei în 
semnificația pe care o au pentru mine afirmațiile ei. Cred că ea 
spune că a fi ea însăși înseamnă să găsească tiparul, ordinea sub- 
iacentă care există în curgerea mereu schimbătoare a experiente- 
lor ei. În loc de a încerca să-și țină forţat experiența in forma unei 
măști sau s-o constrângă într-o formă ori structură, alta decât cea 
care este, a fi ea însăși înseamnă să descopere unitatea și armonia 
ce există în sentimentele și reacţiile ei actuale. Asta înseamnă că 
sinele adevărat e ceva ce se descoperă în mod confortabil în expe- 
riențele proprii, nu ceva ce se impune asupra lor. 

Oferind fragmente din declaraţiile acestor clienţi, am încer- 
cat să sugerez ce se petrece în căldura și înțelegerea relației fa- 

cilitatoare cu un terapeut. Se pare că individul explorează trep- 
tat, în mod dureros, ceea ce se află în spatele măștilor pe care 
le arată lumii și chiar și în spatele măștilor cu care s-a indus pe 
sine însuși în eroare. El face experiența profundă și deseori in- 
tensă a diferitelor elemente din sine care au fost ascunse 
inăuntrul lui. Astfel, devine tot mai mult el însuși — nu o fața- 
dă de conformism cu alţii, nu o negare cinică a oricăror senti- 
mente, nici un paravan de raționalitate intelectuală, ci un pro- 
ces viu, care respiră, simte, fluctuează — pe scurt, devine per- 
soană. 


Persoana care rezultă 


Îmi închipui că unii dintre voi se întreabă: „Dar ce fel de per- 
soană devine? Nu ajunge să spui că renunţă la fațade. Ce fel de 
persoană există dincolo de ele?“ Cum una dintre cele mai evi- 
dente realități e faptul că fiecare individ tinde să devină o per- 
soană distinctă, unică, nu e ușor de răspuns. Totuși, aș vrea să 
evidentiez câteva dintre caracteristicile pe care le văd. Nici o 
persoană nu va exemplifica pe deplin aceste caracteristici, nici o 
persoană nu ajunge pe deplin la descrierea pe care o voi face, 
dar sesizez anumite generalizări ce se pot face pe baza relației 
terapeutice vii cu mulți clienți. 


Deschiderea fata de experiență 


În primul rând aș vrea să spun că, prin acest proces, indivi- 
dul devine mai deschis față de experiența sa. Această expresie a 
ajuns să aibă o mare însemnătate pentru mine. Ea este opusul 
defensivitatii. Cercetările psihologice au arătat că, dacă dovada 

pe care ne-o aduc simţurile este contrară imaginii de sine pe 
care o avem, atunci dovada e deformată. Altfel spus, nu putem 
vedea tot ce ne informează simţurile, ci doar acele lucruri care 
se potrivesc cu imaginea pe care o avem. 

Într-o relaţie de siguranţă de genul celei pe care am de- 
scris-o, această defensivitate sau rigiditate tinde să fie înlo- 
cuită de o deschidere tot mai mare față de experienţă. Indi- 
vidul devine mai conștient de propriile sentimente și atitu- 
dini, așa cum există în el la nivel organic, în modul pe care 
am încercat să-l descriu. De asemenea, devine mai conștient 
de realitate așa cum există ea în afara fiinţei sale, în loc s-o 
perceapă prin prisma unor categorii preconcepute. Vede că 
nu toți copacii sunt verzi, că nu toţi bărbaţii sunt taţi severi, 
că nu toate femeile resping, că nu toate experienţele de eșec 
dovedesc că nu e bun de nimic și așa mai departe. Este capa- 
bil să asimileze dovezile dintr-o situație nouă așa cum sunt, 
în loc de a le deforma ca să se potrivească tiparului pe care-l 
are deja. După cum vă puteţi aștepta, capacitatea tot mai 
mare de a fi deschis față de experienţe îl face mult mai rea- 
list când se confruntă cu oameni noi, situații noi, probleme 
noi. Înseamnă că nutrește convingeri care nu sunt rigide, că 
poate tolera ambiguitatea. Poate recepționa numeroase do- 
vezi conflictuale fără să impună situației un anumit dezno- 
dământ. Această deschidere a conștiinței fata de ceea ce exis- 
tă în acest moment în propria ființă și în situaţie este, cred, un 
element important din descrierea persoanei care a efectuat o 
terapie. 

Poate că acest concept va căpăta un înţeles mai viu dacă-l 
ilustrez cu un fragment dintr-o ședință înregistrată. Un tânăr 
bărbat de carieră descrie, în ședința a patruzeci și opta, cum a 

devenit mai deschis față de senzațiile sale corporale, dar și fata 
de alte lucruri. 


C: Cred că nimeni n-ar putea să descrie toate schimbările pe 
care le simte. Dar eu am început categoric să simt că am mai 
mult respect și mai mult obiectivism față de alcătuirea mea fizi- 
că. Vreau să spun că nu aștept prea multe de la mine. Lucrurile 
stau așa: am impresia că, în trecut, obișnuiam să combat o anu- 
mită oboseală pe care o simțeam după cină. Ei bine, acum sunt 
foarte sigur că sunt obosit cu adevărat — că nu mă fac să mă simt 
obosit —, că pur și simplu functionez fiziologic mai lent. Înain- 
te părea că-mi critic constant oboseala. 

T: Așadar, iti poți da voie să fii obosit, în loc să simți și o anu- 
mită atitudine critică fata de asta. 

C: Da, că n-ar trebui să fiu obosit sau ceva de genul ăsta. Și, 
într-un fel, pare a fi un lucru profund faptul că pot pur și sim- 
plu să nu mă împotrivesc oboselii, și i se asociază un sentiment 
real că trebuie s-o iau mai ușurel, așa că a fi obosit nu e un lucru 
atât de îngrozitor. Cred că pot identifica aici și o explicaţie a fap- 
tului că eram astfel, în felul cum e tata și în felul cum privește el 
unele dintre aceste lucruri. De exemplu, să spunem că sunt bol- 
nav și anunţ acest lucru; fățiș, părea că el vrea să ia niște măsuri 
în privința asta, dar totodată comunica și „O, doamne, alte ne- 
cazuri!“. Stiti, ceva de genul ăsta. 

T: Ca și cum faptul de a fi bolnav fizic ar avea în el ceva foar- 
te enervant. 

C: Da, sunt sigur că tata are aceeași lipsă de respect fata de 
organismul lui pe care o aveam și eu. Vara trecută mi-am sucit 
spatele, rău de tot, am auzit plesnitura și tot tacâmul. La început 
aveam tot timpul o durere reală acolo, foarte ascuţită. M-am dus 

la doctor să mă vadă și a spus că nu e ceva grav, că ar trebui să 
se vindece de la sine dacă nu mă aplec de mijloc prea mult. Ei 
bine, asta era cu luni în urmă — și recent am observat că... la 
naiba, e o durere reală și încă mai persistă, și nu e vina mea. 

T: Nu dovedește nimic rău despre tine... 

C: Nu — și poate că tensiunea asta constantă e unul dintre 
motivele pentru care se pare că obosesc mai tare decât ar trebui, 
așa că... mi-am făcut deja programare la unul dintre medicii de 
la spital, ca să mă consulte și să-mi facă o radiografie sau știu eu 
ce. Într-un fel, cred că s-ar putea spune că am pur și simplu o 
sensibilitate mai corectă — sau mai obiectivă — față de lucruri- 
le de acest fel... Și, după cum spuneam, există cu adevărat o 
schimbare profundă, și, desigur, relația mea cu soția și cu cei doi 
copii este... ei bine, dacă m-ati putea vedea pe dinăuntru — 
ceea ce afi și făcut — pur și simplu n-aţi mai recunoaste-o... 
Adică... pare să nu existe nimic mai mult decât a simți cu ade- 
vărat, autentic... de a simți cu adevărat iubire faţă de copiii tai si 
de a o primi în același timp. Nu știu cum să formulez. Avem un 
asemenea respect sporit — amândoi — faţă de Judy, si am ob- 
servat — participând la asta — am observat o schimbare uriașă 
la ea... pare să fie un lucru profund. 

T: Am impresia că spui că te poți asculta mai corect pe tine în- 
sufi. Dacă îţi spune corpul că ești obosit, îl asculți și-l crezi, în loc 
să-l critici; dacă simte durere, poți da ascultare acestui lucru; 
dacă sentimentul e acela că-ți iubești cu adevărat soția sau co- 
piii, poți să simţi asta, ceea ce pare să se vadă și în diferenţele 
apărute la ei. 


Aici, într-un fragment relativ minor, dar important din punct 
de vedere simbolic se poate vedea în mare măsură ceea ce am 

incercat să spun despre deschiderea fata de experienţă. Înainte, 
clientul nu putea să simtă liber durerea sau boala, fiindcă a fi 
bolnav însemna a fi inacceptabil. Nu putea să simtă nici duioșie 
si iubire fata de copilul lui, fiindcă astfel de sentimente însem- 
nau că e slab, iar el trebuia să-și păstreze fațada de om puternic. 
Dar acum poate fi deschis în mod autentic față de experienţele 
trăite de organismul său — poate fi obosit când e obosit, poate 
simţi durere când organismul lui resimte durere, poate trai liber 
iubirea pe care o simte fata de fiica lui și poate totodată să sim- 
lă și să exprime enervarea pe care i-o provoacă ea uneori, după 
cum spune în următoarea porțiune a ședinței. Poate trai pe de- 
plin experienţele organismului său întreg, în loc să-și interzică a 
le conștientiza. 


Încrederea în propriul organism 


O a doua caracteristică a persoanei care rezultă în urma tera- 


piei e greu de descris. Se pare că persoana descoperă tot mai des 


că organismul său este demn de încredere, că e instrumentul po- 
trivit pentru a descoperi cel mai satisfăcător comportament în 
fiecare situație concretă. 

Dacă asta sună ciudat, să încerc să mă exprim mai pe larg. Poa- 
te că-mi vei putea înțelege mai ușor descrierea dacă te-ai gândi că 
individul se confruntă cu o alegere de viata: „Să merg în vacanţă 
acasă, să-mi vizitez familia, sau să plec de capul meu?“ „Să beau 
acest al treilea cocteil care mi se oferă?“ „Este aceasta persoana 
care aș vrea să-mi fie partener în dragoste și în viață?“ Ce se poa- 
te spune despre persoana care rezultă din procesul terapeutic, în 
contextul unor astfel de situaţii? În măsura în care individul este 
deschis față de toate experienţele sale, el are acces la toate datele 

existente în situația respectivă, pe baza cărora să-și decidă com- 
portamentul. Își cunoaște sentimentele și impulsurile, care sunt 
deseori complexe și contradictorii. Are capacitatea și libertatea de 
a percepe cerinţele sociale, începând de la „legile“ sociale relativ 
rigide până la dorinţele prietenilor și ale rudelor. Are acces la 
amintirile despre situaţii similare și la consecințele diferitelor 
comportamente în acele situaţii. Are o percepție relativ corectă a 
situației externe în toată complexitatea ei. Este capabil să-i permi- 
tă organismului său, în întregul lui, cu participarea gândirii con- 
știente, să cumpănească, să cântărească și să pună în balanţă fie- 
care stimul, nevoie și cerință, precum și greutatea și intensitatea 
sa în raport cu celelalte. În urma acestui proces complex de cân- 
tărire și punere în balanţă, el poate să descopere demersul ce pare 
să se apropie cel mai mult de satisfacerea tuturor nevoilor sale în 
acea situație — atât nevoi imediate, cât și pe termen lung. 

Organismul său nu va fi în nici un caz infailibil în această 
cântărire și punere în balanţă a tuturor componentelor. Uneori 
va face alegeri greșite. Dar pentru că tinde să fie deschis față de 
propria experienţă, va conștientiza mai bine și mai repede con- 
secintele nesatisfăcătoare, va corecta mai rapid alegerile care au 
fost eronate. 

Poate fi util de înţeles că, la cei mai multi dintre noi, defecte- 
le ce influențează negativ cântărirea și punerea în balanţă con- 
stau în includerea unor lucruri care nu fac parte din experienţa 
noastră și excluderea unor elemente care fac parte din ea. Astfel, 
un individ poate persista în ideea „rezist la băutură“, când des- 
chiderea fata de experienţa sa din trecut i-ar arăta că acest lucru 
nu este câtuși de puţin corect. Sau o tânără femeie ar putea să 
vadă numai trăsăturile bune ale posibilului ei partener, când 
deschiderea față de experienţă ar arăta că acel om are și defecte. 

Aşadar, în general, pare să fie adevărat că, atunci când clien- 
tul este deschis fata de experienţa sa, ajunge să constate că orga- 
nismul lui e mai demn de încredere. Simte mai puțină teamă 
tf de reacțiile emoționale pe care le are. Există o creștere trep- 
tala a încrederii și chiar a afecțiunii faţă de seturile complexe, 
bogate, variate de sentimente și tendințe ce există in el la nivel 
organic. În loc să fie paznicul unei serii periculoase și imprevi- 
zibile de impulsuri, conștiința devine locatarul comod al unei 
societăți de impulsuri, sentimente și gânduri, despre care se 
constată că se guvernează singure într-un mod foarte satisfăcă- 
lor dacă nu sunt păzite cu teamă. 


Un locus intern al evaluării 


Altă tendință evidentă în procesul devenirii persoanei are 
de-a face cu sursa sau locusul alegerilor și deciziilor sau al jude- 
căţilor evaluatoare. Individul ajunge să simtă tot mai mult că 
acest locus al evaluării se află în sine însuși. Se raportează tot 
mai rar la alti oameni pentru a găsi aprobare sau dezaprobare, 
standarde după care să trăiască, decizii și alegeri. Înţelege că in- 
stanfa alegerii se află în el însuși și că singura întrebare care con- 
tează este: „Trăiesc într-un mod care mă mulțumește profund și 
care mă exprimă cu adevărat?“ Cred că aceasta este, poate, cea 
mai importantă întrebare pentru individul creativ. 

Poate că o ilustrare ar fi utilă. Aș vrea să redau un extras scurt 
din înregistrarea unei ședințe cu o tânără femeie, înscrisă la stu- 
dii postuniversitare, care a venit la consiliere ca să ceară ajutor. 
1a început era foarte tulburată în privinţa multor probleme și se 
pândea la sinucidere. Unul dintre sentimentele pe care le-a des- 
coperit în timpul ședinței a fost marea dorință de a fi dependen- 

tă, de a lăsa pur și simplu pe altcineva să preia conducerea asu- 
pra vieţii ei. I-a criticat vehement pe cei care nu-i oferiseră destu- 
le îndrumări. A vorbit despre profesorii ei, unul după altul, mâ- 
niată că nici unul n-o învățase nici un lucru de mare însemnăta- 
te. Treptat, a ajuns să înţeleagă că dificultatea consta, parțial, în 
lipsa ei de inițiativă în ceea ce privește participarea în cadrul ace- 
lor cursuri. Apoi urmează porțiunea pe care vreau s-o citez. 

Cred că veți constata că fragmentul vă oferă unele indicii de- 
spre ce înseamnă, în experienţă, să accepfi că locusul evaluării 
se află în propria ființă. lată așadar un extras dintr-una din șe- 
dinfele dinspre sfârșit cu această tânără, când a început să inte- 
leagă că, poate, responsabilitatea pentru deficienţele din educa- 
tia sa îi aparține în parte. 


C: Ei bine, mă întreb dacă nu cumva m-am tot învârtit făcând 
asta — adunând spoială dintr-una și dintr-alta fără să asimilez, 
fără să asimilez cu adevărat lucrurile. 

T: Poate că ai ciupit cu lingurita de ici și de colo, în loc să sapi 
adânc într-un loc. 

C: Îhî. De aceea spun... (rar și dusă pe gânduri.) ei bine, cu ge- 
nul ăsta de temelie, ei bine, la drept vorbind depinde de mine. 
Adică pare să-mi fie foarte clar că nu mă pot baza pe altcineva 
să-mi dea o educaţie. (Foarte încet.) Va trebui s-o obțin eu însămi. 

T: Incepi cu adevărat să vezi... există doar o singură persoa- 
na care poate să te educe... înţelegi că poate nimeni altcineva nu 
poate să-ți dea o educaţie. 

C: thi. (Pauză lungă, în care ea stă si se gândește.) Am toate 
simptomele unei sperieturi. (Râde încet.) 

T: Sperietură? Adică ăsta e un lucru care te sperie, asta vrei să 
spui? 

C: Thi. (Pauză foarte lungă — e evident că se luptă cu ceea ce simte.) 

T: Vrei să spui mai multe despre ceea ce voiai să spui prin 
asta? Prin faptul că-ți dă cu adevărat simptomele de sperietură? 

C: (Râde.) Eu, ăă... nu știu dacă chiar știu. Adică... ei bine, 
îmi pare cu adevărat că sunt lăsată de capul meu (Pauză.) și se 
pare că sunt foarte... nu știu... într-o postură vulnerabilă... dar, 
ăă, am deschis subiectul ăsta și... 44... cumva, aproape că a ie- 
sit la iveală fără ca eu să-l rostesc. Pare să fie... e ceva ce am lä- 
sat să iasă. 

T: Deloc o parte din tine. 

C: Păi am fost surprinsă. 

T: Ca și cum: „O, pentru numele lui Dumnezeu, am spus eu 
asta?!“ (Chicotesc amândoi.) 

C: Serios, nu cred să mai fi avut vreodată sentimentul ăsta. 
Am... ăă... am cu adevărat senzația că spun ceva care... ăă... fa- 
ce parte din mine la drept vorbind. (Pauză.) Sau, aa... (perplexă.) 
e ca și cum aș avea cumva, ăă, nu știu... Am un sentiment de ta- 
rie si totuși, am un sentiment de... mă face să mă simt speriată, 
înspăimântată când îmi dau seama de el. 

T: Adică vrei să spui că a rosti ceva de felul ăsta îţi dă în ace- 
lași timp un sentiment de... de tărie când îl rostești, și totuși, în 
același timp, un sentiment de spaimă faţă de ceea ce ai spus? 

C: thi. Asta simt. De exemplu, acum îl simt în interior — un 
fel de ţâșnire, de forță, de descătușare. Ca si cum ar fi ceva cu 
adevărat mare și puternic. Și totuși, ăă... la început a fost aproa- 
pe o senzație fizică de a fi rămas practic singură și desprinsă de 
un... un suport pe care l-am purtat cu mine. 

T: Simti că e ceva profund și puternic și care țâșnește in afa- 
ră, și în același timp te simţi practic singură, ca și cum te-ai des- 
prinde de toate suporturile când spui asta. 

C: Thi. Poate că e... nu știu... e perturbarea unui fel de tipar 
pe care l-am purtat cu mine, cred. 

T: Cam zguduie un tipar semnificativ, îl zgâlţâie și-l desprin- 
de. 

C: thi. (Pauză, apoi precaut, dar cu convingere.) Cred... cred... 
nu știu, dar am sentimentul că atunci voi începe să fac mai mul- 
te lucruri pe care știu că ar trebui să le fac... Există atât de mul- 
te lucruri pe care trebuie să le fac! Se pare că trebuie să găsesc 
noi moduri de a mă comporta în atâtea sectoare ale vieții mele, 
dar... poate... mă văd descurcându-mă mai bine cu unele lu- 
cruri. 


Sper că acest exemplu ilustrativ vă ajută să vă faceţi o idee 
despre tăria resimţită ca urmare a faptului de a fi o persoană 
unică, răspunzătoare pentru sine și, totodată, despre neliniștea 
ce însoțește această asumare a responsabilitafii. A recunoaște că 
„Eu sunt cel care alege“ și „Eu sunt cel care stabilește ce valoa- 
re are pentru mine o experiență este o înţelegere deopotrivă în- 
viorătoare și înspăimântătoare. 


A accepta să fii un proces 


Aș vrea să descriu o ultimă caracteristică a acestor indivizi 
care fac eforturi ca să se descopere pe sine și să devină ei înșiși. 
Este vorba de faptul că individul pare să ajungă mai mulțumit 
cu faptul de a fi un proces și nu un produs. Foarte probabil, când 
intră în relația terapeutică, clientul dorește să atingă o anumită 
stare fixă: vrea să ajungă în punctul în care problemele sale să fie 
rezolvate, în care să fie eficient în munca sa ori în care să aibă o 
căsnicie satisfăcătoare. În libertatea relației terapeutice, el tinde 

să renunţe la astfel de obiective fixe și să accepte ideea, mai sa- 
lisfăcătoare, că nu e o entitate fixă, ci un proces al devenirii. 

Un client spune, la încheierea terapiei, foarte nedumerit: 
„N-am încheiat sarcina de a mă integra și reorganiza, dar ăsta e 
doar un lucru nedumeritor, nu e descurajator, acum, că înţeleg că 
este un proces continuu. [...] E palpitant, uneori tulburător, dar 
profund încurajator să te simţi în acţiune, părând că știi unde 
mergi, chiar dacă n-o știi întotdeauna, la modul conștient“. Pu- 
tem vedea aici și exprimarea încrederii în organism, pe care am 
amintit-o, și înțelegerea sinelui ca proces. E o descriere persona- 
lă a ceea ce înseamnă să te accepti pe tine însuţi drept flux al de- 
venirii, nu drept produs fix. Asta înseamnă că persoana este un 
proces fluid, nu o entitate fixă, statică; un râu al schimbării, nu 
un bloc de materie solidă; o constelație de potenţiale aflată în 
permanentă schimbare, nu o cantitate fixă de trăsături. 

Iată în continuare o altă declaraţie cu privire la același element 
al fluiditatii sau al vietuirii existenţiale: „Întreaga suită de expe- 
rienţe și sensurile pe care le-am descoperit până acum în ele par 
să mă fi lansat într-un proces care e deopotrivă fascinant și, une- 
ori, putin înspăimântător. El pare să presupună să mă las purtat 
de experienţe, într-o direcție ce pare să fie înainte, spre țeluri pe 
care le pot defini doar vag în timp ce încerc să înțeleg măcar sem- 
nificatia actuală a acelei experienţe. Senzatia e una de plutire 
într-un râu complex de experienţe, cu posibilitatea fascinantă de 
a încerca să-i înțeleg complexitatea mereu schimbătoare“. 


Încheiere 


Am încercat să vă spun ce pare să se petreacă în viața oame- 
nilor cu care am avut privilegiul de a mă afla în relație în timp 

ce făceau eforturi să devină ei înșiși. M-am străduit să descriu, 
pe cât de corect pot, semnificaţiile ce par a fi implicate în acest 
proces de a deveni persoană. Sunt sigur că acest proces nu e 
unul care să se producă doar în terapie. Sunt sigur că nu-l văd 
clar și complet, din moment ce felul cum îl înțeleg se schimbă 
mereu. Sper că veţi accepta această imagine ca pe una curentă și 
provizorie, nu ca pe ceva definitiv. 

Unul dintre motivele pentru care subliniez caracterul provi- 
zoriu a ceea ce am spus constă în aceea că aș vrea să arăt clar 
că nu spun „Asta e ceea ce ar trebui să devii; uite-ti obiectivul“. 
Dimpotrivă, spun că acestea sunt unele dintre semnificațiile pe 
care le văd în experienţele împărtășite cu clienţii mei. Poate că 
acest tablou al experienţelor altora poate să elucideze unele ex- 
periente ale voastre, proprii sau să le dea un plus de semnifi- 
caţii. 

Am arătat că fiecare individ pare să pună o întrebare dublă: 
„Cine sunt?“ și „Cum pot deveni eu însumi?“ Am arătat că 
într-un climat psihologic favorabil, se produce un proces de 
devenire; că aici individul renunţă una după alta, la măștile 
defensive cu ajutorul cărora s-a confruntat cu viata; că face ex- 
perienta deplină a aspectelor ascunse ale ființei sale; că desco- 
peră în aceste experienţe străinul care a trăit în spatele măști- 
lor, străinul care este el însuși. Am încercat să ofer imaginea 
pe care mi-am format-o privind trăsăturile caracteristice ale 
persoanei care rezultă: o persoană mai deschisă faţă de toate 
experienţele sale ca organism; o persoană care capătă tot mai 
multă încredere în organismul propriu ca instrument de exis- 
tenţă sensibilă; o persoană care acceptă că locusul evaluării se 
află în sine însuși; o persoană care învaţă să-și trăiască viata ca 
participant la un proces fluid, în permanentă desfășurare, în 

care descoperă mereu noi aspecte ale ființei sale, pe parcursul 
curgerii experienţelor. Acestea sunt câteva dintre elementele 
pe care le consider a fi implicate în procesul de a deveni per- 
soană. 

CAPITOLUL 7 


O concepţie despre psihoterapie 
ca proces 


În anul 1956, Asociația Psihologilor Americani mi-a acordat o 
mare onoare, conferindu-mi unul dintre primele trei premii pentru de- 
osebite contribuţii științifice oferite de acest for. Premiul a avut însă ca 
anexă și o pedeapsă, anume că un an mai târziu, fiecare laureat trebu- 
ia să prezinte în fata Asociaţiei o lucrare. Nu mă atrăgea să-mi revi- 
zuiesc lucrările realizate în trecut, ci m-am hotărât în schimb să dedic 
un an unei noi încercări de a înțelege procesul prin care se schimbă 
personalitatea. Am făcut acest lucru, dar, pe măsură ce se apropia 
toamna următoare, mi-am dat seama că ideile pe care le formulasem 
erau încă neclare, provizorii, deloc în forma necesară pentru a fi pre- 
zentate. Chiar și așa, am încercat să pun pe hârtie înțelesurile dezor- 
donate care-mi păruseră importante, din care se contura o concepție 
despre proces diferită de tot ce percepusem clar înainte. Când am ter- 
minat, am constatat că am o lucrare mult prea lungă pentru a fi pre- 
zentată oral, așa că am redus-o la o formă prescurtată pentru prezen- 
tarea din 2 septembrie 1957 în cadrul Convenţiei Psihologilor Ameri- 
cani de la New York. Capitolul de faţă nu e nici la fel de lung ca forma 
inițială, nici la fel de abreviat ca forma a doua. 

Veţi constata că, deși cele două capitole anterioare privesc procesul 
terapiei aproape integral dintr-un punct de vedere fenomenologic, din 
perspectiva cadrului de referință al clientului, această prezentare ur- 
mărește să surprindă acele trăsături expresive ce pot fi observate de o 
ultă persoană și, astfel, îl vede mai mult din perspectiva unui cadru de 
referință extern. 

Pe baza observaţiilor consemnate în această lucrare a fost creată o 
„Scală a procesului în psihoterapie“, care poate fi aplicată operațional 
extraselor din înregistrările sedintelor. Ea este și acum în curs de revi- 
zuire și îmbunătăţire, dar chiar și în forma actuală are un coeficient de 
încredere rezonabil și dă rezultate semnificative. Cazurile despre care 
se știe că au avut un grad mai mare de succes conform altor criterii 
evidențiază mai multă mișcare pe Scala procesului decât cazurile cu 
mai putin succes. De asemenea, spre surprinderea noastră, s-a consta- 
tat că acele cazuri în care s-a înregistrat mai mult succes pornesc de 
la un nivel mai ridicat al Scalei procesului decât cazurile nereușite. 
Evident, încă nu știm, cu un grad de siguranță satisfăcător, cum să 
ajutăm terapeutic indivizii al căror comportament se plasează, atunci 
când vin la noi, la stadiul unu și stadiul doi descrise în capitolul de 
fata. Așadar, ideile din această lucrare, deși mi-au părut la vremea res- 
pectivă insuficient conturate și incomplete, deschid deja domenii noi și 
provocatoare pentru gândire și cercetare. 


+ 


Enigma procesului 


As vrea să vă iau cu mine într-o călătorie de explorare. Obiec- 
tul călătoriei, obiectivul căutării, este acela de a încerca să aflăm 


187 


A deveni o persoană = Procesul devenirii persoanei 


188 


câte ceva despre procesul psihoterapiei sau, altfel spus, procesul 
prin care se produc schimbările de personalitate. Aș vrea să vă 
avertizez că obiectivul încă nu a fost atins și se pare că expedi- 
fia a înaintat doar câţiva kilometri în junglă. Totuși, poate că, 
dacă vă iau cu mine, veți fi ispititi să descoperiți căi noi și profi- 
tabile de a merge mai departe. 

Motivul pentru care m-am angajat într-o astfel de căutare mi 
se pare simplu. Asa cum mulți psihologi au fost interesaţi de as- 
pectele invariante ale personalității — aspectele neschimbătoa- 
re ale inteligenţei, temperamentului, structurii personalității —, 
pe mine mă interesează de multă vreme aspectele invariante ale 
schimbării la nivelul personalităţii. Personalitatea și comporta- 
mentul suferă schimbări? Ce elemente comune există în aceste 
schimbări? Ce elemente comune există în privința condițiilor 
care precedă schimbarea? Și, cel mai important, care este proce- 
sul prin care se produce o astfel de schimbare? 

Până nu de mult, am încercat mai ales să aflăm câte ceva de- 
spre acest proces studiind rezultatele. Am aflat multe lucruri con- 
crete, de pildă, cu privire la schimbările survenite în percepția de 
sine sau în perceperea altora. Am măsurat aceste schimbări nu 
doar pentru întreaga durată a terapiei, ci și pe parcursul ei, la 
anumite intervale. Și totuși, nici măcar această ultimă tehnică nu 
ne spune nimic despre procesul implicat. Studiile asupra unor re- 
zultate segmentate rămân simple măsurători ale rezultatelor, fără 
a ne oferi informaţii despre felul în care se produce schimbarea. 

Reflectiile asupra acestei probleme de a descoperi procesul 
m-au făcut să-mi dau seama cât de puţine cercetări obiective se 
ocupă de proces, indiferent în ce domeniu. Cercetarea obiectivă 
scrutează momentul încremenit, pentru a ne oferi o imagine 
exactă a relațiilor ce există în acel moment. Dar felul cum înțele- 

pem mișcarea aflată în desfășurare — indiferent dacă e vorba de 
procesul fermentatiei, de circulația sângelui sau de procesul fi- 
siunii nucleare — ne este oferit în general de formulări teoreti- 
ce, suplimentate adesea, în măsura în care este posibil, de obser- 
vatii clinice asupra procesului. Astfel, am ajuns să-mi dau sea- 
ma că poate sper prea mult, așteptându-mă ca procedurile de 
cercetare să poată elucida direct procesul schimbării personali- 
tatii. Poate că doar teoria este capabilă de acest lucru. 


O metodă respinsă 


Acum mai bine de un an, când m-am hotărât să fac o nouă în- 
cercare de a înțelege modul în care se petrec astfel de schimbări, 
m-am gândit iniţial la diferite modalități prin care experienţa te- 
rapiei ar putea fi descrisă în termenii unui alt cadru de referință 
teoretic. Domeniul teoriei comunicării, cu conceptele sale de fe- 
edback, semnale de input și output și altele similare, părea foar- 
te atrăgător. Exista apoi posibilitatea de a descrie procesul tera- 
piei din perspectiva teoriei învățării sau în termenii teoriei gene- 
rale a sistemelor. Studiind aceste moduri de înțelegere, am căpă- 
tat convingerea că ar fi posibil de tradus procesul psihoterapiei 
în oricare dintre aceste cadre teoretice. A face acest lucru ar avea, 
cred eu, anumite avantaje. Dar am ajuns totodată la convingerea 
că, într-un domeniu atât de nou, nu de asta e nevoie. 

Am ajuns la aceeași concluzie ca și alții înaintea mea: că, poate, 
într-un domeniu nou e nevoie mai întâi să te cufunzi în evenimente, 
să abordezi fenomenele cu cât mai puţine preconceptii posibil, să 
folosești pentru aceste evenimente abordarea descriptivă și de ob- 
servatie a naturalistului și să extragi acele deductii de nivel inferior 
care par a avea cea mai mare legătură cu materialul propriu-zis. 

Modul de abordare 


Așadar, în ultimul an, am folosit metoda pe care o întrebuin- 
fam atât de multi dintre noi pentru a genera ipoteze, metodă pe 
care psihologii din această țară par să ezite foarte tare s-o dea la 
iveală sau să comenteze asupra ei. M-am folosit pe mine însumi 
ca instrument. 

Ca instrument, am și trăsături bune, și trăsături proaste. Vre- 
me de mulţi ani, am perceput terapia din perspectiva terapeu- 
tului. Am făcut experienţa terapiei și de cealaltă parte a birou- 
lui, ca și client. M-am gândit la terapie, am efectuat cercetări în 
acest domeniu, m-am familiarizat cu cercetările făcute de alţii. 
Dar totodată mi-am format păreri subiective, am ajuns să am o 
anumită perspectivă asupra terapiei, am încercat să elaborez 
abstractiuni teoretice cu privire la terapie. Aceste concepții si te- 
orii vor tinde să mă facă mai puţin sensibil față de evenimente- 
le în sine. M-aș putea deschide față de fenomenele terapiei în 
manieră proaspătă, naivă? Aș putea să las totalitatea experien- 
telor mele să fie o unealtă cât de bună poate fi, sau părerile su- 
biective mă vor împiedica să văd ce e de văzut? Nu puteam de- 
cât să merg înainte și să încerc. 

Așadar, în ultimul an am petrecut multe ore ascultând înre- 
gistrări ale sedintelor de terapie — încercând să ascult cât mai 
naiv cu putință. M-am străduit să absorb toate indiciile pe care 
le puteam sesiza cu privire la proces, cu privire la elementele cu 
rol semnificativ în schimbare. Apoi am încercat să extrag, de aici 
cele mai simple abstractiuni care ar putea să descrie lucrurile se- 
sizate. Am fost foarte stimulat și ajutat de gândirea multora din- 
tre colegii mei, dintre care aș vrea să spun că le sunt foarte înda- 
torat lui Eugene Gendlin, William Kirtner și Fred Zimring, a că- 

ror capacitate demonstrată de a reflecta în moduri noi la aceste 
chestiuni mi-a fost deosebit de utilă și de la care am împrumu- 
tat multe idei. 

Următorul pas a fost acela de a lua aceste observaţii și abs- 
tractiuni de nivel inferior și a le formula de așa manieră, încât să 
se poată extrage din ele cu ușurință ipoteze testabile. Acesta este 
punctul în care am ajuns. Nu-mi cer scuze pentru faptul că nu 
anunț nici o cercetare empirică asupra acestor formulări. Dacă 
poate fi luată drept reper experienţa anterioară, pot sta liniștit 
că, dacă formulările pe care sunt pe cale să le prezint se intersec- 
tează într-un fel sau altul cu experienţa subiectivă a altor terape- 
uti, acest lucru va stimula o mulțime de cercetări si, peste câțiva 
ani, vor exista dovezi din belșug cu privire la gradul de adevăr 
si de falsitate al afirmațiilor de mai jos. 


Partea dificilă și partea palpitantă a căutării 


Poate vi se pare ciudat că vă spun atât de multe despre proce- 
sul personal pe care l-am traversat în căutarea unor formulări 
simple — și, sunt sigur, inadecvate. O fac pentru că sunt de pă- 
rere că nouă zecimi din cercetare sunt întotdeauna scufundate și 
de fiecare dată este văzută doar porțiunea cea mai glacială — un 
segment foarte înșelător. Se întâmplă doar ocazional ca un cerce- 
tător precum Mooney (6, 7) să descrie metoda de cercetare în în- 
tregul ei, așa cum există ea la nivelul individului. La rândul meu, 
aș dori să dezvălui câte ceva din întregul acestui studiu, așa cum 
s-a desfășurat în mine, și nu doar porţiunea impersonală. 

Mai mult decât atât, aș vrea să vă pot împărtăși mult mai pe 
larg unele dintre părțile palpitante și dintre cele descurajatoare ale 
acestui efort de a înţelege procesul. Mi-ar plăcea să vă povestesc 

despre recenta mea descoperire cu privire la felul în care senti- 
mentele îi „lovesc“ pe clienți — cuvânt deseori folosit de ei. Clien- 
tul vorbește despre ceva important și, dintr-o dată, bum! îl loveș- 
te un sentiment — nu ceva cu nume sau cu o etichetă, ci trăirea 
unui ceva necunoscut care trebuie să fie explorat cu precauție îna- 
inte de a i se da nume. După cum se exprima un client: „E un sen- 
timent de care nu pot scăpa. Nu știu nici măcar cu ce are legătu- 
ră“. Frecvența cu care se întâmplă acest eveniment mi s-a părut iz- 
bitoare. 

O altă chestiune de interes a fost diversitatea modurilor în 
care clienţii se apropie de sentimentele lor. Sentimentele „răsar 
la suprafaţă“ sau „se infiltrează“. De asemenea, clientul se lasă 
să „pătrundă“ în sentiment, deseori cu precauție și teamă. 
„Vreau să pătrund în sentimentul ăsta. Poţi vedea cât de greu e 
să te apropii foarte mult de el”. 

O alta dintre observațiile acestea naturaliste are de-a face cu 
importanța pe care clientul ajunge s-o atribuie exactității simbo- 
lizărilor. Vrea întocmai cuvântul precis care descrie pentru el 
sentimentul pe care l-a trăit. O aproximare nu e suficientă. Acest 
lucru are, cu siguranță, menirea de a asigura o comunicare mai 
clară în interiorul său, întrucât mai multe alte cuvinte ar trans- 
mite altcuiva înțelesul la fel de bine. 

Am ajuns de asemenea să apreciez ceea ce eu numesc „mo- 
mente de mișcare“ — momentele când se pare că se produce 
propriu-zis schimbarea. Voi încerca să descriu mai târziu aceste 
momente, împreună cu elementele fiziologice corolare evidente. 

Aș vrea să mentionez totodată sentimentul profund de dis- 
perare pe care l-am simţit uneori în timp ce rătăceam naiv prin 
incredibila complexitate a relaţiei terapeutice. Nu e de mirare că 
preferăm să abordăm terapia cu numeroase preconcepții rigide! 

Simtim că trebuie s-o punem în ordine. Nu îndrăznim să sperăm 
ca vom putea descoperi ordine in ea. 

Acestea sunt câteva dintre descoperirile, nedumeririle și des- 
curajările personale cu care m-am confruntat lucrând cu aceas- 
ti problemă. Din ele au rezultat ideile mai formale pe care aș 
vrea să le prezint în cele ce urmează. 


O condiţie de bază 


Dacă am studia procesul creșterii plantelor, am presupune 
anumite condiţii constante de temperatură, umezeală și lumină 
când am conceptualiza procesul. La fel, în conceptualizarea pro- 
cesului schimbărilor la nivel de personalitate în psihoterapie, voi 
presupune existența unui set constant și optim de condiţii care să 
faciliteze această schimbare. Am încercat recent să descriu deta- 
liat aceste condiţii (8). Pentru scopul pe care-l avem aici, cred că 
pot formula într-un singur cuvânt aceste condiții presupuse. Pe 
tot parcursul discuţiei ce urmează, voi presupune că clientul se 
percepe ca fiind primit pe deplin. Prin aceasta vreau să spun că 
oricare ar fi sentimentele sale — frică, disperare, nesiguranţă, 
mânie —, oricare ar fi modul său de exprimare — tăcere, gesturi, 
lacrimi sau cuvinte —, indiferent cum se percepe el în acel mo- 
ment, clientul simte că este primit psihologic, exact așa cum este, 
de către terapeut. Acest termen cuprinde ideea de a fi înțeles em- 
patic și ideea de acceptare. Este totodată bine de remarcat că fe- 
lul în care percepe clientul această condiţie e cel care o face să fie 
optimă, și nu simpla ei prezenţă la terapeut. 

Așadar, în tot ce voi spune despre procesul schimbării, voi 
presupune drept constantă condiția optimă și maximă de a fi 
primit. 

Continuumul rezultant 


La început, încercând să surprind și să conceptualizez proce- 
sul schimbării, am căutat elemente care să marcheze sau să ca- 
racterizeze schimbarea propriu-zisă. Mă gândeam la schimbare 
ca la o entitate și-i căutam atributele specifice. Pe măsura con- 
tactului meu cu materialul brut al schimbării, a reieșit treptat in 
înțelegerea mea un continuum de un alt tip decât cel pe care-l 
conceptualizasem anterior. 

Am început să înțeleg că indivizii trec nu de la o fixitate sau 
o homeostazie, prin intermediul schimbării, la o nouă fixitate, 
cu toate că este posibil și acest proces. Dar continuumul mult 
mai semnificativ este cel de la fixitate la mutabilitate, de la struc- 
tură rigidă la flux, de la stază la proces. Am formulat ipoteza 
provizorie că, poate, trăsăturile exprimării clientului în orice 
moment dat ar putea să-i indice poziţia în acest continuum, ar 
putea să indice unde se află în procesul schimbării. 

Am dezvoltat treptat această concepție asupra procesului, 
delimitând în interiorul lui șapte stadii, deși aș vrea să subliniez 
că este un continuum și, indiferent dacă s-ar delimita trei stadii 
sau cincizeci, toate punctele intermediare ar continua să existe. 

: Am ajuns să consider că un client anume, luat ca întreg, ma- 
nifestă de obicei comportamente care se grupează într-un inter- 
val relativ îngust al acestui continuum. Adică e improbabil ca 
clientul să manifeste fixitate totală într-un domeniu al vieții sale, 
iar în alt domeniu, mutabilitate totală. Totuși, procesul pe care 
doresc să-l descriu se aplică mai exact, cred eu, la anumite do- 
Menn ale semnificatiilor personale, ipoteza mea fiind aceea că, 
intr-un astfel de domeniu, clientul se va afla clar într-un anumit 
stadiu și nu va manifesta caracteristici ale diferitelor stadii. 

Sapte stadii ale procesului 


Să încerc, așadar, să descriu cum văd eu stadiile succesive ale 
procesului prin care individul trece de la fixitate la fluiditate, de 
la un punct aflat mai aproape de capătul de rigiditate al continuu- 
mului la un punct aflat mai aproape de capătul de mobilitate. 
Dacă observaţiile mele sunt corecte, e posibil ca, luând mostre ale 
trăsăturilor experienţei și exprimării la un individ anume, într-un 
climat în care se simte primit pe deplin, să reușim să stabilim 
unde se află el pe acest continuum al schimbării personalității. 


Stadiul întâi 


E foarte improbabil ca individul aflat în acest stadiu al fixitafii 
si al distanţării de experienţă să vină la terapie de bunăvoie. To- 
tuși, pot ilustra într-o anumită măsură caracteristicile stadiului. 


Există un refuz de a comunica despre sine. Comunicarea vizează 
doar lucruri exterioare. 

Exemplu: „Ca să spun drept, îmi pare cam fără noimă să vor- 
bești despre tine însuţi, cu excepția momentelor de nevoie dras- 
tică” 

Sentimentele și semnificațiile personale nu sunt nici recunoscute, 
nici asumate. 

Constructele personale (ca să împrumut termenul util al lui Kelly 


(3)) sunt extrem de rigide. 


* Numeroasele exemple folosite pentru ilustrare sunt preluate din înregistrările sedinte- 
lor, dacă nu se indică altceva. Majoritatea sunt preluate din ședințe care n-au fost pu- 
blicate niciodată, dar câteva provin din prezentarea a două cazuri făcută de Lewis, Ro- 
gers și Shlien (5). 

Relaţiile strânse, cu multă comunicare sunt considerate periculoase. 
În acest stadiu nu se recunoaște și nu se percepe nici o problemă. 
Nu există dorință de schimbare. 

Exemplu: „Cred că, practic, sunt sănătos”. 

Există un mare blocaj al comunicării interne. 


Poate că aceste afirmaţii și exemple succinte ilustrează întru 
câtva fixitatea psihică de la acest capăt al continuumului. Indi- 
vidul recunoaște prea puţin sau deloc fluxul și refluxul vieții 
afective din el. Modurile în care-și înțelege experienţa au fost 
stabilite de trecutul lui, sunt rigide si neinfluențate de realități- 
le din prezent. Individul este (ca să folosesc termenul lui 
Gendlin și Zimring) prizonierul structurii în ceea ce privește 
modul de a trăi. Adică reacționează „la situaţiile de acum con- 
siderându-le similare cu o experienţă din trecut și reactionand 
la acel trecut, simfindu-l pe el“ (2). Diferenţierea semnificatiilor 
personale ale experiențelor este rudimentară sau globală, expe- 
rienţele fiind văzute în principal în alb și negru. Individul nu 
comunică despre sine, ci doar despre lucruri externe. Tinde să 
considere că nu are probleme sau să perceapă problemele pe 
care le recunoaște ca fiind complet externe. Există un mare blo- 
caj al comunicării interne între sine și experienţă. Individul 
aflat în acest stadiu este reprezentat de termeni ca stază, fixita- 
te — opusul curgerii și al schimbării. 


Al doilea stadiu al procesului 


Dacă persoana aflată în primul stadiu se poate percepe ca fi- 
ind primită pe deplin, urmează stadiul al doilea. Știm, pare-se, 
foarte puţine despre cum să oferim persoanei aflate în stadiul 

intâi experienţa de a fi primită, dar acest lucru se întâmplă une- 
ori în terapia prin joc sau terapia de grup, în care persoana poa- 
te avea contact cu un climat primitor, fără a trebui să ia vreo ini- 
\iativa, suficient de mult timp ca să perceapă că este primită. In 
orice caz, atunci când se percepe astfel, survine o ușoară relaxa- 
re și curgere a exprimării simbolice, ce tinde să fie caracterizată 
de următoarele: 


Începe să curgă exprimarea cu privire la subiecte care nu vizează 
propria persoană. ae l 

Exemplu: „Cred că bănuiesc că tatăl meu s-a simțit adeseori 
foarte nesigur în relațiile sale de afaceri”. 

Problemele sunt percepute ca fiind externe propriei persoane. 

Exemplu: „Dezorganizarea își tot ițește capul în viața mea”. 

Nu există deloc simțul responsabilității personale în ceea ce 
privește problemele. | 

Exemplu: Acest lucru este ilustrat de citatul de mai sus. | 

Sentimentele sunt descrise ca netinand de persoană sau, uneori, ca 
obiecte din trecut. 

Exemplu: Consilierul: „Dacă vreți să-mi spuneţi ceva despre 
motivul care v-a adus aici...“. Clienta: „Simptomul a fost... a 
fost... o mare deprimare“. Acesta e un exemplu excelent al mo- 
dului în care problemele interne pot fi percepute și comunicate 
ca fiind cu totul externe. Clienta nu spune „sunt deprimată“ și 
nici măcar „am fost deprimată“. Sentimentul ei este manevrat 
ca un obiect depărtat, care nu-i aparține, complet exterior pro- 
priei fiinţe. l 

Pot fi manifestate sentimente, dar nu sunt recunoscute ca atare și 
nici nu sunt asumate. l 

Receptarea experiențelor este condiționată de structura din trecut. 

Exemplu: „Cred că acea compensație pe care o folosesc întot- 
deauna este aceea că, în loc să încerc să comunic cu oamenii sau 
să am cu ei relația potrivită, compensez prin, eh, să spunem a mă 
afla la un nivel intelectual“. Aici, clienta începe să recunoască fe- 
lul în care trecutul îi condiționează experienţele. Afirmația ei ilus- 
trează totodată distantarea față de experienţă caracteristică aces- 
tui nivel. E ca si cum și-ar fine experiența la distanţă de un brat. 

Constructele personale sunt rigide și nu sunt recunoscute drept 
constructe, ci sunt considerate realități concrete. 

Exemplu: „Nu pot face niciodată nimic cum trebuie — nu pot 
nici măcar să termin lucrurile“. 

Diferentierea semnificatiilor personale și a sentimentelor este foar- 
te limitată și globală. 

Exemplu: Exemplul de mai sus constituie o bună ilustrare. 
„nu pot niciodată“ este o mostra de diferenţiere alb-negru, la fel 
și folosirea expresiei „cum trebuie“ în acest sens absolutist. 

Se pot exprima contradicții, însă fără a fi recunoscute drept contra- 
dicții. 

Exemplu: „Vreau să cunosc tot felul de lucruri, dar mă uit 
câte o oră la aceeași pagină“. 


Ca și comentariu privitor la al doilea stadiu al procesului 
schimbării, se poate spune că un număr de clienţi care vin de 
bunăvoie să ceară ajutor se află în acest stadiu, dar noi (și pro- 
babil terapeutii în general) avem un grad foarte modest de suc- 
ces în lucrul cu ei. Aceasta pare cel puţin a fi o concluzie rezona- 
bilă desprinsă din studiul lui Kirtner (5), deși cadrul său concep- 
tual a fost întru câtva diferit. Se pare că știm prea puţine despre 
modurile în care persoana aflată în acest stadiu ar putea ajunge 
să perceapă că este „primită“. 

Stadiul al treilea 


Dacă ușoara relaxare și curgere din stadiul al doilea nu este 
blocată, iar clientul simte că, în aceste privinţe, este primit așa 
cum e, urmează mai multă relaxare și curgere a exprimării sim- 
bolice. lată câteva dintre caracteristicile ce par să se asocieze 
aproximativ în acest punct al continuumului: 


Există un flux mai liber al exprimării cu privire la sine ca obiect. 

Exemplu: „Îmi dau toată silinta să fiu perfect cu ea — vesel, 
prietenos, inteligent, vorbaret —, fiindcă vreau să mă iubească“. 

Există și exprimări despre experiențe legate de sine, privite ca 
obiecte. 

Exemplu: „Și mai e chestiunea legată de... mă rog, cât de 
mult rămâi deschisă fata de căsătorie și dacă vocaţia ta profesio- 
nală e importantă, și asta e ceea ce ești cu adevărat în acest 
punct, acestea îţi limitează contactele“. În acest extras, sinele 
clientei este un obiect atât de îndepărtat, încât cazul ar fi proba- 
bil clasificat cel mai bine ca fiind între stadiile doi și trei. 

Există și exprimări despre sine ca obiect reflectat, care există în 
principal în alții. 

Exemplu: „Mă surprind zâmbind dulce, așa cum face mama, 
sau fiind sever și important, cum face tata uneori — îmbrac per- 
sonalitatea tuturor, numai pe a mea nu“. 

Există multe exprimări sau descrieri ale unor sentimente și semni- 
ficatii personale care nu sunt prezente în momentul actual. 

De obicei e vorba, firește, despre comunicări cu privire la trecut. 

Exemplu: Erau „atât de multe lucruri despre care nu puteam 
vorbi cu alți oameni — lucruri urâte pe care le-am făcut. Mă 
simțeam atât de las si de rău!“. 

Exemplu: „Și sentimentul ăsta care m-a cuprins era tocmai 
sentimentul pe care-l simțeam când eram mic”. 

Există prea puțină acceptare a sentimentelor. În cea mai mare par- 
te, sentimentele sunt dezvăluite ca un lucru rușinos, rău sau anormal 
ori inacceptabil în alte privinţe. 

Sunt manifestate sentimente și uneori sunt recunoscute ca fiind 
sentimente. 

Experiențele sunt descrise la trecut sau ca fiind întru câtva distan- 
tate de propria fiinţă. 

Exemplul de mai sus ilustrează aceste aspecte. 

Constructele personale sunt rigide, dar pot fi recunoscute ca și con- 
structe, nu ca realități externe. 

Exemplu: „Mai toată tinerețea mea m-am simţit atât de vi- 
novat, încât cred că simţeam că merit să fiu pedepsit mai tot 
timpul. Dacă nu simțeam că o merit pentru un lucru, simțeam 
că o merit pentru altul“. Evident, clientul vede că așa și-a în- 
teles el experienţa, în loc să creadă că a fost o realitate concre- 
tă. 

Exemplu: „Mă tem atât de tare că, ori de câte ori e implicată 
afecțiunea, ea nu înseamnă decât supunere! Și urăsc asta, dar se 
pare că pun egal între cele două: dacă e să primesc afecțiune, 
asta înseamnă că trebuie să cedez și să accept ce vrea să facă ce- 
lălalt”. 

Diferentierea sentimentelor și a semnificatiilor e ceva mai clară, 
mai putin globală ca în stadiile anterioare. 

Exemplu: „Adică, am spus-o și înainte, dar de data asta chiar 
am simtit-o. Și nu e de mirare că m-am simţit așa de al naibii de 
jalnic, când așa au stat lucrurile... mi-au oferit de atâtea ori un 
târg murdar! Și invers, nici eu n-am fost un înger în privinţa 
asta; îmi dau seama bine“. 


CARL R. ROGERS 


Există o recunoaștere a contradictiilor la nivelul experienței. 

Exemplu: Clientul explică faptul că, pe de o parte, se așteap- 
li să facă un lucru măreț; pe de altă parte, simte că ar putea 
ajunge la fel de bine un vagabond. 

Alegerile personale sunt considerate deseori ineficiente. 

Clientul „alege“ să facă un lucru, dar constată că purtarea sa 
nu se aliniază cu respectiva alegere. 


E evident, cred, că mulți oameni care cer ajutor psihologic 
se află aproximativ la stadiul al treilea. Ei pot rămâne in acest 
punct o perioadă considerabilă de timp, descriind sentimente 
care nu sunt de actualitate și explorându-și sinele ca pe un 
obiect, înainte să fie cu adevărat pregătiți să treacă la stadiul 
următor. 


Stadiul al patrulea 


Când clientul se simte înţeles, bine-venit, primit așa cum este 
el în diferitele aspecte ale experienţei sale de la nivelul stadiului 
al treilea, se produce o relaxare treptată a constructelor, un flux 
mai liber de sentimente, ce caracterizează avansarea spre celă- 
lalt capăt al continuumului. Am putea încerca să surprindem câ- 
teva dintre caracteristicile acestui proces de descătușare și să le 
numim a patra fază a procesului. 


Clientul descrie sentimente mai intense de tipul celor care „nu sunt 
prezente acum”. 

Exemplu: „Ei bine, am fost cu adevărat... m-a lovit în 
adânc“. 

Sentimentele sunt descrise ca obiecte din prezent. 

Exemplu: „Mă descurajează să mă simt dependent, fiindcă 
asta înseamnă că sunt cam deznădăjduit în ceea ce privește pro- 
pria persoană“. 

Uneori, sentimentele sunt exprimate la prezent, ieșind câteodată la 
suprafață aproape fără voia clientului. 

Exemplu: După ce relatează un vis în care apare un specta- 
tor, periculos fiindcă a fost martor la „crimele“ lui, clientul îi 
spune terapeutului: „O, bine, nu am încredere în dumneavoas- 
tra”. 

Există tendința de a trăi sentimente în prezentul imediat și există 
neîncredere și teamă față de această posibilitate. 

Exemplu: „Mă simt încătușat... de ceva. Trebuie să fiu chiar 
eu! Nimic altceva nu pare să facă asta. Nu pot da vina pe nimic 
altceva. E nodul ăsta... undeva în mine [...] Mă face să vreau să 
mă înfurii teribil... și să plâng... și să fug!“ 

Există prea puțină acceptare deschisă a sentimentelor, deși accepta- 
rea este manifestată într-o anumită măsură. 

Cele două exemple de mai sus arată cum clientul manifestă 
suficientă acceptare a ceea ce trăiește pentru a ajunge aproape 
de niște sentimente înspăimântătoare. Dar ele sunt prea puţin 
acceptate conștient. 

Trăirea experienţelor e mai putin limitată de structura trecutului, 
e mai puțin îndepărtată și, uneori, poate surveni cu foarte puțină amâ- 
nare. 

Cele două exemple de mai sus ilustrează și de această dată 
maniera mai puţin limitată de trăire a experienţelor. 

Există o relaxare a modului în care este concepută experienţa. Se 
fac unele descoperiri privind constructele personale; ele sunt categoric 
recunoscute ca și constructe și validitatea lor începe să fie pusă sub 
semnul întrebării. 

Exemplu: „Mă amuză. De ce? O, pentru că e cam prostește 
din partea mea... și mă simt puţin cam incordat sau puțin stân- 
jenit... și putin neajutorat. (Vocea i se înmoaie și pare trist.) Umo- 
rul a fost protecția mea toată viața; poate că e putin cam depla- 
sat când încerc să mă privesc cu adevărat pe mine însumi. O 
cortină de îndepărtat... În momentul ăsta mă simt cam nedu- 
merit. Unde eram? Ce spuneam? Mi-a scăpat din strânsoare 
ceva... ceva cu care mă sustineam”. Aici par să fie ilustrate con- 
secintele zguduitoare ale faptului de a pune la îndoială un con- 
struct de bază, în acest caz folosirea umorului ca mijloc de apă- 
rare. 

Sentimentele, constructele și semnificaţiile personale sunt tot mai 
diferenţiate, existând o anumită tendință de căutare a exactității sim- 
bolurilor. 

Exemplu: Această trăsătură este ilustrată adecvat de fiecare 
dintre exemplele oferite pentru acest stadiu. 

Începe să fie recunoscută îngrijorarea cu privire la contradicţiile și 
incongruentele dintre experiență și sine. 

Exemplu: „Nu mă ridic la înălțimea a ceea ce sunt. Zău, ar tre- 
bui să fac mai mult decât fac acum. Câte ore am petrecut pe toa- 
letă în poziția asta, cu mama spunând: «Nu ieși de acolo până nu 
faci ceva!» Produ!... Asta s-a întâmplat cu multe lucruri“. 

Aici avem un exemplu de îngrijorare în privinţa contradicti- 
ilor și, totodată, o punere la îndoială a modului în care a fost in- 
terpretată experiența. 

Există sentimente de responsabilitate personală în privința proble- 
melor, cu toate că aceste sentimente oscilează. 

Deși o relaţie apropiată pare în continuare periculoasă, clientul se 
expune riscului, relaționând într-o oarecare măsură, mică, de pe o bază 
afectivă. 

Mai multe dintre exemplele de mai sus ilustrează acest lucru, 
dar mai ales cel în care clientul spune: „O, bine, nu am încrede- 
re în dumneavoastră“. 


Fără îndoială, stadiul acesta și cel care urmează alcătuiesc în 
mare măsură psihoterapia așa cum o cunoaștem. Aceste com- 
portamente sunt frecvent întâlnite în orice formă de terapie. 

Ar fi bine să ne amintim încă o dată că o persoană nu se află 
niciodată pe deplin într-un anumit stadiu al procesului. Asculta- 
rea sedintelor și examinarea transcrierilor m-au făcut să cred că 
exprimarea unui anumit client într-o anumită ședință ar putea fi 
alcătuită, de pildă, din exprimări și comportamente ce caracteri- 
zează îndeobște stadiul al treilea, cu momente rare de rigiditate 
caracteristice stadiului al doilea sau de relaxare mai mare, de ni- 
velul stadiului al patrulea. Nu pare probabil să găsim exemple 
de stadiul al șaselea într-o astfel de ședință. 

Cele de mai sus se referă la variabilitatea stadiului generic al 
procesului în care se află clientul. Dacă ne rezumăm la o anumi- 
tă zonă delimitată a semnificatiilor personale corelate ale clien- 
tului, aș teoretiza o regularitate mult mai mare; stadiul al treilea 
ar fi rareori întâlnit înaintea stadiului al doilea; stadiul al patru- 
lea ar urma rareori stadiul al doilea fără să intervină stadiul al 
treilea. Este o ipoteză provizorie, care poate fi, desigur, testată. 


Stadiul al cincilea 


Urcând pe continuum, putem încerca din nou să marcăm un 
punct pe care să-l numim stadiul al cincilea. Dacă clientul se 
simte primit cu exprimările, comportamentele și experienţele 
sale din stadiul al patrulea, acest lucru pune în mișcare o relaxa- 

re și mai mare, și libertatea fluxului la nivel de organism crește. 
Cred că putem delimita și aici, în linii mari, trăsăturile acestei 
taze a procesului.” 

Sentimentele sunt exprimate liber la timpul prezent. 

Exemplu: „Mă aștept cumva la o respingere drastică — la 
asta mă astept tot timpul... cumva cred că o simt chiar și fata de 
dumneavoastră... E greu să vorbesc despre asta, fiindcă în fata 
dumneavoastră vreau să fiu cât mai bun posibil“. Aici, senti- 
mentele care-i privesc pe terapeut și pe client în relaţie cu tera- 
peutul, trăiri deseori foarte greu de dezvăluit, sunt exprimate 
deschis. 

Sentimentele sunt foarte aproape de trăirea deplină. Ele „ies la 
suprafață“, „se infiltrează“, în ciuda fricii și neîncrederii resimtite 
de client când e vorba să le trăiască pe deplin și în momentul pre- 
zent. 

Exemplu: „Asta a ieșit pur și simplu la iveală și zău dacă în- 
teleg. (Pauză.) Încerc să pricep ce e cu groaza asta”. 

Exemplu: Clienta vorbește despre o întâmplare exterioară. Pe 
neașteptate, capătă un aer îndurerat, lovit. 

Terapeutul: „Ce e, ce te lovește în momentul ăsta?“ 

Clienta: „Nu știu. (Plânge.) [...] Cred că m-am apropiat cam 
prea mult de un lucru despre care nu voiam să vorbesc“. Aici, sen- 
timentul aproape că s-a infiltrat până în conștiință, fără voia ei. 

Exemplu: „În clipa asta mă simt încremenit. De ce mi se go- 
lește mintea în clipa asta? Mă simt ca și cum m-aș agăța de ceva 
și m-aș fi desprins de alte lucruri, iar ceva din mine întreabă: 
«La ce altceva mai trebuie să renunt?»“ 


* Cu cât urcăm mai sus pe scală, cu atât sunt mai inadecvate exemplele puse pe hârtie. Mo- 
tivul constă în faptul că trăsăturile experienţelor devin mai importante la aceste niveluri 
superioare, lucru care poate fi doar sugerat de o transcriere, dar în nici un caz comunicat 
pe deplin. Poate că, în timp, se poate realiza o serie de exemple înregistrate pe bandă. 

Există o tendinţă incipientă de a înțelege că trăirea unui sentiment 
presupune un referent direct. . 

Ultimele trei exemple citate ilustrează același lucru. În fieca- 
re caz, clientul știe că a trăit ceva și știe că nu-i e clar ce a trăit. 
Dar începe totodată să înțeleagă că referentul acestor cunoașteri 
vagi se află în el, într-un eveniment la nivel de organism, în ra- 
port cu care poate să-și verifice simbolizările și formulările cog- 
nitive. Acest lucru este evidenţiat deseori prin exprimări care 
arată cât de apropiat sau de îndepărtat se simte clientul față de 
referent. 

Exemplu: „Zău că nu pot pune degetul pe asta. Nu fac decât 
să descriu“. 


Există surprindere și spaimă, rareori plăcere, față de sentimentele 
care „ies la suprafață“. 

Exemplu: Clientul, vorbind despre relaţiile din trecut, de aca- 
să: „Asta nu mai contează acum. Hm... (Pauză.) Asta a fost foar- 
te semnificativ cumva... dar n-am nici cea mai vagă idee de ce... 
[...] Da, asta e! Acum pot să uit de toate astea și... o, chiar nu e 
important! Uau! Toată nefericirea și tot restul...!“ 

Exemplu: Clientul își exprima deznădejdea. „Sunt și acum 
uimit de forța acestui lucru! Pare să fie în atât de mare măsură 
ceea ce simt!“ 


Există o tot mai mare asumare a sentimentelor proprii și o dorință 
de a fi una cu acestea, de a fi „eu cel adevărat“. 

Exemplu: „Adevărul adevărat e că nu sunt tipul acela agrea- 
bil, răbdător care vreau să dau impresia că sunt. Unele lucruri mă 
enervează. Îmi vine să mă răstesc la oameni și uneori îmi vine să 
fiu egoist, și nu văd de ce ar trebui să mă prefac că nu sunt așa“. 

Acesta este un caz clar de acceptare mai mare a tuturor sen- 
timentelor. 


Trăirea experiențelor este relaxată, nu mai este distantă și deseori 
survine cu foarte puțină întârziere. 

Există prea puţină întârziere între evenimentul produs la ni- 
vel de organism și trăirea sa subiectivă deplină. Un client oferă 
o relatare minunat de precisă despre acest lucru. 

Exemplu: „Încă-mi e putin dificil să înțeleg ce înseamnă tris- 
tetea asta — și dorința de a plânge. Știu doar că o simt când mă 
apropii de un anumit tip de sentiment — și de obicei, când îmi 
vine să plâng, mă ajută dacă trec printr-un zid pe care l-am ridi- 
cat din cauza lucrurilor care s-au petrecut. Mă simt rănit de 
ceva, și atunci, automat, zidul ăsta parcă intervine ca un scut, și 
atunci simt că nu prea pot să ating sau să simt nimic cu adevă- 
rat, [...] și dacă aș fi în stare să simt ori mi-aș da voie să simt sen- 
timentul instantaneu atunci când sufăr, aș începe imediat să 
plâng, chiar în clipa aceea, dar nu pot“. 

Aici îl putem vedea pe client raportându-se la sentimentul 
său ca la un referent interior la care poate să facă apel pentru a 
avea mai multă claritate. Când simte că-i vine să plângă, își dă 
seama că trăiește experienţa suferinței cu întârziere și parțial. 
Recunoaște, totodată, faptul că mijloacele sale de apărare sunt 
de așa natură, încât, în acest punct, nu poate să trăiască suferin- 
ta atunci când se produce. 


Modurile în care este interpretată experiența sunt mult mai dega- 
jate. Se fac numeroase descoperiri noi de constructe personale ca și 
constructe care sunt de asemenea examinate critic și puse sub semnul 
întrebării. 

Exemplu: Un bărbat spune: „Ideea asta de a vrea să fac pe 
plac altora — de a trebui s-o fac — a fost de fapt un fel de premi- 
să de bază a vieţii mele (plânge încet.). E cumva, știți, una dintre 
axiomele niciodată puse la îndoială — cum că trebuie să fac pe 
plac altora. N-am de ales. Pur și simplu trebuie“. Aici e clar că 
această premisă a fost un construct și este evident că statutul 
său, de lucru nepus la îndoială, și-a găsit sfârșitul. 


Există o tendință puternică și clară spre exactitate în ceea ce prives- 
te diferenţierea trăirilor și a semnificatiilor. 

Exemplu: ,[...] o tensiune care crește în mine sau o deznădej- 
de sau un fel de incompletitudine... și, de fapt, viata mea e foar- 
te incompletă în momentul ăsta [...] Zău dacă știu. Pare să fie, 
cel mai mult se apropie de deznădejde“. În mod evident, clientul 
încearcă să surprindă termenul exact care simbolizează pentru 
el ceea ce trăiește. 


Există o confruntare tot mai clară cu contradicţiile și incongruen- 
tele din experiență. 

Exemplu: „Partea conștientă a minții mele îmi spune că am 
valoare. Dar într-un anumit loc dinăuntrul meu, nu cred asta. 
Cred că sunt o nulitate — un om bun de nimic. N-am deloc în- 
credere în capacitatea mea de-a face ceva“. 


Există tot mai multă acceptare a responsabilitatii personale pen- 
tru problemele cu care se confruntă persoana și o preocupare de a 
afla în ce fel a contribuit la ele. Există dialoguri tot mai libere în si- 
nea sa, o îmbunătățire a comunicării interne, cu mai puţine bloca- 


je. 
Uneori, aceste dialoguri sunt exprimate verbal. 

Exemplu: „Ceva din mine spune: «La ce mai trebuie să re- 
nunţ? Mi-ai luat deja atât de multe!» Asta sunt eu vorbind cu mi- 
ue — acel eu de acolo, din fundal, care vorbește cu mine, cel care 
dirijează lucrurile. Acum protestează, spunând: «Te apropii 
prea mult! Pleacă de aici!»” 

Exemplu: Adesea, aceste dialoguri iau forma ascultării pro- 
priei ființe, cu scopul de a verifica formulările cognitive cu aju- 
torul referentului direct reprezentat de experienţa trăită. Astfel, 
un client spune: „Ce ciudat! N-am privit niciodată lucrurile în 
felul ăsta. Încerc să verific. Întotdeauna am avut impresia că în- 
cordarea era provocată de ceva extern în mult mai mare măsu- 
ră decât atât... că nu e ceva ce folosesc în acest fel. Dar e adevă- 
rat — e chiar adevărat“. 


Cred că exemplele pe care le-am dat pentru această fază a cin- 
cea a transformării în proces arată clar câteva lucruri. În primul 
rând, faza aceasta se află la sute de kilometri, psihologic vorbind, 
de primul stadiu descris. Aici, multe dintre aspectele clientului 
sunt fluide, comparativ cu rigiditatea primului stadiu. El e mult 
mai apropiat de ființa sa organică, ce se află mereu în fluxul pro- 
cesului. Se află mult mai aproape de a exista în curgerea sentimen- 
telor sale. Interpretările pe care le dă experienţei sunt categoric re- 
laxate și testate în mod repetat prin apelul la referenti și dovezi din 
interior și exterior. Experiențele sunt mult mai diferenţiate și, ast- 
fel, comunicarea internă, deja fluidă, poate fi mult mai precisă. 


Exemple de proces într-un domeniu 


Întrucât am avut tendința de a vorbi ca și cum clientul, ca în- 
treg, s-ar afla într-un stadiu sau altul, dati-mi voie să subliniez 

din nou, înainte de a trece la descrierea stadiului următor, că în 
anumite zone de semnificație personală procesul poate să scadă 
sub nivelul general al clientului, din cauza unor experienţe ex- 
trem de diferite de concepția despre sine. Poate că voi reuși, 
printr-o singură zonă a sentimentelor unui client, să ilustrez 
câte ceva despre modul în care funcționează procesul pe care-l 
descriu într-un segment îngust al trăirii experienţelor. 

Într-un caz descris pe larg de Shlien (5), calitatea exprimării 
de sine s-a situat în timpul sedinfelor aproximativ între puncte- 
le trei și patru pe continuumul nostru al procesului. Dar când 
clienta trece la zona problemelor sexuale, procesul are loc la un 
nivel inferior al continuumului. 

În ședința a șasea, clienta simte că există lucruri pe care i-ar 
fi imposibil să i le spună terapeutului; apoi: „După o pauză lun- 
gă, menţionează aproape inaudibil o senzație de mâncărime în 
zona rectului, căreia medicul nu i-a găsit nici o cauză“. Aici, pro- 
blema este privită ca fiind complet exterioară sinelui, iar trăirea 
experienţei se face la un mod foarte distant. Acest lucru pare a 
fi caracteristic stadiului al doilea al procesului, așa cum l-am de- 
scris. 

În ședința a zecea, mâncărimea s-a mutat la degete. Apoi, cu 
mare rușine, clienta descrie jocuri de-a dezbrăcatul și alte activi- 
tăți sexuale din copilărie. Si aici, caracteristica este aceea de a 
descrie activități exterioare sinelui, sentimentele fiind descrise 
ca obiecte din trecut, deși ne aflăm clar ceva mai departe pe con- 
tinuumul procesului. Ea conchide: „Pentru că sunt pur și sim- 
plu rea, murdară, asta-i tot“. Vedem aici o exprimare despre sine 
și un construct personal rigid, nediferentiat. Calitatea este cea a 
stadiului trei al procesului, la fel și cea a următoarei afirmații 
despre sine, care arată o mai bună diferențiere a semnificatiilor 

personale: „Cred că am o sexualitate excesivă, iar în exterior nu 
sunt suficient de sexi ca să atrag reacţia pe care mi-o doresc. [...] 
Aș vrea să fiu la fel și în interior, și în exterior“. Această ultimă 
propoziţie, cu ușoara punere la îndoială a unui construct perso- 
nal, are o calitate ce indică stadiul patru. 

În a douăsprezecea ședință, clienta duce mai departe pune- 
rea la îndoială, hotărând că nu s-a născut ca să fie promiscuă. 
Calitatea acestei afirmaţii arată clar stadiul al patrulea, contes- 
tând clar acest mod profund întipărit de a-și interpreta expe- 
rienta. În aceeași ședință, găsește curajul de a-i spune terapeu- 
tului: „Sunteţi bărbat, un bărbat arătos, și toată problema mea 
sunt bărbaţii ca dumneavoastră. Ar fi mai ușor dacă afi fi varst- 
nic — mai ușor, dar nu și mai bine pe termen lung”. E tulbura- 
tă și stânjenită că a spus aceste lucruri și simte că „e ca și cum aș 
fi dezbrăcată, atât de mult m-am dezvăluit în fata dumneavoas- 
tra’. Aici este exprimat un sentiment imediat — cu ezitare și fri- 
că, desigur, dar exprimat, nu descris. Trăirea experienţelor e 
mult mai puţin distantă sau limitată de structură și se produce 
cu foarte puţină amânare, dar cu o mare lipsă de acceptare. Di- 
ferentierea mai clară a semnificatiilor este evidentă în expresia 
„mai ușor, dar nu și mai bine“. Toate aceste lucruri caracterizea- 
ză pe deplin stadiul al patrulea al procesului descris de noi. 

În ședința a cincisprezecea, clienta descrie numeroase expe- 
riente și sentimente din trecut legate de sex, acestea situându-se 
calitativ și în stadiul al treilea, și în stadiul al patrulea prezenta- 
te de noi. La un moment dat spune: „Voiam să-mi provoc sufe- 
rință, așa că am început să ies cu bărbaţi care să mă rănească — 
cu penisul lor. Mi-a plăcut, și am fost rănită, așa că am avut în 
același timp și satisfacția de a fi pedepsită pentru plăcerea mea“. 
Găsim aici un mod de a interpreta experienţa care este perceput 

drept ceea ce este, nu ca realitate externă. Totodată, este pus clar 
la îndoială, desi implicit. Există recunoaștere și o oarecare îngri- 
jorare cu privire la elementele contradictorii de a trăi plăcere și 
totuși de a simţi că trebuie să fie pedepsită. Aceste trăsături ca- 
racterizează pe deplin stadiul al patrulea sau chiar merg puţin 
dincolo de el. 

Ceva mai târziu, clienta își descrie sentimentul intens de 
rușine pentru faptul că îi place sexul. Cele două surori ale 
sale, „fiicele ordonate și respectate“, nu puteau să aibă or- 
gasm, „așa că eu eram iarăși cea rea“. Până aici, spusele clien- 
tei ilustrează tot stadiul al patrulea. Dar apoi, ea se întreabă 
pe neașteptate: „Sau sunt cu adevărat norocoasă?“ Prin expri- 
marea unui sentiment de nedumerire atunci când acesta apa- 
re, prin „ieșirea la suprafață“ a ceva nou, prin trăirea imedia- 
tă a acestui sentiment de uimire, prin punerea la îndoială, 
direct și clar, a constructului personal anterior, această expri- 
mare are, clar, calităţile stadiului al cincilea, pe care tocmai 
l-am descris. În climatul de acceptare, clienta a avansat în 
acest proces, parcurgând o distanță considerabilă de la stadiul 
al doilea. 

Nădăjduiesc că acest exemplu indică felul în care un indi- 
vid devine, într-o zonă dată a semnificatiilor personale, tot mai 
relaxat, tot mai mobil, în proces, în condiţiile în care se simte 
primit. Poate că el ilustrează un alt lucru în care cred, și anu- 
me că acest proces al creșterii fluiditatii nu se petrece în câteva 
minute sau ore, ci în săptămâni sau chiar luni. Este un proces 
de înaintare neregulat, cu mici retrageri uneori, alteori părând 
că nu merge deloc înainte, fiindcă se lărgește ca să acopere un 
teritoriu mai mare, dar în cele din urmă continuând să curgă 
mai departe. 

Stadiul al șaselea 


Dacă am reușit să comunic cât de cât impresia de amploare și 
relaxare sporită a simțirii, trăirii experienţelor și interpretării la 
fiecare stadiu, atunci suntem gata să cercetăm următorul stadiu, 
care, judecând după observaţii, pare a fi crucial. Să văd dacă pot 
transmite trăsăturile sale caracteristice așa cum le percep. 

Presupunând că clientul este în continuare primit pe deplin 
in relația terapeutică, trăsăturile stadiului al cincilea tind să fie 
urmate de o fază foarte distinctă și deseori spectaculoasă. Ea 
este caracterizată de următoarele: 

Un sentiment care, anterior, a fost „blocat“, a fost inhibat în cali- 
tatea sa de proces, este acum trăit in mod imediat. 

Un sentiment curge până la atingerea deplină a rezultatului său. 

Un sentiment actual este trăit direct, în mod imediat și bogat. 

Acest caracter imediat al trăirii experienţei și sentimentul care con- 
stituie conținutul ei sunt acceptate. E un lucru care există, nu un lu- 
cru care trebuie negat, de care trebuie să te temi, cu care trebuie să te 


lupi. 


Toate frazele de mai sus încearcă să descrie fațete ușor diferi- 
te ale unui fenomen care, atunci când se produce, este clar și de- 
finit. Pentru a transmite pe deplin calitatea sa ar fi nevoie de ex- 
trase din înregistrări audio, dar voi încerca să ofer o ilustrare 
fără a beneficia de material audio. Un fragment întru câtva ex- 
tins din a optzecea ședință cu un bărbat tânăr poate comunica 
modul în care ajunge un client la stadiul al șaselea. 

Exemplu: „Aș putea chiar concepe ca pe un lucru posibil să 
nutresc un fel de grijă duioasă față de mine însumi. [...] Totuși, 
cum pot eu să fiu duios, să fiu preocupat de mine însumi, când 

suntem unul și același lucru? Și totuși, o simt atât de clar. [...] 
Stiti, ca și cum ai avea grijă de un copil. Vrei să-i dai asta, vrei 
să-i dai cealaltă... [...] Într-un fel, văd clar rostul pentru altci- 
neva [...], dar nu pot nicicum să-l văd pentru [...] mine in- 
sumi, infelegeti, că aș putea să fac asta pentru mine. E posibil 
să vreau cu adevărat să am grijă de mine însumi și să fac din 
asta un scop major al vieţii mele? Asta ar însemna că trebuie să 
mă confrunt cu întreaga lume, ca și cum aș fi păzitorul celui 
mai de preţ și mai râvnit bun, că eu m-aș afla între acest eu de 
preţ, de care vreau să am grijă, și lumea întreagă... [...] E 
aproape ca și cum m-aș iubi pe mine însumi... infelegeti... e 
ciudat... dar adevărat. 

Terapeutul: Pare o idee foarte ciudată. Ar însemna: «M-aș con- 
frunta cu lumea ca și cum o parte a principalei mele responsabi- 
litati ar fi aceea de a avea grijă de acest individ valoros care sunt 
eu — pe care-l iubesc». 

Clientul: De care-mi pasă... de care mă simt atât de apropiat! 
Uf!! Încă un lucru ciudat. 

Terapeutul: Pare straniu. 

Clientul: Mda. Nimerește cumva la ţintă. Ideea de a mă iubi 
și a avea grijă de mine însumi. (I se umezesc ochii.) E o idee foar- 
te plăcută... foarte plăcută“. 

Înregistrarea audio ar fi fost utilă pentru a transmite faptul că 
avem de-a face cu un sentiment care n-a putut niciodată să 
curgă in el și care este trăit la modul imediat, în clipa de faţă. 
Este un sentiment care curge până la atingerea deplină a rezul- 
tatului, fără inhibitie. Este trăit cu acceptare, fără nici o încerca- 
re de a-l înlătura sau nega. 

Există o calitate de a trăi subiectiv „în“ experiența prezentă, și nu 
de a avea sentimente cu privire la ea. 

Prin cuvintele sale, clientul se poate distanţa de experienţă su- 
ficient de mult ca să aibă sentimente cu privire la ea, așa ca în 
exemplul de mai sus, însă înregistrarea arată clar că vorbele 
sunt periferice față de ceea ce resimte în interiorul lui — lucrul 
pe care îl trăiește și în care trăiește. Dintre spusele sale, „Uf!! 
Încă un lucru ciudat“ comunică cel mai bine acest fapt. 


Sinele ca obiect tinde să dispară. 

În aceste momente, sinele este una cu acest sentiment. E vor- 
ba de o fiintare în momentul prezent, cu prea puţină constienti- 
zare în sensul conștiinței de sine, ci în principal cu o conștienti- 
zare reflexivă, cum o numește Sartre. Sinele există, subiectiv, în 
clipa existenţială, nu e un lucru care să fie perceput. 


Trăirea experienţelor dobândește în acest stadiu o reală calitate de 
proces. 

Exemplu: Clientul, un bărbat care se apropie de acest stadiu, 
spune că are un sentiment de frică faţă de sursa multor gânduri 
tainice din el. În continuare spune: „Fluturii sunt gândurile afla- 
te cel mai aproape de suprafață. Dedesubt e un flux mai pro- 
fund. Mă simt foarte depărtat de toate astea. Fluxul mai pro- 
fund e ca un mare banc de pești care se mișcă sub apă. Îi văd pe 
cei care ies la suprafață — stau cu undiţa in mână, cu un ac în- 
doit la capătul firului... încercând să găsesc o cale de acțiune 
mai bună — sau, și mai bine, o cale de a plonja. Asta e lucrul 
care mă sperie. Imaginea care-mi vine e aceea că vreau să fiu eu 
unul dintre pești“. 

Terapeutul: „Vrei să fii și tu acolo, dedesubt, plutind“. 

Cu toate că acest client încă nu trăiește pe deplin experien- 
tele în manieră de proces și, ca atare, nu exemplifică întru to- 

tul acest al șaselea punct al continuumului, el îl întrevede atât 
de clar, încât descrierea pe care o face îi exprimă cu adevărat 
sensul. 


O altă caracteristică a acestui stadiu al procesului constă în descă- 
tușarea fiziologică ce-l însoțește. 

Umezirea ochilor, lacrimile, oftaturile, relaxarea musculară 
pot fi văzute adesea. Frecvent apar și alte fenomene fiziologice 
insofitoare. Aș avansa ipoteza că, dacă am putea face măsură- 
tori, în aceste momente am constata o circulaţie mai bună, o con- 
ductibilitate mai mare a impulsurilor nervoase. Extrasul de mai 
jos poate să ofere un exemplu al caracterului „primitiv“ al uno- 
ra dintre aceste senzații. 

Exemplu: Clientul, un bărbat tânăr, și-a exprimat dorința ca 
părinţii lui să moară sau să dispară. „Într-un fel, e ca și cum aș 
vrea să nu mai fie și aș vrea să nu fi existat niciodată. [...] Și mi-e 
așa de rușine cu mine însumi, fiindcă apoi mă sună și eu mă în- 
fiintez imediat — pac! Cumva, ei sunt și acum atât de puternici! 
Nu știu. Există ceva ombilical... aproape că-l simt în mine... 
pac! (Și gesticulează, prinzându-se de ombilic ca să se desprindă.)“ 

Terapeutul: „Ei chiar îţi tin cordonul ombilical“. 

Clientul: „E ciudat cât de real pare... E ca o senzație de arsu- 
ra, cumva, iar când ei spun ceva care mă face anxios, o simt 
chiar aici (arată). Niciodată nu m-am gândit la asta chiar în felul 
ăsta“. 

Terapeutul: „Ca și cum, dacă apare o perturbare în relația din- 
tre voi, o simţi pur și simplu ca pe o tensiune asupra ombilicu- 
lui“. 

Clientul: „Da, cam aici, în burtă. E atât de greu de definit ceea 
ce simt acolo!“ 

Aici, clientul trăiește subiectiv, din interior, sentimentul de 
dependenţă fafa de părinți. Ar fi însă complet greșit să spunem 
că îl percepe. Se află în acel sentiment, receptându-l ca pe o pre- 
siune asupra cordonului său ombilical. În acest stadiu, comunica- 
rea internă este liberă și relativ lipsită de blocaje. 

Cred că exemplul dat ilustrează adecvat acest lucru. Mai 
mult, expresia „comunicare internă“ nu mai este întru totul co- 
rectă, deoarece, așa cum arată fiecare dintre exemple, momentul 
crucial este un moment al integrării, în care comunicarea dintre 
diferite puncte focale interne nu mai este necesară, întrucât ele 
se contopesc, devin unul și același. 


Incongruenta dintre experiență și conștientizare este trăită cu in- 
tensitate pe măsură ce dispare, transformându-se în congruenta. 

Constructul personal relevant se dizolvă în acest moment de trăire 
a experienţei, iar clientul se simte desprins de cadrul lui de referință 
stabil de dinainte. 

Cred că aceste două caracteristici vor dobândi mai multă 
semnificație din exemplul ce urmează. Un bărbat tânăr are difi- 
cultăți în a se apropia de un anumit sentiment necunoscut. 
„Asta e aproape exact ceea ce este sentimentul — că am trăit o 
parte atât de mare din viata mea și am privit atât de mult din 
viata mea din perspectiva fricii de ceva“. El spune că activități- 
le sale profesionale au doar menirea de a-i oferi puţină siguran- 
tă și „o mică lume în care să fiu protejat, înţelegeţi. Și din același 
motiv. (Pauză.) Într-un fel, l-am lăsat parcă să se infiltreze. Dar 
totodată l-am legat de dumneavoastră și de relația mea cu dum- 
neavoastră. Și ăsta e unul dintre lucrurile pe care le simt în legă- 
tură cu ea, un fel de frică să nu dispară. (Își schimbă tonul vocii, 
pentru a putea interpreta mai corect sentimentul pe care-l trăiește.) 

Vreţi să mă lăsaţi să o păstrez? Fiindcă, știți, cam am nevoie de ea. 
Fără ea aș fi așa de singur și speriat!“ 

Terapeutul: Ahi, thi. Daţi-mi voie să o tin, fiindcă altfel aș fi te- 
ribil de speriat. [...] În ambele cazuri există și un fel de rugămin- 
te, nu?“ 

Clientul: „Am senzaţia că... E un fel de băiețel rugător. E ges- 
tul ăsta de implorare. (Își lipeste palmele una de alta, ca pentru ru- 
găciune..)“ 

Terapeutul: „i-ai împreunat palmele, într-un fel de implora- 
re“. 

Clientul: „Da, așa e! Vrei să faci asta pentru mine? Așa 
ceva... O, e groaznic! Cine, eu să implor? [...] (Pauză.) [...] Am 
un sentiment atât de nedumeritor! Pe de o parte, e minunat 
cum ies din mine aceste lucruri noi. Asta mă uimește atât de 
mult de fiecare dată, și pe urmă mai e același sentiment, de 
spaimă că am atât de mult din asta. (Lacrimi.) [...] Eu unul zău 
dacă știu. Apare pe neașteptate ceva ce nu mi-am dat seama 
niciodată, n-am avut nici cea mai vagă idee... că vreau să fiu 
ceva sau cumva“. 

Vedem aici trăirea deplină a pornirii sale rugătoare și o recu- 
noaștere vie a discrepantei dintre această trăire și concepția de- 
spre sine a clientului. Și totuși, trăirea discrepanţei se produce 
în momentul dispariției acesteia. Începând din acest punct, 
clientul este o persoană care simte pornirea rugătoare, ca și 
multe alte sentimente. Cum acest moment dizolvă felul în care 
s-a conceput pe sine, se simte desprins de lumea sa de dinain- 
te — senzaţie deopotrivă minunată și înfricoșătoare. 


Momentul trăirii depline a experienţei devine un referent clar și 
definit. 

Exemplele date ar trebui să arate că, deseori, clientul nu con- 
stientizeaza prea clar ce l-a „lovit“ în astfel de momente. Însă 
acest lucru nu pare a fi prea important, fiindcă evenimentul este 
o entitate, un referent la care se poate reveni în repetate rânduri, 
la nevoie, pentru a se descoperi mai multe despre el. Pornirea 
rugătoare, sentimentul de „a mă iubi pe mine însumi“, prezen- 
te în aceste exemple, se pot dovedi a nu fi exact așa cum au fost 
descrise. Ele reprezintă însă puncte de referință solide, la care 
clientul poate reveni până când este mulțumit de ceea ce sunt. 
Este vorba, poate, despre faptul că ele constituie un eveniment 
fiziologic clar definit, un substrat al vieții conștiente, la care 
clientul se poate întoarce pentru a investiga. Gendlin mi-a atras 
atenţia asupra acestei calități semnificative, de referent, a trăirii 
experienţei. El încearcă să construiască pe această bază o exten- 
sie a teoriei psihologice. (1) 


Diferenţierea experienţelor trăite este netă și bazală. 

Întrucât fiecare moment de acest fel este un referent, o entita- 
te specifică, el nu ajunge să fie confundat cu nimic altceva. Pro- 
cesul diferentierii nete se construiește pe baza lui și în jurul lui. 


În acest stadiu nu mai există „probleme“, externe sau interne. 
Clientul trăiește, subiectiv, o fază a problemei sale. Aceasta nu este un 
obiect. 

Se vede clar, cred, că ar fi extrem de greșit să spunem, în ori- 
care dintre aceste exemple, că clientul își percepe problema ca fi- 
ind internă sau că o abordează ca pe o problemă internă. Avem 
nevoie de un mod de a indica faptul că el se află dincolo de acest 
lucru și, desigur, extrem de departe, din punctul de vedere al 
procesului, de a-și percepe problema drept externă. Cea mai 

blema, nici nu o abordează în vreun fel. Pur și simplu trăiește o 
parte din ea, știind acest lucru și acceptându-l. 


Am stăruit atât de mult asupra celui de-al șaselea punct de- 
finibil de pe continuumul procesului fiindcă îl consider cru- 
cial. Din observațiile mele, aceste momente de trăire imedia- 
tă, deplină, acceptată a experienţei sunt într-un fel aproape 
ireversibile. Ca să formulez ideea în termenii exemplelor date, 
am observat și avansez ipoteza că, la acești clienţi, ori de câte 
ori va surveni o nouă trăire cu aceeași calitate și aceleași ca- 
racteristici, ea va fi neapărat recunoscută conștient drept ceea 
ce este: o afecțiune duioasă faţă de sine, o legătură ombilicală 
datorită căreia este parte din părinţii săi ori o dependenţă ru- 
gătoare de băieţel, după caz. Și putem remarca în treacăt că, o 
dată ce o experienţă este conștientizată pe deplin și acceptată 
pe deplin, ea poate fi abordată eficient, la fel ca oricare altă re- 
alitate clară. 


Stadiul al șaptelea 


În acele sectoare în care s-a ajuns la stadiul al șaselea, nu mai 
este necesar ca clientul să fie primit pe deplin de către terapeut, 
cu toate că acest lucru pare în continuare util. Totuși, ca urmare 
a tendinței stadiului al șaselea de a fi ireversibil, clientul pare de 
multe ori să treacă la al șaptelea stadiu, ultimul, fără a avea prea 
mare nevoie de ajutorul terapeutului. Acest stadiu survine în 
egală măsură în relația terapeutică și în afara ei și deseori este 
descris în ora de terapie, nu trăit. Voi încerca să prezint câteva 
dintre caracteristicile sale, așa cum cred că le-am observat. 

Sentimentele noi sunt trăite în mod imediat și cu belșug de detalii, 
și în relația terapeutică, și în afara ei. 

Trăirea unor astfel de sentimente este folosită ca referent clar. 

Clientul încearcă în mod conștient să folosească acești refe- 
renti, pentru a ști într-un mod mai clar și mai diferențiat cine 
este, ce vrea și care-i sunt atitudinile. Acest lucru este valabil 
chiar și atunci când sentimentele sunt neplăcute sau înspăimân- 
tătoare. 


Există o senzaţie permanentă si tot mai puternică de asumare pli- 
nă de acceptare a acestor sentimente schimbătoare, o încredere funda- 
mentală în propriul proces. 

Încrederea aceasta nu vizează în primul rând procesele con- 
știente ce se desfășoară, ci procesul total, la nivel de organism. 
Un client descrie felul cum percepe experienţele caracteristice 
stadiului al șaselea, folosind termeni caracteristici stadiului al 
șaptelea. 

„Aici, în terapie, ceea ce a contat a fost să mă așez și să spun 
«asta-i ceea ce mă supără» și apoi să întorc acel lucru pe toate fe- 
tele o vreme, până când iese ceva din el, printr-un crescendo 
emoțional, și s-a terminat cu acel lucru — arată altfel. Nici mă- 
car atunci nu pot spune cu precizie ce s-a petrecut. Pur și sim- 
plu am expus un lucru, l-am scuturat și l-am sucit, iar când l-am 
pus la loc, m-am simţit mai bine. E putin frustrant, fiindcă aș 
vrea să știu exact ce se petrece. [...] E ciudat, fiindcă am senza- 
tia că nu fac absolut nimic pentru asta — singurul rol activ pe 
care-l am este să... să fiu vigilent și să înșfac gândul care apare. 
|...] Și e un sentiment de genul «Ei bine, ce-am să fac cu lucrul 
ăsta, acum, că l-am văzut corect?» N-are butoane pe care le poți 
regla. Vorbești despre el o vreme și apoi îl lași deoparte. Și se 

pare că asta e tot. Îmi lasă totuși un oarecare sentiment de ne- 
mulțumire... sentimentul că n-am înfăptuit nimic. S-a înfăptuit 
fără cunoștința sau consimțământul meu. [...] Ideea e că nu sunt 
sigur de calitatea readaptării, fiindcă n-am putut s-o văd, s-o ve- 
rific. [...] Singurul lucru pe care-l pot face e să observ faptele 
concrete — că privesc lucrurile putin altfel și sunt mult mai pu- 
tin anxios și mult mai activ. Lucrurile merg în general spre bine. 
Dar mă simt cumva ca un spectator“. Câteva clipe mai târziu, 
după această acceptare cam fără tragere de inimă a procesului 
ce se petrece in el, adaugă: „Se pare că functionez cel mai bine 
când partea conștientă a minţii mele se preocupă doar de fapte- 
le concrete și las ca analiza lor să se desfășoare de la sine, fără 
să-i acord nici o atenţie“. 


Trăirea experiențelor și-a pierdut aproape complet aspectele ce o ca- 
racterizau când era limitată de structură și devine trăire de tip pro- 
ces — adică situația este trăită și interpretată în toată noutatea ei, și 
nu ca trecut. 

Exemplele oferite la stadiul al șaselea sugerează calitatea pe 
care încerc s-o descriu. Un alt exemplu, într-un sector foarte spe- 
cific, este dat de un client într-o ședință de urmărire după inche- 
ierea terapiei, în care explică trăsăturile diferite care au apărut 
în activitatea sa creatoare. Înainte, încerca să fie ordonat. „Începi 
cu începutul și înaintezi regulat până la sfârșit“. Acum e con- 
știent că procesul care se petrece în el este diferit. „Când lucrez 
cu o idee, întreaga idee se conturează ca imaginea latentă ce 
apare când developezi o fotografie. Nu începe de la o margine, 
umplând apoi fotografia până la marginea cealaltă. Apare cu to- 
tul. La început îi vezi doar conturul nelămurit și te întrebi ce va 
fi; pe urmă, treptat, un element se potrivește aici, alt element se 

potrivește acolo, si în scurtă vreme totul devine clar — dintr-o 
dată”. Evident, clientul nu numai că a ajuns să aibă încredere in 
acest proces, ci, mai mult, îl trăiește așa cum este, nu din per- 
spectiva a ceva din trecut. 


Sinele devine tot mai mult simpla conștientizare subiectivă și refle- 
xivd a experiențelor trăite. Este perceput mult mai rar drept obiect și 
mult mai des drept ceva resimțit cu încredere în cadrul procesului. 

Putem lua un exemplu din aceeași ședință de urmărire cu 
clientul citat mai sus. În această ședință, întrucât își descrie expe- 
rientele trăite de la încheierea terapiei, redevine conștient de sine 
însuși ca obiect, dar este clar că nu aceasta a fost caracteristica ex- 
perientei sale cotidiene. După ce descrie numeroase schimbări, 
spune: „Până astă-seară nu m-am gândit cu adevărat la nici unul 
din lucrurile astea ca având legătură cu terapia. [...] (Glumind.) 
Măi să fie! poate că s-a întâmplat într-adevăr ceva! Pentru că de 
atunci viata mea s-a schimbat. Productivitatea mi-a crescut. Si- 
guranta de sine mi-a crescut. Am devenit îndrăzneţ în situații pe 
care înainte le-aș fi evitat. Și, de asemenea, am devenit mult mai 
puţin îndrăzneţ în situaţii în care, înainte, aș fi devenit foarte 
enervant“. Se vede limpede că-și dă seama abia ulterior cum a 
fost înainte. 


Constructele personale sunt reformulate provizoriu, pentru a fi va- 
lidate pe baza a noi experienţe, dar chiar și atunci vor fi susținute fără 
prea mare fermitate. 

Un client descrie felul cum s-a schimbat un astfel de con- 
struct, între două ședințe, spre sfârșitul terapiei. 

„Nu știu ce s-a (schimbat), dar am altă atitudine când mă 
gândesc la copilăria mea și o parte din ostilitatea față de mama 

și tatăl meu s-a evaporat. Am înlocuit ranchiuna fata de ei cu un 
fel de acceptare a faptului că au făcut o serie de lucruri care au 
fost pentru mine neplăcute. Dar am înlocuit-o și cu un fel de 
sentiment de entuziasm plin de interes, pentru că — măi să 
fie! — acum, că aflu ce a fost greșit, pot face eu ceva în privinţa 
asta — pot să le corectez greșelile“. Vedem că felul cum își inter- 
pretează experienţele cu părinţii s-a modificat puternic. 

Un alt exemplu poate fi preluat dintr-o ședință cu un client 
care simţea întotdeauna că trebuie să le facă altora pe plac. „Îmi 
dau seama [...] cum ar fi asta... că nu contează dacă vă fac pe 
plac — că a vă face sau nu pe plac nu este lucrul important pen- 
tru mine. Dacă aș putea să le spun oamenilor — stiti?... ideea de 
a spune ceva spontan... fără să conteze dacă le e pe plac sau 
nu... O, Dumnezeule! ai putea spune aproape orice: dar, știți, e 
adevărat“. Ceva mai târziu se întreabă, neîncrezător: „Adică 
chiar ar fi în regulă dacă aș fi cu adevărat cum simt să fiu?“ 
Clientul se luptă să reinterpreteze niște aspecte fundamentale 
ale experienţei sale. 


Comunicarea internă este clară, cu o bună concordanţă între senti- 
mente și simboluri și cu termeni noi pentru sentimentele noi. 

Se trăiește experienţa alegerii eficiente a noi moduri de a fi. 

Cum toate elementele experienţei se află la dispoziția conști- 
intei, alegerea devine reală și eficientă. lată un client care tocmai 
ajunge să înțeleagă acest lucru: „Încerc să ajung la un mod de a 
vorbi care constituie o cale de a scăpa de frica de a vorbi. Poate 
că asta se poate face printr-un fel de gândire cu voce tare. Dar 
am atât de multe gânduri, încât aș putea-o face doar în mică mă- 
sură. Dar poate că aș putea lăsa ca lucrurile pe care le spun să 
fie expresia adevăratelor mele gânduri, în loc să încerc doar să 

scot sunetele adecvate în fiecare situație“. Aici, clientul sesizea- 
ză posibilitatea unei alegeri eficiente. 

Alt client vine și povestește despre o ceartă cu sofia. „N-am 
fost atât de furios pe mine însumi. Nu m-am urât atât de mult. 
Mi-am dat seama: «Mă port copilărește» și, cumva, am ales să 
fac lucrul ăsta“. 

Nu e ușor de găsit exemple care să ilustreze al șaptelea sta- 
diu, fiindcă relativ puţini clienți ating pe deplin acest punct. Să 
încerc să rezum trăsăturile acestui punct final al continuumului. 

Când individul a ajuns, în procesul de schimbare, la stadiul 
al șaptelea, ne găsim într-o nouă dimensiune. Clientul a încor- 
porat calitatea mobilității, a fluiditatii, a mutabilitatii în toate as- 
pectele vieţii sale psihice, și acest lucru devine caracteristica re- 
marcabilă a stadiului. Clientul trăiește în interiorul sentimente- 
lor sale, cu bună știință, având încredere fundamentală în ele și 
acceptându-le. Modurile în care își interpretează experienţa se 
află în permanentă schimbare, întrucât constructele sale perso- 
nale sunt modificate de fiecare nouă întâmplare vie. Felul cum 
trăiește experienţele are caracter de proces — simte noutatea din 
fiecare situaţie și o reinterpretează, făcând interpretări din per- 
spectiva trecutului doar în măsura în care ceea ce există în pre- 
zent este identic cu ceva din trecut. Trăiește experiențele la mo- 
dul imediat, știind totodată că le trăiește. Prețuiește exactitatea 
în diferenţierea sentimentelor sale și a semnificatiilor personale 
ale experiențelor. Comunicarea internă dintre diferitele aspecte 
ale ființei lui este liberă și lipsită de blocaje. Comunică liber de- 
spre sine în relaţiile cu alţii, iar aceste relaţii nu sunt stereotipe, 
ci de la persoană la persoană. Este conștient de sine, dar nu ca 
de un obiect, ci e o conștientizare reflexivă, o trăire subiectivă a 
propriei ființe în mișcare. Se percepe ca fiind răspunzător de 

problemele sale. Mai mult, simte o relație pe deplin responsabi- 
lă cu viaţa sa în toate aspectele ei fluide. Trăiește pe deplin în 
propria ființă ca și curgere mereu schimbătoare a procesului. 


Câteva întrebări cu privire la acest continuum al procesului 


Să încerc să anticipez anumite întrebări ce pot fi puse în legă- 
tură cu procesul pe care am încercat să-l descriu. 

Este acesta tocmai procesul prin care se schimbă personalita- 
tea, sau doar unul din mai multe tipuri de schimbare? Nu știu 
acest lucru. Poate că există mai multe tipuri de proces prin care 
se schimbă personalitatea. Aș vrea doar să menfionez că acesta 
pare a fi procesul pus în mișcare atunci când individul se perce- 
pe ca fiind pe deplin primit. 

Este valabil pentru toate psihoterapiile, sau este procesul care 
survine doar într-o singură orientare psihoterapeutică? La această 
întrebare nu se poate răspunde decât atunci când vom avea mai 
multe înregistrări din terapii de altă orientare. M-aș aventura însă 
să presupun că abordările terapeutice care pun un mare accent pe 
aspectele cognitive ale experienţei și prea putin pe cele emoționa- 
le pun în mișcare un proces al schimbării complet diferit. 

Ar fi toată lumea de acord că acesta e un proces al schimbă- 
rii dezirabil, că duce în direcții prețuite? Cred că nu. Cred că 
unii oameni nu pun preț pe fluiditate. Aceasta va fi una dintre 
judecatile de valoare sociale pe care va trebui să le facă indivizii 
și culturile. Un astfel de proces al schimbării poate fi evitat cu 
ușurință, reducând sau evitând acele relaţii în care individul 
este primit pe deplin așa cum este el. 

Schimbarea pe acest continuum este rapidă? Observațiile 
mele arată contrariul. Interpretarea pe care o dau studiului lui 

Kirtner (4), care poate fi ușor diferită de a lui, este aceea că un 
client poate intra în terapie aproximativ în stadiul al doilea și o 
poate încheia aproximativ în stadiul al patrulea, atât clientul, cât 
și terapeutul fiind mulțumiți pe bună dreptate că s-au făcut pro- 
grese substanţiale. Se poate întâmpla doar foarte rar, sau poate 
niciodată, ca un client care ilustrează pe deplin stadiul întâi să 
ajungă în punctul în care să ilustreze pe deplin stadiul al șapte- 
lea. Dacă s-ar întâmpla acest lucru, ar fi nevoie de ani de zile. 

Elementele descriptive sunt corect grupate în fiecare stadiu? 
Sunt sigur că există multe greșeli în felul cum mi-am grupat ob- 
servatiile. Mă întreb, de asemenea, ce elemente importante au 
fost omise. Mă întreb dacă nu cumva diferitele elemente ale aces- 
tui continuum n-ar putea fi descrise mai succint. Însă toate aceste 
întrebări pot primi un răspuns empiric dacă ipoteza pe care o 
avansez are valoare în ochii unor diferiți cercetători. 


Rezumat 


Am încercat să schifez, intr-un mod grosier și preliminar, flu- 
xul unui proces de schimbare ce se produce atunci când clientul 
se percepe ca fiind primit, acceptat, înțeles așa cum este. Acest 
proces presupune mai multe fire, la început separabile și alcă- 
tuind tot mai mult o unitate pe măsură ce procesul continuă. 

Procesul presupune o descătușare a sentimentelor. La capă- 
tul inferior al continuumului, ele sunt descrise ca îndepărtate, 
neasumate și neexistând în prezent. Apoi sunt descrise ca obiec- 
te prezente, pe care individul și le asumă întru câtva. Ulterior 
sunt exprimate ca sentimente asumate, în termeni mai apropiați 
de trăirea lor imediată. Mai sus pe scală sunt trăite și exprimate 
în prezentul imediat, cu tot mai puţină frică față de acest proces. 

Totodată, în acest punct, chiar și sentimentele care nu au putut 
fi conștientizate anterior ajung să iasă la suprafaţă, sunt trăite și 
asumate tot mai mult. La capătul superior al continuumului, 
existența în procesul trăirii unui flux de sentimente în perma- 
nentă schimbare îi devine caracteristică individului. 

Procesul presupune o schimbare în maniera de trăire a expe- 
rienţelor. Continuumul începe cu o fixitate în care individul este 
foarte distanțat de experiențele pe care le trăiește și incapabil să 
facă apel la semnificaţia lor implicită sau s-o simbolizeze. Expe- 
rientele trebuie să se afle în trecut, în siguranţă, înainte să se poa- 
tă extrage o semnificaţie din ele, iar prezentul este interpretat din 
perspectiva acestor semnificaţii. De la această distantare fafa de 
experiențele sale, individul ajunge să recunoască faptul că trăirea 
experienţelor este un proces tulburător ce se petrece în el. Treptat, 
trăirea experienţelor devine un referent intern mai acceptat, la care 
poate face apel pentru a obține semnificații tot mai corecte. În cele 
din urmă, ajunge să poată trăi liber și cu o atitudine de acceptare 
într-un proces fluid al receptării experiențelor, folosindu-le în mod 
confortabil ca reper major pentru comportamentul său. 

Procesul presupune o trecere de la incongruenta la congruen- 
ta. Continuumul merge de la incongruenţă maximă, necunoscu- 
tă individului, până la stadiile în care apare o recunoaștere tot 
mai clară a contradictiilor și discrepantelor care există în el, 
până la trăirea incongruentei în momentul prezent, într-o ma- 
nieră care o dizolvă. La capătul superior al continuumului exis- 
tă doar incongruente temporare între ceea ce este trăit și ceea ce 
este conștientizat, întrucât individul nu are nevoie să se apere 
de aspectele amenințătoare ale experienţelor sale. 

Procesul presupune o schimbare în maniera în care individul 
poate și vrea să comunice despre sine într-un climat receptiv, ca 

și în măsura în care poate face acest lucru. Continuumul merge 
de la refuzul total de a comunica despre sine până la sinele ca și 
conștientizare bogată și mutabilă a experienţelor interne, comu- 
nicat cu ușurință atunci când individul dorește să o facă. 

Procesul presupune o relaxare a hărților cognitive ale expe- 
rienței. De la interpretarea experienţelor în maniere rigide, care 
sunt percepute ca realități externe, clientul trece la crearea de in- 
terpretări ale experienței care sunt mutabile și susținute fără 
prea mare fermitate, putând fi modificate de fiecare experiență 
nouă. 

Există o schimbare în raportarea individului la problemele 
sale. La un capăt al continuumului, problemele nu sunt recu- 
noscute și nu există dorință de schimbare. Apare treptat recu- 
noașterea existenţei problemelor. Într-un stadiu ulterior, indi- 
vidul ajunge să recunoască faptul că a contribuit la aceste pro- 
bleme, că ele nu au apărut în întregime din surse externe. 
Există un sentiment tot mai clar al responsabilitafii față de 
probleme. Mai departe pe continuum apare trăirea unui as- 
pect al problemelor. Persoana își trăiește problemele subiectiv, 
simțindu-se răspunzătoare pentru contribuţia proprie în apa- 
riția problemelor sale. 

Se produce o schimbare în modul de relationare al individu- 
lui. La un capăt al continuumului, individul evită relațiile strân- 
se, pe care le percepe ca fiind periculoase. La celălalt capăt, el 
trăiește deschis si liber în relaţia cu terapeutul si cu alții, ghidan- 
du-și comportamentul în cadrul relației pe baza trăirii imediate 
a experienţelor. 

În general, procesul merge de la un punct al fixitafii, în care 
toate elementele și firele descrise mai sus pot fi delimitate in- 
dividual și înțelese individual, spre momentele de vârf fluide 


229 


A deveni o persoană = Procesul devenirii persoanei 


230 


din terapie, când toate aceste fire devin intretesute, insepara- 
bile. În noua trăire imediată a experiențelor, ce survine în ast- 
fel de momente, simtirea si cogniţia se întrepătrund, sinele 
este prezent subiectiv în experienţă, voinţa înseamnă pur și 
simplu a urma subiectiv direcţia întregului organism, aflată în 
echilibru armonios. Astfel, când procesul ajunge în acest 
punct, persoana devine o unitate a fluiditatii, a mișcării. S-a 
schimbat, dar lucrul care pare cel mai semnificativ este acela 
că a devenit un proces integrat al mutabilitafii. 

PARTEA A PATRA 


O filosofie a persoanelor 


Mi-am format unele impresii filosofice despre viață 
si despre țelul spre care se îndreaptă individul când este liber. 


CAPITOLUL 8 


„A fi acel sine care ești cu adevărat". 
Concepţia unui terapeut despre te- 
lurile personale 


În ziua de azi, majoritatea psihologilor se simt insultati dacă sunt 
acuzați că au idei filosofice. Eu unul nu împărtășesc această reacție. 
Nu pot să nu încerc să găsesc semnificația lucrurilor pe care le observ. 
Unele dintre aceste semnificații par să aibă implicaţii incitante pentru 
lumea noastră modernă. 

În anul 1957, doctorul Russell Becker, prieten, fost student și coleg, 
m-a invitat să susțin o prelegere specială la o adunare generală a Co- 
legiului Wooster din Ohio. M-am decis să deslușesc mai clar, pentru 
mine însumi, direcţiile personale pe care par să le ia clienții în clima- 
tul liber al relației terapeutice. La terminarea lucrării aveam mari în- 
doieli că as fi exprimat ceva cât de cât nou sau semnificativ. Uimitoa- 
rele aplauze îndelungate ale auditorilor mi-au alungat într-o anumită 
măsură temerile. 

Cum trecerea timpului îmi permite să privesc mai obiectiv ceea ce 
am spus, mă simt mulțumit din două motive. Cred că lucrarea expri- 
mă bine observaţiile care, pentru mine, s-au cristalizat în două teme 

importante: încrederea mea în organismul uman, când acesta functio- 
nează liber, și calitatea existenţială a vieţii satisfăcătoare, temă prezen- 
tată de unii dintre filosofii noștri moderni, care a fost însă minunat ex- 
primată cu peste douăzeci și cinci de secole în urmă de către Lao-tze: 
„Calea de-a face este a fi“. 


Întrebările 


„Care e țelul meu în viață?“ „La ce năzuiesc?“ „Care e rostul 
meu?” Acestea sunt întrebări pe care și le pune fiecare individ la 
un moment sau altul, uneori calm și meditativ, alteori cuprins 
de o chinuitoare nesiguranţă sau disperare. Sunt întrebări foar- 
te vechi, care au fost puse și la care s-a răspuns în fiecare secol 
al istoriei. Și sunt totodată întrebări pe care fiecare individ tre- 
buie să și le pună și la care trebuie să răspundă singur, în felul 
lui. Sunt întrebări pe care eu, ca și consilier, le aud exprimate în 
numeroase moduri când oamenii frământați încearcă să afle, să 
înțeleagă, să aleagă direcția în care se îndreaptă viata lor. 

Într-un fel, despre aceste întrebări nu se poate spune nimic 
nou. Mai mult, fraza introductivă a titlului pe care l-am ales 
pentru această lucrare a fost preluată din scrierile unui om care 
s-a luptat cu aceleași întrebări acum mai bine de un secol. A ex- 
prima pur și simplu încă o părere personală pe tema felurilor și 
rosturilor ar părea prezumtios. Dar, întrucât am lucrat timp de 
mulți ani cu indivizi neadaptati și cu probleme, cred că pot dis- 
cerne în răspunsurile la aceste întrebări pe care le-au găsit ei un 
tipar, o tendinţă, o notă comună, o ordine. Aș vrea, așadar, să vă 

împărtășesc percepţia mea cu privire la lucrurile spre care par să 
năzuiască ființele umane când sunt libere să aleagă. 


Câteva răspunsuri 


Înainte de a încerca să vă introduc în lumea experiențelor 
mele cu clienţii, aș vrea să vă amintesc că întrebările pe care 
le-am menţionat nu sunt pseudoîntrebări și că oamenii n-au că- 
zut de acord nici în trecut, nici în prezent asupra răspunsurilor. 
În trecut, când oamenii s-au întrebat care este rostul vieții, unii 
au răspuns, cu cuvintele catehismului, că „principalul rost al 
omului este să-l slăvească pe Dumnezeu“. Alţii au considerat că 
rostul vieții este cel de a te pregăti pentru nemurire. Alții și-au 
ales un fel mult mai terestru — să savureze, să exprime și să sa- 
tisfacă toate dorințele senzuale. Alţii — lucru valabil pentru 
mulți și în prezent — au fost de părere că rostul vieții constă în a 
înfăptui — a dobândi bunuri materiale, statut, cunoaștere, pu- 
tere. Unii și-au ales drept tel să se dăruiască pe deplin, cu devo- 
tament, unei cauze exterioare lor, cum ar fi creștinismul sau co- 
munismul. Hitler și-a ales țelul de a deveni conducătorul unei 
rase superioare, care să le stăpânească pe toate celelalte. În con- 
trast puternic, mulți orientali au năzuit să elimine toate dorințe- 
le personale, să exercite un control suprem asupra propriei fiin- 
te. Amintesc aceste alegeri extrem de variate pentru a arăta câte- 
va dintre telurile foarte diferite pentru care au trăit oamenii, pen- 
tru a sugera că, într-adevăr, există numeroase obiective posibile. 

Într-un important studiu recent, Charles Morris a cercetat 
obiectiv traiectoriile de viata preferate de studenții din șase 
țări — India, China, Japonia, Statele Unite, Canada și Norvegia 
(5). După cum era de așteptat, a găsit diferențe clare între aceste 

grupuri naționale în ceea ce privește obiectivele. El a încercat 
totodată să găsească, printr-o analiză factorială a datelor, di- 
mensiunile valorice subiacente ce par să opereze în miile de pre- 
ferinte individuale specifice. Fără a intra în detaliile analizei 
sale, putem examina cele cinci dimensiuni care au rezultat și 
care, combinate în diferite moduri pozitive și negative, par să fie 
răspunzătoare de alegerile individuale. 

Prima dimensiune valorică presupune preferința pentru o 
participare la viaţă responsabilă, morală, cu înfrânare de sine, 
cu aprecierea și conservarea înfăptuirilor omului. 

A doua pune accent pe bucuria de a acţiona cu vigoare pen- 
tru depășirea obstacolelor. Ea presupune inițierea plină de în- 
credere a schimbărilor, fie în rezolvarea problemelor personale 
și sociale, fie în depășirea obstacolelor din lumea naturii. 

A treia dimensiune pune accentul pe valoarea unei vieți inte- 
rioare independente, cu o conștiință de sine bogată și amplifica- 
tă. Controlul asupra persoanelor și lucrurilor este respins, în fa- 
voarea unei înțelegeri profunde, empatice a propriei fiinţe și a 
altora. 

A patra dimensiune subiacentă valorizează receptivitatea 
față de persoane și de natură. Inspirația este văzută ca venind 
dintr-o sursă din afară, iar persoana trăiește și se dezvoltă în 
contextul unei receptivități devotate față de această sursă. 

A cincea și ultima dimensiune pune accent pe plăcerile sim- 
turilor și pe plăcerea de a fi. Sunt pretuite plăcerile simple ale 
vieții, abandonul în clipa prezentă și o deschidere relaxată in 
fata vieţii. 

Acesta este un studiu semnificativ, unul dintre primele care 
măsoară obiectiv răspunsurile date în diferite culturi la întreba- 
rea: care este rostul vieții mele? El ne-a îmbogăţit cunoștințele 

despre răspunsurile date și, de asemenea, a contribuit la defini- 
rea unora dintre dimensiunile bazale din perspectiva cărora se 
face alegerea. După cum spune Morris, vorbind despre aceste 
dimensiuni: „Este ca și cum persoanele din diferite culturi ar 
avea în comun cinci tonuri melodice majore pe portativul muzi- 
cal pe care compun melodii diferite“ (5, p. 185). 


O altă perspectivă 


Eu unul sunt totuși oarecum nemulțumit de acest studiu. 
Nici unul dintre „Modurile de viață“ prezentate de Morris stu- 
dentilor ca alegeri posibile si nici una dintre dimensiunile facto- 
riale nu pare să conţină in mod satisfăcător țelul de viață care se 
conturează în experiența mea cu clienţii. Când privesc persoană 
după persoană luptându-se, în ora de terapie, să-și găsească un 
mod de viata, pare să se contureze un tipar general care nu este 
surprins de nici una dintre descrierile lui Morris. 

Cel mai bun mod în care pot formula acest tel al vieții, asa 
cum îl văd scos la lumină în relația mea cu clienţii, este prin 
cuvintele lui Søren Kierkegaard: „A fi acel sine care ești cu 
adevărat“ (3, p. 29). Sunt foarte conștient că această formulare 
poate să sune atât de simplu, încât să pară absurdă. A fi ceea 
ce ești pare mai degrabă descrierea unui fapt evident decât un 
scop. Ce înseamnă asta? Ce presupune? Acestor chestiuni 
vreau să le dedic restul remarcilor mele. Constat că ajung, pe 
baza experienţei cu clienţii și a propriilor căutări, la concepții 
care mi-ar fi fost foarte străine acum zece-cincisprezece ani. 
Așa că am încredere că le veţi privi cu scepticism critic și le veți 
accepta doar în măsura în care experiența personală vă spune 
că sunt adevărate. 

Să încerc să extrag și să clarific câteva dintre tendinţele pe 
care le văd în activitatea cu clienții. În relația cu acești indivizi, 
țelul meu a fost acela de a oferi un climat care să conțină cât de 
multă siguranţă, căldură și înţelegere empatică sunt în stare să 
ofer în mod autentic. Nu mi s-a părut nici satisfăcător, nici util 
să intervin cu explicații diagnostice sau interpretative în expe- 
rienfele clienţilor, nici cu sugestii și îndrumări. Ca urmare, ten- 
dintele pe care le văd par să vină de la client, nu de la mine.” 


Îndepărtarea de fațade 


Observ mai întâi că clientul manifestă în mod caracteristic o 
tendință de a se îndepărta, șovăielnic și cu teamă, de un sine 
care nu este el. Altfel spus, deși e posibil să nu-și dea seama spre 
ce se îndreaptă, se îndepărtează de ceva. Și, firește, făcând acest 
lucru, începe să definească, indiferent cât de negativ, ceea ce este 
el. 

La început, acest lucru poate fi exprimat pur și simplu ca fri- 
ca de a dezvălui ceea ce este. Astfel, un băiat în vârstă de opt- 
sprezece ani spune, într-o ședință de început: „Știu că nu-s chiar 
așa de grozav și mă tem că ei vor afla. De asta fac lucrurile pe 
care le fac. [...] Într-o bună zi vor afla că nu sunt chiar așa de 
grozav. Încerc să amân ziua aceea cât mai mult posibil. [...] Dacă 
m-aţi cunoaște așa cum mă cunosc eu... (Pauză.) N-am să vă 
spun ce fel de persoană cred cu adevărat că sunt. Ăsta e singu- 


* Nu pot refuza totuși să iau în considerare posibilitatea că cineva va reuși să demonstre- 
ze că tendinţele pe care le voi descrie ar putea fi initiate de mine într-un mod subtil sau 
într-o anumită măsură. Le descriu așa cum au apărut la client în această relaţie ce con- 
feră siguranţă, fiindcă aceasta pare a fi explicaţia cea mai probabilă. 

rul lucru cu care nu voi coopera, și cu asta basta. [...] N-ar con- 
tribui cu nimic la părerea dumneavoastră despre mine dacă ați 
sti ce cred despre mine însumi“. 

Se vede clar că însăși exprimarea acestei frici face parte din 
procesul de a deveni ceea ce este. În loc să fie pur și simplu o fa- 
tada, ca și cum acea fațadă ar fi el însuși, tânărul se apropie de 
a fi el însuși, anume o persoană speriată, care se ascunde în spa- 
tele unei fațade fiindcă se consideră prea groaznică pentru a fi 
văzută. 


Îndepărtarea de „trebuie” 


O altă tendinţă de acest fel pare vizibilă în faptul că clientul 
se îndepărtează de imaginea constrângătoare a ceea ce „trebuie 
să fie“. Unii indivizi au absorbit atât de profund, de la părinții 
lor, ideea că „Trebuie să fiu bun“ sau „E obligatoriu să fiu bun”, 
încât reușesc doar după cea mai mare luptă interioară să se în- 
depărteze de acest tel. Astfel, o femeie tânără, descriindu-și re- 
latia nesatisfăcătoare cu tatăl, spune mai întâi cât de mult își do- 
rise ca el s-o iubească. „Cred că, în toate sentimentele astea pe 
care le-am avut despre tata, am dorit foarte mult, cu adevărat, o 
relaţie bună cu el. [...] Îmi doream atât de mult să ţină la mine, 
și totuși se pare că n-am reușit să obțin ceea ce voiam cu adevă- 
rat”. Simţea mereu că trebuie să-i împlinească toate cerințele si 
așteptările și că asta era „pur și simplu prea mult. Pentru că, o 
dată ce îndeplinesc una, apare alta, și alta, și alta, și niciodată nu 
le-am îndeplinit cu adevărat. E un fel de cerere nesfârșită“. Sim- 
te că a fost asemenea mamei ei, submisivă și supusă, străduin- 
du-se mereu să împlinească cerințele lui. „Și, în realitate, nu vo- 
iam să fiu genul ăsta de persoană. Consider că nu e un bun fel 

de a fi, dar totodată cred că am avut un soi de convingere că așa 
trebuie să fii dacă vrei să faci pe cineva să se gândească mult la 
tine și să te iubească. Și totuși, cine ar vrea să iubească o persoa- 
nă insipidă ca asta?“ Consilierul a replicat: „Cine ar iubi cu ade- 
vărat un preș de șters pe picioare?“ Ea a continuat: „Eu una știu 
că n-aș vrea să fiu iubită de genul de persoană care ar iubi un 
preș de șters pe picioare!“ 

l Aşadar, cu toate că aceste cuvinte nu transmit nimic despre 
sinele către care se îndreaptă clienta, oboseala și disprețul din 
vocea și din afirmația ei arată clar că se îndepărtează de un sine 
care trebuie să fie bun, trebuie să fie submisiv. 

In mod curios, unii indivizi constată că s-au simţit constrânși 
să se considere răi și aceasta este concepția despre sine de care 
constată că se îndepărtează. Un bărbat tânăr demonstrează clar 
o astfel de mișcare. El spune: „Nu știu de unde am căpătat im- 
presia că a-mi fi rușine cu mine însumi e un mod atât de adecvat 
dea mă simți. [...] A mă rusina cu mine însumi era felul cum tre- 
buia pur și simplu să fiu. [...] Era o lume în care a-mi fi rușine cu 
mine însumi era cel mai bun mod de a mă simți. [...] Cred că, 
dacă ai o trăsătură care este foarte dezaprobată, singura cale de 
a avea cât de cât respect de sine este să te rușinezi cu partea din 
tine care nu este aprobată. [...] 

Dar acum refuz cu strășnicie să fac lucrurile din vechea per- 
spectiva. [...] E ca și cum aș fi convins că cineva mi-a spus: «lată 
cum va trebui să fii: rușinat cu tine însuţi, așadar, așa să fii!» Iar 
eu am acceptat foarte multă vreme, spunând: «Bun, ăsta sunt!». 
Dar acum, mă impotrivesc acelui cineva, spunând: «Nu-mi pasă 
ce spui! Nu mă voi rușina cu mine însumi!»“ În mod evident 
clientul abandonează concepția despre sine care spune că este 
rău și trebuie să se rușineze cu sine. 

Îndepărtarea de împlinirea așteptărilor altora 


Alţi clienţi constată că se îndepărtează de ceea ce se așteaptă 
cultura de la ei. În cultura noastră industrială actuală, de pildă, 
după cum a arătat cu vigoare Whyte în cartea sa recentă (7), exis- 
tă o presiune imensă de a dobândi caracteristicile care sunt aștep- 
tate din partea „omului organizației“. Astfel, individul trebuie să 
fie membru deplin al grupului, să-și subordoneze individualita- 
tea pentru a se conforma cu nevoile grupului, trebuie să devină 
„omul multilateral capabil să lucreze cu oameni multilaterali”. 

Într-un studiu recent încheiat asupra valorilor studenților din 
Statele Unite, Jacob își rezumă descoperirile spunând: „Principa- 
lul efect global al educaţiei superioare asupra valorilor studenti- 
lor este acela de a determina acceptarea generală a unui set de 
standarde și atitudini caracteristice bărbaților și femeilor din co- 
munitatea americană care au fost modelati în mediul universitar. 
[...] Impactul experienţei universitare este [...] socializarea indivi- 
dului, rafinarea, lustruirea sau «dezvoltarea» valorilor sale, ast- 
fel încât să se poată integra confortabil în rândurile absolvenților 

de facultate americani“ (1, p. 6). 

În contrast cu aceste presiuni către conformism, constat că, 
atunci când clienţii sunt liberi să fie oricum vor, tind să deteste 
și să pună sub semnul întrebării tendința organizaţiei, a facultă- 
tii sau a culturii de a-i modela într-o anumită formă. Unul din- 
tre clienții mei spune, cu considerabilă înfocare: „Am încercat 
atâta timp să trăiesc în conformitate cu ceea ce este semnificativ 
pentru alți oameni, iar pentru mine nu avea deloc sens, la drept 
vorbind. Cumva, simţeam la un anumit nivel mult mai mult de- 
cât atât“. Așadar, si el tinde, la fel ca alții, să se îndepărteze dea 
fi așa cum se așteaptă din partea sa. 

Constat că mulţi indivizi s-au modelat, încercând să le facă 
pe plac altora, dar, când sunt liberi, se îndepărtează de acest fel 
de a fi. Un om de carieră, privind în urmă, la procesul prin care 
a trecut, scrie spre sfârșitul terapiei: „Am simţit în cele din urmă 
că trebuie pur și simplu să încep să fac ceea ce vreau eu, nu ceea 
ce cred că ar trebui să fac și indiferent ce cred alti oameni că ar 
trebui să fac. E o inversare totală a întregii mele vieți. Am simţit 
totdeauna că trebuie să fac un lucru sau altul, fiindcă asta se aş- 
tepta de la mine sau, mai important, ca să-i fac pe oameni să mă 
placă. La naiba cu asta! Cred că de acum înainte voi fi pur și 
simplu eu: bogat sau sărac, bun sau rău, rațional sau irațional, 
logic sau ilogic, faimos sau infam. Așa că vă mulțumesc pentru 
contribuția pe care ați avut-o în a mă ajuta să redescopăr cuvin- 
tele lui Shakespeare: «Tie însuți să-ți fii loial»“, 

Așadar, se poate spune că clienții își definesc țelul, rostul, 
într-o manieră întru câtva negativă, descoperind în atmosfera 
de libertate și siguranţă a unei relații pline de înţelegere unele 
dintre direcțiile în care nu vor să se îndrepte. Preferă să nu se 
ascundă pe ei înșiși și sentimentele lor în fata propriei persoa- 
ne și nici măcar în faţa unor persoane importante din viaţa lor. 
Nu vor să fie ceea ce „trebuie“, indiferent dacă imperativul este 
stabilit de părinţi sau de cultură, dacă este definit pozitiv sau 
negativ. Nu vor să se modeleze și să-și modeleze comporta- 
mentul într-o formă care n-ar face decât să-i mulțumească pe 
alţii. Cu alte cuvinte, refuză orice fel de a fi artificial, impus, de- 
finit din exterior. Își dau seama că nu preţuiesc astfel de scopuri 
sau țeluri, chiar dacă au trăit conform cu ele toată viața, până 

în acest punct. 

Către autonomie 


Dar ce aspecte pozitive sunt implicate în experienţele pee 
clienţi? Voi încerca să descriu câteva dintre fatetele pe care le 
văd la direcțiile spre care se îndreaptă. l l 

În primul rând, clientul se îndreaptă spre autonomie. Prin 
aceasta vreau să spun că, treptat, alege obiectivele spre care vrea 
el să se îndrepte. Hotărăște care activități și feluri de a fi au sem- 
nificatie pentru el și care nu. Cred că aceasta tendinţă spre auto- 
nomie este ilustrată pe larg de exemplele pe care le-am dat. 

N-aș vrea să dau impresia că clienții mei se îndreaptă cu ne- 
păsare sau cu siguranță de sine în această direcție. Dimpotrivă. 
Libertatea de a fi tu însuţi este o libertate ce presupune © TeS- 
ponsabilitate înspăimântătoare, iar individul se indreapta spre 
ea precaut, cu teamă și, la început, aproape fără pic de increde- 
a Nu vreau să dau nici impresia că face întotdeauna alegeri 
bune. Autonomia responsabilă înseamnă să alegi — și apoi să în- 

veţi din consecințe. Ca urmare, clienții constată că e o experien- 
tă care îndeamnă la seriozitate, însă palpitanta. După cum spu- 
ne un client: „Mă simt speriat și vulnerabil, și desprins de orice 
suport, dar simt totodată un fel de elan sau forță sau tărie în 
mine”. Este o reacție frecvent întâlnită când clientul trece la au- 
tonomie în privinţa propriei vieţi și a propriului comportament. 


Către existenţa ca proces 
A doua observaţie este dificil de făcut, fiindcă nu dispunem 


de cuvinte potrivite pentru ea. Clienţii par să meargă spre a Sa 
mai deschis ca proces, fluiditate, schimbare. Nu-i deranjează să 

constate că sunt diferiți de la o zi la alta, că nu nutresc totdeau- 
na aceleași sentimente faţă de o experienţă sau o persoană dată, 
că nu sunt totdeauna consecventi. Sunt în curgere și par mai 
mulțumiți să meargă mai departe în acest curent fluid. Dorinţa 
intensă de a ajunge la concluzii și stări finale pare să scadă. 

Un client spune: „E clar că lucrurile se schimbă, zău, dacă nu 
mai pot nici măcar să-mi anticipez comportamentul aici! Înain- 
te puteam face asta. Acum nu știu ce voi spune mai departe. Ce 
sentiment, frate! [...] Sunt surprins chiar și că am spus lucrurile 
astea. [...] De fiecare dată văd ceva nou. E o aventură, asta e — 
în necunoscut [...] Începe să-mi placă asta, mă înveselește, chiar 
și atunci când e vorba de toate lucrurile astea vechi, negative“. 
Clientul începe să aprecieze faptul de a fi totuna cu un proces 
fluid, mai întâi în ora de terapie, dar ulterior va vedea că același 
lucru se întâmplă in viața sa. Nu mă pot abtine să-mi amintesc 
descrierea făcută de Kierkegaard individului care există cu ade- 
vărat. „Un individ care există se află mereu în procesul deveni- 
rii [...] și-și traduce toate gândurile în termeni de proces. Cu [el] 
lucrurile stau [...] la fel cum stau cu un scriitor și stilul lui, căci 
acesta are doar un stil care nu are nimic încheiat, ci «mișcă ape- 
le limbajului» de fiecare dată când începe, așa încât cea mai ba- 
nală expresie ia ființă pentru el cu prospetimea unei nașteri“. (2, 
p. 79) Consider că acest pasaj surprinde excelent direcția spre 
care se îndreaptă clienţii: spre un proces al posibilităţilor care se 
nasc, și nu spre a fi sau a deveni conform unui tel fix. 


Către existența ca și complexitate 


Aceasta presupune și a trăi fiind una cu un proces de o mare 
complexitate. Poate că aici va fi de ajutor o ilustrare. Unul dintre 

consilierii noștri, căruia terapia i-a fost de mare ajutor, a venit re- 

cent la mine pentru a discuta despre relaţia sa cu un client foar- 

te dificil și cu probleme drastice. M-a interesat faptul că nu voia 

să vorbească despre client, decât foarte pe scurt. Voia în princi- 

pal să se convingă că este conștient de complexitatea propriilor 

sentimente din cadrul acelei relații — sentimentele calde faţă de 

client, frustrarea și iritarea ocazională, grija empatică față de bi- 
nele clientului, o anumită teamă că acesta poate deveni psihotic, 
preocuparea față de părerea celorlalți în situaţia în care cazul 
n-ar fi avut un deznodământ bun. Mi-am dat seama că atitudi- 
nea sa de ansamblu era aceea că, dacă ar putea fi, deschis și 
transparent, una cu toate sentimentele sale complexe, schimbă- 
toare și uneori contradictorii din relaţie, totul va merge bine. 
Dacă însă ar fi fost doar în parte una cu ceea ce simţea și în par- 
te faţadă sau mecanisme de apărare, era convins că relația nu va 
fi bună. Constat că această dorință de a fi tot ce ești în fiecare cli- 
pă — toată bogăţia și complexitatea, fără a ascunde nimic de tine 
însuţi și fără a te teme de nimic din interior — este o dorință co- 
mună celor care par să fi evidențiat o mare avansare în terapie. 
Nu e nevoie să spun că țelul acesta este dificil și, în sensul abso- 
lut, imposibil de atins. Și totuși, una dintre tendințele cele mai vi- 
zibile ale clienților este aceea de a reuși tot mai mult să fie una cu 
întreaga complexitate a sinelui lor schimbător, în fiecare clipă. 


Către deschiderea fata de experienţă 


„A fi acel sine care ești cu adevărat“ presupune și alte com- 
ponente. Una care a fost, poate, sugerată deja este aceea că indi- 
vidul se îndreaptă spre a trăi într-o relaţie deschisă, prietenoasă 
si strânsă cu propria experiență. Nu e ușor de ajuns aici. Dese- 

ori, când clientul sesizează o nouă fateta a fiinţei sale, o respin- 
ge la început. Doar când trăiește într-un climat de acceptare un 
astfel de aspect, negat până atunci, al persoanei sale poate să-l 
accepte, șovăielnic, ca făcând parte din sine. După cum spunea 
un client, oarecum șocat, după ce a făcut experienţa aspectului 
său de băiețel dependent: „Asta e o trăire pe care n-am mai sim- 
tit-o niciodată clar — una cu care nu m-am mai identificat nici- 
odată!“ Nu poate tolera să-și trăiască sentimentele copilărești. 
Dar, treptat, ajunge să le accepte si să le imbratiseze ca făcând 
parte din el, să trăiască aproape de ele și, atunci când se declan- 
seaza, în ele. 

Un alt bărbat tânăr, cu o problemă foarte drastică cu balba- 
iala, își dă voie spre sfârșitul terapiei să se deschidă față de 
unele dintre sentimentele sale îngropate. El spune: „Ce luptă 
teribilă! Nu mi-am dat seama niciodată. Cred că ar fi fost prea 
dureros să ajung la intensitatea aceea. Abia acum încep s-o 
simt. O, durerea aceea cumplită! [...] A fost cumplit să vorbesc. 
Adică voiam să vorbesc, dar totodată nu voiam [...]. Simt... 
cred că știu... e pur și simplu încordare... încordare cumpli- 
tă... stres, ăsta-i cuvântul, atât de mult stres pe care l-am sim- 
fit! Abia încep să-l simt acum, după atâţia ani [...] e cumplit. 
Abia mai pot respira acum, simt că mă sufoc tot pe dinăuntru, 
că-s încordat tot pe dinăuntru [...]. Mă simt ca și cum as fi zdro- 
bit. (Începe să plângă.) Nu mi-am dat seama niciodată de asta, 
n-am știut niciodată“. (6) Aici, clientul se deschide față de sen- 
timente interioare care, e limpede, nu sunt noi pentru el, dar 
pe care n-a putut să le trăiască pe deplin până-n acest moment. 
Acum, că își poate da voie să le trăiască, va vedea că sunt mai 
puțin cumplite și va putea să trăiască mai aproape de propriile 
experienţe. 

Treptat, clienţii învaţă că trăirea experienţelor e o resursă 
aliată, nu un dușman înspăimântător. Astfel, mă gândesc la un 
client care, spre încheierea terapiei, când încerca să înțeleagă o 
chestiune, își lua capul în mâini și spunea: „Ce este lucrul ăsta pe 
care-l simt? Vreau să mă apropii de el. Vreau să aflu ce este“. 
Apoi aștepta, liniștit și răbdător, până când reușea să discearnă 
nuanţa exactă a sentimentelor deșteptate în el. Am de multe ori 
impresia că clientul încearcă să se asculte pe sine însuși, încear- 
că să audă mesajele și semnificațiile pe care i le comunică pro- 
priile reacții fiziologice. Nu se mai teme atât de tare de ceea ce 
ar putea găsi. Ajunge să înțeleagă că propriile reacţii și experien- 
te interioare, mesajele venite de la simţuri și viscere, îi sunt 
aliaţi. Ajunge să vrea să se apropie de sursele sale interne de in- 
formație, în loc să le blocheze. 

În studiul său despre ceea ce numește persoanele aflate pe ca- 
lea spre actualizarea sinelui, Maslow a remarcat aceeași caracte- 
ristică. El spune, vorbind despre acești oameni: „Ușurinţa cu 
care pătrund realitatea, stilul lor, apropiat de o acceptare și spon- 
taneitate ca de animal sau de copil, presupune o conștientizare 
superioară a propriilor impulsuri, dorinţe, păreri și, în general, a 
propriilor reacţii subiective“ (4, p. 210). 

Această deschidere mai mare față de ceea ce se petrece în 
interior este asociată cu o deschidere similară față de expe- 
rientele din realitatea externă. Maslow ar putea să vorbească 
despre unii clienţi pe care i-am cunoscut când spune: „Oame- 
nii cu sinele actualizat au o capacitate minunată de a aprecia 
iarăși și iarăși, în mod proaspăt și naiv, lucrurile bune din 
viață, cu venerație, plăcere, mirare și chiar extaz, indiferent 
cât de răsuflate pot fi aceste experiențe pentru alți oameni“ 
(4, p. 214). 

Către acceptarea altora 


Strâns legată de această deschidere față de experienţele inter- 
ne și externe in general este deschiderea față de alti indivizi și 
acceptarea lor. Pe măsură ce clientul devine tot mai capabil să-și 
accepte propriile experienţe, se îndreaptă și spre acceptarea ex- 
perientelor altora. Pretuieste și apreciază și experienţa proprie, 
și pe cea a altora așa cum este ea. Să-l citez iarăși pe Maslow cu 
privire la indivizii aflați pe calea actualizării sinelui: „Nu te 
plângi de apă pentru că e udă, nici de pietre fiindcă sunt tari 
[...]. Așa cum copilul privește lumea cu ochi mari, necritici și 
inocenți, observând pur și simplu ceea ce există, fără să protes- 
teze sau să ceară ca lucrurile să fie altfel, la fel privește persoa- 
na aflată pe calea actualizării sinelui natura umană, atât la ea în- 
săși, cât și la ceilalți“ (4, 207). Constat că această atitudine de ac- 
ceptare a ceea ce există se dezvoltă la clienţii aflați în terapie. 


Către încrederea în sine 


Un alt mod de a descrie tiparul pe care-l văd la fiecare client 
este acela de a spune că el are tot mai mare încredere în procesul 
care este el însuși și-l prețuiește tot mai mult. Observandu-mi 
clienţii, am ajuns să-i înţeleg mult mai bine pe oamenii creativi. 
El Greco, de exemplu, trebuie să-și fi dat seama, privindu-și lu- 
crările de început, că „artiștii buni nu pictează așa“. Dar, cumva, 
a avut suficientă încredere în felul cum recepta viata, în procesul 
propriei fiinţe, ca să continue să-și exprime percepțiile unice. A 
fost ca și cum și-a putut spune: „Artiştii buni nu pictează asa, dar 
eu pictez așa“. Sau, ca să trecem la un alt domeniu, Ernest He- 
mingway a fost de bună seamă conștient că „scriitorii buni nu 

scriu așa“. Dar, din fericire, a mers spre a fi Hemingway, spre a 
li el însuși, și nu spre concepția altcuiva despre scriitorul bun. 
liinstein pare să fi fost neobișnuit de orb față de faptul că fizicie- 
nii buni nu gândesc genul de idei pe care le nutrea el. În loc să se 
retragă din cauza pregătirii sale academice inadecvate în dome- 
niul fizicii, el a mers pur și simplu spre a fi Einstein, spre a gândi 
propriile idei, spre a fi cât mai autentic și mai profund el însuși. 
Acest fenomen nu apare doar la artiști și genii. Am văzut iarăși 
si iarăși, la clienții mei, cum niște oameni simpli devin semnifi- 
cativi și creatori în propria sferă de activitate, pe măsură ce ajung 
să nutrească mai multă încredere față de procesele ce se petrec în 
ei și îndrăznesc să-și simtă propriile sentimente, să trăiască potri- 
vit valorilor pe care le-au descoperit în ei și să se exprime în pro- 
priul mod unic. 


Direcția generală 


Să încerc să prezint mai concis ce presupune acest tipar de 
mișcare pe care-l văd la clienți și ale cărui elemente am încercat 
să le descriu. El pare să însemne că individul se îndreaptă spre 
a fi, cu bună știință și cu acceptare, procesul care este în interior 
si în realitate. Se îndepărtează de ceea ce nu este, de identifica- 
rea cu o fațadă. Nu încearcă să fie mai mult decât este, trăind 
sentimentele aferente de nesiguranță sau apărare bombastică. 
Nu încearcă să fie mai putin decât este, trăind sentimentele afe- 
rente de vinovăţie sau autodepreciere. Ascultă tot mai mult cele 
mai profunde adâncuri ale fiinţei sale fiziologice și emoţionale 
si se trezește tot mai dispus să fie, cu mai multă fidelitate și pro- 
funzime, acel sine care este cu adevărat. Începând să sesizeze di- 
rectia în care se îndreaptă, un client s-a întrebat, mirat și neincre- 

zător, într-o ședință: „Vreţi să spuneţi că ar fi în regulă dacă aș fi 
așa cum simt să fiu?“ Experiențele sale ulterioare, ca și cele ale 
multor altor clienți, tind să ducă spre un răspuns afirmativ. A fi 
ceea ce este cu adevărat constituie drumul în viață pe care pare 
să-l prețuiască cel mai mult atunci când este liber să se miște în 
orice direcţie. Nu e o simplă alegere valorică intelectuală, ci pare 
a fi cea mai bună descriere a comportamentelor bâjbâite, șovă- 
ielnice, nesigure prin care se apropie, explorând, de ceea ce vrea 
să fie. 


Câteva greșeli de înţelegere 


Multor oameni, drumul în viață pe care am încercat să-l de- 
scriu le pare un drum foarte nesatisfăcător. În măsura în care 
acest lucru presupune o diferenţă reală de valori, o respect pur 
și simplu ca pe o diferență. Dar am constatat că, uneori, o astfel 
de atitudine se datorează anumitor greșeli de înțelegere. Aș vrea 
să le clarific, în măsura în care pot. 


Presupune fixitate? 


Unora le pare că a fi ceea ce ești înseamnă a rămâne static. Ei 
consideră că un astfel de tel sau o astfel de valoare este sinoni- 
mă cu a fi fix sau neschimbător. Nimic nu poate fi mai departe 
de adevăr. A fi ceea ce ești înseamnă a deveni în întregime pro- 
ces. Schimbarea este facilitată, probabil la maximum, atunci 
când ești dispus să fii ceea ce ești cu adevărat. Mai mult, persoa- 
na care-și neagă sentimentele și reacțiile este cea care tinde să 
vină la terapie. A încercat să se schimbe, în multe cazuri ani la 
rand, dar constată că este înțepenită în acele comportamente 

care-i displac. Perspectiva schimbării există numai dacă poate 
deveni în mai mare măsură ea însăși, dacă poate fi în mai mare 
măsură una cu acele aspecte din sine pe care le-a negat. 


Presupune să fii diabolic? 


O reacție și mai frecventă la drumul de viata pe care l-am de- 
scris este aceea că a fi ceea ce ești cu adevărat ar însemna să fii 
rău, diabolic, necontrolat, distructiv. Ar însemna să eliberezi în 
lume un fel de monstru. Este o concepţie pe care o cunosc bine, 
fiindcă o întâlnesc la aproape toți clienţii. „Dacă îndrăznesc să 
las să curgă sentimentele zăgăzuite în mine, dacă, cumva, tră- 
iesc acele sentimente, ar fi o catastrofă“. Aceasta este atitudinea, 
rostită sau nerostită, a aproape fiecărui client care se apropie de 
trăirea unor aspecte necunoscute ale ființei sale. Dar întreaga sa 
experienţă din terapie contrazice aceste temeri. Clientul desco- 
peră că poate fi, treptat, una cu furia sa, atunci când furia este 
adevărata lui reacţie, dar că o astfel de furie acceptată sau trans- 
parentă nu e distructivă. Constată că poate fi una cu frica sa, dar 
că a fi, cu bună știință, una cu frica nu-l dezintegrează. Consta- 
tă că se poate autocompătimi și că asta nu e un lucru „rău“. Poa- 
le să-și simtă sentimentele sexuale sau pe cele „leneșe“ sau pe 
cele ostile și să fie una cu ele, și nu se face gaură-n cer. Motivul 
pare a fi acela că, cu cât poate da voie acestor trăiri să curgă și 
să existe în el, cu atât acestea își ocupă locul cuvenit în armonia 
de ansamblu a trăirilor sale. Descoperă că are și alte trăiri, cu 
care acestea se amestecă, ajungând la un echilibru. Se simte iu- 
bitor, tandru, atent și cooperant, dar și ostil, pofticios sau furios. 
Simte interes, zel și curiozitate, ca și lene sau apatie. Se simte cu- 
rajos și aventuros, dar și temător. Atunci când trăiește în strân- 

să apropiere față de complexitatea trăirilor sale și cu o atitudine 
de acceptare a lor, acestea operează într-o armonie constructivă, 
în loc să-l atragă pe o cale diabolică, incontrolabilă. 

Uneori, oamenii își exprimă această îngrijorare spunând 
că, dacă ar fi ca un individ să fie așa cum este cu adevărat, ar 
descătușa fiara din el. Asta mă amuză întru câtva, fiindcă mă 
gândesc că am putea să privim mai cu atenție fiarele. Leul este 
deseori simbolul „fiarei flămânde“. Dar cum stau lucrurile cu 
el? Cu excepția situației în care a fost foarte deformat de con- 
tactul cu oamenii, are unele dintre calitățile pe care le-am de- 
scris. Desigur, ucide când îi e foame, dar nu se dedă la un ex- 
ces sălbatic de crime, nici nu se îndoapă. Își păstrează frumoa- 
sa siluetă mai bine ca unii dintre noi. Când e pui, e neajutorat 
și dependent, dar de aici ajunge la independenţă. Nu se agaţă 
de dependenţă. În pruncie e egoist și egocentric, dar ca adult 
manifestă un grad rezonabil de cooperare și își hrănește puii, 
îi îngrijește și-i protejează. Își satisface dorinţele sexuale, dar 
asta nu înseamnă că se dedă la orgii nebunești. Diferitele sale 
tendinţe și imbolduri se află în armonie. Este, într-un sens ba- 
zal, un membru constructiv și demn de încredere al speciei fe- 
lis leo. Ceea ce încerc să sugerez este faptul că, dacă individul 
este cu adevărat și profund un membru unic al speciei uma- 
ne, acest lucru n-ar trebui să stârnească groază. El înseamnă 
că individul trăiește pe deplin și în mod deschis procesul 
complex de a fi una dintre cele mai sensibile, reactive și crea- 
tive creaturi de pe planetă. Din experiența mea, a fi pe deplin 
ființă umană, în toată unicitatea ta nu este un proces ce ar tre- 
bui să primească eticheta de „rău“. Termenii mai adecvati ar 
fi cei de proces „pozitiv“, „constructiv“, „realist“ sau „demn 
de încredere“. 

Implicații sociale 


Dati-mi voie să mă ocup câteva clipe de unele dintre implica- 
tiile sociale ale drumului de viata pe care am încercat să-l de- 
scriu. L-am prezentat drept o direcţie ce pare a avea mare în- 
semnătate pentru indivizi. Are sau ar putea avea vreo însemnă- 
tate ori semnificație pentru grupuri sau organizații? Ar fi o di- 
rectie utilă pe care ar putea-o alege un sindicat muncitoresc, un 
grup al bisericii, o corporație industrială, o universitate, un po- 
por? Mie, acest lucru îmi pare posibil. Să ne gândim, de pildă, la 
comportarea țării noastre în politica externă. În general, dacă as- 
cultăm afirmaţiile făcute de conducătorii noștri în ultimii câțiva 
ani și le citim documentele, aflăm că diplomaţia noastră se ba- 
zează întotdeauna pe obiective morale înalte; că este întotdeau- 
na consecventă cu politicile pe care le-am urmat anterior; că nu 
implică nici o dorință egoistă și că nu s-a înșelat niciodată în ju- 
decăţile și alegerile sale. Cred că veţi fi de acord cu mine că, 
dacă am auzi un individ vorbind în astfel de termeni, ne-am da 
seama neîntârziat că asta trebuie să fie o fațadă, că astfel de afir- 
matii n-au cum să reprezinte procesul real ce se petrece în el. 

Să speculăm o clipă cum ne-am putea prezenta, ca naţiune, în 
diplomaţia noastră externă dacă am fi în mod deschis, cu bună 
știință și cu acceptare, așa cum suntem cu adevărat. Nu știu pre- 
cis cum suntem, dar bănuiesc că, dacă am încerca să ne expri- 
mam așa cum suntem, comunicarea noastră cu alte țări ar con- 
tine elemente de felul celor de mai jos: 

Suntem o țară care-și înțelege, încetul cu încetul, enorma forță, 
precum și puterea și responsabilitatea asociate cu această forță. 

Ne îndreptăm, cu oarecare ignoranță si stângăcie, spre accep- 
tarea unei poziții de conducere responsabilă a lumii. 

Facem multe greșeli. Suntem deseori inconsecventi. 

Suntem departe de a fi perfecţi. 

Ne temem profund de forța comunismului — o concepție de 
viata diferită de a noastră. 

Avem un sentiment extrem de mare de competiţie fata de co- 
munism și ne simţim furioși și umiliti când rușii ne depășesc în 
vreun domeniu. 

Avem niște interese foarte egoiste în străinătate, cum ar fi 
cele legate de petrolul din Orientul Mijlociu. 

Pe de altă parte, nu ne dorim să fim suveranii altor popoare. 

Avem sentimente complexe și contradictorii față de liberta- 
tea, independenţa și autodeterminarea indivizilor și țărilor: le 
dorim și suntem mândri de sprijinul pe care l-am acordat în tre- 
cut unor astfel de tendinţe, și totuși ne simțim deseori speriaţi 
de ceea ce înseamnă ele. 

Tindem să pretuim și să respectăm demnitatea și valoarea 
fiecărui individ, dar când ne temem, ne îndepărtăm de această 
direcție. 

Să presupunem că ne-am prezenta într-o astfel de manieră, 
deschis și transparent, în relaţiile noastre externe. Am încerca să 
fim națiunea care suntem cu adevărat, cu toată complexitatea și 
chiar cu contradicţiile noastre. Care ar fi rezultatele? Eu cred că 
rezultatele ar fi similare cu experienţele pe care le are un client 
atunci când este mai autentic așa cum este. Să ne gândim la câ- 
teva dintre rezultatele mai probabile. 

Ne-am simţi mult mai în largul nostru, fiindcă n-am avea ni- 
mic de ascuns. 

Ne-am putea concentra pe problema curentă, în loc să ne 
cheltuim energia ca să dovedim că suntem morali sau consec- 
venti. 

Ne-am putea folosi intreaga imaginatie creativa in rezolvarea 
problemei, și nu pentru a ne apăra. 

Am putea să ne promovăm în mod fățiș atât interesele egois- 
te, cât și grija empatică fata de alţii și să lăsăm aceste dorinţe 
conflictuale să-și găsească acel echilibru care este acceptabil 
pentru noi ca popor. 

Ne-am putea schimba și dezvolta liber în poziția noastră de 
conducere, fiindcă nu am fi limitați de concepţii rigide despre 
ceea ce am fost, trebuie să fim, e obligatoriu să fim. 

Am constata că suntem mult mai putin temuti, fiindcă alții ar 
fi mai puţin înclinați să suspecteze ce se află dincolo de fațadă. 

Am tinde să determinăm, prin deschiderea de care am da do- 
vadă, deschidere și realism din partea altora. 

Am tinde să găsim soluțiile la problemele lumii pe baza ade- 
văratelor aspecte implicate, și nu din perspectiva măștilor pur- 
tate de părțile negociatoare. 

Pe scurt, prin acest exemplu imaginar sugerez că naţiunile și 
organizațiile ar putea descoperi, așa cum au descoperit indivi- 
zii, că a fi ceea ce ești în profunzime este o experienţă foarte re- 
compensatoare. Sugerez că această concepție conține germenii 
unei abordări filosofice a tot ce înseamnă viaţa, că e mai mult 

decât o tendinţă observată în experiența clienţilor. 


Rezumat 


Am început această discuţie cu întrebarea pe care și-o pune 
fiecare individ: care e țelul, rostul vieții mele? Am încercat să vă 
spun ceea ce am învăţat de la clienţii mei, care, aflaţi în relația 
terapeutică, cu lipsa ei de ameninţare și libertatea de alegere, vă- 
desc o asemănare în ceea ce privește direcţia și scopul vieții lor. 

Am arătat că ei tind să se depărteze de ascunderea de sine, 
de identificarea cu așteptările altora. Mișcarea caracteristică, am 
spus, este ca clientul să-și dea voie în mod liber să fie una cu 
procesul schimbător, fluid care este el cu adevărat. Se îndreaptă 
totodată spre o deschidere prietenoasă fata de tot ce se petrece 
în el, învățând să se asculte cu sensibilitate. Aceasta înseamnă că 
devine tot mai mult o armonie de senzații și reacții complexe, în 
loc să fie una cu claritatea și simplitatea rigiditatii. Înseamnă că, 
pe măsură ce se apropie de acceptarea a ceea ce este, îi acceptă 
tot mai mult și pe alții în același fel receptiv, plin de înțelegere. 
Are încredere în procesele sale interioare complexe care tind să 
se exprime și le pretuieste. Este realist în mod creativ și creativ 
în mod realist. Descoperă că a fi una cu acest proces din sine în- 
seamnă a amplifica la maximum viteza schimbării și a dezvoltă- 
rii sale. Este permanent angajat în a descoperi faptul că a fi el în- 
suși pe de-a-ntregul, în acest sens fluid, nu e totuna cu a fi dia- 
bolic sau necontrolat, ci înseamnă să simtă o mândrie tot mai 
mare de a fi un membru sensibil, deschis, realist, călăuzit din in- 
terior al speciei umane, care se adaptează cu curaj și imaginație 
la complexitatile situației mereu schimbătoare. Înseamnă să ia 
permanent măsuri pentru a fi, la nivel de conștientizare și de ex- 
primare, ceea ce este congruent cu reacţiile sale totale, la nivel 
de organism. Ca să folosesc exprimarea mai satisfăcătoare este- 
tic a lui Kierkegaard, înseamnă „să fie acel sine care este cu ade- 
vărat“. Cred că am arătat clar că această direcţie nu e ușor de ur- 
mat și nici nu ajunge vreodată la încheiere. Este un mod de via- 
tă continuu. 

În încercarea de a explora limitele unei astfel de concepții, am 
sugerat că această direcție nu constituie o cale limitată neapărat 
la clienţii din terapie, nici la indivizii care încearcă să găsească 

grup, o organizaţie sau un popor și se pare că ar avea același tip 
de recompense asociate. 

Îmi dau seama foarte clar că drumul de viata pe care l-am de- 
scris este o alegere valorică, ce se deosebește evident de felurile 
alese de obicei sau urmate prin comportament. Insa, fiindcă iz- 
vorăște de la persoane care au mai mult decât libertatea obișnui- 
tă de a alege și fiindcă pare să exprime o tendinţă unificatoare a 
acestor persoane, v-o ofer spre cumpănire. 

CAPITOLUL 9 


Concepția unui terapeut 
despre viaţa bună: 
persoana deplin funcţională 


Prin 1952 sau 1953 am scris, într-una din evadările mele de iarnă 
în zone cu climă mai caldă, o lucrare pe care am intitulat-o „Concep- 
tul de persoană deplin funcțională“. Era o încercare de a prezenta ima- 
ginea persoanei care ar rezulta dacă terapia ar avea succes maxim. M-a 
speriat întru câtva persoana fluidă, relativistă, individualistă ce părea 
să constituie rezultatul logic al procesului terapiei. Simteam presiunea 
a două întrebări. E corectă logica mea? Dacă e corectă, ăsta e genul de 
persoană pe care-l preţuiesc? Pentru a-mi da ocazia de a rumega aceste 
idei, am dat la multiplicat lucrarea și, în anii care au urmat, am dis- 
tribuit sute de exemplare celor interesaţi de ea. Devenind mai sigur de 
ideile pe care le conținea, am trimis-o uneia dintre revistele de psiholo- 
gie importante. Redactorul mi-a scris că ar publica-o, dar că, după pă- 
rerea lui, trebuie formulată dintr-o perspectivă psihologică mult mai 
convențională. Mi-a propus numeroase schimbări fundamentale. Asta 
m-a făcut să cred că, probabil, nu este acceptabilă pentru psihologi în 

forma în care am scris-o, așa că am renunţat la ideea publicării. De 

atunci, lucrarea a continuat să capteze interesul unei mari diversitati 
de oameni, iar doctorul Hayakawa a scris un articol despre acest con- 
cept în ETC, revista semanticienilor. Drept urmare, a fost lucrarea 
care mi-a venit cel mai repede în minte când m-am gândit la cartea de 


față. 


Recitind-o însă, am constatat că, în anii scurși între timp, multe 
dintre temele și ideile sale centrale au fost asimilate și, poate, mai bine 
exprimate în alte lucrări pe care le-am inclus aici. Așadar, am lăsat-o 
deoparte iarăși, cu oarecare ezitare, și prezint aici în locul ei o lucrare 
despre concepția mea privind viața bună, lucrare care s-a bazat pe 
„Persoana deplin funcțională“ și care exprimă, cred, aspectele esentia- 
le ale acelei scrieri, in formă mai concisă și mai ușor de citit. Singura 
concesie pe care am făcut-o trecutului a fost faptul că am dat capitolu- 
lui un subtitlu. 


* 


Ideile mele privind ceea ce înseamnă viața bună se bazează 
în principal pe experiența acumulată lucrând cu oamenii în re- 
latia foarte apropiată și intimă numită psihoterapie. Aceste idei 
au, așadar, o bază empirică sau experientiala, în contrast, poate, 
cu o bază savant sau filosofică. Am aflat ce pare a fi viața bună 
observând lupta oamenilor frământaţi și cu tulburări de a ajun- 
ge la această viață și participând la ea. 

Ar trebui să spun clar de la început că experienţa pe care am 
dobândit-o provine din poziţia privilegiată a unei anumite 
orientări psihoterapeutite, care s-a dezvoltat de-a lungul anilor. 
E foarte posibil ca toate psihoterapiile să fie în esență similare, 
dar, cum sunt mai puţin sigur de acest fapt decât în trecut, vreau 
să arăt clar că experiența mea terapeutică vine din perspectiva 

care mi s-a părut cea mai eficientă — aceea a tipului de terapie 
numit „centrată pe client”. 

Să încerc să descriu, foarte pe scurt, cum ar fi această terapie 
dacă ar fi optimă în toate privintele, căci cred că am învăţat cele 
mai multe lucruri despre viața bună din experiențe terapeutice 
în care au avut loc mari transformări. Dacă terapia ar fi optimă, 
atât intensivă, cât și extensivă, asta ar însemna că terapeutul a 
putut să stabilească o relaţie puternic personală și subiectivă cu 
clientul — raportându-se la el nu ca un om de știință la un 
obiect de studiu, nu ca un medic care se așteaptă să pună diag- 
nostic și să vindece, ci de la persoană la persoană. Ar însemna 
că terapeutul simte că acest client este o persoană cu valoare 
personală necondiționată: este valoros oricare i-ar fi starea, com- 
portamentul sau sentimentele. Ar însemna că terapeutul este 
autentic, nu se ascunde în spatele unei fațade defensive, ci îl în- 
tâmpină pe client cu sentimentele pe care le trăiește organic. Ar 
însemna că terapeutul poate să-și dea frâu liber în înțelegerea 
acestui client, că nici o barieră interioară nu-l împiedică să per- 
ceapă cum e să fii clientul în fiecare clipă a relației și că poate 
transmite clientului o parte din această înțelegere empatică. În- 
seamnă că terapeutul a ajuns să se simtă în largul lui intrând pe 
deplin în această relație, fără a ști, la nivel cognitiv, unde va 
duce ea, și e mulțumit să furnizeze un climat care-i va oferi 
clientului cea mai mare libertate de a deveni el însuși. 

Pentru client, această terapie optimă ar însemna explorarea 
de sentimente tot mai stranii, necunoscute și periculoase din el, 
explorarea dovedindu-se posibilă numai pentru că înțelege 
treptat că este acceptat necondiționat. Astfel, face cunoștință cu 
elemente ale experienţelor sale cărora le-a fost interzis în trecut 
accesul la conștiință, fiind considerate prea amenințătoare, prea 

vătămătoare pentru structura sinelui. Ajunge să trăiască deplin, 
complet aceste sentimente în relație, așa că, pentru moment, este 
una cu frica sa, cu furia sa, cu duioșia sau cu forța sa. Si, pe mă- 
sură ce trăiește aceste sentimente extrem de variate, cu gradele 
lor diferite de intensitate, descoperă că a făcut experiența pro- 
priei fiinţe, că este una cu toate aceste sentimente. Constată că i se 
schimbă comportamentul, într-un mod constructiv, în concor- 
danţă cu sinele proaspăt trait. Se apropie de înțelegerea faptului 
că nu mai trebuie să se teamă de ceea ce ar putea aduce expe- 
rientele, ci că le poate primi cu brațele deschise, liber, ca părți ale 
sinelui său aflat în schimbare și în dezvoltare. 

Aceasta este o schiţă foarte sumară a ceea ce poate fi terapia 
centrată pe client atunci când ajunge la nivelul său optim. O 
prezint aici doar ca imagine succintă, în contextul căreia mi-am 
format ideile despre viata bună. 


O observație negativă 


Încercând să trăiesc cu înțelegere experienţele clienților mei, 
am ajuns treptat la o concluzie negativă cu privire la viata buna. 
După mine, viaţa bună nu înseamnă o stare fixă, oricare ar fi 
aceea. Nu este, cred eu, o stare de excelenţă, de mulțumire, de 
nirvana sau de fericire. Nu este o stare în care individul e adap- 
tat, împlinit sau actualizat. Ca să folosesc termeni psihologici, 
nu e o stare a reducerii pulsiunilor, a reducerii tensiunii sau de 
homeostazie. 

Cred că toți acești termeni au fost folosiți în maniere ce suge- 
rează că atingerea uneia sau mai multora dintre aceste stări în- 
seamnă că a fost atins scopul vieţii. Desigur, pentru mulți oa- 
meni, fericirea sau adaptarea sunt văzute ca stări de a fi sinoni- 

me cu viata bună. Iar specialiștii în științe sociale au vorbit ade- 
sea despre reducerea tensiunii sau atingerea homeostaziei ori a 
echilibrului, ca și cum aceste stări ar constitui țelul procesului 
existenţei. 

Așadar, descopăr cu o anumită surprindere și îngrijorare că 
experiența mea nu sprijină nici una dintre aceste definiţii. 
Dacă mă concentrez asupra experienţei acelor indivizi care par 
să fi manifestat cel mai mare grad de transformare în timpul 
relaţiei terapeutice și care, în anii ulteriori relației, par să fi fă- 
cut și să facă progrese reale în direcția vieţii bune, îmi pare că 
nu sunt descriși deloc adecvat de nici unul dintre acești ter- 
meni care denotă stări fixe de a fi. Cred că s-ar considera insul- 
taţi dacă ar fi descriși ca ,,adaptati” și li s-ar părea fals dacă ar 
fi descriși drept „fericiţi“, „mulţumiţi“ sau chiar „actualizaţi“. 
Mi s-ar părea extrem de incorect să spun despre ei, așa cum 
i-am cunoscut, că toate tensiunile lor pulsionale au fost reduse 
sau că se află într-o stare de homeostazie. În consecință, sunt 
obligat să mă întreb dacă există vreo altă cale de a le descrie 
generalizat situaţia, vreo definiţie pe care s-o dau vieții bune și 
care să pară a se potrivi cu realitățile concrete, așa cum le-am 
observat. Constat că nu e deloc ușor, iar afirmațiile ce urmea- 
ză sunt foarte provizorii. 


O observaţie pozitivă 


Dacă încerc să surprind în câteva cuvinte ceea ce îmi pare a 
fi adevărat despre acești oameni, cred că voi obține ceva de fe- 
lul următor: 

Viaţa bună este un proces, nu o stare de a fi. 

Este o direcţie, nu o destinație. 


CARL R. ROGERS 


Direcţia ce constituie viața bună este ceea ce constituie alege- 
rea organismului întreg, atunci când există libertatea psihică de 
a merge în orice direcție. 

Această direcţie aleasă la nivel de organism pare să aibă anu- 
mite trăsături generale sesizabile, ce par să fie aceleași la o mare 
varietate de indivizi unici. 

Așadar, pot integra aceste afirmaţii într-o definiție ce poate 
servi cel puţin drept bază pentru considerații și discuţie. Din 
punctul de vedere al experienţei mele, viața bună este procesul 
mișcării într-o direcţie pe care o alege organismul uman atunci 
când este liber, din interior, să meargă în orice direcţie, iar trăsă- 
turile generale ale acestei direcţii alese par să aibă o anumită 
universalitate. 


Caracteristicile procesului 


Să încerc acum să specific care par a fi trăsăturile caracteris- 
tice ale acestui proces de mișcare, așa cum apar ele la nenumă- 
rate persoane în terapie. 


O deschidere tot mai mate 
fata de experiență 


În primul rând, procesul pare să presupună o deschidere 
tot mai mare față de experiență. Această expresie a ajuns sa 
aibă din ce în ce mai multă semnificație pentru mine. Ea con- 
stituie polul opus al defensivitatii. Am descris în trecut defen- 
sivitatea ca fiind reacția organismului la experienţe care sunt 
percepute sau anticipate ca fiind amenințătoare, incongruente 
cu imaginea de sine existentă a individului sau cu imaginea 

despre sine în relație cu lumea. Aceste experiențe amenință- 
toare sunt făcute temporar inofensive, prin receptarea con- 
știentă deformată sau prin interzicerea accesului în conștiință. 
Nu pot să văd corect, la propriu, acele experienţe, sentimente, 
reacții din mine care se deosebesc semnificativ de imaginea 
despre mine însumi pe care o posed deja. O mare parte a pro- 
cesului terapiei constă în descoperirea constantă a clientului 
că trăiește sentimente și atitudini de care, până atunci, nu a 
putut fi conștient și pe care nu a putut să și le „asume“ ca fă- 
când parte din el. 

Dacă însă o persoană ar putea fi deschisă pe deplin față de 
experienţele sale, fiecare stimul — indiferent dacă vine de la or- 
ganism sau din mediu — ar fi transmis liber pe căile sistemului 
nervos, fără a fi deformat de vreun mecanism de apărare. N-ar 
fi deloc nevoie de mecanismul „subcepţiei“, prin care organis- 
mul este avertizat cu privire la orice experiență ce ameninţă si- 
nele. Dimpotrivă, indiferent dacă stimulul ar fi impactul unei 
configurații de forme, culori sau sunete din mediu asupra ner- 
vilor senzoriali sau o amintire din trecut ori o senzaţie viscerală 
de frică, plăcere sau dezgust, persoana l-ar „trăi“, l-ar avea întru 
totul la dispoziția conștiinței. 

Așadar, unul dintre aspectele acestui proces pe care îl nu- 
mesc „viața bună“ pare a fi îndepărtarea de polul defensivitatii 
și apropierea de polul deschiderii față de experienţă. Individul 
devine mai capabil să se asculte pe sine, să trăiască ceea ce se pe- 
trece în el. Este mai deschis față de sentimentele sale de frică, 
descurajare și durere. Este totodată mai deschis față de senti- 
mentele sale de curaj, duiosie și venerație. Este liber să-și trăias- 
că subiectiv sentimentele, așa cum există în el, și de asemenea să 
fie conștient de aceste sentimente. Este mai capabil să trăiască 

pe deplin experienţele organismului său, în loc să le interzică 
accesul în conștiință. 


Vietuire tot mai pregnant existenţială 


O a doua caracteristică a procesului care înseamnă, pentru 
mine, viata bună este aceea că el presupune o tendinţă tot mai 
pronunţată de a trăi pe deplin fiecare clipă. Aceasta este o idee 
care poate fi foarte ușor înțeleasă greșit și care, poate, e întru 
câtva vagă în gândirea mea. Să încerc să explic la ce mă refer. 

Cred că este evident că, pentru persoana complet deschisă fata 
de experienţele sale noi, absolut lipsită de defensivitate, fiecare 
moment ar fi nou. Configuraţia complexă de stimuli interni și ex- 
terni care există în acest moment n-a mai existat niciodată absolut 
identic. Ca urmare, o astfel de persoană va înţelege că „ceea ce voi 
fi în clipa următoare și ceea ce voi face decurge din această clipă 
si nu poate fi anticipat, nici de către mine, nici de către alții“. 
Clienţii exprimă nu de puţine ori tocmai acest fel de sentiment. 

Un mod de a exprima fluiditatea prezentă într-o astfel de vie- 
țuire existenţială este acela de a spune că sinele și personalitatea 
decurg, din experienţă, în loc ca experiența să fie tradusă ori de- 
formată pentru a se potrivi cu structura preconcepută a sinelui. 
Aceasta înseamnă că individul devine participant la proces și 
observator al lui, al experienţei la nivel de organism, proces 
aflat în permanentă desfășurare, în loc să-l controleze. 

A trăi astfel, în momentul prezent, înseamnă lipsa rigidității, 
a organizării stricte, a impunerii unei structuri asupra experien- 
tei. Înseamnă adaptabilitate maximă, descoperirea unei struc- 
turi în experienţă, o organizare fluidă, mutabilă a sinelui și per- 
sonalitafii. 

Această tendinţă spre vietuirea existențială imi pare a fi 
foarte evidentă la oamenii aflaţi în procesul vieţii bune. S-ar 
putea spune aproape că este trăsătura sa esențială. Ea presu- 
pune descoperirea structurii experienţei în procesul de a trăi 
experienţa. Cei mai multi dintre noi, pe de altă parte, aducem 
în experienţele noastre o structură și o evaluare preformate și 
nu renunțăm la ele niciodată, ci inghesuim și deformăm expe- 
riențele pentru a se potrivi cu preconceptiile noastre, iritati de 
trăsăturile fluide care le fac să fie atât de recalcitrante în a se 
potrivi cu micile noastre structuri construite cu grijă. A-ti des- 
chide spiritul față de ceea ce se întâmplă acum și a descoperi in 
acel proces prezent structura pe care pare s-o aibă, oricare ar fi 
ea — aceasta este, pentru mine, una dintre trăsăturile vieţii 
es ale vieții mature așa cum o văd la clienţii care se apropie 

e ea. 


O încredere tot mai mare 
în organismul propriu 


Altă caracteristică a persoanei care trăiește procesul vieții 
bune pare a fi o încredere din ce în ce mai mare în organismul 
său, ca mijloc de a ajunge la cel mai satisfăcător comportament 
în fiecare situaţie existenţială. Să încerc din nou să explic ce 
vreau să spun. 

Când aleg ce acţiune să întreprindă într-o situaţie dată, mulți 
oameni se bazează pe principii călăuzitoare, pe un cod de actiu- 
ne conceput de un grup sau o instituţie, pe judecata altora (de la 
soție și prieteni până la autoritățile în domeniu) sau pe felul 
cum s-au comportat într-o situaţie similară din trecut. Totuși, 
observându-i pe clienţii ale căror experienţe de a trăi m-au învă- 

fat atât de multe, constat că acești indivizi sunt tot mai capabili 
să aibă încredere în reacția lor totală, la nivel de organism, pro- 
vocată de o situaţie nouă, fiindcă descoperă tot mai mult că, 
dacă sunt deschiși față de experienţa lor, ceea ce „simt că e co- 
rect“ se dovedește a fi un ghid competent și demn de încredere 
pentru comportamentul cu adevărat satisfăcător. 

Încercând să înţeleg acest lucru, constat că merg pe următo- 
rul raționament: individul complet deschis față de experiența 
sa ar avea acces la toate datele disponibile cu privire la situația 
dată, pe care să-și bazeze comportamentul — cerințe sociale, 
propriile sale nevoi complexe și, poate, conflictuale, amintirile 
despre situații similare, percepţia sa cu privire la unicitatea si- 
tuatiei etc., etc. Datele ar fi într-adevăr foarte complexe. Dar el 
ar putea să-i dea voie întregului său organism, cu participarea 
conștiinței, să cumpănească asupra fiecărui stimul, a fiecărei 
nevoi și a fiecărei cerințe, asupra intensității și importanţei fie- 
căruia, și, prin această complexă cântărire și punere în balanţă, 
ar descoperi acțiunea care ar reuși în cea mai mare măsură să-i 
satisfacă toate nevoile în situaţia respectivă. O analogie care 
s-ar putea apropia de o descriere ar fi compararea acestei per- 
soane cu un computer gigantic. Întrucât este deschisă față de 
experienţă, toate datele venite de la impresiile sale senzoriale, 
din memorie, din lucrurile învăţate anterior, de la stările visce- 
rale și interne sunt introduse în computer. Computerul ia toate 
aceste nenumărate atracţii și forțe cu care este alimentat drept 
date și calculează rapid acțiunea care ar constitui cel mai eco- 
nomic vector al satisfacerii nevoilor în acea situaţie existentia- 
lă. Acesta este comportamentul persoanei noastre ipotetice. 

Defectele care fac ca, la cei mai mulţi dintre noi, acest proces 
să nu fie demn de încredere sunt includerea de informaţii ce nu 

aparțin situației prezente și excluderea de informaţii care apar- 
tin situaţiei. Răspunsurile comportamentale eronate apar atunci 
când amintirile și lucrurile învăţate anterior sunt introduse în 
calcul ca și cum ar fi realitatea aceasta, nu amintiri și lucruri în- 
vatate. Sau atunci când se inhibă accesul la conștiință al anumi- 
tor experiențe amenințătoare, care, astfel, nu sunt introduse în 
calcul sau sunt introduse în formă distorsionată — și acest lucru 
duce la eroare. Dar individul nostru ipotetic descoperă că poate 
avea încredere nestrămutată în organismul său, fiindcă vor fi fo- 
losite toate datele disponibile și vor fi prezentate în formă corec- 
tă, nu deformată. Ca urmare, comportamentul său se va apropia 
cât mai mult posibil de satisfacerea tuturor nevoilor pe care le 
are — de perfecţionare, de afiliere cu alţii și asa mai departe. 

Organismul lui nu va fi în nici un caz infailibil în această cân- 
tărire, punere în balanţă și calculare. El va da de fiecare dată cel 
mai bun răspuns posibil pentru datele disponibile, dar uneori 
vor lipsi unele date. Totuși, datorită elementului deschiderii la 
experienţă, orice eroare, orice comportament care nu a fost satis- 
făcător va fi corectat rapid. E ca și cum calculele vor fi mereu în 
procesul de a fi corectate, fiindcă vor fi permanent verificate 
prin comportament. 

Poate că nu vă place analogia pe care am făcut-o, cea cu com- 
puterul. Să revin la clienții pe care-i cunosc. Pe măsură ce se des- 
chid mai mult față de toate experienţele pe care le trăiesc, ei văd 
că pot avea tot mai mare încredere în reacţiile lor. Dacă „simt“ 
să-și exprime furia, o fac și constată că o fac satisfăcător, fiindcă 
sunt receptivi în egală măsură la toate celelalte dorinţe ale lor, de 
afecțiune, apartenenţă si relationare. Sunt surprinși de propria 
abilitate intuitivă de a găsi soluții comportamentale la relații 
umane complexe și problematice. Abia după aceea își dau seama 

cât de surprinzător de demne de încredere au fost reacţiile lor in- 
terne pentru producerea comportamentului satisfăcător. 


Procesul de a funcționa mai deplin 


Aș vrea să pun laolaltă aceste trei fire ce descriu procesul vie- 
\ii bune, pentru a obține o imagine mai coerentă. Se pare că indi- 
vidul cu libertate psihică se îndreaptă spre a deveni un individ 
ce funcționează mai deplin. Este mai capabil să trăiască mai com- 
plet în și prin toate sentimentele și reacţiile sale. Își folosește tot 
mai mult întregul echipament organic pentru a percepe, cât mai 
precis cu putinţă, situația existenţială din interior și exterior. Fo- 
losește toate informaţiile pe care i le poate furniza pe această cale 
sistemul nervos, întrebuinţându-le la nivel conștient, dar intele- 
gând că organismul său întreg poate fi și deseori este mai inte- 
lept decât partea conștientă a minţii. Este mai capabil să-i permi- 
lă organismului său întreg să funcționeze liber, în toată comple- 
xitatea sa, pentru a alege, din multitudinea de posibilități, acel 
comportament care va fi şatisfăcător la cel mai general și mai au- 
tentic mod, în acel moment dat. Este capabil să acorde propriu- 
lui organism mai multă încredere în ceea ce privește această 
funcționare, nu pentru că ar fi infailibil, ci pentru că poate fi pe 
deplin deschis fata de consecinţele fiecăreia dintre acțiunile sale 
si le poate corecta dacă se dovedesc a fi mai putin satisfăcătoare. 

Este mai capabil să-și trăiască toate sentimentele și se teme 
mai putin de ele; își cerne singur dovezile și este mai deschis 
față de dovezi venite din toate sursele; este pe deplin angajat în 
procesul de a fi și a deveni el însuși și, astfel, descoperă că este 
o ființă profund și realist socială; trăiește mai deplin în momen- 
tul prezent, dar învaţă că acesta e cel mai sănătos mod de a trăi 

tot timpul. Devine un organism cu funcționare mai plenară și, 
datorită conștiinței de sine ce curge liber în și prin experiențele 
sale, devine o persoană cu funcționare mai deplină. 


Câteva implicații 


Orice concepție cu privire la ceea ce înseamnă viata bună adu- 
ce cu sine numeroase implicaţii, iar cea pe care am prezentat-o eu 
nu face excepție. Sper că aceste implicații pot fi hrană pentru gân- 
dire. Despre două-trei dintre ele aș vrea să fac câteva comentarii. 


O nouă perspectivă asupra 
controversei libertate-determinism 


Prima dintre aceste implicaţii ar putea să nu transpară ime- 
diat. Ea are de-a face cu străvechea problemă a „liberului arbi- 
tru“. Să încerc să arăt cum îmi apare acum această problemă, 
într-o lumină nouă. 

Am cumpănit ceva vreme asupra paradoxului viu ce există în 
psihoterapie între libertate și determinism. În relaţia terapeutică, 
unele dintre experienţele subiective cele mai însemnate sunt cele 
în care clientul simte în sine puterea alegerii nude. Este liber — 
să devină el însuși sau să se ascundă dincolo de o fațadă, să îna- 
inteze sau să dea înapoi, să se comporte în moduri distructive 
pentru sine și pentru alții sau în moduri constructive; liber la 
propriu să trăiască sau să moară, atât în sensul fiziologic, cât și 
în cel psihologic al termenilor. Și totuși, când pătrundem cu me- 
tode de cercetare obiective în domeniul psihoterapiei, suntem, la 
fel ca oricare alti oameni de știință, dedicați față de un determi- 
nism total. Din acest punct de vedere, fiecare gând, sentiment și 

act al clientului este determinat de ceea ce l-a precedat. Nu poa- 
te exista libertate. Dilema pe care încerc s-o descriu nu se deose- 
bește de cea existentă în alte domenii, ci este pur și simplu con- 
turată mai net și pare mai imposibil de rezolvat. 

Această dilemă poate fi văzută însă dintr-o nouă perspectivă 
dacă o cumpănim prin prisma definiției persoanei deplin functiona- 
le pe care am prezentat-o. Am putea spune că, în climatul optim al 
terapiei, individul trăiește pe bună dreptate cea mai deplină și abso- 
lută libertate. Vrea sau alege să dea curs acelei acțiuni care constituie 
cel mai economic vector în raport cu toți stimulii interni și externi, 
fiindcă acel comportament e cel care va fi cel mai satisfăcător. Dar 
aceasta este aceeași acțiune despre care s-ar putea spune, dintr-o 
altă perspectivă, că este determinată de toți factorii situației existen- 
tiale. Să punem această imagine în contrast cu cea a individului cu 
organizare defensivă. El vrea sau alege să dea curs unei acțiuni date, 
dar constată că nu se poate comporta în maniera pe care o alege. 
Este determinat de factorii din situația existențială, dar între acești 
factori se numără defensivitatea sa, negarea sau deformarea unora 
dintre datele relevante. Prin urmare, e cert că purtarea sa nu va fi pe 
deplin satisfăcătoare. Comportamentul său este determinat, dar in- 
dividul nu e liber să facă o alegere eficientă. Pe de altă parte, persoa- 
na deplin funcțională nu numai că trăiește, ci și întrebuințează liber- 
tatea absolută atunci când alege și vrea în mod spontan, liber și vo- 
luntar ceea ce este, de asemenea, absolut determinat. 

Nu sunt atât de naiv încât să cred că afirmaţiile mele rezolvă 
pe deplin chestiunea subiectiv—obiectiv, libertate-necesitate. Dar 
chiar și așa, ele înseamnă pentru mine că, cu cât individul tră- 
iește mai mult viata bună, cu atât va avea o mai mare libertate 
de a alege și cu atât alegerile pe care le va face vor fi aplicate mai 
eficient în comportamentul său. 

Creativitatea ca element al vieții bune 


Cred că se vădește clar faptul că individul implicat în proce- 
sul directional pe care l-am numit „viața buna” este un individ 
creativ. Cu deschiderea sa sensibilă față de lume, cu încrederea 
în capacitatea sa de a crea relații noi cu mediul în care se află, e 
tipul de persoană de la care vin produse creative și o viaţă crea- 
tivă. Nu e neapărat să fie „adaptat“ la cultura sa și e aproape si- 
gur că nu este un conformist. Dar trăiește oricând și în orice cul- 
tură constructiv, într-o armonie pe atât de mare cu cultura, pe 
cât o cere satisfacerea echilibrată a nevoilor sale. În anumite si- 
tuafii culturale ar putea fi foarte nefericit în anumite privințe, 
dar va continua să se îndrepte spre a deveni el însuși și să se 
comporte de așa manieră, încât să ofere maximă satisfacere ce- 
lor mai profunde nevoi ale sale. 

Cred că cel care studiază evoluția va recunoaște într-un ast- 
fel de individ tipul de om cu cele mai mari șanse de a supravie- 
fui în condiții schimbătoare ale mediului. El va putea să se 
adapteze creativ și sănătos atât la condiţiile noi, cât și la cele 
vechi. Ar constitui o avangardă adecvată a evoluţiei umane. 


Natura umană — demnă în 
mod fundamental de încredere 


Va fi evident că o altă implicaţie a concepției pe care am pre- 
zentat-o aici este aceea că natura fundamentală a ființei umane, 
atunci când funcționează liber, este constructivă și demnă de în- 
credere. Pentru mine, aceasta este o concluzie inevitabilă a sfer- 
tului de secol de experienţă în domeniul psihoterapiei. Când re- 
ușim să-l eliberăm pe individ de defensivitate, așa încât să fie 

deschis față de gama largă a nevoilor proprii, ca și față de gama 
largă de cerinţe sociale și ale mediului, putem avea încredere că 
reacțiile sale vor fi pozitive, constructive, progresiste. Nu tre- 
buie să ne întrebăm cine-l va socializa, căci una dintre cele mai 
profunde nevoi ale sale este afilierea și comunicarea cu alţii. Pe 
măsură ce devine mai pe deplin el însuși, va deveni socializat în 
mod mai realist. Nu trebuie să ne întrebăm cine-i va controla 
impulsurile agresive, căci, pe măsură ce se deschide mai mult 
faţă de toate impulsurile sale, nevoia de a fi agreat de alţii și ten- 
dinta de a oferi afecţiune vor fi tot atât de puternice ca și impul- 
surile de a lovi sau de a înșfăca pentru sine. Va fi agresiv în si- 
tuatiile în care agresivitatea este adecvată in mod realist, dar nu 
va exista o nevoie rebelă de agresivitate. Pe măsură ce se deschi- 
de față de toate experienţele, comportamentul său total, în 
aceste privinţe și în altele, va fi mai echilibrat și mai realist — 
comportamentul potrivit pentru supraviețuirea și dezvoltarea 
unui animal extrem de social. 

Nu am nici o simpatie faţă de concepția predominantă care 
spune că omul este în esenţă irațional și că impulsurile sale, 
dacă nu sunt controlate, vor duce la distrugerea altora și la dis- 
trugerea de sine. Comportamentul omului este desăvârșit de ra- 
tional și se îndreaptă, cu o complexitate subtilă și ordonată, spre 
telurile pe care încearcă să le atingă organismul lui. Pentru cei 
mai mulți dintre noi, tragedia constă în faptul că mecanismele 
de apărare ne împiedică să fim conștienți de această rationalita- 
te, așa că, la nivel conștient, ne îndreptăm într-o direcție, pe 
când la nivel de organism ne îndreptăm în alta. Dar individul 
nostru care trăiește procesul vieții bune va avea un număr tot 
mai mic de bariere de acest fel și va ajunge să fie implicat în tot 
mai mare măsură în raționalitatea organismului său. Singurul 

control asupra impulsurilor care ar exista sau care s-ar dovedi 
necesar constă în echilibrarea firească, internă a unei nevoi în ra- 
port cu alta și descoperirea comportamentelor care urmează 
vectorul ce aproximează în cea mai mare măsură satisfacerea tu- 
turor nevoilor. Experienţa satisfacerii extreme a unei nevoi (de 
agresivitate, de sex etc.) în așa manieră încât să afecteze violent 
satisfacerea altor nevoi (de tovărășie, relație tandră etc.) — ex- 
perienţă foarte frecvent întâlnită la persoana cu organizare de- 
fensivă — se va reduce mult. Individul va participa la activită- 
tile de autoreglare extrem de complexe ale organismului său — 
la reglajele psihologice, ca și la cele fiziologice — în așa manie- 
ra, încât să trăiască în tot mai mare armonie cu sine și cu alții. 


Bogăția mai mare a vieţii 


O ultimă implicatie pe care aș vrea s-o mentionez este aceea 
că procesul de a trăi viata bună presupune o deschidere mai lar- 
ga, o bogăție mai mare decât existenţa contractată pe care o du- 
cem cei mai mulţi dintre noi. A face parte din acest proces în- 
seamnă să fii implicat în experiența deseori înspăimântătoare și 
deseori satisfăcătoare a unei vieți mai sensibile, cu deschidere 
mai largă, cu varietate mai mare, cu bogăție mai mare. După pă- 
rerea mea, clienţii care au avansat semnificativ în terapie trăiesc 
într-o mai mare apropiere fata de sentimentele lor de durere, 
dar totodată își trăiesc cu mai multă intensitate sentimentele de 
extaz; furia e simțită mai clar, dar la fel și iubirea; frica e o expe- 
rienţă pe care o cunosc mai profund, dar la fel și curajul. Iar mo- 
tivul pentru care pot trăi astfel, pe deplin, o gamă mai variată de 
experienţe este încrederea subiacentă în ei înșiși, ca instrumen- 
te demne de încredere de-a face experienţa vieții. 

Cred că a devenit evident de ce, pentru mine, adjectivele pre- 
cum fericit, mulțumit, voios, agreabil nu mi se par potrivite pen- 
tru nici o descriere generală a acestui proces pe care l-am numit 
viata bună, chiar dacă persoana implicată în proces trăiește fie- 
care dintre aceste sentimente la momentul oportun. Dar adjecti- 
vele care par să se potrivească mai general sunt unele precum 
îmbogăţitor, palpitant, recompensator, provocator, semnificativ. 
Sunt convins că procesul vieţii bune nu e modul de viaţă potri- 
vit pentru cei slabi de înger. El presupune extindere și creștere, 
spre a deveni in tot mai mare măsură una cu potenfialele tale. 
Presupune curajul de a fi. Presupune să te lansezi pe deplin în 
torentul vieții. Și totuși, lucrul profund incitant cu privire la fi- 
intele umane este acela că, atunci când individul este liber în in- 
terior, alege drept viață bună acest proces al devenirii. 

PARTEA A CINCEA 


Obţinerea faptelor concrete: 
locul cercetării în psihoterapie 


Am încercat să-mi verific experienţa clinică cu ajutorul 
realității, dar nu fără o oarecare nedumerire filosofică: dintre cele 
două „realități“, care e mai validă? 


CAPITOLUL 10 


Persoane sau știință? 
O întrebare filosofică 


Această lucrare iese în evidență în ochii mei ca fiind una a cărei 
scriere mi-a prilejuit multă satisfacție și care a continuat să reprezin- 
te o exprimare satisfăcătoare a concepțiilor mele. Cred că unul dintre 
motivele pentru care mi-a plăcut a fost acela că am scris-o doar pentru 
mine. Nu m-am gandit s-o public sau s-o folosesc cu vreun alt scop în 
afară de acela de a-mi clarifica o nedumerire și un conflict interior tot 
mai mare. 

Privind în urmă, pot să identific originea conflictului. Era un con- 
flict între pozitivismul logic prin prisma căruia am fost educat și pen- 
tru care aveam un profund respect, și gândirea existenţialistă cu orien- 
tare subiectivă care prindea rădăcini în mine fiindcă părea să concor- 
de atât de bine cu experiența mea terapeutică. 

N-am studiat sistematic filosofia existențialistă. Am avut primul 
contact cu opera lui Soren Kierkegaard și cu cea a lui Martin Buber la 
insistențele unora dintre studenţii de la teologie din Chicago care ur- 
mau un curs cu mine. Erau siguri că voi agrea gândirea acestor oa- 
meni și, în această privință, au avut în general dreptate. Kierkegaard, 
de exemplu, spune multe lucruri la care nu rezonez absolut deloc, însă 

există ici și colo intuitii și convingeri profunde care exprimă minunat 
concepții la care am ajuns, dar pe care n-am reușit niciodată să le for- 
mulez. Deși Kierkegaard a trăit cu o sută de ani în urmă, nu pot să 
nu-l consider un prieten sensibil și extrem de perspicace. Cred că lu- 
crarea aceasta arată cât îi sunt de îndatorat, prin faptul că lectura ope- 
rei sale m-a descătușat și m-a făcut să fiu mai dispus să am încredere 
în propria experienţă și s-o exprim. 

Un alt element care m-a ajutat în scrierea lucrării a fost faptul că, 
atunci când am scris cea mai mare parte din ea, mă aflam departe de 
colegi, petrecând iarna în Taxco. Un an mai târziu, pe insula Grenada 
din Caraibe, am scris ultima secțiune, finalizând astfel lucrarea. 

La fel ca în cazul altor câteva lucrări din volumul de faţă, am mul- 
tiplicat-o pentru a o citi colegii și studenţii mei. După câțiva ani, la su- 
gestia altora, am trimis-o spre publicare și a fost acceptată, spre sur- 
prinderea mea, de American Psychologist. Am inclus-o aici fiindcă 
pare să exprime, mai bine decât oricare alta din scrierile mele, contex- 
tul în care privesc cercetarea și clarifică motivul „dublei mele vieți“ de 
subiectivism și obiectivism. 


Introducere 


Acesta este un document extrem de personal, scris în princi- 
pal pentru mine însumi, cu scopul de a clarifica o problemă care 
mă nedumereste tot mai mult. Pentru alții va prezenta interes 
numai în măsura în care problema există pentru ei. De aceea, 
voi descrie în această introducere câte ceva despre felul cum s-a 
dezvoltat această lucrare. 

Întrucât am acumulat experienţă ca terapeut, continuând ex- 
perienta palpitantă, recompensatoare a psihoterapiei, și întrucât 
am lucrat ca și cercetător științific, ca să scot la iveală o parte din 
adevărul despre terapie, am devenit tot mai conștient de falia 
dintre aceste două roluri. Cu cât am devenit mai bun ca terape- 
ut (ceea ce cred că s-a întâmplat), cu atât am fost mai puţin con- 
ştient de subiectivitatea totală pe care o vădesc când dau tot ce 
e mai bun în mine în această capacitate. Și cu cât am devenit un 
cercetător mai bun, mai „realist“ și mai științific (ceea ce cred că 
s-a întâmplat), cu atât am simţit un disconfort mai mare din ca- 
uza distanţei dintre obiectivitatea mea riguroasă ca om de știin- 
tă și subiectivitatea mea aproape mistică în calitate de terapeut. 
Lucrarea de fata constituie urmarea. 

Mai întâi mi-am dat frâu liber ca terapeut și am descris, cât 
de bine am putut într-un spaţiu redus, în ce constă natura esen- 
tial a psihoterapiei așa cum am trăit-o cu mulți clienți. Aș vrea 
să subliniez faptul că formularea este foarte fluidă și personală 
și că, dacă ar fi fost scrisă de altcineva sau de mine acum doi ani 
sau peste doi ani, ar fi diferită în anumite privințe. Apoi mi-am 
dat frâu liber ca om de știință — ca vânător realist de fapte con- 
crete în domeniul psihologiei — și am încercat să descriu sensul 
pe care știința îl poate da terapiei. După aceea am dat curs dez- 
baterii ce exista în mine, punând întrebările pe care fiecare 
punct de vedere îl poate adresa celuilalt pe bună dreptate. 

Când am ajuns aici cu demersul meu, mi-am dat seama că 
n-am făcut decât să accentuez conflictul. Cele două puncte de 
vedere păreau mai ireconciliabile ca oricând. Am discutat mate- 
rialul cu un grup de cadre didactice și studenți, iar comentariile 
lor au fost foarte utile. În anul ce a urmat am continuat să rumeg 
problema, până când am început să simt că se produce în mine 

o integrare a celor două perspective. La peste un an după scrie- 
rea primei secțiuni, am încercat să exprim în cuvinte această in- 
tegrare șovăielnică și, poate, temporară. 

Așadar, cititorul care vrea să-mi urmărească lupta în această 
chestiune va constata că ea a luat, inconștient, o formă dramati- 
că — toate dramatis personae existând în mine însumi: Primul 
protagonist, Al doilea protagonist, Conflictul și, în final, Rezol- 
varea. Fără alte adăugiri, dati-mi voie să-l prezint pe primul 
protagonist, eu însumi ca terapeut, descriind pe cât de bine pot 
ceea ce pare a fi experiența terapiei. 


Esența terapiei prin prisma 
experienței pe care o constituie 


Mă lansez în relație având ipoteza sau credința că faptul că-l 
agreez pe celălalt, îl înțeleg și am încredere în lumea lui internă 
va duce la un semnificativ proces de devenire. Intru în relație nu 
ca om de știință, nu ca medic care poate să pună un diagnostic 
corect și să vindece, ci ca persoană care intră într-o relație perso- 
nală. Dacă îl văd doar ca pe un obiect, clientul va tinde să rămâ- 
nă un simplu obiect. 

Mă expun unui risc, căci dacă, pe măsură ce relaţia devine 
mai profundă, ea duce la eșec, la regresie, la repudierea mea și 
a relaţiei de către client, simt că mă voi pierde pe mine însumi 
sau o parte din mine. Uneori, acest risc este foarte real și resim- 
tit foarte acut. 

Mă abandonez în imediatul relaţiei, unde organismul meu 
total, și nu doar conștiința mea, preia controlul și este sensibil la 
relație. Nu reactionez conștient, într-un mod planificat sau ana- 
litic, ci reactionez pur și simplu la celălalt, fără a reflecta, reacţia 

mea bazându-se (dar nu conștient) pe sensibilitatea mea totală, 
la nivel de organism, faţă de această altă persoană. Pe aceasta 
bază trăiesc relația. 

Esenţa unora dintre cele mai profunde părţi ale terapiei pare 
a consta într-o unitate a trăirii experiențelor. Clientul are liberta- 
tea și capacitatea de a-și trăi sentimentul în toată intensitatea lui, 
ca pe o „cultură pură”, fără inhibiţii sau precaufii intelectuale, 
lără ca sentimentul să fie limitat de cunoașterea unor sentimen- 
te contradictorii, iar eu pot, cu tot atâta libertate, să trăiesc expe- 
rienta felului în care înţeleg acel sentiment, fără să mă gândesc 
conștient la el, fără neliniști sau îngrijorare cu privire la direcția 
în care duce, fără diagnostic și fără gândire analitică, fără barie- 
re cognitive sau emoționale în calea unei „abandonări“ comple- 
ic. Atunci când există aceasta-unitate, singularitate, deplinătate 
totală a trăirii în relaţie, ea capătă acea trăsătură de lucru „din 
altă lume” pe care au remarcat-o mulţi terapeuți — un fel de 
sentiment ca de transă în relaţie, din care atât eu, cât și clientul 
iesim la sfârșitul orei ca dintr-o fântână adâncă sau dintr-un tu- 
nel. În astfel de momente există, ca să împrumut expresia lui 
Buber, o adevărată relație ,Eu-Tu”, o vietuire atemporală în in- 
teriorul experienţei care există între client și mine. Ea se află la 
polul opus faţă de a-mi considera clientul sau a mă considera pe 
mine însămi un obiect. Este apogeul subiectivitatii personale. 

Sunt adesea conștient de faptul că nu știu, cognitiv vorbind, 
unde duce această relație imediată. E ca și cum atât eu, cât și 
clientul ne dăm voie, deseori cu teamă, să alunecăm în fluxul 
devenirii, un flux sau proces care ne poartă cu el. Faptul că tera- 
peutul s-a mai lăsat și înainte să plutească în acest flux al expe- 
rientelor sau al vieţii și a constatat că acest lucru este recompen- 
sator îl face să se teamă de fiecare dată tot mai puţin să plonjeze. 

Am încredere că și clientului ajunge să-i vină mai ușor, putin 
câte puţin, să facă acest lucru. De multe ori pare că acest flux al 
experienţelor duce spre un ţel. Însă probabil că o afirmaţie mai 
corectă ar fi aceea că adevăratul său caracter recompensator re- 
zidă în procesul în sine, iar răsplata sa principală constă în fap- 
tul că ne permite și clientului, și mie să ne abandonăm în mod 
independent procesului devenirii. 

În ceea ce-l privește pe client, pe măsură ce terapia înaintea- 
ză, acesta constată că îndrăznește să fie el însuși, în ciuda tutu- 
ror temutelor consecinţe care e sigur că se vor abate asupra lui 
dacă-și dă voie să devină el însuși. Ce înseamnă acest lucru, să 
devii tu însuţi? Înseamnă, se pare, mai puţină frică de reacţiile 
non-reflexive, la nivel de organism, pe care le ai, o creștere trep- 
tată a încrederii și chiar a afecțiunii fata de această gamă com- 
plexă, variată, bogată de sentimente și tendinţe care există în 
tine la nivel organic sau de organism. Constiinfa, în loc să fie 
paznicul unui set primejdios și imprevizibil de impulsuri, din- 
tre care la puţine li se poate îngădui să vadă lumina zilei, devi- 
ne locatarul degajat al unei societăți foarte variate de impulsuri, 
sentimente și gânduri, care se dovedesc capabile de o autogu- 
vernare foarte satisfăcătoare când nu sunt păzite cu teamă sau 
în mod autoritar. 

În acest proces de a deveni tu însuți este implicată o expe- 
riență profundă a alegerii personale. Individul isi dă seama că 
poate alege să se ascundă în continuare dincolo de o fațadă sau 
își poate asuma riscurile pe care le implică faptul de a fi el în- 
suși; că este un agent liber, căruia îi stă în putere să distrugă pe 
altul sau să se distrugă pe sine, dar și puterea de a se îmbună- 
tati pe sine și pe alții. In fata acestei realități nude a deciziei, in- 
dividul alege să se îndrepte spre a deveni el însuși. 

Dar a fi el însuși nu „rezolvă probleme”, ci doar face posibil 
un nou mod de a trăi, in care experienţa sentimentelor sale e 
mai profundă și mai intensă, mai vastă și mai variată. Își simte 
mai clar unicitatea și, ca urmare, se simte mai singur, dar este 
mult mai real, astfel că relaţiile sale cu alţii își pierd artificialita- 
tea, devin mai profunde, mai satisfăcătoare și atrag în relație 
mai mult din realul celeilalte persoane. 

Un alt mod de a privi acest proces, această relaţie este ca pro- 
ces de învățare pentru client (și, într-o măsură mai mică, pentru 
terapeut). Dar e un tip ciudat de învăţare. Învățarea nu e aproa- 
pe niciodată remarcabilă prin complexitate și, la nivelul maxim 
de profunzime, învățăturile par să nu poată fi exprimate nicio- 
dată prea bine în simboluri verbale. Deseori, învățăturile iau 
forme foarte simple, precum „Sunt altfel decât alţii“, „Simt 
într-adevăr ură pentru el“, „Îmi este frică să mă simt depen- 
dent”, „Mă compătimesc într-adevăr“, „Sunt egocentric”, „Am 
într-adevăr sentimente de duioșie și iubire“, „Aș putea fi ceea 
ce-mi doresc să fiu“ etc. Dar, în ciuda aparentei lor simplitati, 
aceste învățături sunt extrem de semnificative, în maniere noi, 
foarte greu de definit. Putem concepe acest lucru în diferite mo- 
duri. Pe de o parte, sunt învățături pe care individul și le-a însu- 
șit singur, bazate cumva pe experiență, nu pe simboluri. Sunt 
analoge cu învățătura copilului care știe că „doi și cu doi fac pa- 
tru“ și care, într-o zi, jucându-se cu două obiecte și încă două 
obiecte, ajunge brusc, prin experiență, la o învățătură complet 
nouă, anume că „doi și cu doi chiar fac patru“. 

Un alt mod de a înţelege aceste învățături este acela că ele 
sunt o încercare întârziată de a stabili corespondenţa dintre sim- 
boluri și semnificaţii în lumea sentimentelor, demers realizat de 
multă vreme în domeniul cognitiv. La nivel intelectual stabilim 

cu grijă corespondenţa dintre simbolul pe care-l alegem și sem- 
nificatia pe care o are pentru noi o experiență. Astfel, spun că un 
lucru s-a întâmplat „treptat“, după ce am inventariat rapid (și în 
mare măsură inconștient) termeni precum „lent“, „impercepti- 
bil“, „pas cu pas“ etc. și i-am respins, întrucât nu au nuanța 
exactă a semnificației experienţei. Dar în domeniul sentimente- 
lor n-am învăţat să atașăm experienţelor simboluri la un mod 
care să asigure acuratețea semnificației. Acest ceva pe care-l 
simt că mă inundă, în mediul sigur al unei relaţii de acceptare — 
ce să fie? E tristeţe, e furie, e regret, e amărăciune pentru mine 
însumi, e furie pricinuită de ocaziile pierdute — bâjbâi, încer- 
când o gamă largă de simboluri, până când unul „se potrivește“, 
„pare corect“, pare să se potrivească într-adevăr cu experiența 
trăită la nivel de organism. Făcând acest lucru, clientul descope- 
ra că trebuie să înveţe limbajul sentimentelor și emoțiilor, ca un 
prunc care învaţă să vorbească; mai rău chiar, constată adesea că 
trebuie să uite o limbă falsă înainte s-o învețe pe cea autentică. 
Să încercăm încă un mod de a defini acest tip de învăţare, de 
astă dată descriind ceea ce nu este. E un tip de învăţare ce nu 
poate fi predat de altcineva. Esenţa sa constă în descoperirea de 
sine. „Cunoștinţele“, așa cum ne-am obișnuit să ne gândim la 
ele, pot fi predate de o persoană alteia, cu condiţia ca amândouă 
să aibă motivaţia și capacitatea adecvate. Dar în învăţarea sem- 
nificativă ce are loc în terapie, o persoană nu poate preda alteia. 
Predarea ar distruge învăţarea. Astfel, aș putea să-l învăţ pe 
client că nu-l pândește nici un pericol să fie el însuși, că nu e pri- 
mejdios să-și identifice sentimentele etc. Cu cât învață mai mult 
acest lucru, cu atât îl va fi învățat mai putin la modul semnifica- 
tiv, experiential, de dobândire independentă. Kierkegaard con- 
sideră acest al doilea tip de învăţare drept subiectivitate auten- 

lică și face observaţia corectă că el nu poate fi comunicat direct 
și nici măcar nu se poate comunica direct despre el. Ca o persoa- 
nă să promoveze acest tip de învăţare la altă persoană, nu poa- 
te decât să o facă posibilă. Nu poate fi impusă. 

Un ultim mod de a descrie această invafare este să spun că 
clientul învaţă treptat să simbolizeze o stare totală, unificată, în 
care starea organismului, la nivel de experiență, simfire și cog- 
nitie, poate fi exprimată într-un mod unificat. Pentru ca lucruri- 
le să fie si mai vagi și nesatisfăcătoare, pare inutil ca această sim- 
bolizare să fie exprimată. Exprimarea se produce totuși, de obi- 
cei, fiindcă clientul vrea să-i comunice terapeutului cel puţin o 
parte din sine, dar probabil că nu este esenţială. Singurul aspect 
necesar este înțelegerea în interior a stării totale, unificate, ime- 
diate, „în această clipă“ a organismului care sunt eu. Spre exem- 
plu, să înţeleg pe deplin că, în acest moment, starea totală din 
mine este pur și simplu aceea că „mă sperie profund posibilita- 
tea de a deveni altfel“ este crucială în terapie. Clientul care inte- 
lege acest lucru va recunoaște cu siguranţă și va identifica aceas- 
tă stare a ființei sale atunci când ea va reapărea într-o formă 
întru câtva similară. Astfel, se va îndrepta spre o stare în care 
este mai autentic el însuși. Va fi, în manieră mai unitară, ceea ce 
este la nivel de organism, și acest lucru pare crucial în terapie. 


Esenţa terapiei din perspectiva științei 


Acum îl voi lăsa pe al doilea protagonist, eu ca om de știință, 
să ocupe scena și să-și prezinte concepția despre același dome- 
niu. 

În abordarea fenomenelor complexe ale terapiei cu logica și 
metodele științei, scopul este acela de a ajunge la o înțelegere a 

obiectivă a evenimentelor și a relaţiilor funcționale dintre eve- 
nimente. Știința poate oferi totodată posibilitatea unei predicții 
mai bune cu privire la aceste evenimente și a unui control mai 
bun asupra lor, dar acesta nu este un rezultat obligatoriu al de- 
mersului științific. Dacă obiectivul științific ar fi atins pe deplin 
în acest domeniu, am ști probabil că, în terapie, anumite ele- 
mente sunt asociate cu anumite tipuri de rezultate. Știind acest 
lucru, este foarte probabil că am putea să facem predicția că un 
anumit caz de relaţie terapeutică va avea un anumit rezultat 
(între anumite limite de probabilitate), pentru că implică anu- 
mite elemente. Și atunci, foarte probabil, am putea controla re- 
zultatele terapiei prin manipularea elementelor existente în re- 
latia terapeutică. 

Ar trebui să fie clar că, indiferent cât de profundă ar fi inves- 
tigaţia noastră științifică, nu vom putea descoperi prin interme- 
diul ei nici un adevăr absolut, ci vom putea doar să descriem re- 
latii care au o probabilitate de apariţie tot mai mare. Nu vom 
putea descoperi nici vreun adevăr subiacent cu privire la per- 
soane, relaţii sau univers. Putem doar să descriem relaţiile din- 
tre evenimente observabile. Dacă știința ar urma în acest dome- 
niu cursul științei din alte domenii, modelele funcționale ale re- 
alitatii ce vor rezulta (pe parcursul construirii teoriei) vor fi tot 
mai îndepărtate de realitatea percepută cu simţurile. Descrierea 
științifică a terapiei și a relaţiilor terapeutice va deveni tot mai 
diferită de felul cum sunt trăite aceste fenomene. 

Este evident de la început că, din moment ce terapia este un 
fenomen complex, măsurarea va fi dificilă. Totuși, „orice lucru 
care există poate fi măsurat“ și, cum se consideră că terapia este 
o relație semnificativă, cu implicaţii ce se extind mult dincolo de 

va, se poate dovedi că merită depășite dificultățile pentru a des- 
coperi legi ale personalității și ale relațiilor interpersonale. 

Cum în terapia centrată pe client există deja o teorie rudi- 
mentară (deși nu poate fi numită teorie în sensul strict științific), 
avem un punct de plecare pentru alegerea ipotezelor. În scopul 
acestei discuţii, să luăm câteva dintre ipotezele rudimentare ce 
pot fi extrase din această teorie și să vedem ce va face cu ele o 
abordare științifică. Deocamdată vom omite traducerea teoriei 
totale într-o formă logică formală care să fie acceptabilă și vom 
lua în considerare doar puţine ipoteze. 

Să prezentăm mai întâi trei dintre acestea, în forma lor rudi- 
mentară. d 

1. Acceptarea clientului de către terapeut determină, la client, 
tot mai multă acceptare de sine. 

2. Cu cât terapeutul îl percepe în mai mare măsură pe client 
ca persoană și nu ca pe un obiect, cu atât clientul va ajunge să se 
perceapă în mai mare măsură ca persoană și nu ca obiect. 

3. Pe parcursul terapiei, în client se produce un tip de invafa- 
re despre sine experiential și eficient. 

Cum să efectuăm traducerea fiecăreia dintre aceste ipoteze” 
în termeni operaţionali și cum să testăm ipotezele? Care ar fi re- 
zultatele generale ale acestei testări? 


* Pentru unii poate fi surprinzător să găsească ipoteze privitoare la astfel de experienţe 
subiective, tratate ca material de lucru pentru o știință obiectivă. Totuși, cea mai bună 
gândire din psihologie a ajuns mult dincolo de comportamentalismul primitiv și a re- 
cunoscut faptul că obiectivismul psihologiei ca știință rezidă în metoda sa, nu în conti- 
nutul său. Astfel, cele mai subiective sentimente, temeri, tensiuni, satisfacţii sau reac- 
tii pot fi abordate științific, cu singura condiţie de a putea fi definite operațional foarte 
clar. Printre alții, Stephenson prezintă cu tărie acest punct de vedere (în lucrarea sa, 
„Postulates of Behaviorism") și a adus o contribuţie importantă, prin tehnica Q elabo- 
rată de el, la traducerea în formă obiectivă a unor astfel de materiale subiective, pentru 
studierea științifică. 

Lucrarea de faţă nu este locul potrivit pentru a răspunde în 
detaliu la aceste întrebări, dar cercetările efectuate deja oferă 
răspunsurile la modul general. În cazul primei ipoteze, ar fi ale- 
se sau elaborate anumite instrumente pentru a măsura accepta- 
rea. Acestea ar putea fi teste de atitudini, obiective sau proiecti- 
ve, tehnica Q sau alte instrumente similare. Probabil că aceleași 
instrumente, cu instrucțiuni și cu un set mental întru câtva dife- 
rite, ar putea fi folosite pentru a măsura gradul de acceptare a 
clientului de către terapeut și gradul de acceptare de sine a 
clientului. Gradul de acceptare al terapeutului ar fi atunci echi- 
valat operațional cu un anumit scor oferit de instrument. Măsu- 
rătorile efectuate înainte de terapie și după ar arăta dacă accep- 
tarea de sine a clientului s-a modificat pe parcursul terapiei. Re- 
latia dintre eventuala schimbare și terapie ar fi determinată prin 
comparafia între schimbările din timpul terapiei și schimbările 
din timpul unei perioade de control sau de la nivelul unui grup 
de control. În final, am putea spune dacă a existat o relaţie între 
acceptarea de către terapeut și acceptarea de sine a clientului, 
așa cum au fost ele definite operaţional, și am putea indica gra- 
dul de corelaţie dintre ele. 

Ipoteza a doua și a treia ridică dificultăţi reale de măsurare, 
dar nu există motiv de a presupune că nu pot fi studiate obiec- 
tiv pe măsură ce gradul de sofisticare al măsurătorilor psiholo- 
gice crește. Un test de atitudine sau o tehnică Q ar putea fi in- 
strumentul pentru a doua ipoteză, măsurând atitudinea terape- 
utului fata de client și a clientului faţă de sine. În acest caz, con- 
tinuumul ar merge de la perceperea obiectivă a unui obiect ex- 
tern la o receptare personală și subiectivă. Instrumentele pentru 
ipoteza a treia ar putea fi fiziologice, deoarece pare foarte pro- 
babil ca învăţarea experienţială să aibă fenomene insotitoare 

măsurabile fiziologic. O altă posibilitate ar fi deducerea învăţă- 
rii experientiale pe baza eficacitafii ei și, așadar, măsurarea efi- 
cacit&tii învățării în diferite domenii. În stadiul actual al meto- 
dologiei de care dispunem, ipoteza a treia ar putea să ne depă- 
yească, dar este cert că, în viitorul apropiat, și ea ar putea fi de- 
finită operaţional și testată. 

Rezultatele acestor studii vor fi precum cele ce urmează. Să 
facem niște presupuneri, pentru a ilustra mai concret ideile. Să 
presupunem că aflăm că acceptarea de către terapeut duce la ac- 
ceptarea de sine a clientului și că gradul de corelaţie dintre cele 
două variabile se află undeva în jur de 0,70. În cazul ipotezei 
doi, am putea afla că ipoteza nu este demonstrată, dar că, cu cât 
terapeutul a privit mai mult clientul ca pe o persoană, accepta- 
rea de sine a clientului a crescut. Astfel, am aflat că centrarea pe 
persoană reprezintă un element al acceptării, dar nu are nimic 
de-a face cu măsura în care clientul devine mai pregnant persoa- 
nă pentru sine însuși. Să mai presupunem că ipoteza trei este 
demonstrată, învățarea experienţială de anumite tipuri descrip- 
tibile producându-se mult mai mult în terapie decât la subiecții 
din grupul de control. 

Trecând peste toate precizările și ramificatiile care ar fi pre- 
zente în constatări și evitând referirea la ideile neașteptate cu 
privire la dinamica personalităţii care ar apărea (întrucât e greu 
să ni le imaginăm dinainte), paragraful precedent ne ajută să ne 
facem o idee despre ceea ce ne poate oferi știința în acest dome- 
niu. Ea ne poate oferi o descriere tot mai precisă a evenimente- 
lor din terapie și a schimbărilor ce se produc. Poate purcede la 
formularea unor legi provizorii cu privire la dinamica relațiilor 
umane. Poate oferi afirmaţii publice și replicabile cum că, dacă 
terapeutul sau relaţia îndeplinește anumite condiţii definibile 

operaţional, ne putem aștepta, cu un grad de probabilitate cu- 
noscut, la anumite comportamente din partea clientului. Poate 
face acest lucru pentru domeniul terapiei și al modificării perso- 
nalitatii, așa cum face deja pentru domenii precum percepția si 
învăţarea. In cele din urmă, formulările teoretice ar trebui să 
adune laolaltă aceste domenii diferite, enuntand legile ce par să 
guverneze modificarea comportamentului uman, fie in situatiile 
pe care le clasificăm drept percepţie sau in cele pe care le clasi- 
ficăm ca învățare, fie în schimbările mai generale și de ansam- 
blu ce survin în terapie și implică deopotrivă percepţia și învă- 
tarea. 


Câteva probleme 


Iată două metode foarte diferite de a percepe aspectele e- 
sentiale ale psihoterapiei, două abordări foarte diferite de ex- 
plorare a unor noi teritorii în acest domeniu. Așa cum au fost 
prezentate aici și așa cum există ele deseori, cele două de- 
scrieri par să nu aibă aproape deloc o zonă de intersectare. 
Fiecare reprezintă o manieră robustă de a înțelege terapia. Fie- 
care pare să constituie o cale ce duce la adevărurile semnifica- 
tive ale terapiei. Atunci când fiecare dintre ele este susținută 
de indivizi sau grupuri diferite, constituie un motiv de deza- 
cord puternic. Când fiecare dintre aceste abordări îi pare veri- 
dică unuia și aceluiași individ, cum este cazul meu, el resim- 
te un conflict interior din cauza celor două concepţii. Cu toa- 
te că pot fi reconciliate la suprafață sau considerate comple- 
mentare, mie îmi par în esență antagonice, în multe privinţe. 
Aș vrea să formulez anumite probleme pe care mi le pun 
aceste două perspective. 

Întrebările omului de știință 


Mai întâi, să formulez câteva dintre întrebările pe care per- 
spectiva științifică le adresează celei experientiale (folosind ter- 
menii „științific“ și „experienţial“ ca etichete aproximative pen- 
tru cele două concepţii). Omul de știință rational ascultă de- 
scrierea experienţială și pune mai multe întrebări iscoditoare. 

1. În primul rând, vrea să știe: „De unde poți ști că această 
descriere sau oricare altă descriere făcută anterior sau ulterior 
este adevărată? De unde știi că are cât de cât legătură cu realita- 
tea? Dacă ne-am baza pe această experienţă interioară, subiecti- 
vă ca fiind adevărul despre relaţiile umane sau despre moduri- 
le în care se poate modifica personalitatea, atunci yoga, scientis- 
mul, dianetica și delirul individului psihotic care se crede Iisus 
Hristos sunt toate adevărate, la fel de adevărate ca această de- 
scriere. Fiecare dintre ele reprezintă adevărul, așa cum îl perce- 
pe în interior un individ sau grup de indivizi. Dacă vrem să evi- 
tăm această încurcătură a adevărurilor multiple și contradicto- 
rii, trebuie să recurgem la singura metodă de a obține o aproxi- 
mare mai bună a realităţii din cele pe care le cunoaștem — me- 
toda științifică“. 

2. „În al doilea rând, această abordare experientiala împiedi- 
că individul să-și îmbunătățească abilitățile terapeutice sau să 
descopere elementele mai putin satisfăcătoare din relaţie. Cu ex- 
ceptia situației în care privești descrierea de faţă drept perfectă, 
ceea ce este improbabil, sau nivelul actual al experienţei din re- 
latia terapeutică drept cel mai eficient posibil, ceea ce este la fel 
de improbabil, atunci descrierea așa cum a fost făcută are defec- 
te, imperfectiuni, goluri necunoscute. Cum să le descoperi și să 
le corectezi? Abordarea experienţială nu poate oferi pentru 

aceasta decât un proces de încercare și eroare, proces lent și care 
nu oferă nici o garanţie pentru atingerea obiectivului. Nici mă- 
car criticile sau sugestiile altora nu ajută la nimic, întrucât ele nu 
vin din experienţă și, așadar, nu au autoritatea vitală a relaţiei în 
sine. Dar metoda științifică și procedeele unui pozitivism logic 
modern au multe de oferit în această privință. Orice experiență 
care poate fi descrisă cât de cât poate fi descrisă în termeni ope- 
rationali. Se pot formula și testa ipoteze și, astfel, oile adevăru- 
lui pot fi separate de caprele erorii. Aceasta pare a fi singura cale 
certă spre îmbunătăţire, autocorectie și dezvoltare a cunoaște- 
rii”. 

3. Omul de știință mai are de făcut un comentariu. „Descrie- 
rea experienţei terapeutice pe care ai oferit-o pare să conţină im- 
plicit ideea că există în ea elemente care nu pot fi anticipate — că 
există un fel de spontaneitate sau (scuză termenul) liber arbitru 
ce acționează aici. Vorbești ca și cum o parte din comportamen- 
tul clientului — și, poate, o parte din comportamentul terapeu- 
tului — nu este cauzată, nu constituie o verigă în lanţul cau- 
ză-efect. Fără a vrea să intru în metafizică, pot întreba dacă asta 
înseamnă defetism? Din moment ce putem, de bună seamă, să 
descoperim cauzele multor comportamente — chiar și tu vor- 
bești despre crearea condiţiilor în care survin anumite rezultate 
comportamentale —, de ce să renunti la un moment dat? De ce 
să nu îți propui cel putin să afli cauzele tuturor comportamente- 
lor? Asta nu înseamnă că individul trebuie să se considere un 
automat, ci că, în căutarea realitatilor concrete, nu trebuie să ne 
lăsăm împiedicaţi de credinţa că unele uși sunt închise pentru 
noi“. 

4. În sfârșit, omul de știință nu înţelege de ce terapeutul, ex- 
perientialistul, pune la îndoială singurul instrument și singura 

metodă responsabilă de aproape toate progresele pe care le 
pretuim. „În vindecarea bolilor, în prevenirea mortalităţii in- 
fantile, în obținerea de recolte mai mari, în conservarea ali- 
mentelor, în fabricarea tuturor lucrurilor care fac viata confor- 
tabilă, de la cărți la nailon, în înţelegerea universului — care 
este piatra de temelie? E metoda științifică, aplicată fiecăreia 
dintre aceste chestiuni și multor altora. Este adevărat că a îm- 
bunatatit și tehnicile de război, servind și scopurile distructive 
ale omului, nu doar pe cele constructive, dar chiar și în aceas- 
tă privință, potenţialul de utilitate socială este foarte mare. Și 
atunci, de ce să ne îndoim de aceeași abordare în domeniul ști- 
ințelor sociale? E adevărat, progresele au fost lente și până 
acum nu s-a demonstrat nici o lege fundamentală precum cea 
a gravitaţiei, dar de ce să renuntam la această abordare din ca- 
uza nerăbdării? Ce alternativă posibilă ne oferă speranţe la fel 
de mari? Dacă suntem de acord că problemele sociale ale lumii 
sunt într-adevăr foarte presante, dacă psihoterapia ne oferă o 
fereastră către cea mai semnificativă, crucială dinamică a 
schimbării comportamentului uman, cu siguranță că acţiunea 
de întreprins este aceea de a aplica psihoterapiei cele mai rigu- 
roase canoane ale metodei științifice, pe o scară cât mai largă 
posibil, ca să ajungem cât mai rapid la o cunoaștere aproxima- 
tivă a legilor comportamentului uman și ale schimbării atitu- 
dinilor“. i 


Întrebările experientialistului 
Deși unora li se poate părea că întrebările omului de știință 


încheie disputa, comentariile sale sunt departe de a fi complet 
satisfăcătoare pentru terapeutul care a trăit experienţa terapiei. 


297 


A deveni o persoană « Obţinerea faptelor concrete: locul ... 


298 


Un astfel de individ are mai multe aspecte de evidenţiat cu pri- 
vire la concepția științifică. 

1. „În primul rând, spune «experientialistul», știința are de-a 
face întotdeauna cu celălalt, cu obiectul. Mai mulți logicieni ai 
științei, inclusiv Stevens, psihologul, arată că un element de 
bază al științei constă în faptul că ea are de-a face întotdeauna 
cu obiectul observabil, cu acel celălalt observabil. Acest lucru 
este valabil chiar dacă omul de știință face experimente pe sine 
însuși, căci pentru aceasta, se consideră a fi acel celălalt observa- 
bil. Asta nu are nimic de-a face cu mine, cel care trăiește expe- 
riente. Și atunci, această trăsătură a științei nu înseamnă că ea 
trebuie să fie veșnic irelevantă pentru o experiență precum tera- 
pia, care este puternic personală, extrem de subiectivă prin inte- 
rioritatea ei și dependentă în întregime de relația dintre doi in- 
divizi care sunt, fiecare, un eu care trăiește experienţe? Firește că 
știința poate studia evenimentele care au loc, dar mereu într-un 
mod deloc relevant pentru ceea ce se petrece. Am putea spune, 
prin analogie, că știința poate efectua o autopsie asupra eveni- 
mentelor moarte din terapie, dar, prin însăși natura ei, nu poate 
pătrunde în fiziologia vie a terapiei. Din acest motiv, terapeufii 
își dau seama — de obicei în mod intuitiv — că orice progres în 
terapie, orice cunoștințe noi despre ea, orice nouă ipoteză sem- 
nificativă cu privire la ea trebuie să vină din experienţa terape- 
utilor și a clienților și nu poate veni nicicând din partea științei. 
Să folosesc iarăși o analogie. Anumite corpuri cerești au fost 
descoperite doar pe baza examinării măsurătorilor științifice ale 
orbitelor stelelor. Astronomii au căutat apoi aceste corpuri pos- 
tulate teoretic și le-au găsit. Pare absolut improbabil să se pe- 
treacă vreodată ceva similar în terapie, întrucât știința nu are ni- 
mic de spus despre experiențele personale, interne pe care le am 

«eu» în terapie. Ea poate vorbi doar despre evenimentele care se 
petrec in «el»“. 

2. „Întrucât domeniul științei este «celălalt», «obiectul», asta 
inseamnă că el transformă în obiecte tot ce atinge. Acest lucru 
nu a constituit niciodată o problemă în științele fizice. În științe- 
le biologice a cauzat anumite dificultăți. Mai mulți specialiști în 
medicină se simt oarecum îngrijoraţi că tendința tot mai preg- 
nantă de a privi organismul uman ca pe un obiect, deși eficace 
jin punct de vedere științific, ar putea fi nefericită în ce-l prives- 
:e pe pacient. Ei ar prefera să vadă că pacientul este privit din 
10u ca persoană. În științele sociale însă, această chestiune devi- 
1e realmente serioasă. Ea înseamnă că oamenii studiati de spe- 
cialistul în științe sociale sunt întotdeauna obiecte. În terapie, 
stât clientul, cât și terapeutul devin obiecte de disecat, și nu per- 
soane cu care să legi o relaţie vie. La prima privire, acest lucru 
doate să nu pară important. Am putea spune că individul îi con- 
sidera pe alţii obiecte doar în rolul său de om de știință. El poa- 
e și să iasă din acest rol și să devină persoană. Dar dacă privim 
eva mai departe, vom vedea că acest răspuns este superficial. 
să ne proiectăm în viitor și să presupunem că avem răspunsuri 
a majoritatea întrebărilor pe care le cercetează actualmente psi- 
ologia; ce va fi atunci? Ne vom trezi îndemnați tot mai mult 
să-i tratăm pe alţii și să ne tratăm chiar și pe noi înșine ca pe niş- 
e obiecte. Cunostintele despre toate relațiile umane vor fi atât 
le bogate, încât vom cunoaște relaţiile, în loc să le trăim nonre- 
lexiv. Putem vedea deja ceva similar în atitudinea părinţilor so- 
isticaţi care știu că afecțiunea «ii face bine copilului». Această 
cunoastere îi împiedică adeseori să fie ei înșiși, in mod liber, 
sonreflexiv — afectuoși sau nu. Așadar, dezvoltarea științei 
ntr-un domeniu precum terapia este irelevantă pentru expe- 

rienfa în sine și poate chiar să îngreuneze trăirea relaţiei ca eve- 
niment personal, experiential”. 

3. Pe experientialist îl mai preocupă ceva. „Când știința 
transformă oamenii în obiecte, așa cum arătam mai sus, ea are și 
un alt efect. Rezultatul final al științei este acela că duce spre 
manipulare. Acest lucru este mai putin valabil în domenii pre- 
cum astronomia, dar în științele exacte și în cele sociale, cunoas- 
terea evenimentelor și a relaţiilor dintre ele conduce la manipu- 
larea unora dintre elementele ecuaţiei. Acest fapt este neîndoiel- 
nic valabil în psihologie și va fi valabil și în terapie. Dacă știm 
totul despre cum se produce învățarea, vom folosi aceste cunoș- 
tinte pentru a manipula persoanele ca pe niște obiecte. Această 
afirmaţie nu face nici o judecată de valoare privind manipula- 
rea. Aceasta poate fi efectuată în cea mai etică manieră. Am pu- 
tea chiar să ne manipulăm pe noi înșine ca pe niște obiecte, fo- 
losind aceste cunoștințe. Astfel, dacă știu că învățarea se produ- 
ce mai rapid prin revizuiri repetate decât prin perioade lungi de 
concentrare asupra unei lecţii, aș putea folosi această cunoștin- 
fa ca să-mi manipulez învățarea limbii spaniole. Dar cunoaste- 
rea înseamnă putere. Cunoscând regulile învăţării, le folosesc ca 
să-i manipulez pe alții prin reclame publicitare, prin propagan- 
dă, prin anticiparea reacţiilor lor și controlarea acelor reacții. Nu 
e o afirmaţie prea dură dacă spunem că dezvoltarea cunoașterii 
în științele sociale conţine în sine o tendinţă puternică spre con- 
trol social, spre controlarea celor mulţi de către cei puţini. O ten- 
dinta la fel de puternică este cea spre slăbirea sau distrugerea 
persoanei existențiale. Când suntem priviţi toţi ca niște obiecte, 
individul subiectiv, sinele interior, persoana în procesul deveni- 
rii, conștiința nonreflexivă a fiinfarii, întreaga latură interioară a 
trăirii vieţii e slăbită, devalorizată sau distrusă. Acest lucru este, 

poate, exemplificat cel mai bine de două cărți. Walden Two a lui 
Skinner e tabloul paradisului în ochii unui psiholog. Pentru 
Skinner trebuie să fi părut dezirabil, dacă nu cumva a scris-o ca 
pe o mare satiră. În orice caz, este un paradis al manipulării, în 
vare individul are o posibilitate extrem de redusă de a fi persoa- 
na, cu excepția situaţiei în care poate fi membru al consiliului 
conducător. Minunata lume nouă a lui Huxley e o satiră sinceră, 
«lar descrie foarte viu lipsa calității de persoană pe care el o vede 
„asociată cu cunoașterea psihologică și biologică tot mai bogată. 
Aşadar, ca să mă exprim direct, se pare că dezvoltarea științelor 
sociale (așa cum sunt concepute și abordate în prezent) duce la 
dictatură socială și la pierderea calităţii de persoană la nivel in- 
dividual. Pericolele percepute de Kierkegaard în urmă cu un se- 
col în această privință par mult mai reale acum, o dată cu dez- 
voltarea cunoașterii, decât au putut părea atunci“. 

4. „În sfârșit, spune experientialistul, nu indică toate faptul 
că etica este un considerent mai de bază decât știința? Nu sunt 
orb față de valoarea științei ca instrument si sunt conștient că 
poate fi un instrument foarte valoros. Dar dacă nu este instru- 
mentul unor persoane etice, cu tot ce implică termenul «persoa- 
ne», oare nu poate deveni un Juggernaut? Ne-a trebuit mult 
limp să recunoaștem problema, fiindcă în științele exacte a fost 
nevoie de secole pentru ca această chestiune etică să devină 
crucială, dar, în cele din urmă, așa s-a întâmplat. În științele so- 
ciale, problema etică apare mult mai repede, fiindcă sunt im- 
plicate persoane. Dar în psihoterapie, problema apare cel mai 
rapid și mai profund. Aici se produce amplificarea la maxi- 
mum a tot ce este subiectiv, interior, personal; aici, relaţia este 
trăită, nu examinată, și de aici rezultă o persoană, nu un obiect. 
Si tot aici apare apogeul științei — explorarea obiectivă a celor 

mai subiective aspecte ale vieţii, reducerea la ipoteze și, în fi- 
nal, la teoreme a tot ce a fost privit ca fiind cel mai personal, 
complet interior, o lume absolut personală. Și pentru că aceste 
două concepții se conturează atât de clar aici, trebuie să facem 
o alegere — o alegere etică, personală între valori. O putem 
face automat, nepunându-ne întrebarea. Am putea reuși să fa- 
cem o alegere care să păstreze cumva ambele valori — dar de 
ales, trebuie să alegem. Și cer să ne gândim îndelung și bine 
înainte să renunțăm la valorile care tin de a fi persoană, a trăi 
experienţe, a trăi o relaţie, a deveni, valorile care tin de sinele 
propriu ca proces, de sinele în clipa existenţială, de acel sine 
interior, subiectiv care trăiește“. 


Dilema 


Aveţi în față concepţiile opuse așa cum apar ele, uneori expli- 
cit, dar cel mai des implicit în gândirea psihologică actuală. 
Aveţi și disputa, așa cum există ea în mine. Încotro mergem? Ce 
direcție adoptăm? A fost descrisă problema corect sau eronat? 
Care sunt greșelile de percepere? Sau, dacă este, în esenţă, așa 
cum am descris-o, trebuie să alegem o concepție sau pe cealal- 
tă? lar dacă da, pe care? Sau poate există o formulă mai vastă, 
mai cuprinzătoare ce poate cuprinde foarte bine ambele concep- 
tii, fără a le deteriora? 


O concepție modificată despre știință 


În anul care a trecut de la scrierea materialului prezentat 
până aici, am avut timp să discut chestiunea cu mai mulți stu- 
denti, colegi și prieteni. Unora dintre ei le sunt deosebit de inda- 

lorat pentru ideile care s-au înrădăcinat in mine.” Am ajuns trep- 
tat să cred că greșeala cea mai bazală a formulării inițiale a fost 
descrierea științei. În această secțiune aș vrea să încerc să corec- 
tez această greșeală, iar în secțiunea următoare, să reconciliez 
punctele de vedere revizuite. 

Defectul principal a constat, cred, în a vedea știința ca pe un 
lucru „din afară“, uneori scris cu majusculă, un „set de cunoș- 
tinţe“ care există undeva în timp și spaţiu. La fel ca multi psiho- 
logi, am conceput știința ca pe o colecţie sistematizată și organi- 
zată de fapte concrete confirmate provizoriu, iar metodologia 
științifică, drept mijlocul aprobat social de a acumula acest set 
de cunoștințe și de a-i continua verificarea. Părea ca un fel de re- 
zervor în care-și pot cufunda toți găleata ca să obțină apă — cu 
o puritate garantată de 99%. Privind-o in această manieră exter- 
nă, impersonală, nu pare lipsit de realism să vezi nu doar că Ști- 
inta descoperă cunoștințe într-o manieră înaltă, ci și că presupu- 
ne depersonalizare, o tendință de a manipula, o negare a liber- 
tății fundamentale de alegere pe care am cunoscut-o experien- 
tial în terapie. Acum aș vrea să privesc abordarea științifică 
dintr-o altă perspectivă — mai corectă, sper. 


Știința în persoane 


Stiinta există doar în oameni. Fiecare proiect științific își da- 
torează debutul creativ, desfășurarea și concluzia provizorie 


* As vrea să amintesc că sunt îndatorat in mod special discuțiilor purtate cu Robert M. 
Lipgar, Ross L. Mooney, David A. Rodgers și Eugene Streich, precum și lucrărilor publi- 
cate și nepublicate ale acestora. Gândirea mea s-a hrănit atât de profund dintr-a lor și 
a ajuns atât de împletită cu a lor, încât n-as putea să-mi identific obligaţiile concrete 
fata de ei. Știu doar că, în cele ce urmează, există multe lucruri care izvorăsc, prin mine, 
de la ei. Mi-a fost utilă, de asemenea, corespondenţa cu Anne Roe și Walter Smet pe 
marginea lucrării. 

unei persoane sau mai multora. Cunoașterea — chiar și cea ști- 
ințifică — constă în ceea ce este acceptabil la nivel subiectiv. Cu- 
noașterea științifică poate fi comunicată doar celor care sunt 
pregătiţi subiectiv s-o primească. De asemenea, utilizarea știin- 
tei se face doar prin oameni aflați în căutarea valorilor care sunt 
pentru ei semnificative. Aceste afirmaţii rezumă foarte succint 
ceva din schimbarea de accent pe care aș vrea s-o fac în descrie- 
rea științei. Dati-mi voie să urmăresc, din acest punct de vedere, 
diferitele etape ale științei. 


Etapa creativă 


Știința începe cu o anumită persoană care urmărește obiecti- 
ve, valori, țeluri ce au pentru ea semnificație personală și su- 
biectivă. În cadrul acestui demers, individul „vrea să afle“ lu- 
cruri într-un anumit domeniu. Ca urmare, pentru a fi un bun 
om de știință, se cufundă în experienţele relevante, fie că este 
vorba despre laboratorul de fizică, lumea plantelor sau a anima- 
lelor, spital, laborator sau clinică de psihologie sau altceva. 
Această cufundare este deplină și subiectivă, similară cu cufun- 
darea terapeutului în terapie descrisă anterior. Individul perce- 
pe, trăiește domeniul care-l interesează. Nu se rezumă doar la a 
se „gândi“ la el: își lasă organismul să preia controlul și să reac- 
tioneze la domeniul de interes, atât la nivel de cunoaștere, cât si 
la nivel de necunoaștere. Ajunge să simtă mai mult decât ar pu- 
tea exprima verbal despre domeniul său și reacționează la nivel 
de organism, prin prisma unor relații care nu sunt prezente în 
câmpul conștiinței sale. 

Din această cufundare subiectivă deplină decurge un contur 
creativ, un simț al direcţiei, o formulare vagă a unor relaţii până 

atunci neidentificate. Cizelat, întărit, formulat în termeni mai 
clari, acest contur creativ devine o ipoteză — afirmarea unei cre- 
dinte provizorii, personale, subiective. Pe baza tuturor expe- 
rientelor sale cunoscute și necunoscute, omul de știință spune: 
„Am bănuiala că există cutare și cutare relaţie, iar existența aces- 
tui fenomen este relevantă pentru valorile mele personale“. 
Ceea ce descriu aici este etapa inițială a științei — probabil 
cea mai importantă etapă, dar pe care oamenii de știință ameri- 
cani și mai ales psihologii au tins s-o minimalizeze sau s-o igno- 
re. Nu că ar fi fost negată, ci a fost dată la o parte rapid. Kenneth 
Spence a afirmat că acest aspect al științei este „pur și simplu 
considerat de la sine înţeles“. La fel ca multe experienţe consi- 
derate de la sine înțelese, tinde să fie ignorată. Matricea expe- 
rienfelor personale, subiective este intr-adevar cea in care-si are 
originea toată știința și fiecare cercetare științifică individuală. 


Compararea cu realitatea 


Omul de știință ajunge așadar la ipoteza sa, la credința sa 
provizorie. Dar corespunde ea cu realitatea? Experienţa ne-a 
arătat fiecăruia dintre noi că e foarte ușor să ne înșelăm singuri, 
să credem un lucru despre care experiența ne arată ulterior că 
nu e așa cum credeam. Cum pot ști dacă această credinţă provi- 
zorie are o relație reală cu faptele concrete observate? Pot folosi 


* Poate că este pertinent să citez paragraful din care am luat fragmentul. „[...] datele tu- 
turor științelor au aceeași origine — anume experiența imediată a unei persoane care 
observă, omul de știință însuși. Aceasta înseamnă că experiența imediată, matricea ini- 
țială din care se dezvoltă toate științele, nu mai este considerată o chestiune de interes 
pentru omul de știință ca om de știință. El o consideră pur și simplu de la sine intelea- 
să și apoi trece la sarcina de a descrie evenimentele care se produc în ea și de a desco- 
peri și formula natura relaţiilor existente între ele“. Kenneth W. Spence, în Psychologi- 
cal Theory, coord. M.H. Marx (New York: Macmillan, 1951), p. 173. 

nu doar un set de dovezi, ci mai multe. Pot să adun diferite pre- 
cautii în jurul faptelor pe care le-am observat, ca să mă asigur că 
nu mă înșel singur. Pot să mă consult cu alţii pe care i-a preocu- 
pat evitarea autoînșelării și să învăţ metode utile de a mă prin- 
de că nutresc convingeri nejustificate, bazate pe interpretarea 
greșită a observaţiilor. Pe scurt, pot începe să folosesc toată me- 
todologia complexă pe care a acumulat-o știința. Descopăr că, 
dacă-mi formulez ipoteza în termeni operationali, voi evita 
multe fundături si concluzii false. Învăţ că grupurile de control 
mă pot ajuta să nu fac deducții false. Învăţ că testele t, corelatiile 
și proporţiile critice și o gamă întreagă de procedee statistice mă 
pot ajuta și ele să formulez doar deductii rationale. 

Astfel, metodologia științifică este privită drept ceea ce este 
cu adevărat — o cale de a mă împiedica să mă înșel singur cu 
privire la ideile mele subiective, formulate creativ, care s-au năs- 
cut din relaţia dintre mine și materialul meu. Acesta este contex- 
tul, poate singurul, în care vasta structură a operationalismului, 
pozitivismului logic, designului de cercetare, testelor de semni- 
ficatie etc. își are locul ei. Aceste lucruri există nu în mod inde- 
pendent, ci drept slujitori, cu menirea de a verifica prin fapte 
obiective sentimentul, ideea sau ipoteza subiectivă a unei per- 
soane. 

Și chiar și pe tot parcursul folosirii unor astfel de metode ri- 
guroase și impersonale, alegerile importante sunt făcute toate, 
în mod subiectiv, de către omul de știință. Căreia dintre mai 
multe ipoteze să-i dedic timp? Ce fel de grup de control este cel 
mai adecvat ca să evit să mă înșel singur în această cercetare? 
Cât de departe să duc analiza statistică? Câtă crezare să dau re- 
zultatelor? Fiecare dintre acestea este în mod necesar o judecată 
personală, subiectivă, ceea ce subliniază faptul că splendida 

structură a științei se bazează, în esenţă, pe utilizarea ei subiec- 
tivă de către persoane. Este cel mai bun instrument pe care am 
reușit să-l elaborăm până acum pentru a ne verifica percepțiile 
la nivel de organism asupra universului. 


Rezultatele 


Dacă, în calitate de om de știință, sunt mulțumit de felul cum 
mi-am desfășurat cercetarea, dacă am fost deschis fafa de toate 
dovezile, dacă am ales și am folosit cu inteligenţă toate precau- 
tiile în ceea ce privește autoînșelarea pe care le-am putut asimi- 
la de la alţii sau pe care le-am creat eu însumi, atunci voi da cre- 
zare provizoriu rezultatelor care au reieșit. Le voi privi ca pe o 
trambulină pentru noi investigații și noi căutări. = 

După mine, cea mai bună știință e aceea al cărei scop princi- 
pal constă în a furniza o ipoteză, convingere, credinţă mai satis- 
făcătoare și mai demnă de încredere pentru cercetătorul însuși. 
În măsura în care omul de știință își propune să dovedească 
ceva altcuiva — greșeală pe care am comis-o nu doar o dată —, 
cred că folosește știința ca să-și sprijine o nesiguranță persona- 
lă, împiedicând-o să-și joace rolul cu adevărat creativ, în slujba 
persoanei. S 

În ceea ce priveşte rezultatele științei, temelia subiectivă se 
vede clar în faptul că, uneori, omul de știință refuză să-și crea- 
dă propriile rezultate. „Experimentul a arătat cutare și cutare, 
dar eu cred că e greșit” este o temă cu care s-a confruntat fieca- 
re om de știință la un moment dat. Din neîncrederea persistentă 
a omului de știință fata de propriile rezultate și față de ale alto- 
ra s-au născut unele descoperiri foarte fructuoase. În ultimă in- 
stanță, el poate acorda mai multă încredere reacțiilor sale tota- 

le, la nivel de organism decât metodelor științei. Fără îndoială, 
acest lucru poate duce la erori drastice, ca și la descoperiri ști- 
inţifice, dar el indică iarăși locul central ocupat de subiectiv in 
folosirea științei. 


Comunicarea rezultatelor științifice 


Azi dimineaţă, plimbându-mă la marginea unui recif de co- 
rali din Caraibe, am văzut un pește mare, albastru — așa cred. 
Dacă l-ai văzut și tu, independent, voi avea mai mare încrede- 
re în propria-mi observaţie. Acest lucru este cunoscut drept 
confirmare intersubiectivă și joacă un rol important în felul 
cum înțelegem știința. Dacă te port (prin conversaţie, prin pa- 
gini tipărite sau comportamental) de-a lungul pașilor pe care 
i-am făcut într-o cercetare și ti se pare și tie că nu m-am înșelat 
și că, într-adevăr, am găsit o relație nouă care este relevantă 
pentru valorile mele și că e justificat să am o încredere provi- 
zorie în această relație, înseamnă că avem începutul Științei cu 
majusculă. În acest punct, e foarte probabil să credem că am 
creat un set de cunoștințe științifice. De fapt, nu există set de 
cunoștințe științifice. Există doar credinţe provizorii, care exis- 
tă subiectiv în mai multe persoane. Dacă aceste credințe nu 
sunt provizorii, ceea ce avem e dogmă, nu știință. Dacă, pe de 
altă parte, nimeni în afară de cercetător nu crede rezultatele, 
atunci aceste rezultate sunt fie o chestiune personală și devian- 
tă, un caz de patologie psihică, fie un adevăr neobișnuit, des- 
coperit de un geniu, pe care nimeni altcineva nu este pregătit 
în acel moment să-l creadă. Aceasta mă îndeamnă să fac unele 
comentarii cu privire la grupul care poate crede provizoriu o 
descoperire științifică dată. 

Cui comunici? 


Este clar că rezultatele științifice pot fi comunicate doar celor 
care au căzut de acord cu privire la regulile de bază ale investi- 
gatiei. Membrul unui trib australian nu va fi deloc impresionat 
de descoperirile științifice privind infecțiile bacteriene. El știe 
că, în realitate, bolile sunt provocate de spirite malefice. Doar 
atunci când acceptă și el metoda științifică drept mijloc bun de 
a împiedica autoînșelarea, va exista probabilitatea să accepte re- 
zultatele ei. 

Dar chiar și în rândul celor care au adoptat regulile de bază 
ale științei, credința provizorie în rezultatele unei cercetări ști- 
intifice poate exista numai atunci când există disponibilitatea 
subiectivă de a crede. Se pot găsi numeroase exemple. Cei mai 
mulți psihologi sunt foarte dispuși să creadă dovezile care ara- 
tă că sistemul prelegerii determină o sporire semnificativă a 
învățării și foarte puţin dispuși să creadă că întoarcerea unei 
cărţi de joc nevăzute poate fi efectuată prin intermediul unei 
capacități numite percepție extrasenzorială. Totuși, dovezile 
științifice care susțin a doua afirmaţie sunt considerabil mai re- 
dutabile decât cele care o susțin pe prima. La fel, atunci când 
au apărut așa-numitele „studii Iowa“, care arătau că inteligen- 
ta poate fi modificată considerabil de condiţiile de mediu, ele 
au stârnit o mare neîncredere în rândul psihologilor și nume- 
roase atacuri la adresa metodelor științifice imperfecte folosi- 
te. Dovezile științifice în sprijinul acestei constatări nu sunt cu 
mult mai bune în prezent decât atunci când au fost publicate 
studiile Iowa, dar disponibilitatea subiectivă a psihologilor de 
a crede o astfel de constatare s-a modificat mult. Un istoric al 
științei remarca faptul că, dacă ar fi existat la acea vreme, em- 

piristii ar fi fost primii care s-ar fi îndoit de descoperirile lui 
Copernic. 

Se pare, așadar, că măsura în care cred rezultatele științifice 
ale altora sau pe cele ale propriilor mele studii depinde în parte 
de cât de pregătit sunt să investesc o încredere provizorie în ace- 
le rezultate.” Unul dintre motivele pentru care nu suntem toc- 
mai conștienți de acest fapt subiectiv e acela că, mai ales în ști- 
infele exacte, am adoptat treptat o arie foarte largă de experien- 
te în cadrul căreia suntem pregătiți să credem orice constatare 
despre care se poate demonstra că se întemeiază pe regulile jo- 
cului științific, jucat corect. 


Folosirea științei 

Însă nu numai originea, desfășurarea și concluziile științei 
sunt lucruri care există doar în experienţa subiectivă a persoane- 
lor, ci și utilizarea ei. „Știința“ nu va depersonaliza, manipula 
sau controla indivizii niciodată. Numai persoanele sunt cele care 
pot face asta. E, fără îndoială, cea mai evidentă și mai banală ob- 
servatie, și totuși, înțelegerea ei profundă a avut o mare semnifi- 
cafie pentru mine. Ea înseamnă că intrebuintarea ce va fi dată re- 


* Un exemplu din propria-mi experiență este de ajuns. În 1941, o cercetare efectuată sub 


supervizarea mea a arătat că predicțiile privind adaptarea viitoare a adolescenților delinc- 
venti pot fi făcute cel mai bine prin măsurarea înţelegerii de sine și a acceptării de sine re- 
aliste a acestora. Instrumentul era rudimentar, dar constituia un mijloc de predictie mai 
bun decât mediul familial, capacităţile ereditare, mediul social și alte aspecte similare. La 
acea vreme pur și simplu nu eram pregătit să dau crezare unei astfel de constatări, deoa- 
rece nutream, la fel ca majoritatea psihologilor, convingerea că factorii precum climatul 
afectiv din familie și influența grupului de egali sunt adevărații factori determinanti ai de- 
lincventei sau lipsei de delincventa în viitor. Abia treptat, pe măsură ce experiența mea cu 
psihoterapia a continuat și s-a adâncit, am putut să acord o încredere provizorie rezulta- 
telor acestui studiu și ale unuia ulterior (1944) care l-a confirmat. (Pentru un raport asu- 
pra acestor două studii, vezi „The role of self-understanding in the prediction of behavior", 
de C.R. Rogers, B.L. Kell și H. McNeil, J. Consult. Psychol., 12, 1948, pp. 174-186. 

nullatelor științifice din domeniul personalității tine și va fine de 
alegerea subiectivă, personală — același tip de alegere pe care-l 
lace persoana în terapie. Dacă și-a îngrădit, defensiv, zone de ex- 
perienta, împiedicându-le accesul în conștiință, individul are o 
probabilitate mai mare de-a face alegeri care sunt distructive la 
nivel social. Dacă este deschis față de toate fazele experienţelor 
“ale, putem fi sigur că individul va avea șanse mai mari de a fo- 
losi rezultatele și metodele științei (sau ale oricărei alte unelte ori 
capacităţi) într-o manieră constructivă în plan personal și social. 
Aşadar, în realitate nu există o entitate amenințătoare a „Ştiinţei 
care să ne poată afecta în vreun fel destinul. Există doar oameni. 
Deşi mulți dintre ei sunt într-adevăr amenințători și periculoși 
prin defensivitatea lor, iar cunoașterea științifică modernă spo- 
reste amenințarea și pericolul în plan social, această imagine nu 
este completă. Există alte două fațete semnificative. (1) Numărul 
persoanelor relativ deschise faţă de experienţele lor și care au, ca 
atare, șanse mari de a fi constructive în plan social este mare. (2) 
Atât experiența subiectivă a psihoterapiei, cât și descoperirile şti- 
intifice legate de ea arată că indivizii sunt motivaţi să se schim- 
be și pot fi ajutaţi să se schimbe în direcția unei mai mari deschi- 
deri față de experienţă și, deci, în direcția comportamentelor care 
îmbunătăţesc propria ființă și societatea, în loc să fie distructive. 
Pe scurt, Știința nu ne poate amenința. Doar persoanele o pot 
face. Și cu toate că indivizii pot fi extrem de distructivi având 
uneltele pe care cunoașterea științifică le pune în mâinile lor, 
aceasta constituie doar o latură a imaginii. Avem deja cunoștin- 
te subiective și obiective cu privire la principiile de bază pe te- 
meiul cărora indivizii pot ajunge la comportamentul social mai 


* Am prezentat mai complet motivele pentru această concepție în altă lucrare — 
„Toward a Theory of Creativity”. 

constructiv care este firesc pentru procesul lor de devenire la ni- 
vel de organism. 


O nouă integrare 


Acest mod de gândire m-a condus la o nouă integrare, în care 
conflictul dintre ,,experientialist” și „om de știință“ tinde să dis- 
pară. Această integrare ar putea să nu fie acceptabilă pentru al- 
tii, dar pentru mine are însemnătate. Principiile sale de bază au 
fost sugerate în mare măsură în secțiunea anterioară, însă voi în- 
cerca să le formulez aici într-o manieră care ia în considerare ar- 
gumentele celor două puncte de vedere opuse. 

Stiinta, la fel ca terapia, la fel ca toate aspectele vieţii, își are 
originea în experienţa imediată, subiectivă a persoanei și se ba- 
zează pe ea. Izvorăște din trăirea internă, deplină, la nivel de or- 
ganism a experienţelor, trăire ce poate fi comunicată doar par- 
tial și imperfect. Este una dintre fazele vieţuirii subiective. 

Motivul pentru care mă angajez într-o relație numită terapeu- 
tică, unde sentimentele și cognitia se contopesc într-o experiență 
unitară care este trăită, nu examinată, în care conștientizarea se 
face fără reflecţie și în care sunt participant, nu observator este 
faptul că preţuiesc relațiile umane și le consider recompensatoa- 
re. Dar fiindcă sunt curios cu privire la ordinea perfectă ce pare 
să existe în univers si în această relație, pot să mă detașez de ex- 
perienţă și să o privesc ca un observator, făcând din mine însumi 
și /sau din ceilalți obiectele observaţiei. Ca observator, folosesc 
toate presupunerile ce decurg din trăirea experienţei vii. Pentru 
a evita să mă păcălesc singur ca observator, pentru a ajunge la un 
tablou mai corect al ordinii care există, mă folosesc de toate ca- 
noanele științei. Stiinta nu este un lucru impersonal, ci pur si 

simplu o persoană care trăiește subiectiv o altă fază a fiinţei sale. 
Infelegerea mai profundă a terapiei (sau a oricărei alte chestiuni) 
poate veni din trăirea ei, din observarea ei în conformitate cu re- 
yulile științei sau din comunicarea, în interiorul persoanei, între 
cele două tipuri de experienţe. în ceea ce privește experienţa su- 
biectivă a alegerii, ea este principală nu doar în terapie, ci și în fo- 
losirea de către persoană a metodei științifice. 

Ceea ce voi face cu cunoașterea dobândită prin metoda stiinti- 
lică — dacă o voi folosi ca să înţeleg, să îmbunătăţesc, să imboga- 
jesc sau o voi folosi ca să controlez, să manipulez și să distrug — 
este o chestiune de alegere subiectivă, ce depinde de valorile care 
au, pentru mine, semnificație subiectivă. Dacă, din teamă și de- 
fensivitate, îmi interzic să conștientizez arii mari de experiență — 
dacă pot vedea doar acele fapte care-mi sprijină convingerile ac- 
tuale și sunt orb la toate celelalte, dacă pot vedea doar aspectele 
obiective ale vieții și nu le pot percepe pe cele subiective, dacă-mi 
împiedic în vreun fel percepția să-și manifeste toată gama sensi- 
bilității sale reale —, atunci sunt șanse mari să fiu distructiv în 
plan social, indiferent dacă folosesc drept unealtă cunoașterea și 
instrumentele științei sau puterea și forța emoțională a relaţiei su- 
biective. Pe de altă parte, dacă sunt deschis față de experienţele 
mele și dacă permit tuturor lucrurilor percepute de organismul 
meu complex accesul în conștiință, atunci am șanse mari să mă 
folosesc pe mine însumi și să-mi folosesc experienţa subiectivă și 
cunoștințele științifice în moduri realist constructive. 

Acesta este, așadar, gradul de integrare la care am putut 
ajunge în prezent între două abordări resimtite la început ca fi- 
ind în conflict. El nu rezolvă pe deplin toate problemele puse în 
prima secțiune, însă par să indice o soluţie. Chestiunea este re- 
scrisă sau repercepută, prin punerea persoanei subiective, exis- 

314  tenţiale, cu valorile în care crede, la temelia relaţiei terapeutice 
și la cea a relației științifice. Fiindcă și știința este, în punctul ei t APITOLUL 11 
de plecare, o relaţie „Eu-Tu“ cu o persoană sau mai multe. Și în 
ambele aceste relaţii pot intra doar ca persoană subiectivă. 


Modificările personalităţii 
în psihoterapie 


Lucrarea ce urmează oferă câteva dintre caracteristicile marcante 
ale unei cercetări la scară foarte largă, efectuată la Centrul de consilie- 
re al Universităţii Chicago între 1950 și 1954, cercetare posibilă dato- 
rită sprijinului generos al Fundaţiei Rockefeller, prin intermediul di- 
viziei sale pentru științe medicale. Fiind invitat să prezint o lucrare la 
ul cincilea Congres Internaţional de Sănătate Mintală de la Toronto, 
din 1954, am ales să încerc să descriu anumite părți ale acelui pro- 
gram. La o lună după prezentarea lucrării, cartea noastră ce descrie în- 
treg programul a fost publicată la University of Chicago Press. Cu toa- 
le că Rosalind Dymond și cu mine am fost coordonatori, precum și au- 
lori ai anumitor porțiuni ale cărții, ceilalți autori merită recunoaștere 
egală pentru carte si pentru cantitatea uriașă de muncă din care lucra- 
rea de față extrage doar câteva dintre aspectele mai remarcabile. Acești 
alți autori sunt: John M. Butler, Desmond Cartwright, Thomas Gor- 
don, Donald L. Grummon, Gerard V. Haigh, Eve E. John, Esselyn C. 
Rudikoff, Julius Seeman, Rolland R. Tougas și Manuel ]. Vargas. 

Un motiv special pentru includerea acestei prezentări în volumul 


A 


de față constă în aceea că descrie pe scurt unele dintre progresele inci- 

tante pe care le-am făcut în măsurarea acelui aspect schimbător, nebu- 
los, extrem de semnificativ și de determinant al personalității — sine- 
le. 


Scopul prezentei lucrări este cel de a prezenta câteva dintre 
elementele esenţiale ale experienţei trăite de mine și colegii mei 
când ne-am propus să măsurăm, prin metode științifice obiecti- 
ve, rezultatul unei forme de psihoterapie individuală. Pentru a 
face inteligibile aceste elemente esenţiale, voi descrie pe scurt 
contextul în care a fost desfășurată cercetarea. 

Lucrez timp de mulți ani, împreună cu colegii mei psihologi, 
în domeniul psihoterapiei. Am încercat să aflăm, din experiența 
noastră în desfășurarea psihoterapiei, ce anume este eficient în 
determinarea schimbărilor la nivelul personalității și al compor- 
tamentului persoanei prost adaptate sau cu tulburări, care ne cere 
ajutorul. Treptat, am formulat pe baza experienţei o abordare asu- 
pra psihoterapiei, care a fost numită nondirectivă sau centrată pe 
client. Această abordare și principiile sale teoretice au fost descri- 
se într-o serie de cărți (1, 2, 5, 6, 8) și în numeroase articole. 

Unul dintre obiectivele noastre constante a fost acela de a su- 
pune unor cercetări riguroase dinamica terapiei și rezultatele ei. 
Considerăm că psihoterapia este, pentru client și terapeut deo- 
potrivă, o experienţă existenţială profund subiectivă, plină de 
subtilitati complexe și implicând multe nuanţe ale interacțiunii 
personale. Totodată, nutrim și convingerea că, dacă această ex- 
perienţă este una semnificativă, in care învățăturile profunde 
determină modificarea personalității, aceste schimbări ar trebui 
să se preteze examinării în cercetare. 

În ultimii paisprezece ani am întreprins numeroase astfel de 
studii de cercetare, atât asupra procesului acestei forme de tera- 
pic, cât si asupra rezultatelor sale. (Vezi 5, mai ales capitolele 2, 
4 şi 7 pentru o prezentare în rezumat a acestor cercetări.) În 
ultimii cinci ani, la Centrul de consiliere al Universităţii din 
Chicago, am împins mai departe graniţele acestor cercetări, prin 
intermediul unei serii coordonate de cercetări menite să elucide- 
ze rezultatele acestei forme de psihoterapie. Acest program ac- 
Iual de cercetare este cel din care aș vrea să prezint anumite tră- 
saturi semnificative. 


Trei aspecte ale cercetării noastre 


Cele trei aspecte ale cercetării noastre care vor avea, cred, cea 
mai mare semnificație pentru publicul prezent sunt următoare- 
le: 

1. Criteriile pe care le-am folosit în studiul nostru asupra psi- 
hoterapiei, criterii ce nu respectă gândirea convenţională din 
acest domeniu. 

2. Designul cercetării, prin care am rezolvat anumite dificul- 
tăți care au împiedicat până acum obținerea de rezultate clare. 

3. Progresele pe care le-am făcut în măsurarea unor fenome- 
ne subiective subtile, într-o manieră obiectivă. 

Aceste trei elemente ale programului nostru pot fi folosite în 
orice încercare de a măsura modificarea personalității. În conse- 
cinta, sunt aplicabile în investigarea oricărei forme de psihotera- 
pie, ca și în studiile de cercetare asupra oricărei proceduri menite 
să provoace modificări ale personalității sau comportamentului. 

Să trecem acum la aceste trei elemente pe care le-am amintit, 
abordându-le pe rând. 

Criteriile cercetării 


Care este criteriul de cercetare în psihoterapie? Aceasta este 
o chestiune extrem de nedumeritoare, cu care ne-am confruntat 
la începutul demersului nostru. Ideea că scopul cercetării în 
acest domeniu constă în a măsura gradul de „succes“ al psiho- 
terapiei sau gradul de „vindecare“ atins este larg acceptată. Cu 
toate că am fost și noi influențați de această idee, după o cum- 
pănire atentă am renunţat la aceste concepte, fiindcă sunt impo- 
sibil de definit, sunt în esenţă judecăţi de valoare și, ca atare, nu 
pot face parte din știința acestui domeniu. Nu există consens ge- 
neral cu privire la ceea ce înseamnă „succesul“ — dacă înseam- 
nă înlăturarea simptomelor, rezolvarea conflictelor, ameliorarea 
comportamentului social sau alt tip de schimbare. Conceptul de 
„Vindecare“ este complet nepotrivit, fiindcă în majoritatea aces- 
tor tulburări avem de-a face cu comportamente învăţate și nu cu 
o boală. 

Ca urmare a modului nostru de gândire, nu ne-am întrebat, 
în cercetare, „S-a înregistrat succes? A fost vindecata boala?”, ci 
am pus o întrebare mult mai ușor de apărat științific: „Care sunt 
fenomenele insotitoare ale terapiei?“ 

Ca să avem o bază de pe care să răspundem la această între- 
bare, am luat din teoria despre psihoterapie pe care o elaborăm 
descrierile teoretice ale acelor schimbări despre care am avansat 
ipoteza că survin în terapie. Scopul cercetării este cel de a stabili 
dacă schimbările postulate apar sau nu apar într-un grad măsu- 
rabil. Așadar, am extras din teoria terapiei centrate pe client ipo- 
teze precum acestea: în timpul terapiei, unele sentimente cărora 
li s-a negat anterior accesul în conștiință sunt trăite și asimilate 
în concepția despre sine; în timpul terapiei, concepția despre 


CARL R. ROGERS 


sine devine mai congruentă cu concepția despre sinele ideal; în 
timpul terapiei și după, comportamentul observat al clientului 
devine mai socializat și mai matur; în timpul terapiei și după, 
atitudinea de acceptare de sine a clientului se accentuează, și 
acest lucru este corelat cu accentuarea acceptării altora. 

Acestea sunt câteva dintre ipotezele pe care le-am putut in- 
vestiga. Se vede clar, probabil, că am renunţat cu totul la ideea 
unui singur criteriu general pentru studiile noastre și am ales în 
schimb mai multe variabile definite clar, fiecare fiind caracteris- 
lică ipotezei investigate. Aceasta înseamnă că am sperat să ne 
putem formula concluziile din cercetare într-o formă ca aceasta: 
psihoterapia centrată pe client produce schimbări măsurabile în 
ceea ce privește, de pildă, caracteristicile a, b, d și f, dar nu pro- 
duce schimbări în privința variabilelor c și e. Când au la dispo- 
zitie afirmaţii de acest fel, profesionistul și profanul vor fi în mă- 
sură să emită o judecată de valoare și să spună dacă ei consideră 
că procesul ce determină aceste schimbări este sau nu un „suc- 
ces“, Însă aceste judecăţi de valoare nu vor modifica faptele con- 
crete solide din cunoașterea noastră științifică, aflată, în dezvol- 
tare lentă, cu privire la dinamica modificării personalității. 

Așadar, avem în cercetare, în locul obișnuitului criteriu glo- 
bal, „succesul“, mai multe criterii — variabile specifice, toate ex- 
trase din teoria noastră despre terapie și toate definite operatio- 
nal. 

Această rezolvare a problemei criteriilor ne-a ajutat foarte 
mult să facem o selecţie inteligentă a instrumentelor de cerceta- 
re pe care să le folosim în bateria noastră de teste. Nu ne-am pus 
întrebarea fără răspuns — ce instrumente măsoară succesul sau 
vindecarea. Ne-am pus în schimb întrebări specifice legate de 
fiecare ipoteză. Ce instrument poate fi folosit pentru a măsura 

concepția de sine a individului? Ce instrument va măsura satis- 
făcător maturitatea comportamentului? Cum putem măsura 
gradul de acceptare a altora la un individ? Întrebări ca acestea 
sunt dificile, dar se pot găsi răspunsuri operaționale. Astfel, de- 
cizia noastră cu privire la criterii ne-a fost de mare ajutor în re- 
zolvarea problemei instrumentelor de cercetare. 


Designul cercetării 


Mai mulți autori care au cumpănit asupra temei au mentio- 
nat faptul că nu există dovezi obiective ale schimbărilor con- 
structive determinate de psihoterapie la nivelul personalității. 
Hebb afirmă că „nu există nici un fapt concret care să arate că 
psihoterapia are valoare“ (4, p. 271). După trecerea în revistă a 
studiilor existente, Eysenck arată că datele „nu reușesc să de- 
monstreze că psihoterapia, fie ea freudiană sau de alt tip, facili- 
tează însănătoșirea pacienţilor nevrotici“ (3, p. 322). 

Conștienți de această situație regretabilă, am fost dornici să 
ne organizăm investigația într-o manieră suficient de riguroasă 
pentru ca demonstrarea sau infirmarea ipotezelor noastre să do- 
vedească două lucruri: (a) dacă s-a petrecut sau nu o schimbare 
semnificativă și (b) dacă respectiva schimbare, în caz că a surve- 
nit, poate fi atribuită terapiei și nu vreunui alt factor. Într-un do- 
meniu atât de complex cum e terapia, nu e ușor să concepi un 
design de cercetare care să îndeplinească aceste obiective, dar 
credem că am făcut progrese reale în această direcție. 

După ce am ales ipotezele pe care voiam să le testăm și in- 
strumentele cele mai adecvate pentru măsurarea lor operationa- 
14, am fost pregătiți pentru următorul pas. Seria de instrumente 
obiective de cercetare alese a fost utilizată pentru a măsura dife- 

rite caracteristici ale unui grup de clienți înainte de terapie, 
după încheierea terapiei și la un moment de urmărire, șase luni 
până la un an mai târziu, după cum arată figura 1. Clienţii au 
fost, în linii mari, tipici pentru cei care vin de obicei la Centrul 
de consiliere al Universităţii din Chicago, iar scopul a fost să 
adunăm date, inclusiv înregistrări ale tuturor sedintelor, pentru 
cel puțin 25 de clienţi. Am ales să efectuăm un studiu intensiv 
asupra unui grup de mărime moderată, în locul analizei mai su- 
perficiale a unui număr mai mare de clienți. 


Momentele testării 


înainte de așteptare înainte upa la urmărire 


60 zile variabil 6-12 luni 


Grupul de 
terapie Z 
E 2 ae 
Grupu de Gane ane! | 
control 


[CI T _ Ii 


Figura 1. Designul cercetării 

O parte a grupului de terapie a fost păstrată ca grup de 
control intern. Clientilor din acest grup li s-a administrat ba- 
teria de instrumente de cercetare, după care au fost rugaţi să 
aștepte o perioadă de control de două luni, apoi li s-a admi- 
nistrat iarăși bateria, înainte de consiliere. Motivul pentru 
această procedură este acela că, dacă se produc la indivizi 
schimbări doar pentru că sunt motivaţi să facă terapie sau 
fiindcă au un anumit tip de structură de personalitate, o ast- 
fel de schimbare va apărea în timpul acestei perioade de con- 
trol. 

A fost ales alt grup de indivizi, care nu făceau terapie, ca 
grup de control echivalent. Acest grup era echivalent cu cel de 
terapie în ceea ce privește vârsta și distribuţia pe categorii de 
vârste, și aproximativ echivalent în ceea ce privește statutul so- 
cioeconomic, proporția barbati-femei si cea studenti-alte ocu- 
pafii. Grupul a fost supus acelorași teste ca și cel de terapie, la 
intervale de timp echivalente. Unei părți din grup i s-a admi- 
nistrat bateria de teste de patru ori, pentru a fi strict compara- 
bilă cu grupul de control intern din cadrul celui de terapie. Mo- 
tivul pentru acest grup de control echivalent este acela că, dacă 
se produc schimbări la indivizi ca urmare a trecerii timpului 
sau a influenţei unor variabile aleatoare sau ca urmare a admi- 
nistrării repetate a testelor, astfel de schimbări ar trebui să fie 
vizibile în rezultatele acestui grup. 

Logica de ansamblu a designului dublu controlat este aceea 
că, dacă în grupul de terapie apar, în timpul terapiei și după 
aceea, schimbări semnificativ mai mari decât cele survenite în 
perioada de control intern sau în grupul de control echivalent, 
este rezonabil ca aceste schimbări să fie atribuite influenţei te- 
rapiei. 

În această prezentare sumară nu pot intra în detaliile comple- 
xe și ramificate ale diferitelor proiecte care au fost desfășurate în 
contextul acestui design de cercetare. A fost elaborată o prezen- 
tare mai completă (7), care descrie treisprezece dintre proiectele 
încheiate până în prezent. Ajunge să spun că am obținut date 
complete despre 29 de clienţi, cu care au lucrat 16 terapeufi, pre- 
cum și date complete despre un grup de control echivalent. Eva- 
luarea atentă a rezultatelor cercetării ne permite să tragem anu- 
mite concluzii, precum următoarele: în timpul terapiei și după 
survin schimbări profunde în percepția de sine a clientului; exis- 
tă schimbări constructive la nivelul caracteristicilor de persona- 
litate și al structurii personalității clientului, schimbări care-l 
aduc mai aproape de caracteristicile de personalitate ale persoa- 
nei cu bună funcţionare; există schimbări în direcţiile definite ca 
integrare personală și adaptare; există schimbări în ceea ce 
privește maturitatea clientului, observate de prieteni. În fiecare 
dintre aceste cazuri, schimbarea este semnificativ mai mare de- 
cât cea constatată la grupul de control sau la clienți în timpul pe- 
rioadei de control intern. Rezultatele sunt întru câtva confuze și 
ambigue doar în ceea ce privește ipotezele care au de-a face cu 
atitudinile de acceptare, democratice în relaţia cu alții. 

După părerea noastră, programul de cercetare încheiat deja a 
fost suficient pentru a modifica afirmații precum cele făcute de 
Hebb și Eysenck. Cel puţin în privinţa psihoterapiei centrate pe 
client există acum dovezi obiective privind schimbările pozitive 
la nivel de personalitate și comportament, în direcții considera- 
te de obicei constructive, și aceste schimbări pot fi atribuite tera- 
piei. Adoptarea criteriilor specifice multiple de cercetare și folo- 
sirea unui design de cercetare controlat riguros fac posibilă o 
astfel de afirmaţie. 

Măsurarea schimbărilor la nivelul sinelui 


Întrucât pot prezenta doar un eșantion foarte mic din rezulta- 
te, voi alege acest eșantion din aria în care consider că am reali- 
zat cel mai semnificativ progres în privința metodologiei și am 
obținut rezultatele cele mai provocatoare — anume încercarea 
noastră de a măsura schimbările din percepţia de sine a clientu- 
lui și relaţia între percepţia de sine și anumite alte variabile. 

Pentru a obţine indicii obiective despre percepţia de sine a 
clientului, am utilizat tehnica Q, recent concepută de 
Stephenson (9). Am extras din înregistrări ale ședinţelor și din 
alte surse un „univers“ mare de afirmații autodescriptive. lată 
câteva afirmaţii tipice: „Sunt o persoană submisivă“; „N-am în- 
credere în emoțiile mele“; „Sunt relaxat și nu mă deranjează ni- 
mic“; „Mă tem de sex“; „De obicei îmi plac oamenii“; „Am o 
personalitate atrăgătoare“; „Mă tem de părerea altora despre 
mine“. Am folosit ca instrument un eșantion aleator de o sută de 
afirmaţii din acestea, modificate așa încât să fie clare. Teoretic, 
aveam un eșantion al tuturor modurilor în care un individ se 
poate percepe pe sine. Aceste o sută de afirmaţii, tipărite fiecare 
pe câte un cartonaș, i-au fost date clientului, căruia i s-a cerut să 
sorteze cartonașele în așa fel încât să-l reprezinte „în momentul 
prezent“, împărțindu-le în nouă grămezi, de la itemii care-l ca- 
racterizează cel mai bine până la cei care-l caracterizează cel mai 
puţin. I s-a spus să așeze un anumit număr de itemi în fiecare 
grămadă, așa încât să se obţină o distribuție aproximativ norma- 
lă a itemilor. Clientul a sortat astfel cartonașele în fiecare dintre 
momentele principale — înainte de terapie, după terapie și la 
momentul de urmărire — și, de asemenea, de mai multe ori în 
timpul terapiei. De fiecare dată când a sortat cartonașele pentru 

a se descrie pe sine, i s-a cerut de asemenea să le sorteze în așa 
fel încât să reprezinte acel sine care ar fi vrut să fie — sinele său 
ideal. 

Am obţinut în acest fel reprezentări detaliate și obiective ale 
percepţiei de sine a clientului în diferite momente, precum și ale 
felului în care își percepea sinele ideal. Diferitele sortări au fost 
apoi intercorelate, corelafia crescută între două sortări indicând 
asemănare sau lipsa schimbării, iar corelafia scăzută indicând 
deosebire sau o schimbare marcantă. 

Spre a ilustra modul în care am folosit instrumentul pentru a 
ne testa unele dintre ipotezele cu privire la sine, voi prezenta câ- 
teva dintre rezultatele obținute pe baza studierii unui client (din 
7, cap. 15), deoarece au legătură cu mai multe ipoteze. Cred că 
acest lucru va arăta caracterul provocator al rezultatelor în mod 
mai adecvat decât prezentarea concluziilor generale ale studiu- 
lui nostru privind percepția de sine, cu toate că voi încerca să 
mentionez în treacăt și aceste rezultate generalizate. 

Clienta din ale cărei date îmi voi extrage materialul este o fe- 
meie de patruzeci de ani, extrem de nefericită în căsnicie. Fiica 
ei, adolescentă, avusese o cădere nervoasă în privința căreia 
clienta se simţea vinovată. Era o persoană cu tulburări profun- 
de, evaluată prin mijloace diagnostice ca având o nevroză dras- 
tică. Nu făcea parte din grupul de control intern, așa că a intrat 
în terapie imediat după prima administrare a bateriei de teste. 
A venit la 40 de ședințe, pe parcursul unei perioade de cinci luni 
și jumătate, când a încheiat terapia. Șapte luni mai târziu i s-au 
administrat testele de urmărire, și clienta a hotărât să revină 
pentru alte opt ședințe. După alte cinci luni s-a efectuat o nouă 
testare de urmărire. Consilierul a estimat că în terapie s-a pro- 
dus o transformare foarte însemnată. 

326 Figura 2 prezintă unele dintre datele cu privire la schimba- = 
rea percepţiei de sine la această clientă. Fiecare cerc reprezin- 
tă o sortare pentru sinele ideal sau pentru sine. Sortările au 
fost efectuate înainte de terapie, după ședința a șaptea și a 


(5) 
D 


a doua 
urmărire 


al. 
douăzeci și una, la sfârșitul terapiei și în primul și al doilea © 2 = 
moment de urmărire. Sunt prezentate corelafiile dintre multe 
sortări. 


prima 
urmărire 


Să examinăm aceste date în raport cu una dintre ipotezele pe 
care ne-a interesat să le formulăm, anume aceea că percepţia de 
sine a clientului se va schimba mai mult în timpul terapiei decât (=) 
într-o perioadă fără terapie. In acest caz anume, schimbarea a 
fost mai mare în timpul terapiei (r = 0,39) decât în timpul fiecă- 
reia dintre perioadele de urmărire (r = 0,74 și respectiv 0,70) și, 
de asemenea, decât în întreaga perioadă de urmărire de două- 
sprezece luni (r = 0,65). Așadar, ipoteza a fost confirmată în 
acest caz. În această privinţă, clienta a fost caracteristică pentru 
grupul nostru de clienţi, constatarea generală fiind aceea că 
schimbarea în ceea ce privește percepția de sine în timpul tera- 
piei a fost semnificativ mai mare decât în timpul perioadei de 

Figura 2. Relatia schimbatoare dintre sine si sinele ideal 

și după, sinele perceput va fi evaluat mai pregnant pozitiv, adi- 
că va fi mai congruent cu sinele ideal sau prețuit. 

În primă instanţă, această clientă vădește o discrepanf& con- 
siderabilă între imaginea de sine așa cum este și imaginea de 
sine așa cum ar vrea să fie (r = 0,21). În timpul terapiei și după, 
discrepanfa scade, la sfârșitul studiului de urmărire existând un 
grad clar de congruenta (r = 0,79), ceea ce ne confirmă ipoteza. 
Acest lucru este tipic pentru rezultatele noastre generale, care 

au evidenţiat o creștere semnificativă a congruentei între sine și 
ideal, în timpul terapiei, pentru întregul grup. 

Studierea atentă a figurii 2 va arăta că, la sfârșitul studiului, 
clienta percepe că a devenit foarte asemănătoare cu persoana 
care voia să fie când a venit la terapie (rIBxSF2 = 0,70). Se poate 
observa totodată că, la sfârșit, sinele ei ideal a devenit ceva mai 
asemănător cu sinele ei iniţial (rSBxIF2 = 0,36) decât era idealul 
ei inițial. 

Să ne referim pe scurt la o altă ipoteză — aceea că schimba- 
rea în percepția de sine nu va fi aleatoare, ci va merge într-o di- 
rectie pe care evaluatorii experţi o vor numi adaptare. 

În cadrul studiului nostru, cartonașele folosite pentru tehni- 
ca Q au fost date unui grup de psihologi clinicieni care nu aveau 
legătură cu cercetarea și cărora li s-a cerut să le sorteze așa cum 
le-ar sorta o persoană „bine adaptată“. Acest lucru ne-a oferit 
un criteriu de sortare cu care avea să fie comparată percepția de 
sine a fiecărui client. A fost creat un scor simplu, care să expri- 
me gradul de asemănare dintre percepţia de sine a clientului și 
această reprezentare a persoanei „adaptate“. L-am numit „scor 
de adaptare“, un scor mai mare indicând un grad mai mare de 
„adaptare“. 

În cazul clientei despre care discutăm, scorurile de adaptare 
pentru cele șase sortări succesive efectuate de ea și prezentate în 
figura 2, începând cu sinele așa cum a fost perceput înainte de 
terapie și terminând cu a doua întâlnire de urmărire, au fost ur- 
mătoarele: 35, 44, 41, 52, 54, 51. Tendinţa spre adaptare mai 
bună, așa cum a fost ea definită operațional, este evidentă. Ace- 
lași lucru este valabil pentru întregul grup, survenind o creștere 
însemnată a scorului de adaptare pe parcursul terapiei și o foar- 
te slabă regresie a scorului în perioada de urmărire. La indivizii 

din grupul de control și din perioada de control nu a existat 
practic nici o schimbare. Așadar, pentru această clientă și pentru 
întregul grup, ipoteza noastră se susține. 

La efectuarea unei analize calitative a diferitelor sortări efec- 
tuate de client, constatările confirmă de asemenea această ipote- 
ză. Prin compararea imaginii de sine iniţiale cu cele de după te- 
rapie, se constată că ulterior terapiei clienta se percepe schimba- 
tă în mai multe privințe. Simte că e mai sigură de sine și mai in- 
dependentă, se înțelege mai bine, are mai mult confort interior 
si relaţii mai confortabile cu alţii. Se simte mai putin vinovată, 
cu mai puţine resentimente, e mai putin compulsivă și nesigură 
si simte mai putin nevoia de a se ascunde. Aceste schimbări ca- 
litative sunt similare cu cele vădite de ceilalţi clienţi din cerceta- 
re și sunt în general concordante cu teoria terapiei centrate pe 
client. 

Aș vrea să mai evidentiez anumite alte rezultate interesante 
ilustrate de figura 2. 

Se va vedea că reprezentarea sinelui ideal este mult mai stabilă 
decât reprezentarea sinelui. Corelaţiile se află toate la peste 0,70, 
iar concepţia cu privire la persoana care ar vrea clienta să fie se 
schimbă relativ puţin pe toată perioada. Acest lucru este caracte- 
ristic pentru aproape toți clienţii noștri. Cu toate că nu am formu- 
lat nici o ipoteză cu privire la acest lucru, ne-am așteptat ca unii 
clienţi să ajungă la o mai mare congruenţă între sine si ideal în 
principal prin modificarea valorilor lor, iar alții, prin modificarea 
sinelui. Dovezile pe care le avem până acum arată că această idee 
este eronată și că, se pare, conceptul de sine este cel care vădește 
schimbarea cea mai mare, excepţiile fiind doar întâmplătoare. 

Apar totuși unele schimbări în ceea ce privește sinele ideal în 
cazul clientei noastre, și direcția acestei ușoare schimbări este in- 

teresantă. Calculând „scorul de adaptare“, descris anterior, al re- 
prezentărilor succesive ale sinelui ideal ale acestei cliente, con- 
statăm că scorul mediu pentru primele trei este de 57, pe când 
media următoarelor trei, după terapie, este 51. Cu alte cuvinte, 
sinele ideal a devenit mai putin perfect „adaptat“, adică mai ușor 
de atins. Este, într-o anumită măsură, un fel mai puţin dur. Și în 
această privinţă, clienta este caracteristică pentru tendinţa între- 
gului grup. 

O altă constatare are de-a face cu „sinele amintit“, prezentat 
în figura 2. Această sortare a fost obținută cerându-i clientei, cu 
prilejul celei de-a doua testări de urmărire, să sorteze încă o 
dată cartonașele pentru a se reprezenta pe sine așa cum era 
când a venit la terapie. Acest sine amintit s-a dovedit a fi foar- 
te diferit de imaginea de sine oferită de clientă la momentul în- 
ceperii terapiei. Corelafia cu reprezentarea de sine oferită 
atunci a fost de numai 0,44. În plus, a fost o imagine de sine 
mult mai puţin favorabilă, mult mai discrepantă fata de ideal (r 
= 0,21) și cu un scor de adaptare slab — un scor de 26, compa- 
rativ cu scorul 35 pentru prima imagine de sine. Aceasta suge- 
rează că, prin sortarea făcută pentru sinele amintit, obținem o 
măsurătoare obiectivă grosieră a reducerii mijloacelor de apă- 
rare, survenită pe parcursul celor optsprezece luni ale studiu- 
lui. La ultima întâlnire, clienta este în stare să ne ofere o imagi- 
ne considerabil mai autentică a persoanei neadaptate și tulbu- 
rate care era când a venit la terapie — imagine confirmată și de 
alte dovezi, după cum vom vedea. Așadar, gradul de modifica- 
re a sinelui pe parcursul întregii perioade de un an și jumătate 
este, poate, reprezentat mai bine de corelatia de —0,13 între si- 
nele amintit și sinele final, decât de corelatia de 0,30 dintre si- 
nele inițial și cel final. 

Să ne referim în continuare la încă o ipoteză. Postulăm teore- 
tic în terapia centrată pe client că, în securitatea psihologică a re- 
latiei terapeutice, clientul își poate da voie să conștientizeze sen- 
timente și experienţe care, în mod normal, ar fi refulate sau îm- 
piedicate să ajungă în conștiință. Aceste experiențe anterior ne- 
pate devin încorporate în sine. De exemplu, clientul care și-a re- 
primat toate sentimentele de ostilitate poate ajunge, în timpul 
terapiei, să-și exprime liber ostilitatea. Atunci concepția sa de 
sine se reorganizează, pentru a include înțelegerea faptului că, 
uneori, a avut sentimente ostile fata de alții. Imaginea de sine a 
clientului devine în această privință o hartă sau o reprezentare 
mai corectă a totalitatii experienţelor sale. 

Am încercat să traducem această porțiune a teoriei noastre 
într-o ipoteză operațională, pe care am exprimat-o astfel: în tim- 
pul terapiei și după va exista o congruenfa tot mai mare între per- 
ceptia de sine a clientului și percepția despre client a unui diag- 
nostician. Premisa este aceea că o persoană instruită, care face o 
diagnoză psihică a clientului, este mai conștientă de totalitatea ti- 
parelor de experienţă ale clientului, atât cele conștiente, cât și cele 
inconștiente, decât este clientul însuși. Prin urmare, dacă clientul 
asimilează în propria percepţie de sine conștientă multe dintre 
sentimentele și experienţele pe care le reprimase, atunci imaginea 
de sine conturată de el ar trebui să devină mai asemănătoare cu 
imaginea pe care o are despre el diagnosticianul. 

Metoda de investigare a acestei ipoteze a constat în a da unui 
diagnostician rezultatele testului proiectiv (Testul de apercepție 
tematică) administrat clientului în cele patru momente tempora- 
le și a-i cere să le examineze. Pentru a evita orice preconceptie su- 
biectivă, psihologului nu i s-a spus în ce ordine au fost adminis- 
trate testele. I s-a cerut apoi să sorteze cartonașele tehnicii Q pen- 

tru fiecare dintre cele patru teste, pentru a-l reprezenta pe client 
așa cum se prezenta, din punct de vedere diagnostic, la acel mo- 
ment. Această procedură ne-a oferit o evaluare diagnostică su- 
biectivă, exprimată prin prisma aceluiași instrument folosit de 
client pentru a se descrie pe sine, așa încât a fost posibilă o com- 
paratie directă și obiectivă, prin corelarea diferitelor sortări Q. 

Rezultatele studiului, pentru clienta despre care vorbeam, 
sunt prezentate în figura 3. Porțiunea superioară a diagramei este 
doar o prezentare condensată a informaţiilor din figura 2. Rândul 
cel mai de jos ne arată sortările efectuate de diagnostician, iar co- 
relaţiile ne permit să ne testăm ipoteza. Se poate observa că la în- 
ceputul terapiei, nu există nici o relaţie între percepția de sine a 
clientei și percepția diagnosticianului despre clientă (r = 0,00). 
Chiar și la sfârșitul terapiei, situaţia este aceeași (r = 0,05). Dar la 
momentul primei întâlniri de urmărire (nu este prezentată) și al 
celei de-a doua, percepția de sine a clientei a devenit substanţial 
similară cu percepția diagnosticianului despre ea (prima urmări- 
re, r = 0,56; a doua urmărire, r = 0,55). Așadar, ipoteza este clar 
susținută: congruenţa dintre percepția de sine a clientei si percep- 
tia diagnosticianului despre clientă a crescut semnificativ. 

Există si alte rezultate interesante ale acestui aspect al studiu- 
lui. Se poate observa că la momentul începerii terapiei clienta 
așa cum o percepe diagnosticianul este foarte diferită de imagi- 
nea de sine ideală a clientei (r = —0,42). La sfârșitul studiului, 
diagnosticianul o vede clar asemănător cu idealul ei la acel mo- 
ment (r = 0,46) și chiar mai asemănător cu idealul pe care-l avea 
când a venit la terapie (r = 0,61). Astfel, putem spune că dovezi- 
le obiective arată că, în ceea ce privește percepţia de sine și ta- 
bloul de ansamblu al personalităţii ei, clienta a devenit în mod 
substanţial persoana care voia să devină când a început terapia. 

Figura 3 Relaţia dintre sine, sinele idea! și diagnoză 


(Cifrele reprezintă coeficientul de corelație, virgula zecimală fiind omisă) 

Alt element ce merită remarcat este acela că schimbarea în 
ceea ce privește percepția diagnosticianului despre clientă este 
considerabil mai pronunţată decât schimbarea în percepția de 
sine a clientei (r = —0,33, comparativ cu r = 0,30). Acest fapt este 
interesant din perspectiva părerii profesionale răspândite, cum 
că clienții supraestimează gradul de schimbare survenită la ei. 
Se sugerează de asemenea posibilitatea că un individ se poate 
schimba atât de drastic într-o perioadă de optsprezece luni, în- 
cât la sfârșit personalitatea sa să fie mai mult diferită decât ase- 
mănătoare cu personalitatea sa la început. 

Un ultim comentariu pe marginea figurii 3 se referă la „sine- 
le amintit“. Se poate observa că imaginea de sine amintită core- 
lează pozitiv cu impresia diagnostică (r = 0,30), ceea ce tinde să 
confirme afirmaţia anterioară, cum că imaginea amintită consti- 
tuie o imagine mai corectă și mai puțin defensivă decât cea pe 
care a putut-o oferi despre sine clienta când a venit la terapie. 


Rezumat și concluzie 


În această lucrare am încercat să fac măcar o descriere-sche- 
let a cercetării comprehensive despre psihoterapie ce se desfă- 
șoară în prezent la Universitatea Chicago. Am menţionat mai 
multe caracteristici. 

Prima este respingerea unui criteriu global în studierea tera- 
piei și adoptarea de criterii operaționale specifice ale schimbării, 
bazate pe ipoteze detaliate ce decurg dintr-o teorie a dinamicii 
terapiei. Intrebuinfarea a numeroase criterii specifice ne-a per- 
mis să facem progrese științifice în stabilirea tipurilor de schim- 
bări care apar și a celor care nu apar simultan cu terapia centra- 
tă pe client. 

O a doua trăsătură constă într-o nouă abordare a problemei, 
până acum nerezolvată, a modalitatilor de control în studiile 
asupra psihoterapiei. Designul cercetării a inclus două proce- 
duri de control: (1) un grup echivalent de control, care justifică 
influența variabilelor timp, testare repetată și variabile aleatoa- 
re, și (2) un grup de control intern, în care fiecare client din tera- 
pie este corelat cu el însuși pe parcursul unei perioade fără tera- 
pie, pentru a justifica influenţa variabilelor personalitate și mo- 
livaţie. Prin acest design cu dublu control a fost posibil să con- 
chidem că schimbările survenite în terapie și care nu sunt justi- 
ficate de variabilele controlate se datorează terapiei în sine. 

O altă trăsătură pe care am ales s-o prezint a fost o mostră a 
progreselor efectuate în desfășurarea cercetării obiective rigu- 
roase asupra unor elemente subtile din lumea subiectivă a clien- 
tului. S-au adus dovezi privitoare la: schimbarea concepției de 
sine a clientului, măsura în care sinele perceput devine asemă- 
nator cu sinele prețuit, măsura în care sinele așa cum este per- 
ceput devine mai confortabil și mai adaptat și măsura în care 
percepția de sine a clientului devine mai congruentă cu percep- 
tia despre client a unui diagnostician. Aceste rezultate tind să 
confirme formulările teoretice făcute cu privire la locul concep- 
jiei de sine în procesul dinamic al psihoterapiei. 

Există două concluzii pe care aș vrea să vi le împărtășesc în 
încheiere. Prima este aceea că programul de cercetare pe care 
l-am descris pare să arate foarte clar că se pot obține dovezi 
obiective, ce satisfac canoanele obișnuite ale cercetării științifice 
riguroase, cu privire la schimbările de personalitate și de com- 
portament prilejuite de psihoterapie, și astfel de dovezi au fost 
obținute pentru o orientare psihoterapeutică. Aceasta înseamnă 
că, în viitor, se pot obține dovezi solide similare care să arate 

dacă schimbările de personalitate survin și ca urmare a altor te- 
rapii. 

A doua concluzie este, după mine, și mai semnificativă. Pro- 
gresele metodologice făcute în ultimii ani arată că numeroasele 
subtilități ale procesului terapeutic sunt acum larg deschise cer- 
cetării. Am încercat să ilustrez acest lucru prin cercetarea schim- 
bărilor în ceea ce privește concepția de sine. Dar niște metode si- 
milare fac la fel de posibilă studierea obiectivă a relației schim- 
bătoare dintre client și terapeut, a atitudinilor de „transfer“ și 
„contratransfer“, a schimbărilor în ceea ce privește sursa siste- 
mului de valori al clientului și asa mai departe. Se poate spune, 
cred, că aproape orice construct teoretic considerat a avea legă- 
tură cu schimbările de personalitate sau cu procesul psihotera- 
piei se pretează acum cercetării științifice. Acest lucru deschide 
o nouă panoramă a investigației științifice. Demersurile între- 
prinse pe calea aceasta nouă ar trebui să clarifice în mare măsu- 
ră dinamica personalității și mai ales procesul de schimbare a 
personalităţii într-o relație interpersonală. 

CAPITOLUL 12 


Terapia centrată pe client 
în contextul său de cercetare* 


Cum aș putea explica unui public european, relativ neobișnuit cu 
tradiția americană a cercetării empirice în psihologie, metodele, rezul- 
tatele, semnificaţia cercetării asupra terapiei centrate pe client? Aceas- 
ta a fost sarcina cu care m-am confruntat ca urmare a faptului că doc- 
torul G. Marian Kinget și cu mine scriam o carte despre terapia cen- 
trată pe client, care avea să fie publicată mai întâi în flamandă și apoi 
în franceză. Doctorul Kinget a prezentat principiile clinice ale unei 
astfel de terapii. Eu am prezentat teoriile centrale ale terapiei centrate 
pe client (aproape identic cu prezentarea în engleză, A Theory of The- 
rapy, Personality and Interpersonal Relationships, în S. Koch (coord.) 
Psychology: A Study of Science, vol. III. (New York: McGraw-Hill, 
1959), 184-256). Acum voiam să le fac cunoștință cu cercetările în 
care ne-am angajat pentru a ne confirma sau infirma teoriile. Acest ca- 
pitol (ușor modificat pentru volumul de față) constituie rezultatul, si 
nădăjduiesc că va avea înțeles si pentru americani, si pentru europeni. 


* Aceasta este versiunea în engleză a Capitolului XII din volumul Psychotherapie en ne- 
nselijke verhoudingen: Theorie en praktijk van de non-directive therapie de Carl R. Ro- 
gers si G. Marian Kinget, Utrecht, Olanda (Uitgeverij Het Spectrum, 1960). 

Există o mică chestiune in privinţa căreia rog cititorul să fie îngă- 
duitor. Trei paragrafe care descriu crearea și utilizarea sortării Q, cu 
ajutorul căreia este măsurată percepția de sine, sunt aproape identice 
cu materialul similar din capitolul 11. Le-am păstrat, așa încât fiecare 
din cele două capitole să poată fi citite independent, fără a se face tri- 
mitere la celălalt. 

Prezentul capitol merge până la primele noastre demersuri de 
cercetare, din jurul anului 1940, și se încheie cu descrierea mai mul- 
lor proiecte neterminate, care încă ne mai pun la încercare strădani- 
ile în 1961. Prin aceasta am încercat să prezint cel puțin un mic 
esantion din eforturile de cercetare făcute de-a lungul a peste două- 
zeci de ani. 


Stimularea cercetării 


Una dintre cele mai importante caracteristici ale orientării 
centrate pe client din terapie este aceea că, încă de la început, nu 
doar a stimulat cercetarea, ci a existat într-un context de gândi- 
re îndreptată spre cercetare. Numărul și diversitatea studiilor fi- 
nalizate este impresionant. Seeman și Raskin au descris sau 
menţionat în 1953 aproape cincizeci de studii investigative ce au 
de-a face cu terapia centrată pe client cu adulți, în analiza lor cri- 
tică a tendinţelor și direcțiilor acestei linii de cercetare. În 1957, 
Cartwright a publicat o bibliografie adnotată a cercetărilor și a 
dezvoltărilor teoretice din terapia centrată pe client și a găsit de 
cuviință să includă 122 de trimiteri bibliografice (4). La fel ca 
Seeman și Raskin, a omis toate trimiterile referitoare la cercetări 
asupra terapiei prin joc și a terapiei de grup cu caracter centrat 
pe client. Se pare, așadar, că nu există îndoială în privinţa faptu- 
lui că teoria și practica terapiei centrate pe client au pus în miș- 

care un număr surprinzător de mare de investigaţii empirice 
obiective. Pare justificat să ne întrebăm de ce. 

În primul rând, teoria aflată la baza terapiei centrate pe client 
a fost privită încă de la început nu ca o dogmă sau un adevăr, ci 
ca prezentarea unor ipoteze, ca instrument al extinderii cunoș- 
tintelor noastre. S-a considerat că o teorie sau un segment al 
unei teorii are utilitate numai dacă poate fi supus testării. A exis- 
tat o angajare faţă de testarea obiectivă a fiecărui aspect semni- 
ficativ al ipotezelor noastre, motivată de convingerea că singu- 
rul mod în care cunoașterea poate fi separată de prejudecățile și 
dorințele individuale constă în investigarea obiectivă. Pentru a 
fi obiectiv, o astfel de investigare trebuie să fie de așa natură, în- 
cât un alt cercetător care adună datele în același mod și efectuea- 
ză asupra lor aceleași operaţii să obțină rezultate identice sau si- 
milare și să ajungă la aceleași concluzii. Pe scurt, am crezut de 
la început că testarea deschisă, obiectivă a tuturor ipotezelor în 
maniere ce pot fi comunicate public și replicate va duce la pro- 
grese în domeniul psihoterapiei. 

Un al doilea motiv pentru efectul stimulator avut de aborda- 
rea centrată pe client asupra cercetării constă în atitudinea 
orientatoare potrivit căreia un studiu științific poate începe de 
oriunde, de la orice nivel, mai grosier sau mai rafinat, fiind o di- 
recție, nu un grad fix de instrumentalizare. Din acest punct de 
vedere, înregistrarea unei ședințe de terapie constituie un mic 
început al demersului științific, întrucât presupune mai mult 
obiectivism decât amintirea ședinței; o conceptualizare rudi- 
mentară a terapiei și niște instrumente rudimentare pentru mă- 
surarea acestor concepte sunt mai științifice decât lipsa unei ast- 
fel de încercări. Ca atare, indivizii implicați în cercetare au con- 
siderat că pot începe să se îndrepte într-o direcție științifică în 

domeniile care îi interesau cel mai mult. Din această atitudine 
s-a născut o serie de instrumente tot mai rafinate pentru anali- 
zarea protocoalelor sedinfelor și s-au făcut începuturi semnifi- 
cative în măsurarea unor constructe aparent intangibile, precum 
concepția de sine și climatul psihologic al relaţiei terapeutice. 

Aceasta mă conduce la ceea ce consider că este al treilea mo- 
tiv principal al gradului de succes pe care l-a avut teoria în ceea 
ce privește încurajarea cercetării. Constructele teoriei au fost li- 
mitate în general la cele care pot fi definite operațional. Asta 
pare să fi răspuns unei nevoi foarte presante a psihologilor și a 
altor oameni care și-au dorit să avanseze cunoașterea în dome- 
niul personalităţii, dar au fost handicapati de constructe teoreti- 
ce imposibil de definit operațional. Să luăm, de exemplu, feno- 
menele generale cuprinse în termeni precum sinele, eul, persoa- 
na. Dacă se elaborează un construct — așa cum au făcut unii te- 
oreticieni — care include acele evenimente interne ce nu se află 
în câmpul conștiinței individului, pe lângă cele care sunt con- 
știentizate, nu există în prezent nici un mod satisfăcător de a da 
o definiţie operațională unui astfel de construct. Dar prin limi- 
tarea concepției de sine la evenimentele din câmpul conștiinței, 
conceptul poate fi definit operațional în mod tot mai rafinat, 
prin tehnica Q, prin analiza protocoalelor de interviu etc., și ast- 
fel se deschide larg un întreg domeniu de investigație. În timp, 
studiile rezultate pot face posibilă definirea operaţională a setu- 
lui de evenimente ce nu se află în câmpul conștiinței. 

Folosirea constructelor definibile operațional a avut și un alt 
efect. A făcut complet inutilă folosirea termenilor „succes“ și 
„eşec“ — doi termeni fără utilitate științifică — drept criterii în 
studiile asupra terapiei. În loc să gândească în acești termeni 
globali și prost definiti, cercetătorii pot face predicții specifice pe 

baza constructelor definibile operational, iar aceste predicții pot 
fi confirmate sau infirmate, separat de orice judecată de valoare 
care să spună dacă schimbarea reprezintă „succes“ sau „eșec“, 
Astfel a fost înlăturată una din principalele bariere existente în 
calea progresului științific în acest domeniu. 

Un alt motiv al eficienţei avute de sistem în medierea cerce- 
tării constă în faptul că constructele au generalitate. Deoarece 
psihoterapia este un adevărat microcosmos al relației interper- 
sonale semnificative, al învățării semnificative și al schimbărilor 
semnificative la nivel de percepție și de personalitate, construc- 
tele elaborate pentru a ordona domeniul au un grad ridicat de 
universalitate. Constructele precum concepția de sine, nevoia 
de apreciere pozitivă, condițiile schimbărilor de personalitate 
au aplicaţii într-o gamă largă de activități umane. Ca atare, con- 
structele de acest fel pot fi utilizate pentru a studia domenii 
foarte variate, precum conducerea la nivel industrial sau militar, 
schimbările de personalitate la individul psihotic, climatul psi- 
hologic al unei familii sau al unei clase școlare ori relația reci- 
procă dintre schimbările psihice și cele fiziologice. 

Merită amintită o ultimă circumstanță norocoasă. Spre deo- 
sebire de psihanaliză, de exemplu, terapia centrată pe client a 
existat tot timpul într-un context universitar. Acest fapt înseam- 
nă un proces continuu de cernere și separare a adevărului de 
pleavă, într-o situație de siguranţă personală fundamentală. În- 
seamnă expunerea la criticile prietenești ale colegilor, tot așa 
cum sunt supuse cercetării critice concepțiile noi din chimie, 
biologie sau genetică. Mai presus de toate, înseamnă că teoria și 
tehnica sunt puse la dispoziția mintilor tinere, dornice să cu- 
noască. Participanţii la programele de studii postuniversitare 
pun întrebări și iscodesc, propun formulări alternative, între- 

prind studii empirice pentru a confirma sau infirma diferitele 
ipoteze teoretice. Acest lucru a avut o mare utilitate în a face ca 
orientarea centrată pe client să rămână o perspectivă deschisă și 
autocritică, și nu dogmatică. l : 

Din motive de acest fel, terapia centrată pe client a incor- 
porat in sine de la inceput procesul schimbării prin cercetare. 
Dintr-un punct de vedere limitat, axat în principal asupra 
tehnicii, fără confirmării empirice, a devenit o teorie ramifica- 
li a personalității și relaţiilor interpersonale, ca și a terapiei, 
si a acumulat un set considerabil de cunoștințe empirice re- 
plicabile. 


Perioada de început a cercetării 


Investigaţiile obiective asupra psihoterapiei nu au o istorie 
prea îndelungată. Înainte de 1940 au existat câteva încercări de 
a înregistra electronic ședințele de terapie, dar aceste materiale 
nu au fost întrebuințate în cercetare. Nu s-a făcut nici o încerca- 
re serioasă de a folosi metodele științifice pentru a măsura 
schimbările despre care se considera că se produc în terapie. Așa 
că vorbim despre un domeniu aflat și acum, relativ vorbind, în 
fașă. Dar s-a făcut un debut. l l l 

Cândva, în anul 1940, câțiva dintre noi, cei de la Universita- 
tea statului Ohio, am înregistrat cu succes O ședință de terapie 
completă. Am resimţit o mare satisfacție, care însă a pălit în 
scurtă vreme. Ascultând acel material, atât de amorf, atât de 
complex, aproape că am renunţat să mai sperăm că ne vom aa 
ge scopul — acela de a-l folosi drept date pentru cercetare. aS 
rea aproape imposibil să-l reducem la elemente care să poată îi 


manipulate obiectiv. 

Și totuși, s-au făcut progrese. Entuziasmul și abilitățile stu- 
dentilor din programele de studii postuniversitare au compen- 
sat lipsa de fonduri și aparatură adecvată. Prin gândire inge- 
nioasă, creativă, datele brute din terapie au fost transformate în 
categorii rudimentare de tehnici ale terapeutului și în categorii 
la fel de rudimentare ale reacţiilor clientului. Porter a analizat în 
moduri semnificative comportamentul terapeutului. Snyder a 
analizat reacţiile clientului în mai multe cazuri, descoperind 
unele dintre tendinţele existente. Alţii au lucrat la fel de creativ 
și, încetul cu încetul, posibilitatea cercetării în acest domeniu a 
devenit realitate. 

Multe dintre aceste studii de început au fost nesofisticate, cu 
defecte în privinţa designului cercetării, bazate pe cifre nepotri- 
vite, dar contribuţia lor, ca demersuri deschizătoare de drum, a 
fost chiar și așa foarte mare. 


Câteva studii ilustrative 


Ca să vă puteți forma o impresie cu privire la fluxul mereu 
crescând al cercetărilor, voi descrie mai multe studii, suficient 
de amănunțit pentru a oferi o imagine asupra metodologiei și 
rezultatelor lor specifice. Studiile prezentate n-au fost alese 
fiindcă ar fi remarcabile. Ele sunt reprezentative pentru diferite- 
le tendinţe din cercetare, pe măsura evoluţiei acesteia. Vor fi 
prezentate în ordine cronologică. 


Locusul evaluării 


În 1949, Raskin (5) a efectuat un studiu asupra sursei per- 
cepute a valorilor sau locusul procesului de evaluare. A pornit 

de la afirmația simplă că sarcina consilierului nu este aceea de a 
pândi în locul clientului sau despre client, ci împreună cu clientul. 
În primele două situaţii, locusul evaluării se află clar în consilier, 
dar în ultima, consilierul încearcă să gândească și să empatize- 
ze cu clientul, prin prisma sistemului de referință al acestuia, 
respectând procesul de evaluare al clientului. 

Întrebarea pusă de Raskin a fost dacă locusul de evaluare 
perceput al clientului s-a schimbat în timpul terapiei. În termeni 
mai concreti: există o scădere a măsurii în care valorile și stan- 
dardele sale depind de judecatile și așteptările altora și o crește- 
re a măsurii în care valorile și standardele sale se bazează pe în- 
crederea în propriile experienţe? 

Pentru a studia obiectiv acest lucru, Raskin a recurs la urmă- 
torii pași: 

1. Trei evaluatori care au lucrat independent au fost rugați să 
selecteze, din mai multe ședințe înregistrate, acele afirmații care 
aveau de-a face cu sursa valorilor și standardelor clientului. S-a 
constatat că există un acord de peste 80% în ceea ce privește ale- 
gerea afirmațiilor de acest fel, ceea ce a arătat că studiul lucrea- 
ză cu un construct ce poate fi discriminat. 

2. Alegând 22 dintre acești itemi așa încât să reprezinte o 
gamă largă de surse ale valorilor, Raskin a rugat 20 de evalua- 
tori să împartă afirmațiile în patru grupuri, potrivit continu- 
umului studiat, între grupuri existând intervale aparent egale. 
Doisprezece dintre itemii evaluati cel mai consecvent au fost fo- 
lositi pentru a forma și ilustra o scală a locusului evaluării, cu 
valori de la 1,0 la 4,0. Etapa 1 reprezenta recurgerea fara discri- 
minare la evaluările făcute de alții. Etapa 2 includea acele exem- 
ple in care exista o preocupare predominantă față de ceea ce 
cred alţii, dar și o nemulțumire provocată de această stare de de- 

pendenţă. Etapa 3 reprezenta acele exprimări în care individul 
demonstra tot atât de mult respect fata de propriile procese va- 
lorizatoare, ca și față de valorile și așteptările altora, precum si 
conștiința diferenţei dintre autoevaluare și dependenţa de valo- 
rile altora. Etapa 4 era rezervată acelor exemple în care se vedea 
clar că sursa de bază a valorilor o constituie propriile experien- 
te și judecăți. 

Un exemplu ce ilustrează stadiul 3 poate da o imagine mai 
vie a scalei. Afirmația de mai jos, făcută de un client, a fost eva- 
luată ca aparținând acestei etape a scalei. 

„Am luat o hotărâre și mă întreb dacă e corectă. Când faci 
parte dintr-o familie în care fratele tău a mers la facultate și toți 
au o minte bună, mă întreb dacă e corect să văd că sunt așa cum 
sunt și nu pot înfăptui lucruri de felul ăsta. Am încercat mereu 
să fiu așa cum credeau alţii că ar trebui să fiu, dar acum mă în- 
treb dacă n-ar trebui pur și simplu să văd că sunt așa cum sunt“ 
(6, p. 151). 

3. Raskin a folosit apoi aceasta scala pentru a evalua fiecare 
dintre cele 59 de ședințe din zece cazuri scurte, dar înregistrate 
în întregime, care alcătuiau subiectul unei alte cercetări. După 
ce a făcut evaluările, dar înainte de a le analiza, a vrut să deter- 
mine gradul de încredere al judecăților sale. Ca urmare, a ales 
aleator, din fiecare dintre cele 59 de ședințe, un item referitor la 
locusul evaluării și a cerut unui alt evaluator, care nu știa nimic 
despre sursa itemilor si nici dacă provin din ședințe de la înce- 
put sau de la sfârșit, să le evalueze independent. Corelatia din- 
tre cele două seturi de evaluări a fost de 0,91, arătând un inter- 
val de încredere foarte satisfăcător. 

4. După ce a construit scala cu intervale aparent egale și a de- 
monstrat că este un instrument de încredere, Raskin era pregă- 

tit să stabilească dacă s-a produs vreo schimbare în ceea ce 
privește locusul evaluării în timpul terapiei. Scorul mediu pen- 
tru prima ședință în cele zece cazuri a fost 1,97, iar cel pentru ul- 
tima ședință a fost de 2,73 — o diferenţă semnificativă la pragul 
0,1. Astfel s-a confirmat acest aspect al teoriei privind terapia 
centrată pe client. A existat și o altă confirmare. Cele zece cazuri 
fuseseră studiate și în alte moduri obiective, astfel că existau cri- 
terii obiective, obținute din alte studii, cu privire la cazurile în 
care s-a înregistrat mai mult succes și cele cu mai putin succes. 
Dacă luăm primele cinci cazuri considerate a fi înregistrat un 
succes mai mare, modificarea în ceea ce privește locusul evaluă- 
rii este chiar si mai pronunţată, media pentru prima ședință fi- 
ind de 2,12, iar pentru ultima ședință, 3,34. 

Acest studiu este tipic, în mai multe privinţe, pentru un nu- 
măr mare de cercetări efectuate. Plecând de la una dintre ipote- 
zele teoriei centrate pe client, se elaborează un instrument pen- 
tru măsurarea gradelor diferite ale constructului în cauză. In- 
strumentul în sine este apoi testat, pentru a se stabili dacă mă- 
soară cu adevărat ceea ce se presupune că măsoară și dacă ori- 
ce persoană cu calificarea necesară poate să-l folosească și să ob- 
tind rezultate identice sau similare. Ulterior, instrumentul este 
aplicat datelor obținute din terapie într-o manieră despre care se 
poate demonstra că este obiectivă. (În cazul lui Raskin, verifica- 
rea de către un alt evaluator a celor 59 de itemi aleși arată că su- 
biectivismul, conștient sau inconștient, nu a fost prezent în mod 
apreciabil în evaluările sale.) Datele obținute prin folosirea in- 
strumentului pot fi apoi analizate, pentru a se stabili dacă spri- 
jină sau nu ipoteza. În acest caz, ipoteza a fost susținută, ceea ce 
confirmă teoria că, la clienţii aflați în terapie centrată pe client, 
măsura în care se bazează pe valorile și așteptările altora pentru 

a-și ghida comportamentul tinde să scadă, iar apelul la evaluări 
proprii, bazate pe propria experienţă, tinde să crească. 

Deși numărul cazurilor studiate este mic, iar terapia a fost 
foarte scurtă (fapt caracteristic pentru acea perioadă de început), 
acestea sunt singurele defecte majore ale studiului. Probabil că, 
dacă ar fi replicat pe un număr mai mare de cazuri mai lungi, re- 
zultatele ar fi aceleași. El marchează un nivel intermediar de so- 
fisticare a cercetării, aflat undeva între studiile foarte rudimenta- 
re de la început și cele recente, proiectate mai meticulos. 


Relația dintre funcțiile autonome și terapie 


Thetford a întreprins un studiu de tip foarte diferit, tot în 
1949 (11). Ipotezele sale au mers mult dincolo de teoria terapiei 
centrate pe client, el făcând predicții asupra unor consecinţe fi- 
ziologice conforme cu teoria, dar care nu mai fuseseră formula- 
te anterior. 

Pe scurt, ipoteza sa principală a fost aceea că, dacă terapia îi 
permite individului să-și reorienteze tiparul de viata și să dimi- 
nueze tensiunea și anxietatea resimţite ca urmare a problemelor 
sale personale, atunci reacţiile sistemului său nervos autonom 
într-o situaţie de stres, de exemplu, ar trebui să se modifice și 
ele. În esenţă, avansa ipoteza că, dacă terapia prilejuiește o mo- 
dificare a tiparului de viaţă și a tensiunii interne, acest lucru ar 
trebui să se vadă în schimbări la nivel de organism ale funcţiilor 
autonome — zonă asupra căreia individul nu are control con- 
știent. În esenţă, se întreba: cât de profunde sunt schimbările de- 
terminate de terapia centrată pe client? Sunt suficient de pro- 
funde ca să afecteze funcționarea totală, la nivel de organism, a 
individului? 

Cu toate că procedura sa a fost complexă, părțile ei esențiale 
pot fi descrise destul de simplu. A fost recrutat un grup de tera- 
pie alcătuit din nouăsprezece indivizi, clienţi veniţi la Centrul 
de consiliere al Universității Chicago pentru a primi ajutor. 
Aceștia au fost invitaţi să facă parte dintr-o cercetare asupra per- 
sonalitatii. Cum aproape toți cei invitați au participat, cu excep- 
|ia câtorva care nu au putut face aranjamentele necesare pentru 
a se prezenta la testări, grupul a fost reprezentativ pentru clien- 
|ii studenți ai centrului. Zece clienţi au intrat în terapie indivi- 
duală, trei, în terapie individuală și de grup simultan, iar șase, 
in terapie de grup. A fost recrutat și un grup de control, alcătuit 
din șaptesprezece indivizi care nu făceau terapie, aproximativ 
similar cu grupul de terapie în privinţa vârstei și a nivelului de 
educație. 

Fiecare individ, fie că făcea parte din grupul de terapie, fie 
din cel de control, a urmat aceeași procedură experimentală. Voi 
prezenta aspectele cele mai semnificative. Individul era conec- 
tat, prin intermediul unor electrozi adecvati, la un poligraf, 
care-i înregistra conductivitatea pielii la nivel palmar (GSR — 
reacția galvanică a pielii), pulsul și respiraţia. După o perioadă 
de odihnă necesară pentru stabilirea nivelului de referință, indi- 
vidului i se spunea că memoria numerelor este un bun indicator 
al inteligenţei și că experimentatorul vrea să-l testeze în această 
privinţă. Se foloseau numere compuse din tot mai multe cifre, 
până când individul eșua clar. După două minute de odihnă se 
folosea încă o serie de numere, până se ajungea la încă un eșec 
clar. După încă o perioadă de odihnă urma un nou eșec frus- 
trant. Cum toți participanţii erau studenţi, implicarea eului și 
frustrarea erau clar reale, căci experimentatorul părea să le pună 
la îndoială capacitățile intelectuale. După încă o perioadă de 

odihnă, individul era lăsat să plece, dar era informat că va fi 
chemat înapoi ulterior. Nu se făcea nici cea mai mică aluzie cum 
că experimentul are de-a face cu terapia individului, iar testări- 
le erau efectuate în altă clădire. 

După încheierea terapiei, clienţii erau chemaţi din nou și su- 
puși aceleiași proceduri experimentale — trei episoade de frus- 
trare și odihnă, de-a lungul cărora se efectuau continuu măsură- 
tori ale funcţiilor autonome. Participanţii din grupul de control 
au fost chemaţi și ei din nou, la același interval de timp, și su- 
puși unei proceduri identice. 

Au fost calculati diverși indicatori fiziologici pentru grupul 
de terapie și cel de control. Singura deosebire semnificativă în- 
tre grupuri a constat în diferenţele de viteză a revenirii la nor- 
mal după frustrare în testul anterior terapiei, comparativ cu cel 
de după terapie. În general, se poate spune că grupul care a ur- 
mat terapia și-a revenit după frustrare mai repede la testul de 
după terapie decât la cel de dinainte, în timp ce rezultatele gru- 
pului de control au fost invers: membrii acestui grup și-au reve- 
nit mai încet în a doua serie de frustrări. 

Să mă exprim mai concret. Grupul de terapie a evidenţiat o 
schimbare la nivelul „coeficientului de revenire“ bazat pe GSR, 
semnificativă la pragul de încredere de 0,2, și schimbarea a fost în 
direcția revenirii mai rapide la normal după frustrare. Grupul de 
control a evidenţiat o schimbare la nivelul „coeficientului de reve- 
nire“ semnificativă la pragul de 10%, și schimbarea a fost în direc- 
tia revenirii la normal mai lente. Altfel spus, membrii acestui grup 
au fost mai putin capabili să facă fata frustrării în timpul celei de-a 
doua testări decât în timpul primeia. Un alt indice al GSR, „pro- 
centul de revenire“, a evidenţiat de asemenea o revenire mai rapi- 
dă a grupului de terapie la al doilea test, schimbarea fiind semni- 

ticativă la pragul de 5%, pe când la grupul de control nu a apărut 
nici o schimbare. În privința activităţii cardiovasculare, grupul de 
terapie a evidenţiat, în medie, mai puține variații ale pulsului in 
timpul frustrărilor din cadrul celei de-a doua testări, schimbarea 
tind semnificativă la pragul de 5%. Grupul de control nu a evi- 
dentiat nici o schimbare. Alţi indici au evidenţiat schimbări con- 
cordante cu cele menţionate, dar nu la fel de semnificative. 

În general, se poate spune că indivizii care au trăit experien- 
|a terapiei au dobândit un prag mai ridicat al frustrării în tim- 
pul seriei de contacte terapeutice și au putut să-și recapete mai 
repede echilibrul homeostazic în urma frustrării. La grupul de 
control, pe de altă pate, a existat o ușoară tendinţă de coborâre 
a pragului pentru al doilea set de frustrări și o redobândire clar 
mai lentă a homeostaziei. 

În termeni simpli, semnificaţia acestui studiu pare să fie 
aceea că, după terapie, individul este capabil să se confrunte, cu 
mai mare toleranţă și mai puţină perturbare, cu situaţii de stres 
emotional și frustrare; că această descriere rămâne valabilă, 
chiar dacă frustrarea sau stresul concret nu au fost abordate 
niciodată în terapie; că o confruntare mai eficientă cu frustrarea 
nu este un fenomen de suprafaţă, ci unul vizibil în reacţiile au- 
tonome, pe care individul nu le poate controla conștient și pe 
care nu le conștientizează deloc. 

Acest studiu al lui Thetford este caracteristic pentru seria de 
cercetări provocatoare, de pionierat întreprinse la acea vreme. El a 
mers dincolo de teoria centrată pe client așa cum era ea formulată 
și a făcut o predictie concordanta cu teoria și poate implicită, dar 
aflată mult dincolo de graniţele teoriei ca atare. Predictia a fost 
aceea că, dacă terapia îi permite individului să facă față mai bine 
stresului la nivel psihic, acest lucru ar trebui să se vadă și în func- 

țiile sale autonome. Cercetarea propriu-zisă a însemnat testarea 
corectitudinii acestei predicții. Nu există îndoială că efectul de 
confirmare a teoriei este întru câtva mai mare atunci când se tes- 
tează predicții mai îndepărtate de ea și se constată că sunt corecte. 


Reacţia clientului la tehnici diferite 


Un studiu restrâns efectuat de Bergman (2) în 1950 constituie 
un exemplu al modului în care înregistrările sedintelor se pre- 
tează la studii microscopice asupra procesului terapeutic. El a 
vrut să studieze întrebarea: Care este natura relaţiei dintre me- 
toda sau tehnica folosită de consilier și reacţia clientului? 

Bergman a ales să studieze toate situațiile din zece cazuri în- 
registrate (aceleași cazuri studiate de Raskin și alţii) în care 
clientul a solicitat o evaluare din partea consilierului. În cele 
zece cazuri au existat 246 de astfel de situații, în care clientul a 
cerut o soluţie la problemele sale, o evaluare a adaptării sau a 
progreselor sale, o confirmare a părerii proprii sau o sugestie 
despre cum să procedeze mai departe. Fiecare dintre aceste si- 
tuatii a fost inclusă în studiu ca unitate de reacție. Unitatea de 
reacție consta în afirmaţia completă ce includea solicitarea, răs- 
punsul consilierului imediat după aceea și exprimarea comple- 
tă a clientului ce urma spuselor consilierului. 

Bergman a constatat că răspunsurile consilierului la aceste 
solicitări pot fi împărțite în următoarele categorii: 

1. Un răspuns bazat pe evaluare. Aceasta ar putea să constea 
într-o interpretare a materialului oferit de client, într-un acord sau 
dezacord cu clientul sau în oferirea de sugestii sau informații. 

2. Un răspuns „de structurare“. Consilierul ar putea să-și ex- 
plice propriul rol sau modul în care funcţionează terapia. 

3. O cerere de clarificare. Consilierul ar putea arăta că nu-i e 
clar înțelesul solicitării clientului. 

4. O reflectare a contextului în care apare solicitarea. Consi- 
licrul ar putea răspunde prin încercarea de a înțelege materialul 
oferit de client care include solicitarea, dar fără a recunoaște so- 
licitarea în sine. 

5. O reflectare a solicitării. Consilierul ar putea încerca să în- 
jeleagă solicitarea clientului sau solicitarea în contextul altor 
sentimente ale acestuia. 

Bergman a elaborat următoarele categorii de exprimări ale 
clientului în urma răspunsului consilierului: 

1. Clientul face din nou o solicitare de evaluare, fie repetând 
solicitarea anterioară, fie amplificând-o sau modificând-o, fie 
formulând o solicitare nouă. 

2. Indiferent dacă acceptă sau respinge răspunsul consilieru- 
lui, clientul renunţă la încercarea de a-și explora atitudinile și 
problemele (trecând de obicei la alt material, mai puţin relevant). 

3. Clientul continuă să-și exploreze atitudinile și problemele. 

4. Clientul exprimă verbal înţelegerea relaţiilor dintre senti- 
mente — exprimă un insight. 

După ce a verificat gradul de încredere al acestor împărțiri în 
categorii ale materialelor furnizate de client și de consilier și a 
constatat că este satisfăcător, Bergman a trecut la analiza datelor 
sale. A stabilit care categorii au apărut in conjunctie cu alte cate- 
gorii mai des decât s-ar putea explica pe baza întâmplării. lată 
în continuare câteva dintre descoperirile semnificative: 

Între categoriile solicitării inițiale făcute de client și ale reac- 
tiei ulterioare a clientului a existat o legătură în esenţă întâmplă- 
toare. Același lucru a fost valabil pentru solicitarea inițială făcu- 
tă de client și răspunsul consilierului. Așadar, nici răspunsul 

consilierului, nici exprimarea ulterioară a clientului nu au părut 
a fi „cauzate“ de solicitarea inițială. 

Pe de altă parte, s-a constatat o interacțiune semnificativă în- 
tre răspunsul consilierului și exprimarea ulterioară a clientului. 

1. Reflectarea sentimentelor de către consilier este urmată, 
mai des decât ne-am putea aștepta pe baza întâmplării, de con- 
tinuarea autoexplorării sau a insightului. Această relație este 
semnificativă la pragul de 1%. 

2. Răspunsurile de tip 1 și 2 ale consilierului (răspunsuri ba- 
zate pe evaluare și răspunsuri interpretative sau „de structura- 
re“) sunt urmate, mai des decât ne-am putea aștepta pe baza în- 
tâmplării, de renunțarea la autoexplorare. Și această relație este 
semnificativă la pragul de 1%. 

3. Răspunsul prin care consilierul cere lămuriri tinde să fie 
urmat de o repetare a solicitării sau de o reducere a autoexplo- 
rării și insightului. Aceste consecinţe sunt semnificative la pra- 
gul de 1% și respectiv 5%. 

Prin urmare, Bergman conchide că autoexplorarea și insig- 
htul, aspecte pozitive ale procesului terapeutic, par a fi promo- 
vate în principal de răspunsuri care sunt „reflectări ale senti- 
mentelor“, pe când răspunsurile evaluatoare, interpretative și 
„de structurare“ tind să determine la client reacții negative în 
contextul procesului terapiei. 

Acest studiu ilustrează modul în care înregistrările audio 
ale ședinţelor de terapie au fost examinate, prin mai multe cer- 
cetări, într-o manieră foarte minuțioasă și detaliată, pentru a se 
elucida unele aspecte ale teoriei centrate pe client. În aceste 
studii, evenimentele interne din terapie au fost examinate 
obiectiv, în căutarea clarificărilor pe care le pot aduce cu privi- 
re la proces. 

Un studiu asupra concepţiei de sine 


S-au efectuat numeroase cercetări asupra schimbărilor surve- 
nite în concepția despre sine a clientului, construct esenţial al te- 
oriei centrate pe client despre terapie și personalitate. Aici voi 
descrie pe scurt un studiu efectuat de Butler și Haigh (3). 

O metodă folosită frecvent în acest scop este tehnica Q, crea- 
tă de Stephenson (10) și adaptată pentru studierea sinelui. Cum 
în studiul lui Butler și Haigh s-a întrebuințat un instrument ba- 
zat pe această tehnică, o voi descrie simplu înainte să prezint re- 
zultatele studiului propriu-zis. 

Folosindu-se un număr de cazuri de consiliere înregistrate, 
s-a extras o populaţie vastă conţinând toate afirmaţiile cu privi- 
re la sine. De aici au fost alese 100 de afirmaţii, care au fost for- 
mulate cât mai clar. Scopul a fost acela de a alege cea mai largă 
gamă posibilă de moduri în care individul se poate percepe pe 
sine. Lista includea itemi precum: „Simt deseori ranchiună“; 
„Sunt atrăgătoare sexual“; „Sunt cu adevărat tulburat“; „Mă 
simt incomod când vorbesc cu cineva; „Mă simt relaxat și nimic 
nu mă deranjează cu adevărat“. 

În studiul lui Butler și Haigh, fiecărui participant i s-a cerut 
să sorteze cartonașele ce conţineau cei 100 de itemi. Mai întâi i 
s-a cerut: „Sortează aceste cartonașe în așa fel încât să te descrie 
așa cum te vezi astăzi“. | s-a cerut să sorteze cartonașele in nouă 
grămezi, de la cele care-l caracterizează cel mai putin, până la 
cele care-l caracterizează cel mai mult. (Numărul de cartonașe 
din fiecare grămadă era 1, 4, 11, 21, 26, 21, 11, 4 și respectiv 1, ob- 
ținându-se astfel o distribuție aproximativ normală, forțată.) 

După ce termina această sortare, i se cerea să sorteze cartonașe- 
le încă o dată, „așa încât să descrie persoana care ţi-ai dori cel 

mai mult, în sinea ta, să fii”. Aceasta însemna că se va obține, 
pentru fiecare item, percepția de sine a individului și, de aseme- 
nea, valoarea pe care o atribuie acestei caracteristici. 

Este evident că diferitele sortări pot fi corelate. Se poate core- 
la sinele înainte de terapie cu sinele după terapie, sau sinele cu 
sinele ideal, sau sinele ideal al unui client cu sinele ideal al altu- 
ia. Un grad ridicat de corelație indică foarte puțină discrepanță 
sau schimbare, iar un grad scăzut de corelație, situația inversă. 
Studierea itemilor specifici a căror plasare s-a schimbat pe par- 
cursul terapiei, de exemplu, conferă o imagine calitativă a natu- 
rii schimbării. Din cauza populaţiei mari de itemi, investigația 
statistică pierde mai puţin din bogăţia clinică. În general, aceas- 
tă procedură a permis investigatorilor să transforme percepții 
fenomenologice subtile în date obiective, manipulabile. 

Să trecem la intrebuinfarea dată în studiul lui Butler și Haigh 
sortării Q a itemilor despre sine. Ipotezele au fost: (1) terapia 
centrată pe client duce la scăderea discrepantei dintre sinele 
perceput și sinele valorizat, și (2) această scădere a discrepantei 
va fi mai pronunţată la clienţii evaluați, pe baza unor criterii in- 
dependente, ca prezentând un grad mai mare de transformare 
în terapie. 

În cadrul unui program general de cercetare mult mai cu- 
prinzător (8), sortarea Q pentru sine și pentru sinele ideal a fost 
administrată la 25 de clienți înainte de începerea terapiei, după 
încheierea terapiei și la un moment de urmărire plasat între șase 
și douăsprezece luni după terminarea terapiei. Același program 
de testare a fost urmat cu un grup de control, fără terapie, echi- 
valent în privința vârstei, sexului și statutului socioeconomic. 

Rezultatele sunt interesante. Corelatiile cu sinele ideal la gru- 
pul de clienţi, înaintea terapiei, au variat între —0,47, o discre- 

panţă foarte pronunțată între sine și ideal, până la 0,59, indicând 
că sinele este prețuit destul de mult așa cum este. Corelatia me- 
die înainte de terapie a fost de -0,1. La încheierea terapiei, me- 
dia era 0,34, iar la momentul de urmărire, 0,31. Aceasta înseam- 
nă o schimbare foarte semnificativă, ce susține ipoteza. Foarte 
interesant este faptul că gradul de corelaţie scade doar foarte 
puţin în perioada de urmărire. Dacă se analizează cele șapte- 
sprezece cazuri în care s-a văzut, după cum arată evaluările con- 
silierului și schimbările în rezultatele la testul de aperceptie te- 
matică, cea mai clară ameliorare prin terapie, schimbarea este și 
mai pronunțată. În aceste cazuri, media înainte de terapie a fost 
02, iar la momentul de urmărire, 0,44. 

Cincisprezece membri ai grupului au alcătuit un grup de 
„control intern“. Au fost testati când au venit să solicite ajutor, 
apoi li s-a cerut să aștepte 60 de zile înainte să înceapă terapia. 
Au fost testaţi iarăși după cele 60 de zile și, de asemenea, după 
terapie și în momentul de urmărire. În acest grup de cincispre- 
zece clienţi, corelatia cu sinele ideal la prima testare a fost —0,1, 
iar la sfârșitul perioadei de 60 de zile a rămas identică, —0,1. Aşa- 
dar, schimbarea survenită în timpul terapiei este asociată clar cu 
terapia și nu decurge pur și simplu din trecerea timpului sau 
din hotărârea de a cere ajutor. 

Grupul de control a prezentat un tablou foarte diferit față de 
cel al clienţilor din terapie. Corelatia inițială între sine și ideal a 
fost de 0,58 și nu s-a schimbat, fiind 0,59 la momentul de urmă- 
rire. Evident, membrii acestui grup nu resimteau tensiunea pe 
care o simțeau cei din grupul de clienți, tindeau să se pretuias- 
că pe ei înșiși si nu s-au schimbat apreciabil în această privinţă. 

Se poate conchide în mod rezonabil, pe baza acestui studiu, 
că una dintre schimbările asociate cu terapia centrată pe client 

constă în faptul că percepția de sine se modifică într-o direcţie 
care face ca sinele să fie mai prețuit. Schimbarea nu este trecă- 
toare, ci se menţine după terapie. Această scădere a tensiunii in- 
terne este foarte semnificativă, dar chiar și la sfârșitul terapiei, 
sinele este oarecum mai putin prețuit decât se constată la grupul 
de control, care nu urmează o terapie. (Cu alte cuvinte, terapia 
nu a produs „adaptarea perfectă“ sau o lipsă totală a tensiunii.) 
Este clar, de asemenea, că schimbările discutate nu au survenit 
pur și simplu ca urmare a trecerii timpului și nici a hotărârii de 
a cere ajutor. Ele sunt asociate categoric cu terapia. 

Acest studiu este unul din multele care au clarificat relaţia din- 
tre terapie și percepția de sine. Pe baza altor studii (prezentate în 
Rogers și Dymond (8)), știm că în terapie se schimbă în principal 
concepția de sine, nu sinele ideal. Acesta din urmă tinde să se 
schimbe doar puţin, iar schimbarea îl face să devină un sine mai 
puţin pretentios sau mai ușor de atins. Știm că imaginea de sine 
care se conturează la sfârșitul terapiei este evaluată de clinicieni 
(într-o manieră care exclude posibilul subiectivism) ca fiind mai 
bine adaptată. Știm că acest sine rezultat are un grad mai mare de 
confort intern, de înțelegere de sine și acceptare de sine, de respon- 
sabilitate proprie. Știm că acest sine de după terapie simte mai 
multă satisfacție și mai mult confort în relaţiile cu alţii. Astfel, pu- 
fin câte puţin, ne-am putut spori cunoștințele obiective despre 
schimbările provocate de terapie în percepția de sine a clientului. 


Determină psihoterapia modificări 
în comportamentul de zi cu zi? 


Studiile descrise până acum în capitolul de față, precum și al- 
tele care ar putea fi citate, aduc dovezi cum că terapia centrată 

pe client determină multe schimbări. Individul face alegeri si 
atribuie valori în mod diferit; face faţă frustrării cu tensiune fi- 
ziologică de durată mai scurtă; felul in care se percepe și prefui- 
rea de sine se schimbă. Dar aceste lucruri nu răspund la întreba- 
rea de interes practic a profanului și a societății: „Comporta- 
mentul de zi cu zi al clientului se schimbă în așa fel încât schim- 
bările să poată fi observate și au aceste schimbări caracter pozi- 
tiv?“ Pentru a încerca să răspund la această întrebare, am între- 
prins, cu ajutorul colegilor, o investigaţie asupra schimbărilor în 
maturitatea comportamentului clientului corelate cu terapia, 
studiu publicat în 1954 (6). 

Teoria terapiei centrate pe client avansează ipoteza că schim- 
bările interioare ce survin în terapie vor face ca, după terapie, 
individul să se comporte în moduri mai putin defensive, mai so- 
cializate, cu un grad mai mare de acceptare a realității în ceea 
ce-l privește pe el și mediul său social și care vădesc un sistem 
de valori mai socializat. Pe scurt, se va comporta în moduri con- 
siderate mai mature, iar modurile de comportament infantile 
vor tinde să se reducă. Întrebarea dificilă pe care ne-am pus-o a 
fost dacă se poate defini operațional o astfel de ipoteză, pentru 
a o testa empiric. 

Există puţine instrumente care să pretindă măcar că măsoară 
calitatea comportamentului cotidian al unui om. Cel mai potri- 
vit cu scopul nostru a fost cel creat de Willoughby acum câțiva 
ani, numit Scala maturității emoţionale. Willoughby a construit 
un număr mare de itemi care descriu comportamente și a solici- 
tat unui număr de 100 de clinicieni — psihologi și psihiatri — să 
le evalueze în privința gradului de maturitate pe care-l prezin- 
tă. Pe baza acestor evaluări, a ales 60 de itemi din care și-a alcă- 
tuit scala. Scorurile merg de la 1 (extrem de imatur) până la 9 

(extrem de matur). Mai jos sunt prezentați o serie de itemi, îm- 
preună cu scorul care li se atribuie, pentru a-i da cititorului o 
idee despre scală. 

Scor Item 

1. S (subiectul) cere în mod tipic ajutor pentru rezolvarea pro- 
blemelor sale (Itemul 9). 

3. Când conduce mașina, S este calm în situații obișnuite, dar 
se înfurie pe șoferii care-i împiedică deplasarea (Itemul 12). 

5. Când i se demonstrează fără putință de tăgadă inferiorita- 
tea într-o anumită privinţă, S este impresionat, dar se consolează 
gândindu-se la acele activităţi în care este superior (Itemul 45). 

7. S își organizează și-și ordonează eforturile pentru atinge- 
rea scopurilor sale, considerând evident metoda sistematică 
drept un mijloc de a le atinge (Itemul 17). 

9. S se bucură de prilejurile legitime de exprimare sexuală; 
tema nu-i trezește rușine, frică sau îngrijorare (Itemul 53). 


După ce ne-am ales instrumentul, am putut să ne exprimăm 
ipoteza în formă operațională: După încheierea terapiei centra- 
te pe client, comportamentul clientului va fi evaluat, de către el 
însuși și de cei care-l cunosc bine, ca fiind mai matur, lucru do- 
vedit de un scor mai mare pe Scala ME. 

Metoda studiului a fost în mod necesar complexă, întrucât e 
greu de obținut măsurători precise și de încredere ale compor- 
tamentului cotidian. Studiul a fost întreprins în cadrul unui pro- 
gram mai vast de investigare a aproape treizeci de clienți și a 
unui grup de control la fel de mare, echivalent (8). Etapele au 
fost următoarele: 

1. Înainte de terapie, clientului i s-a cerut să-și autoevalueze 
comportamentul pe Scala ME. 


CARL R. ROGERS 


2. Clientului i s-au cerut numele a doi prieteni care-l cunosc 
bine și care vor fi dispuși să-l evalueze. Acești prieteni au fost 
contactaţi printr-o scrisoare, iar evaluările lor pe Scala ME au 
fost trimise prin poștă direct la Centrul de consiliere. 

3. Fiecărui prieten i s-a cerut să evalueze, pe lângă client și în 
același timp, încă o persoană pe care o cunoaște bine. Scopul 
acestui demers a fost stabilirea gradului de încredere al evaluă- 
rilor făcute de prieteni. 

4. Membrii acelei jumătăţi a grupului de terapie care a fost 
desemnată drept grup de control intern au completat Scala ME 
când au venit să ceară ajutor și apoi din nou, după șaizeci de 
zile, înainte să înceapă terapia. În ambele momente au fost obti- 
nute și evaluări ale clientului făcute de cei doi prieteni. 

5. La încheierea terapiei, clientului și celor doi prieteni li s-a 
cerut din nou o evaluare pe Scala ME. 

6. După șase până la douăsprezece luni de la încheierea tera- 
piei, s-au obținut iarăși de la client și prieteni evaluări ale com- 
portamentului acestuia. 

7. Membrii grupului echivalent de control și-au evaluat com- 
portamentul pe Scala ME în fiecare dintre momentele când s-au 
obţinut evaluări de la grupul de terapie. 

Acest design a dus la obținerea unui set vast de date care au 
permis analize din diferite unghiuri. Aici voi prezenta doar re- 
zultatele importante. 

Scala ME s-a dovedit a avea un grad de încredere satisfăcător la 
folosirea de către oricare evaluator, fie el client sau prieten-observa- 
tor. Totuși, gradul de acord între evaluatori diferiți nu a fost mare. 

Indivizii din grupul echivalent de control, care nu au făcut te- 
rapie, nu au evidenţiat nici o schimbare semnificativă în evaluă- 
rile comportamentului în nici una dintre perioadele studiului. 

Clienţii care au făcut parte din grupul de control intern nu au 
evidenţiat nici o schimbare de comportament în perioada de aș- 
teptare de șaizeci de zile, indiferent dacă acest lucru a fost stabi- 
lit pe baza propriilor evaluări sau pe cele ale prietenilor. 

Nu au existat schimbări semnificative în evaluările făcute 
de observatori cu privire la comportamentul clientului în pe- 
rioada de terapie sau în cea combinată, de terapie și urmărire. 
Acest lucru a fost, desigur, contrar ipotezei noastre. A părut 
indicat să aflăm dacă această constatare negativă e valabilă 
pentru toți clienţii, indiferent de gradul de transformare în te- 
rapie. Pentru aceasta, clienţii au fost împărțiți, pe baza evaluă- 
rii consilierilor, în trei categorii — cei care vădesc cel mai mare 
grad de transformare în terapie, un grad modest și cel mai mic 
grad. 

S-a constatat că, la cei evaluati ca evidențiind cel mai mare 
grad de transformare în terapie, evaluările făcute de prieteni cu 
privire la maturitatea comportamentului clientului au crescut 
semnificativ (la pragul de 5%). La grupul cu grad moderat de 
transformare au apărut puține schimbări, iar la grupul cu cel 
mai mic grad de transformare a existat o schimbare negativă, în 
direcția unui comportament mai puțin matur. 

A existat o corelaţie categorică și semnificativă între evalua- 
rea gradului de transformare în terapie, făcută de terapeut, și 
observaţiile făcute de prieteni privind schimbările din compor- 
tamentul cotidian. Această corelație este deosebit de interesan- 
tă, deoarece judecata terapeutului s-a bazat doar pe reacţiile 
clientului în ora de terapie, cu informaţii foarte puţine sau chiar 
deloc despre comportamentul lui în exterior. Evaluările priete- 
nilor s-au bazat exclusiv pe observaţii din exterior, fără informa- 
tii despre ceea ce se petrecea în terapie. 

În general, aceste rezultate au fost concordante cu evaluarea 
de către clienţi a comportamentului propriu, cu o singură excep- 
tie interesantă. Acei clienți pe care consilierii i-au evaluat ca evi- 
dentiind un grad de transformare în terapie s-au evaluat ca do- 
vedind mai multă maturitate, evaluările fiind aproape identice 
cu cele făcute de observatori. Dar acei clienți pe care consilierii 
i-au evaluat ca având cel mai puţin succes în terapie și pe care 
observatorii i-au evaluat ca manifestând o deteriorare a maturi- 
tății comportamentului s-au descris, atât după încheierea tera- 
piei, cât și la urmărire, în moduri care au dat o creștere pronun- 
tata a scorului de maturitate. Aceasta pare a fi o dovadă clară de 
autoevaluare defensivă atunci când terapia n-a mers bine. 

Așadar, în general, pare justificată concluzia că, acolo unde 
s-a considerat că terapia centrată pe client a evidenţiat progres 
sau transformare, există o schimbare semnificativă, observabi- 
lă în comportarea cotidiană a clientului, în direcția maturității 
mai mari. Acolo unde terapeutul simte că în terapie s-a produs 
prea puţină transformare sau deloc, se observă o anumită de- 
teriorare a comportamentului, în direcția imaturității mai 
mari. Această ultimă constatare prezintă un interes deosebit, 
fiindcă este prima dovadă cu privire la consecințele dezinte- 
yratoare ce pot însoţi eforturile lipsite de succes de a obține 
ajutor într-o relaţie cu un terapeut centrat pe client. Deși aceste 
consecințe negative nu sunt foarte însemnate, ele merită totuși 
studiate mai mult. 

Această cercetare ilustrează eforturile făcute pentru a inves- 
liga diferite rezultate comportamentale ale terapiei. Ea sugerea- 
ză totodată unele dintre numeroasele dificultăți pe care le pre- 
supune conceperea unui design suficient de riguros, așa încât să 
existe certitudinea că (a) au survenit într-adevăr schimbări com- 

portamentale și că (b) aceste schimbări sunt consecinţe ale tera- 
piei și nu ale vreunui alt factor. 

După efectuarea acestui studiu global asupra schimbărilor la 
nivelul comportamentului cotidian, se pare că în viitor, cercetă- 
rile pe această temă ar fi mai bine să fie desfășurate în laborator, 
unde schimbările la nivelul comportamentului de rezolvare a 
problemelor, al comportamentului adaptativ, al reacției la ame- 
nintare sau frustrare etc. pot fi studiate în condiţii mai bine con- 
trolate. Studiul prezentat este totuși unul de pionierat prin fap- 
tul că arată că terapia încununată de succes determină schim- 
bări comportamentale pozitive, dar și că terapia fără succes poa- 
te determina schimbări negative de comportament. 


Calitatea relaţiei terapeutice în raport 
cu gradul de transformare în terapie 


Ultimul studiu pe care doresc să-l prezint este unul încheiat 
recent de Barrett-Lennard (1). El a plecat de la o formulare teo- 
retică de-a mea privitoare la condiţiile necesare ale schimbării 
terapeutice. A avansat ipoteza că, dacă în relație sunt prezente 
cinci condiții atitudinale, la client se va produce o schimbare te- 
rapeutică. Pentru a investiga această chestiune, a creat un inven- 
tar al relaţiei, care are formă diferită pentru client și pentru tera- 
peut și care a fost conceput în așa fel, încât să studieze cinci di- 
mensiuni ale relaţiei. Până în momentul de fata, el a analizat 
doar datele despre percepțiile clientului asupra relației, și aceste 
rezultate le voi prezenta în continuare. 

Într-o serie nouă de cazuri, în care știa că va avea diferite mă- 
surători obiective ale gradului de schimbare, Barrett-Lennard a 
administrat fiecărui client inventarul relaţiei, după a cincea șe- 

dinta. Pentru a contura mai bine specificul studiului său, voi in- 
troduce mai mulți itemi referitori la fiecare variabilă. 

L-a interesat, de exemplu, să afle în ce măsură clientul simte că 
este înțeles empatic, așa că a inclus itemi privitori la terapeut pre- 
cum cei de mai jos, clientul urmând să-i evalueze pe o scală cu 
șase puncte, de la foarte adevărat până la deloc adevărat. Se va 
vedea că itemii reprezintă grade diferite de înțelegere empatică. 


Apreciază felul cum îmi resimt eu experienţele. 

Încearcă să vadă lucrurile prin ochii mei. 

Uneori crede că mă simt într-un anumit fel fiindcă se simte el 
așa. 

Înțelege ceea ce spun dintr-un punct de vedere detașat, 
obiectiv. 

Îmi înțelege cuvintele, dar nu și ceea ce simt. 


Un al doilea element pe care a vrut să-l măsoare a fost nivelul 
atitudinii, măsura în care terapeutul îl place pe client. Pentru 
aceasta, a inclus itemi precum cei de mai jos, evaluati si ei de la 
foarte adevărat până la deloc adevărat. 


Tine la mine. 

Este interesat de mine. 

Este curios să-mi cunoască „resorturile“, dar nu-l interesez 
cu adevărat ca persoană. 

Este indiferent față de mine. 

Mă dezaprobă. 


Pentru a se măsura caracterul necondiționat al acceptării, 
măsura în care atitudinea pozitivă din partea terapeutului 

este „lipsită de orice obligaţie“, au fost incluși itemi ca aceș- 
tia: 
Indiferent dacă exprim sentimente „bune“ sau „rele, asta 
pare să nu schimbe cu nimic ceea ce simte el fata de mine. PA 
Uneori reacționează față de mine în manieră mai pozitivă și 
mai prietenoasă decât alteori. 
Interesul lui față de mine depinde de lucrurile despre care-i 


vorbesc. 


Ca să se măsoare congruenta sau autenticitatea terapeutului 
în relaţie, au fost folosiţi itemi precum următorii: 


În relația noastră, el se poartă exact așa cum este. 

Se preface că mă place sau mă înţelege mai mult decât o face 
în realitate. 

Uneori, reacţia lui exterioară este foarte diferită de reacția in- 
terioară față de mine. 

Joacă un rol cu mine. 


Barrett-Lennard a vrut de asemenea să măsoare încă o va- 
riabilă pe care o considera importantă — gradul de disponibi- 
litate psihică a consilierului sau măsura în care este dispus să 
se lase cunoscut. Pentru a măsura acest lucru, a folosit itemi ca 
aceștia: 


Îmi vorbește liber despre gândurile și sentimentele sale când 
vreau să le aflu. 

Este stânjenit când îl întreb ceva despre el însuși. 

Nu este dispus să-mi spună ce simte față de mine. 

Unele dintre rezultatele studiului prezintă interes. Terapeutii 
cu mai multă experienţă din cadrul cercetării au fost percepuți ca 
având în mai mare măsură primele patru calități decât terapeu- 
tii cu mai puţină experienţă. Lucrurile au stat însă invers în ceea 
ce privește „măsura în care este dispus să se lase cunoscut“. 

La clienţii cu probleme mai drastice din eșantion, primele pa- 
tru calități s-au corelat semnificativ cu gradul de schimbare a per- 
sonalitatii, asa cum a fost măsurat obiectiv, și cu gradul de schim- 
bare așa cum l-a evaluat terapeutul. Înțelegerea empatică s-a aso- 
ciat cel mai semnificativ cu schimbarea, dar și autenticitatea, ni- 
velul acceptării și caracterul necondiționat al acceptării s-au aso- 
ciat cu succesul terapiei. Măsura în care terapeutul este dispus să 
se lase cunoscut nu a evidenţiat o asociere semnificativă. 

Așadar, putem spune, cu o anumită certitudine, că relaţia ca- 
racterizată de un grad mare de congruenta sau autenticitate din 
partea terapeutului, o empatie sensibilă și corectă din partea lui, 
un grad mare de acceptare, respect, afecțiune fata de client din 
partea lui și absenţa caracterului condiţionat al acestei acceptări 
va avea o mare probabilitate de a fi o relație terapeutică eficien- 
tă. Aceste calități par să fie principalele influenţe declanșatoare 
de schimbări la nivelul personalității și comportamentului. Pe 
baza studiului acestuia și a altora, pare clar că aceste calități pot 
fi măsurate sau observate în eșantioane mici din interacțiune, 
relativ devreme în relație, și pot da o previziune asupra rezulta- 
tului acelei relaţii. 

Acest studiu este un exemplu al demersurilor recente care 
testează aspecte tot mai subtile ale teoriei terapiei centrate pe 
client. Trebuie remarcat că studiul nu se ocupă de chestiuni de 
tehnică sau de conceptualizări; el pătrunde până la unele calități 
atitudinale și experientiale intangibile. După părerea mea, cer- 

cetările din domeniul psihoterapiei au făcut mari progrese pen- 
tru a putea investiga astfel de elemente intangibile. Dovezile po- 
zitive în privinţa a patru dintre variabile și lipsa de dovezi po- 
zitive în privinţa celei de-a cincea variabile sunt pentru mine un 
indiciu cum că studiile efectuate la acest nivel pot da rezultate 
utile și discriminatorii. 

Faptul că trăsăturile din relaţie asociate cu progresul în tera- 
pie sunt, toate, calități atitudinale prezintă un interes mai mult 
decât pasager. E posibil să se constate că și nivelul cunoștințelor 
profesionale sau abilitățile și tehnicile se asociază cu schimba- 
rea, însă acest studiu evidențiază posibilitatea provocatoare ca 
anumite calităţi atitudinale și experientiale, singure, indiferent 
de cunoștințele intelectuale sau de instruirea medicală ori psi- 
hologică, să fie suficiente pentru a stimula un proces terapeutic 
pozitiv. 

Această investigație este deschizătoare de drumuri și în altă 
privinţă. Este prima concepută în mod explicit pentru a studia 
elementele cauzatoare sau producătoare de schimbări din tera- 
pie. În această privință, teoria și sofisticarea metodologică au 
avansat suficient încât să ne putem aștepta la un număr tot mai 
mare de cercetări asupra dinamicii schimbărilor de la nivelul 
personalităţii. În timp, am putea reuși să diferentiem și să mă- 
surăm condiţiile care cauzează și produc schimbări constructive 
de personalitate și comportament. 


Unele cercetări curente 


Investigatiile legate de psihoterapie cunosc o înflorire în 
Statele Unite. Chiar și gruparea psihanalitică demarează mai 
multe studii obiective asupra procesului terapiei analitice. Ar fi 

imposibil de trecut în revistă ceea ce se petrece în prezent, deoa- 
rece imaginea este extrem de complexă și se schimbă extrem de 
rapid. Mă voi limita la schitarea foarte sumară a câtorva proiec- 
te și programe de cercetare legate de terapia centrată pe client 
de care am personal cunoștință. 

La Universitatea Chicago se desfășoară un studiu sub condu- 
cerea doctorului John Shlien, cu scopul de a investiga schimbă- 
rile ce apar în terapia scurtă, cu timp limitat, și de a compara 
aceste schimbări cu cele survenite în terapia obișnuită, fără limi- 
tă de timp. Clientilor li se oferă un anumit număr de ședințe 
(douăzeci în cele mai multe cazuri, iar în unele, patruzeci), după 
finalizarea cărora terapia este încheiată. Pe cercetători îi intere- 
sează deopotrivă felul în care pot indivizii să folosească timpul 
și posibilitatea scurtării perioadei de terapie. Acest program ar 
trebui să se finalizeze în viitorul nu prea îndepărtat. 

Un studiu strâns legat de acesta este o investigație asupra te- 
rapiei adleriene de scurtă durată. Cu cooperarea activă a docto- 
rului Rudolph Dreikurs și a colegilor acestuia, doctorul Shlien 
efectuează un studiu identic cu cel de mai sus, dar asupra tera- 
piei adleriene. Dacă totul merge bine cu acest program, înseam- 
nă că se va putea face o comparaţie directă între două tipuri de 
terapie extrem de divergente — cea adleriană și cea centrată pe 
client —, în condiţiile în care au fost administrate aceleași teste 
înainte de terapie si după, terapiile au avut aceeași lungime și 
toate ședințele au fost înregistrate. Aceasta va fi cu adevărat o 
piatră de hotar, care ar trebui să ne îmbogăţească mult cunoștin- 
tele cu privire la elementele comune și cele divergente ale dife- 
ritelor forme de terapie. 

Alt studiu de la Universitatea Chicago este desfășurat de 
doctorul Desmond Cartwright, Donald Fiske, William Kirtner și 

alţii. El își propune să cerceteze, pe o bază foarte largă, un nu- 
măr mare de factori ce pot fi asociați cu schimbarea terapeutică. 
Studiul aruncă o plasă largă, pentru a investiga numeroase ele- 
mente care nu au fost considerate până acum a avea legătură cu 
progresul sau cu lipsa de progres în terapie. 

La Universitatea Wisconsin, doctorii Robert Roessler, Norman 
Greenfield, Jerome Berlin și cu mine ne-am angajat într-un grup 
ramificat de studii care, sperăm, vor elucida, printre altele feno- 
menele însoțitoare autonome și fiziologice ale terapiei centrate pe 
client. Într-o secțiune a cercetării, GSR, temperatura pielii și pulsul 
clienților sunt înregistrate continuu pe parcursul orei de terapie. 
Comparaţia acestor înregistrări cu cele audio ale sedintelor vor 
oferi, poate, mai multe informaţii despre caracterul fundamental, 
fiziologic-psihologic, al procesului schimbării personalității. 

Un proiect mai mic, la care lucrează mai mulţi indivizi, presu- 
pune studierea obiectivă a procesului psihoterapiei. Într-o lucra- 
re recentă (7), am formulat un tablou teoretic, bazat pe observa- 
ție, al stadiilor secvențiale neregulate din procesul psihoterapiei. 
În prezent lucrăm la traducerea acestei descrieri teoretice într-o 
scală operațională, care să poată fi folosită pentru a studia înre- 
gistrările sedintelor de terapie. Se desfășoară în prezent studii 
privitoare la gradul de încredere și de validitate al acestei scale. 

Incă un program de la Universitatea Wisconsin, în care docto- 
rul Eugene Gendlin și cu mine suntem cercetătorii principali, se 
ocupă cu o comparație între procesul psihoterapiei la pacienții 
cu schizofrenie (atât cronică, cât și acută) și la indivizii normali. 
Fiecare terapeut din studiu va lucra cu trei clienți odată, echiva- 
lenți între ei ca vârstă, sex, statut socioeducational — unul cu 
schizofrenie cronică, unul cu schizofrenie acută și o persoană cu 
adaptare „normală“ din comunitate. Se speră că, folosind o serie 

de teste înainte de terapie și după, precum și înregistrarea tutu- 
ror interviurilor, acest studiu va avea multe rezultate interesan- 
te. El împinge testarea ipotezelor teoriei centrate pe client pe un 
nou teritoriu — cel al persoanei psihotice spitalizate. O parte din 
ipoteza fundamentală a studiului este aceea că, dacă există con- 
ditiile necesare ale terapiei (întru câtva așa cum le-a definit stu- 
diul lui Barrett-Lennard), procesul schimbării se va dovedi ace- 
lași la persoana schizofrenică și la cea normală. 

Poate că aceste descrieri sumare sunt suficiente pentru a arăta 
că investigaţiile obiective stimulate de practica și teoria terapiei 
centrate pe client continuă să se înmulțească și să se ramifice. 


Semnificaţia cercetării pentru viitor 


În încheierea acestui capitol aș vrea să fac câteva comentarii 
pe marginea întrebării: „Unde duc toate acestea? În ce scop se 
fac toate aceste cercetări?“ 

Semnificaţia lor, după mine, este aceea că îmbogățirea cunoș- 
tintelor confirmate obiectiv despre psihoterapie va duce la dis- 
paritia treptată a „școlilor“ de psihoterapie, inclusiv a acesteia. 
Pe măsură ce apar tot mai multe cunoștințe solide cu privire la 
condiţiile ce facilitează schimbarea terapeutică, natura procesu- 
lui terapeutic, condiţiile care blochează sau inhibă terapia, re- 
ultatele caracteristice ale terapiei exprimate în termenii schim- 
bărilor de personalitate și comportament, se va pune tot mai pu- 
tin accentul asupra formulărilor dogmatice și pur teoretice. 

În medicina prezentului nu găsim o „școală a tratamentului 
cu penicilină“ împotriva unei alte școli de tratament. Sigur, exis- 
tă diferenţe de judecată și opinie, dar și încrederea că ele vor fi 
rezolvate în viitorul apropiat, prin cercetări atent concepute. La 

fel, eu cred că psihoterapia se va orienta treptat spre faptele con- 
crete și nu spre dogmă ca arbitru al diferenţelor. 

De aici ar trebui să rezulte o psihoterapie tot mai eficientă și 
în permanentă schimbare, care nu va purta și nici nu va avea ne- 
voie să poarte o etichetă anume. Va fi încorporat tot ce s-a con- 
firmat faptic din toate orientările terapeutice. 

Poate că ar trebui să mă opresc aici, dar aș vrea să le mai 
spun un lucru celor cărora ar putea să le fie groază de cerceta- 
re într-un domeniu atât de personal, de delicat și de intangibil 
cum e psihoterapia. Ei ar putea să considere că a supune inves- 
tigării obiective o relaţie atât de intimă înseamnă cumva s-o 
depersonalizeze, s-o jefuiască de calităţile ei esenţiale, s-o re- 
ducă la un sistem rece, alcătuit din fapte concrete. Aș vrea să 
arăt, simplu, că până în momentul de față nu acesta a fost efec- 
tul, ci dimpotrivă. Cu cât a fost mai extinsă cercetarea, cu atât 
s-a vădit mai clar că schimbările semnificative ce apar la client 
au de-a face cu experienţe foarte subtile și subiective — alegeri 
interne, o mai mare unitate a persoanei întregi, un alt senti- 
ment față de sine. lar în ce-l privește pe terapeut, unele dintre 
studiile recente sugerează că un terapeut cald, uman și auten- 
tic, interesat doar să înțeleagă sentimentele trăite clipă de cli- 
pă de această persoană care ia ființă în relaţia cu el, este tera- 
peutul cel mai eficient. Nu există în nici un caz ceva care să in- 
dice că terapeutul rece, intelectual, analitic, orientat spre fapte 
este eficient. Acesta pare a fi unul dintre paradoxurile psihote- 
rapiei: pentru a face progrese in intelegerea domeniului, indi- 
vidul trebuie să fie dispus să-și supună cele mai pasionate cre- 
dinţe și cele mai ferme convingeri la testul impersonal al cer- 
cetării empirice; dar, ca să fie eficient ca terapeut, trebuie să fo- 
losească aceste cunoștințe doar pentru a-și îmbogăți și extinde 

sinele subiectiv și trebuie să fie acel sine, liber și lipsit de frică, 
in relaţia sa cu clientul. 

PARTEA A ȘASEA 


Care sunt implicaţiile 
pentru viață? 


Am descoperit că experiența terapiei are implicaţii 
semnificative și uneori profunde pentru educație, 
pentru comunicarea interpersonală, pentru viața de familie, 
pentru procesul de creaţie. 

t APITOLUL 13 


Reflecţii personale 
despre predare și învățare 


) 


Acesta este cel mai scurt capitol din carte, dar, dacă experiența mea 
în privinţa lui poate constitui un criteriu, este și cel mai exploziv. Are 
o istorie amuzantă (pentru mine). | 

Acceptasem, cu mai multe luni înainte, să iau parte la o conferință 
organizată de Universitatea Harvard pe tema „Abordări la clasă ale 
influențării comportamentului uman“. Mi se ceruse să fac o demon- 
stratie de „predare centrată pe student” — predare bazată pe principii 
terapeutice, asa cum încercam să le aplic în educaţie. Simteam că a fo- 
losi două ore cu un grup sofisticat, pentru a încerca să-i ajut pe 
membri să-și formuleze propriile țeluri și, în timp ce ei fac acest lucru, 
să răspund la sentimentele lor, va fi un lucru foarte artificial și nesa- 
lisfăcător. Nu știam ce voi face sau ce voi prezenta. 

Așa stăteau lucrurile când am plecat în Mexic, într-una din călă- 
loriile noastre de iarnă; acolo m-am ocupat putin de pictură, scris și fo- 
lografie și m-am cufundat în scrierile lui Soren Kierkegaard. Sunt si- 
cur că dorința lui onestă de a spune lucrurilor pe nume m-a influen- 
fat mai mult decât mi-am dat seama. 

Cum se apropia momentul întoarcerii, a trebuit să mă confrunt cu 
obligația pe care mi-o asumasem. Mi-am amintit că uneori reușisem să 

initiez discuţii foarte pline de miez la clasă, exprimându-mi o opinie 
extrem de personală și apoi încercând să înțeleg și să accept reacțiile și 
sentimentele deseori foarte divergente ale studenților. Părea un mod 
judicios de a-mi aborda misiunea de la Harvard. 

Așa că m-am așezat să scriu, cât mai sincer puteam, care au fost ex- 
perientele mele în privința predării, asa cum este definit acest termen 
în dicționare, și, de asemenea, experiențele mele în privința învăţării. 
Mă aflam departe de psihologi, educatori, colegi precauti. Am pus pur 
și simplu pe hârtie ceea ce simțeam, fiind sigur că, dacă nu mi-a ieșit 
cum trebuie, discuția mă va ajuta să intru pe pista potrivită. 

Poate că am fost naiv, dar n-am considerat că materialul ar fi in- 
cendiar. În definitiv, toți participanţii la conferință erau profesori în- 
vatati, capabili de autocritică, legaţi între ei prin interesul faţă de me- 
todele de discuţie la clasă. 

M-am prezentat la conferință, mi-am înfățișat părerile așa cum le 
veți putea citi mai jos, ceea ce mi-a luat foarte putin timp, și am decla- 
rat discuția deschisă. Speram să văd o reacţie, dar nu mă așteptam la 
tumultul ce a urmat. Spiritele s-au încins. Se părea că le amenint me- 
seria, evident spun lucruri pe care nu le cred etc., etc. Și, din când în 
când, se auzea aprecierea, pe ton potolit, din partea unui profesor care 
gândise aceleași lucruri, dar nu îndrăznise să le rostească. 

Îndrăznesc să spun că nici un membru al grupului nu și-a amintit 
că întrunirea avea menirea de demonstrație a predării centrate pe stu- 
dent. Dar nădăjduiesc că, privind în urmă, și-au dat seama cu toții că 
au trăit o experiență a predării centrate pe student. Am refuzat să mă 
apăr răspunzând la întrebările și acuzaţiile cu care ploua în jurul meu. 
Am încercat să accept și să empatizez cu indignarea, frustrarea, atitu- 
dinea critică pe care le trăiau participanții. Am subliniat că n-am fa- 
cut decât să-mi exprim niște păreri foarte personale. Nu le-am cerut 
celorlalți să fie de acord cu ele și nici nu m-am așteptat la asta. După 

multă frământare, membrii grupului au început să-și exprime, tot mai 
deschis, propriile sentimente semnificative faţă de activitatea de preda- 
re — de multe ori sentimente divergente față de ale mele, de multe ori 
sentimente divergente față de ale celorlalți. A fost o întrunire foarte 
provocatoare pentru minte. Mă întreb dacă a uitat-o vreunul dintre 
participanți. 

Cel mai semnificativ comentariu a venit de la unul dintre partici- 
pantii la conferință, a doua zi dimineața, când mă pregăteam să plec 
din oraș. A spus doar atât: „Ai ținut treji multi oameni astă-noapte!“ 

N-am luat măsuri pentru publicarea acestui mic fragment. Concep- 
Jiile mele despre psihoterapie făcuseră deja să fiu o „figură controver- 
sata” în rândul psihologilor și al psihiatrilor. Nu doream să adaug pe 
listă cadrele didactice. Declaraţia a fost însă multiplicată și răspândi- 
lă larg de către participanții la conferință, iar câțiva ani mai târziu, 
două reviste mi-au cerut permisiunea de a o publica. 

După această pregătire istorică pe larg, poate că declarația pro- 
priu-zisă vi se va părea dezamăgitoare. Eu unul n-am considerat-o 
niciodată incendiară. Ea exprimă și acum unele dintre cele mai profun- 
de păreri ale mele despre domeniul educaţiei. 


+ 


Doresc să prezint câteva remarci foarte sumare, cu speranța 
că, dacă vă trezesc vreo reacție, ideile mele ar putea fi puse în- 
\r-o lumină nouă. 

Mi se pare foarte problematic să gândesc, mai ales când mă 
pândesc la propriile-mi experienţe și încerc să extrag din ele sem- 
nificatia ce pare să existe in mod autentic în ele. La început, acest 
fel de gândire e foarte satisfăcător, fiindcă pare să scoată la ivea- 
lă un sens și un tipar într-o mare mulțime de evenimente discre- 
te. Dar apoi, foarte des, devine descurajator, fiindcă-mi dau sea- 

ma cât de ridicole le-ar părea celor mai mulți oameni aceste idei, 
care au pentru mine o mare valoare. Impresia mea este că, dacă 
încerc să găsesc semnificația propriilor experienţe, asta mă duce 
aproape de fiecare dată în direcții considerate absurde. 

Așadar, în următoarele trei-patru minute voi încerca să di- 
ger unele dintre semnificaţiile la care am ajuns prin intermediul 
experienţei mele la clasă și al experienţei din terapiile individu- 
ale și de grup. Ele nu sunt menite în nici un caz să joace rol de 
concluzii pentru alţii, nici de îndrumar pentru ceea ce ar trebui 
să facă sau cum ar trebui să fie alții. Sunt semnificaţiile foarte 
șovăielnice pe care le au pentru mine experienţele mele până 
azi, 12 aprilie 1952, și unele dintre întrebările supărătoare pe 
care le trezește absurditatea lor. Voi plasa fiecare idee și fiecare 
semnificaţie într-un paragraf numerotat cu altă literă, nu pen- 
tru că s-ar înșirui în vreo ordine logică, ci pentru că fiecare sem- 
nificatie are pentru mine o importanţă separată de celelalte. 

a. Aș putea foarte bine să încep cu aceasta, în lumina scopu- 
rilor acestei conferințe. Experiența mi-a arătat că nu pot învăţa pe 
altcineva cum să predea. A încerca asta e pentru mine, pe termen 
lung, inutil. 

b. Am impresia că orice lucru care poate fi predat altcuiva este re- 
lativ lipsit de importanță și are influență prea puțină sau deloc asupra 
comportamentului. Acest lucru sună atât de ridicol, încât nu pot 
să nu-l pun la îndoială chiar în timp ce-l prezint. 

c. Îmi dau seama tot mai mult că mă interesează doar învăţăturile 
care influențează în mod semnificativ comportamentul. E foarte po- 
sibil ca aceasta să fie doar o idiosincrasie de-a mea. 

d. Am ajuns să cred că doar învățătura care influențează semnifi- 
cativ comportamentul este o învățătură descoperită și însușită de indi- 
vid, singur. 

e. O astfel de învățătură descoperită de individ, un adevăr care a 
fost însușit și asimilat personal în experiență, nu poate fi comunicat 
direct altcuiva. De îndată ce individul încearcă să comunice 
direct o astfel de experienţă, deseori cu un entuziasm foarte fi- 
resc, demersul se transformă în predare, iar rezultatele sale 
sunt lipsite de importanţă. M-am simţit ușurat recent, când 
am constatat că filosoful danez Søren Kierkegaard a descope- 
rit și el același lucru în experienţa sa și l-a afirmat foarte clar 
cu un secol în urmă. Asta a făcut ideea să pară mai puţin ab- 
surdă. 

f. Drept urmare a celor de mai sus, îmi dau seama că mi-am 
pierdut interesul pentru a fi profesor. 

g. Când încerc să predau, ceea ce se întâmplă uneori, mă simt 
ingrozit de rezultate, care par ceva mai mult decât lipsite de in- 
semnătate, fiindcă uneori activitatea de predare pare să dea roa- 
de. Când se întâmplă acest lucru, constat că rezultatele sunt 
dăunătoare. Se pare că-l face pe individ să-și piardă încrederea 
in experiența proprie și să înăbușe învățarea semnificativă. Ca 
urmare, am ajuns să cred că rezultatele activității de predare sunt fie 
neînsemnate, fie vătămătoare. 

h. Când privesc în urmă la rezultatele activității mele de pre- 
dare din trecut, adevăratul rezultat pare același: fie s-au produs 
vătămări, fie nu s-a întâmplat nimic semnificativ. Sincer vor- 
hind, acest lucru e supărător. 

i. Drept urmare, îmi dau seama că mă interesează doar să fiu în- 
uiițăcel, preferabil să învăţ lucruri care contează, care au o influență 
semnificativă asupra comportamentului meu. 

j. Experienţa de a învăța mi se pare foarte recompensatoare, indife- 
rent că are loc în grupuri, în relația cu o persoană, ca în terapie, 
sau de unul singur. 

k. Constat că una dintre cele mai bune, dar si cele mai dificile mo- 
dalitati de a învăţa este, pentru mine, să renunţ la defensivitate, cel 
puțin temporar, și să încerc să înțeleg cum îi pare celeilalte persoane 
experiența pe care o trăiește și cum o resimte. 

l. Constat că, pentru mine, o altă cale de a invita este să-mi for- 
mulez nesigurantele, să încerc să-mi clarific nedumeririle și, astfel, 
să mă apropii de semnificaţia pe care pare s-o aibă de fapt experien- 
fa mea. 

m. Întreaga suită a trăirii experiențelor, precum și semnifica- 
tiile pe care le-am descoperit până acum în ele par să mă fi lan- 
sat într-un proces care mă fascinează și totodată mă sperie pu- 
fin uneori. Pare să însemne să mă las purtat de experienţă, într-o di- 
rectie ce pare a fi înainte, spre țeluri pe care le pot defini doar vag în 
timp ce încerc să înțeleg măcar semnificația actuală a experienţei res- 
pective. Senzatia este aceea de plutire într-un flux complex de ex- 
perienfe, cu posibilitatea fascinantă de a încerca să-i înțeleg 
complexitatea mereu schimbătoare. 


Aproape mă tem că par să mă fi îndepărtat de discuția de- 
spre învăţare, ca și de cea despre predare. Să reintroduc o notă 
practică, spunând că aceste interpretări ale experienței mele ar 
putea să apară, în sine, stranii și aberante, dar nu deosebit de șo- 
cante. Abia când îmi dau seama care sunt implicațiile mă cutre- 
mur putin, văzând cât de mult m-am depărtat de lumea de 
bun-simt despre care știu toți că e corectă. Pot să ilustrez cel mai 
bine acest lucru spunând că, dacă experienţele altora ar fi ace- 
leași cu ale mele și dacă ar găsi în ele semnificaţii similare, acest 
lucru ar avea numeroase consecinţe. 

a. O astfel de experienţă ar însemna să renunțăm la predare. 
Oamenii s-ar aduna laolaltă dacă ar vrea să înveţe. 

b. Am renunţa la examinări. Ele măsoară doar tipul de învă- 
are lipsit de însemnătate. 

c. O altă consecinţă ar fi că am renunţa la note și credite, din 
același motiv. 

d. Am renunţa la gradele academice drept măsură a compe- 
lenfei, în parte din același motiv. Alt motiv e acela că un grad 
academic marchează sfârșitul sau încheierea unui lucru, pe 
când învăţăcelul este interesat doar de procesul continuu al în- 
vățării. 

e. Ar presupune să renunțăm la expunerea concluziilor, căci 
ne-am da seama că nimeni nu învață semnificativ din concluzii. 

Cred că ar fi mai bine să mă opresc aici. Nu vreau să devin 
prea fantastic. Vreau să știu în primul rând dacă vreun aspect al 
pândirii mele interioare, așa cum am încercat s-o descriu, rezo- 
nează cu vreun aspect al experienţei voastre la clasă asa cum ati 
trăit-o și, dacă da, care sunt semnificaţiile care există pentru voi, 
in experiențele voastre. 


383 


A deveni o persoană = Care sunt implicațiile pentru viață? 


CAPITOLUL 14 


Învăţarea semnificativă — 
în terapie și în educaţie 


Colegiul Goddard din Plainfield, Vermont, este un mic colegiu ex- 
perimental care, pe lângă eforturile făcute în interesul studenților, or- 
ganizează frecvent conferințe și workshopuri pentru cadrele didactice, 
în cadrul cărora acestea se pot ocupa de probleme importante. Mi s-a 
cerut să conduc un astfel de workshop în februarie 1958, pe tema „Im- 
plicatiilor psihoterapiei pentru educație“. Profesorii și administratorii 
de instituții de învățământ din jumătatea de est a țării și mai ales din 
New England și-au croit drum printre troienele mari de zăpadă ca să 
petreacă împreună trei zile concentrate. 

M-am hotărât să încerc să-mi reformulez pentru această conferință 
părerile despre predare și învățare, sperând să găsesc o formă care să 
fie mai putin perturbatoare ca declaraţia din capitolul precedent, dar 
fără a ocoli implicaţiile radicale ale unei abordări terapeutice. Lucrarea 
de față constituie rezultatul. Pentru aceia dintre voi care sunt familia- 
rizați cu partea a doua a acestei cărți, secțiunile despre „Condiţiile în- 
vățării în psihoterapie“ și „Procesul de învățare în terapie“ vor fi re- 

dundante si pot fi omise, întrucât sunt doar o reiterare a condiţiilor de 
bază ale terapiei, descrise anterior. 

Pentru mine, aceasta este cea mai satisfăcătoare formulare la care 
am ajuns cu privire la semnificația ipotezelor terapiei centrate pe client 
în domeniul educației. 


Prezint aici o teză, un punct de vedere privitor la implicaţiile 
pe care le are psihoterapia pentru educaţie. Este o poziţie pe 
care o adopt provizoriu și cu unele ezitări. Am multe întrebări 
fără răspuns în privința acestei teze. Dar ea are, cred, o anumită 
claritate și, ca atare, poate constitui un punct de plecare din care 
se pot contura diferenţe clare. 


Învățarea semnificativă în psihoterapie 


y 


Daţi-mi voie să încep prin a spune că îndelungata mea expe- 
rienfa ca terapeut m-a convins că învățarea semnificativă este 
facilitată în psihoterapie și se produce în acea relație. Prin învă- 
tare semnificativă înţeleg învăţarea care înseamnă mai mult de- 
cât o acumulare de date. Este învăţarea care schimbă ceva — în 
comportamentul individului, în acțiunile pe care le alege în vi- 
itor, în atitudinile sale și în personalitatea sa. Este o învăţare ge- 
neralizată, care nu constă doar în asimilarea de cunoștințe, ci se 
întrepătrunde cu toate sectoarele existenţei sale. 

Producerea unei astfel de învăţări nu e doar o părere subiec- 
tivă a mea. Cercetările susţin această părere. În terapia centrată 

pe client, orientare cu care sunt cel mai familiarizat și asupra că- 
reia s-au făcut cele mai multe cercetări, știm că expunerea la o 
astfel de terapie determină învățături sau schimbări de următo- 
rul tip: 

Individul ajunge să se privească altfel. 

Se acceptă mai pe deplin pe sine și sentimentele sale. 

Devine mai sigur de sine și mai înclinat spre autonomie. 

Devine în mai mare măsură persoana care ar vrea să fie. 

Devine mai flexibil, mai puţin rigid în percepțiile sale. 

Adoptă obiective mai realiste. 

Se comportă în mod mai matur. 

Isi schimbă comportamentele dezadaptative, chiar și pe cele 
vechi, precum alcoolismul cronic. 

li acceptă în mai mare măsură pe ceilalți. 

Devine mai deschis față de evidenţa a ceea ce se petrece în 
afara lui și, totodată, a ceea ce se petrece în el. 

l se schimbă caracteristicile fundamentale de personalitate, 
în moduri constructive.” 

Cred că atât este suficient, poate, pentru a arăta că acestea sunt 
învățături semnificative, care produc într-adevăr o schimbare. 


Învăţarea semnificativă în educație 


Cred că am dreptate dacă spun că și cadrele didactice sunt 
interesate de învățături care produc o schimbare. Simpla cu- 
noaștere a unor fapte are valoarea ei. A ști cine a învins în bă- 
tălia de la Poltava sau când a fost interpretat pentru prima 
oară al n-lea opus al lui Mozart îi poate aduce posesorului 
acestei informaţii 64.000 de dolari sau o altă sumă, dar cred că, 


* Pentru dovezi care susțin aceste afirmaţii, vezi trimiterile bibliografice (7) și (9). 

in general, cadrele didactice sunt puțin stanjenite de presupu- 
nerea că acumularea unor astfel de cunoștințe înseamnă edu- 
catie. Asta îmi amintește de o afirmaţie făcută cu tărie de un 
profesor de economie în primul meu an de colegiu. Cunoștin- 
jele pe care le-am dobândit la cursul lui au dispărut complet, 
dar îmi amintesc cum a comparat, având drept fundal primul 
război mondial, cunoașterea faptelor cu munitia. Și-a încheiat 
micul discurs cu îndemnul: „Nu fi o afurisită de căruţă cu mu- 
nitie, fii o pușcă!“ Cred că majoritatea cadrelor didactice îm- 
părtășesc acest sentiment: cunoștințele există în principal ca să 
fie folosite. 

Așadar, în măsura în care cadrele didactice sunt interesate de 
învățături funcționale, care schimbă câte ceva, care inundă per- 
soana și acţiunile sale, ele ar putea să se îndrepte spre domeniul 
psihoterapiei pentru a căuta indicii sau idei. O adaptare pentru 
educaţie a procesului de învățare ce are loc în psihoterapie pare 
vo posibilitate promițătoare. 


Condiţiile învățării în psihoterapie 


Să vedem deci ce elemente sunt implicate în esență pentru a 
fi posibil tipul de învăţare care survine în terapie. Aș vrea să de- 
scriu, cât de clar pot, condiţiile ce par să existe atunci când sur- 
vine acest fenomen. 


Confruntarea cu o problemă 
Întâi de toate, clientul se confruntă cu o situație pe care o 


percepe ca fiind o problemă serioasă și semnificativă. Poate 
că se comportă în moduri pe care nu le poate controla, e co- 

pleșit de confuzii și conflicte, căsnicia sa eșuează sau constas 


ta că e nefericit cu profesia sa. Pe scurt, se confruntă cu o pros 
blemă căreia a încercat să-i facă față, dar fără a reuși. Ca ata- 
re, e dornic să înveţe, chiar dacă se teme în același timp că 
ceea ce va descoperi în el însuși l-ar putea tulbura. Așadar, 
una dintre condiţiile prezente aproape de fiecare dată este o 
dorinţă nesigură și ambivalentă de a învăţa sau a se schimba, 
dorință ce decurge din perceperea unei dificultăți de con- 
fruntare cu viaţa. 

Care sunt condiţiile pe care le găsește acest individ când vine 
la un terapeut? Am formulat recent un tablou teoretic al condi- 
țiilor necesare și suficiente furnizate de terapeut pentru ca să se 
producă o schimbare constructivă sau o învăţare semnificativă 
(8). Mai multe dintre aspectele acestei teorii sunt testate actual- 
mente prin cercetări empirice, dar ea trebuie privită în continua- 
re ca o teorie bazată pe experienţă clinică, nu ca un fapt dovedit. 


Să descriu pe scurt condiţiile pe care, se pare, este esenţial să le 
îndeplinească terapeutul. 


Congruenta 


Pentru ca terapia să se producă, pare necesar ca terapeutul 
să fie în cadrul relaţiei o persoană unitară sau integrată, sau 
congruentă. Prin aceasta vreau să spun că este în relaţie exact 
așa cum este — nu o fațadă, un rol sau o prefăcătorie. Am fo- 
losit termenul ,,congruent&” ca să descriu această corespon- 
dență concordantă între experienţă și conștientizare. Atunci 
când terapeutul este conștient, pe deplin și corect, de ceea ce 
trăiește într-un moment dat în relaţie, el este pe deplin con- 
gruent. Dacă congruenta nu este prezentă într-un grad consi- 

derabil, este improbabil să se producă învățarea semnifica- 
livd. 

Deși conceptul de congruenta este de fapt unul complex, 
cred că-l recunoaștem cu toții, într-un mod intuitiv, de 
bun-simț, la indivizii cu care avem de-a face. Ne dăm seama 
despre un individ că nu doar crede exact ceea ce spune, ci, în 
plus, cele mai profunde sentimente ale sale concordă și ele cu 
ceea ce exprimă. Astfel, dacă e furios, afectuos, rușinat sau en- 
tuziasmat, simţim că este la fel la toate nivelurile — în ceea ce 
trăieşte la nivel de organism, în ceea ce conștientizează la nivel 
conștient, în cuvintele sale și în ceea ce comunică. Mai mult, ne 
dim seama că-și acceptă sentimentele imediate. În cazul unei 
astfel de persoane, spunem că știm „exact pe ce poziţie se pla- 
sează“. Într-o atare relație tindem să ne simțim în largul nostru 
și în siguranţă. În cazul unui alt individ, ne dăm seama că ceea 
ce spune este aproape sigur un paravan sau o fațadă. Ne între- 
bam ce simte cu adevărat, ce experienţe trăiește cu adevărat din- 
colo de această fațadă. Ne putem întreba și dacă el știe ce simte 
cu adevărat, dându-ne seama că ar putea să nu fie deloc con- 
stient de sentimentele pe care le trăiește la drept vorbind. Cu o 
persoană de acest fel tindem să fim precauţi și prudenti. Nu e 
penul de relaţie în care se poate renunța la mecanismele de apă- 
rare sau în care se poate produce învățarea semnificativă și 
schimbarea. 

Așadar, această a doua condiție pentru terapie este ca terape- 
utul să fie caracterizat de un grad considerabil de congruenţă in 
relație. Este el însuși în mod liber, profund și cu acceptare, expe- 
rienta de moment a sentimentelor și reacţiilor sale fiind marca- 
tă de o conștientizare corectă a acestor sentimente și reacții, așa 
cum apar și se schimbă ele. 

Atitudinea pozitivă necondiționată 


O a treia condiţie este ca terapeutul să simtă o grijă caldă față 
de client — o grijă care nu este posesivă, care nu cere nici o gra- 
tificare personală. Este o atmosferă care demonstrează simplu: 
„Îmi pasă“, nu „Îmi pasă de tine dacă te porţi așa și pe dincolo“. 
Standal (11) a denumit această atitudine „atitudine pozitivă ne- 
condiționată“, fiindcă de ea nu se leagă nici o condiţie de merit. 
Am folosit deseori termenul „acceptare“ ca să descriu acest as- 
pect al climatului terapeutic. El presupune a simţi tot atâta ac- 
ceptare față de sentimentele negative, „rele“, dureroase, de tea- 
mă, anormale exprimate de client, ca și față de sentimentele 
„bune“, pozitive, mature, încrezătoare și sociale pe care le expri- 
mă. Presupune acceptarea clientului și grija fata de el ca persoa- 
nă distinctă, dându-i voie să aibă propriile sentimente și expe- 
riente si să găsească în ele propriile semnificaţii. În măsura în 
care terapeutul poate oferi acest climat ce creează siguranţă, un 
climat al unei atitudini pozitive necondiționate, este foarte pro- 
babil să se producă învățarea semnificativă. 


Înțelegerea empatică 


A patra condiţie a terapiei este ca terapeutul să înţeleagă co- 
rect, empatic lumea clientului, așa cum este văzută ea din inte- 
rior. A percepe lumea personală a clientului ca și cum ar fi a ta, 
dar fără să pierzi vreo clipă calitatea de „ca și cum” — aceasta 
este empatia, și ea pare să fie esenţială în terapie. A simți furia, 
frica sau confuzia clientului ca și cum ar fi ale tale, însă fără ca 
aici să se amestece propria ta furie, frică sau confuzie este condi- 
tia pe care încercăm s-o descriem. Când înţelege clar lumea clien- 

tului și se mișcă liber în ea, terapeutul poate să-i comunice chen 
tului felul cum înţelege lucrurile știute clar de acesta, dar și mă 
dea glas unor semnificaţii ale experienţei clientului de care acen- 
ta nu este conștient. Faptul că o astfel de empatie pătrunzătoare 
este importantă în terapie este indicat de cercetarea lui Fiedler, în 
care itemii precum cei de mai jos au ocupat un loc de frunte în 
descrierea relaţiilor create de terapeufi cu experienţă: 

Terapeutul poate să înţeleagă bine sentimentele pacientului. 

Terapeutul nu are niciodată îndoieli cu privire la ceea ce vrea 
să spună pacientul. 

Remarcile terapeutului se potrivesc perfect cu dispoziţia pa- 
cientului și cu conținuturile sale. 

Tonul terapeutului transmite capacitatea deplină de a împăr- 
tăși sentimentele pacientului. (3) 

/ 

A cincea condiţie 


O a cincea condiţie a învățării semnificative în terapie este 
aceea că clientul ar trebui să resimtă sau să perceapă ceva din 
congruenta, acceptarea și empatia terapeutului. Nu este sufi- 
cient ca aceste conditii sa fie indeplinite de terapeut. Ele trebuie 
să fie comunicate cu succes clientului într-o anumită măsură. 


Procesul de învățare în terapie 


Experienţa ne-a arătat că, atunci când sunt îndeplinite aceste 
cinci condiţii, survine inevitabil un proces de schimbare. Per- 
cepfiile rigide ale clientului cu privire la sine și la alţii se relaxea- 
ză si devin deschise fata de realitate. Modurile rigide în care a 
interpretat semnificația experiențelor sale sunt cercetate și indi- 

vidul se trezește că pune la îndoială multe dintre „realitățile“ 
vieţii sale, descoperind că sunt „realități“ doar fiindcă așa le-a 
privit el. Descoperă sentimente de care n-a fost conștient și le 
trăiește, deseori cu intensitate, în relaţia terapeutică. Astfel, în- 
vata să fie mai deschis față de toate experiențele sale — față de 
dovezile din propria ființă, ca și de dovezile din exteriorul ei. În- 
vaţă să fie in mai mare măsură una cu experienţele sale — să fie 
una cu sentimentele de care s-a temut, ca și cu sentimentele pe 
care le-a considerat mai acceptabile. Devine o persoană mai flui- 
dă, în schimbare, o persoană care învaţă. 


Principala forță motivatoare a schimbării 


În acest proces nu este nevoie ca terapeutul să-l „motiveze“ 
pe client sau să furnizeze energia care provoacă schimbarea. 
Într-un anumit sens, nu este necesară nici motivaţia cu care vine 
clientul, cel puţin nu în mod conștient. Să spunem însă că moti- 
vaţia pentru învăţare și schimbare izvorăște din tendinţa de ac- 
tualizare de sine a vieţii însăși, tendința organismului de a curge 
pe toate canalele diferenţiate ale dezvoltării posibile, în măsura 
în care acestea sunt percepute drept căi spre mai bine. 

Aș putea continua foarte pe larg această temă, dar scopul 
meu nu este de a mă concentra asupra procesului terapiei și a 
învăţării care se produce, nici asupra motivatiei acestei învățări, 
ci asupra condiţiilor care o fac posibilă. Așa că voi încheia sim- 
plu descrierea terapiei spunând că este un tip de învățare sem- 
nificativ care se produce atunci când sunt îndeplinite cinci con- 
diţii: 

Când clientul se percepe ca aflându-se în fata unei probleme 
serioase și semnificative; 


CARL R. ROGERS 


Când terapeutul este, în relație, o persoană congruentă, capa- 
bil să fie persoana care este; 

Când terapeutul simte o atitudine pozitivă necondiționată 
fata de client; 

Când terapeutul înţelege corect și empatic lumea personală a 
clientului și-i transmite acest lucru; 

Când clientul receptează într-o anumită măsură congruența, 
acceptarea și empatia terapeutului. 


Implicații pentru educație 


Ce înseamnă aceste condiţii, dacă le aplicăm în educaţie? 
liără îndoială, profesorul va putea să ofere un răspuns mai bun 
decât mine, pe baza experienței proprii, dar voi sugera cel puțin 


unele dintre implicații. 
Contactul cu problemele 


Înseamnă, în primul rând, că învăţarea semnificativă se pro- 
duce mai ușor în raport cu situaţiile percepute ca probleme. 
Cred că am observat dovezi în sprijinul acestei afirmaţii. În di- 
feritele mele încercări de a fine cursuri și de a conduce grupuri 
în maniere concordante cu experiența mea terapeutică, am con- 
statat că o astfel de abordare este mai eficientă, cred, în wor- 
kshopuri decât la cursurile obișnuite, la cursurile din afara cam- 
pusului decât la cele din campus. Indivizii care vin la worksho- 
puri sau la cursuri din afara campusului sunt cei aflați în con- 
tact cu probleme pe care le recunosc ca fiind probleme. Studen- 
tul care urmează un curs universitar obișnuit, și mai ales unul 
obligatoriu, tinde să vadă cursul ca pe o experienţă în care se aș- 

teaptă să rămână pasiv, ostil sau și una, și alta, experiență pe 
care în nici un caz n-o consideră ca fiind relevantă pentru pro» 
blemele proprii. 


Totuși, experiența mi-a arătat si că, atunci când studenții: 


dintr-o grupă obișnuită de la universitate percep cursul drept o 
experienţă pe care o pot folosi pentru a rezolva probleme care îi 
preocupă, senzația de eliberare și imboldul de a merge înainte 
sunt uimitoare. Acest lucru este valabil pentru diverse cursuri, 
de la matematică până la personalitate. 

Cred că situaţia actuală a educaţiei din Rusia oferă și ea do- 
vezi în sprijinul acestui aspect. Când un popor întreg se perce- 
pe ca aflându-se în fata problemei imperioase de a fi rămas in 
urmă — în agricultură, în producţia industrială, în dezvoltarea 
științifică, în crearea de armament —, se produce o cantitate ui- 
mitoare de învățare semnificativă, sateliții Sputnik fiind doar 
unul dintre exemplele observabile. 

Așadar, prima implicatie pentru educaţie ar putea fi aceea 
să lăsăm studentul, indiferent de nivel, să se afle în contact real 
cu problemele relevante ale existenţei sale, astfel încât să per- 
ceapă problemele și aspectele pe care vrea să le rezolve. Sunt 
foarte conștient că această implicatie, la fel ca altele pe care le 
voi menţiona, sunt absolut contrare tendințelor actuale din 
cultura noastră, dar voi face comentarii pe marginea acestui 
lucru ulterior. 

Cred că descrierea terapiei pe care am oferit-o arată foarte 
clar că o implicatie de ansamblu pentru educaţie este aceea că 
profesorul are sarcina de a crea la clasă un climat facilitator, 
în care să poată avea loc învățarea semnificativă. Această im- 
plicatie generală poate fi descompusă in mai multe subsec- 
fiuni. 

Caracterul real al profesorului 


Învăţarea va fi facilitată, se pare, dacă profesorul este congru- 
ent. Aceasta presupune ca profesorul să fie persoana care este și 
să fie conștient, in mod fățiș, de atitudinile pe care le are. Presu- 
pune să simtă acceptare faţă de propriile sentimente reale. În fe- 
lul acesta, devine o persoană reală în relaţia cu studenţii. Poate 
fi entuziast cu privire la subiectele care-i plac și plictisit de cele 
care nu-i plac. Poate fi furios, dar poate fi și sensibil și intelega- 
lor. Pentru că-și acceptă sentimentele ca fiind sentimentele sale, 
nu are nevoie să le impună studenților ori să insiste ca și ei să 
simtă același lucru. Este o persoană, nu o întruchipare fără chip a 
unei cerințe din programă sau o conductă sterilă prin care sunt 
transmise cunoștințele de la o generaţie la următoarea. 

Pot oferi doar o singură dovadă care să sprijine această per- 
spectivă. Privind în urmă și gândindu-mă la profesorii care 
mi-au facilitat învăţarea, se pare că fiecare dintre ei are această 
trăsătură, de a fi persoană reală. Mă întreb dacă și voi vă amin- 
tifi același lucru. Dacă da, poate că e mai puțin important ca pro- 
fesorul să acopere porțiunea alocată din programă sau să folo- 
sească dispozitivele audiovizuale cele mai bune, decât să fie 
congruent și real în relația cu studenții. 


Acceptarea și înțelegerea 


O altă implicatie pentru profesor este aceea că învățarea 
semnificativă se produce dacă profesorul îl poate accepta pe 
student așa cum este și-i poate înțelege sentimentele pe care le 
are. Dacă luăm a treia și a patra condiţie a terapiei așa cum 
le-am descris mai sus, profesorul care poate accepta cu căldură, 

care poate oferi o atitudine pozitivă necondiționată și poate 
empatiza cu sentimentele de teamă, nerăbdare și descurajare 
implicate în abordarea unui material nou va fi făcut foarte mult 
în direcţia creării condițiilor pentru învăţare. În cartea sa The 
Teacher and the Child (5), Clark Moustakas a dat multe exemple 
excelente de situații individuale și de grup, de la grădiniţă și 
până la liceu, in care profesorul a desfășurat demersuri tocmai 
în direcția unui astfel de obiectiv. Poate că pe unii îi va tulbura 
faptul că, atunci când profesorul are atitudini de acest fel, când 
este dispus să accepte sentimente, sunt exprimate nu doar ati- 
tudinile față de activitatea școlară in sine, ci și sentimente față 
de părinți, sentimente de ură față de frate sau soră, sentimente 
de îngrijorare față de propria persoană — toată gama de atitu- 
dini. Au aceste sentimente dreptul de a exista fățiș în context 
școlar? Eu susțin că da. Ele au legătură cu devenirea individu- 
lui, cu învăţarea eficientă și cu funcționarea sa eficientă, și abor- 
darea unor astfel de sentimente cu înţelegere și acceptare are o 
legătură clară cu învățarea împărțirii lungi sau a geografiei Pa- 
kistanului. 


Furnizarea resurselor 


Aceasta mă aduce la o altă implicatie a terapiei pentru edu- 
catie. În terapie, resursele necesare pentru a învăţa despre sine 
se află în individ. Sunt foarte puţine informaţii pe care le poate 
furniza terapeutul și care vor fi utile, întrucât informațiile cu 
care trebuie lucrat există în interiorul persoanei. În educație, lu- 
crurile stau altfel. Există numeroase resurse — cunoștințe, teh- 
nici, teorii — care constituie materia primă de utilizat. După pă- 
rerea mea, ceea ce am spus despre terapie sugerează că aceste 

materiale, aceste resurse trebuie puse la dispoziția studenţilor, 
nu impuse asupra lor. În această privință, o mare ingeniozitate 
și sensibilitate constituie o resursă valoroasă. 

Nu e nevoie să enumăr resursele obișnuite la care ne putem 
pândi — cărți, hărţi, caiete de lucru, materiale, înregistrări au- 
dio, spaţiu de lucru, unelte si așa mai departe. Să mă ocup pus 
tin însă de modul in care profesorul se folosește pe sine și-și fo- 
losește cunoștințele și experiența ca resursă. Dacă profesorul își 
privește activitatea din perspectiva pe care am descris-o, proba- 
bil că va vrea să se pună la dispoziţia clasei cel puţin în urmă- 
toarele moduri: 

Va vrea ca studenții să știe ce experienţă și ce cunoștințe spe- 
ciale are în domeniu și în ce mod pot face apel la aceste cunoș- 
linte. Dar nu va vrea ca ei să simtă că trebuie să-l folosească ast- 
fel. 

Va vrea ca ei să știe că au la dispoziție felul cum privește el 
domeniul și cum îl organizează, chiar și sub formă de prelegere, 
dacă vor. Însă, iarăși, va vrea ca acest lucru să fie perceput drept 
ofertă ce poate fi la fel de bine respinsă sau acceptată. 

Va vrea să fie cunoscut drept găsitor de resurse. Indiferent ce 
anume și-ar dori la modul serios un individ sau întregul grup 
pentru stimularea învăţării, el va fi întru totul dispus să se gân- 
dească în ce fel poate obține resursele respective. 

Va vrea ca relaţia sa cu grupul să fie de așa natură, încât stu- 
denţii să aibă acces liber la sentimentele sale, fără ca acestea să 
fie impuse asupra lor sau să exercite o influenţă restrictivă. Ast- 
fel, va putea să-și împărtășească entuziasmul fata de propriile 
învățături, fără a insista ca studenții să-i calce pe urme; va putea 
să-și împărtășească sentimente ca lipsa de interes, satisfacția, 
nedumerirea sau plăcerea pe care le simte fata de activitățile in- 

dividuale sau de grup, fără ca acest lucru să devină recompen- 
să ori ameninţare pentru student. Va spera să poată spune, pur 
și simplu pentru sine, „Nu-mi place asta“, iar studentul să poa- 
tă spune, la fel de liber: „Dar mie îmi place“. 

Astfel, oricare ar fi resursele pe care le oferă — o carte, spa- 
tiu de lucru, o unealtă nouă, prilejul de a observa un proces in- 
dustrial, o prelegere bazată pe studiile sale, o imagine, un gra- 
fic sau o hartă, propriile reacții afective —, va simţi că sunt ofe- 
rite spre a fi folosite de student dacă îi sunt utile și va spera că 
vor fi percepute astfel. Nu le va resimfi ca pe niște repere, aș- 
teptări, ordine sau cerințe. Se va oferi studenților, împreună cu 
toate resursele pe care le poate descoperi, spre utilizare. 


Motivul de bază 


Cele spuse ar trebui să arate clar că profesorul s-ar baza în 
principal pe tendinţa studenților săi către actualizarea sinelui. 
Ipoteza pe baza căreia va construi este aceea că studenții aflați 
în contact real cu problemele din viata își doresc să înveţe, vor 
să se dezvolte, caută să afle, speră să stăpânească, doresc să cre- 
eze. Va considera că rolul său este acela de a crea o astfel de re- 
latie personală cu studenţii și un astfel de climat la clasă, încât 
aceste tendinţe firești să-și poată găsi împlinirea. 


Câteva omisiuni 


Acestea sunt, după părerea mea, câteva dintre aspectele pe 
care le implică perspectiva terapeutică în ceea ce privește proce- 
sul educațional. Pentru a le face ceva mai clare, aș vrea să men- 
tionez câteva dintre aspectele la care nu m-am referit. 

Nu am inclus prelegerile, discuţiile sau expozeurile asupra 
materiei de studiu impuse studenţilor. Toate aceste procedee 
pot face parte din experiență dacă studenţii le doresc, explicit 
sau implicit. Însă chiar și în această privinţă, profesorul a cărei 
activitate se desfășoară pe baza unei ipoteze întemeiate pe tera- 
pic ar sesiza repede o schimbare în această dorinţă. S-ar putea 
să i se ceară să țină o prelegere în fata grupului (si a susține o 
prelegere solicitată este un lucru foarte diferit față de experiența 
obişnuită de la clasă), dar dacă ar detecta creșterea lipsei de in- 
teres și a plictiselii, ar reacționa la acest lucru, încercând să inte- 
leagă sentimentele apărute în grup, întrucât reacția sa față de 
sentimentele și atitudinile studenţilor ar deveni mai importantă 
decât interesul său faţă de expunerea materialului. 

Nu am inclus nici un program de evaluare a învățării studen- 
jilor din perspectiva unor criterii externe. Altfel spus, nu am in- 
clus examinările. Cred că testarea realizărilor studentului, pen- 
tru a se vedea dacă acesta îndeplinește un criteriu al profesoru- 
lui, este total contrară implicaţiilor terapiei pentru învățarea 
semnificativă. În terapie, viața este cea care oferă examinările. 
CHentul le traversează și uneori le trece, alteori eșuează. Consta- 
tă că poate folosi resursele relaţiei terapeutice și experienţele din 
cadrul ei pentru a se organiza în așa fel, încât data viitoare să 
poată face față mai satisfăcător încercărilor vieţii. Consider că 
aceasta este și paradigma pentru educaţie. Să încerc să descriu, 
la modul fantezist, ce ar însemna asta. 

Într-o astfel de educaţie, cerințele multor situații de viata vor 
face parte din resursele furnizate de profesor. Studentul va avea 
la dispoziţie cunoașterea faptului că nu poate intra la facultatea 
de inginerie fără un anumit nivel de cunoaștere a matematicii; 
că nu poate obține un post în corporatia X decât dacă are diplo- 

400 mă de absolvire a colegiului; că nu poate deveni psiholog fara a 


efectua cercetare independentă în cadrul programului de doctos: 
rat; că nu poate deveni medic fără a cunoaște chimia; că nu poaq 
te nici măcar să conducă mașina fără să treacă examenul privind) 
regulile de circulație. Acestea sunt cerințe pe care le impune a 
profesorul, ci viata. Profesorul este prezent pentru a oferi resur 
sele pe care le poate folosi studentul ca să învețe, așa încât să 
poată trece aceste teste. 

Vor exista și alte evaluări de tip similar, în interiorul școlii 
Studentul ar putea să se confrunte cu faptul că nu poate intra în! 
clubul de matematică decât dacă obține un anumit scor la 
test standardizat de matematică; că nu poate developa film 
din aparatul său foto decât după ce a dovedit cunoștințe ad 
vate de chimie și tehnici de laborator; că nu poate intra la secti 
de literatură specială decât dacă demonstrează că are lecturi 
gate și scrieri creative. Modul firesc de evaluare în viata este 
un bilet de intrare, nu ca o bâtă abătută asupra recalcitrantul 
Experienţa noastră în terapie sugerează că la fel ar trebui să 
întâmple și în școală. Asta i-ar permite studentului să fie o p 
soană cu respect de sine și motivaţie personală, liberă să alea 
dacă vrea sau nu să depună efortul necesar pentru a doban 
aceste bilete de intrare. Astfel, procesul educativ ar evita să- 
forțeze pe student la conformism, să-i sacrifice creativitatea 
să-l facă să-și trăiască viata prin prisma standardelor altora. 

Sunt foarte conștient că aceste două elemente despre care 
vorbit acum — prelegerile și prezentările impuse de profeso 
asupra grupului și evaluarea individului de către profesor 
constituie cele două ingrediente principale ale educației actuale; 
Așadar, atunci când spun că experienţa din psihoterapie suge»; 
rează că ambele ar trebui omise, asta ar trebui să arate clar că 


implicaţiile psihoterapiei pentru educaţie sunt într-adevăr sur- 
prinzătoare. 


Rezultate posibile 


Dacă e să luăm în calcul schimbări drastice precum cele pe 
care le-am descris, care ar fi rezultatele care să le justifice? Au 
existat unele cercetări cu privire la rezultatele unui tip de preda- 
re centrat pe student (1, 2, 4), cu toate că aceste studii nu sunt nici 
pe departe adecvate. În primul rând, situaţiile studiate variază 
foarte mult în privința măsurii în care sunt îndeplinite condiţiile 
pe care le-am descris. Majoritatea studiilor s-au desfășurat pe o 
perioadă de numai câteva luni, deși un studiu recent cu copii din 
cursul inferior a durat un an întreg (4). Unele studii presupun fo- 
losirea de mecanisme de control adecvate, altele, nu. 

Am putea spune, cred, că aceste studii indică faptul că, în si- 
tuatiile la clasă în care cel puţin se încearcă aproximarea clima- 
tului pe care l-am descris, se constată următoarele: cantitatea de 
informaţii concrete, conforme cu programa învăţate este în linii 
mari egală cu cea de la clasele convenţionale. Unele studii anun- 
{A ceva mai multă, altele, ceva mai puţină. Grupul centrat pe 
student evidențiază câștiguri semnificativ mai mari decât clasa 
convențională în ceea ce privește gradul de adaptare personală, 
învățarea extracurriculară din proprie iniţiativă, creativitatea, 
responsabilitatea personală. 

Gândindu-mă la aceste studii și reflectând la proiectarea 
altora mai bune, care să fie mai informative și mai concluden- 
te, mi-am dat seama că rezultatele unor astfel de cercetări nu 
vor răspunde niciodată la întrebările noastre. Căci toate rezul- 
tatele trebuie să fie evaluate din perspectiva obiectivelor pe 

care le avem în ceea ce privește educaţia. Dacă pretuim în pri- 
mul rând învăţarea cunoștințelor, am putea renunța la condi- 
țiile pe care le-am descris, considerandu-le inutile, căci nu 
există nici o dovadă cum că ar determina învăţarea mai rapi- 
dă sau în cantitate mai mare a cunoștințelor concrete. Și atunci 
am putea înclina în direcția măsurilor precum cea susținută, 
din câte înţeleg, de mai multi membri ai Congresului — crea- 
rea unei școli de instruire pentru oameni de știință, după mo- 
delul academiilor militare. Dar dacă pretuim creativitatea, 
dacă regretăm profund faptul că toate ideile noastre deschiză- 
toare de drumuri în fizica atomică, în psihologie și în alte ști- 
inte au fost împrumutate din Europa, atunci am putea dori să 
încercăm moduri de a facilita învăţarea care să fie mai promi- 
țătoare în ceea ce privește eliberarea minţii. Dacă pretuim in- 
dependenţa, dacă ne deranjează conformismul tot mai mare 
în privința cunoștințelor, a valorilor, a atitudinilor pe care-l 
determină sistemul nostru actual, am putea dori să creăm 
condiţii de învățare ce duc la unicitate, la autonomie și la în- 
vafare din proprie inițiativă. 


Câteva chestiuni de încheiere 


Am încercat să schifez tipul de educaţie sugerat de ceea ce 
am învăţat în domeniul psihoterapiei. Am încercat să sugerez, 
foarte pe scurt, ce s-ar întâmpla dacă eforturile profesorului s-ar 
concentra în primul rând asupra creării unei relaţii, a unei atmo- 
sfere prielnice pentru învăţarea bazată pe motivaţie proprie, ce 
duce la actualizarea sinelui, învăţarea semnificativă. Dar aceas- 
ta este o direcţie care deviază puternic de la practicile și tendin- 
tele educaţionale actuale. Să amintesc alte câteva dintre proble- 

mele și întrebările foarte diverse cu care trebuie să ne confrun- 
lam pentru a putea reflecta constructiv la o astfel de abordare. 

În primul rând, cum concepem obiectivele educaţiei? Abor- 
darea pe care am conturat-o oferă, cred, avantaje pentru atinge- 
rea anumitor obiective, dar nu și a altora. Trebuie să ne fie clar 
telul în care vedem scopurile educaţiei. 

Care sunt rezultatele reale ale genului de educaţie pe care 
l-am descris? Avem nevoie de mult mai multe cercetări riguroa- 
se, raționale pentru a cunoaște rezultatele concrete ale acestui 
tip de educație, în comparaţie cu educația convenţională. Și 
atunci vom putea alege pe baza faptelor concrete. 

Chiar dacă am încerca o astfel de abordare a facilitării educa- 
tiei, există multe probleme dificile. Am putea da voie elevilor să 
vină în contact cu probleme reale? Întreaga noastră cultură — 
prin obiceiuri, prin lege, prin eforturile sindicatelor și ale con- 
ducerii, prin atitudinea părinţilor și profesorilor — este profund 
devotată împiedicării oricărui contact al tinerilor cu problemele 
reale. Tinerii nu trebuie să muncească, nu trebuie să aibă res- 
ponsabilități, problemele civice sau politice nu-i privesc, proble- 
mele internaționale n-au de ce să-i preocupe — trebuie pur și 
simplu să fie păziți ca să nu intre în contact direct cu probleme- 
le reale ale existenței individuale și de grup. Nu se așteaptă din 
partea lor să ajute acasă, să-și câștige existența, să aducă contri- 
butii în știință, să se ocupe de probleme morale. Este o tendință 
profund înrădăcinată, care durează nu doar de o generaţie. Ar 
putea fi inversată? 

O altă problemă este aceea dacă putem permite ca materialul 
cunoașterii să fie organizat în individ și de către individ sau dacă 
trebuie organizat pentru individ. În această privință, profesorii și 
educatorii se alătură părinţilor și liderilor națiunii, insistând că 

elevul trebuie ghidat. Trebuie să fie inițiat în cunoștințele pe carg: 
le-am organizat pentru el. Nu se poate avea încredere că va ot 
ganiza singur cunoștințele, în termeni funcționali. După j 
spune Herbert Hoover despre elevii de liceu: „Pur și simplu ni 
te poți aștepta ca puștii de vârsta asta să stabilească de ce fel de! 
educaţie au nevoie, decât dacă au unele îndrumări“.* Acest lucri 
pare atât de evident pentru majoritatea oamenilor, încât simpluli 
fapt de a-l pune la îndoială înseamnă să pari ușor dezechilibrati, 
Până și rectorul unei universități se întreabă dacă libertatea c 
este necesară în educaţie, spunând că poate i-am supraestimat 
valoarea. El arată că rușii au făcut progrese însemnate în știință 
fără ea și sugerează că ar trebui să învăţăm de la ei. | 

Altă problemă este următoarea: am vrea să ne opunem put 
ternicei tendinţe actuale spre educație ca instrucție de tip mille 
tar în cunoașterea concretă? Această tendință spune că toți trey 
buie să înveţe aceleași lucruri în același fel. Amiralul Rickoven 
își afirmă credinţa că „trebuie să elaborăm cumva un mod de a 
introduce în educaţia americană standarde uniforme [...]. Pă 
fii ar avea pentru prima oară o unitate reală de măsură cu ca 
să-și evalueze școlile. Dacă școala locală ar continua să predet 
materii plăcute de genul «adaptarea în viață» [...] în loc de frang 
ceză și fizică, diploma oferită de ea ar fi inferioară și toată lumea 
ar putea să vadă asta“.** Această declaraţie prezintă o concepției 
foarte larg răspândită. Chiar si un adept al concepțiilor progred’ 
siste în educaţie precum Max Lerner spune la un moment datt 
„Tot ce poate spera o școală este să-l doteze pe elev cu instruej 
mentele pe care să le poată folosi ulterior ca să devină un omi 
educat“ (5, p. 741). Se vede clar că nu mai are nădejdea ca în sise; 
* Time, 2 decembrie 1957. 
** Ibid. 


emul nostru educațional să aibă loc învăţare semnificativă și 
„onsideră că aceasta trebuie să se petreacă în afara sistemului. 
“woala nu poate decât să imprime cu forța instrumentele. 

Una dintre căile cel mai puţin dureroase de a inculca o astfel 
ie cunoaștere faptică, instrumentală este „mașina de predat“ pe 
vare o concep B.F. Skinner și asociaţii său (10). Acest grup de- 
monstrează că profesorul este un instrument demodat si inefi- 
cient de predare a aritmeticii, trigonometriei, limbii franceze, 
aprecierii literaturii, geografiei sau a altor discipline concrete. 
Nu mă îndoiesc câtuși de puţin că aceste mașini de predare, care 
tera recompense imediate pentru răspunsurile „corecte“, vor fi 
dezvoltate mai departe și vor ajunge să fie folosite la scară lar- 
pa. Aceasta este o nouă contribuţie venită din domeniul științe- 
lor comportamentale cu care trebuie să ne împăcăm. la această 
vontributie locul abordării pe care am descris-o sau o comple- 
tează? Iată una dintre problemele asupra cărora trebuie să cum- 
panim gândindu-ne la viitor. 

Sper că, prezentând aceste chestiuni, am arătat clar că dubla 
întrebare — ce înseamnă învățarea semnificativă și cum poate 
fi obținută — ne pune tuturor probleme profunde și serioase. 
Nu e momentul în care răspunsurile timide să fie de ajuns. Am 
incercat să dau o definiție a învățării semnificative așa cum 
apare ea în psihoterapie și o descriere a condiţiilor ce facilitea- 
zà această învățare. Am încercat să prezint unele implicaţii ale 
acestor condiţii în privința educaţiei. Cu alte cuvinte, am pro- 
pus un răspuns la aceste întrebări. Poate că putem folosi cele ce 
am spus, pe fundalurile gemene reprezentate de opinia publică 
actuală și de cunoștințele actuale din științele comportamenta- 
Ie, ca punct de plecare pentru descoperirea unor noi răspunsuri 
proprii. 

t APITOLUL 15 


Învăţarea centrată pe student 
așa Cum a trait-o un participant 


Probabil că s-a văzut, pe parcursul acestui volum, că nu mă pot 
mulțumi doar să-mi înfățișez concepția despre psihoterapie, ci consider 
esențial să prezint și felul cum percepe clientul experiența, din mo- 
ment ce aceasta este tocmai materia primă din care mi-am formulat 
concepțiile. La fel, mi-am dat seama că nu mă pot mulțumi doar să-mi 
formulez ideile despre ceea ce este educaţia atunci când este întemeia- 
lit pe învățăturile din psihoterapie: am vrut să ofer și percepția studen- 
lului în privința acestei educatii. 

Pentru aceasta, m-am gândit la diferitele rapoarte și „fişe de reacție“ 
pe care le-am adunat de la studenţii înscriși la diferite cursuri, de-a lun- 
yul anilor. Extrasele preluate din ele mi-ar fi îndeplinit obiectivul. Dar 
in cele din urmă am ales să folosesc două documente scrise de doctorul 
Samuel Tenenbaum, primul, imediat după participarea la un curs de-al 
meu, iar al doilea — o scrisoare pe care mi-a trimis-o un an mai târziu. 
li sunt profund recunoscător pentru permisiunea de a folosi aceste 
scrieri personale. Aș vrea să le plasez în context, pentru cititor. 

În vara anului 1958 am fost invitat să susțin un curs cu durata 
de patru săptămâni la Universitatea Brandeis. Din câte îmi aduc 

aminte, se intitula „Procesul schimbării personalității“. Nu aveam 
mari așteptări în privința cursului. Avea să fie unul dintre cele cates 
va cursuri pe care le urmau studenţii, urmând să ne întâlnim pentru. 
trei ședințe de câte două ore săptămânal, în loc de maniera concen=. 
trată, de workshop pe care o prefer. Aflasem dinainte că grupul urma 
să fie neobișnuit de eterogen — profesori, doctoranzi în psihologie, 
consilieri, mai multi preoți, cel putin unul dintr-o altă tard, psihote= 
rapeuti cu practică privată, psihologi școlari. În medie, grupul era. 
mai matur și cu experiență mai bogată decât cele care se găsesc de 
obicei la un curs universitar. Ma simţeam foarte relaxat cu privire la: 
toată treaba asta. Aveam să-mi dau toată silinta pentru a face din 
curs o experiență semnificativă pentru noi toți, dar mă îndoiam că ar 
putea să aibă impactul avut, de pildă, de workshopul de consiliere pe 
care-l sustinusem. 

Poate că lucrurile au mers atât de bine tocmai fiindcă am avut age 
teptări foarte modeste cu privire la grup și la mine însumi. Aș clasifi= 
ca experiența, fără doar si poate, drept una dintre cele mai satisfăcătoa= 
re încercări ale mele de a facilita învățarea la cursuri sau workshopuri,. 
Ar trebui avut în vedere acest lucru pe parcursul lecturii materialului 
scris de doctorul Tenenbaum. l 

Ajuns aici, aș vrea să fac o mică digresiune și să spun că mă simt 
mult mai sigur pe mine in fata unui client nou la terapie decât in fafa 
unui grup nou. Consider că înțeleg suficient de bine condițiile terapiei, 
asa că am o încredere rezonabil de mare în ceea ce privește procesul 
care se va desfășura. Dar cu grupurile am mult mai puțină încredere, 
În unele ocazii, când am avut toate motivele să cred că un curs va mera 
ge bine, învățarea vitală, inițiată și directionata de studenți pur și sim- 
plu nu s-a produs în măsură prea mare. În alte ocazii, în care am avut 
îndoieli, a mers extrem de bine. Pentru mine, aceasta înseamnă că for- 
mularea elaborată cu privire la procesul de facilitare a învăţării în edu- 

«ție nu este nici pe departe la fel de corectă si de completă ca formu- 
larile privitoare la procesul terapeutic. 

Dar să revenim la cursul de vară de la Brandeis. A fost în mod clar 
o experiență extrem de semnificativă pentru aproape toți participanții, 
lucru vizibil în rapoartele lor asupra cursului. M-a interesat în mod de- 
whit raportul doctorului Tenenbaum, scris în egală măsură pentru co- 
legii săi și pentru mine. Era un erudit matur, nu un student tânăr și 
iipresionabil. Era un educator sofisticat, care scrisese și publicase deja 
o biografie a lui William H. Kilpatrick, filosof al educaţiei. Ca urmare, 
perceptiile sale cu privire la experienţă păreau neobișnuit de valoroase. 

N-aș vrea să se înțeleagă că am împărtășit toate percepțiile docto- 
nului Tenenbaum. Anumite porțiuni ale experienţei le-am perceput 
tourte diferit, dar acesta este lucrul care a făcut ca observațiile sale să 
he aldt de utile. M-a preocupat în mod special faptul că experienţa i-a 
părut în atât de mare măsură o abordare „stil Rogers”, încât, pur și 
umplu, persoana mea și idiosincrasiile mele au fost cele care au făcut-o 
wl fie așa cum a fost. 

Din acest motiv, am fost foarte încântat să primesc, un an mai târ- 

: alu, o scrisoare lungă de la el, în care-mi descria propriile experienţe in 

| materie de predare. Acest lucru a confirmat ceea ce am învățat de la o 

| mure diversitate de oameni: că nu simpla personalitate a unui anumit 
"profesor este cea care determină o experiență dinamică de învățare, ci 

"operarea anumitor principii ce pot fi folosite de orice „facilitator“ care 

: Are alitudinile potrivite. 

Cred că aceste două prezentări ale doctorului Tenenbaum vor arăta 
Clar motivul pentru care profesorii care au trăit experiența genului de 
Învăjare în grup descris aici nu se mai pot întoarce la modalitățile edu- 
| cutive stereotipe. În ciuda frustrărilor și a esecurilor ocazionale, indi- 
vidul încearcă să descopere, cu fiecare grup nou, condiţiile care vor 
| desc dlusa această experiență de învățare vitală. 

Carl R. Rogers și predarea nondirectivă 
de Samuel Tenenbaum, Ph.D. 


Ca persoană interesată de educaţie, am participat la o meto- 
dologie la clasă atât de unică și de specială, încât mă simt în- 
demnat să-mi împărtășesc experienţa. Tehnica este, cred eu, atât 
de radical diferită de ceea ce este obișnuit și acceptat, subminea- 


ză vechiul într-o măsură atât de mare, încât ar trebui să fie cu- . 


noscută la scară mai largă. O descriere la fel de bună ca oricare 
alta a procesului — presupun că e cea pe care ar fi înclinat s-o 
intrebuinteze Carl R. Rogers, instructorul — ar fi cea de preda- 
re „nondirectivă“. 

Aveam o oarecare idee despre sensul termenului, dar, sincer, 
nu eram pregătit pentru ceva care să se dovedească atât de co- 
pleșitor. Nu că aș fi limitat de convenţii. Cele mai puternice in- 
fluente asupra concepției mele despre educaţie vin de la William 
Heard Kilpatrick și John Dewey, și orice om care cunoaște cât de 
putin gândirea lor știe că n-are nimic îngust sau provincial. Dar 
metoda pe care l-am văzut pe doctorul Rogers folosind-o la un 
curs susținut la Universitatea Brandeis a fost extrem de neobiș- 
nuită — un lucru pe care nu l-aș fi crezut posibil dacă n-aș fi par- 
ticipat la experiență. Nădăjduiesc că voi reuși să descriu metoda 
într-o manieră care să vă ajute să vă faceţi o idee despre senti- 
mentele, emoțiile, căldura și entuziasmul pe care le-a declanșat 
ea. 

Cursul era complet nestructurat, și exact așa a și fost. Ni- 
meni, nici măcar instructorul, n-a știut o clipă măcar ce va adu- 

ce clipa următoare în clasă, ce subiect va fi abordat, ce întrebări 
se vor pune, ce nevoi, sentimente și emoții personale vor fi ex- 
primate. Această atmosferă de Libertate nestructurată — pe cât 
de libere își pot îngădui reciproc să fie ființele umane — a fost 
creată de însuși doctorul Rogers. S-a așezat alături de partici- 
panfi (circa 25 la număr) la o masă mare, într-o manieră relaxa- 
tă, și a spus că ar fi plăcut să ne prezentăm și să descriem moti- 
vele pentru care ne aflăm acolo. A urmat o tăcere încordată; ni- 
meni n-a spus nimic. În sfârșit, ca s-o întrerupă, un participant 
a ridicat, timid, mâna și și-a spus poezia. Altă tăcere incomodă, 
apoi altă mână ridicată. După aceea, mâinile au început să se ri- 
dice mai repede. Instructorul n-a îndemnat nici o clipă vreun 
student să vorbească. 


Abordarea nestructurată 


În continuare, a informat clasa că a adus cu el diferite materia- 
le — tipărituri, broșuri, articole, cărți; a oferit participanţilor o bi- 
bliografie cu lecturi recomandate. N-a indicat nici o clipă că se aș- 
teaptă ca participanţii să citească sau să facă orice altceva. Din 
câte-mi amintesc, a cerut un singur lucru: Se oferă vreun cursant 
să rânduiască aceste materiale într-o încăpere specială, care fuse- 
se rezervată participanţilor la curs? Doi cursanţi s-au oferit ime- 
diat. Ne-a mai spus că a adus cu el casete audio cu înregistrări ale 
sedintelor, precum și bobine de film. Asta a stârnit un val de emo- 
tie și cursantii au întrebat dacă pot fi audiate și vizionate, iar doc- 
torul Rogers a răspuns că da. Clasa a hotărât apoi cum se poate 
face cel mai bine acest lucru. Câţiva participanţi s-au oferit să 
aducă niște casetofoane, să găsească un proiector; și acest lucru a 
fost inițiat și aranjat tot de cursanți în cea mai mare măsură. 

Au urmat patru sedinte dure, frustrante. În această perioadă, 
clasa părea să nu ajungă nicăieri. Cursantii vorbeau la întâmpla- 
re, spunând tot ce le trecea prin minte. Totul părea haotic, fără 
rost, o pierdere de timp. Un participant aborda un aspect al filo- 
sofiei lui Rogers, următorul, ignorându-l complet pe primul, 
ducea grupul în altă direcţie, iar al treilea, ignorându-i cu totul 
pe primii doi, începea să vorbească despre cu totul altceva. Din 
când în când se făceau unele eforturi vagi de a avea o discuţie 
coezivă, dar în cea mai mare parte, activitatea la clasă părea să 
fie lipsită de continuitate și direcţie. Instructorul întâmpina cu 
atenţie și apreciere fiecare contribuție. Nu considera nici una 
din contribuţiile cursanților ca fiind potrivită sau nepotrivită. 

Clasa nu era pregătită pentru o abordare complet nestructu- 
rată ca aceasta. Participanţii nu știau ce să facă. Perplecși și frus- 
trati, cereau ca profesorul să joace rolul pe care i-l atribuiau obi- 
ceiul și tradiția; să ne arate, în limbaj autoritar, ce e corect și ce e 
greșit, ce e bun și ce e rău. Nu veniseră de la mare distanţă ca să 
înveţe direct de la oracol? Nu erau norocoși? Nu se aflau pe 
punctul de a fi inițiați în ritualurile și practicile potrivite chiar 
de către marele om, întemeietorul mișcării care-i poartă nume= 
le? Caietele de însemnări erau pregătite pentru momentul de 
apogeu în care oracolul avea să glăsuiască, dar rămâneau în 
mare măsură neatinse. 

În mod ciudat, încă de la început, chiar și furioși, membrii 
grupului s-au simțit uniți, iar în afara cursului exista entuziasm 
și agitație, căci, chiar și frustrati, comunicaseră altfel ca oricând 
la clasă și, probabil, nu mai comunicaseră niciodată astfel. Gru- 
pul era unit printr-o experiență împărtășită de toţi, unică. La 
cursul lui Rogers, spuseseră ce gândeau; cuvintele nu veneau 
dintr-o carte, nici nu reflectau gândirea instructorului sau a 


CARL R. ROGERS 


vreunei alte autorități. Ideile, emoțiile și sentimentele veneau de 
lu ci înșiși, și în asta consta eliberarea și procesul cel palpitant. 

In această atmosferă de libertate, un lucru pe care nu-l ceru- 
“eră gi pentru care nu erau pregătiți, cursantii vorbeau deschis 
vum rareori o fac studenții. În această perioadă, instructorul a 
incasat multe lovituri, și am avut de mai multe ori impresia că 
pare zguduit; și, cu toate că el era sursa iritării noastre, nutream 
pentru el, oricât de ciudat ar părea, o mare afecţiune, căci nu pă- 
rea corect să fim furioși pe un om atât de înțelegător, atât de sen- 
sibil față de sentimentele și ideile altora. Simteam cu toţii că la 
mijloc se află o vagă neînțelegere și că, o dată identificată și re- 
mediată, totul va redeveni cum trebuie. Dar instructorul nostru, 
tvarte blând la suprafață, avea „un capriciu de oţel“. Nu părea 
să înțeleagă, iar dacă înţelegea, era încăpățânat și rigid; refuza 
să ne facă pe plac. Astfel, lupta cu odgonul a continuat. Ne ui- 
tam cu toții la Rogers, iar Rogers se uita la noi. Un participant a 
remarcat, câștigând aprobarea tuturor: „Suntem centrafi pe 
Rogers, nu centrati pe student. Am venit să învăţăm de la Ro- 
pers”. 


Încurajarea gândirii 


Un alt cursant descoperise că Rogers a fost influențat de 
Kilpatrick și Dewey și, folosind această idee drept trambulină, a 
alirmat că crede că sesizează unde încearcă Rogers să ajungă. Cre- 
dea că Rogers vrea ca participanții să gândească independent, 
creativ; voia ca aceștia să devină profund preocupaţi de persoana 
lor, de sinele lor, sperând că acest lucru va duce la „reconstrucția“ 
persoanei — în sensul pe care-l dă Dewey acestui termen —, a 
perspectivei, atitudinilor, valorilor, comportamentului persoanei. 

Aceasta ar însemna 0 adevărată o reconstrucție a experienţei, ar fi 
învăţare în adevăratul sens. Cu siguranţă, nu vrea să încheie 
cursul printr-o examinare bazată pe manuale și prelegeri, urmată 
de tradiționala notă de sfârșit de semestru, care înseamnă, în ges 
neral, încheiere și uitare.* Rogers își exprimase, aproape de la în- 
ceputul cursului, credința că nimeni nu poate să învețe nimic pe 
altcineva. Dar gânditul, insista acest cursant, începe la bifurcația 
drumului, celebra dilemă propusă de Dewey. Când ajungem la 
bifurcația drumului, nu știm pe care dintre cele două căi să pore 
nim ca să ajungem la destinaţie, și atunci începem să examinăm 
situaţia. În acest punct începe gândirea. 

Kilpatrick le cerea și el studenţilor să gândească original și 
respingea tipul de învăţare bazat pe regurgitarea manualelor, 
dar prezenta probleme cruciale spre a fi discutate, și aceste pro- 
bleme trezeau foarte mult interes și, totodată, îi prilejuiau per- 
soanei schimbări de proporţii. De ce nu s-ar putea ca participan- 
tii să formuleze, în grupuri sau individual, astfel de probleme 
de dezbătut?" Rogers a ascultat cu înțelegere și a spus: „Văd că 
ai sentimente puternice în privinţa acestui lucru“. Și chestiunea 


* Trebuie observat că doctorul Rogers nici nu s-a declarat de acord cu aceste afirmații, 
nici nu le-a contrazis. Nu-i stătea în obicei să răspundă la contribuţiile cursanților, de- 
cât dacă i se adresa în mod specific o remarcă, și chiar și atunci putea alege să nu răs- 
pundă. Principalul său obiectiv era, pe cât mi se părea, să urmărească inteligent și cu 
înțelegere contribuţiile participanţilor. 

** Unul dintre cursanţi a compilat o astfel de listă, a dat-o la litografiat, a distribuit-o și cu 

asta s-a încheiat povestea, din scopuri practice. 
În această privință ar putea fi necesară o altă ilustrare. La prima ședință, Rogers a adus 
la clasă înregistrări audio ale sedintelor de terapie. A explicat că nu se simte în largul lui 
în rolul de profesor și a venit „înarmat“, iar înregistrările îi oferă un fel de siguranță. Un 
cursant a insistat permanent să ne pună înregistrările să le ascultăm și, după presiuni 
considerabile din partea clasei, a făcut acest lucru, dar s-a supus fără tragere de inimă; 
si, în ciuda presiunii, nu le-a pus să le ascultăm mai mult de o oră în toate întâlnirile 
noastre. Se pare că Rogers prefera ca participanții să facă înregistrări reale, în direct, în 
loc să le asculte pe cele care i-ar fi putut interesa doar în mod academic. 

s-a oprit aici. Dacă-mi amintesc bine, următorul cursant care a 
vorbit a ignorat complet ceea ce se sugerase și a deschis alt su- 
biect, în conformitate cu obiceiul creat de curs. 

Pe parcursul ședinței, cursantii au făcut când și când referiri 
tavorabile la adresa propunerii de mai sus și au început să ceară 
mai insistent ca Rogers să intre în rolul tradițional de profesor. În 
acest punct, Rogers încasa lovituri frecvente și puternice și am 
avut impresia că-l văd cedând întru câtva în fata lor. (in particu- 
lar, a negat acest efect.) În timpul unei ședințe, unul dintre parti- 
cipanti a propus ca Rogers să ne ţină o prelegere timp de o oră, 
iar în ora următoare să purtăm cu toții o discuție. Această suges- 
lic a părut să se încadreze în planurile sale. A spus că are la el o 
lucrare nepublicată. Ne-a prevenit că textul ne stă la dispoziţie si 
că-l putem citi singuri. Dar cursantul a spus că n-ar fi același lu- 
cru. Ar lipsi persoana, autorul, sublinierile, inflexiunile, emoțiile, 
acele nuanțe care dau cuvintelor semnificaţie. Rogers i-a întrebat 
atunci pe participanţi dacă asta e ceea ce vor. Ei au spus că da. 
Rogers a citit timp de peste o oră. După schimburile intense, în- 
jepătoare de replici cu care ne obișnuiserăm, lectura a fost cate- 
poric o dezamăgire — plictisitoare și soporifică la extrem. Expe- 
rienfa a pus capăt oricărei noi solicitări de a se susține prelegeri. 
Intr-unul dintre momentele în care Rogers s-a scuzat pentru 
acest episod („E mai bine, mai scuzabil când o cer studenții“), a 
afirmat: „Mi-aţi cerut prelegerea. Este adevărat că sunt o resursă, 
dar ce rost ar avea să țin prelegeri? Am adus cu mine o mare can- 
litate de materiale — nenumărate prelegeri tipărite, articole, 
cărți, înregistrări audio, filme“. 

In ședința a cincea era clar, fără putință de tăgadă, că s-a în- 
lâmplat ceva. Cursanfii vorbeau între ei; treceau peste capul lui 
Rogers. Cursanfii cereau să fie auziti și voiau să fie auziti și ceea 

ce fusese înainte un grup șovăielnic, balbait, timid a devenit un 


grup interactiv, o unitate coezivă nou-nouţă, care se comporta 
într-o manieră unică; și de la membrii acestui grup veneau dise 
cutii și idei cum nu putea să repete sau să imite nici un alt grup. 
Instructorul s-a alăturat și el, dar rolul lui, mai important decât 
al oricărui alt membru, s-a contopit cumva cu grupul; grupul 
era important, el era centrul, baza operaţională, nu instructorul, 

Ce a provocat această schimbare? Pot doar să fac presupuneră 
în ceea ce privește motivul. Cred că s-a întâmplat următorul lu+ 
cru: timp de patru ședințe, cursanfii au refuzat să creadă că ins. 
structorul refuză să joace rolul tradițional. Au continuat să creadă 
că va fixa sarcini, că va fi centrul a tot ce se va întâmpla și că vă! 
manipula grupul. Participanţii au avut nevoie de patru ședințe că; 
să-și dea seama că se înșală; că instructorul a venit în fața lor fără 
a aduce nimic exterior lui, din afara persoanei sale; că, dacă vor 
cu adevărat să se întâmple ceva, ei sunt cei care trebuie să furnis 
zeze conţinutul — o situaţie cu adevărat incomodă, provocatoa+ 
re. Ei erau cei care trebuia să spună ce gândesc, cu toate riscurilé 
presupuse de acest lucru. În cadrul procesului, au împărtășit, s-au 
abținut, au fost de acord, s-au contrazis. În orice caz, era implicay 
tă persoana lor, sinele lor cel mai profund, si din aceasta situație 
s-a născut acest grup special, unic, această creație nouă. { 
x 


Importanța acceptării 


i 

Așa cum poate știți, Rogers crede că, dacă o persoană este act 
ceptată, acceptată pe deplin, și această acceptare nu conţine nici 
un fel de judecată, ci doar compasiune și înțelegere, individul 
poate să se împace cu sine însuși, să-și dezvolte curajul de a rei 
nunfa la mecanismele sale de apărare și să-și privească în față 

adevăratul sine. Eu am văzut acest proces dând rezultate. În 
contextul eforturilor inițiale de a comunica, de a găsi un modus 
vivendi, în grup existaseră schimburi șovăielnice de sentimente, 
emoții și idei; dar după a patra ședință, treptat, membrii acestui 
yrup, adunaţi laolaltă la întâmplare, au început să se apropie 
unii de alţii și a ieșit la iveală sinele lor adevărat. În interactiu- 
nile dintre ei existau momente de insight, revelaţie și înțelegere 
cu un caracter ce aproape că stârnea venerație; erau, cred, ceea 
ce Rogers ar descrie drept „momente ale terapiei“ — acele mo- 
mente pregnante în care vezi un suflet omenesc dezvăluit în fata 
la, în tot miracolul său ce-ţi taie respirația; atunci, clasa era în- 
văluită de o tăcere aproape pioasă. Și fiecare membru al grupu- 
lui era înconjurat de o căldură și o încântare aproape mistice. Eu 
unul n-am mai avut niciodată o experienţă ca aceasta, și sunt si- 
„ur că nici ceilalți. Era învăţare și terapie; și prin terapie nu în- 
\cleg boală, ci ceea ce poate fi caracterizat de o schimbare sănă- 
toasă a persoanei, o creștere a flexibilitatii sale, a deschiderii, a 
disponibilității de a asculta. În acest proces ne simțeam cu toții 
inălțaţi, mai liberi, capabili de mai multă acceptare fata de noi 
inșine și de alții, mai deschişi la idei noi, încercând din răsputeri 
să înțelegem și să acceptăm. 

Lumea în care ne aflăm nu e perfectă; apăreau semne de osti- 
litate când membrii grupului se contraziceau. Dar, cumva, în 
acest mediu, fiecare lovitură era îmblânzită, de parcă ar fi fost ro- 
tunjite muchiile tăioase; dacă nu meritau lovitura, cursantii tre- 
ceau la altceva și lovitura se pierdea într-un fel sau altul. În ceea 
ce mă privește, am început să-i înțeleg și să-i respect, ajungând 
să-i cunosc mai bine, chiar și pe acei cursanţi care la început mă 
iritau, și când am încercat să înțeleg ce se petrece, mi-a trecut prin 
minte: o dată ce te apropii de o persoană, îi percepi gândurile, 

emoțiile, sentimentele, ea devine nu doar posibil de înţeles, ci și 
bună și dezirabilă. Unii dintre participanții mai agresivi vorbeau 
mai mult decât ar fi trebuit, mai mult decât li se cuvenea în mod 
echitabil, dar grupul însuși, prin propria-i ființă si nu prin impu- 
nerea unor reguli, își făcea simțită autoritatea în cele din urmă si, 
dacă nu erau foarte dezechilibrati sau insensibili, membrii se con- 
formau mai mult sau mai putin cu ceea ce se aștepta de la ei în 
această privinţă. Problema — ostilul, dominantul, nevroticul — 
nu era prea acută; și totuși, dacă ședințele ar fi fost măsurate în 
manieră protocolară, cu un cronometru, nici un moment nu era 
complet lipsit de vorbe spuse într-o doară și irosire a timpului. 
Insă, pe măsură ce observam procesul, îmi stăruia în minte ideea 
că poate irosirea asta a timpului este necesară; se prea poate ca 
așa să învețe omul cel mai bine; căci, gândindu-mă la întreaga ex- 
perienfa, sunt sigur că ar fi fost imposibil să învăţ atât de mult, 
atât de bine sau atât de temeinic în contextul tradiţional al clasei. 
Dacă acceptăm definiția lui Dewey cum că educația înseamnă re- 
construcția experienţei, cum poate învăța mai bine individul, 
dacă nu implicându-se cu toată ființa sa, cu persoana sa, cu pul- 
siunile sale bazale, cu emoțiile, atitudinile și valorile sale? Nici o 
înșiruire de fapte sau argumente, oricât de logic sau de sclipitor 
orânduite, nu se poate compara câtuși de putin cu asta. 

Pe parcursul acestui proces am văzut cum, în doar câteva 
săptămâni, persoane dure, inflexibile, dogmatice se schimbă 
sub ochii mei, devin empatice, intelegatoare și renunţă în mare 
măsură să mai judece. Am văzut persoane nevrotice, compulsi- 
ve care s-au relaxat și au ajuns să manifeste mai multă accepta- 
re fata de sine și față de ceilalți. Într-un caz anume, un cursant a 
cărui schimbare m-a impresionat în mod deosebit, mi-a spus 
când m-am referit la acest lucru: „E adevărat. Mă simt mai pu- 

tin rigid, mai deschis față de lume. Și-mi place mai mult de mine 
așa. Nu cred să fi învățat atât de multe nicăieri“. Am văzut cum 
persoane timide devin mai puțin timide si cum persoane agre- 
sive devin mai sensibile și mai moderate. 

S-ar putea spune că acesta pare a fi, în esență, un proces emo- 
tional. Dar cred că aceasta ar fi o descriere complet greșită. Au 
existat conținuturi intelectuale foarte bogate, însă conținutul in- 
telectual era semnificativ și crucial pentru individ, în sensul că 
însemna foarte mult pentru el ca persoană. De fapt, un cursant 
a pus chiar această întrebare. „Ar trebui să ne ocupăm doar de 
emoții? a întrebat el. Intelectul n-are nici un cuvânt de spus?“ A 
fost rândul meu să întreb: „Există aici vreun participant care să 
fi citit atât de mult sau să fi gândit atât de mult pentru vreun alt 
curs?“ 

Răspunsul era evident. Petrecuserăm ore în șir citind; încăpe- 
rea rezervată pentru noi avea ocupanti până la zece seara, când 
mulți plecau doar pentru că paznicii de la universitate voiau să 
închidă clădirea. Cursanţii ascultau înregistrările, vizionau fil- 
mele, dar, mai presus de toate, vorbeau și vorbeau și vorbeau. 
La un curs tradițional, instructorul susține prelegeri și indică lu- 
crurile ce trebuie citite și învăţate; studenții notează, ascultători, 
toate acestea în caietele lor de însemnări, dau un examen și se 
simt bine sau rău, în funcție de rezultat; dar în aproape toate ca- 
zurile, experienţa ajunge la încheiere, cu un sentiment de finali- 
tate; legile uitării încep să opereze rapid și inexorabil. La cursul 
lui Rogers, participanții citeau și gândeau la clasă și în afara ei; 
ei alegeau din aceste lecturi și cugetări ce avea semnificație pen- 
tru ei, nu instructorul. 

Ar trebui să spun că acest tip de predare nondirectivă n-a 
avut succes sută la sută. Trei-patru dintre cursanți găseau că 


419 


A deveni o persoană = Care sunt implicaţiile pentru viață? 


420 


ideea este dezagreabilă. Chiar și la sfârșitul cursului, când aproa» 
pe toți deveniserăm entuziaști, unul dintre participanţi nutrea, 
pe câte știu, sentimente extrem de negative, iar altul era extrem 
de critic. Ei voiau ca instructorul să le furnizeze un produs inte- 
lectual complet, pe care să și-l poată întipări în memorie și apoi 
să-l reproducă la examen. Atunci ar fi avut siguranţa că au învă» 
fat ceea ce ar fi trebuit să înveţe. Unul dintre ei a remarcat: „Dacă 
ar trebui să fac un raport despre ceea ce am învăţat la cursul 
acesta, ce aș putea să spun?“ E drept, ar fi mult mai greu decât în 
cazul unui curs tradițional, dacă nu chiar imposibil. 

Metoda lui Rogers era liberă, fluidă, deschisă, permisivă. Un 
cursant deschidea o discuţie interesantă, în care se implica și al 
doilea, dar un al treilea cursant ne putea duce în altă direcţie, 
abordând un subiect personal care nu prezenta nici un interes 
pentru clasă, și ne simțeam cu toții frustrati. Însă era ca în via- 
ta — pluteam ca pe un râu, în aparenţă fără nici un rost, fără a 
fi înconjurați de aceeași apă două clipe consecutive, plutind mai 
departe fără ca vreunul dintre noi să știe ce se va întâmpla în 
momentul următor. Dar exista în toate acestea o așteptare, o vi- 
gilenta, o vitalitate; ceea ce trăiam îmi părea să fie lucrul cel mai 
asemănător cu un crâmpei de viață pe care-l poți întâlni într-o 
sală de curs. Pentru persoana autoritară, care se încrede în fap- 
te stivuite îngrijit, cred că metoda poate fi amenințătoare, fiind- 
că nu-i oferă nici o siguranţă, ci doar deschidere, curgere, fără 
un final definit. 


O nouă metodologie 


Cred că o mare parte din agitația și frământarea ce caracteri- 
zau cursul se datora acestei lipse a finalului definit. În sala de 

mese, cursantii lui Rogers puteau fi recunoscuţi prin discuțiile 
animate pe care le purtau, prin dorinţa lor de a fi împreună; 
cum nici o masă nu era suficient de mare pentru toți, uneori se 
așezau pe două sau trei rânduri și mâncau ţinând farfuria în 
poală. După cum arată însuși Rogers, procesul nu are finalitate. 
EI nu face niciodată rezumate (împotriva tuturor legilor conven- 
tionale ale predării). Chestiunile sunt lăsate nerezolvate; proble- 
mele abordate la clasă sunt mereu într-o perpetuă stare de flux. 
În nevoia de a cunoaște, de a ajunge la un acord, studenții se 
adună laolaltă, dorind să înţeleagă, căutând un final definit. Dar 
nu există final definit nici măcar în privința notelor. O notă în- 
seamnă un sfârșit, dar doctorul Rogers nu dă nota; studentul 
este cel care o sugerează, și, prin aceasta, chiar și acest semn al 
încheierii rămâne nerezolvat, fără sfârșit, deschis. În plus, cum 
cursul este nestructurat, fiecare și-a pus drept miză propria per- 
soană; a vorbit având drept reper nu manualul, ci persoana sa 
si, astfel, a comunicat cu ceilalţi ca sine, și de aceea, în contrast 
cu materia impersonală ce alcătuiește subiectul cursurilor obiș- 
nuite, s-a dezvoltat apropierea și căldura. 

Poate că descrierea numeroaselor acțiuni binevoitoare vă va 
da o idee despre acest sentiment de apropiere. O cursantă a in- 
vitat toată clasa la ea acasă, pentru un picnic. Preotul din 
Spania, alt cursant, era atât de captivat de grup, încât vorbea de- 
spre înființarea unei publicaţii cu ajutorul căreia să rămânem la 
curent cu ceea ce se întâmplă cu membrii grupului după despăr- 
tire. Un grup interesat de consilierea studenţilor avea întâlniri 
separate. Un participant a aranjat o vizită a clasei la un spital 
psihiatric pentru copii și adulți și, de asemenea, a făcut așa încât 
să putem vedea activitatea experimentală a doctorului Lindsley 
cu pacienţi psihotici. Cursanfii aduceau înregistrări audio și ma- 

teriale tipărite, pentru a le adăuga la materialul documentar pus 
deoparte pentru uzul nostru. Spiritul bunăvoinţei și al prieteniei 
se manifesta în toate felurile, într-o măsură întâlnită doar în ca- 
zuri rare și izolate. N-am văzut nimic asemănător în nici unul 
din foarte numeroasele cursuri la care am participat. În această 
privinţă ar trebui amintit că membrii alcătuiau un grup adunat 
laolaltă aleator; proveniența lor era variată și intervalul de vâr- 
stă era foarte larg. 

Cred că ceea ce am descris mai sus constituie cu adevărat o 
adăugire creativă la metodologia predării; este radical diferită 
de cea veche. N-am nici o îndoială că are capacitatea de a pune 
oamenii în mișcare, de a-i face mai liberi, mai deschiși la minte, 
mai flexibili. Am fost eu însumi martorul puterii acestei metode. 
Cred că predarea nondirectivă are implicaţii profunde, pe care 
nici măcar cei care acceptă în prezent acest punct de vedere nu 
le pot înţelege pe deplin. Importanţa ei trece, după părerea mea, 
dincolo de sala de clasă și se extinde la toate domeniile în care 
oamenii comunică și încearcă să trăiască unii cu alții. 

Mai concret, ca metodologie de predare, asigură cele mai am- 
ple discuții, investigaţii și experimente. Are posibilitatea de a 
deschide o dimensiune complet nouă a gândirii, proaspătă și 
originală, căci se deosebește fundamental de metodologia veche 
prin abordarea sa, prin practica sa, prin filosofia sa. După păre- 
rea mea, această abordare ar trebui să fie încercată în toate sec- 
toarele învățământului — școală primară, liceu, facultate, oriun- 
de oamenii se adună laolaltă ca să înveţe și să aducă îmbunătă- 
tiri vechiului. În acest stadiu n-ar trebui să ne preocupe prea 
mult limitările și neadecvările metodei, fiindcă nu a fost rafina- 
tă și nu cunoaștem despre ea cât de multe ar trebui. Ca tehnică 
nouă, pornește cu un handicap. Detestăm să renunțăm la vechi. 

Vechiul beneficiază de susținerea tradiţiei, a autorității și a res- 
pectabilitatii, și noi înșine suntem produsul său. Dacă însă ve- 
dem educaţia drept reconstruire a experienței, asta nu înseam- 
nă că individul trebuie să-și întreprindă propria reconstrucție? 
Trebuie s-o facă el însuși, prin reorganizarea sinelui său pro- 
fund, a valorilor și atitudinilor sale, a persoanei sale. Ce metodă 
mai bună există pentru a-l captiva pe individ, pentru a-l pune, 
împreună cu ideile și sentimentele sale, în comunicare cu alții, 
pentru a sparge barierele ce creează izolare într-o lume în care, 
de dragul propriei siguranţe și sănătăți mintale, omul trebuie să 
înveţe să facă parte din omenire? 


O experienţă didactică personală 
(așa cum i-a fost descrisă un an mai târziu doctorului Rogers) 
de 
Samuel Tenenbaum, Ph.D. 


Mă simt îndemnat să vă scriu despre prima experienţă de 
predare pe care am avut-o după contactul cu gândirea și influ- 
ența dvs. Poate știți sau poate nu știți că am avut o fobie de pre- 
dare. De când am lucrat cu dvs., am început să percep mai clar 
în ce constă dificultatea. Ea consta în principal în concepția mea 
despre rolul pe care trebuia să-l joc ca profesor — motivatorul, 
regizorul și producătorul unui spectacol. M-am temut întotdea- 
una că voi rămâne „în aer“ la clasă — cred că e expresia dvs. și 
a ajuns să-mi placă —, clasa apatică, lipsită de interes, inertă, iar 
eu dând de zor din gură până când mă pierd cu firea, propozi- 
tiile nu se încheagă, sună artificial, iar timpul trece încet, încet, 
tot mai încet. Asta era coșmarul pe care mi-l inchipuiam. Cred 
că fiecărui profesor i s-a întâmplat câte un fragment din el, dar 

eu le adunam pe toate laolaltă și mă apropiam de clasă cu pre- 
simtiri sumbre, neliniștit, nefiind cu adevărat eu însumi. 

Și acum vine experiența mea. Mi s-a cerut să susțin două 
cursuri de vară în cadrul cursurilor postuniversitare ale facultă- 
tii de pedagogie de la Universitatea Yeshiva, însă aveam un alibi 
perfect: plecam în Europa, așa că nu puteam. N-aș putea să sus- 
tin un curs interimar, un curs de paisprezece ședințe în luna iu- 
nie, astfel încât să nu se suprapună cu excursia? Pentru asta nu 
aveam scuze, așa că am acceptat — fiindcă nu mai voiam să evit 
situaţia și, în plus, fiindcă eram hotărât să mă confrunt o dată 
pentru totdeauna cu acest lucru. Dacă nu-mi plăcea să predau 
(nu mai predasem de aproape zece ani), voi învăţa ceva. lar 
dacă-mi plăcea, voi învăţa de asemenea ceva. Și dacă trebuia să 
sufăr, asta era modalitatea cea mai bună, întrucât cursul era con- 
centrat pe o perioadă scurtă de timp. 

Stiti că ideile mele despre educaţie au fost puternic influen- 
tate de Kilpatrick și Dewey. Dar acum aveam încă un ingredient 
puternic: dvs. Când mi-am întâlnit cursantii pentru prima oară, 
am făcut ceva ce n-am mai făcut niciodată. Am fost sincer și des- 
chis cu privire la sentimentele mele. În loc să simt că profesorul 
trebuie să știe, iar studenții trebuie să fie învăţaţi, am recunos- 
cut că am slăbiciuni, îndoieli, dileme și lucruri pe care NU LE 
ȘTIU. După ce m-am detronat oarecum din rolul de profesor, în 
fata clasei și în fata mea, sinele meu mai firesc a ieșit la iveală 
mai liber și m-am trezit că vorbesc cu ușurință și chiar creativ. 
Prin „creativ“ mă refer la ideile care-mi veneau în timp ce vor- 
beam, idei nou-noute, care-mi păreau bune. 

O altă diferenţă. E adevărat că, de când am fost influențat 
de metodologia lui Kilpatrick, m-am bucurat întotdeauna de 
discuţiile cele mai extinse, dar acum știu că voiam în continua- 

re ca studenţii mei să cunoască textul și materialul prelegerilor 
care le erau oferite și mă așteptam să facă acest lucru. Mai rău 
chiar, acum știu că, deși acceptam bucuros discuţiile, voiam 
mai presus de toate ca, la sfârșit, concluziile finale ale clasei să 
fie formulate potrivit modului meu de gândire. Ca urmare, 
nici o discuţie nu era discuţie adevărată, în sensul de deschisă, 
liberă și exploratoare; nici o întrebare nu era întrebare adevă- 
rată, în sensul de a provoca gândirea; toate erau contrafăcute, 
în sensul că aveam convingeri definite cu privire la răspunsu- 
rile pe care le consideram bune și, uneori, corecte. Ca atare, ve- 
neam la clasă cu materia de studiu, iar studenţii mei erau, de 
fapt, instrumentele prin care situaţiile erau manipulate așa în- 
cât să se producă asimilarea a ceea ce consideram a fi materie 
de studiu dezirabilă. 

În acest ultim curs n-am avut curajul să renunţ complet la 
materia de studiu, dar de astă dată mi-am ascultat cu adevărat 
studenţii, le-am oferit înțelegere și compasiune. Cu toate că pe- 
treceam ore în șir ca să mă pregătesc pentru fiecare întâlnire, am 
constatat că n-am consultat nici măcar o singură însemnare din 
materialul voluminos cu care intram în sală. Le-am dat studen- 
tilor frâu liber, fără să oblig pe nici unul să urmeze un curs pre- 
stabilit, am permis cele mai ample digresiuni și i-am urmat pe 
studenţi oriunde m-au condus. 

Îmi amintesc că am discutat acest lucru cu un cadru didactic 
de marcă, iar el a replicat, pe un ton pe care l-am considerat dez- 
amăgit și dezaprobator: „Insiști, firește, asupra gândirii corec- 
te“. L-am citat pe William James, care a spus de fapt că omul e 
un crâmpei de rațiune într-un ocean de emoții. l-am spus că mă 
interesează mai mult ceea ce aș putea numi „a treia dimensiu- 
ne“ — partea afectivă a studenților. 

Nu pot afirma că v-am urmat până la capăt, doctore Rogers 
căci mi-am exprimat păreri și uneori, din păcate, am sustinut 
prelegeri; și cred că e un lucru rău, fiindcă o dată ce sunt exprie 
mate opinii cu autoritate, studenții tind să nu gândească, ci în 
schimb încearcă să ghicească ce se petrece în mintea instructos 
rului și să-i ofere ceea ce i-ar plăcea, așa încât să-i intre în graţii, 
Dacă ar fi s-o iau de la capăt, aș face mai putin aceste lucruri, , 
Dar am încercat, și cred că am reușit în mare măsură, să-i ofer ! 
fiecărui student un sentiment de demnitate, respect și accepta- 
re; ultimul lucru la care m-am gândit a fost să-i verific sau să-i 
evaluez și să le dau note. 

Iar rezultatul — și acesta e motivul pentru care vă scriu — a 
fost pentru mine o experienţă fără seamăn, imposibil de expli- 
cat în termeni obișnuiți. Eu unul n-o pot înțelege pe deplin, dar 
sunt recunoscător că mi s-a întâmplat. Am găsit în acest curs pe 
care l-am susținut unele dintre trăsăturile pe care le-am trăit în 
cursul dvs. Am constatat că-i plac pe acești studenți așa cum 
n-am mai plăcut niciodată un grup de persoane și am consta- 
tat — lucru exprimat de ei în ultimul raport — că au început să 
simtă și ei căldură, bunătate și acceptare unii fata de alţii. Mi-au 
spus, verbal și prin lucrările lor, cât de miscati sunt, cât de mult 
au învăţat, cât de bine se simt. Pentru mine a fost o experiență 
complet nouă, care m-a copleșit și m-a smerit. Am avut înainte 
studenţi care, cred, m-au respectat și m-au admirat, însă n-am 
mai trăit niciodată o experienţă la clasă din care să se nască atâ- 
ta căldură și apropiere. În treacăt fie spus, urmându-vă exem- 
plul, am evitat să impun cerinţe fixe în privința lecturilor și a 
pregătirilor pentru ore. 

Faptul că cele de mai sus nu constituie o „percepție subiecti- 
vă“ a fost demonstrat de relatările pe care le-am auzit în afara 

i lasei. Studenţii au spus lucruri atât de plăcute despre mine, în- 
cat unii membri ai corpului didactic au vrut să asiste la curs. Lu- 
“rul cel mai bun: la sfârșitul cursului, studenţii i-au scris deca- 
nului Benjamine Fine o scrisoare, în care au spus cele mai fru- 
moase lucruri despre mine. lar decanul, la rândul lui, mi-a scris 
pe același ton. 

A spune că sunt copleșit de cele întâmplate îmi reflectă doar 
in foarte mică măsură sentimentele. Am predat mulți ani, dar 
n-am trăit niciodată ceva care să semene cât de cât cu această ex- 
periență. Eu unul n-am văzut niciodată, la clasă, persoana în- 
treagă ieșind la iveală, atât de profund implicată, atât de pro- 
fund activată. În plus, mă întreb dacă în contextul traditional, cu 
accentul lui pe materia de studiu, examinări, note există sau 
poate exista un loc pentru persoana „în devenire“, cu nevoile ei 
profunde și multiple, care încearcă să ajungă la împlinire. Dar 
mă abat foarte mult de la subiect. Nu pot decât să vă relatez cele 
petrecute și să vă spun că această experiență mă face recunoscă- 
tor și smerit. Aș vrea să știți acest lucru, căci ati adus încă o data 
ceva nou in viata și-n ființa mea, imbogatindu-le. 


* Faptul că aceasta nu a fost o experienţă izolată pentru doctorul Tenenbaum este indicat 
de un fragment dintr-o altă comunicare personală, câteva luni mai târziu. El spune: „La 
un alt grup la care am predat, după primul, au apărut atitudini similare, dar mai accen- 
tuate, fiindcă, cred, m-am simțit mai în largul meu cu tehnica și, sper, mai priceput. La 
acest al doilea grup s-a produs aceeași eliberare a persoanei, aceeași stimulare și emo- 
tie, aceeași căldură, același mister care învăluie persoana când reușește să dea la o par- 
te suprafeţe din pielea sa. Studenţii din grupul meu mi-au povestit că, atunci când par- 
ticipau la alte cursuri, li se întâlneau privirile, atrase unele de altele, ca și cum ar fi fost 
unici și aparte, ca și cum i-ar fi legat laolaltă o experiență specială. Și la acest al doilea 
grup am constatat că studenții au ajuns la o apropiere personală, așa că la sfârșitul se- 
mestrului au început să discute despre organizarea de reuniuni anuale. Au spus că vor 
să păstreze vie această experienţă, într-un fel sau altul, şi să nu piardă legătura. Au vor- 
bit și despre schimbări radicale, fundamentale în persoana lor — în perspectiva asupra 
vieţii, în valori, în sentimente, în atitudinile fata de ei înșiși și fata de alții“. 

CAPITOLUL 16 


Implicatiile terapiei centrate 
pe client în viata de familie 


Acum câțiva ani, când mi s-a cerut să vorbesc în fata unui grup lo- 
cal, pe orice temă vreau, m-am hotărât să examinez concret schimbări- 
le de comportament manifestate de clienţii noștri în relaţiile lor de fa- 
milie. Rezultatul constă în această lucrare. 


Pe măsură ce tot mai multi terapeuti și consilieri de-ai nostri 
s-au ocupat de indivizi și grupuri cu probleme, s-a căzut de 
acord că experiența noastră este relevantă pentru toate sectoare- 
le relațiilor interpersonale și are implicaţii asupra tuturor. S-a fă- 
cut o încercare de a se descrie unele dintre implicaţiile în anumi- 
te domenii — în cel al educaţiei, de exemplu, în domeniul con- 
ducerii grupurilor, în sectorul relațiilor între grupuri —, dar 
n-am încercat niciodată să clarificăm în ce constau ele în viata de 
familie. Acesta este domeniul de care aș vrea să mă ocup acum, 
încercând să ofer o imagine cât mai limpede a semnificatiilor pe 
care pare să le aibă perspectiva centrată pe client în ceea ce pri- 

veste cel mai apropiat dintre toate cercurile interpersonale — 
grupul familial. 

Nu vreau să abordez această temă la un nivel abstract sau te- 
oretic. Ceea ce vreau este să prezint unele dintre schimbările 
trăite de clienţii noștri în relațiile lor de familie în timp ce au în- 
cercat, în contactele lor cu terapeutul, să ajungă la o viață mai 
satisfăcătoare. Mă voi folosi din plin de afirmaţiile, redate fidel 
și complet, făcute de acești oameni, ca să puteți vedea nuanţa 
experienţelor concrete trăite de ei și să trageţi singuri concluziile 
proprii. 

Cu toate că unele dintre experienţele clienților noștri par să 
contravină concepțiilor actuale despre ceea ce presupune viata 
constructivă de familie, nu mă interesează prea tare să aduc ar- 
gumente în privinţa acestor diferente. Nu mă interesează prea 
tare nici să creez un model al vieții de familie in general sau să 
propun maniera în care ar trebui să trăiţi în contextul vostru fa- 
milial. Vreau doar să vă prezint esența experienţelor unor oa- 
meni foarte reali, aflați în niște situaţii familiale foarte reale și 
deseori dificile. Poate că lupta lor de a trăi într-un mod satisfă- 
cător va avea o semnificație pentru voi. 

Care sunt, așadar, câteva dintre modurile în care se schimbă 
clienţii în viaţa lor de familie, ca urmare a terapiei centrate pe 
client? 


Mai multă exprimare a sentimentelor 


În primul rând, experiența ne arată că clienții noștri ajung 
treptat să-și exprime în mai mare măsură adevăratele sentimen- 
te, în fata membrilor familiei, dar și în fata altor oameni. Acest 
lucru este valabil pentru sentimentele care ar putea fi considera- 

te negative — ranchiună, furie, rușine, gelozie, antipatie, iritas 
re —, ca și pentru cele care ar putea fi considerate pozitive — 
duioșie, admiraţie, simpatie, iubire. Este ca și cum clientul ar 
descoperi, în terapie, că poate să renunţe la masca pe care a pur» 
tat-o si să devină el însuși în mod mai autentic. Un sot își dă sea- 
ma că e teribil de furios pe soția lui și exprimă această furie, 
când înainte își păstra — sau credea că-și păstrează — o atitudi- 
ne calmă și obiectivă față de ea. Este ca și cum harta exprimării 
sentimentelor ar fi ajuns să reproducă mai bine teritoriul expe- 
rientelor emoționale propriu-zise. Părinţii și copiii, soții și soțiile 
ajung să exprime în mai mare măsură sentimentele care există 
în ei cu adevărat, în loc să-și ascundă, față de cealaltă persoană 
sau față de cealaltă persoană și de ei înșiși, adevăratele senti- 
mente. 

Poate că o ilustrare sau două vor clarifica mai mult această 
idee. O tânără soție, doamna M., vine la consiliere. Se plânge că 
soțul ei, Bill, este foarte protocolar și rezervat cu ea, că nu-i vor- 
bește și nu-i împărtășește gândurile sale, că nu e grijuliu cu ea, 
că sunt incompatibili sexual și că se distanțează rapid. Pe măsu- 
ră ce-și prezintă atitudinea, imaginea se schimbă drastic. Își ex- 
primă sentimentul profund de vinovăţie fata de viaţa pe care a 
dus-o înainte de căsătorie, când a avut aventuri cu mai mulți 
bărbaţi, majoritatea insurati. Își dă seama că, deși cu cei mai 
multi oameni este veselă și spontană, cu soțul ei este rigidă, con- 
trolată, lipsită de spontaneitate. Vede totodată că are pretenția 
ca soţul ei să fie exact așa cum dorește ea. In acest punct, consi- 
lierea este întreruptă din cauza absenței din oraș a consilierului. 
Ea continuă să-i scrie consilierului, exprimându-și sentimentele, 
și adaugă: „Dacă aș putea să-i spun lui [soţului] aceste lucruri, 
aș putea să mă simt acasă. Dar ce s-ar întâmpla cu încrederea lui 

in oameni dacă aș face asta? Dacă ati fi soțul meu și afi afla acest 
adevăr, ati simți repulsie față de mine? Aș vrea să fiu o «fată de 
treabă» în loc de o «puicuţă». Ce rău am încurcat lucrurile!“ 

Urmează o scrisoare din care pare justificat să citez pe larg. 
Clienta povestește cât de iritabilă a fost, cât de dezagreabil s-a 
purtat într-o seară, când au apărut pe neanunfate niște musafiri. 
După plecarea lor: „Mă simţeam oribil pentru că mă purtasem 
atât de urât [...]. Continuam să mă simt mohorâtă, vinovată, fu- 
rioasă pe mine însămi și pe Bill — și cât se poate de tristă. 

Așa că m-am hotărât să fac ceea ce voiam cu adevărat să fac 
și tot amânam, fiindcă simțeam că e mai mult decât aș putea 
aștepta din partea oricărui bărbat: să-i spun lui Bill sincer ce 
mă face să mă port atât de oribil. A fost chiar mai greu decât 
când v-am spus dvs. — ceea ce a fost foarte greu. Nu i-am pu- 
tut da toate detaliile, dar am reușit să exprim unele din senti- 
mentele acelea sordide față de părinţii mei și apoi chiar mai 
multe fata de acei bărbaţi «blestemati». Cel mai frumos lucru 
pe care l-am auzit vreodată de la el a fost «Ei bine, poate te pot 
ajuta în privința asta» — când vorbeam despre părinții mei. Și 
a fost foarte înțelegător în ceea ce privește lucrurile pe care 
le-am făcut. I-am povestit cât de inadecvată m-am simţit în 
atât de multe situații — fiindcă nu mi s-a dat voie niciodată să 
fac multe lucruri, chiar să știu să joc cărți. Am vorbit, am discu- 
tat si am ajuns cu adevărat să abordăm în profunzime multe 
dintre sentimentele amândurora. Nu i-am dat toate datele de- 
spre bărbaţi — numele lor —, dar i-am dat o idee despre nu- 
mărul lor. Ei bine, a fost atât de înțelegător și lucrurile s-au 
limpezit atât de mult, încât AM ÎNCREDERE ÎN EL. Acum nu 
mă tem să-i vorbesc despre acele mici sentimente caraghioase, 
ilogice care-mi tot apar în minte. Și dacă nu mă tem, poate că, 

în curând, lucrurile acelea caraghioase vor înceta să se mai 
ivească. Acum câteva seri, când v-am scris, eram aproape gata 
să dau bir cu fugiţii — mă gândeam chiar să plec din oraș. (Să 
scap de toată povestea.) Dar mi-am dat seama că n-aș face de- 
cât să continuu să fug de acest lucru și că n-aș fi fericită decât 
dacă m-aș confrunta cu el. Am discutat despre copii și, cu toa- 
te că am decis să așteptăm până când Bill e mai aproape de ter- 
minarea școlii, sunt mulțumită cu aranjamentul ăsta. Bill gan- 
deste la fel ca mine în privința lucrurilor pe care vrem să le fa- 
cem pentru copiii noștri — și, cel mai important, în privința lu- 
crurilor pe care nu vrem să li le facem. Așa că, dacă nu veți mai 
primi noi scrisori pe ton disperat, veţi ști că lucrurile merg pe 
cât de bine ne putem aștepta. 

Mă întreb acum: ati știut tot timpul că acesta e singurul lucru 
pe care-l pot face pentru ca Bill și cu mine să ne apropiem? Că e 
singurul lucru despre care-mi spuneam mereu că n-ar fi corect 
față de Bill? Credeam că-i va distruge încrederea in mine și-n 
toţi ceilalți. Pusesem o barieră atât de groasă între Bill si mine, 
încât îl simțeam aproape străin. Singurul mod în care m-am pu- 
tut împinge s-o fac a fost să înțeleg că, dacă nu încerc cel putin 
să-i aflu reacţia la lucrurile care mă frământau, ar fi nedrept fata 
de el — să-l părăsesc fără a-i da măcar prilejul de a dovedi că 
este demn de încredere. Mi-a dovedit mai mult decât atât: că și 
el a trăit în iad din pricina sentimentelor sale — fata de părinți 
și, in general, față de multi oameni“. 

Cred că această scrisoare nu are nevoie de nici un comenta- 
riu. Pentru mine, ea înseamnă pur și simplu că, întrucât clienta 
a trăit în terapie experienţa mulfumirii de a fi ea însăși, de a-și 
exprima cu voce tare sentimentele profunde, i-a devenit impo- 
sibil să se poarte altfel cu soțul ei. A constatat că trebuie să fie 

una cu cele mai profunde sentimente ale ei și să le exprime, 
chiar dacă acest lucru părea să-i pericliteze căsnicia. 

Un alt element din experienţa clienţilor noștri este unul oare- 
cum subtil. Ei constată, la fel ca în acest caz, că exprimarea sen- 
timentelor este un lucru profund satisfăcător, când înainte a pă- 
rut aproape întotdeauna distructiv și dezastruos. Diferenţa pare 
să se datoreze acestui fapt: când persoana trăiește în spatele 
unui paravan, al unei fațade, sentimentele sale neexprimate se 
acumulează până la un punct al exploziei, după care tind să fie 
activate de un incident concret. Dar sentimentele care inundă 
persoana și pe care ea le exprimă într-un astfel de moment — 
într-o criză de furie, într-o depresie profundă, într-un potop de 
autocompătimire și asa mai departe — au deseori un efect nefe- 
ricit asupra tuturor celor implicaţi, fiindcă sunt extrem de ina- 
decvate în situaţia concretă și, astfel, par nerezonabile. Răbufni- 
rea de furie la un lucru iritant din relație poate însemna, de fapt, 
sentimente acumulate sau negate, provenite dintr-o duzină de 
situaţii similare. Dar contextul în care este exprimat sentimentul 
este nerezonabil și, ca urmare, sentimentul nu este înțeles. 

Aici este punctul în care terapia ajută la ruperea unui cerc vi- 
cios. Pe măsură ce clientul este în stare să-și reverse, cu toată du- 
rerea, furia sau disperarea acumulată, emoţiile pe care le-a trăit 
și pe măsură ce acceptă că aceste sentimente îi aparțin, ele își 
pierd caracterul exploziv. Ca atare, clientul este mai capabil să 
exprime, în orice relație concretă de familie, sentimentele trezi- 
te de acea relație. Cum nu mai poartă o povară atât de mare din 
trecut, se exprimă mai adecvat și are șanse mai mari de a fi infe- 
les. Treptat, individul ajunge să-și exprime sentimentele atunci 
când se produc, și nu mult mai târziu, după ce l-au chinuit și au 
dospit în el. 

Relaţiile pot fi trăite pe o bază reală 


Acesta este un alt efect pe care pare să-l aibă consilierea asu- 
pra felului în care își percep clienţii relațiile de familie. Clientul 
descoperă, deseori cu mare surprindere, că o relație poate fi trăi- 
tă având ca bază sentimentele reale și nu prefăcătoria defensivă. 
Acest lucru are o semnificație profundă și alinătoare, după cum 
am văzut în cazul doamnei M. E un lucru liniștitor să descoperi 
că sentimentele de rușine, mânie și iritare pot fi exprimate și că 
relația supraviețuiește. Să constafi că-ți poţi exprima tandretea, 
sensibilitatea și teama, și totuși să nu fii trădat — iată un lucru 
care întărește profund. Se pare că motivul pentru care acest lu- 
cru funcționează constructiv este, în parte, acela că în terapie, 
individul învaţă să-și recunoască și să-și exprime sentimentele 
ca fiind propriile sentimente, nu un adevăr despre altă persoană. 
Astfel, a spune soțului „ceea ce faci e complet greșit“ are toate 
șansele să ducă doar la o discuţie în contradictoriu. Dar a spune 
„Mă simt foarte iritată de ceea ce faci” înseamnă a afirma un 
adevăr despre sentimentele vorbitorului, sentiment pe care ni- 
meni nu-l poate nega. Nu mai este o acuzaţie la adresa altuia, ci 
un sentiment ce există în sine. „Tu ești de vină fiindcă mă simt 
inadecvat“ e o afirmaţie discutabilă, însă „Mă simt inadecvat 
când faci cutare și cutare“ nu face decât să exprime un fapt real 
cu privire la relație. 

Dar acest lucru nu funcționează doar la nivel verbal. Persoa- 
na care-și acceptă în sinea sa propriile sentimente constată că o 
relație poate fi trăită pe baza acestor sentimente reale. Să ilustrez 
cu o serie de extrase din ședințele înregistrate ale doamnei S. 

Doamna S. locuia împreună cu fiica ei în vârstă de zece ani si 
cu mama de șaptezeci, care domina casa prin „sănătatea șubre- 

da”. Doamna S. era controlată de către mama ei și incapabilă 
să-și controleze fiica, pe Carol. Simtea dușmănie față de mama 
ci, însă nu putea s-o exprime, fiindcă: „Toată viața m-am simțit 
vinovată. Am crescut simtindu-ma vinovată pentru că simțeam 
că tot ce fac [...] afectează cumva sănătatea mamei. De fapt, 
acum câțiva ani, am ajuns în punctul în care visam noaptea cum 
[...] o zgaltai pe mama și [...] simțeam că vreau pur și simplu 
s-o dau la o parte. Și [...] înțeleg ce simte, poate, Carol. Ea nu în- 
drăznește [...] și nici eu“. 

Doamna S. știe că mai toți cred că i-ar fi mult mai bine dacă 
și-ar părăsi mama, dar n-o poate face. „Știu că, dacă o părăsesc, 
ar fi imposibil să fiu fericită, fiindcă aș fi teribil de îngrijorată în 
privinţa ei. Și m-aș simţi atât de prost că am lăsat singură o bia- 
tă femeie bătrână!“ 

Plângându-se cât de dominată și controlată este, începe să 
vadă rolul pe care-l joacă ea — un rol laș. „Simt că am mâinile 
legate. Poate că e vina mea [...] mai mult decât a mamei. De 
fapt, știu că așa este, dar am devenit într-un fel lașă în ce-o pri- 
vește pe mama. Aș face orice ca să evit scenele acelea pe care le 
face pentru niște fleacuri”. 

Pe măsură ce se înţelege pe sine mai bine, ajunge la concluzia 
interioară că va încerca să trăiască în acea relație conform cu ceea 
ce crede că este corect, nu conform cu dorințele mamei sale. Re- 
latează acest lucru la începutul unei ședințe. „Ei bine, am făcut o 
descoperire uluitoare: că poate e doar vina mea că am supracom- 
pensat în relația cu mama [...] altfel spus, am răzgâiat-o. Așa că 
m-am hotărât, așa cum fac în fiecare dimineață, dar cred că de 
data asta o să meargă, că am să încerc să... o, să fiu calmă și li- 
niștită, iar [...] dacă o apucă năbădăile, s-o ignor mai mult sau 
mai puţin, cum procedezi cu un copil care face o criză de furie 

doar ca să atragă atenţia. Asa că am încercat. Iar ea s-a enervat 
pentru un lucru de nimic. A sărit de la masă și s-a dus în camera 
ei. Ei bine, nu m-am repezit să-i spun cât de rău îmi pare și s-o 
implor să se întoarcă, ci am ignorat pur și simplu incidentul. Iar 
după câteva minute, ce să vezi, s-a întors și s-a așezat, și era cam 
bosumflată, dar i-a trecut. Așa că am să încerc asta o vreme și...“ 

Doamna S. înțelege clar că la baza noului ei comportament se 
află faptul că a ajuns să-și accepte în mod autentic sentimentele 
față de mama sa. Spune: „În definitiv, de ce să nu recunosc? Stiti, 
m-am simţit așa de oribil și m-am gândit ce persoană oribilă 
sunt, fiindcă simt ranchiună față de mama! Bun, să zicem că, da, 
simt ranchiună față de ea; și-mi pare rău; dar s-o admitem, și voi 
încerca să scot din asta tot ce se poate”. 

Acceptându-se pe sine, devine mult mai capabilă să-și împli- 
nească unele nevoi proprii, pe lângă cele ale mamei. „Există o 
mulțime de lucruri pe care am vrut ani la rand să le fac și pe care 
voi începe să le fac. Acum, mama poate să stea singură până la 
zece seara. Are un telefon lângă pat și [...] dacă ia foc ceva sau 
mai știu eu ce, există vecinii, iar dacă se îmbolnăvește [...]. Așa 
că am să merg la niște cursuri serale la școli publice și am să fac 
multe din lucrurile pe care mi-am dorit toată viata să le fac, și 
am fost ca un fel de martir fiindcă am stat acasă, detestând [...] 
că trebuie s-o fac și spunându-mi, o, foarte bine, și nefăcându-le. 
Ei bine, acum am să merg. Și cred că, după ce merg prima oară, 
ea va fi în regulă“. 

Sentimentele recent descoperite sunt puse în scurt timp la în- 
cercare în relația cu mama sa. „Mama a avut acum câteva zile un 
infarct foarte grav, iar eu i-am spus, ai face bine să mergi la spi- 
tal, și [...] și e sigur că ai nevoie să fii internată; si am dus-o în 
grabă la doctor, iar doctorul a spus că inima ei n-are nimic și că 

ea ar trebui să iasă și să se distreze. Așa că va merge în vizită la 
o prietenă, va sta o săptămână, va merge la spectacole și se va 
distra. Așa că [...] de fapt, când a fost vorba să ne pregătim de 
mers la spital, cât de crudă sunt cu ea pentru că o contrazic în 
fata lui Carol și toate astea, ei, apoi a dat înapoi, și când a trebuit 
să se confrunte cu faptul că [...] și inima ei e la fel de puternică 
precum a unui taur, s-a gândit c-o poate folosi ca să se distreze 
niţel. Așa că asta e in regulă. Merge de minune“. 

Până în acest punct, ar putea să pară că relația s-a îmbunătă- 
tit pentru doamna S., dar nu și pentru mama ei. Tabloul are to- 
tuși și o altă latură. Ceva mai târziu, doamna S. spune: „Tot îmi 
mai pare foarte, foarte rău pentru mama. Aș detesta să fiu cum 
e ea. Si mai e ceva, știți, tocmai am ajuns în punctul în care o 
uram pur și simplu; nu puteam suporta s-o ating sau [...] vreau 
să spun [...] s-o ating întâmplător, în treacăt. Nu doar pe mo- 
ment, fiind furioasă pe ea sau ceva de genul ăsta. Dar [...] m-am 
trezit totodată că simt o ușoară afecțiune față de ea; de două-trei 
ori am intrat fără să mă gândesc măcar și am sărutat-o de noap- 
te bună, când înainte strigam din prag și atât. Și [...] m-am sim- 
tit mai amabilă față de ea; ranchiuna pe care-o simțeam dispare, 
știți, împreună cu puterea pe care o avea asupra mea. Așa că [...] 
am observat asta ieri, când o ajutam să se pregătească și așa mai 
departe; i-am aranjat părul, și unde foarte multă vreme n-am 
putut suporta s-o ating, acum îi făceam buclele și așa mai depar- 
te; și [...] mi-am dat seama brusc, ei bine, acum nu mă mai de- 
ranjează deloc, de fapt e chiar distractiv într-un fel”. 

Aceste fragmente par, după părerea mea, să descrie un tipar 
al schimbării la nivelul relaţiilor familiale care ne este foarte cu- 
noscut. Cu toate că abia îndrăznește să recunoască, chiar și față 
de sine, doamna S. simte ranchiună față de mama ei și simte că 

parcă n-are drepturi proprii. Pare că a lăsa aceste sentimente să 
existe fățiș în relație nu poate duce decât la probleme. Și totuși, 
pe măsură ce le lasă, șovăielnic, să pătrundă în situație, consta- 
tă că acționează cu mai multă siguranţă de sine, cu mai multă 
integritate. În loc să se deterioreze, relația se îmbunătățește. Lu- 
crul cel mai surprinzător dintre toate, când relaţia este trăită pe 
baza adevăratelor sentimente, clienta află că ranchiuna și ura nu 
sunt singurele sentimente pe care le nutrește fata de mama sa. 
Atasamentul, afecțiunea și plăcerea sunt sentimente care intră si 
ele în relație. Pare clar că vor exista momente de discordie, anti- 
patie și furie între ele două. Dar va exista și respect, înțelegere și 
simpatie. Aceste două persoane par să fi învăţat ceea ce au învă- 
tat și mulți alți clienți: că o relație nu trebuie să fie trăită pe baza 
unor prefăcătorii, ci poate fi trăită pe baza diversităţii fluctuan- 
te de sentimente care există cu adevărat. 

Ilustrările pe care le-am ales ar putea da impresia că doar 
sentimentele negative sunt greu de exprimat sau de trăit. Acest 
lucru este departe de a fi adevărat. Domnul K., un tânăr băr- 
bat de carieră, găsea la fel de dificil să descopere sentimentele 
pozitive aflate dincolo de fațada sa, ca și pe cele negative. Un 
extras scurt arată modificarea calităţii relației sale cu fiica lui în 
vârstă de trei ani. El spune: „Când veneam încoace, mă gân- 
deam [...] cât de diferit o privesc pe fetița noastră [...] dimi- 
neata mă jucam cu ea și [...] nu făceam decât... ah, de ce mi-e 
atât de greu să-mi găsesc cuvintele acum? A fost o experiență 
cu adevărat minunată [...] foarte caldă, și a fost ceva foarte fe- 
ricit și plăcut, și aveam impresia că o văd și o simt atât de 
aproape de mine! lată ce cred că e semnificativ [...] înainte, pu- 
team să vorbesc despre Judy. Puteam spune lucruri pozitive 
despre ea și lucrușoarele amuzante pe care le face și să vorbesc 

pur și simplu despre ea ca și cum aș fi și m-aș simţi un tată cu 
adevărat fericit, dar asta avea un aer ireal [...] de parcă aș fi 
spus acele lucruri doar fiindcă ar trebui să simt asta și așa ar tre- 
bui să vorbească un tată despre fiica lui, dar cumva, acest lucru 
nu era cu totul adevărat, fiindcă aveam niște sentimente nega- 
tive, amestecate despre ea. Acum cred că e cel mai minunat co- 
pil din lume“. 

T: „Înainte simteai că «Ar trebui să fiu un tată fericit» [...] în 
dimineaţa asta esti un tată fericit [...]”. 

„Cu siguranță așa mă simţeam dimineaţă. A venit și s-a ros- 
togolit prin pat [...] și apoi m-a întrebat dacă vreau să mai dorm, 
iar eu am spus că da, și ea a zis păi atunci mă duc să-mi aduc 
păturile [...] și pe urmă mi-a spus o poveste [...] despre trei po- 
vești într-una singură [...] amestecate, și [...] simțeam pur și 
simplu că asta e ceea ce vreau cu adevărat [...] vreau să am expe- 
rienta asta. Simţeam că sunt... mă simțeam adult, cred. Simfeam 
că sunt un bărbat... sună ciudat, dar simțeam că sunt un tată 
adult, responsabil, iubitor, care e suficient de mare și suficient 
de serios și totodată suficient de fericit ca să fie tatăl acestui co- 
pil. Pe când înainte mă simțeam slab și aproape că simțeam că 
nu merit, că nu sunt eligibil să fiu atât de important, fiindcă a fi 
tată e un lucru foarte important“. 

Clientul și-a dat seama că poate să accepte sentimentele po- 
zitive față de sine ca tată bun și să accepte pe deplin iubirea cal- 
dă pentru fetiţa sa. Nu mai trebuie să se prefacă că o iubește, te- 
mându-se că dedesubtul acestui sentiment se ascunde un altul, 
diferit. 

Cred că nu vă va surprinde faptul că, la scurt timp după 
aceea, mi-a spus că poate să-și exprime mult mai liber și furia și 
enervarea faţă de fiica lui. Învață că sentimentele care există 

sunt suficient de bune pentru a-și trăi viaţa conform cu ele. Nu 
trebuie acoperite cu un strat de poleială. 


Îmbunătăţirea comunicării în dialog 


Experiențele din terapie par să determine încă o schimbare în 
felul cum trăiesc clienții noștri în relațiile lor de familie. Ei înva- 
$a câte ceva despre felul în care să inițieze și să întrețină o comu- 
nicare în dialog reală. Să înţelegi pe deplin gândurile și senti- 
mentele altui individ, cu semnificaţiile pe care le au pentru el, si 
să fii la rândul tău înţeles pe deplin de el — aceasta este una din- 
tre cele mai recompensatoare experiențe umane, dar una foarte 
rară. Oamenii care au venit la noi pentru terapie își descriu de- 
seori plăcerea cu care descoperă că este posibilă o astfel de co- 
municare autentică cu membrii familiei lor. 

Acest lucru pare să se datoreze parțial, în mod direct, expe- 
rientei de comunicare pe care o au cu consilierul. A constata că 
ești înțeles aduce o ușurare, o relaxare a mecanismelor de apă- 
rare atât de mare, încât individul își dorește să creeze aceeași at- 
mosferă pentru alții. A afla, în relaţia terapeutică, că gândurile 
tale cele mai teribile, sentimentele tale cele mai bizare și mai 
anormale, visele și speranţele tale cele mai ridicole, comporta- 
mentele tale cele mai malefice pot fi înţelese de un altul este o 
experienţă extrem de eliberatoare. Individul începe să o vadă ca 
pe o resursă pe care o poate oferi și altora. 

Dar se pare că există un motiv și mai important pentru care 
acești clienţi îi pot înțelege pe membrii familiei lor. Când trăim 
în spatele unei fațade, când încercăm să acționăm în moduri ce 
nu concordă cu sentimentele noastre, nu îndrăznim să-l ascul- 
tăm liber pe un altul. Trebuie să fim mereu cu garda sus, așa în- 

cât celălalt să nu ne poată străpunge fațada cea falsă. Dar când 
clientul trăiește în felul pe care l-am descris, când tinde să-și ex- 
prime adevăratele sentimente în situaţiile în care se nasc ele, 
când își trăiește relațiile de familie pe baza sentimentelor care 
există cu adevărat, el nu mai este defensiv și poate să asculte cu 
adevărat și să înţeleagă un alt membru al familiei. Își poate da 
voie să vadă viata așa cum îi pare celuilalt. 

Spusele mele pot fi ilustrate întru câtva de experiența doam- 
nei S., femeia citată în secțiunea anterioară. La o întâlnire de ur- 
mărire după încheierea sedintelor sale, doamnei S. i s-a cerut să 
exprime câteva dintre reacţiile sale la experienţa trăită. Ea spu- 
ne: „La început n-am crezut că a fost consilierea. $tifi? Mă gan- 
deam, ei, nu fac decât să vorbesc, dar [...] gândindu-mă putin, 
mi-am dat seama că este vorba de consiliere, și încă de una de 
cel mai bun fel, pentru că am primit sfaturi, și încă sfaturi exce- 
lente, din partea medicilor și a rudelor și a prietenilor, și [...] 
n-au dat niciodată rezultate. Și cred că, dacă vrei să comunici cu 
oamenii, nu poți să construiești bariere și lucruri de felul ăsta, 
pentru că atunci, ei nu ajung să-ți cunoască adevărata reacție 
[...] Dar m-am gândit foarte mult și acum remediez oarecum lu- 
crurile cu Carol, cât de cât (rade) sau, știți, încerc. Și [...] bunica 
îi spune, știți, cum poți să fii așa de rea cu sărmana ta bunică bă- 
trână și bolnavă. Iar eu știu ce simte Carol. Îi vine pur și simplu 
s-o pocnească pentru că e atât de îngrozitoare! Dar eu nu i-am 
spus prea multe lui Carol, nici n-am încercat s-o îndrum. Ci am 
încercat s-o ajut să se deschidă [...] i-am dat de înţeles că sunt 
alături de ea și o susţin, indiferent ce face. Și o las să-mi spună 
ce simte și care sunt micile ei reacții față de lucruri, și merge de 
minune. Mi-a spus: Mamă, bunica e bătrână și bolnavă de atâta 
vreme! lar eu am spus: Da. Și n-o condamn, nici n-o laud, așa că 

ea a început, în intervalul ăsta scurt de timp, să [...] o, să-și eli- | 


bereze mintea de tot felul de lucruri mărunte și [...] fără ca eu 
s-o iscodesc sau să încerc [...] așa că dă rezultate cu ea. Și se pare 
că dă ceva rezultate și cu mama“. 

Cred că am putea spune despre doamna S. că, după ce și-a 
acceptat propriile sentimente și a fost mai dispusă să le exprime 
și să le trăiască, acum constată că este mai dispusă să-și intelea- 
ga fiica și mama și să le simtă, empatic, reacţiile față de viaţă. S-a 
eliberat suficient de mult de defensivitate pentru a putea să as- 
culte cu o atitudine de acceptare și să perceapă felul în care văd 
cele două viata. Acest tip de progres pare să caracterizeze 
schimbarea ce survine în viata de familie a clienților nostri. 


Acceptarea celuilalt ca persoană distinctă 


Mai există o ultimă tendință pe care am observat-o și pe 
care aș vrea s-o descriu. Se poate vedea clar că clienţii noștri 
tind să meargă în direcția de a-i da voie fiecărui membru al fa- 
miliei să aibă propriile sentimente și să fie o persoană distinc- 
tă. Afirmația aceasta poate părea ciudată, dar, de fapt, e un pas 
absolut radical. Poate că puţini dintre noi suntem conștienți de 
presiunea imensă pe care tindem s-o exercităm asupra soțiilor, 
soților, copiilor noștri, cerându-le să aibă aceleași sentimente 
ca și noi. De multe ori, e ca și cum am spune: „Dacă vrei să te 
iubesc, atunci trebuie să ai aceleași sentimente pe care le am 
eu. Dacă sunt de părere că purtarea ta e proastă, trebuie să 
simți și tu același lucru. Dacă sunt de părere că un anumit 
obiectiv este de dorit, trebuie să simți și tu același lucru“. Însă 
tendinţa pe care o vedem la clienţii noștri este opusă acesteia. 
Ei sunt dispuși să-l lase pe celălalt să aibă sentimente diferite, 

valori diferite, țeluri diferite. Pe scurt, sunt dispuși să-l lase să 
fie o persoană distinctă. 

Cred că această tendinţă se dezvoltă pe măsură ce individul 
descoperă că poate avea încredere în propriile sentimente și re- 
acții — că impulsurile sale profunde nu sunt distructive sau ca- 
tastrofice și că n-are nevoie să fie precaut, ci poate să se confrun- 
te cu viaţa pe o bază reală. Când învaţă că poate să aibă încrede- 
re în sine, cu unicitatea sa, devine mai capabil să aibă încredere 
în soția sau copilul său și să accepte sentimentele și valorile uni- 
ce ale celeilalte persoane. 

Câte ceva din ceea ce vreau să exprim se regăsește în scriso- 
rile primite de la o femeie și soțul acesteia. Cei doi îmi sunt prie- 
teni și au obținut un exemplar al cărții pe care o scrisesem, fiind- 
că erau interesaţi de ceea ce fac. Însă efectul cărţii pare similar 
cu cel al terapiei. Femeia mi-a scris și a inclus în scrisoare un pa- 
ragraf în care-și descria reacţiile. „Ca să nu ne crezi cu totul fri- 
voli, află că am început să citim Terapia centrată pe client. Eu 
aproape am terminat-o. Majoritatea lucrurilor obișnuite care se 
spun despre cărți nu se aplică, sau cel puţin în ceea ce mă pri- 
veste. De fapt, a fost aproape ca o experiență de consiliere. M-a 
făcut să mă gândesc la unele dintre relațiile nesatisfăcătoare din 
familia noastră și, mai ales, la atitudinea mea fata de Phillip [ba- 
iatul ei în vârstă de paisprezece ani]. Mi-am dat seama că nu 
i-am mai arătat de multă vreme dragoste adevărată, fiindcă 
eram atât de supărată din cauza aparentei indiferente pe care o 
arăta față de ideea de a se ridica la înălțimea vreunuia dintre 
standardele pe care le-am considerat mereu importante. Am în- 
cetat să-mi mai asum cea mai mare parte din responsabilitatea 
pentru felurile sale și am început să-l tratez ca pe o persoană, 
așa cum am procedat întotdeauna cu Nancy, de exemplu, și e 

surprinzător ce schimbări au apărut de atunci în atitudinile lui, 
Nu răsturnări spectaculoase de situație, ci un început care ne în» 
călzește inima. Nu-l mai pisăm cu privire la activitatea lui sco- 
lara, iar acum câteva zile ne-a spus singur că a luat un S — sa- 
tisfăcător — la un test de matematică. Prima oară pe anul ăsta“, 

Câteva luni mai târziu am primit vești de la soțul ei. „Phillip 
e de nerecunoscut [...]. Deși în nici un caz palavragiu, nu e nici 
pe departe sfinxul dinainte, iar la școală se descurcă mult mai 
bine, cu toate că nu ne așteptăm să absolve cum laude. Tie ti se 
cuvine o mare parte din recunoaștere pentru progresele lui, 
fiindcă a început să înflorească atunci când am început, în sfar- 
șit, să-l las cu încredere să fie el însuși și am renunţat să mai în- 
cerc a-l modela conform imaginii glorioase a tatălui său la 
aceeași vârstă. O, îndreptarea greșelilor din trecut!“ 

Această idee, de a-l lăsa cu încredere pe individ să fie el în- 
suși, a ajuns să aibă o foarte mare însemnătate pentru mine. 
Uneori mă las să visez ce ar însemna dacă un copil ar fi tratat în 
acest mod încă de la început. Să presupunem că i s-ar da voie să 
aibă propriile sentimente unice — să presupunem că n-a trebuit 
niciodată să-și repudieze sentimentele ca să fie iubit. Să presu- 
punem că părinţii săi ar fi liberi să nutrească și să-și exprime 
propriile sentimente unice, care ar fi adesea diferite de ale copi- 
lului și adesea diferite între ei doi. Îmi place să mă gândesc la tot 
ce ar însemna o astfel de experienţă. Ar însemna că acel copil ar 
crește respectându-se pe sine ca persoană unică. Ar însemna că, 
Chiar și atunci când un anumit comportament al său ar trebui să 
fie împiedicat, el și-ar păstra „proprietatea“ fățișă asupra pro- 
priilor sentimente. Ar însemna că purtarea sa ar avea un echili- 
bru realist, fiind luate în calcul sentimentele lui, dar și sentimen- 
tele cunoscute și exprimate fățiș ale altora. Ar fi, cred, o persoa- 

nă responsabilă și autonomă, care n-ar avea nevoie niciodată 
să-și ascundă de sine sentimentele, care n-ar trebui să trăiască 
niciodată în spatele unei fațade. Ar fi relativ ferit de inadaptări- 
le care ne schilodesc pe atât de multi dintre noi. 


Imaginea de ansamblu 


Dacă am reușit să discern corect tendinţele existente în expe- 
rientele clienţilor noștri, terapia centrată pe client pare să aibă o 
serie de implicaţii în viata de familie. Să încerc să le reformulez, 
intr-o formă ceva mai generală. 

Se pare că individul consideră că, pe termen lung, este satis- 
făcător să-și exprime orice atitudini emoționale puternice sau 
durabile, în situația în care apar, faţă de persoana pe care o vi- 
zeaza și cu profunzimea pe care o au. Este un demers mai satis- 
făcător decât cel de a refuza existenţa unor astfel de sentimente, 
cel de a le lăsa să se acumuleze până la un nivel exploziv sau cel 
de a le îndrepta spre altă situație decât aceea în care au apărut. 

Se pare că individul descoperă că este mai satisfăcător, pe ter- 
men lung, să trăiască o anumită relaţie de familie pe baza senti- 
mentelor interpersonale reale care există, în loc să trăiască rela- 
tia pe baza unei prefăcătorii. Din această descoperire face parte 
si aceea că teama că relaţia va fi distrusă dacă sunt recunoscute 
adevăratele sentimente este, de obicei, neîntemeiată, mai ales în 
situaţiile în care sentimentele sunt exprimate ca aparținând in- 
dividului, nu ca afirmând un adevăr despre persoana cealaltă. 

Clienţii noștri constată că, pe măsură ce se exprimă mai liber, 
pe măsură ce caracterul de suprafață al relației concordă în mai 
mare măsură cu atitudinile fluctuante aflate mai în profunzime, 
pot să-și lase la o parte unele dintre mecanismele de apărare și 

să-l asculte cu adevărat pe celălalt. Încep să înţeleagă, deseori 
pentru prima oară, ce simte celălalt și de ce simte aceste lucruri, 
Astfel, înțelegerea reciprocă începe să inunde interacțiunea in- 
terpersonală. 

În sfârșit, individul este tot mai dispus să-l lase pe celălalt să 
fie el însuși. Când sunt mai dispus să fiu eu însumi, constat că 
sunt mai pregătit să-ți dau voie să fii tu însuți, cu tot ce implică 
asta. Acest lucru înseamnă că grupul familial tinde să meargă 
spre a se transforma într-un număr de persoane distincte și uni- 
ce, cu țeluri și valori personale, dar legate între ele prin senti- 
mentele reale — pozitive și negative — existente între ele și prin 
legătura satisfăcătoare reprezentată de înţelegerea reciprocă a 
cel puţin o parte din lumea personală a fiecăruia. 

Acestea sunt, cred, modurile în care terapia ce face ca indivi- 
dul să devină mai pe deplin și mai profund el însuși face și ca el 
să găsească o mai mare mulțumire în relaţiile de familie realis- 
te, care promovează și ele același scop — cel de a facilita, la fie- 
care membru al familiei, procesul de a se descoperi pe sine și de 
a deveni el însuși. 

( APITOLUL 17 


Abordarea esecurilor 
de comunicare — 
între persoane și între grupuri 


Ca plasare în timp, această lucrare este prima din cele conținute de 
carte. A fost scrisă în 1951, pentru a fi prezentată la Conferința cente- 
nara despre comunicații, la Universitatea Northwestern, unde a pur- 
tat titlul „Comunicarea: blocarea și facilitarea ei“. De atunci a fost re- 
tipărită de șase ori, de către diferite grupuri și în diferite reviste, între 
care Harvard Business Review și ETC, revista Societății de seman- 
tică generală. 

Cu toate că unele ilustrări par acum învechite, o includ fiindcă ex- 
primă o idee pe care o consider importantă cu privire la tensiunile din- 
tre grupuri, la nivel national și international. Sugestia privind tensiu- 
nile dintre Rusia și SUA părea la acea vreme de un idealism incurabil. 
Acum, cred că multi o vor accepta ca fiind de bun-simt. 


* 


Poate părea curios ca un om a cărui activitate profesională 
este dedicată în întregime psihoterapiei să fie interesat de comu- 

nicare. Ce relație există între ajutorul terapeutic oferit indivizi- 
lor cu dezadaptări emoţionale și obiectul acestei conferințe — 
obstacolele din comunicare? De fapt, relația este una foarte 
strânsă. Întreaga sarcină a psihoterapiei este sarcina de a aborda 
un eșec în comunicare. Persoana dezadaptată emoțional, „ne- 
vroticul“, are dificultăți în primul rând deoarece comunicarea 
din interiorul său a eșuat și, în al doilea rând, deoarece, ca ur- 
mare a acestui fapt, comunicarea sa cu ceilalți s-a deteriorat. 
Dacă asta vă sună cam ciudat, să reformulez. La individul „ne- 
vrotic“, anumite părți din sine, care au fost denumite incon- 
știente sau reprimate sau cu accesul la conștiință interzis, ajung 
să fie blocate, așa încât să nu mai fie comunicate părții conștien- 
te sau directoare a individului. Atât timp cât lucrurile stau ast- 
fel, maniera în care comunică despre sine cu alţii are deformări, 
așa că individul suferă atât în interior, cât și în relaţiile sale in- 
terpersonale. Psihoterapia are sarcina de a ajuta persoana să 
ajungă, printr-o relaţie specială cu terapeutul, la o bună comu- 
nicare interioară. O dată ce reușește acest lucru, individul poate 
să comunice mai liber și mai eficient cu alții. Putem spune, așa- 
dar, că psihoterapia înseamnă comunicare bună — interioară și 
între oameni. Putem și să inversăm afirmaţia, iar ea rămâne ade- 
vărată. Comunicarea bună, comunicarea liberă, în interior sau 
între oameni, este întotdeauna terapeutică. 

Prin urmare, având ca fundal experienţa din consiliere și psi- 
hoterapie în ceea ce privește comunicarea, vreau să vă prezint 
astă-seară două idei. Doresc să descriu ceea ce cred că reprezin- 
tă unul dintre factorii principali care blochează sau ameninţă co- 
municarea, iar apoi doresc să prezint ceea ce s-a dovedit a fi, în 
experienţa noastră, un mod foarte important de a îmbunătăți 
sau facilita comunicarea. 

Aș vrea să avansez, ca ipoteză de luat în consideraţie, ideea 
că bariera majoră în calea comunicării interpersonale reciproce 
este tendința noastră foarte firească de a judeca, evalua, aproba 
sau dezaproba afirmaţiile celeilalte persoane sau ale celuilalt 
grup. Să-mi ilustrez spusele cu câteva exemple foarte simple. În 
această seară, când veţi pleca de la întrunire, una dintre afirma- 
tiile pe care e foarte probabil s-o auziti este: „Nu mi-a plăcut dis- 
cursul acelui om“. Cum răspundeţi? Aproape invariabil, răs- 
punsul vostru va consta fie în acordul, fie în dezacordul fata de 
atitudinea exprimată. Veţi răspunde ori „Nici mie. Mi s-a părut 
oribil“, ori „O, mie mi s-a părut foarte bun”. Altfel spus, prima 
voastră reacție este de a evalua ceea ce tocmai vi s-a spus, de a 
evalua acea afirmaţie din punctul vostru de vedere, din perspec- 
tiva propriului cadru de referinţă. 

Să luăm alt exemplu. Să presupunem că spun, cu oarecare 
simfire: „Cred că republicanii se comportă in ultima vreme în fe- 
luri care demonstrează mult bun-simţ sănătos“. Care este răs- 
punsul ce vă vine în minte auzind aceasta? Probabilitatea cople- 
șitor de mare este că va fi o reacție de evaluare. Veţi fi de acord 
sau nu veţi fi de acord ori veţi formula o judecată despre mine, 
de genul „Precis e conservator“ sau „Pare să aibă o gândire să- 
nătoasă“. Sau să luăm o ilustrare de pe scena internațională. Ru- 
sia spune vehement: „Tratatul cu Japonia e un complot de răz- 
boi al Statelor Unite“. Ne ridicăm toți ca unul și spunem: „Nu e 
adevărat!“ 

Acest ultim exemplu introduce un alt element care are legă- 
tură cu ipoteza mea. Cu toate că tendinţa de-a face evaluări apa- 
re frecvent în aproape toate schimburile verbale, ea se intensifi- 
că mult în acele situaţii în care sunt profund implicate sentimen- 
te și emoții. Așadar, cu cât sunt mai puternice sentimentele 

noastre, cu atât e mai probabil să nu existe elemente comune în 
comunicare. Vor exista doar două idei, două sentimente, două 
judecăţi, care nu reușesc să se găsească una pe alta în spaţiul psi- 
hic. Sunt sigur că identificați acest lucru în experienţele voastre. 
De multe ori, după ce aţi ascultat o discuţie aprinsă fără a fi im- 
plicati emotional, plecaţi gândindu-vă: „De fapt, nu vorbeau de- 
spre același lucru“. Si așa și este. Fiecare dintre parti emitea o ju- 
decată, o evaluare din perspectiva propriului cadru de referin- 
ta. Între ele n-a existat nimic care să se poată numi comunicare 
în sens autentic. Această tendinţă de a reacționa la orice afirma- 
tie cu semnificație emoțională printr-o evaluare făcută din pro- 
priul punct de vedere este, repet, principala barieră din calea co- 
municării interpersonale. 

Există oare vreo cale de a rezolva această problemă, de a evi- 
ta această barieră? Cred că facem niște progrese palpitante în di- 
rectia acestui tel și aș vrea să le prezint cât de simplu pot. Comu- 
nicarea adevărată se produce și tendința de evaluare este evita- 
tă atunci când ascultăm cu înţelegere. Ce înseamnă acest lucru? 
Înseamnă a vedea ideea și atitudinea exprimate prin prisma 
punctului de vedere al celuilalt, a sesiza cum le resimte el, a-i 
asimila cadrul de referință cu privire la lucrul despre care vor- 
bește. 

Prezentat atât de succint, acest lucru poate părea absurd de 
simplu, dar nu este. E o abordare despre care am constatat că 
este extrem de puternică în domeniul psihoterapiei. Este cel mai 
eficient agent din câți cunoaștem pentru modificarea structurii 
de bază a personalităţii individului și pentru a-i îmbunătăți re- 
latiile și comunicarea cu alţii. Dacă pot să ascult ce-mi spune in- 
dividul, dacă pot înţelege cum îi par lui acele lucruri, dacă pot 
vedea semnificația personală pe care o au pentru el, voi elibera 

în el mari forţe ale schimbării. Dacă pot să înţeleg cu adevărat 
cât de mult își urăște tatăl sau urăște universul sau îi urăște pe 
comuniști — dacă pot surprinde nuanţa exactă a fricii lui de ne- 
bunie, a fricii de bombe atomice sau a fricii de Rusia —, acest lu- 
cru îi va fi de cel mai mare ajutor în modificarea tocmai a acelor 
uri și frici și în crearea de relaţii realiste și armonioase tocmai cu 
oamenii și cu situaţiile față de care a simțit ură și frică. Cercetă- 
rile efectuate ne-au arătat că această înţelegere empatică — înțe- 
legerea din interior si nu din exterior — este o abordare atât de 
eficientă, încât poate să producă schimbări majore la nivelul 
personalității. 

Poate că unii dintre voi credeți că ascultați bine oamenii și va 
gândiţi că n-aţi văzut niciodată asemenea rezultate. Este foarte 
probabil ca modul vostru de ascultare să nu fie cel pe care l-am 
descris. Din fericire, pot propune un mic experiment de labora- 
tor pe care-l puteţi încerca pentru a testa calitatea modului vos- 
tru de a înţelege. Data viitoare când aveţi o discuţie în contra- 
dictoriu cu sofia, cu un prieten sau cu un grup mic de prieteni, 
opriţi discuţia câteva clipe și, ca experiment, instituiți următoa- 
rea regulă: „Fiecare persoană își poate exprima punctul de ve- 
dere numai după ce reformulează ideile și sentimentele vorbito- 
rului dinaintea sa, cu acuratețe și în așa fel încât acel vorbitor să 
fie mulțumit“. Veţi vedea ce presupune aceasta. Va presupune 
pur și simplu că, înainte de a vă prezenta propria perspectivă, 
va fi nevoie să asimilați cu adevărat cadrul de referinţă al celui- 
lalt vorbitor — să-i înțelegeți ideile și sentimentele atât de bine, 
încât să le puteți rezuma. Pare simplu, nu? Dar dacă încercaţi, 
veţi descoperi că e unul dintre cele mai dificile lucruri pe care ați 
încercat să le faceţi vreodată. Totuși, o dată ce reușiţi să vedeţi 
punctul de vedere al celuilalt, comentariile voastre vor suporta 

o revizuire drastică. Veţi constata, de asemenea, că încărcătura 
emoțională a discuţiei dispare, divergentele se reduc, iar acele 
divergențe care rămân sunt de un tip rational și ușor de înțeles. 

Vă puteţi imagina ce ar însemna acest fel de abordare dacă ar 
fi proiectată asupra unor arii mai mari? Ce s-ar întâmpla cu dis- 
puta sindicat-conducere dacă s-ar desfășura în așa fel încât sin- 
dicatul, fără să se declare neapărat de acord, ar putea să formu- 
leze corect punctul de vedere al conducerii, într-o manieră pe 
care conducerea ar putea s-o accepte, iar conducerea, fără să 
aprobe perspectiva sindicatului, ar putea formula poziția aces- 
tuia într-o manieră despre care sindicatul ar fi de acord că este 
corectă? Asta ar însemna că s-a stabilit o comunicare reală și am 
putea practic să garantăm că s-ar ajunge la o soluţie rezonabilă. 

Și atunci, dacă acest tip de abordare constituie o cale eficien- 
tă de a avea comunicare bună și relaţii bune, lucru cu care sunt 
sigur că veți fi de acord dacă încercaţi experimentul pe care l-am 
amintit, de ce nu este încercat și folosit pe scară mai largă? Voi 
încerca să enumăr dificultățile care fac să nu fie utilizat. 

În primul rând, e nevoie de curaj, calitate nu prea răspândi- 
tă. Îi sunt îndatorat doctorului S.I. Hayakawa, semantician, care 
și-a exprimat părerea că a întreprinde o psihoterapie în această 
manieră înseamnă a-ți asuma un risc foarte real și că este nevo- 
ie de curaj. Dacă înţelegi cu adevărat alt individ în acest fel, dacă 
ești dispus să intri în lumea sa personală și să vezi viaţa așa cum 
îi apare lui, fără nici o încercare de a formula judecăți evaluatoa- 
re, riști să fii schimbat tu însuţi. Ai putea vedea lucrurile la fel 
ca el, ai putea constata că-ți sunt influențate atitudinile și perso- 
nalitatea. Acest risc, de a fi schimbat, este una dintre cele mai în- 
spăimântătoare perspective cu care se pot confrunta cei mai 
mulți dintre noi. Dacă pătrund, pe cât de deplin sunt capabil, în 

lumea personală a unui individ nevrotic sau psihotic, nu există 
riscul de a mă rătăci în acea lume? Cei mai multi dintre noi ne 
temem să ne asumăm acest risc. Dacă ar fi prezent ca vorbitor, 
în această seară, un rus comunist sau senatorul Joseph McCarty, 
câţi dintre noi am îndrăzni să încercăm a vedea lumea din fieca- 
re dintre aceste perspective? Foarte mulți dintre noi n-am putea 
să ascultăm; ne-am trezi constrânși să evaluăm, fiindcă a asculta 
ar părea un lucru prea periculos. Așadar, prima cerință este cu- 
rajul, și nu-l avem întotdeauna. 

Dar există și un al doilea obstacol. Tocmai atunci când trăiri- 
le emoționale sunt cele mai puternice e cel mai greu de asimilat 
cadrul de referinţă al celuilalt individ sau grup. $i totuși, acesta 
e momentul în care această atitudine este cea mai necesară pen- 
tru a se putea stabili comunicarea. În experienţele noastre din 
psihoterapie, acesta n-a fost un obstacol insurmontabil. O terță 
parte, capabilă să-și lase deoparte propriile sentimente și eva- 
luări poate fi de un mare ajutor, dacă ascultă cu înțelegere fieca- 
re individ sau grup și clarifică părerile și atitudinile fiecăruia. 
Am constatat că acest lucru este foarte eficient în grupurile mici 
în care există atitudini contradictorii sau antagonice. Atunci 
când părţile implicate într-o dispută își dau seama că sunt infe- 
lese, că există cineva care vede cum percep ele situația, afirma- 
tiile devin mai puţin exagerate și mai puţin defensive și nu mai 
e nevoie să se păstreze atitudinea „Eu am dreptate sută la sută, 
iar tu greșești sută la sută“. Influența unui atare catalizator inte- 
legător asupra grupului le permite membrilor să se apropie tot 
mai mult de adevărul obiectiv existent în relaţie. Astfel se stabi- 
lește comunicarea reciprocă și devine mult mai posibil să se 
ajungă la un acord de un fel sau altul. Așadar, putem spune că, 
deși trăirile afective intensificate fac să fie mult mai dificilă inte- 

legerea din interior a adversarului, experiența noastră arată clar 
că un lider sau terapeut neutru, înțelegător, de tip catalizator 
poate depăși obstacolul acesta într-un grup mic. 

Ultima frază însă sugerează un nou obstacol în calea folosirii 
abordării pe care am descris-o. Până acum, toate experienţele 
noastre au avut de-a face cu grupuri mici, aflate faţă în față — 
grupuri între care existau tensiuni de tip industrial, religios, ra- 
sial, și grupuri de terapie în care există numeroase tensiuni de 
nivel personal. Experiența noastră, confirmată de un număr li- 
mitat de cercetări, arată că în aceste grupuri mici, o abordare de 
ascultare empatică duce la îmbunătăţirea comunicării, la o mai 
mare acceptare a altora si de către alții și la atitudini cu caracter 
mai pregnant pozitiv, mai înclinate spre rezolvarea problemelor. 
Se produce o scădere a defensivităţii, a afirmațiilor exagerate, a 
comportamentelor evaluatoare și critice. Dar aceste constatări se 
referă la grupuri mici. Cum ar fi să încercăm să obținem intele- 
gere între două grupuri mai mari, aflate la distanță unul de al- 
tul, din punct de vedere geografic? Sau între grupuri aflate față 
în faţă, dar care nu vorbesc în nume propriu, ci în calitate de re- 
prezentanfi ai altora, cum ar fi delegații la Naţiunile Unite? Sin- 
cer, nu știm răspunsurile la aceste întrebări. Cred că situația 
poate fi formulată astfel: ca specialiști în științe sociale, avem o 
soluţie experimentală provizorie pentru problema eșuării co- 
municării. Dar confirmarea validității acestei soluții experimen- 
tale și adaptarea ei la uriașa problemă a eșuării comunicării din- 
tre clase, grupuri și popoare ar presupune fonduri suplimenta- 
re, mult mai multă cercetare, precum și gândire creativă de ni- 
vel superior. 

Chiar și cu cunoștințele limitate pe care le avem în prezent, 
putem întrevedea câteva măsuri ce pot fi luate, chiar și în gru- 

purile mai mari, pentru a spori intelegerea din interior si pentru 
a reduce evaluarea din exterior. Să ne dăm frâu liber imaginației 
pentru câteva clipe și să presupunem că un grup internaţional 
cu orientare terapeutică ar merge la liderii ruși și le-ar spune: 
„Vrem să ajungem la o înțelegere autentică a concepțiilor voas- 
tre si, mai important chiar, a atitudinilor și sentimentelor voas- 
tre față de Statele Unite. Vom rezuma, de mai multe ori dacă e 
necesar, aceste concepții și sentimente, până când veţi fi de 
acord că descrierea făcută de noi reprezintă situația așa cum o 
percepeti”. Să presupunem apoi că ar face același lucru cu lide- 
rii țării noastre. Dacă ar răspândi după aceea la scară cât mai lar- 
gă posibil aceste două concepții, sentimentele fiind descrise clar, 
dar nu exprimate prin porecle injurioase, efectul n-ar putea fi cu 
adevărat măreț? N-ar garanta tipul de înţelegere pe care l-am 
descris, dar l-ar face mult mai posibil. Putem înţelege mult mai 
ușor sentimentele unei persoane care ne urăște atunci când ati- 
tudinile ei ne sunt descrise de o terță parte neutră, decât atunci 
când persoana ridică pumnul la noi. 

Dar chiar și descrierea unui astfel de prim pas sugerează alt 
obstacol în calea acestei abordări a înţelegerii. Deocamdată, ci- 
vilizatia noastră n-are suficientă încredere în științele sociale 
pentru a le utiliza descoperirile. în ceea ce privește științele 
exacte, lucrurile stau invers. În timpul războiului, când s-a găsit 
o soluție experimentală la problema cauciucului sintetic, s-au 
investit milioane de dolari și o armată de talente în problema fo- 
losirii acelei descoperiri. Dacă se putea produce cauciuc sintetic 
în cantități de miligrame, se putea și avea să se producă și în 
cantități de mii de tone. Și așa a și fost. Dar în domeniul stiinte- 
lor sociale, dacă se găsește o cale de a facilita comunicarea și în- 
telegerea reciprocă în grupuri mici, nu există nici o garantie că 

descoperirea va fi utilizată. Poate că abia peste o generaţie sau 
mai mult se vor investi bani și materie cenușie pentru exploata- 
rea acestei descoperiri. 

În încheiere, aș vrea să prezint în rezumat această soluție la 
scară redusă pentru problema barierelor din comunicare și să 
subliniez câteva dintre caracteristicile ei. 

Am spus că cercetările și experiența noastră de până în pre- 
zent sugerează că eșecurile de comunicare și tendinţa de a eva- 
lua, care constituie principala barieră în calea comunicării, pot fi 
evitate. Soluţia constă în crearea unei situaţii în care fiecare par- 
te să ajungă s-o înţeleagă pe cealaltă, din punctul de vedere al ce- 
leilalte. În practică, acest lucru a fost realizat, chiar și în situații de 
spirite încinse, prin influența unei persoane care este dispusă să 
înțeleagă empatic fiecare punct de vedere și care, prin aceasta, 
acționează ca un catalizator, grăbind mai buna înţelegere. 

Procedura are caracteristici importante. Ea poate fi iniţiată de 
una dintre părți, fără a aștepta să fie pregătită și cealaltă. Poate 
fi inițiată chiar și de o terță persoană neutră, cu condiția ca 
aceasta să poată obține un minimum de cooperare de la una 
dintre părți. 

Procedura se poate ocupa de afirmaţiile nesincere, de exage- 
rările defensive, de „falsele paravane“ ce caracterizează aproa- 
pe toate eșecurile din comunicare. Aceste deformări defensive 
dispar cu o viteză uimitoare atunci când oamenii constată că 
singura intenţie este de a înţelege, nu de a judeca. 

Această abordare conduce constant și rapid la descoperirea 
adevărului, la o evaluare realistă a barierelor obiective din calea 
comunicării. Când una dintre parti renunţă într-o anumită mă- 
sură să fie defensivă, cealaltă parte renunţă și ea, în măsură mai 
mare, la defensivitate, și astfel se produce apropierea de adevăr. 

Această procedură duce treptat la atingerea comunicării reci- 
proce. Comunicarea reciprocă tinde să fie îndreptată spre rezol- 
varea unei probleme, nu spre atacarea unei persoane sau unui 
grup. Ea conduce la o situaţie în care eu văd cum arată în ochii 
tăi problema, nu doar în ochii mei, iar tu vezi cum arată în ochii 
mei, nu doar în ai tăi. Definită astfel, corect și realist, e aproape 
sigur că problema se va preta la un atac inteligent sau, dacă o 
parte din ea este imposibil de rezolvat, va fi acceptată conforta- 
bil ca atare. 

Iată, așadar, ceea ce pare a fi soluția experimentală pentru 
eșuarea comunicării atunci când ea se produce în grupuri mici. 
Putem să luăm acest răspuns la scară redusă, să-l cercetăm mai 
în amănunt, să-l rafinăm, să-l dezvoltăm și să-l aplicăm la eșe- 
curile de comunicare tragice și aproape fatale ce ameninţă însăși 
existenţa lumii noastre moderne? După mine, aceasta este o po- 
sibilitate și o provocare pe care ar trebui s-o explorăm. 

O formulare provizorie 
a unei legi generale 
privind relaţiile interpersonale 


Într-o vară, nu cu mult timp în urmă, am meditat o vreme la o pro- 
blemă teoretică ce mă chinuia: s-ar putea formula, într-o singură ipo- 
teză, elementele care fac ca o relație, oricare ar fi ea, fie să faciliteze 
creșterea, fie s-o împiedice? Am elaborat un text foarte succint pentru 
uzul personal și am avut prilejul de a-l încerca la un grup de workshop 
și cu niște cadre de conducere din eșalonul superior al unor corporații, 
cu care mă consultam. Textul a părut să-i intereseze pe toți, dar cel mai 
mult i-a stimulat pe conducătorii de corporații, care l-au comentat, cu 
păreri pro și contra, prin prisma unor probleme precum: relațiile su- 
pervizor-supervizat, relaţiile sindicat-conducere, formarea cadrelor de 
conducere, relațiile interpersonale la nivelul eșalonului superior de 
conducere. 

Consider textul extrem de provizoriu și nu sunt deloc sigur cât de 
adecvat este. ÎI includ aici pentru că multi dintre cei care l-au citit l-au 

considerat provocator și pentru că publicarea sa ar putea să inspire 
proiecte de cercetare care să poată începe să-i studieze validitatea. 


* 


M-am întrebat de multe ori cum se aplică la relațiile umane 
în general învățămintele noastre din domeniul psihoterapiei. În 
ultimii ani m-am gândit mult la această chestiune și am încercat 
să formulez o teorie a relaţiilor interpersonale, în cadrul structu- 
rii mai mari a teoriei din terapia centrată pe client (1, Secţiunea 
a patra). Documentul de fata își propune să descrie, într-o ma- 
nieră întru câtva diferită, unul dintre aspectele acelei teorii. Prin 
el încerc să cercetez ceea ce este perceput drept caracterul ordo- 
nat subiacent al tuturor relațiilor umane — o ordine ce stabileș- 
te dacă relaţia va duce la creșterea, ameliorarea, deschiderea și 
dezvoltarea ambilor indivizi sau dacă va determina inhibarea 
creșterii psihice, defensivitate și blocaj la ambele părți. 


Conceptul de congruenta 
Termenul ,,congruenta” este esenţial pentru o mare parte din 
ceea ce am de spus. Acest construct a fost creat pentru a acoperi 
un grup de fenomene ce par importante în terapie și în toate in- 
teractiunile interpersonale. Aș vrea să încerc să-l definesc. 
„Congruenţă“ este termenul pe care l-am folosit pentru a in- 
dica o corespondenţă exactă între experienţele trăite și conștien- 
tizare. El poate fi extins ceva mai mult, acoperind coresponden- 
ta între experienţa trăită, conștientizare și comunicare. Poate că 
exemplul cel mai simplu îl constituie sugarul. Dacă el trăiește 
experienţa foamei la nivel fiziologic și visceral, ceea ce constien- 

tizează corespunde cu această experienţă, iar ceea ce comunică 
este de asemenea congruent cu experiența. E flămând și nemul- 
tumit, iar acest lucru il caracterizează la toate nivelurile. In acel 
moment, este integrat sau unitar în starea de foame. Pe de altă 
parte, dacă este sătul și mulțumit, și această stare constituie o 
congruență unitară, similară la nivel visceral, la nivelul con- 
stientizarii si la nivelul comunicării. Sugarul este una și aceeași 
persoană unitară, indiferent dacă-i accesăm experiența la nive- 
lul visceral, la cel al conștientizării sau la cel al comunicării. Poa- 
te că unul dintre motivele pentru care majoritatea oamenilor re- 
acționează în fața sugarilor constă în faptul că aceștia sunt atât 
de deplin autentici, integrați, congruenţi. Dacă un sugar expri- 
mă afecțiune, furie, mulțumire sau frică, nu există în mintea 
noastră nici o îndoială că e una cu acea experienţă, până-n adân- 
cul ființei sale. Este, în mod transparent, speriat, iubitor, fla- 
mand etc. diate 
Pentru a găsi un exemplu de incongruenta trebuie să ne în- 
dreptăm spre o persoană trecută de etapa prunciei. Ca să luăm 
un exemplu ușor de recunoscut, să ne gândim la omul care se 
înfurie în timpul unei discuții de grup. Se roseste la fata, tonul 
vocii sale comunică furie, își ameninţă cu degetul adversarul. Și 
totuși, când un prieten spune „Ei, hai să nu ne infuriem pentru 
asta“, omul răspunde, cu o sinceritate și o surprindere vizibile: 
„Nu sunt furios! N-am absolut nici un fel de sentiment în privin- 
ta asta! Nu făceam decât să arăt adevărurile logice”. Afirmația îi 
face pe ceilalți membri ai grupului să izbucnească în râs. n 
Ce se petrece aici? Pare clar că, la nivel fiziologic, omul tră- 
iește experiența furiei. Dar la nivel de conştientizare nu se in- 
tâmplă același lucru. Conștient, el nu resimte furie, nici nu o co- 
munică (din câte conștientizează el). Există o incongruenţă rea- 

lă între experienţă și conștientizare, precum și între experienţă și 
comunicare. 

Un alt aspect ce trebuie remarcat aici este acela că, de fapt, co- 
municarea individului este ambiguă și neclară. Prin cuvinte, ea 
constituie o prezentare logică a faptelor. Prin ton și prin gesturi- 
le insotitoare transmite un mesaj foarte diferit: „Sunt furios pe 
tine“. Cred că această ambiguitate, acest caracter contradictoriu 
al comunicării sunt prezente ori de câte ori o persoană pe mo- 
ment incongruentă încearcă să comunice. 

Exemplul ilustrează încă o fateté a conceptului de incongru- 
enţă. Individul nu este un evaluator de încredere al propriului 
grad de congruenţă. Astfel, râsul grupului indică o evaluare cla- 
ră, consensuală că omul simte furie, indiferent dacă crede sau nu 
acest lucru. Dar la nivelul conștiinței sale, acest lucru nu este 
adevărat. Altfel spus, se pare că gradul de congruenta nu poate 
fi evaluat de persoana în cauză în acel moment. Putem face pro- 
grese învățând să-l măsurăm prin prisma unui cadru de referin- 
tă exterior. De asemenea, am învăţat multe despre incongruen- 
{a din capacitatea persoanei de a-și recunoaște propria incon- 
gruenta în trecut. Astfel, dacă omul din exemplul nostru s-ar 
afla în terapie, el ar putea să se întoarcă la incidentul respectiv, 
aflându-se în siguranţa plină de acceptare a orei de terapie, și să 
spună: „Acum îmi dau seama că eram teribil de furios pe el, 
chiar dacă, la acel moment, credeam că nu sunt“. Spunem că a 
ajuns să înțeleagă că defensivitatea l-a împiedicat în acel mo- 
ment să-și conștientizeze furia. 

Un nou exemplu va înfățișa alt aspect al incongruentei. 
Doamna Brown, care și-a înăbușit căscatul și s-a tot uitat la ceas 
ore în șir, îi spune gazdei sale la plecare: „M-am simţit foarte 
bine în seara asta! A fost o petrecere încântătoare“. Aici nu este 

vorba despre incongruenfa între experiență și conștientizare. 
Doamna Brown e cât se poate de conștientă că e plictisită. Incon- 
gruenfa este între conștientizare și comunicare. Așadar, putem 
observa că atunci când există o incongruenţă între experienţă și 
conștientizare, ea este descrisă de obicei drept defensivitate sau 
refuz de a conștientiza. Cand incongruenţa există între constien- 
tizare și comunicare, ea este descrisă de obicei drept falsitate sau 
minciună. 

Constructul congruenţei are un corolar important, care nu 
este deloc evident. El poate fi descris astfel: dacă un individ 
este pe deplin congruent în momentul prezent, experienţa sa 
fiziologică reală fiind reprezentată corect la nivelul conștiin- 
fei, iar ceea ce comunică fiind congruent cu ceea ce conștien- 
tizează, atunci ceea ce comunică nu va conţine niciodată ex- 
primarea unui fapt exterior. Dacă e congruent, nu va putea 
spune „Piatra aceea e tare“, „El e prost“, „Ești un om rău“ sau 
„Ea e inteligentă“. Constientizarea corectă a experienței trăite 
va fi exprimată totdeauna sub formă de sentimente, percepții, 
semnificaţii din perspectiva unui cadru de referință intern. 
Nu pot ști vreodată că el e prost sau că tu ești un om rău. Pot 
doar să percep că așa îmi pari. La fel, strict vorbind, nu știu că 
piatra e tare, chiar dacă pot fi foarte sigur că o voi simți ca fi- 
ind tare dacă voi cădea pe ea. (Și chiar și atunci, îi pot permi- 
te fizicianului să o perceapă drept o masă foarte permeabilă 
de atomi și molecule cu viteză mare.) Dacă persoana este com- 
plet congruentă, este clar că toate comunicările sale vor fi for- 
mulate neapărat în contextul percepției personale. Acest lucru 
are implicaţii foarte importante. 

Ca scurtă digresiune, se poate menționa faptul că, dacă o per- 
soană vorbește tot timpul din perspectiva percepției personale, 

asta nu înseamnă neapărat congruenţă, căci orice mod de expri- 
mare poate fi folosit ca tip de apărare. Astfel, persoana aflată 
într-un moment de congruenfa își va comunica în mod necesar 
percepțiile și sentimentele ca fiind percepții și sentimente, și nu 
adevăruri despre altă persoană sau despre lumea externă. Situa- 
fia inversă nu este însă neapărat valabilă. 

Poate că am spus destule pentru a arăta că acest concept al 
congruenfei este un concept întru câtva complex, cu o serie de 
caracteristici și implicaţii. Nu e ușor de definit în termeni opera- 
tionali, cu toate că unele studii efectuate, precum și altele aflate 
în curs de desfășurare oferă indicatori operationali rudimentari 
cu privire la experiențele care sunt trăite, distincte față de con- 
știentizarea acelor experienţe. Credem că sunt posibile noi rafi- 
nări. 

Ca să încheiem definirea constructului într-un mod mai 
pragmatic, cred că tindem cu toții să recunoaștem congruen- 
fa si incongruenfa la indivizii cu care avem de-a face. În ca- 
zul unor indivizi, ne dăm seama că, în majoritatea privinte- 
lor, nu numai că intenţionează conștient să spună exact ceea 
ce spun, ci, în plus, cele mai profunde sentimente ale lor con- 
cordă cu ceea ce exprimă, indiferent că e vorba de furie, spi- 
rit de competiţie, afecţiune sau cooperare. Avem impresia că 
„Știm exact pe ce poziţie se plasează“. În cazul altui individ, 
ne dăm seama că spusele sale sunt aproape sigur un paravan, 
o fațadă. Ne întrebăm ce simte cu adevărat. Ne întrebăm dacă 
el știe ce simte. Cu un astfel de om tindem să fim prudenti si 
precaufi. 

Evident, deci, indivizii diferiți se deosebesc in ceea ce 
privește gradul de congruenţă și unul și același individ are gra- 
de de congruenfa diferite în momente diferite, în funcţie de ceea 

ce trăiește și dacă poate să accepte în plan conștient acea expe- 
rienţă sau trebuie să se apere de ea. 


Legătura dintre congruenta și comunicare 
în relaţiile interpersonale 


Poate că semnificația acestui concept pentru relaţiile inter- 
personale va putea fi înţeleasă dacă facem câteva afirmaţii de- 
spre un Smith și un Jones ipotetici. 

1. Orice lucru comunicat de Smith lui Jones este marcat de un 
anumit grad de congruenfa al lui Smith. Acest lucru decurge 
evident din cele de mai sus. 

2. Cu cat este mai mare congruenfa lui Smith la nivel de expe- 
rienţă trăită, conștientizare și comunicare, cu atât este mai proba- 
bil ca Jones să perceapă comunicarea ca fiind clară. Cred că am 
vorbit suficient despre acest lucru. Dacă toate indiciile din lim- 
baj, ton și gesturi sunt unitare, fiindcă izvorăsc din congruenfa și 
caracterul unitar al lui Smith, există șanse mai mici ca aceste in- 
dicii să aibă o semnificație ambiguă sau neclară pentru Jones. 

3. Ca urmare, cu cât este mai clară comunicarea din partea lui 
Smith, cu atât Jones răspunde cu mai multă claritate. Aceasta în- 
seamnă pur și simplu a spune că, chiar dacă Jones ar putea fi incon- 
gruent în ceea ce privește felul cum receptează subiectul de discu- 
fie, răspunsul său va avea oricum mai multă claritate și congruenta 
decât dacă ar fi receptat comunicarea lui Smith ca fiind ambiguă. 

4. Cu cât Smith e mai congruent cu privire la subiectul despre 
care comunică, cu atât trebuie să se apere mai puțin în aceasta 
privinţă și cu atât este mai capabil să asculte cu acuratețe răs- 
punsul lui Jones. Altfel spus, Smith a exprimat ceea ce simte cu 
adevărat. Ca urmare, este mai liber să asculte. Cu cat prezinta 

mai puţin o fațadă ca să se apere, cu atât poate asculta mai cu 
acuratețe ceea ce comunică Jones. 

5. Dar atunci Jones se simte înţeles în mod empatic. Simte că, 
în cele ce a exprimat despre sine (nu contează dacă defensiv sau 
congruent), Smith l-a înţeles cam așa cum se vede el însuși și așa 
cum percepe el subiectul discutat. 

6. Fiindcă Jones se simte înțeles, asta înseamnă că trăiește ex- 
perienta atitudinii pozitive faţă de Smith. A simți că ești înţeles 
înseamnă să simţi că ai făcut o schimbare pozitivă în experiența 
altcuiva — în acest caz, a lui Smith. 

7. Dar în măsura în care Jones (a) îl percepe pe Smith ca fiind 
congruent sau integrat în această relație; (b) îl percepe pe Smith 
ca nutrind atitudine pozitivă față de el; (c) îl percepe pe Smith 
ca manifestând înţelegere empatică — în această măsură sunt 
îndeplinite condiţiile unei relaţii terapeutice. Am încercat, în 
altă lucrare (2), să descriu condiţiile care credem, pe baza expe- 
rienţei, că sunt necesare și suficiente pentru terapie și nu voi re- 
peta aici descrierea respectivă. 

8. În măsura în care Jones percepe aceste caracteristici ale 
unei relații terapeutice, constată că percepe tot mai puține barie- 
re în calea comunicării. Ca atare, tinde să comunice despre sine 
în mai mare măsură așa cum este, mai congruent. Puțin câte pu- 
tin, defensivitatea sa scade. 

9. Fiindcă a comunicat despre sine mai liber, mai putin defensiv, 
Jones este mai capabil acum să asculte cu acuratețe, fără nevoia de 
deformări defensive, ceea ce comunică Smith mai departe. Aceasta 
este o repetare a pasului 4, dar acum în ce-l privește pe Jones. 

10. În măsura în care Jones este capabil să asculte, Smith se 
simte acum înţeles în mod empatic (ca în pasul 5 pentru 

Jones), percepe atât aprecierea pozitivă a lui Jones (în mod pa- 

ralel cu pasul 6) și constată că percepe relaţia ca fiind terape- 
utică (paralel într-o anumită măsură cu pasul 7). Astfel, Smith 
și Jones au avut un anumit efect terapeutic unul asupra celui- 
lalt. 

11. Aceasta înseamnă că procesul terapiei se desfășoară într-o 
anumită măsură în fiecare dintre ei și că rezultatele terapiei vor 
apărea, în acea măsură, la fiecare: schimbări la nivelul persona- 
lităţii, în direcţia unei unificări și integrări mai mari; mai puține 
conflicte și mai multă energie utilizabilă pentru o viata eficien- 
tă; schimbări la nivelul comportamentului, în direcţia unei ma- 
turitafi mai mari. 

12. Elementul limitator in această înșiruire de evenimente 
pare a fi introducerea de material ameninfator. Astfel, dacă in 
pasul 3 Jones include în răspunsul său mai congruent un ma- 
terial nou, aflat în afara ariei de congruenfa a lui Smith, atin- 
gând o zonă în privinţa căreia Smith este incongruent, Smith 
ar putea să nu fie capabil să asculte cu acuratețe, se apără au- 
zind ce comunică Jones, răspunde cu o comunicare ambiguă 
și întreg procesul descris în acești pași începe să se deruleze în 
sens invers. 


O formulare provizorie a unei legi generale 


Luând în consideraţie toate afirmațiile de mai sus, pare posi- 
bil să le exprim mult mai economic, ca principiu generalizat. 
Iată o astfel de încercare: 

Presupunând (a) o disponibilitate minimă din partea a doi 
oameni de a se afla în contact; (b) o capacitate și o disponibilita- 
te minimă din partea fiecăruia de a primi comunicări din partea 
celuilalt; și (c) presupunând continuarea contactului pe o pe- 

rioadă de timp, atunci avansăm ipoteza că se va dovedi corectă 
următoarea relaţie: 


Cu cât este mai mare congruenţa între experienţă, conștienti- 
zare și comunicare din partea unui individ, cu atât relaţia rezul- 
tată va presupune în mai mare măsură: tendința spre comunica- 
re reciprocă, caracterizată de tot mai multă congruenta; tendin- 
fa spre înţelegerea reciprocă mai corectă a comunicăriior; adap- 
tare psihică și funcționare mai bune la ambele părți; satisfacţie a 
amândurora cu privire la relaţie. 

Invers, cu cât este mai mare incongruenta comunicată între expe- 
rienfa și conștientizare, cu atât relaţia rezultată va presupune mai 
mult: continuarea comunicărilor de aceeași calitate; dezintegrarea 
înţelegerii corecte, adaptare psihică și funcționare mai slabe la am- 
bele părți și nemulțumirea amândurora cu privire la relație. 


Această lege generală ar putea fi formulată, probabil cu și 
mai mare acuratețe formală, într-o manieră ce recunoaște că per- 
ceptia destinatarului comunicării este cea crucială. Astfel, presu- 
punând aceleași condiții preliminare ca anterior, cu privire la 
disponibilitatea de a se afla în contact etc., legea postulată poa- 
te fi formulată după cum urmează: 


Cu cât Y percepe ceea ce comunică X ca având congruenta la 
nivel de experienţă, conștientizare și comunicare, cu atât relația 
rezultată va presupune mai mult: (etc., la fel ca mai sus). 


Astfel formulată, „legea“ devine o ipoteză care ar trebui să 
poată fi testată, din moment ce percepția lui Y cu privire la comu- 
nicarea lui X n-ar trebui să fie prea greu de măsurat. 

Alegerea existenţială 


Aș vrea să mai avansez, extrem de provizoriu, ideea încă 
unui aspect al întregii chestiuni, aspect deseori foarte real în re- 
latia terapeutică și, de asemenea, in alte relaţii, deși poate obser- 
vat mai puţin clar. 

În relația reală, atât clientul, cât și terapeutul se confruntă 
frecvent cu alegerea existențială: „Să îndrăznesc să comunic 
în întregime gradul de congruenfa pe care-l simt? Să îndrăz- 
nesc să-mi fac comunicarea să concorde cu experienţa trăită 
și cu conștientizarea acelei experienţe? Să îndrăznesc să co- 
munic despre mine așa cum sunt, sau comunicarea mea ar 
trebui să fie ceva mai redusă ori diferită?“ Caracterul acut al 
acestei probleme constă în posibilitatea, deseori viu întrevă- 
zută, de a fi ameninţat sau respins. A comunica în întregime 
conştientizarea experienţei relevante înseamnă a-ți asuma un 
risc în relaţiile interpersonale. După mine, asumarea sau ne- 
asumarea acestui risc este ceea ce hotărăște dacă o relaţie 
dată devine tot mai terapeutică pentru ambele parti sau duce 
spre dezintegrare. 

Altfel spus: nu pot alege dacă ceea ce conștientizez va fi 
congruent cu experienţa pe care o trăiesc. Acest lucru este sta- 
bilit de nevoia mea de a mă apăra, iar de aceasta nu sunt con- 
știent. Dar am în fafa o alegere existenţială permanentă: ceea 
ce comunic va fi sau nu congruent cu ceea ce conștientizez 
privind experienţa pe care o trăiesc? Această alegere făcută 
clipă de clipă într-o relație poate răspunde la întrebarea dacă 
relaţia se va îndrepta într-o direcţie sau în cealaltă, în terme- 
nii acestei legi postulate. 

Spre o teorie a creativităţii 


În decembrie 1952, un grup sponsor de la Universitatea Ohio a 
convocat, prin invitaţii, o conferință asupra creativității. Artiştii, 
scriitorii, balerinii, muzicienii au fost reprezentaţi cu toții, la fel si 
cadrele didactice din aceste domenii. În plus, au fost prezenţi cei in- 
teresați de procesul de creaţie: filosofi, psihiatri, psihologi. A fost o 
conferință însuflețită și hrănitoare, care m-a determinat să pun pe 
hârtie niște însemnări grosiere despre creativitate și elementele care 
ar putea-o stimula. Le-am dezvoltat ulterior, rezultând lucrarea ce 
urmează. 


Sustin că există o nevoie socială disperată de comportament 
creativ din partea indivizilor creativi. Acest lucru este motivul 
care justifică avansarea unui proiect de teorie a creativității — 
natura actului de creaţie, condiţiile în care se produce și modul 
în care poate fi stimulat în mod constructiv. O astfel de teorie ar 
putea servi drept stimul și ghid pentru studiile de cercetare din 
acest domeniu. 

Nevoia socială 


Multe dintre criticile grave la adresa culturii noastre și a ten- 
dinfelor sale pot fi formulate cel mai bine prin prisma unei să- 
răcii a creativităţii. Să formulăm foarte pe scurt câteva dintre 
acestea: 

În educație tindem să devenim conformiști, stereotipi, indi- 
vizi a căror instruire este „încheiată“, și nu gânditori originali, 
cu libertate creatoare. 

În activităţile de timp liber, distractiile pasive și acţiunile de 
grup înregimentate predomină copleșitor, pe când activitățile 
creative se văd mult mai rar. 

În științe există tehnicieni din belșug, dar numărul celor care 
pot formula creativ ipoteze și teorii rodnice este cu adevărat 
foarte mic. 

În industrie, creaţia este rezervată celor puţini: managerul, 
designerul, șeful secției de cercetare, iar pentru cei mulți, viaţa 
este lipsită de demersuri originale sau creative. 

În viaţa individuală și de familie rămâne valabilă aceeași 
imagine. În hainele pe care le purtăm, alimentele pe care le mân- 
cam, cărțile pe care le citim și ideile pe care le susţinem există o 
tendinţă puternică spre conformism, spre stereotipie. A fi origi- 
nal sau diferit este un lucru perceput drept „primejdios“. 

De ce să ne preocupe acest lucru? Dacă nouă, ca popor, ne 
place mai mult conformismul decât creativitatea, n-ar trebui să 
avem voie să facem această alegere? După părerea mea, o astfel 
de alegere ar fi întru totul rezonabilă dacă n-ar exista o mare 
umbră ce planează asupra noastră, a tuturor. Într-o vreme când 
cunoașterea, constructivă și distructivă, progresează în cele mai 
incredibile salturi, ducând într-o epocă atomică fantastică, 

adaptarea cu adevărat creativă pare să reprezinte singura posi- 
bilitate ca omul să ţină pasul cu schimbările caleidoscopice din 
lumea sa. În contextul în care descoperirile și invențiile stiintifi- 
ce se dezvoltă, ni se spune, în progresie geometrică, un popor în 
general pasiv și limitat de cultură nu poate face față probleme- 
lor tot mai numeroase. Dacă indivizii, grupurile și popoarele nu 
pot să imagineze, să construiască și să remodeleze creativ noi 
moduri de a se raporta la aceste schimbări complexe, luminile 
se vor stinge. Dacă omul nu poate găsi adaptări noi și originale 
la mediul său tot atât de rapid pe cât știința sa poate schimba 
mediul, cultura noastră va pieri. Preţul pe care-l vom plăti pen- 
tru lipsa de creativitate nu va consta doar în dezadaptare indi- 
viduală și tensiuni de grup, ci în anihilare internațională. 

În consecință, investigaţiile asupra procesului creativității, 
asupra condiţiilor în care se produce el și a modurilor în care 
poate fi facilitat sunt, după mine, de maximă importanţă. 

Prezint secțiunile următoare cu speranța de a propune o 
structură conceptuală pe baza căreia s-ar putea desfășura astfel 
de investigații. 


Procesul de creaţie 


Există diferite moduri de a defini creativitatea. Ca să fac mai 
clară semnificaţia a ceea ce va urma, dati-mi voie să prezint ele- 
mentele care fac parte, după mine, din procesul de creație și 
apoi să încerc o definire. 

În primul rând, pentru mine, ca om de știință, trebuie să exis- 
te ceva observabil, un produs al creației. Fanteziile mele pot fi 
extrem de noi, însă ele nu pot fi definite în mod util drept crea- 
tive decât dacă se concretizează într-un produs observabil — 

decât dacă sunt prezentate simbolic prin cuvinte, scrise într-o 
poezie, traduse într-o operă de artă sau transformate într-o in- 
ventie. 

Aceste produse trebuie să fie construcţii noi. Noutatea de- 
curge din calitățile unice ale individului în interacțiunea sa cu 
materialele oferite de experienţă. Produsul creativității poartă în- 
totdeauna pecetea individului, dar produsul nu este individul, 
nici materialele sale, ci face parte din relaţia dintre cele două. 

După părerea mea, creativitatea nu se limitează la un conți- 
nut anume. Presupun că nu există nici o diferenţă fundamenta- 
14 în ceea ce privește procesul de creație așa cum apare el în pic- 
tarea unui tablou, compunerea unei simfonii, conceperea de noi 
instrumente de ucis, elaborarea unei teorii științifice, descoperi- 
rea de noi procedee în relațiile umane sau crearea unor noi for- 
me ale personalității proprii, ca în psihoterapie. (Mai mult, ex- 
perienta mea în acest ultim domeniu și nu în privinţa vreunei 
arte mi-a trezit interesul special față de creativitate și facilitarea 
ei. Cunoașterea intimă a felului în care se remodelează individul 
în relația terapeutică, cu originalitate și măiestrie eficientă, iti dă 
încredere în potenţialul creator al tuturor indivizilor.) 

Definiţia pe care o dau, așadar, procesului de creaţie este aceea că el 
reprezintă concretizarea în acțiune a unui nou produs relational, năs- 
cut din unicitatea individului, pe de o parte, și materialele, întâmplă- 
rile, oamenii sau circumstanțele din viata sa, pe de altă parte. 

Să adaug câteva detalii negative cu privire la această defini- 
tie. Ea nu face nici o deosebire între creativitatea „bună“ și cea 
„rea“. Un om ar putea să descopere o cale de a alina durerea, în 
timp ce altul concepe o formă nouă, mai subtilă de tortură pen- 
tru deținuții politic. Ambele acțiuni sunt, după mine, creative, 
cu toate că valoarea lor socială este extrem de diferită. Voi face 

mai târziu comentarii cu privire la aceste valorizări sociale, însă 
am evitat sa le introduc în definiție fiindcă sunt foarte oscilante. 
Galileo și Copernic au făcut descoperiri creatoare care, la vre- 
mea lor, au fost evaluate ca fiind blasfemiatoare și malefice, iar 
în prezent sunt considerate fundamentale și constructive. Nu e 
de dorit să ne înceţoșăm definiția cu termeni intemeiati pe su- 
biectivism. 

Un alt mod de a privi aceeași chestiune este cel de a observa 
că, pentru a fi considerat în istorie drept rezultat al creativității, 
produsul trebuie să poată fi acceptat de un anumit grup, într-o 
anumită perioadă. Acest fapt nu este însă util pentru definiția 
noastră, din cauza valorizării fluctuante pe care am mentionat-o 
deja, dar și pentru că, fără îndoială, multe produse creative n-au 
fost niciodată remarcate în plan social, ci au dispărut fără a fi 
fost evaluate vreodată. Așadar, această idee a acceptării de către 
un grup este omisă și ea din definiţia noastră. 

În plus, ar trebui arătat că definiția nu face distincţii cu privi- 
re la gradul de creativitate, fiindcă și aceasta este o judecată de 
valoare cu caracter extrem de variabil. Acţiunea copilului care 
inventează un joc nou cu prietenii săi, Einstein formulând teo- 
ria relativităţii, gospodina care inventează un sos nou pentru 
friptură, un tânăr autor care-și scrie primul roman — toți acești 
oameni sunt creativi, prin prisma definiţiei noastre, și nu facem 
nici o încercare de a-i plasa într-o anumită ordine, ca fiind unii 
mai creativi decât alţii. 


Motivația creativității 


Principala forță motivatoare a creativității pare a fi aceeași 
tendință pe care o descoperim în profunzime ca fiind forța vin- 

decătoare din psihoterapie: tendința omului de a se actualiza, de a 
deveni una cu potentialele sale. Prin aceasta mă refer la tendinţa di- 
rectionala ce poate fi văzută la toate formele materiei organice, 
inclusiv în viața omenească — imboldul imperios de a se extin- 
de, a se dezvolta, a se maturiza, tendinţa de a exprima și activa 
toate capacitățile organismului, adică sinele. Această tendință 
poate ajunge să fie adânc îngropată sub nenumărate straturi de 
mecanisme psihice de apărare întărite; poate fi ascunsă în spa- 
tele unor măști elaborate, care-i neagă existenţa; însă eu am con- 
vingerea, obținută pe baza experienţei, că ea există în fiecare in- 
divid și așteaptă doar condiţiile adecvate pentru a fi eliberată și 
a se exprima. Această tendinţă constituie principala motivație a 
creativității atunci când organismul leagă noi relații cu mediul, 
încercând să fie cât mai deplin el însuși. 

Să încercăm acum să ne ocupăm direct de această chestiune 
enigmatică a valorii sociale a actului de creație. Probabil că pe 
prea puțini dintre noi ne interesează să facilităm o creativitate 
distructivă social. Nu vrem, cu bună știință, să depunem efor- 
turi pentru dezvoltarea indivizilor al căror geniu creator se con- 
cretizează în moduri noi, mai bune de a jefui, exploata, tortura, 
ucide alti oameni sau pentru dezvoltarea de organizații politice 
ori a unor forme de artă care duc omenirea pe căi ale autodistru- 
gerii fizice sau psihice. Și totuși, cum se pot face discriminările 
necesare, așa încât să încurajăm creativitatea constructivă și nu 
pe cea distructivă? 

Distincția nu poate fi făcută prin examinarea produsului. 
Esenţa lucrului creativ constă în noutatea sa, așa că n-avem nici 
un standard pe baza căruia să-l judecăm. Mai mult, istoria ara- 
tă faptul că, cu cât produsul este mai original și are implicații 
mai vaste, cu atât sunt șanse mai mari de a fi considerat malefic 

de către contemporanii săi. Creaţia cu însemnătate autentică, in- 
diferent că este o idee, o operă de artă sau o descoperire stiinti- 
fică, este foarte probabil să fie privită la început ca fiind ceva 
eronat, rău sau prostesc. Ulterior, poate fi considerată ca fiind 
ceva evident, ce se impune de la sine. Abia mai târziu își primeș- 
te evaluarea finală, de contribuţie creativă. Pare clar că nici un 
muritor contemporan nu poate evalua satisfăcător un produs 
creativ la momentul producerii lui, și această afirmaţie este cu 
atât mai adevărată, cu cât e mai mare noutatea creației. 

Nu ajută la nimic nici examinarea scopurilor individului 
implicat în procesul de creaţie. Multe, poate cele mai multe 
dintre creaţiile și descoperirile științifice care s-au dovedit a 
avea o mare valoare socială au fost motivate de scopuri care 
au avut de-a face mai degrabă cu interesul personal decât cu 
valoarea socială, iar pe de altă parte, istoria consemnează un 
deznodământ întru câtva trist pentru multe dintre acele crea- 
tii (diferite utopii, Prohibitia etc.) al căror scop declarat a fost 
binele social. Nu, trebuie să recunoaștem că individul creează 
în primul rând fiindcă acest lucru îi aduce satisfacţie, fiindcă 
acest comportament este perceput ca ducând la actualizarea 
sinelui, și că nu ajungem nicăieri dacă încercăm să facem dife- 
renta între scopurile „bune“ și cele „rele“ ale procesului de 
creaţie. 

Și atunci, trebuie să renunțăm la orice încercare de a diferen- 
tia creativitatea cu potential constructiv de cea cu potențial dis- 
tructiv? Nu cred că această concluzie pesimistă este justificată. 
Constatările clinice recente din domeniul psihoterapiei ne dau 
speranţă în această privinţă. S-a constatat că, atunci când indivi- 
dul este „deschis“ fata de toate experienţele sale (expresie ce va 
fi definită mai pe larg), comportamentul său va fi creativ și vom 

putea avea încredere că creativitatea sa este esențialmente con- 
structivă. 

Diferentierea poate fi exprimată foarte pe scurt astfel: în mă- 
sura în care individul refuză conștientizarea (sau reprimă, dacă 
preferaţi acest termen) unor arii întinse ale experienţei sale, pro- 
dusele sale creative pot fi patologice, malefice social sau și una, 
și alta. În măsura în care individul este deschis fata de toate as- 
pectele experienţei sale și poate conștientiza toate feluritele sim- 
tiri și percepții ce se petrec în organismul său, produsul cel nou 
al interacțiunii sale cu mediul va tinde să fie constructiv și pen- 
tru sine, și pentru alții. Ca să ilustrez, individul cu tendințe pa- 
ranoide poate elabora creativ o teorie extrem de nouă cu privire 
la relaţia dintre el însuși și mediul său, văzând dovezi în spriji- 
nul acelei teorii în tot felul de indicii mărunte. Teoria lui nu are 
valoare socială, poate fiindcă există o gamă imensă de experien- 
te cărora acest individ nu le poate da voie să intre în câmpul 
conștiinței. Socrate, pe de altă parte, considerat „nebun“ de con- 
temporanii săi, a elaborat idei noi care s-au dovedit a fi con- 
structive în plan social. Aceasta, foarte probabil, fiindcă era re- 
marcabil de lipsit de mecanisme defensive și de deschis fata de 
experienţă. 

Raționamentul aflat la baza acestor afirmaţii va deveni, poa- 
te, mai clar în restul sectiunilor acestei lucrări. Baza sa principa- 
lă este însă descoperirea, în psihoterapie, a faptului că, pe mă- 
sură ce individul devine mai deschis față de toate aspectele ex- 
perientei sale și mai conștient de ele, există o probabilitate mai 
mare să acționeze într-o manieră pe care am numi-o socializată. 
Dacă poate fi conștient de impulsurile sale ostile, dar și de do- 
rinţa sa de prietenie și acceptare; conștient de așteptările cultu- 
rii din care face parte, dar la fel de conștient de propriile sco- 

puri; conștient de dorinţele sale egoiste, dar și de grija duioasă 
și sensibilă fata de altă persoană, atunci se poartă într-o manie- 
ră armonioasă, integrată, constructivă. Cu cât e mai deschis fata 
de experienţele sale, cu atât comportamentul său arată că natu- 
ra speciei umane tinde spre existenţa socială constructivă. 


Condiţiile interne ale creativităţii constructive 


Care sunt condiţiile din interiorul individului care se asocia- 
ză cel mai strâns cu actul creator cu potenţial constructiv? Eu 
văd ca posibilități următoarele: 

A. Deschiderea față de experienţă: extindere. Acest lucru este 
opusul defensivitatii psihologice, prin care anumite experiențe 
sunt împiedicate să intre în câmpul conștiinței, decât poate în 
manieră deformată, pentru a proteja organizarea sinelui. La per- 
soana deschisă spre experienţă, fiecare stimul este transmis liber 
prin sistemul nervos, fără a fi deformat de vreun proces de apă- 
rare. Indiferent dacă provine din mediu, ca impact al formei, cu- 
lorii sau sunetului asupra nervilor senzoriali, sau își are originea 
în viscere sau este urma unei amintiri în sistemul nervos central, 
stimulul se află la dispoziţia conștiinței. Aceasta înseamnă că, în 
loc să perceapă în categorii prestabilite („copacii sunt verzi“, 
„educaţia universitară e bună“, „arta modernă e caraghioasa”), 
individul este conștient de momentul existenţial dat așa cum 
este acesta, fiind astfel receptiv fata de numeroasele experienţe 
care nu se încadrează în categoriile obișnuite (acest copac e vio- 
let“, „această educaţie universitară e dăunătoare“, „această sculp- 
tură modernă are un efect puternic asupra mea“). 

Acest ultim aspect sugerează o altă modalitate de a descrie 
deschiderea față de experienţă. Ea presupune lipsa de rigiditate 

și permeabilitatea graniţelor conceptelor, convingerilor, percep- 
țiilor și ipotezelor. Presupune toleranţă fata de ambiguu, atunci 
când există ambiguitate. Presupune capacitatea de a primi nu- 
meroase informații conflictuale fără a impune situaţiei o clarifi- 
care finală. Înseamnă ceea ce specialistul în semantică generală 
numește „orientare extensivă“. 

Această deschidere totală a câmpului conștiinței fata de ceea 
ce există în momentul prezent este, după mine, o condiţie im- 
portantă a creativității constructive. Ea este prezentă, fără îndo- 
ială, în manieră la fel de intensă, dar mai îngustă în tot ce în- 
seamnă creativitate. Artistul profund neadaptat, care nu poate 
să identifice sau să conștientizeze sursa interioară a nefericirii 
sale, poate fi totuși conștient, cu finețe și sensibilitate, de forme- 
le și culorile din experienţa sa. Tiranul (la scară măruntă sau 
foarte mare) care nu se poate confrunta cu slăbiciunile proprii 
poate fi totuși foarte receptiv și conștient de fisurile din armura 
psihică a celor cu care are de-a face. Întrucât există deschidere 
fata de o fază a experienței, creativitatea este posibilă; întrucât 
deschiderea vizează doar una dintre fazele experienţei, produsul 
acestei creativități poate avea efect distructiv asupra valorilor 
sociale. Cu cât individul are la dispoziție un câmp al conștiinței 
sensibil la toate fazele experienţei sale, cu atât putem fi mai si- 
guri că manifestările creativităţii sale vor fi constructive în plan 
personal și social. 

B. Un locus al evaluării intern. Poate cea mai importantă con- 
ditie a creativității este aceea ca sursa sau locusul judecăților 
evaluatoare să fie internă. Pentru persoana creativă, valoarea 
produsului ei este dată nu de laudele sau criticile venite de la al- 
tii, ci de ea însăși. Am creat ceva care mă mulțumește pe mine? 
Exprimă o parte din mine — ceea ce simt sau ceea ce gândesc, 

contează cu adevărat pentru persoana creativă sau pentru orice 
persoană atunci când este creativă. 

Aceasta nu înseamnă că individul este orb la judecăţile alto- 
ra sau nu este dispus să le conștientizeze, ci doar că temeiul eva- 
luării se află în sine însuși, în propria reacţie, la nivel de orga- 
nism, față de produsul său și în felul cum îl judecă el. Dacă pro- 
dusul îi dă individului senzația de „eu în acțiune“, de a consti- 
tui actualizarea unor potentialuri proprii care n-au existat ante- 
rior și care iau acum ființă, atunci este satisfăcător și creativ și 
nici o evaluare din exterior nu poate schimba acest fapt funda- 
mental. 

C. Capacitatea de a se juca cu elemente și concepte. Deși poa- 
te acest aspect este mai putin important decât elementele A și B, 
el pare a fi o condiţie a creativităţii. Cu deschiderea și lipsa de 
rigiditate descrise la A se asociază capacitatea jocului spontan 
cu idei, culori, forme, relații — capacitatea de a jongla cu ele- 
mentele, alăturându-le în maniere imposibile, de a formula ipo- 


teze nebunesti, de a transforma faptul dat în ceva problematic, : 


de a exprima ridicolul, de a traduce dintr-o formă într-alta, de a 
transforma în echivalente improbabile. Din această joacă și ex- 
plorare spontană decurge bănuiala, vederea creativă a vieţii 
într-un mod nou, semnificativ. Este ca și cum din nașterea irosi- 
toare a mii de posibilități apar una sau două forme evolutive, cu 
calități care le dau o valoare mai durabilă. 


Actul de creaţie și fenomenele sale insotitoare 


Când sunt prezente aceste trei condiţii, se produce creativi- 
tatea constructivă. Dar nu ne putem aștepta la o descriere 


CARL R. ROGERS 


exactă a actului de creaţie, căci el este indescriptibil prin însăși 
natura sa. Acesta este necunoscutul pe care trebuie să-l recu- 
noaștem ca imposibil de cunoscut până când se produce. 
Acesta este improbabilul care devine probabil. Putem spune 
doar, la un mod foarte general, că actul de creaţie este com- 
portamentul natural al unui organism care tinde să se declan- 
șeze atunci când organismul este deschis față de toate expe- 
rienfele interne și externe pe care le trăiește și când este liber 
să încerce, în mod flexibil, tot felul de relaţii. Din această mul- 
titudine de posibilități pe jumătate conturate, organismul o 
alege, la fel ca un mare computer, pe cea care satisface cel mai 
eficient o nevoie internă sau pe cea care formează o relație mai 
eficientă cu mediul sau pe cea care duce la descoperirea unei 
ordini mai simple și mai satisfăcătoare prin care să fie perce- 
pută viaţa. 

Actul de creaţie are totuși o caracteristică pe care o putem de- 
scrie. Observăm în aproape toate produsele creaţiei o selectivi- 
tate sau un accent, o dovadă a disciplinei, o încercare de a scoa- 
te la iveală esenţa. Artistul pictează suprafeţe sau texturi în for- 
mă simplificată, ignorând variațiile minore ce există în realitate. 
Omul de știință formulează o lege fundamentală a relaţiei, dând 
la o parte toate evenimentele sau circumstanţele particulare care 
i-ar putea ascunde frumusețea nudă. Scriitorul alege acele cu- 
vinte și expresii care dau unitate exprimării sale. Putem spune 
că aceasta este influența persoanei concrete, a lui „eu“. Realita- 
tea conţine o multitudine de fapte nedumeritoare, dar „eu“ 
aduc o structură în relația mea cu realitatea; am felul „meu“ de 
a percepe realitatea, și această selectivitate personală disciplina- 
tă (inconștient?) sau abstracție este ceea ce dă produselor creati- 
ve calitatea lor estetică. 

Cu toate că mai departe de atât nu putem merge cu descrie- 
rea vreunui aspect al actului de creaţie, există la nivelul indivi- 
dului anumite fenomene insofitoare ce pot fi amintite. Primul 
este ceea ce putem numi sentimentul Evrica — „Asta e!“. „Am 
descoperit!“ „Asta e ceea ce voiam să exprim!“ 

Un alt fenomen însoțitor este anxietatea separării. Nu cred că 
există multe produse creative semnificative care să fie obținute 
fără sentimentul: „Sunt singur. Nimeni n-a mai făcut acest lucru. 
M-am aventurat pe un teritoriu pe care n-a mai pășit nimeni. Poa- 
te sunt nesăbuit sau mă înșel, m-am rătăcit sau sunt anormal”. 

Altă experienţă ce însoțește de obicei creativitatea este dorin- 
ta de a comunica. Mă îndoiesc că un om poate să creeze fără a 
dori să-și împărtășească creaţia cu alții. Doar pe această cale 
poate să-și aline anxietatea separării și să se asigure că aparţine 
grupului. Poate că-și destăinuie teoriile doar în jurnalul perso- 
nal. Poate că-și formulează descoperirile într-un cod criptic. 
Poate că-și ascunde poeziile într-un sertar încuiat. Poate că-și 
fine picturile într-o debara. Și totuși, își dorește să comunice cu 
un grup care să-l înțeleagă, chiar dacă trebuie să-și imagineze 
un astfel de grup. Nu creează ca să comunice, dar, o dată ce a 
creat, își dorește să împartă cu alţii acest nou aspect al „propriei 
persoane în relație cu mediul“. 

Condiţiile care stimulează creativitatea constructivă 


Până aici am încercat să descriu natura creativităţii, să arăt 
care e calitatea experienţei individuale ce sporește probabilita- 
tea ca creativitatea să fie constructivă, să formulez condiţiile ac- 
tului de creație și să prezint unele dintre fenomenele sale însoți- 
toare. Dar, ca să facem progrese în satisfacerea nevoii sociale 

prezentate la început, trebuie să știm dacă creativitatea con- 
structivă poate fi stimulată și, dacă da, cum. 

Însăși natura condiţiilor interne ale creativităţii arată clar că 
ele nu pot fi forțate, ci trebuie lăsate să iasă la iveală. Fermie- 
rul nu poate face embrionul să se dezvolte și să iasă din să- 
mânţă; poate doar să ofere condiţiile protectoare și hrănitoare 
care-i vor permite semintei să-și dezvolte potenţialul. La fel e 
și cu creativitatea. Cum putem crea condiţiile externe care vor 
stimula și vor hrăni condiţiile interne descrise mai sus? Expe- 
rienta în psihoterapie mă face să cred că, prin crearea conditi- 
ilor de siguranţă și libertate psihică, amplificăm la maximum 
probabilitatea apariției creativității constructive. Să descriu 
aceste condiţii cu un anumit grad de detaliere, etichetându-le 
drept X și Y. 

X. Siguranța psihică. Aceasta poate fi creată prin trei procese 
asociate. 

1. Acceptarea individului ca având o valoare unică. Ori de 
câte ori un profesor, părinte, terapeut sau altă persoană cu rol de 
facilitare simte, în esenţă, că individul are valoare așa cum este 
el și așa cum se dezvoltă, indiferent care ar fi starea sau compor- 
tamentul său actual, acea persoană stimulează creativitatea. 
Probabil că această atitudine poate fi autentică doar atunci când 
profesorul, părintele etc. sesizează potenţialul individului și, 
astfel, poate avea încredere necondiționată în el, indiferent care 
ar fi starea lui în acel moment. 

Receptată de individ, această atitudine are efectul de a-l face 
să perceapă un climat de siguranţă. El învaţă treptat că poate fi 
așa cum este, fără prefăcătorie sau fațadă, fiindcă pare să fie 
considerat valoros indiferent ce face. În consecinţă, are mai pu- 
țină nevoie de rigiditate, poate descoperi ce înseamnă să fie el 

însuși, poate încerca să se actualizeze în moduri noi și spontane. 
Cu alte cuvinte, se îndreaptă spre creativitate. 

2. Oferirea unui climat din care lipsește evaluarea externă. 
Când încetăm să formulăm judecăţi despre celălalt din perspec- 
tiva propriului locus al evaluării, stimulăm creativitatea. A se 
afla într-o atmosferă în care nu este evaluat, nu este măsurat pe 
baza unui standard extern este o experienţă extrem de elibera- 
toare pentru individ. Evaluarea reprezintă întotdeauna o ame- 
ninfare, creează întotdeauna nevoia de defensivitate, înseamnă 
întotdeauna că o parte a experiențelor trebuie împiedicate să 
ajungă în câmpul conștiinței. Dacă acest produs este evaluat pe 
baza standardelor externe ca fiind bun, trebuie să nu recunosc 
că mie nu-mi place. Dacă ceea ce fac este rău după standardele 
externe, trebuie să nu fiu conștient de faptul că acest lucru pare 
să mă reprezinte, să facă parte din mine. Dar dacă nu se emit ju- 
dec&ti pe baza standardelor externe, atunci pot fi mai deschis 
faţă de experienţele mele, pot să-mi recunosc mai clar și cu mai 
multă sensibilitate simpatiile și antipatiile, natura materialelor 
și a reacției mele fata de ele. Pot începe să identific în mine locu- 
sul evaluării. Ca atare, mă îndrept spre creativitate. 

Pentru a linisti posibilele îndoieli și temeri ale cititorului, tre- 
buie arătat că a înceta să evaluezi pe cineva nu înseamnă să în- 
cetezi să mai ai reacţii. La drept vorbind, ar putea să-ţi ofere li- 
bertatea de a reacţiona. „Nu-mi place ideea ta“ (sau tabloul, in- 
ventia, scrierea) nu este o evaluare, ci o reacție. Ea se deosebeș- 
te subtil, dar pregnant de judecata care spune: „Ceea ce faci este 
rău (sau bun) și această calitate îți este atribuită de către o sursă 
externă“. Prima afirmaţie îi permite individului să-și păstreze 
propriul locus al evaluării. Ea conţine posibilitatea ca eu să nu 
pot aprecia un lucru care este, de fapt, foarte bun. A doua afir- 

matie, indiferent dacă laudă sau condamnă, tinde să pună per- 
soana la dispoziţia bunului plac al forțelor externe. I se spune că 
nu se poate întreba pur și simplu dacă acel produs constituie 
sau nu o exprimare de sine validă, ci trebuie să se preocupe de 
părerea celorlalţi. Este îndepărtată de creativitate. 

3, Înțelegerea empatică. Acest element este cel care, adăugat 
la celelalte două, oferă suprema siguranţă psihică. Dacă spun că 
te „accept“, dar nu știu nimic despre tine, e o acceptare superfi- 
cială si tu îţi dai seama că se poate schimba dacă ajung să te cu- 
nosc cu adevărat. Dar dacă te înțeleg empatic, dacă te văd pe 
tine și ceea ce simți și faci din propriul tău punct de vedere, dacă 
intru în lumea ta personală și o văd așa cum îţi pare tie — și te 
accept în continuare, aceasta este într-adevăr siguranţă. În acest 
climat îți poți lăsa adevăratul sine să iasă la iveală și să se expri- 
me în forme noi si variate, în contextul relaționării cu lumea. 
Aceasta constituie o stimulare fundamentală a creativității. 

Y. Libertatea psihică. Atunci când un profesor, părinte, terape- 
ut sau altă persoană cu rol de facilitare îi acordă individului li- 
bertate deplină de exprimare simbolică, creativitatea este stimu- 
lată. Această permisivitate îi dă individului libertate deplină de 
a gândi, de a simți, de a fi tot ce există în adâncul ființei sale. Ea 
stimulează deschiderea și jonglarea jucăușă și spontană cu per- 
ceptii, concepte și semnificaţii, ce face parte din creativitate. 

Observaţi că descriu libertatea deplină de exprimare simboli- 
că. Exprimarea în comportament a tuturor sentimentelor, impul- 
surilor și formulărilor poate să nu fie eliberatoare în toate cazu- 
rile. În anumite situaţii, comportamentul poate fi limitat de so- 
cietate, și așa trebuie să și fie. Dar exprimarea simbolică nu tre- 
buie limitată. Astfel, a distruge un obiect al urii (fie că e vorba 
de mamă sau de o clădire rococo) prin distrugerea unui simbol 

al său este o acțiune eliberatoare. A-l ataca în realitate poate să 
dea naștere la vinovăţie și să îngusteze libertatea psihică trăită. 
(Mă simt nesigur în privința acestui paragraf, dar e cea mai 
bună formulare pe care o pot oferi în acest moment și care pare 
să concorde cu experiența mea.) 

Permisivitatea descrisă nu înseamnă moliciune, indulgență 
sau încurajare. Este permisiunea de a fi liber, ceea ce înseamnă și 
a fi responsabil. Individul este la fel de liber să se teamă de un 
nou demers ca și să-l dorească cu nerăbdare; liber să suporte ur- 
mările greșelilor, ca și pe cele ale realizărilor sale. Acest tip de li- 
bertate responsabilă de a fi el însuși stimulează dezvoltarea 
unui locus al evaluării sigur, în interiorul individului, și, în con- 
secință, tinde să determine condiţiile interne ale creativității 
constructive. 


Încheiere 


Am încercat să prezint un mod ordonat de a gândi procesul 
creativ, pentru ca unele dintre aceste idei să poată fi supuse la 
testări riguroase și obiective. Justificarea mea pentru formularea 
acestei teorii și motivele de a spera că vor fi întreprinse astfel de 
cercetări constau în faptul că dezvoltarea actuală a științelor 
exacte ne cere imperativ, la nivel individual și de cultură, com- 
portamente creative de adaptare la noua noastră lume, dacă 
vrem să supraviefuim. 

PARTEA A ȘAPTEA 


Științele comportamentale 
și persoana 


Mă simt profund îngrijorat că științele comportamentale, 
aflate în plină dezvoltare, ar putea fi folosite ca să-l controleze 
pe individ și să-l jefuiască de calitatea sa de persoană. 
Cred totuși că aceste științe ar putea fi folosite 
pentru a îmbunătăţi persoana. 


CAPITOLUL 20 


Puterea tot mai mare 
a științelor comportamentale 


La sfârșitul anului 1955, profesorul B.F. Skinner de la Harvard 
m-a invitat să particip la o dezbatere prietenească, cu el, în cadrul 
convenției Asociaţiei Psihologilor Americani ce urma să aibă loc în 
toamna anului 1956. Știa că avem concepții foarte divergente cu pri- 
vire la folosirea cunoașterii științifice pentru modelarea sau controla- 
rea comportamentului uman și a sugerat că dezbaterea ar fi utilă, 
fiindcă ar duce la clarificarea chestiunii. Și-a exprimat propriul punct 
de vedere fundamental, deplângând faptul că psihologii nu sunt dis- 
puși să-și folosească puterea. „În prezent, psihologii manifestă o re- 
zervă ciudată de a prelua controlul acolo unde există sau de a-l crea 
acolo unde nu există. În majoritatea clinicilor, accentul se pune în 
continuare pe psihometrie, și acest lucru se datorează în parte refuzu- 
lui de a ne asuma responsabilitatea controlului. [...] În mod ciudat, 
ne simțim obligați să lăsăm controlul activ al comportamentului 
uman pe seama celor care-l înșfacă în scopuri egoiste“.* 


* Skinner, B.F., în Current Trends in Psychology, coordonată de Wayne Dennis (Universi- 
ty of Pittsburgh Press, 1947), pp. 24-25. 

Eram de acord cu el că o discuţie de acest fel va avea un scop valo- 
ros, prin faptul că va trezi interesul față de o chestiune importantă. 
Am susținut dezbaterea în septembrie 1956. Ea a atras un public mare 
și atent și, așa cum se întâmplă cu dezbaterile, majoritatea participan- 
tilor au simțit la plecare, fără îndoială, că li s-au confirmat concepțiile 
pe care le aveau când au venit. Textul dezbaterii a fost publicat în 
Science, 30 noiembrie 1956, 124, pp. 1057-1066. 

Ulterior, cugetând asupra acestei experiențe, singurul lucru care 
m-a nemulțumit a constat în faptul că a fost o dezbatere. Cu toate că 
și Skinner, și eu am încercat să evităm contrazicerea de dragul con- 
trazicerii, tonul discuţiei a fost totuși de tipul ori-ori. Consideram că 
subiectul este mult prea important pentru a fi considerat o dispută 
între două persoane ori o simplă chestiune de alb sau negru. De 
aceea, pe parcursul anului următor mi-am așternut pe hârtie mai pe 
larg și, cred, cu o nuanță polemică mai redusă propria percepție asu- 
pra elementelor acestei probleme care va fi privită într-o zi drept o 
decizie de profundă importanță pentru societate. Expunerea pare să 
se împartă în mod firesc în două parti, ce constituie cele două capito- 
le care urmează. 

Când am scris aceste texte, n-aveam în minte un anumit plan de a 
le utiliza. Le-am folosit însă ca bază pentru prelegeri în cadrul cursu- 
lui „Tendinţe contemporane“ la Universitatea Wisconsin, iar în ulti- 
mul an le-am folosit ca bază pentru un seminar cu cadre didactice și 
studenți susținut la Institutul Tehnologic California. 


* 


Științele care se ocupă de comportament sunt la vârsta prun- 
ciei. De obicei, se consideră că acest grup de discipline stiinfifi- 
ce include psihologia, psihiatria, sociologia, psihologia socială, 

antropologia și biologia, cu toate că uneori sunt incluse și alte 
științe sociale, precum economia și politologia, iar matematica si 
statistica sunt foarte implicate, ca discipline instrumentale. Deși 
toate acestea încearcă să înţeleagă comportamentul omului și al 
animalelor și deși cercetarea progresează cu pași mari în aceste 
domenii, aria în care sunt cuprinse rămâne una în care există, 
fără îndoială, mai multă confuzie decât cunoaștere. Specialiștii 
preocupaţi din aceste domenii tind să sublinieze imensa noastră 
ignoranță științifică în ceea ce privește comportamentul și puți- 
nătatea legilor generale care au fost descoperite. Ei tind să com- 
pare starea acestui domeniu al demersurilor științifice cu cel al 
fizicii și, văzând relativa precizie a măsurărilor, acurateţea pre- 
dictiei și eleganța și simplitatea legitatilor descoperite în acest al 
doilea domeniu, sunt acut de conștienți de noutatea, starea inci- 
pientă, imaturitatea domeniului științelor comportamentale. 

Fără a nega câtuși de puţin adevărul acestei imagini, cred că 
uneori el este subliniat într-atât, încât publicul general nu mai 
reușește să vadă și cealaltă față a medaliei. Stiinta comporta- 
mentului, deși în fașă, a făcut pași foarte mari spre a deveni o 
știință de tip „dacă-atunci”. Prin aceasta vreau să spun că a fă- 
cut progrese izbitoare în discernerea și descoperirea de relaţii cu 
caracter de lege, de tipul: dacă există anumite condiţii, atunci vor 
apărea în mod previzibil anumite comportamente. Cred că prea 
puţini oameni sunt conștienți de amploarea și profunzimea pro- 
greselor făcute în ultimele decenii în câmpul științelor compor- 
tamentale. Și mai puțini par a fi conștienți de problemele socia- 
le, educaţionale, politice, economice, etice și filosofice profunde 
pe care le ridică aceste progrese. 

În această prelegere și în următoarea aș vrea să ating mai 
multe obiective. În primul rând, aș vrea să schițez, în manieră 

impresionistă, o imagine a capacității tot mai mari a științelor 
comportamentale de a înțelege, anticipa și controla comporta- 
mentul. Apoi aș vrea să prezint întrebările și problemele serioa- 
se pe care ni le ridică aceste realizări, ca indivizi și ca societate. 
Pe urmă aș vrea să propun o posibilă rezolvare a acestor proble- 
me, care are semnificație pentru mine. 


Cunostintele științelor comportamentale 


Să încercăm să ne facem o idee despre cunoașterea din cadrul 
științelor comportamentale, frunzărind ici-colo ca să aruncăm o 
privire la anumite studii și la semnificațiile lor. Am încercat să 
aleg ilustrari care să arate într-o anumită măsură gama demer- 
surilor desfășurate. Sunt limitat de aria propriilor cunoștințe și 
nu susţin că aceste ilustrări reprezintă un eșantion cu adevărat 
aleator din științele comportamentale. Am certitudinea că faptul 
de a fi psiholog înseamnă că tind să extrag o cantitate dispro- 
porționată de exemple din acel domeniu. De asemenea, am avut 
tendinţa de a alege ilustrări care pun accentul pe predicția și po- 
sibilul control al comportamentului, și nu pe cele a căror princi- 
pală semnificaţie este pur și simplu aceea că ne ajută să intele- 
gem mai bine comportamentul. Sunt foarte constient ca, pe ter- 
men lung, aceste din urmă studii se vor preta și mai mult la pre- 
dictie și control, dar relevanfa lor în astfel de chestiuni nu trans- 
pare prea ușor la prima vedere. 

Oferind aceste mostre de cunoaștere științifică, le voi formu- 
la în termeni simpli, fără diferitele amendamente importante 
pentru o acuratețe riguroasă. Fiecare afirmaţie generală pe care 
o voi face este sprijinită de cercetări rezonabil de adecvate, deși, 
la fel ca toate descoperirile științifice, fiecare afirmație exprimă 

un anumit grad de probabilitate, și nu un adevăr absolut. În 
plus, fiecare afirmaţie va putea fi modificată și corectată sau 
chiar respinsă de studiile viitoare mai precise sau mai imagina- 
tive. 


Predictia comportamentului 


Cu acești factori de selecţie și aceste amendamente în minte, 
să vedem mai întâi câteva dintre realizările științelor comporta- 
mentale în care este proeminent elementul predictiei. Tiparul 
urmat de fiecare dintre ele poate fi generalizat astfel: „Dacă un 
individ are caracteristicile măsurabile a, b și c, putem face pre- 
dictia că există un grad ridicat de probabilitate ca el să manifeste 
comportamentele x, y și z“. 

Astfel, stim să prezicem, cu precizie considerabilă, care indivizi vor 
avea succes ca studenți, directori de corporație, agenți de asigurare si 
așa mai departe. Nu voi încerca să aduc dovezi în sprijinul acestei 
afirmații, pur și simplu fiindcă ar fi prea numeroase. Aici este 
implicată întreaga arie a testelor de aptitudini, a testelor vocatio- 
nale, a selecției personalului. Cu toate că specialiștii din aceste 
domenii sunt preocupați, pe bună dreptate, de gradul de impre- 
cizie al predictiilor pe care le formulează, adevărul e că aceasta 
este o arie largă în care o mulțime de industrii, universități și alte 
organizații pragmatice acceptă activitatea științelor comporta- 
mentale. Am ajuns să acceptăm că specialistul în științe compor- 
tamentale poate selecta (cu o anumită marjă de eroare), dintr-un 
grup necunoscut, acele persoane care vor avea succes ca dactilo- 
grafi, profesori de activități practice, arhivari sau fizicieni. 

Acest domeniu se extinde permanent. Se fac eforturi de a sta- 
bili, de exemplu, caracteristicile chimistului creativ, diferit de 

simplul chimist de succes, și s-au făcut și se fac eforturi = desi 
fără un succes prea remarcabil — de a stabili caracteristicile 
care-l identifică pe posibilul psihiatru și psiholog clinician de 
succes. Știința progresează constant în privința capacității de a 
spune dacă deţineţi sau nu caracteristicile măsurabile asociate 
cu un anumit tip de activitate ocupationala. eye cos 
Stim să prezicem succesul in școlile pentru viitorii ofițeri militari 
si în conduita pe câmpul de luptă. Să aleg un studiu din acest do- 
meniu. Williams si Leavitt (31) au constatat că pot face predicții 
satisfăcătoare cu privire la succesul probabil al unui membru al 
marinei militare in școala de ofițeri si ulterior, în conduita pe 
câmpul de luptă obținând evaluări din partea „camarazilor“ săi. 
Au constatat totodată că, în această situație, tovarășii de arme ai 
individului au constituit instrumente psihologice mai bune de- 
cât testele obiective utilizate. Acest studiu ilustrează nu doar fo- 
losirea anumitor măsurători pentru a face predicții asupra com- 
portamentului, ci și acceptarea folosirii acelor măsurători, fie ele 
convenţionale sau neconvenţionale, despre care se demonstrea- 
ză că au putere de predictie. te 
Putem prezice cât de radical sau de conservator va fi un anumit di- 
rector de companie. În cartea sa recentă, Whyte (30) citează acest 
test ca unul dintre numeroasele teste folosite cu regularitate în 
corporatiile industriale. Astfel, dintr-un grup de tineri directori 
propuși pentru promovare, conducerea superioară îl poate alege 
pe aceia care vor manifesta (cu o anumită marjă de eroare) gradul 
de conservatorism sau de radicalism calculat ca fiind potrivit 
pentru binele maxim al companiei. De asemenea, pot să-și baze- 
ze selecţia pe măsura în care fiecare individ are o ostilitate laten- 
tă față de societate sau homosexualitate latentă sau tendințe psi- 
hotice. Testele ce oferă (sau pretind a oferi) astfel de măsurători 

sunt utilizate de multe corporaţii atât în scopuri de selecție, pen- 
tru alegerea noilor membri ai conducerii, cât și cu scopul de a-i 
evalua pe cei aflaţi deja în poziţii de conducere, pentru a se stabili 
cărora dintre aceștia li se vor atribui responsabilități mai mari. 

Știm să prezicem care membri ai unei organizaţii vor crea probleme 
și/sau vor fi delincventi. Un tânăr și promiţător psiholog (10) a ela- 
borat un test scurt, simplu, de tip hartie-creion, care a evidenţiat 
un mare grad de precizie în predicțiile cu privire la care dintre 
angajaţii unui magazin universal vor fi nedemni de încredere, 
necinstifi sau dificili în alte privințe. Autorul testului afirmă că 
este foarte posibil să se identifice, cu o precizie considerabilă, 
posibilii turbulenti din orice grup organizat. Capacitatea de a-i 
identifica pe cei care vor crea probleme este, în ceea ce privește 
aspectele tehnice, o simplă extensie a cunoștințelor pe care le 
avem despre predictie în alte domenii. Din punct de vedere ști- 
inţific, nu se deosebește de capacitatea de a prezice cine va fi un 
bun zefar. 

Știm că un funcționar competent poate, cu ajutorul unei combina- 
fii de scoruri la teste și tabele statistice, să realizeze o imagine predic- 
tivă mai bună a personalității și comportamentului unui individ decât 
poate un clinician cu experiență. Paul Meehl (18) a arătat că am fă- 
cut suficiente progrese în crearea de teste de personalitate și în 
acumularea de informații prin intermediul acestor teste, astfel 
că măiestria intuitivă și cunoștințele, experienţa și instruirea 
vaste sunt inutile pentru realizarea de descrieri corecte ale per- 
sonalității. El a arătat că, in multe situaţii în care se efectuează 
diagnoze ale personalității — clinici de sănătate mintală, spitale 
de veterani, spitale de psihiatrie și așa mai departe —, folosirea 
specialiștilor cu instruire superioară pentru realizarea diagnoze- 
lor de personalitate prin administrarea de teste, susținerea de 

interviuri cu persoana etc. este o irosire. Meehl a demonstrat că 
un funcționar poate face mai bine acest lucru, având doar un 
contact minim și impersonal cu pacientul. Mai întâi se adminis- 
trează o serie de teste și se stabilesc scorurile. Apoi profilul sco- 
rurilor va fi căutat în tabelele statistice realizate pe baza a sute 
de cazuri, iar de aici va rezulta o descriere corectă și predictivă 
a personalității, funcţionarul nefăcând altceva decât să copieze 
combinaţia de caracteristici despre care s-a constatat că se core- 
lează statistic cu respectiva configurație a scorurilor. 

Meehl nu face decât să ducă la următoarea etapă logică nive- 
lul actual de dezvoltare a instrumentelor psihologice pentru 
măsurarea, estimarea și evaluarea caracteristicilor umane și 
pentru predicția anumitor tipare de comportament pe baza ace- 
lor măsurători. Mai mult chiar, nu există nici un motiv ca func- 
fionarul să nu fie și el eliminat. Cu instrucțiunile codificate 
adecvate, nu există nici un motiv ca un computer să nu poată să 
stabilească scorurile testelor, să analizeze profilul și să obțină o 
imagine a persoanei și a comportamentului său chiar și mai pre- 
cisă decât cea realizată de un funcționar. 

Putem selecta persoanele care sunt ușor de convins, care se vor con- 
forma presiunilor grupului și pe cele care nu vor ceda. Două studii 
separate, dar compatibile (15, 16) arată că indivizii care prezin- 
tă anumite teme de dependenţă în răspunsurile date la imagini- 
le testului de aperceptie tematică sau care, la un alt test, dove- 
desc sentimente de inadecvare socială, inhibare a agresivității și 
tendinţe depresive vor fi ușor de convins sau vor ceda la presiu- 
nile grupului. Aceste studii de mici proporţii nu sunt în nici un 
caz definitive, dar există toate motivele pentru a presupune că 
ipoteza lor de bază este corectă și că ele sau alte măsurători mai 
rafinate vor face predicții corecte privind acei membri ai grupu- 

lui care vor fi ușor de convins și cei care vor refuza să cedeze 
chiar și la presiuni puternice din partea grupului. 

Putem prezice, pe baza felului în care indivizii percep mișcarea unui 
fascicul de lumină într-o încăpere întunecoasă, dacă vor tinde să aibă sau 
nu prejudecăţi. Etnocentrismul, tendința spre o distincţie constantă 
și rigidă între grupurile proprii și cele străine, cu ostilitate fata de 
cele străine și o atitudine de supunere față de grupurile proprii și 
credinţă în justetea lor, a fost mult studiat. Una dintre teoriile ela- 
borate este aceea că persoana mai etnocentrică este incapabilă să 
tolereze ambiguitatea sau nesiguranța într-o situaţie. Pornind de 
la această teorie, Block si Block (5) au cerut subiecților să anunțe 
cantitatea de mișcare percepută de ei a unui fascicul slab de lumi- 
nă într-o încăpere complet întunecată. (De fapt, nu are loc nici un 
fel de mișcare, însă aproape toți indivizii percep mișcare în aceas- 
tă situaţie.) Au administrat totodată acelorași subiecți un test de 
etnocentrism. S-a constatat, conform predictiei, că subiecții care au 
stabilit rapid, la testări succesive, o normă a cantității de mișcare 
pe care o percep tindeau să fie mai etnocentrici decât cei ale căror 
estimări privind mișcarea au continuat să varieze. 

Studiul a fost repetat, cu mici variații, în Australia (28), iar re- 
zultatele au fost confirmate și extinse. S-a constatat că indivizii 
mai etnocentrici au fost mai puțin capabili să tolereze ambigui- 
tatea și au văzut mai puțină mișcare decât cei fara prejudecăți. 
De asemenea, au fost mai dependenţi de alţii și, când au facut 
estimările în compania altei persoane, au tins să se conformeze 
cu judecata acelei persoane. 

Așadar, nu exagerăm dacă spunem că, studiind felul cum 
percepe individul mișcarea unei lumini slabe într-o încăpere în- 
tunecată, putem afla multe despre cât de rigid, cu prejudecăți, 
etnocentric este. 

Acest amalgam de ilustrări ale capacității științelor comporta- 
mentale de-a face predicții asupra comportamentului și de a alege 
astfel indivizii care vor manifesta anumite comportamente poate 
fi privit pur și simplu ca setul înfloritor de aplicații ale unui dome- 
niu al științei aflat în plină dezvoltare. Dar ceea ce sugerează ilus- 
trările poate trezi și un fior rece de presimţire sumbră. Persoana 
rațională nu poate să nu înțeleagă că progresele pe care le-am de- 
scris sunt doar începutul. Nu poate să nu vadă că, dacă un individ 
sau un grup ar avea în mână instrumente mai elaborate, precum 
și puterea de a le folosi, implicaţiile sociale și filosofice sunt impre- 
sionante. Va începe să înţeleagă de ce un savant precum von 
Bertalanffy avertizează: „Pe lângă pericolele tehnologiei fizice, peri- 
colele tehnologiei psihologice sunt deseori trecute cu vederea“. (3) 


Condiţiile care determină anumite 
comportamente ale grupurilor 


Dar înainte de a stărui asupra acestei probleme sociale, să 
trecem la alt sector al științelor comportamentale și să luăm ia- 
răși un eșantion de studii ilustrative. De astă dată, să ne uităm 
la unele dintre cercetările care demonstrează posibilitatea de a 
controla grupuri. În acest domeniu ne interesează investigațiile 
ale căror rezultate urmează acest tipar: „Dacă condiţiile a, b și 
c există sau sunt create într-un grup, atunci există o probabili- 
tate ridicată ca aceste condiții să fie urmate de comportamen- 
tele x, y și z”. 

Știm să creăm, într-un grup de lucru, fie el în industrie sau în edu- 
catie, condiții care vor fi urmate de mai multă productivitate și origi- 
nalitate și de un moral mai ridicat. Studiile efectuate de Coch și 
French (7), de Nagle (19) și de Katz, Macoby și Morse (17) arată 

în general că, atunci când lucrătorii din industrie participă la 
planificare și la luarea deciziilor, când supervizorii sunt sensibili 
fata de atitudinile lucrătorilor și când supervizarea nu este mar- 
cată de suspiciune sau tiranie, producția crește și moralul devi- 
ne mai ridicat. Invers, știm cum să creăm condiţiile care duc la 
productivitate scăzută și moral coborât, din moment ce conditi- 
ile opuse produc efectul opus. 

Știm cum să creăm, în orice grup, condițiile de conducere care vor 
fi urmate de dezvoltarea personalității la membrii grupului, ca și de 
productivitate și originalitate mai mare și de un mai bun spirit de 
grup. Gordon (9) și Richard (2) au arătat, folosind grupuri dife- 
rite precum participanţii la un scurt workshop universitar și 
muncitorii dintr-o turnătorie, că atunci când liderul sau liderii 
au atitudini considerate în mod obișnuit ca fiind terapeutice, re- 
zultatele sunt bune. Altfel spus, dacă liderul acceptă atât senti- 
mentele membrilor grupului, cât și pe cele proprii, dacă îi infe- 
lege pe alţii într-un mod empatic și sensibil, dacă permite și în- 
curajează discuţia liberă, dacă acordă grupului responsabilitate, 
atunci există dovezi de dezvoltare a personalității membrilor 
grupului, iar grupul funcționează mai eficient, cu mai multă 
creativitate și un spirit mai bun. 

Stim cum să creăm condiții care vor determina o mai mare rigidi- 
tate psihică la membrii grupului. Într-un studiu atent, Beier (2) a 
luat două grupuri echivalente de studenți și a măsurat mai mul- 
te aspecte ale capacităților lor, îndeosebi rationarea abstractă. 
Apoi fiecare student dintr-unul din grupuri a primit o analiză a 
personalității sale, bazată pe testul Rorschach. După aceea, abi- 
litatile au fost retestate la ambele grupuri. Membrii grupului 
care primise evaluarea personalității au dovedit o scădere a fle- 

raționamente abstracte. Au devenit mai rigizi, mai anxioși și cu 
gândire mai dezorganizată, spre deosebire de grupul de control. 

Ar fi tentant de remarcat că această evaluare — percepută de 
grup ca fiind întru câtva amenințătoare — pare foarte similară 
cu numeroase evaluări făcute în școlile și universitățile noastre, 
sub masca educației. În momentul de față ne preocupă doar fap- 
tul că stim într-adevăr să creăm condiţiile care duc la funcționa- 
re mai puţin eficientă în sarcini intelectuale complexe. 

Știm foarte multe despre crearea condiţiilor care vor influenţa reac- 
tiile consumatorilor și/sau opinia publică. Cred că acest lucru nu 
trebuie dovedit prin studii de cercetare. Vă invit să vă uitaţi la 
reclamele din orice revistă, la înșelătoriile din emisiunile TV și 
din rapoartele de audienţă, la firmele de experți în relaţii cu pu- 
blicul și la tendinţa ascendentă a vânzărilor oricărei companii 
care folosește o campanie publicitară bine planificată. 

Stim cum să influentam comportamentul de cumpărare al indivizi- 
lor, creând condiţii ce oferă satisfacerea unor nevoi de care nu sunt 
conștienți, dar pe care am putut să le aflăm. S-a arătat că unele fe- 
mei care nu cumpără cafea solubilă fiindcă „le displace aroma 
ei“ o resping de fapt, la nivel subconștient, fiindcă este asociată 
cu proaste aptitudini de gospodină — cu trăsături ca lenea și ri- 
sipa (11). Acest tip de studiu, bazat pe folosirea tehnicilor pro- 
iective și a interviurilor „de profunzime“, a dus la campanii de 
vânzări construite pe baza apelului la motivele inconștiente ale 
individului — la dorinţele sale sexuale, agresive sau de depen- 
denţă sau, în cazul prezentat, la dorinţa de aprobare. 

Aceste studii ilustrative arată într-o oarecare măsură capaci- 
tatea noastră potenţială de a influența ori controla comporta- 
mentul grupurilor. Dacă avem puterea sau autoritatea de a crea 
condiţiile necesare, vor apărea comportamentele preconizate. 

Fără îndoială, atât studiile, cât și metodele sunt rudimentare în 
prezent, dar e cert că vor fi create altele, mai rafinate. 


Condiţii care au efecte specifice asupra indivizilor 


Poate chiar mai impresionante decât cunoștințele pe care le 
avem despre grupuri sunt cunoștințele ce se acumulează în ști- 
intele comportamentale cu privire la condiţiile care vor fi urma- 
te de anumite tipuri de comportament ale individului. Posibili- 
tatea predictiei științifice și a controlului comportamentului in- 
dividual este cea care ne interesează cel mai mult pe toți. Să exa- 
minăm câteva fragmente de cunoștințe de acest fel. 

Știm să creăm condițiile în care mulți indivizi vor declara drept 
adevărate niște judecăți care contrazic dovezile oferite de simţurile lor. 
Spre exemplu, vor declara că figura A acoperă o arie mai mare 
decât figura B, când dovezile oferite de simţurile lor arată clar că 
lucrurile stau invers. Experimentele efectuate de Asch (1), rafi- 
nate și îmbunătățite ulterior de Crutchfield (8), arată că atunci 
când individul este făcut să creadă că toți ceilalți din grup văd 
că A este mai mare decât B, el are tendinţa puternică de a accep- 
ta această evaluare și, în multe cazuri, o face crezând cu adevă- 
rat afirmaţia falsă. 

Putem nu doar să facem predicția că într-un anumit procent 
indivizii vor ceda în felul acesta, ci, mai mult, Crutchfield a de- 
terminat trăsăturile de personalitate ale celor care o vor face si, 
prin proceduri de selecție, am putea alege un grup care să cede- 
ze aproape uniform în fata presiunii la conformism. 

Știm să schimbăm părerile individului într-o direcție aleasă de noi, 
fără ca el să conștientizeze vreo clipă stimulii care i-au schimbat păre- 
rea. Smith, Spence și Klein (27) au proiectat pe un ecran portre- 

tul static, lipsit de expresie al unui bărbat. Au cerut subiecților 
să observe cum se schimbă expresia de pe chipul lui. Apoi au 
proiectat intermitent pe ecran cuvântul „furios“, cu timpi de ex- 
punere atât de reduși, încât subiecții nu au fost absolut deloc 
conștienți că au văzut cuvântul. Au tins însă să vadă chipul de- 
venind mai furios. Când cuvântul „fericit“ a fost proiectat pe 
ecran în manieră similară, privitorii au tins să vadă chipul de- 
venind mai fericit. Așadar, au fost clar influențați de stimuli în- 
registrati la nivel subliminal. 

Știm să influentam dispoziţiile psihice, atitudinile și comportamen- 
tele prin medicamente. Pentru această ilustrare pătrundem în zona 
de intersecție dintre chimie și psihologie, zonă ce se dezvoltă cu 
repeziciune. De la medicamentele care te tin treaz când ești la vo- 
lan sau studiezi până la așa-numitul „ser al adevărului“, care re- 
duce mecanismele psihice de apărare ale individului, și până la 
chimioterapia practicată actualmente în secţiile de psihiatrie, 
gama și complexitatea cunoștințelor tot mai numeroase din acest 
domeniu este izbitoare. Se fac tot mai mari eforturi de a se des- 
coperi medicamente cu efecte mai specifice — un medicament 
care să-l energizeze pe individul depresiv, altul care să-l calmeze 
pe cel agitat și așa mai departe. S-a vorbit despre medicamente 
care au fost administrate soldaţilor înainte de bătălie, ca să le eli- 
mine frica. Deși sunt încă multe lucruri necunoscute în acest do- 
meniu, doctorul Skinner de la Harvard afirmă: „În viitorul nu 
prea îndepărtat, condiţiile motivationale și emoţionale ale vieții 
normale vor fi menținute probabil în starea dorită cu ajutorul 
medicamentelor“. Deși această părere poate părea întru câtva 
exagerată, predicția lui ar putea fi justificată partial. 

Știm să creăm condiţiile psihice care să declanșeze halucinații in- 
tense și alte reacții anormale la individul absolut normal, în stare de 

veghe. Aceste cunoștințe au apărut în chip de produs secundar 
neașteptat al unor cercetări de la Universitatea McGill. S-a des- 
coperit că, dacă toate canalele stimulării senzoriale sunt blocate 
sau atenuate, apar reacţii anormale. Dacă subiecții sănătoși stau 
întinși fără să se miște, pentru a se reduce stimulii kinestezici, cu 
ochii acoperiţi de ochelari opaci ce nu permit percepția, cu au- 
zul înăbușit în mare măsură de perne din cauciuc expandat și 
totodată prin faptul că se află într-un spațiu mic și lipsit de zgo- 
mote, și cu senzațiile tactile reduse din cauza cătușelor de la 
mâini, la majoritatea subiecților apar halucinaţii și idei bizare, 
asemănătoare întru câtva cu cele ale psihoticilor, în interval de 
patruzeci și opt de ore. Nu se știe care ar fi rezultatele dacă pri- 
varea senzorială ar continua mai mult de atât, fiindcă experien- 
fa pare atât de periculoasă, încât investigatorii au refuzat s-o 
ducă mai departe. 

Știm să folosim cuvintele rostite de o persoană pentru a obține ac- 
cesul la întregi arii problematice din experiența sa. Cameron (6) și 
asociaţii lui au extras din înregistrările sedintelor de terapie cu 
un pacient scurte afirmaţii ce par a avea o legătură semnificati- 
vă cu dinamica subiacentă a cazului. Respectiva afirmaţie scurtă 
este înregistrată apoi pe o casetă continuă, ca să poată fi repro- 
dusă iarăși și iarăși. Când pacientul își aude propriile cuvinte 
semnificative, repetate iar și iar, efectul este foarte puternic. De 
multe ori, spre a douăzecea sau a treizecea repetiție, pacientul 
imploră să fie oprită caseta. Pare clar că metoda pătrunde prin 
mecanismele de apărare ale individului și deschide vaste arii 
psihice corelate cu afirmaţia. Spre exemplu, o femeie care se 
simte foarte neintegrată și are dificultăți conjugale a vorbit 
într-o ședință despre mama ei, spunând, printre altele: „Asta e 
ceea ce nu pot pricepe: că un om poate lovi un copil mic“. Clien- 

tei i s-a pus să asculte în mod repetat această afirmaţie înregis- 
trată, lucru care i-a trezit o mare neliniște și teamă. De aseme- 
nea, i-a scos la iveală toate sentimentele fata de mama ei. A aju- 
tat-o să înţeleagă că „fiindcă n-am putut avea încredere în 
mama că nu-mi va provoca durere, asta m-a făcut să n-am încre- 
dere în nimeni“. Acesta este un exemplu foarte simplu al forței 
metodei, care poate să fie nu doar utilă, ci și primejdios de dez- 
organizatoare dacă străpunge prea adânc sau prea repede meca- 
nismele de apărare. 

Cunoaștem atitudinile care, dacă sunt oferite de un consilier sau un 
terapeut, vor fi urmate în mod previzibil de anumite schimbări con- 
structive la nivelul personalității și comportamentului clientului. Stu- 
diile pe care le-am efectuat în ultimii ani în domeniul psihotera- 
piei (23, 24, 25, 29) justifică această afirmaţie. Rezultatele acestor 
studii pot fi prezentate foarte pe scurt după cum urmează: 

Dacă terapeutul oferă o relaţie în care el (a) este autentic, con- 
cordant în interior; (b) este plin de acceptare, prefuindu-l pe 
client ca persoană valoroasă; (c) înţelege empatic lumea perso- 
nală a sentimentelor și atitudinilor clientului, atunci la client se 
produc anumite schimbări. Câteva dintre schimbări sunt urmă- 
toarele: clientul devine (a) mai realist în ceea ce privește percep- 
fia de sine; (b) mai sigur pe sine și mai independent; (c) apreciat 
mai pozitiv de către sine însuși; (d) mai puţin înclinat să refule- 
ze elemente ale experienţelor sale; (e) mai matur, socializat și 
adaptat în comportament; (f) mai putin perturbat de stres și cu 
revenire mai rapidă după stres; (g) mai asemănător, în ceea ce 
privește structura personalității, cu persoana sănătoasă, integra- 
tă, cu bună funcționare. Aceste schimbări nu se produc la gru- 
pul de control și par a fi categoric asociate cu faptul că clientul 
se află într-o relație terapeutică. 

Știm cum să dezintegrăm structura personalității unui om, dizol- 
vându-i încrederea în sine, distrugând concepția pe care o are despre 
sine și făcându-l dependent de altul. Un studiu foarte atent al lui 
Hinkle și Wolff (13) asupra metodelor de interogare folosite de 
comuniști cu prizonierii, mai cu seamă în China comunistă, 
ne-a oferit o imagine rezonabil de precisă cu privire la procesul 
cunoscut sub denumirea populară de „spălare a creierului“. 
Studiul a arătat că nu s-au folosit metode magice și nici meto- 
de noi în esenţa lor, ci în principal o combinaţie de practici ela- 
borate pe bază de reguli empirice. În proces este implicată în 
principal inversarea, întru câtva îngrozitoare, a condiţiilor psi- 
hoterapiei prezentate pe scurt mai sus. Dacă individul bănuit 
este respins și izolat vreme îndelungată, nevoia sa de a avea o 
relație umană se intensifică foarte mult. Anchetatorul exploa- 
tează acest lucru, construind o relaţie în care manifestă în prin- 
cipal respingere și face tot ce poate ca să stârnească vinovăție, 
conflict și anxietate. Îi arată prizonierului acceptare doar atunci 
când acesta „cooperează“, arătându-se dispus să vadă eveni- 
mentele prin ochii anchetatorului. Anchetatorul respinge com- 
plet cadrul de referință intern al prizonierului și percepția per- 
sonală a acestuia cu privire la evenimente. Treptat, din nevoia 
de a primi mai multă acceptare, prizonierul începe să accepte 
jumatatile de adevăr ca fiind adevărate, până când, putin câte 
putin, ajunge să renunţe la propria concepție despre sine si 
comportamentul său și să accepte punctul de vedere al anche- 
tatorului. Este foarte demoralizat și dezintegrat ca persoană și, 
în mare măsură, marioneta anchetatorului. Devine dispus să 
„mărturisească“ faptul că este dușmanul statului și că a comis 
tot felul de acte de trădare, pe care fie că nu le-a făptuit, fie că 
au avut o cu totul altă semnificaţie. 

Într-un fel, descrierea acestor metode drept un produs al ști- 
ințelor comportamentale induce în eroare. Ele au fost create de 
poliția rusească și chineză, nu de oameni de știință. Totuși, le in- 
clud aici fiindcă este foarte clar că aceste metode rudimentare ar 
putea fi făcute mult mai eficiente prin intermediul cunoștințelor 
științifice de care dispunem acum. Pe scurt, cunoștințele noastre 
despre felul cum pot fi schimbate personalitatea și comporta- 
mentul pot fi întrebuințate constructiv sau distructiv, pentru a 
consolida sau pentru a distruge persoane. 


Condiţii care determină efecte specifice la animale 


Poate că am oferit deja suficiente dovezi cu privire la puterea 
semnificativă și deseori înfricoșătoare a acestui domeniu nou al 
științei. Totuși, înainte de a ne ocupa de implicaţiile tuturor 
acestor lucruri, aș vrea să împing chestiunea cu un pas mai de- 
parte, menţionând câteva fragmente din cantitatea foarte mare 
de cunoștințe acumulate despre comportamentul animalelor. 
Cu aceste cunoștințe sunt și mai puţin familiarizat, dar aș vrea 
să amintesc trei studii sugestive și rezultatele lor. 

Știm să creăm condițiile care vor determina bobocii de rață foarte 
mici să nutrească un devotament durabil fata de un pantof vechi, de 
exemplu. Hess (12) a efectuat studii despre fenomenul de „înti- 
părire“, cercetat mai întâi în Europa. El a arătat că la rata sălba- 
tică, de exemplu, există câteva ore cruciale — între ora a trei- 
sprezecea și a șaptesprezecea după eclozare — în care bobocul 
se atașează de orice obiect cu care vine în contact. Cu cât depu- 
ne eforturi mai mari de a urma obiectul respectiv, cu atât va fi 
mai intens atașamentul. În mod normal, firește, aceasta duce la 
atașament față de mama rață, dar bobocii își pot forma la fel de 

ușor un devotament de nesters față de orice obiect-țintă — față 
de o rață artificială, față de o ființă umană sau, așa cum am 
amintit, față de un pantof vechi. Există vreo tendință similară la 
pruncii oamenilor? Nu putem să nu facem speculaţii în această 
privinţă. 

Știm să eliminăm o frică puternică, specifică la șobolani, prin inter- 
mediul șocurilor electroconvulsive. Hunt și Brady (14) au învăţat 
mai întâi niște șobolani insetati să obțină apă prin apăsarea unei 
pedale. Animalele făceau în mod liber și frecvent acest lucru 
câtă vreme se aflau în cutia experimentală. După ce obisnuinta 
a fost consolidată bine, a fost indusă o frică condiționată, făcân- 
du-se un metronom să sune câtăva vreme înainte de administra- 
rea unui electroșoc dureros de intensitate moderată. După o vre- 
me, șobolanii au ajuns să aibă reacţii puternice de frică și să în- 
ceteze complet să apese pedala ori de câte ori suna metronomul, 
chiar dacă sunetele acestuia nu erau urmate de stimuli dureroși. 
Această reacție condiționată de frică a fost însă eliminată aproa- 
pe complet printr-o serie de șocuri electroconvulsive adminis- 
trate animalelor. După această serie de terapie prin șoc, anima- 
lele n-au mai manifestat deloc teamă și au apăsat în mod liber 
pedala, chiar și atunci când suna metronomul. Autorii își inter- 
pretează cu foarte mare precauţie rezultatele, dar asemănarea 
generală cu terapia prin șoc administrată ființelor umane este 
evidentă. 

Stim să instruim porumbei in asa fel încât să directioneze un pro- 
iectil exploziv către ținta stabilită dinainte. Relatarea amuzantă a 
lui Skinner (26a) despre această creație din vremea războiului 
este doar unul dintre numeroasele exemple impresionante ale 
posibilităților pe care le oferă așa-numita condiționare operan- 
tă. Skinner a luat niște porumbei și le-a „îmbunătățit“ compor- 

tamentul de ciugulit, recompensându-i ori de câte ori se apro- 
piau cât de cât cu ciugulitul în direcția unui obiect ales de el di- 
nainte sau ajungeau să ciugulească acel obiect. Astfel, putea să 
ia harta unui oraș străin și să-i instruiască treptat pe porumbei 
să ciuguleasc doar porțiunea care conţinea un obiectiv indus- 
trial vital — de exemplu, o fabrică de avioane. Sau îi putea învă- 
ţa să ciugulească doar reprezentările anumitor tipuri de vapoa- 
re pe mare. De aici încolo, transformarea ciugulitului porumbei- 
lor în ghidaj pentru un proiectil devenea o simplă chestiune teh- 
nică, deși complexă. Punând doi-trei porumbei în vârful simu- 
lat al unei rachete, Skinner a putut demonstra că, indiferent cum 
s-ar abate de la curs proiectilul, porumbeii îl vor aduce înapoi 
„la țintă“ prin ciugulit. 

Ca să răspund la întrebarea pe care sunt sigur că veți vrea s-o 
puneţi, trebuie să spun că nu, metoda nu a fost niciodată folosită 
în război, ca urmare a dezvoltării neașteptat de rapide a dispoziti- 
velor electronice. Dar pare să nu existe îndoială că ar fi funcționat. 

Skinner a putut să-și înveţe porumbeii să joace ping-pong, de 
pildă, și împreună cu colegii săi a putut dezvolta numeroase 
comportamente complexe la animale ce par „inteligente“ și 
„orientate către un scop“. Principiul este același în toate cazuri- 
le. Animalul primește întăriri pozitive — o mică recompensă — 
de fiecare dată când comportamentul său merge cât de cât în di- 
rectia obiectivului ales de cercetător. La început există, poate, 
doar comportamente foarte rudimentare care merg, la modul 
general, în direcţia dorită. Dar comportamentul este „îmbunătă- 
fit” tot mai mult, spre a deveni un set rafinat, exact, specific de 
acțiuni selectate dinainte. Din repertoriul comportamental vast 
al unui organism sunt întărite tot mai rafinat acele comporta- 
mente care servesc scopul exact al cercetătorului. 

Experimentele cu ființe umane sunt mai puţin nete, dar s-a 
demonstrat că, printr-o astfel de condiționare operantă (cum ar 
fi încuviințarea cu capul din partea investigatorului), se poate 
determina creșterea numărului de substantive la plural sau al 
opiniilor personale exprimate de subiect, fără ca acesta să con- 
știentizeze cât de cât motivul acestei schimbări a conduitei sale. 
După părerea lui Skinner, multe dintre comportamentele noas- 
tre sunt rezultatul unei astfel de condiţionări operante, deseori 
inconștientă la ambii participanţi. El își dorește s-o facă să fie 
conștientă și cu scop, controlând astfel comportamentul. 

Știm să oferim animalelor cea mai satisfăcătoare experienţă, con- 
stând în întregime din stimulări electrice. Olds (20) a constatat că 
poate implanta electrozi în zona septului din creierul șobolani- 
lor de laborator. Când unul dintre aceste animale apasă o peda- 
lă din cușca sa, pedala face să treacă prin electrozi un curent 
electric foarte slab. Experiența pare a fi atât de plăcută, încât ani- 
malul se dedă unei adevărate orgii de apăsare a pedalei, de mul- 
te ori până la epuizare. Oricare ar fi natura subiectivă a expe- 
rienfei, ea pare a fi atât de satisfăcătoare, că animalul o preferă 
oricărei alte activități. Nu voi face speculaţii despre posibilitatea 
aplicării acestei proceduri pe ființele umane și nici care ar fi con- 
secinţele, în caz că aplicarea ar fi posibilă. 


Imaginea de ansamblu și implicaţiile sale 


Sper că numeroasele ilustrări specifice au dat un înţeles con- 
cret afirmației că științele comportamentale fac pași rapizi în în- 
telegerea, predicția și controlul comportamentului. Știm, în mo- 
duri importante, să-i selectăm pe indivizii care vor manifesta 
anumite comportamente; să creăm în grup condiţii care vor 

duce la diferite comportamente de grup predictibile; să creăm 
condiții care vor conduce la anumite rezultate comportamenta- 
le la individ; iar în ceea ce privește animalele, capacitatea noas- 
tră de înţelegere, predicţie si control merge chiar și mai departe, 
prefigurând, poate, noi pași referitori la om. 
Dacă aveți aceleași reacţii ca și mine, înseamnă că afi descope- 
rit că imaginea pe care am prezentat-o are aspecte profund în- 
spăimântătoare. În ciuda imaturităţii acestei științe noi și a marii 
sale ignorante, chiar și cunoștințele din stadiul actual conțin po- 
sibilitati uluitoare. Să presupunem că un individ sau un grup ar 
dispune și de cunoștințe, și de puterea necesară pentru a le folosi 
într-un anumit scop. Ar putea fi selectaţi indivizi care să fie lideri 
si indivizi care să fie adepţi. Persoanele ar putea fi duse în direc- 
tia dezvoltării, perfecționării și facilitării sau ar putea fi slăbite și 
dezintegrate. Zurbagiii ar putea fi descoperiţi și puși la locul lor 
înainte să se manifeste concret. Moralul ar putea fi ridicat sau scă- 
zut. Comportamentul ar putea fi influențat prin apelul la motive 
de care individul n-ar fi conștient. Ar fi un coșmar al manipulării. 
Recunosc, e o fantezie nebunească, dar nu imposibilă. Poate că 
asta explică mai clar de ce Robert Oppenheimer, unul dintre cei 
mai înzestrați savanţi ai noștri în domeniul științelor naturii, pri- 
vește lucrurile din perspectiva domeniului său, cel al fizicii, și 
emite un avertisment prin prisma experienţelor din acel dome- 
niu. El spune că există o serie de asemănări între fizică și psiholo- 
gie, iar una dintre ele „este măsura în care progresele noastre vor 
crea probleme de decizie profunde în domeniul public. Fizicienii 
au vorbit zgomotos despre contribuţiile lor în ultimul deceniu. E 
foarte posibil — pe măsură ce psihologia acumulează un corp de 
cunoștințe obiective solide despre conduita și sentimentele oame- 
nilor — să vină o vreme când puterea de control dobândită astfel 

va ridica probleme mult mai grave decât toate cele ridicate de fi- 
zicieni“. (21) 

Unii dintre voi ar putea să aibă impresia că am făcut, cumva, 
problema să pară mai gravă decât este. Ați putea arăta că doar 
foarte puţine dintre rezultatele științifice pe care le-am amintit 
au fost într-adevăr folosite într-o manieră care să afecteze în 
mod semnificativ societatea și că, în cea mai mare parte, aceste 
studii sunt importante pentru specialistul în științe comporta- 
mentale, dar au prea puţin impact practic asupra culturii noas- 
tre. 

Sunt de acord cu această ultimă idee. În prezent, științele 
comportamentale se află întru câtva în același stadiu în care 
erau științele exacte acum mai multe generaţii. Ca exemplu des- 
tul de recent, privitor la ceea ce vreau să spun, să ne gândim la 
disputa din jurul anului 1900 pe tema dacă o mașină mai grea 
decât aerul ar putea să zboare. Știința aeronauticii nu era nici 
bine dezvoltată, nici precisă, așa că, deși existau rezultate care să 
dea un răspuns afirmativ la întrebare, alte studii se puteau gru- 
pa în tabăra negativă. Cel mai important dintre toate, publicul 
nu credea că această știință este cât de cât validă și nici că va in- 
fluenta vreodată semnificativ cultura. Oamenii obișnuiți prefe- 
rau să-și folosească bunul-simt, iar acesta le spunea că e impo- 
sibil ca omul să zboare într-un aparat mai greu decât aerul. 

Să comparăm atitudinea de la acea vreme a publicului fata 
de aeronautică cu atitudinea de azi. Acum câţiva ani ni s-a spus 
că știința preconizează că vom lansa un satelit în spațiu — un 
plan absolut fantastic. Dar publicul ajunsese să aibă o încredere 
atât de profundă în științele naturii, că nu s-a făcut auzită nici 
măcar o voce neîncrezătoare. Singura întrebare pusă de public a 
fost „Când?“. 

Există toate motivele de a crede că aceeași înșiruire de eveni- 
mente va avea loc în privinţa științelor comportamentale. La în- 
ceput, publicul ignoră sau privește cu neîncredere; apoi, când 
constată că descoperirile unei științe sunt mai demne de încrede- 
re decât bunul-simţ, începe să le folosească; utilizarea la scară 
largă a unei științe dă naștere unei nevoi imense, așa că se revar- 
să specialiști, bani și eforturi înspre acea știință; în cele din urmă, 
dezvoltarea științei progresează dramatic, cu viteză tot mai 
mare. Pare extrem de probabil ca acest proces să fie observat în 
viitor în științele comportamentale. Drept urmare, cu toate că re- 
zultatele acestor științe nu sunt folosite pe scară largă în prezent, 
există toate șansele să fie folosite pe scară largă în viitor. 


Întrebările 


Așadar, avem în pregătire o știință cu o posibilă importanţă 
uriașă, un set de instrumente a căror putere socială va face bom- 
ba atomică să pară neputincioasă prin comparaţie. Și nu există 
îndoială că întrebările determinate de acest progres vor fi între- 
bări de însemnătate vitală pentru generaţia actuală și pentru 
cele ce vor veni. Să vedem câteva dintre ele. 


Cum vom folosi puterea acestei noi științe? 

Ce se întâmplă cu persoana individuală în această minunată 
lume nouă? 

Cine va deţine puterea de a folosi noile cunoștințe? 

În ce scop sau prin prisma cărei valori va fi utilizat acest nou 
tip de cunoștințe? 


Voi încerca să fac un prim pas mic în cumpănirea asupra 
acestor întrebări, în următoarea prelegere. 

CAPITOLUL 21 


Locul individului în noua lume 
a științelor comportamentale 


În prelegerea anterioară am încercat să arăt, schifand foarte su- 
mar, progresele făcute de științele comportamentale în privința 
capacităţii de predictie si control asupra comportamentului. Am 
încercat să sugerez noua lume în care vom avansa într-un ritm 
chiar și mai alert. Astăzi aș vrea să iau în consideraţie întrebarea: 
cum vom trăi — ca indivizi, ca grupuri, ca și cultură — în aceas- 
tă lume nouă, cum vom reacționa în faţa ei, cum ne vom adapta 
la ea? Ce atitudine vom adopta în fata acestor noi evoluţii? 

Voi prezenta două răspunsuri care au fost date la această în- 
trebare, după care aș vrea să propun unele consideraţii ce ar pu- 
tea conduce la un al treilea răspuns. 


Negare și ignorare 


Una dintre atitudinile pe care le putem adopta este să ne- 
găm că aceste progrese științifice au loc și să adoptăm pur și 
simplu perspectiva că nu poate exista o studiere cu adevărat 
științifică a comportamentului uman. Putem susține că e im- 

posibil ca animalul uman să adopte o atitudine obiectiva fafa 
de sine însuși și că, în concluzie, nu poate exista o adevarata 
știință a comportamentului. Putem spune că omul este tot tim 

pul un agent liber, într-un sens care face imposibilă studierea 
științifică a comportamentului său. Nu cu mult timp în urmă, 
la o conferinţă despre științele sociale, am auzit un bine cunos- 
cut economist adoptând chiar acest punct de vedere. lar unul 
dintre cei mai renumiți teologi ai acestei țări scrie: „În orice 
caz, nici o investigaţie științifică asupra comportamentelor din 
trecut nu poate deveni bază de predictie pentru comportamen- 
te viitoare“. (3, p. 47). 

Atitudinea publicului general este întru câtva asemănătoare. 
Fără să nege neapărat posibilitatea existenţei unei științe com- 
portamentale, omul de pe stradă ignoră pur și simplu progrese- 
le care se fac. Desigur, se agită o vreme când aude de încercarea 
comuniștilor de a-i schimba pe soldaţii pe care i-au capturat, cu 
ajutorul „spălării creierului“. Ar putea să aibă o reacţie de irita- 
re moderată față de dezvăluirile făcute de o carte precum cea a 
lui Whyte (13), care arată cât de mult și în ce manieră manipu- 
latoare sunt folosite descoperirile științelor comportamentale de 
către corporafiile industriale moderne. Dar în general, nu vede 
în toate acestea nici un motiv de îngrijorare, după cum n-a găsit 
așa ceva nici în primele afirmaţii teoretice cum că atomul poate 
fi făcut să se scindeze. 

Dacă dorim, putem să ne alăturăm lui și să ignorăm proble- 
ma. Putem merge mai departe, la fel ca intelectualii mai vârst- 
nici pe care i-am citat, și să declarăm cu privire la științele com- 
portamentale: „Animalul ăsta nu există“. Dar, cum aceste reac- 
fii nu par tocmai inteligente, le voi lăsa deoparte și voi descrie 
un punct de vedere mult mai sofisticat și mult mai răspândit. 

Formularea vieții umane în termenii științei 


Specialiștii în științe comportamentale par să considere in 
general de la sine înţeles faptul că descoperirile făcute de 
aceste științe vor fi folosite pentru a face predicții despre com- 
portamentul uman și a-l controla. Totuși, puţini psihologi și 
alți oameni de știință s-au gândit cât de cât ce va însemna 
asta. Excepţie de la această tendință generală face doctorul 
B.F. Skinner de la Harvard, care a îndemnat insistent și foarte 
explicit psihologii să facă uz de puterile de a controla de care 
dispun, în scopul de a crea o lume mai bună. Încercând să ara- 
te ce vrea să spună, doctorul Skinner a scris acum câţiva ani o 
carte intitulată Walden Two (12), în care descrie fictiv ceea ce el 
consideră a fi o comunitate utopică, în care învățăturile știin- 
telor comportamentale sunt utilizate pe deplin în toate aspec- 
tele vieţii — căsătorie, creșterea copiilor, conduita etică, mun- 
ca, jocul și demersul artistic. Voi oferi mai multe citate din 
scrierea sa. 

Există și o serie de autori de ficțiune care au văzut însemnă- 
tatea influenţei viitoare a științelor comportamentale. În Minu- 
nata lume nouă (1), Aldous Huxley a pictat un tablou cutremură- 
tor al fericirii dulcege dintr-o lume controlată științific, împotri- 
va căreia omul se revoltă în cele din urmă. În 1984 (5), George 
Orwell a creat o imagine a lumii create prin putere dictatorială, 
în care științele comportamentale sunt folosite ca instrumente 
de control absolut al indivizilor, astfel că nu doar comportamen- 
tul este controlat, ci chiar și gândirea. 

Scriitorii de literatură știinţifico-fantastică au jucat un rol 
în a vizualiza pentru noi unele dintre evoluțiile posibile într-o 
lume în care comportamentul și personalitatea sunt subiecte 


CARL R. ROGERS 


ale științei în egală măsură cu impulsurile electrice sau com- 
pușii chimici. 

Voi încerca să prezint, pe cât de bine pot, o imagine simpli- 
ficată a tiparului cultural care rezultă dacă încercăm să mode- 
lăm viața omenească în concordanţă cu științele comporta- 
mentale. 

Există în primul rând recunoașterea, aproape postularea ideii 
potrivit căreia cunoașterea științifică înseamnă puterea de a ma- 
nipula. Doctorul Skinner spune: „Trebuie să acceptăm faptul că 
un tip sau altul de control al treburilor umane este inevitabil. 
Nu putem folosi bunul-simt în treburile umane, decât dacă cine- 
va se angajează în proiectarea și construirea unor condiţii de 
mediu care afectează conduita oamenilor. Schimbările la nivelul 
mediului au constituit întotdeauna condiția îmbunătățirii tipa- 
relor culturale și este imposibil să folosim metodele cele mai efi- 
ciente ale științei fără a face schimbări pe o scară mai mare. [...] 
Știința a mai dat și înainte procese și materiale primejdioase. A 
folosi cunoștințele și tehnicile unei științe a omului în cea mai 
deplină măsură, fără a face vreo greșeală monstruoasă, ar fi 
greu și, fără îndoială, periculos. Nu e momentul potrivit pentru 
autoînșelare, pentru indulgență emoțională sau pentru adopta- 
rea de atitudini care nu mai sunt utile“ (10, p. 56-57). 

Următoarea supozitie este aceea că o atare putere de a con- 
trola trebuie folosită. Skinner consideră că va fi întrebuințată 
cu bunăvoință, deși recunoaște că există pericolul de a fi folo- 
sită greșit. Huxley o vede ca fiind utilizată cu intenţii bune, dar 
ducând de fapt la crearea unui coșmar. Orwell descrie urmări- 
le în situaţia în care această putere este folosită în mod răuvoi- 
tor, pentru a spori gradul de reglementare exercitat de un gu- 
vern dictatorial. 

Etape ale procesului 


Să cercetăm câteva dintre elementele pe care le presupune 
conceptul de control al comportamentului uman, prin interme- 
diul științelor comportamentale. Care ar fi etapele procesului 
prin care o societate s-ar organiza în așa fel, încât să formuleze 
existența umană în termenii științei despre om? 

Mai întâi ar avea loc o selecție a obiectivelor. Doctorul Skinner 
sugerează într-o lucrare recentă că singurul obiectiv ce poate fi 
atribuit tehnologiei comportamentale este acesta: „Fie ca omul să 
fie fericit, informat, abil, manierat și productiv“ (10, p. 47). În 
Walden Two, unde poate folosi masca ficţiunii ca să-și exprime 
concepțiile, devine mai expansiv. Eroul lui spune: „Ei bine, ce pa- 
rere ai despre proiectarea personalitatii? Ce te-ar interesa? Con- 
trolul temperamentului? Dă-mi specificațiile, si eu iti dau omul! 
Ce părere ai despre controlul motivatiei, despre construirea inte- 
reselor care-i vor face pe oameni să aibă productivitate și succes 
maxime? Ti se pare de domeniul fantasticului? Și totuși, există 
deja unele tehnici, și mai pot fi găsite și altele, experimental. 
Gândește-te la posibilități! [...] Hai să controlăm viața copiilor 
noștri și să vedem ce putem face din ei“ (12, p. 243). 

Skinner afirmă aici, în esenţă, că actualele cunoștințe din ști- 
intele comportamentale, plus cele pe care le va aduce viitorul, 
ne vor permite să precizăm, într-un grad care azi ar părea incre- 
dibil, genul de rezultate comportamentale și de personalitate la 
care dorim să ajungem. Acest lucru este, evident, o oportunita- 
te și totodată o povară foarte grea. 

Al doilea element al acestui proces ar fi unul familiar pentru 
orice savant care a lucrat în domeniul științelor aplicate. Având 
scopul, obiectivul, trecem să descoperim, prin metoda stiinfifi- 

că — adică prin experimente controlate —, mijloacele de a-l atin- 
ge. Dacă, de exemplu, cunoștințele actuale privind condiţiile 
care-i fac pe oameni să fie productivi sunt limitate, o serie de noi 
investigații și experimente ne vor conduce precis la noi cunoștin- 
je în domeniu. Și apoi noi eforturi ne vor oferi cunoașterea unor 
mijloace chiar mai eficiente. Găsind astfel moduri tot mai eficace 
de a atinge scopul ales, metoda științei se corectează singură. 

Al treilea element al controlării comportamentului uman 
prin științele comportamentale are de-a face cu chestiunea pu- 
terii. Descoperindu-se condiţii sau metode cu ajutorul cărora să 
ne atingem scopul, o persoană sau un grup obţine puterea de a 
crea respectivele condiţii sau de a folosi respectivele metode. 
Problema pe care o implică acest lucru a fost recunoscută prea 
puţin sau deloc. Speranţa că puterea pusă la dispoziţie de către 
științele comportamentale va fi exercitată de oameni de știință 
sau de un grup voitor de bine imi pare a fi o speranţă sustinu- 
tă prea puţin de istoria recentă sau de cea îndepărtată. Pare 
mult mai probabil că științele comportamentale, păstrându-și 
atitudinile din prezent, se vor afla în postura savanților ger- 
mani din domeniul rachetelor, specializaţi în rachete ghidate. 
Mai întâi au lucrat cu devotament în slujba lui Hitler, ca să dis- 
trugă Rusia și Statele Unite. Acum, în funcție de cine i-a captu- 
rat, lucrează cu devotament pentru Rusia cu scopul de a distru- 
ge Statele Unite sau lucrează cu devotament pentru Statele 
Unite, cu scopul de a distruge Rusia. Dacă specialiștii în științe 
comportamentale se preocupă doar de avansarea științei lor, 
pare foarte probabil că vor sluji intereselor acelui individ sau 
grup care deține puterea. 

Dar aceasta este, într-un fel, o digresiune. Ideea principală a 
acestei perspective este că o persoană sau un grup va avea și va 


521 


A deveni o persoană = Științele comportamentale și persoana 


522 


întrebuința puterea de a aplica metodele descoperite pentru 
atingerea obiectivului dorit. 

Al patrulea pas al acestui proces prin care o societate ar pu- 
tea să-și formuleze existența în termenii științelor comporta- 
mentale constă în expunerea indivizilor la metodele și condiţiile 
amintite. Contactul indivizilor cu condiţiile prescrise conduce, 
cu un grad mare de probabilitate, la comportamentul care a fost 
dorit. Oamenii devin astfel mai productivi, dacă acesta a fost 
obiectivul, sau mai supuși, sau dobândesc acea trăsătură pe care 
s-a decis că trebuie s-o aibă. 

Ca să ofer ceva din nuanţa specifică a acestui aspect al proce- 
sului așa cum îl vede unul dintre susținătorii lui, să-l citez iarăși 
pe eroul din Walden Two. „Acum, că știm cum funcționează întă- 
rirea pozitivă și de ce cea negativă nu dă rezultate, spune el, co- 
mentând pe marginea metodei pe care o promovează, putem ac- 
tiona mai deliberat și deci cu mai mult succes în proiectarea cul- 
turală pe care o intreprindem. Putem obține un tip de control de 
asa natură, încât cei controlați, deși urmează un cod în manieră 
mult mai scrupuloasă decât s-a întâmplat vreodată în vechiul 
sistem, se simt totuși liberi. Fac ceea ce vor, nu ceea ce sunt for- 
tati să facă. Aceasta este sursa imensei puteri a întăririi pozitive: 
nu există constrângere și nu există revoltă. Printr-un design 
atent întocmit, controlăm nu comportamentul final, ci înclinația 
conduitei — motivele, dorinţele, nazuintele. Lucrul curios este 
că, în acest caz, problema libertăţii nu apare niciodată“. (12, p. 218) 


Tabloul și implicațiile sale 


Să văd dacă pot prezenta foarte pe scurt tabloul impactului ști- 
ințelor comportamentale asupra individului și asupra societății, 

așa cum este văzut explicit acest impact de către doctorul Skinner 
și cum este sugerat implicit în scrierile multor comportamenta- 
listi, poate ale majorităţii. Stiinta comportamentului înaintează 
clar; puterea de control tot mai mare pe care o oferă va fi deținu- 
tă de un individ sau de un grup; respectivul individ sau grup va 
alege, cu siguranţă, scopuri sau obiective de atins, și atunci cei 
mai mulţi dintre noi vom fi controlati tot mai mult, prin mijloace 
atât de subtile, încât nici măcar nu vom fi conștienți că sunt mij- 
loace de control. Astfel, indiferent dacă puterea se află în mâinile 
unei comisii de psihologi înţelepţi (dacă asta nu este o contradic- 
tie în termeni) sau ale unui Stalin sau ale unui Frate mai mare si 
indiferent dacă obiectivul este fericirea, productivitatea, rezolva- 
rea complexului Oedip, supunerea sau iubirea faţă de Fratele mai 
mare, ne vom trezi inevitabil că ne îndreptăm spre obiectivul ales 
și, probabil, credem că îl dorim chiar noi. Așadar, dacă acest ratio- 
nament este corect, se pare că ne așteaptă o formă sau alta de so- 
cietate complet controlată — un Walden Two sau un 1984. Faptul 
că ea va apărea treptat și nu dintr-o dată nu schimbă prea mult 
aspectele fundamentale. Omul și comportamentul său vor deveni 
produsul planificat al unei societăți științifice. 

Ati putea să întrebaţi: „Dar cum rămâne cu libertatea indivi- 
duală? Cum rămâne cu concepțiile democratice privind dreptu- 
rile individului?” Și în această privință, doctorul Skinner se ex- 
primă foarte clar. El spune fără ocolișuri: „Ipoteza că omul nu e 
liber este esenţială pentru aplicarea metodei științifice în studie- 
rea comportamentului uman. Omul interior liber, care este făcut 
răspunzător de comportamentul organismului biologic exterior, 
este doar un substitut prestiintific al tipurilor de cauze care sunt 
descoperite pe parcursul analizei stiintifice. Toate aceste cauze 
alternative se află in afara individului“ (11, p. 447). 


523 


A deveni o persoană = Științele comportamentale și persoana 


524 


În altă scriere, el explică mai pe larg această idee. „Pe măsu- 
ră ce știința este folosită tot mai mult, suntem obligați să accep- 
tăm structura teoretică prin care știința își reprezintă faptele. Di- 
ficultatea constă în faptul că această structură este, clar, contra- 
ră concepției democratice tradiționale despre om. Fiecare desco- 
perire a unui eveniment care joacă un rol în modelarea compor- 
tamentului unui om pare să-i lase omului însuși o parte mult 
mai mică din responsabilitate, și pe măsură ce astfel de explica- 
tii devin tot mai cuprinzătoare, contribuția pe care și-o poate re- 
vendica individul pare să se apropie de zero. Mult-lăudatele ca- 
pacități creatoare ale omului, realizările sale originale în arta, 
știință și morală, capacitatea sa de a alege și dreptul nostru de 
a-l face răspunzător de urmările alegerilor sale — nici una din- 
tre aceste trăsături nu se evidenţiază în acest nou autoportret. 
Cândva, credeam că omul este liber să se exprime prin arte plas- 
tice, muzică și literatură, să cerceteze natura, să-și caute mântui- 
rea în felul său propriu. Putea să inițieze acțiuni și să-și schim- 
be spontan și capricios traiectoria. Își putea păstra o anumită ca- 
pacitate de a alege chiar și in fafa celor mai grave ameninţări. Se 
putea împotrivi oricărei încercări de a-l controla, chiar daca asta 
îl putea costa viata. Dar știința insistă că acțiunea este inițiată de 
forte ce acționează asupra individului, iar capriciul este doar o 
simplă denumire a unui comportament căruia încă nu i-am gă- 
sit cauza“. (10, p. 52-53) 

Skinner consideră că filosofia democratică a naturii umane și 
a guvernării a avut, cândva, un scop util. „Pentru a-i face pe oa- 
meni să se ralieze împotriva tiraniei, a fost nevoie ca individul 
să fie întărit, să fie învăţat că are drepturi și se poate autoguver- 
na. A-i da omului de rând o concepție nouă despre valoarea, 
demnitatea și puterea sa de a se mântui, atât în această lume, cât 


CARL R. ROGERS 


și în cea de dincolo, a fost de multe ori singura soluţie a revolu- 
ționarului“. (10, p. 53) După părerea lui, această filosofie este 
acum demodată și, mai mult, un obstacol „dacă ne împiedică să 
aplicăm la chestiunile umane știința despre om“ (10, p. 54). 


O reacție personală 


Până aici am încercat să ofer o imagine obiectivă a unora din- 
tre progresele făcute de științele comportamentale și o imagine 
obiectivă a genului de societate care ar putea decurge din aceste 
progrese. Am însă reacții personale puternice la genul de lume 
pe care am descris-o, lume la care Skinner (și mulți alti oameni 
de știință, implicit) se așteaptă și speră explicit în viitor. După 
mine, acest gen de lume ar distruge persoana umană așa cum 
am ajuns s-o cunosc prin cele mai profunde momente ale psiho- 
terapiei. În astfel de momente, mă aflu în relație cu o persoană 
spontană, liberă în mod responsabil, adică conștientă de liberta- 
tea sa de a alege cum va fi și, de asemenea, conștientă de conse- 
cințele alegerii pe care o face. A crede că, așa cum susţine Skin- 
ner, toate acestea sunt o iluzie și că spontaneitatea, libertatea, 
responsabilitatea și alegerea nu există cu adevărat ar fi pentru 
mine imposibil. 

Cred că mi-am jucat rolul în promovarea științelor comporta- 
mentale, folosindu-mi ia maximum capacitățile, dar dacă rezul- 
tatul eforturilor mele și ale altora este acela că omul devine un 
robot, creat și controlat de o știință pe care chiar el a construit-o, 
sunt foarte nefericit. Dacă viaţa bună va însemna în viitor a-i 
condifiona astfel pe indivizi, prin controlarea mediului lor și 
prin controlarea recompenselor pe care le primesc, așa încât să 
fie inexorabil productivi, manierati, fericiţi sau mai știu eu cum, 

nu vreau să iau parte la așa ceva. Pentru mine, aceasta este o 
pseudoformă a vieţii bune, care include totul, mai puţin ceea ce 
o face să fie bună. 

Si atunci mă întreb: există vreun defect în logica acestei evo- 
luții? Există vreo concepție alternativă cu privire la ceea ce ar 
putea să însemne pentru individ și pentru societate științele 
comportamentale? Cred că percep un astfel de defect şi că pot 
concepe o concepție alternativă. Aș vrea să vi le împărtășesc pe 
amândouă. 


Obiective și valori în raport cu știința 


Îmi pare că punctul de vedere pe care l-am prezentat se ba- 
zează pe o percepţie eronată a relaţiei dintre obiective și valori 
și demersul științific. Semnificația scopului unui demers științific 
este, cred, foarte mult subestimată. Aș vrea să prezint o teză cu 
două puncte care, după mine, merită luată în considerație. Apoi 
voi dezvolta sensul celor două puncte. 

1. În orice demers științific — fie că este vorba de știință 
„pură“ sau de știință aplicată — există mai întâi alegerea perso- 
nală subiectivă a scopului sau valorii pe care se percepe câ o ser” 
vește respectiva activitate științifică. a 

2. Această alegere valorică subiectivă care determină naște- 
rea demersului științific trebuie să fie întotdeauna exterioară 
acelui demers și nu poate ajunge să facă parte din știința impli- 
cata în demersul respectiv. | 

Să ilustrez prima idee folosind scrierile doctorului Skinner. 
Când sugerează că sarcina științelor comportamentale constă în 
a-l face pe om „productiv“, „manierat“ etc., este evident că face 
o alegere. Ar fi putut alege, de exemplu, să-i facă pe oameni su- 

puși, dependenţi și gregari. Și totuși, așa cum declară într-un alt 
context, „capacitatea de a alege“ a omului, libertatea lui de a-și 
selecta traiectoria și de a initia acțiuni — aceste puteri nu există 
în imaginea științifică despre om. Aici cred că există contradic- 
tia profundă, paradoxul. Să încerc să explic acest lucru cât de 
clar pot. 

Știința se întemeiază, desigur, pe premisa că orice comporta- 
ment este cauzat — că un eveniment anume este urmat de un 
eveniment-consecinja. Așadar, totul este determinat, nimic nu 
este liber, alegerea este imposibilă. Dar trebuie să ne amintim că 
însăși știința și fiecare demers științific, fiecare schimbare a dru- 
mului dintr-o cercetare științifică, fiecare interpretare a semnifi- 
catiei unei descoperiri științifice și fiecare decizie cu privire la 
modul în care va fi aplicată descoperirea se întemeiază pe o ale- 
gere personală subiectivă. Prin urmare, știința în general există 
în aceeași situaţie paradoxală în care există și doctorul Skinner. 
O alegere personală, subiectivă făcută de om pune în mișcare re- 
sorturile științei, care ajunge, în timp, să proclame că existența 
alegerii personale subiective este imposibilă. Voi face ulterior 
câteva comentarii despre acest paradox perpetuu. 

Am subliniat faptul că fiecare dintre alegerile care inițiază 
sau duc mai departe demersul științific este o alegere valorică. 
Omul de știință investighează un lucru si nu altul fiindcă simte 
că prima investigaţie are mai multă valoare pentru el. Alege o 
anumită metodă pentru studiul pe care-l desfășoară, și nu alta, 
fiindcă o consideră pe prima mai valoroasă. Își interpretează re- 
zultatele într-un fel și nu într-altul fiindcă crede că primul mod 
se află mai aproape de adevăr sau e mai valid — cu alte cuvin- 
te, că se află mai aproape de criteriul dat pe care îl pretuieste. lar 
aceste alegeri valorice nu fac niciodată parte din demersul știin- 

tific în sine. Alegerile valorice legate de un anumit demers știin- 
tific sunt întotdeauna, în mod necesar, exterioare acelui demers. 

Vreau să subliniez clar că nu spun că valorile nu se pot nu- 
măra printre obiectele științei. Nu este adevărat că știința se 
ocupă doar de anumite categorii de „fapte concrete“ și că acele 
categorii nu includ valori. Situaţia e ceva mai complexă decât 
atât, după cum va arăta o ilustrare simplă sau două. 

Dacă preţuiesc cunoașterea cititului, scrisului și socotitului 
ca obiectiv al educaţiei, metodele științifice îmi pot oferi infor- 
matii tot mai precise cu privire la modul în care poate fi atins 
acest obiectiv. Dacă preţuiesc rezolvarea de probleme ca obiec- 
tiv al educaţiei, metoda științifică imi poate oferi același fel de 
ajutor. 

Acum, în cazul în care vreau să aflu dacă abilitatea de a re- 
zolva probleme este „mai bună“ decât cunoașterea cititului, 
scrisului și socotitului, metoda științifică poate de asemenea să 
studieze aceste două valori, dar numai — lucru foarte impor- 
tant — numai prin prisma unei alte valori pe care am ales-o su- 
biectiv. Poate că preţuiesc reușita universitară. Atunci pot stabili 
ce se asociază mai îndeaproape cu acea valoare: capacitatea de a 
rezolva probleme, sau cunoașterea cititului, scrisului și socotitu- 
lui. Poate că preţuiesc integrarea personală sau succesul în me- 
serie sau spiritul civic responsabil. Pot afla dacă abilitatea de a 
rezolva probleme sau cunoașterea cititului, scrisului și socotitu- 
lui este „mai bună“ pentru atingerea uneia sau alteia dintre 
aceste valori. Dar valoarea sau scopul care conferă semnificație 
unui demers științific anume trebuie să fie mereu exterioară ace- 
lui demers. 

Cu toate că în aceste prelegeri ne-am preocupat în general de 
științele aplicate, afirmaţiile mele par să se aplice în egală măsu- 

ră așa-numitei științe pure. În știința pură, alegerea valorică su- 
biectivă, anterioară este de obicei descoperirea adevărului. Dar 
este o alegere subiectivă, și știința nu poate spune niciodată 
dacă aceasta este cea mai bună alegere, decât în lumina unei alte 
valori. Geneticienii din Rusia, de exemplu, a trebuit să facă o 
alegere subiectivă: e mai bine să caute adevărul sau să descope- 
re fapte concrete care sprijină o dogmă guvernamentală? Care 
alegere este „mai bună“? Putem investiga științific aceste alter- 
native, dar numai în lumina unei alte valori alese subiectiv. 
Dacă, spre exemplu, pretuim supraviețuirea unei culturi, atunci 
putem cerceta, prin metodele științifice, întrebarea: ce se asocia- 
ză mai strâns cu supraviețuirea culturală, căutarea adevărului 
sau sprijinirea dogmelor guvernamentale? 

Așadar, ideea pe care vreau s-o exprim este aceea că orice de- 
mers științific, pur sau aplicat, este întreprins cu un scop sau 
prin prisma unei valori alese în mod subiectiv de către persoa- 
ne. Este important ca această alegere să fie făcută explicit, fiind- 
că valoarea dată care este urmărită nu poate fi testată sau eva- 
luată, confirmată sau infirmată prin demersul științific căruia îi 
dă naștere și semnificație. Scopul initial sau valoarea inițială se 
află întotdeauna, în mod necesar, în afara ariei de cuprindere a 
efortului științific pe care-l declanșează. 

Aceasta înseamnă, printre altele, că, dacă alegem un anumit 
obiectiv sau o serie de obiective pentru ființele umane și apoi în- 
cepem să controlăm, la scară largă, comportamentul uman în 
scopul de a atinge acele obiective, suntem blocaţi de rigiditatea 
alegerii noastre iniţiale, fiindcă un atare demers științific nu se 
poate transcende pe sine, spre a alege noi obiective. Doar fiinte- 
le umane subiective pot face acest lucru. Astfel, dacă alegem 
drept obiectiv starea de fericire a ființelor umane (tel ridiculizat 

pe bună dreptate de Aldous Huxley în Minunata lume nouă) și 
dacă implicăm întreaga societate într-un program științific încu- 
nunat de succes, în urma căruia oamenii devin fericiți, vom fi 
blocaţi într-o rigiditate colosală, în care nimeni n-ar avea liber- 
tatea de a pune acest obiectiv sub semnul întrebării, pentru că 
operaţiile noastre științifice nu se pot transcende pe sine pentru 
a pune la îndoială scopurile care le călăuzesc. Și, fără a elabora 
ideea, aș vrea să remarc că rigiditatea colosală, fie că o găsim la 
dinozauri sau la dictatori, are o istorie foarte proastă în ceea ce 
privește supraviețuirea pe parcursul evoluției. 

Dacă însă o parte din planul nostru constă în a elibera niște 
„planificatori“, care nu trebuie să fie fericiţi, care nu sunt contro- 
lati și care sunt, astfel, liberi să aleagă alte valori, acest lucru are 
mai multe semnificaţii. Înseamnă că scopul pe care ni l-am ales 
drept obiectiv nu este suficient și satisfăcător pentru ființele 
umane, ci trebuie completat. Înseamnă de asemenea că, dacă e 
nevoie să se creeze un grup de elită care să fie liber, acest lucru 
arată foarte clar că cei multi sunt doar sclavii — indiferent ce de- 
numire sforăitoare le dăm — celor care aleg obiectivele. 

Poate că se crede însă că un demers științific continuu își va 
crea propriile obiective; că primele rezultate vor modifica direc- 
tiile, iar noile rezultate le vor modifica și mai mult, astfel încât 
știința să-și creeze cumva propriul scop. Aceasta pare a fi o con- 
ceptie împărtășită implicit de multi oameni de știință. Este cu si- 
guranta o descriere rezonabilă, dar care ignoră un element al 
acestei dezvoltări continue — anume faptul că alegerea perso- 
nală, subiectivă intră în joc în fiecare punct în care se schimbă 
direcţia. Descoperirile unei științe, rezultatele unui experiment 
nu ne spun și nu ne vor putea spune niciodată ce obiectiv știin- 
tific să urmăm în continuare. Chiar și în știința cea mai pură, sa- 

vantul trebuie să decidă ce înseamnă descoperirile făcute și tre- 
buie să aleagă subiectiv care nouă etapă va fi cea mai profitabi- 
14 în urmărirea obiectivului său. Iar dacă vorbim despre aplica- 
rea cunoașterii științifice, e tulburător de limpede că cunoștințe- 
le tot mai bogate despre structura atomului nu conţin nici o ale- 
gere necesară cu privire la scopul în care va fi întrebuințată 
această cunoaștere. Aceasta este o alegere personală, subiectivă, 
care trebuie făcută de multi indivizi. 

Revin astfel la afirmaţia cu care am început această secțiune 
a observațiilor mele și pe care o repet acum cu alte cuvinte. Ști- 
inja are semnificație ca demers obiectiv, desfășurat cu un scop 
ales subiectiv de o persoană sau mai multe. Acest scop și acea 
valoare nu pot fi investigate vreodată prin experimentul sau in- 
vestigatia științifică anume cărora le-a dat naștere și semnifica- 
fie. Ca urmare, orice discuţie despre controlarea fiinţelor umane 
de către științele comportamentale trebuie să se preocupe mai 
întâi, cel mai profund, de scopurile alese subiectiv, pe care inten- 
ționează să le atingă o astfel de aplicație a științei. 


Un set alternativ de valori 


Dacă raționamentul pe care l-am prezentat este valid, el ne 
deschide noi porţi. Dacă privim sincer în față faptul că știința 
pornește de la un set de valori alese subiectiv, asta ne dă liberta- 
tea să alegem valorile pe care dorim să le urmărim. Nu suntem 
limitați la obiective degradante precum producerea unei stări 
controlate de fericire, productivitate și așa mai departe. Aș vrea 
să propun o alternativă radical diferită. 

Să presupunem că pornim de la un set de scopuri, valori, 
obiective complet diferite de tipul de obiective de care ne-am 


531 


A deveni o persoană = Științele comportamentale și persoana 


532 


ocupat. Să presupunem că facem acest lucru pe față, avansân- 
du-le ca posibile alegeri valorice, care pot fi acceptate sau res- 
pinse. Să presupunem că alegem un set de valori care se axează 
pe elementele fluide ale procesului, și nu pe atribute statice. 
Atunci am putea pretui: 

Omul ca proces de devenire; ca proces de a dobândi valoare 
și demnitate prin dezvoltarea potentialelor; 

Fiinţa umană individuală ca proces al actualizării sinelui, tre- 
când la experienţe mai provocatoare și mai îmbogăţitoare; 

Procesul prin care individul se adaptează creativ la o lume 
mereu nouă, în permanentă schimbare; 

Procesul prin care cunoașterea se transcende pe sine, așa 
cum, de pildă, teoria relativității a trecut dincolo de fizica new- 
toniană, urmând ca o percepție nouă s-o transcendă și pe ea 
cândva, în viitor. 

Dacă alegem valori precum acestea, ne întoarcem spre știin- 
fa și tehnologia comportamentului cu un set foarte diferit de în- 
trebări. Vom vrea să știm lucruri precum: 

Ne poate ajuta știința să descoperim noi modele de existență 
bogat recompensatoare? Tipuri mai semnificative și mai satisfă- 
cătoare de relaţii interpersonale? 

Este știința în măsură să ne arate cum poate specia umană să 
devină un participant mai inteligent la propria evoluție — în 
plan fizic, psihic și social? 

Ne poate arăta știința modalități de a elibera capacitatea 
creatoare a indivizilor, care pare atât de necesară dacă vrem să 
supraviefuim în această epocă atomică, cu fantastica-i extinde- 
re? Doctorul Oppenheimer a arătat (4) că acum cunoașterea, 
care se dubla pe parcursul unor milenii sau secole, se dublează 
pe parcursul unei generaţii sau al unui deceniu. Se pare că va 

trebui să descoperim modurile supreme de eliberare a creativi- 
tății dacă vrem să fim în stare să ne adaptăm eficient. 

Pe scurt, poate știința să descopere metode prin care omul să 
devină cu mai multă ușurință un proces aflat în continuă dez- 
voltare și transcendere de sine prin comportamentul, gândirea, 
cunoștințele sale? Poate știința să prezică și să descătușeze o li- 
bertate practic „imprevizibilă“? 

Una dintre virtuțile științei ca metodă constă în faptul că este 
la fel de capabilă să propună și să atingă obiective și scopuri de 
acest fel, pe cât este și să slujească valori statice precum starea 
de a fi bine informat, fericit, supus. Mai mult, avem unele do- 
vezi în această privinţă. 


Un mic exemplu 


Sper să fiu iertat dacă demonstrez unele dintre posibilitățile 
existente în această privinţă făcând apel la psihoterapie, dome- 
niul pe care-l cunosc cel mai bine. 

Așa cum au arătat Meerloo (2) și alţii, psihoterapia poate fi 
una dintre cele mai subtile instrumente de controlare a unei 
persoane de către alta. Terapeutul poate să-i modeleze subtil 
pe indivizi după propriul model. Poate determina un individ 
să devină supus și conformist. Când anumite principii terape- 
utice sunt folosite în manieră extremă, numim procesul „Spă- 
lare a creierului“ — un exemplu de dezintegrare a personalită- 
fii și de remodelare a persoanei potrivit dorințelor individului 
controlator. Așa că principiile terapiei pot fi întrebuințate 
drept mijloc extrem de eficient de control din exterior al perso- 
nalitafii și al comportamentului uman. Mai poate fi psihotera- 
pia și altceva? 

În această privinţă, constat că evoluţiile din psihoterapia cen- 
trată pe client (8) sugerează în mod incitant ce poate face o ști- 
ință a comportamentului pentru a atinge genul de valori pe care 
le-am descris. Lăsând la o parte faptul că este o orientare întru 
câtva nouă în psihoterapie, această evoluţie are implicaţii im- 
portante cu privire la legătura dintre o știință a comportamen- 
tului și controlarea conduitei umane. Să descriu experienţele 
noastre, așa cum se raportează ele la aspectele discuţiei de fata. 

În terapia centrată pe client suntem profund implicați în an- 
ticiparea și influențarea comportamentului. Ca terapeuti, insti- 
tuim anumite condiţii atitudinale, iar clientul are relativ puține 
de spus cu privire la crearea acelor condiţii. Foarte pe scurt, am 
constatat că terapeutul are cea mai mare eficiență dacă: (a) este 
autentic, integrat, real în mod transparent în relaţie; (b) îl accep- 
tă pe client ca persoană distinctă, diferită și acceptă fiecare as- 
pect fluctuant al clientului atunci când este exprimat; și (c) are o 
înțelegere empatică, sensibilă, văzând lumea clientului prin 
ochii acestuia. Cercetările ne permit să facem predicția că, dacă 
sunt instituite sau create aceste condiţii atitudinale, vor apărea 
anumite consecințe comportamentale. Formulând lucrurile ast- 
fel, pare că am revenit la rutina familiară a capacităţii de a pre- 
zice comportamentul și, astfel, de a-l controla. Dar tocmai aici 
există o mare diferenţă. 

Condiţiile pe care am ales să le creăm prezic consecințe com- 
portamentale precum acestea: clientul va deveni mai autonom, 
mai putin rigid, mai deschis față de dovezile pe care i le oferă 
simţurile, mai organizat și integrat, mai asemănător cu idealul 
pe care și l-a ales. Altfel spus, am creat, prin control exercitat din 
exterior, condiţii despre care facem predicția că vor fi urmate de 
controlul din interior al individului, în încercarea de a atinge 

obiective alese intern. Am creat condiţiile care duc la predicția 
unor diferite clase de conduite — comportamente autonome, 
sensibile la realități interne și externe, adaptabilitate flexibilă — 
care sunt, prin însăși natura lor, imprevizibile în ceea ce privește 
caracteristicile lor specifice. Condiţiile pe care le-am creat duc la 
predicția unui comportament care este, în esenţă, , liber”. Cerce- 
tările noastre recente (9) arată că predicțiile noastre sunt confir- 
mate într-o măsură semnificativă, iar devotamentul nostru față 
de metoda științifică ne face să credem că pot fi concepute mo- 
duri mai eficiente de a atinge aceste obiective. 

Există în alte domenii — industrie, educaţie, dinamică de 
grup — cercetări care par să ne sprijine descoperirile. Cred că se 
poate afirma in mod conservator că s-au făcut progrese stiintifi- 
ce în identificarea la nivelul unei relaţii interpersonale a acelor 
condiţii care, dacă există la B, sunt urmate la A de mai multă 
maturitate în comportament, mai puţină dependenţă de alții, o 
creștere a expresivității ca persoană, o creștere a variabilitatii, 
flexibilitatii și eficienței adaptării, o creștere a responsabilități 
proprii și a autonomiei. Și, în contrast cu îngrijorarea exprimată 
de unii, nu considerăm că comportamentul adaptabil, creativ ce 
rezultă dintr-o atare variabilitate autonomă a exprimării ar fi 
prea haotic sau prea fluid. Individul deschis fata de propria ex- 
perienţă și autonom este armonios, nu haotic, ingenios, nu alea- 
tor, întrucât își ordonează în mod imaginativ reacțiile în direcția 
atingerii propriilor scopuri. Acţiunile sale creatoare sunt un ac- 
cident haotic tot atât de mult cât a fost elaborarea de către 
Einstein a teoriei relativităţii. 

Astfel, ne găsim în acord fundamental cu afirmaţia lui John 
Dewey: „Știința și-a croit drumul descătușând, nu reprimand la 
indivizi elementele variaţiei, invenţiei și inovației, ale creaţiei 

noi“ (7, p. 359). Am ajuns să credem că progresul în viața perso- 
nală și în existența de grup se face în același mod, descătușând 
variaţia, libertatea, creativitatea. 


O posibilă concepție privind 
controlarea comportamentului uman 


Este clar că punctul de vedere pe care îl exprim se află în con- 
trast puternic cu concepția obișnuită, menţionată anterior, de- 
spre legătura dintre științele comportamentale și controlarea 
comportamentului uman. Pentru a face și mai fățiș acest con- 
trast, voi prezenta această posibilitate într-o formă paralelă cu 
etapele pe care le-am descris anterior. 

1. Avem putinţa de a alege să prefuim omul ca proces de de- 
venire îndreptat spre actualizarea sinelui; să prefuim creativita- 
tea și procesul prin care cunoașterea se transcende pe sine. 

2. Putem trece la a descoperi, cu ajutorul metodelor științei, 
condițiile care precedă în mod necesar aceste procese și să des- 
coperim, prin experimente continue, căi mai bune de a îndeplini 
aceste obiective. 

3. Indivizii sau grupurile pot să creeze aceste condiţii, cu un 
minimum de putere sau control. Conform cunoștințelor din pre- 
zent, singura autoritate necesară este autoritatea de a imprima 
relaţiilor interpersonale anumite calități. _ 

4. Cunostintele actuale sugerează că, expus acestor condiţii, 
individul devine mai responsabil de sine, face progrese în direc- 
tia actualizării sinelui, devine mai flexibil, mai unic și variat, 
mai capabil de adaptare creativă. | 

5. Astfel, alegerea inițială ar constitui debutul unui sistem 
sau subsistem social în care valorile, cunoașterea, capacitățile 

adaptative și chiar conceptul de știință s-ar afla în permanentă 
schimbare și transcendere de sine. Accentul s-ar pune pe om ca 
proces al devenirii. 

Este clar, cred, că o concepţie precum cea pe care am de- 
scris-o nu duce la nici o utopie definibilă. Ar fi imposibil să se 
facă predicții asupra deznodământului ei final. Ea presupune o 
dezvoltare pas cu pas, bazată pe alegerea subiectivă continuă a 
scopurilor, care sunt concretizate prin intermediul științelor 
comportamentale. Ea merge în direcţia „societății deschise“, așa 
cum a definit Popper (6) acest termen, în care indivizii poartă 
responsabilitatea deciziilor personale. Se află la polul opus al 
conceptului său de societate închisă, Walden Two fiind un exem- 
plu de societate de acest fel. 

Sper că se vede la fel de clar că accentul cade în întregime 
asupra procesului, nu asupra unor stări de a fi finite. Sugerez că, 
alegând să pretuim anumite elemente calitative ale procesului 
devenirii, putem găsi o cale spre societatea deschisă. 


Alegerea 


Nădăjduiesc că am ajutat la clarificarea gamei de alegeri care 
vor sta în fata noastră și a copiilor noștri în ceea ce privește sti- 
infele comportamentale. Putem alege să ne folosim cunoștințele 
tot mai bogate ca să înrobim oamenii în moduri la care nici n-am 
visat înainte, depersonalizându-i, controlându-i prin mijloace 
atât de atent alese, încât poate că ei nu vor deveni conștienți 
niciodată că și-au pierdut însușirea de persoană. Putem alege să 
ne folosim cunoștințele științifice ca să-i facem pe oameni să fie 
neapărat fericiți, manierati și productivi, asa cum propune doc- 
torul Skinner. Dacă vrem, putem alege să-i facem supuși, con- 

formiști, docili. Sau, la celălalt capăt al spectrului alegerilor, pu- 
tem alege să folosim științele comportamentale în maniere care 
vor elibera în loc să controleze; care vor determina variabilitate 
constructivă, nu conformism; care vor dezvolta creativitatea, nu 
multumirea; care vor facilita la fiecare individ procesul inde- 
pendent al devenirii; care vor ajuta indivizii, grupurile și chiar 
și conceptul de știință să ajungă la transcendere de sine, găsind 
moduri noi, adaptative de a se raporta la viaţă și la problemele 
sale. Alegerea ne aparține și, dat fiind faptul că specia umană 
este așa cum este, probabil că vom bâjbâi, făcând uneori alegeri 
valorice aproape dezastruoase, iar alteori alegeri extrem de con- 
structive. 

Dacă alegem să ne utilizăm cunoașterea științifică pentru a 
elibera oameni, acest lucru ne va cere să trăim deschis și fără 
ocolișuri alături de marele paradox al științelor comportamen- 
tale. Vom recunoaște că, atunci când îl examinăm științific, com- 
portamentul este cu siguranţă înțeles cel mai bine ca fiind deter- 
minat de o cauză anterioară. Acesta este marele adevăr al știin- 
fei. Dar alegerea personală responsabilă, care este cel mai im- 
portant element al calității de persoană, care constituie expe- 
rienta centrală a psihoterapiei, care există anterior oricărui de- 
mers științific, este un fapt la fel de însemnat al vieții noastre. Va 
trebui să trăim înțelegând că a nega realitatea experienţei alege- 
rii personale responsabile este un lucru la fel de minimalizator, 
la fel de obtuz ca negarea posibilității unei științe a comporta- 
mentului. Faptul că aceste două elemente importante ale expe- 
rienţei noastre par a fi contradictorii are, poate, aceeași semnifi- 
catie ca și contradicția între teoria undei și teoria corpusculului 
cu privire la lumină — se poate dovedi că ambele sunt adevăra- 
te, chiar dacă sunt incompatibile. Nu ne putem nega în mod 

profitabil viata subiectivă, după cum nu putem nega nici de- 
scrierea obiectivă a acelei vieți. 

| Așadar, în concluzie, susțin că știința nu poate lua ființă în 
lipsa alegerii personale a valorilor la care dorim să ajungem. lar 
valorile pe care alegem să le punem în practică se vor afla veș- 
nic în afara științei care le pune în practică; obiectivele pe care le 
selectăm, scopurile pe care dorim să le atingem trebuie să se afle 
mereu în afara științei prin care ajungem la ele. Pentru mine 
acest lucru are o semnificație încurajatoare: persoana umană, ai 
capacitatea sa subiectivă de a alege, poate exista și va exista în- 
totdeauna separat de oricare dintre demersurile sale științifice și 
anterior acestora. Cu excepția situaţiei în care alegem, ca indi- 
vizi și ca grupuri, să renunțăm la capacitatea noastră de a alege 
subiectiv, vom rămâne mereu persoane libere, nu simpli pioni ai 
unei științe comportamentale create chiar de noi. 

